
INTRODUCERE 


Publicarea in extenso a discursurilor rostire în Parlament 
la cea dintâi lege a bisericilor minoritare din România, răs- 





punde unei necesităţi culturale. 

Reprezentanţi dintre cei mai de seamă ai bisericei, ai cre- 
dinţei şi ştiinţei noastre şi aceia ai bisericilor minoritare, au 
adus în marea discuţie prin care Parlamentul s'a iustrat, nu nu- 
mai convingere, talent şi cultură, ci şi o vastă erudiție istorică 
şi juridică şi toate acestea în sprijinul unor teze ireconciliabile* 
Senatul a avut pentru întâia oară aspectul unui congres pan-reli- 
gios. 

Laici şi mireni, români şi evrei, catolici şi protestanți, au 
vorbit în toată libertatea, apărându-și punctul de vedere şi spo- 
rind interesul și pitorescul unei desbateri care va rămâne ca un 
memento preţios în viața publică de azi. 

Problema religioasă sub aspectul ei social-politic s'a pus 
la noi imediat după Unirea cea mare, ocupând un loc important 
între celelalte câteva ari probleme de existenţă ale Statului 
nostru. Raporturile dintre minoritățile confesionale și marea 
majoritate ortodoxă care se confunda până la răsboi cu însuşi 
Statul Român, se cereau reglementate în mod perfect legal. Inte- 
resele tuturor părților pretindeau acest lucru şi dovada o găsim 
în declaraţiunile principalilor factori ai cultelor minoritare, con- 
sultați din vreme și ascultați cu atențiune și bunăvoință până la 
votarea legei. (D. Elemer Gyarfas, catoiic maghiar, a declarat 
în numele tuturor minoritarilor, că dela intrarea lor în viața pu- 
blică a României au găsit totdeauna la ministerul cultelor ascul- 
tare şi bunăvoință pentru cererile lor şi cu deosebire la alcătuirea 
„acestei legi). 

Statul român, credincios tradițiunilor sale profund creş- 
tine, larg tolerante și sprijinitoare ale oricărui cult, a ținut să: 
asigure prin lege depline libertăți cultelor, să le protejeze şi să 
le ajutoreze, spre aşi putea îndeplini misiunea lor divină, între 
cetățenii minoritari-ai țării. Dar pentru că ştim mai bine ca ori- 
cine, rolul înalt politic ce poate avea o biserică minoritară îm 
viaţa credincioşilor ei despărțiți de massa lor etnică prin păca- 
tul de a se fi așezat în centrele altor masse etnice (biserica noa- 
stră din Ardeal stă mărturie sfântă, în ce'i priveşte pe unguri), 
Statul român, atât de generos, trebuia să prevadă în legea acea- 
sta dreptul său de control asupra bisericilur protejate şi ajuto- 
rate larg de el. = 

Protestările unora care nu doreau acest drer't de conirol al 
Statului nu i-au împiedicat totuşi să afirme necesitatea legei şi 
să constate bunăvoința celor ce au redactat-c. (Singur d. N. 1or- 
ga a contestat necesitatea legei, fără să convingă insă părțile in- 
teresate, ba chiar nici d-sa nu a părut destul de sigur). Legea 
aducea în discuţie probleme complexe şi delicate în care se atin- 
geau chestiuni sufletești profunde şi despărțiri imense și de aceea 
a prilejuit adevărate pagini de antologie oratorică. 

Ceeace a sporit însă peste orice așteptare, interesul şi 
senzaţia marei discuțiuni, au fost lămuririle dintre cele două 
biserici românești ardelene. 

Partea aceasta extrem de întinsă şi de însuilețită, a cores- 
puns unei îndoite necesități : a stabilirei unui just raport între 
valorile ce pretinde fiecare că represintă şi aceea 2 unei „răfueli“ 
între frați care şi în trecut, dar mai ales în present, se puteau 
lipsi de o asemenea cauză de desbinare. Dacă până acum această 
„răfuială“ nu ar fi fost potrivită, de data aceasta, când se stabi- 
lea o situațiune legală cultelor din România, prilejul a fost 
bine venit, iar discuţia dintre cele două taberi româneşti confe- 
sionale, cât se poate de interesantă. 

Chestiunea aceasta a unui dureros trecut trebuia pusă şi s'a 
pus în folosul unificărei sufletești a românilor și al consol:dărei 
scumpei lor Românii înfăptuită cu suferințe, cu jertfe ṣi oste-: 
neli supra-firești care au durat veacuri dearândul. Dreptul d= a fi 
ridicat această chestiune nu il puteau contesta nici ungurii, 
nici evreii, nici catolicii, dar cu atât mai puţin fraţii „uniți“. 

Datorită unei direcţiuni culturale centrifugale și primej- 
dioasei subordonări a confesionalului față de național, (atitudine 
esenţial catolică şi mai primejdioasă ca niciodată) fraţii „uniți“ 
{şi e vorba numai de conducători) lucrează azi mai intensiv ca 
ieri, după gândul de mult dispăruților neamici care i-au creat. 
Şi ceeace români de seamă, din întâmplare născuţi „uniţi“, au pu- 
tut face în trecut pentru românism, nu ar trebui nici să scuze 
şi nici să încurajeze resistenţa pasivă a celor de azi faţă de gla- 
sul instinctului național care chiamă la adevărata și deplina un're 
pe acei zece la sută dintre români, pomeniţi fără vină la o bise- 
zică creată în mod artificial și împotriva națţiei. 

Această rezistenţă a lor care ar vrea să devie activă (dar 
nuw'şi găsește de loc sprijinul dorit, în popor) aceasta da, se poa- 
te numi luptă confesională, acțiune de proselitism. Chemarea 
noastră însă, dorul nostru de a fi mai ales acum, una în ființă 
națională și politică şi una în credință și în direcție culturală, 
este un drept şi este o datorie dela care nimeni și nici într'un 
chip nu ne va putea îndepărta vreodată. 

Pretențiozitatea „apuseană“ a uniților şi îndeosebi a „spi- 
ritualilor“ issimi, stărue să perpetueze o minciună care va sfârși 
prin a'i desființa fără nici o silnicie din partea nimănui. ` 

Nu vi se pare cel puțin ciudată pagina de filosofie pur 
catolică a I. P. S, Mitropolit Suciu dela Blaj — mai ales dupä 
mărețul discurs al I. P. S. Mitropolit Nicolae dela Sibiu — (ce 
replică slabă !) după care ca o smulgere de mască, urmează ex- 
traordinara amenințare de război religios contra celor ce ar voi 
să desființeze biserica creată de Habsburgi contra românilor ? 1) 

Cu cine veți face răsboiul Părinte dela Blaj, presupunând 
«că ați avea contra cui sẸ’l porniţi ? Cu issimii, impotriva poporu- 
lui „unit“ doar cu numele ? Cu cei câţiva preoți sectari, sau măr- 
giniți, care văd în biserica neamului lor căreea au aparținut îm- 
preună cu toți românii, și moșii şi strămoșii lor, o schismă întu- 
necată, și în ortodocși o turmă sufletească inferioară ? Oare nu a 
recunoscut P. S. Episcop unit Hossu, care a ținut un magistral 
discurs fără victorie, că biserica unită este creațiunea Hahsbur- 
gilor ? Nu a mărturisit P. S. Episcop unit Frențiu că sunteți 
„ortodocși uniți cu Roma“, și nu ne-a afirmat că „doriţi unirea 





1) Vezi pag. 319—321. 

în credinţă a tuturor românilor“ ? Nu a exclamet oare şi cel de: 
al treilea S. E piscop unit, Nicolescu, că „au fost războaie de 30: 
şi de 100 ani între neamuri și s'au împăcat, dar oare fratele să nu 
dea mâna cu fratele ?“ Iar I. P. S. V. care după cum ați spus-o 
(şi vă cred fiindcă nu mai sunteţi Vicar) vă aflaţi cu un picior 
în groapă, să faceţi o astfel de declaraţie de război, după înșira- 
rea unor înalte idei filosofice creștine pe care le-am crezut sin- 
cere ?.. 

Mi-amintesc în acest loc de două convorbiri preţioase ce 
am avut în 1919 cu privire la rolul Bisericii româneşti în ţara 
întregită. 

Una din aceste convorbiri am avut-o la Caransebeș, cu P. 
S. Episcop de pe atunci, Miron Cristea, azi cel întâi Patriarh 
al Bisericei ortodoxe Române și Inalt Regent ; iar a doua con- 
vorbire, çu I. P. S. Mitropolit Suciu, la Blaj, pe atunci vicar al 
Mitropoliei unite. 

Inaltul Patriarh mi-a vorbit de o Biserică Română una 

` singură, cum a fost în veac, adăpostind la sine sufletul naţiei în- 
tregi, unificând și întărind România Mare prin cultură creştină 
şi românească. Mi-a vorbit apoi, ca de un vis frumos, de realiza- 
rea la București a unui Centru al Ortodoxiei din întregul Ră- 
sărit, cu o Patriarhie Naţională care să regrupeze toată sufla- 
rea ortodoxă de pretutindeni, adânc turburată de război, în cele- 
lalte ţări ortodoxe. 

Prin fața modestei locuinţe arhiereşti, treceau în sus şi în 
jos doui jandarmi unguri, cu pene de cocoș. Banatul era ocupat 
încă de sârbi și de francezi. Inaltul Patriarh și Regent nu a pu- 
tut gândi atunci că Pronia Cerească îi va hărăzi Scaunul Pa- 
triarhatului Român a cărui ţinte cultural-creștine şi național- 
ortodoxe vor fi în tradiţia neimperialistă şi nematerialistă a 
Bisericei noastre. 

In drumul meu spre „regățeni“, mam oprit la Blaj 
şi am avut cea de a doua convorbire de care amintesc: 
cu părintele vicar Suciu, actualul Mitropolit al Blajului. 
I. P. S. S. mi-a lăudat trecutul bisericei sale, mi-a demonstrat su-— ` 
perioritatea culturei apusene și mi-a declarat formal că inte- 
resele neamului nostru îi pot dicta să se unească în unanimi- 
tate cu imperiul spiritual internaţional al Papei dela Roma... 


www.digibuc.ro 


Am rămas profund nedumerit de această neașteptată in- 
vitațiune ce se adresa întregului neam românesc, deci şi regă- 
țenilor ale căror uniforme rupte şi stropite încă de sângele 
vărsat pentru desrobirea Ardealului le vedeam în piața metro- 
polei unite din care abia isgonise pe nemți şi pe unguri. 

Atâta desorientare sufletească, politică şi culturală, nu 
putusem bănui nici la un român din nordul Canadei, devenit 
cetățean american și membru al unei loji francmasonice. Și gân- 
dindu-mă că în sprijinul unor astfel de tendințe centrifugale, 
fericite pentru duşmani, stau atâtea averi foste ortodoxe, la 
care se mai adaogă milioanele de lire de la Propaganda Fide 
din Roma, eram decis să încep încă de atunci, o campanie. Dar 
campania noastră din Ungaria şi ocuparea Budapestei de armata 
regatului român m'au făcut să amân şi să constat totodată tă o 
asemenea acțiune cerea alte împrejurări care în rine după nouă 
ani au sosit. 


% 
+ $ 

Biserica noastră românească este un întreit simbol : al re- 
ligiei, pe care noi am numit-o în mod fericit legc, al naționali- 
tăţei şi al pământului nostru. Neamurile policonfesionale au cu- 
noscut reformatori religioşi creaţi de o cultură a lor specifică 
şi de o desvoltare istorică și economică, alta decât a noastră. 
Comparaţia făcută de P. S. Episcop Hossu, cu anglicanii şi ca- 
tolicii englezi, era sub calităţile discursului său demn de o cauză 
mai bună. Noi românii nu am cunoscut până azi o mișcare de 
translație religioasă şi nu ştiu cine ar avea curajul să susțină 
că „unirea“ dela 1700 a fost altceva decât a fost : o încercare ina- 
mică pe jumătate izbutită (dar numai „sus“ şi formal), de dezbi- 
nare și înstreinare a românilor ardeleni de cei de dincoace de 
Carpaţi. Că poporul care azi o are moştenire, atunci nu -a vrut-o, 
o dovedesc atâtea acte impresionante din care cităm un singur 
fragment : 

„Nu voim unirea, căci n'o înțelegem ce este. Preoţii uniti 
s'o ţie, Să ne rămână bisericile cu averea lor, căci cu multă su- 
doare le-am înălțat și pământurile cu banii noștri le-am cumpă- 
rat. Că nu uniţii le-au făcut“. Astfel se jăluia pe la 1761 poporul 
unit „cu furca“ — după o expresie uzitată azi de urmașii celor 

dela 1700 față de fraţii „regăţeni“ care cer mereu unificare şi 
întărire în gânduri şi simțiminte româneşti. 

Biserica dela Dumnezeu este, cum a declarat-o şi I. P. S. 
Mitropolit Gurie al Basarabiei. Dar biserica unită a fost dela 
Habsburgi și poporul cu minunatul lui instinct, mă acceptat-o 
decât după generaţii întregi, iar cei de azi nu au nici o vină, 
vinovați sunt alții. 

Pildele aduse de I. P. S. Mitropolit Nicolae în strălucita 
sa cuvântare, au smuls P. S. Episcop unit Frențiu o nouă şi pre- 
țioasă recunoaștere spontană : i 

— E o mândrie că am avut aşa ţărani inteligenți !“ (Era 
vorba de acei care s'au împotrivit în chip eroic „unirei“ pe care 
d-lor o laudă şi o susţin azi, parcă mai cu inimă ca atunci când 
se plângeau că mau toate foloasele pentru care au făcut-o, ca 
de pildă Inochentie Micu Clain). 

Dacă însă noi am putut fi, în decursul veacurilor, cei 
mai primitori și mai generoşi fată de oamenii de altă credință, 
atunci Când nu ne făceau nici un rău vizibil, nu putem fi as- 
tăzi la fel cum suntem cu adevărații minoritari. față de frații 
„uniți“ pentru simplul motiv că noi contestăm „unirea“ ca rẹ- 
ligie, și putem dovedi că „micul popor român unit“ este tot 
atât de ortodox ca marele popor român ortodox. Aci nu mai 
poate fi vorba de intoleranţă, sau de proselitism, nefiind la 
mijloc o religie „receptă“ în România Mare, nici credincioși de 
altă convingere decât a noastră. Aceasta o spunem pentru cine 
are urechi să audă. 

Ceva mai mult, în condiţiunile speciale de azi, noi consi- 
derăm „unirea“ ca o rea pricină în mijlocul Ardealului, ca o pie- 
dică serioasă (prin acţiunea tagmei interesate), în calea conso- 
lidărei politice şi unificărei noastre culturale. 

Supremul interes românesc cere ca toţi românii să gravi- 
teze în jurul aceluiaș soare spiritual propriu. 

Aceasta e o condiție primordială de existență a nozstră 
în împrejurările în care trăim. Trebuie să devenim un suflet şi 
un corp naţional unitar, căci altminteri vom pieri. 

Iată de ce dorim din toată inima ca ceeace povestea I. P. 
S. Mitropolit Nicolae că sa întâmplat cu preotul și poporul 
unit din comuna Drăguș, ca și pe aiurea (revenirea lor însufle- 

țită la biserica românească de care duşmanii i-au despărțit) să 
se întâmple pretutindeni, şi mai cu seamă în locurile pe unde 
se găsesc români de ambele confesiuni. Și să nu cuteze cineva 
să ne spună că facem proselitism. Noi şi proselitism ! Când am 
retrimis din sânul ortodoxiei, prin marele Mitropolit Dosoftei, 
catolici înapoi la catolici, şi le-am permis să catolicizeze pe 
husiţii refugiați la noi, întemeetorii Hușilor, în loc să-i tacem 
ortodoxi (şi asemenea exemple sunt extrem de numeroase) nu 
vom îngădui să ni se spună că primind sau chemând pc frații 
Iătăciți din vina altora, noi facem proselitism. Ar însemna ca 
pe lângă demagogia politică „unită“, să mai avem şi una confe- 
sională, de aceeaş origină. 

Nu va fi însă nimeni în stare să oprească valul de reve- 
nire la matca ortodoxă, a poporului „unit“ fără de voie cu Sf. 
Scaun, iar micile sfărămături desprinse voluntar de stânca de 
granit a românismului ortodox, zadarnic vor încerca să ne su- 
pere. ` 


Biserica noastră cu smerenie se numește în spiritul dogmei 
lui Isus Hristos şi cu modesta ei cultură, dar cu marea ei pa- 
siune creștină, nealterată de aur și pietre prețioase şi nici de 
artele vreunei Renașteri libertine, ea poate oferi fraților „uniți“ 
adăpost și fericit liman sufletesc. Preoţii noştri nu-s aristo” ați, 
prin nimic. Ei s'au identificat cu plugarul, alături de el au pur- 
tat secerea şi coasa, și împreună cu el au stabilit cea mai reală 
democraţie, născută, iar nu făcută. 


Chestiunea este pusă. O discuţie ca aceea urmată între 
reprezentanţii români ai celor două biserici, înlătură definitiv 
orice controversă. Ea fixează şi un fapt trist : între cultele mi- 
noritare care sunt sau pot fi curente centrifugale dăunătoare 
consolidărei noastre, cel mai turburător este „uniatismul“ şi 
mai ales „partea“ aceea bătăioasă manifestată prin cuvântarea I. 
P. S. Mitropolit Suciu. 

După unfricoșata jertfă a „regăţerilor“ huliţi sau dis- 
preţuiți, care a adus adevărata sfânta Unire de o mie de ani do- 
rită, nu se poate tolera o astfel de primejdie pornind chiar din 
familia românească. Și apoi faptul că şefii „uniți“ au luat 
lupta plecând dela o chestiune materialistă, ne-a însufleţit por- 
nirea de readucere a poporului „unit“ la matca sa ortodoxă. Ei 

spun : „chiar dată ne părăseşte ultimul poporean unit, şi mer- 
ge la voi, biserica și toate bunurile ei să ne rămână“, Ce in- 
seamnă aceasta ? E cași când ar mărturisi : pentru bunuri ma- 
teriale am fiinţat, prin ele să ne menţinem ! 

Apoi dacă e aşa, noi primim lupta fățiș. Tulnic şi do: 


pot vor suna în depărtări, focuri se vor aprinde pe dealuri, frate 
cu frate se va întâlni şi se va cunoaște și unirea dumnezeească, 


în toate, va împlini pe aceea din 1918. 

Noi am fost și suntem un Stat naţional și ortodox. Ideea 
creştină ortodoxă a fost la baza ideei noastre naționale. Să facem 
deci din Biserica ortodoxă Română o Cetate mai tare ca munţii 
care zadarnic au stat între noi o mie de ani. Câte am avea noi 
azi de împlinit cu puteri adunate. Mai multe ca »dipioară ! Obiec- 
țiunea uniților că i-am degradat punându-i în aceeaș lege cu 
minoritarii etnici, e pornită din rea credinţă. Timp de para ani 
mau spus un singur cuvânt despre aceasta. Și acum totuși, li 
s'a oferit o lege specială, Dar ei cer câte o lege speciala pen- 
tru fiecare din celelalte culte şi doresc şi concordatul, doar-doar 
vom deveni o apă confesională și vom solicita şetia (infailibilă, 
dela 1870) a Papei ! 


Soluţiile date prin legea cultelor de către d. ministru 
Alex. Lapedatu sunt de o fericită inspiraţie şi d-sa care și-a le- 
gat numele de cele mai importante legiuiii bisericești ale Ro- 
mâniei Mari, a avut mulțumirea să audă până şi din gura mino- 
ritarilor etnici declaraţii loiale și chiar elogioase, de recunoaș- 
tere a meritelor acestui cod care este unul din cele mai viabile 
texte din câte au trecut prin Parlament. 

Teza bisericei noastre a fost, fără părtinire, în chip ma- 
gistral susținută şi a obținut un succes peste toate așteptările. 
Pe lângă celelalte inimoase, documentate și obiective expu- 
neri, aceea a I. P. S. Mitropolit Nicolae Bălan și acelea ale d-lui 
ministru Alex. Lapedatu, au entusiasmat și au convins până și 
pe adversarii cei mai tenaci. 

D. ministru Alex. Lapedatu, un învăţat şi înțelept băr- 
bat politic, a dat măsura puterilor sale atât în expunerea de mo-. 
live care e un model al genului, cât şi în cele două discursuri 
impecabile ce a rostit la Senat şi la Cameră. 

Oratorii Adunărei Deputaţilor au contribuit şi ei cu lu- 
mini noui la desăvârşirea acestei mari discuțiuni parlamentare, 
epuizând aproape întreg materialul, De remarcat obiectivitatea 
celor trei deputați „uniți“, d-nii Tripon, Folea și Pordea, care 
au găsit accente de o sinceritate și o înțelegere româneas.ž pe 
' care o subliniem cu mulțumire ; primul îndeosebi, cu toate că a 
făcut cea mai caldă şi mai izbutită apologie „uniatismului“, s'a 
declarat părtaş al unirei adevărate a celor două biserici 
româneşti. 


+ 
+> 


Intreaga discuțiune respiră o atmosferă plină de duhul 
religiei al cărei obiect suprem este, fără deosebire, unul Dum- 
nezeu. Dar în grădina: aceasta oratorică parfumul ortodoxiei- 
naționale românești predomină şi exerciiă o profimdă și neînvin- 
să înrâurire binefăcătoare. Totul vă este dat, spune biserica noas- 
tră prin atâtea glasuri chemate să se rostească in numele ei şi 
al Statului român ; aveţi pe pământul acesta udat cu lacrimi și 
cu sânge românesc şi îngrăşat cu trupul tuturor strămoșilor noş- 
tri, mai multe drepturi decât aţi avut și veți putea avea în altă 
țară. Nu suntem noi, înaintea Americei libere şi a Franţei ge- 
neroase și umanitariste, cel dintâi neam tolerant și larg ospita- 
lier al tuturor credincioşilor altor biserici ? Nu vau convins 
documentele voastre proprii ce vi le-am expus cu atâta mo- 
destie, că aţi găsit aici pământul făgăduinţei din punct de vedere 
al credinţei religioase, ori care ar fi ? 

Putem afirma, cu absolută sinceritate şi convingere. că în 
afară de cei de rea credință care urmăresc realizarea unor țeluri 
inavuabile prin bisericile minoritare, nici un credincios minoritar 
cinstit, nu va putea găsi o singură literă în legea d-lui Alea. La- 
pedatu, care să'i jeneze liberul exercițiu al credinței sale reli- 
gioase. Cei mai mulți și mai pasionați adversari ai acestei legi, 
S'au găsit printre români. E o dovadă mai mult că unirea noa- 
stră, cea românească, trebue încă realizată pe deplin, căci după 
cum s'a văzut şi cu acest prilej, ea nu este compiectă. Şi tocmai 
„Hniții“ sunt aceia care se opun, printr'o gravă inferioritate şi 
neînțelegere, adevăratei uniri pentru întărirea acestui neam care 
trebue să se bucure în bloc de tot ce i-a ajutat Dumnezeu să. 
izbândească. 7 

Dacă am plivit cu prea mult zel în minunata grădină a 
marei discuţiuni la legea cultelor, am făcut-o în primul rând pen- 
tru cititor : proporțiile şi unitatea unei asemenea publicațiuni 
impuneau această dificilă operațiune. Totuși, am  îndepli- 
nit-o cu simțimânt pios şi cu toată obiectiviiotea ce am putut 
culege în sufletul meu sedus de frumuseţile şi adevărurile des- 
coperite. Nu am înlăturat glasul nimănui, dar a trebuit să feresc 
această publicație de repetițiuni şi de locuri comune care ar fi 
împovărat-o, ba chiar o împiedecau să apară. Dar mai ales am 
ferit-o de părțile personale, lipsite cu totul de rost în buchetul 
impunător al discursurilor ce s'au rostit. = 

Am îndeplinit astfel ceeace ziarele noastre mari, cu mijloa- 
ce infinit superioare, nu puteau face : publicarea intregei desba- 
teri parlamentare, in extenso. Am ţinut seamă de ordinea crono- 
logică atât de fericit stabilită. Dacă am nedreptăţit pe cineva, sau 
„dacă nu am izbutit să facă ceeace am simţit cel dintâi că trebuia 
făcut, în interesul direcției noastre culturale, voi fi fericit să 
văd o altă înfăptuire, desăvârșită. Deaceea, și încă din altă cauză, 
am fixat un tiraj foarte redus acestei publicațiuni destinate cu 
deosebire slujitorilor bisericii noastre, 


N. RUSSU ARDELEANU 

EXPUNEREA DE MOTIVE 











AI 

După votarea legii ER 2. EA Ra Bisericii ortodoxe, 
sthbilirea unui regim unitar pe seama celorlalte culte din ţară a 
devenit, pentru desăvârşirea operei de organizare a Statului, o 
problemă de deosebită importanță, a cărei soluționare pe cale le- 
gislativă nu mai poate fi amânată. 

In România, pe lângă Biserica ortodoxă, organizată prin 
lege specială, există astăzi următoarele culte de caracter istoric : 
cuitul român greco-catolic (unit), cultul catolic (de rit latin, 
grec şi armean), cultul reformat (calvin), cultul evanghelic- 
luteran, cultul unitarian, cultul mozaic și cultul mahomedan. 

Venind din State deosebite, regimul acestor culte este și 
el deosebit, precum deosebit eră și regimul cultului ortodox : 

a) In Bucovina, situaţia de drept a cultelor a fost fixată, 
în principiile ei fundamentale, prin art. 14—16 ale Constituţiei 
austriace (Staatsgrundgesetz) dela 21 Decemvrie 1867 şi preci- 
zată mai amănunțit prin legea interconfesională din 25 Martie 
1858, iar condiţiile pentru recunoașterea cultelor noui au fost 
stabilite prin legea dela 28 Mai 1874 ; 

b) In Transilvania, în afară de unele dispoziţiuni depe 
timpul când această! provincie eră principat autonom, regimul 
cultelor este fixat prin legile maghiare XX—1848, LIII—1868, 
XLIII—1895 și XXXII—1894 ; 

c) In Basarabia, regimul diferitelor culte este stabilit şi 
el prin o mulțime de decrete și ordonanţe speciale ; 

d) In vechiul Regat, numărul credincioșilor neortodoxi 
fiind foarte mic și mare parte din ei nefiind nici cetățeni români, 
nu a fost necesară alcătuirea unei legi speciale, care să deter-. 
mine mai de aproape un regim al cultelor existente aci pe lângă 
cel ortodox. Astfel legiuitorul s'a mulțumit cu fixarea în arti- 
colul 21 al vechei Constituţii a principiului libertăţii cultelor 

între marginile ordinei publice şi bunelor moravuri și să decre- 
teze în articolul 7 că „diferenţa de credințe religioasă și con- 
fesiuni nu constitue în România o' piedică spre a dobândi drep- 
turile politice și civile şi a le exercita“. 

Este evident că această caleidoscopică variație de regi- 
muri nu mai poate fi menținută, pentru că este incompatibilă 
cu caracterul unitar al Statului, care trebuie să fie condus și ad- 
ministrat după legi unitare aceleaşi pretutindeni și pentru 
toți. 

Constituţia stabileşte în art. 22 principiile fundamentale 
ale regimului cultelor. Aceste principii trebuie însă explicate, 
analizate și concretizate, arătându-se condițiile pe cari cultele 
urmează să le întrunească pentru a nu aduce atingere ordinei 
publice, bunelor moravuri și legilor de organizare ale Statului 
şi determinându-se mai de aproape raporturile dintre Stat şi 
diferite culte, precum și relațiunile dintre aceste culte însăși. 

Determinarea aceasta este cu atât mai necesară cu cât 
cultele sunt mai numeroase și mai deosebite unele de altele ca 
doctrină, concepţie etică și sistem de organizare. Fără o amă- 
nunțită și precisă stabilire a drepturilor și datoriilor lor, a si- 
tuaței lor în Stat şi a raporturilor lor cu acesta, cum și dintre 
un cult şi altul, este cu neputinţă evitarea conflictelor şi a cioc- 
nirilor permanente, cari au puternice repercusiuni în sufletul 
marilor masse credincioase. De altfel Constituţia însăş preve- 
de, în alineatul ultim al art. 22, alcătuirea unei legi speciale 
care să stabilească raporturile dintre diferitele culte și Stat. 

Ca norme generale, fundamentale, pentru regimul cultelor, 
Constituţia — art. 22 — fixează principiul libertății și al egali- 
tății. Pe această temelie este construit și proiectul nostru, care 
nu cuprinde nici o dispozițiune ce ar constitui o atingere a li- 
bertății exerciţiului cultelor sau a principiului egalității depline 
a tuturor. 

Inainte de a încheia această introducere trebuie să arătăm 
că proiectul legii ce urmează a fost comunicat din timp (1925), 
în starea sa de anteproiect, autorităților tuturor cultelor ca ele 
să-și poată face obiecțiunile de cuviință și să ne pună totodată 
în măsură de a cunoaşte desideratele lor. Autoritățile acestea au 
răspuns invitației noastre și la redactarea proiectului am ținut 
seamă, întrucât a fost cu putinţă, de obiecțiunile făcute și de 
desideratele exprimate. In forma sa de atunci, proiectul a fost 
prezentat Senatului care l-a cercetat atât în comisiunea specială 
de culte, cât și în secțiuni (Fevruarie—Martie 1926). După în- 
delungate și serioase discuţiuni „el a fost trimis, cu o seamă de 
amendări şi perfecționări, în plen, pentru desbaterea generală. 
Dar retragerea dela cârma Statului a guvernului nostru din acel 
timp a împiedecat aceasta și proiectul a rămas în arhiva maturu- 

Jui corp, spre a fi reluat la timp oportun. Guvernul precedent, 
prin fostul ministru al cultelor și artelor, d. Vasile Goldiș, şi l-a 
însuşit și avea de gând a-l prezentă Corpurilor legiuitoare. Im- 
prejurările au zădărnicit însă şi această intențiune. Astfel pro- 
iectul a rămas să fie adus tot de către acel ce l-a întocmit. Re- 
făcut şi completat, pe urma unor noui și serioase examinări a 
problemelor şi chestiunilor mai importante, proiectul pentru 
regimul general al cultelor se înfățișează 'așa dar, azi, din nou, 
Parlamentului. 

Proiectul acesta are trei părți: 1) Dispoziţii generale 
(art. 1—18) ; 2) Raporturile dintre Stat şi culte (art. 19—38) ; 
3) 'Relaţiunile dintre culte (art. 39—50), la care se adaugă și 
tele câteva dispozițiuni. finale (art. 51—56). 


|. DISPOZIŢIUNI GENERALE 


Art. 22 al Constituţiei noastre decretează — şi nici nu se 
putea altfel — absoluta libertate de conştiinţă. In consecință 
Statul garantează o deopotrivă libertate și protecțiune tuturor 
cultelor. Exerciţiul lor însă e condiționat și anume : el este şi 
rămâne liber, întrucât nu aduce atingere ordinei publice, bune- 
lor moravuri şi legilor de organizare ale Statului. 

Partea întâi a proiectului nostru de lege are de scop să 
accentueze din nou această libertate și să determine în acelaş 
timp cadrele în cari trebuie să funcţioneze fiecare cult, cu ob- 
servarea condițiunilor stabilite de Constituţie, pentru ca exer- 
cițiul său să fie liber și sub protecțiunea autorității Statului. 

Această precizare este necesară atât pentru Stat cât și 
pentru culte însăși. Este necesară pentru Stat, fiindcă acesta 
trebuie să ia toate măsurile potrivite a asigura liniștea cetățeni- 
lor şi ordinea publică. Şi este necesară pentru culte, deoarece 
este cu mult mai bine ca lămurirea condițiunilor a căror respec- 
tare garantează neatingerea ordinei publice, a bunelor moravuri 
şi a legilor de organizare ale Statului, să se facă pe cale legisla- 
tivă, decât să fie lăsată la discrețiunea puterii executive. 

Art. 1 şi 2 ale proiectului nostru sunt reproducerea a- 
proape textuală a dispozițiunilor constituționale (art. 22, alin. 2, 
art. 7 „alin. 1 şi art. 8, alin 2). 

Libertatea cultelor fiind garantată de Constituţie, Statul 
are datoria să pedepsească orice împiedecare a acestei libertăţi. 
De aceea codul nostru penal prevede anumite pedepse pentru 
cei ce ar împiedecă într'un fel sau altul exercițiul liber al vre- 
unui cult. Am crezut că nu e inutil ca şi în legea pentru regimul 
general al cultelor să se prevadă acest lucru. De aceea am stabilit 
în alineatul 2 al art. 1 : „că împiedecarea exerciţiului liber al ori- 
cărui cult se va pedepsi potrivit dispozițiilor respective din co- 

dul penal“. Cum însă dispoziţiunile acestea nu prevăd toate ca- 
zurile de împiedecare a exerciţiului liber al cultelor şi nici pe- 
Cepsele corespunzătoare, ele rămân să fie completate și precizate 
cu prilejul revizuirii codului, 

Alineatul al 3-lea al art. 1 cuprinde dispozițiuni privitoare 
la serviciile religioase săvârșite în afară de biserici sau case de 
rugăciuni, cum sunt de pildă : procesiunile, înmormântările, etc. 
La săvârșirea acestor servicii, cultele vor trebui să țină seamă 
de dispozițiunile legilor şi regulamentelor privitoare la păstra- 
rea ordinei publice și să evite tot ce ar puteă jigni alte culte sau 
ar constitui demonstrațiuni împotriva lor. 

Pe lângă dispozițiunea constituțională mai sus amintită 
(art. 7, alineatul 1) cum că credințele religioase nu pot împie- 
deca pe nimeni a dobândi şi a exercita drepturile civile și politi- 
ce, art. 2 mai prevede că ele, credințele religioase, nu pot scuti 
pe nimeni dela obligaţiile impuse de legi. Iar pentru ca să se evi- 
te nepotriviri între obligaţiile legale și obligaţiile religioase, am 
crezut că e bine să se exprime, măcar ca un desiderat, că „la al- 
cătuirea legilor şi regulamentelor să se țină seamă, pe cât e posi- 
bil, şi de obligaţiile religioase ale diferitelor culte“, 

Art. 3 cuprinde dispozițiuni cari rezultă în mod logic din 
principiile stabilite în articolele precedente. Statul garantând 
tuturor cultelor deplină libertate întru cât exercițiul lor nu adu- 
ce atingerea ordinei publice, bunelor moravuri şi legilor sale de 
organizare, iar de altă parte Constituţia stabilind, prin art. 8, a- 
lineatul 2, principiul că : „toți românii, fără deosebire de origi- 
nă etnică, de limbă sau de religiune, sunt egali înaintea legii“, 
este evident că nu se poate admite ca autoritățile unui cult să 
urmărească pe credincioși pentrucă nu au săvârşit vreo faptă o- 
prită de legi sau pentrucă și-au îndeplinit obligațiile impuse de 
acelea. 

Art. 4 interzice constituirea de organizaţiuni politice pe 
baze confesionale şi tratarea de chestiuni politice în sânul cor- 
porațiunilor şi instituțiunilor bisericești. Dispoziţiunea aceasta 
am crezut-o necesară. Căci, oricât credinţele religioase sunt și ră- 
mân un apanaj al conștiinței fiecărui cetățean, într'un Stat ca 
al nostru, cu tradiție şi caracter laic, e periculos, credem, ca ele 
să slujească ca substrat al luptelor politice, tot așa după cum e 
periculos ca acestea, luptele politice, să fie duse în viața corpo- 
rațiunilor și instituțiunilor religioase. Aceasta și pentrucă cul- 
tele fiind, prin esența lor, asociații religioase cu scopuri ideale, 
trebuie să se mențină în această sferă şi să nu se amestece în 
chestiuni ce nu concordă cu misiunea lor. Politica militantă tre- 
buie să fie cu totul exclusă din viața internă a cultelor, de oarece 
prin ea sar tulbura pacea sufletească pe care ele sunt obligate 
să o propage şi să o susțină, 

Art. 5, 6 și 7 cuprind dispozițiuni de cea mai mare impor- 
tanţă pentru ordinea și siguranța în Stat. 

Art. 5 spune: „că nici un cult nu poate avea relațiuni de 
dependență cu vreo autoritate sau organizație bisericească din 
străinătate afară de cele impuse de principiile lui dogmatice şi 
juridico-canonice“. 

In adevăr, toate cultele din țara noastră, cu excepţia celui 
romano-catolic de diferite rituri, sunt autocefale, adică neatâr- 
nătoare de autorități aflătoare peste teritoriul Statului. Această 
neatârnare se întemeiază pe principiile lor fundamentale, dog- 
matice și canonice. Aşa fiind, trebuie să se împiedice ca un cult 
sau altul, din motive străine de Biserică, să stabilească, în viitor, 
relațiuni de dependenţă cu vreo autoritate bisericească din afară, 
renunțând astfel, cum am zis, din consideraţiuni străine de cult, 
la independența avută până acum, și care rezultă din însăș struc- 
tura lor dogmatică și canonică. Articolul respectă însă caracte- 
rul universal al organizației cultului catolic, întemeiat pe prin- 
cipiile lui dogmatice și juridico-canonice, și dă, în acelaș timp, 
posibilitatea de a se încheia cu șeful suprem al lui acorduri spe- 
ciale, cari vor trebui aprobate de Corpurile legiuitoare. 


In urma fixării nouilor frontiere ale Regatului român, 
avem în țară episcopi cari exercită jurisdicție bisericească și 
în alte State și avem cetățeni cari depind de episcopi din străi- 
nătate. Astfel, episcopia catolică dela Oradea-Mare are credin- 
cioși şi la noi și în Ungaria, iar cea dela Satu-Mare are credincioși 
la noi, în Ungaria și Cehoslovacia. De altă parte cei 100.000 de 
catolici de ritul latin din Bucovina sunt și azi supuși jurisdicției 
arhiepiscopului din Lemberg. Situațiunea aceasta nu este com- 
patibilă cu suveranitatea și interesele superioare ale Statului. 
Teritoriul eparhiilor din România trebuie să se termine acolo 
unde se termină hotarele țării, iar cetățenii români nu pot fi 
supuși jurisdicției, nici chiar bisericește a arhiereilor cetățeni 
străini, cari își au reședința pe teritoriul altor State. De aceea, 
prin art. 6 se pune capăt acestei situații, enunțând categoric că 
jurisdicțiunea autorităților religioase ale cultelor din țară nu 
se poate întinde în afară de teritoriul Statului român. Asemenea 
nici autoritățile religioase ale cultelor din străinătate nu vor 
putea exercita vreo jurisdicție în cuprinsul Statului român. 

Dacă din motivele amintite, credincioșii cetățeni români 
nu pot fi supuşi jurisdicției autorităților bisericești din strănă- 
tate, cu atât mai puţin pot depinde, din punct de vedere mate- 
rial, cultele și asociațiunile religioase din țară de străinătate. 
In urmare, art. 7 al proiectului prevede că cultele și asociațiu- 
nile religioase nu pot primi ajutoare materiale din străinătate 
fără ştirea și aprobarea guvernului. 

Dându-ne seamă și apreciind în măsură deplină rolul co- 
vârşitor pe care îl au cultele, în stadiul actual al evoluției noas- 
tre culturale, asupra formării sufletului populației, a trebuit să 
avizăm la toate măsurile necesare ca îndrumarea sufletească a 
ei să nu fie lăsată în grija indivizilor cari nu oferă garanţii su- 
ficiente, atât din punct de vedere civic, cât și moral. Am fixat 
în art. 8 al proiectului următoarele trei condițiuni pentru mem- 
brii clerului, ai organelor de conducere şi funcționarii de orice 
categorie ai cultelor. Şi anume: a) să fie cetățeni români, b) să 
se bucure de toate drepturile civile și politice și c) să nu fi fost 
condamnați prin sentință definitivă pentru crime contra bune- 
lor moravuri, contra siguranței Statului și, în genere, pentru 
orice faptă infamantă. 


Este evident că nu putem lăsa îndrumarea sufletească a 
cetățenilor noştri pe mâna străinilor şi nici nu putem lăsa această 
delicată operă pe mâna indivizilor lipsiți de drepturile politice 
și civile sau condamnați pentru crime contra bunelor moravuri 
şi siguranței Statului și pentru orice faptă infamantă (fals, furt, 
excrocherie, abuz de putere, etc.). De aceea, pentru ca Ministe- 
rul Cultelor și şefii cultelor să poată avea evidența tuturor ce- 
lor condamnaţi pentru atari fapte, în alineatul al treilea al aces- 
tui articol se obligă instanțele judecătorești să comunice atât 
Ministerului cât și șefilor cultelor orice sentință de condamnare 
definitivă de natura celor mai sus arătate, a membriicr clerului 
și a funcţionarilor de orice categorie ai cultelor. Dela condiţi- 
unile amintite sub punctele b și c nu se poate admite nici > ex- 
cepție. Se pot admite însă excepțiuni dela condiţiunea de sub 
punctul a, dar numai pentru motive bine determinate (bunăoară 
atunci când imposibilitatea de îndeplinit a ei ar periclita exer- 
cițiul sau existența vreunei comunități), și pe timp limitat 
(trei ani cel mult). 


Stabilind în articolul 1—8 garanţiile de cari Statul are 
nevoie pentru conservarea ordinei publice şi a siguranţei sale, 
proiectul ținând să facilieze misiunea morală și culturală a 
cultelor, le acordă în articolele următoare o serie de iavoruri 
și de drepturi. 

Astfel, prin art. 9 părțile constitutive ale cultelor creiate 
în conformitate cu statutele lor de organizare (comunităţi, 
parohii, protopopii, mânăstiri, episcopii, arhiepiscopii, mitra- 
polii, etc.) sunt recunoscute persoane juridice de drept public. 
Părțile constitutive, reprezentate prin conducătorii lor legal: și 
canonici, sunt persoane juridice de drept public şi nu cultele sa 
atare, adică ca instituţiuni cari mau şi nici nu pot avea o per- 
sonalitate juridică în Statul român. 

Mai departe, proiectul, în art. 10, dă cultelor dreptul de 
a-şi conduce în mod autonom afacerile lor interne, potrivit unui 
statut propriu de organizare, de a-şi administra patrimoniile şi 
fundaţiunile prin organele competente, sub supravegherea au- 
torităților superioare bisericești. Ține însă să îngrădească ad- 
ministrarea fundațiunilor potrivit actelor de fundație sau dis- 
pozițiilor testamentare şi să nu se facă schimbări în destinaţia 
lor decât conform statutului lor de organizare și legilor în vi- 
goare. 

Ce priveşte achiziţiile de noui averi, mobile și imobile, 
acelaș articol în alineatul ultim, prevede că cultele vor trebui 
să obțină aprobarea Ministerului, când valoarea acelora va trece 
de 100.000 lei, valuta actuală. Aceasta însă numai pentru averile 
dobândite cu titlul gratuit și nu pentru cele dobândite cu titlu 
oneros, cari vor trebui numai comunicate Ministerului. Dispo- 
ziția aceasta — cuprinsă dealtminteri şi în codul nostru civil 
(art. 811 și 818) ca şi în legislația Prusiei (legea din 8 Aprilie 
1926)—este deosebit de importantă pentru Stat, care trebuie să 
cunoască proveniența averilor cultelor şi să vegheze să nu se 
producă acumulări de averi de natură a tulbura ecti'ibrul so- 
cial al proprietăţii funciare şi a constitui pentru culte instru- 
mente materiale, prin cari ele să influențeze organizația politică 
de Stat în direcțiuni păgubitoare acestuia şi însăş chemării 
ideale a cultelor. 

In acelaș scop de proteguire, Statul pune la dispoziţiu- 
nea cultelor, firește, la cerere și cu aprobarea Ministerului, or- 
ganele sale de execuţie pentru aducerea la îndeplinire a hotă- 
rîrilor instanțelor disciplinare şi judecătorești ale lor (art. 11), 
— scoate de sub urmărire şi sechestru bisericile, casele de ru- 
găciuni, cimitirele şi odoarele sacre (art. 17) şi le dă dreptul 
a-şi întreține cimitire proprii, iar unde nu o pot face, obligă co- 
munele a construi cimitire comune (art. 15). 

Proiectul recunoaște apoi cultelor dreptul de a înființa, 
administra și controla instituțiuni culturale şi de binefacere, în 
marginile și potrivit dispoziţiunilor legilor privitoare la astfel 
de instituțiuni (art. 12), — de a întemeia și conduce institute 
speciale pentru pregătirea clerului lor, cu programe proprii în- 
tocmite de autoritatea bisericească competentă, dar aduse la cu- 
noștința Ministerului de Culte (art. 13). 

Studiul istoriei, limbii şi literaturii române și al Consti- 
tuției țării este însă obligator în aceste institute și se vor preda 
conform unui program stabilit de aceeaș autoritate, de acord 
însă cu Ministerul Cultelor și acel al Instrucțiunii, îy așa fel ca 
să nu împiedice pregătirea specială teologică şi să fie compati- 
bil cu caracterul religios moral al acestor institute. Tot pentru 

cunoaşterea studiilor de cari e vorba, tinerii ce-și vor face pre- 
gătirea teologică în străinătate vor fi obligaţi să-și echivaleze 
diplomele pe baza unui examen special din aceste studii după 
programa institutelor din ţară ale cultelor lor, lucru care de alt- 
fel se prevedea și în vechile  legiuiri ale teritoriilor noastre 
alipite. 

In fine, Statul dă dreptul cultelor să facă instrucțiunea 
religioasă a elevilor de credinţa lor din școlile publice și parti- 
culare, conform legilor privitoare la instrucțiunea publică. Ase- 
menea dreptul de a săvârși, prin preoții lor, în armată, în spita- 
lele civile și militare, în orfelinate, școli corecționale şi peniten- 
ciare, servicii religioase de orice natură pe seama credinciosilor 
lor (art. 14). 

Serviciile religioase solemne la serbările naționale și ale 
familiei domnitoare (art. 16) sunt obligatoare pentru toate cul- 
tele, ca şi întocmirea actelor de stare civilă înaintea binecuvân- 
tării religioase (art. 18), după cum prevede Constituţia. 

Cu aceste dispozițiuni de caracter general, privind pe de 
o parte îndatoriri, iar pe de alta drepturi ale cultelor, concepute 
într'un larg spirit de înţelegere și prețuire a rolului însemnat, 
hotărîtor chiar, pe care ele pot să-l aibă în opera de îndrumare, 
de închegare și de înălțare a societății, suntem convinși că se 
creează cultelor o situație ce le dă posibilitățile de consolidare 
şi de desvoltare. 


II. RAPORTURILE DINTRE STAT SI CULTE 


La stabilirea raporturilor dintre Stat şi culte proiectul 
nostru se călăuzește de principiul egalei protecțiuni fixat de 
art. 22 al Constituţiei. Nu se face nici o deosebire între un cult 
şi altul. Toate sunt puse pe picior de egalitate şi tuturor li se 
dă acelaş sprijin şi aceeaş protecțiune, pentrucă toate urmăresc 
acelaş scop civilizator şi pentrucă toate corespund nevoilor su- 
fleteşști ale unei părți mai mari sau mai mici din populația țării. 

Proiectul înșiră nominal la art. 19 toate cultele istorice, 
deplin organizate şi cu rădăcini adânci în sufletul masselor, 
existente azi pe teritoriul Statului nostru. Sub punctul f pro- 
iectul vorbește de cultul mozaic, fără a aminti în mod special 
riturile în cari a fost divizat, în urma împrejurărilor istorice, 
acest cult. Prin întrebuințarea termenului general de cult mo- 
zaic, nu înțelegem să împiedecăm organizarea acestui cult pe 
temeiul deosebirilor rituale existente. Fiecare rit va avea liber- 
tatea de a se organiza, independent, potrivit regulamentului de 
aplicare âl acestei legi. Bine înțeles că în această diviziune a 
cultului mozaic pe rituri se va ţine seamă numai de acele rituri 

cari în desvoltarea istorică a cultului mozaic au căpătat un ca- 
racter distinct și recunoscut ca atare şi nici decum de nuanțele 
rituale provenite din împrejurări locale sau din interese trecă- 
toare, ceeace ar duce la o pulverizare a organizării cultului mo- 
zaic, ce nu este nici în interesul Statului, nici în acel al cetă- 
ţenilor săi evrei. 

Ținând seamă de posibilitățile evoluției viitoare, proiectul 
nu exclude recunoașterea de noui culte în şirul celor cari se bu- 
cură de protecțiunea specială a Statului. Art. 20 stabilește con- 
dițiunile pe cari va trebui să le întrunească un cult nou care 
tinde să fie recunoscut și anume: organizație unitară după un 
statut întocmit pe baza dispoziţiilor legii prezente și care să in- 
dice confesiunea de credință, principiile religioase morale, cum 
și sistemul lui de organizare, conducere și administrare. 


Dacă din acest statut se va constata că exerciţiul cultului 
nu atinge ordinea publică, bunele moravuri și legile de orga- 
nizare ale Statului și că nu cuprinde dispozițiuni contrarii prin- 
cipiilor stabilite în legea de față, el va putea fi supus, prin Mi- 
nisterul Cultelor, aprobării Corpurilor legiuitoare. Recunoaşte- 
rea obținută în felul acesta de un cult nou, poate fi însă revo- 
cată, pe aceeaș cale, dacă organizaţiile și membrii săi contravin, 
în mod fățiș şi constant, la dispozițiunile legii şi statutului a- 
probat. i 

Chiar recunoscute, am socotit că e bine ca capacitatea ju- 
ridică a cultelor noui să fie limitată, în ce priveşte bunurile și 
imobilele, numai la achizițiuni necesare pentru serviciul divin 
(case de rugăciuni), locuințe pentru slujitori și cimitire (art. 
21), în care scop am impus ca actele pentru asemenea achiziţiuni, 
înainte de înscrierea dreptului de proprietate, să fie aprobate 
de Ministerul Cultelor. 


Asociaţiile religioase nu pot beneficia de regimul stabilit 
pentru cultele înșirate la art. 19, ci stau sub regimul legilor pri- 
vitoare la asociațiuni în genere şi la întrunirile publice (art. 
22). Sunt însă cu desăvârșire interzise acele asociațiuni cari 
propagă doctrine de natură a aduce atingerea legilor de organi- 
zare ale Statului şi instituţiunilor sale şi cari, prin practicile 
lor rituale, contravin bunelor moravuri și ordinei publice (ca 
nazarinenii, mileniștii, penticostaliștii, inochentiștii, etc.). Mai 
mult chiar, pentru a împiedeca prozelitismul abuziv al acestor 
asociații religioase, alineatul al treilea al acestui articol dispune 
că întrucât ele vor primi și înscrie printre membrii lor persoane 
ce au părăsit un cult fără a fi îndeplinit formele prevăzute la 
art. 43 al legii, se vor pedepsi conform dispoziţiilor respective 
din codul penal. 

Art. 23 dă Statului dreptul firesc, care emanează din însăș 

suveranitatea lui, de supraveghere și control asupra tuturor cul- 
telor. Acest drept se exercită prin Ministerul Cultelor. Se în- 
țelege dela sine că controlul Statului nu se întinde asupra ches- 
tiunilor dogmatice și rituale. Statul e dator însă să supravegheze 
ca activitatea cultelor să nu se desfășure în direcții cari pot 
primejdui ordinea publică şi siguranța țării, ca influența pe 
care ele o au și o pot avea asupra populației să nu fie în detri- 
mentul Statului și ca diferitele statute de conducere şi admi- 
nistrare a instituţiilor, averilor, fondurilor şi fundațiunilor să 
fie respectate, asigurându-se astfel interesele credincioșilor, 
cari sunt în acelaș timp şi cetățeni ai țării. Pentru acest scop 
autorităţile tuturor cultelor sunt îndatorate, prin alineatul al 
doilea al acestui articol, să trimită și să dea Ministerului de 
Culte sau delegaților săi autorizați orice acte oficiale şi orice 
informaţiuni li sar cere. 


In legătură cu acelaș drept. de supraveghere și control al 
Statului, articolul următor 24 prevede obligația autorităților 
confesionale de a comunica Ministerului Cultelor toate instruc- 
ţiunile și ordinele de interes obșştesc, adresate slujitorilor sau 
credincioşilor lor. Ministerul, cum e firesc, are dreptul de a in- 
terzice executarea acelor ordine sau instrucțiuni cari vor fi con- 
tra ordinei publice, legilor în vigoare şi siguranței Statului. 

Proiectul lasă organelor competinte ale cultelor deplină 
libertate să-şi aleagă sau numească, potrivit statutului lor de 
organizare, şefii religioși (mitropoliți, episcopi, superinten- 
denți, etc.). Ținând însă seamă de importanța deosebită pe care 
o au acești conducători superiori spirituali ai milioanelor de 
cetățeni, Statul are nevoie de anumite garanții morale, cum că 
activitatea lor va fi în concordanţă cu interesele țării. Garan- 
ţiile acestea le prevede proiectul în.art. 25, dispunând că șefii 
cultelor (mitropoliți, episcopi, superintendenți, etc.), vor fi re- 
cunoscuți şi introduși în funcțiunile lor numai după aprobarea 
M. S. Regelui şi după ce vor fi depus jurământul de fidelitate 
către Suveran şi de supunere față de Constituţie şi legile ţării. 

Funcţionarii publici sunt datori să depună şi ei la intrarea 
în serviciu jurământul de credință față de Suveran și supunere 
față de Constituţia țării; iar cei cari nu au depus acest jură- 
mânt, îl vor depune în termenul fixat de Ministerul Cultelor 
după promulgarea legii de față. Din aceleași motive art. 26 pre- 
vede că creearea de noui eparhii (dieceze, superintendenţii) pre- 
cum și schimbarea întinderii și titulaturii lor, se poate face nu- 
mai prin lege. 

Intreţinerea cultelor, a slujitorilor și a așezămintelor lor 
este lăsată în primul rând în sarcina credincioșilor (art. 2). In 
scopul creerii mijloacelor necesare pentru acoperirea ace- 

stor cheltueli, proiectul dă cultelor dreptul de a impune 
credincioşilor, prin autoritățile bisericești competinte (art. 28), 
contribuțiuni bisericești. Intrucât mijloacele proprii ale cultelor 
de cari pot dispune n'ar fi suficiente și Statul ar veni să între- 
gească din tezaurul public sumele de cari au nevoie cultele pen- 
tru salariile slujitorilor şi pentru acoperirea celorlalte lipsuri ale 
lor, atunci, la acordarea acestor ajutoare, se vor avea în vedere 
trei criterii: 1) numărul credincioșilor cetățeni români ai cul- 
tului în raport cu populaţia totală a țării, 2) situaţia materială 
şi 3) nevoile lui reale (art. 29). Sunt măsuri luate în vederea 
unei distribuiri echitabile şi juste a sumelor pe cari Statul le-ar 
jertfi pentru nevoile diferitelor culte (art. 27 şi 30). 


Ajutoarele acordate de Stat pentru completarea nevoilor 
de cult şi salariilor funcționarilor bisericești, implică în mod 
firesc o atitudine loială din partea beneficianţilor față de Stat. 
De aceea tot aşa de firesc este, ca atunci când se constată că 
membrii clerului unui cult și funcționarii lui se fac vinovaţi de 
agitațiuni contra ordinei şi siguranței Statului acesta să re- 
tragă sau să suspende ajutoarele acordate, cari nu vor putea fi 
date de cât pentru necesități specificate şi nicicdată sub forma 
de sume globale. 

Completarea veniturilor clerului și plata cultelor se va 
face, ca şi pentru biserica ortodoxă, după norme generale, sta- 
bilite prin lege şi în armonizare cu salariile funcționarilor pu- 
blici, iar sumele necesare pentru alte lipsuri ale cultelor se vor 
acorda numai după constatarea necesităților în raport cu ve- 
niturile și cu toate mijloacele de cari ele dispun (art. 30). 

Ce priveşte ajutoarele pentru parohii (comunităţi), ele nu 
se vor dă decât dacă acestea vor aveă cel puţin 400 familii în 
comunele urbane şi 200 familii în comunele rurale. Excepţiile 
vor trebui să fie bine motive (art. 31). 


Ajutoarele dela Stat vor putea fi folosite numai pentru 
scopurile precise pentru cari s'au dat. Pentru evitarea abuzuri- 
lor, de altă parte pentru a se putea cunoaşte exact nevoile reale 
ale cultelor, proiectul prevede (art. 32) că fiecare instituţie care 
primeşte ajutor dela Stat este datoare a aplica dispozițiunile 
legii contabilităţii publice privitoare la instituțiile cu caracter 
autonom şi a ţine în evidență conturile de venituri şi cheltueli, 
dând astfel posibilitatea Ministerului Cultelor de a controla prin 
organele sale, dacă sumele acordate de Stat au fost întrebuin- 
tate potrivit destinațiunii lor. Tot în vederea acestui control 
toate numirile membrilor clerului și funcționarilor de orice ca- 
teg:orie ai cultelor în posturile subvenţionate de Stat vor tre- 
bui să aibă consimțământul Ministerului de Culte (art. 33). 

Art. 34 al proiectului urmărește reglementarea pe baze se- 


www.digibuc.ro 


[e] 
Ut 


rioase și potrivit intereselor superioare ale Statului, a regimu- 
lui ordinelor și congregaţiilor religioase. Situația actuală pre- 
zintă anomalii cari nu mai pot fi tolerate. Avem în ţară o mul- 
țime de ordine şi congregațiuni religioase cari își au șefii lor 
provinciali (regionali) în străinătate şi ai căror membri nu sunt 
cetățeni români. Unele din ele au înțeles dela început, altele 
mai târziu, că legăturile de dependență, pe cari le-au avut cu 
casele din Ungaria, de pildă, nu le mai pot aveă și că trebuie să 
se reorganizeze potrivit situaţiei politice schimbate. Altele însă 
nu au înțeles nici până azi acest lucru și continuă a păstra anu- 
mite relaţiuni de dependenţă, cari nu pot îi îngăduite. Proiectul 
nu înțelege să se atingă de ordinele şi congregațiunile existente 
azi în țară. Ele își pot păstra actualele case și mânăstiri, dar 
vor trebui să se organizeze potrivit împrejurărilor lor; atât pro- 
vincialii (şefii regionali) cât şi membrii lor trebue să fie cetă- 
teni români şi să locuiască în ţară. 

Pentru evitarea conflictelor religioase, atât de păgubi- 
toare liniștei publice, și folosindu-ne de pilda altor State, cu 
experiență mai bogată în această chestiune, proiectul prevede 
pentru deschiderea de noui case și mânăstiri, aprobarea guver- 
nului, iar pentru așezarea în țară a ordinelor și congregaţiuni- 
lor noui, votarea unei legi. 

Potrivit unei concepţii generale a Statelor moderne, am 
stabilit că în ipoteza dispariției vreunui cult din cuprinsul țării, 
averea lui revine de drept Statului (art. 35). 


O altă chestiune de o deosebită importanță, căreia cre- 
dem că trebuie să i se deă o rezolvire potrivită împrejurărilor 
și potrivită spiritului de dreptate şi egalitate care este la baza 
concepţiei noastre asupra regimului general al cultelor, este 
aceea a patronatului. Conform concepţiei juridice a Bisericii şi 
în special a Bisericii catolice, o parohie se puteă înființă numai 
în cazul când se garantă clădirea și întreținerea bisericii și a 
casei parohiale, ca și dotarea corespunzătoare a preotului. Ga- 
ranția aceasta o ofereau în unele cazuri credincioșii înșiși, în 
altele comuna, în altele particularii şi de multe ori Statul. Per- 
soana fizică sau morală care ofereă garanția clădirii și întreți- 
nerii bisericii şi a casei parohiale și a dotării potrivite a preo- 
tului se numea patron, iar parohia parohe patronată. Patronul 
pe lângă sarcini aveă şi anumite drepturi, dintre care cel mai 
însemnat era dreptul de a propune el persoana care urma să» 
fie numită preot al parohiei. 

Parohii de acestea patronate avem, mai ales în Transilva- 
nia, foarte multe. Ministerul Industriei şi Comerțului are sub 
patronatul său 17 parohii (14 unite, 3 romano-catolice), Ministe- 
rul Finanţelor 35 (9 unite, 26 romano-catolice), Ministerul A- 

griculturii patronează într'un fel sau altul 73 de parohii (21 
unite, 52 romano-catolice), iar comunele patronează 44 parohii 
(7 unite, 37 romano-catolice). Avem prin urmare numai în Tran- 
silvania 169 parohii patronate de Stat și comune, la cari mai tre- 
buesc adăugate parohiile patronate de particulari. 

Patronatul acesta şi în special patronatul Statului și al co- 
munelor ni se pare un anacronism. Probabil astfel îl consideră 
şi Biserica catolică însăși, unde el a luat o mare desvoltare, pen- 
trucă în noul codice de drept al ei prevede categoric, în canonul 
1450, că în viitor nu se mai poate constitui nici un drept de 
patronat (Nullum patronatus jus ullo titulo constitui in poste- 
rum valide potest). In orice caz este împotriva prevederilor 
noastre constituționale, cari garantează tuturor cultelor o deo- 
potrivă protecțiune și prin urmare nu se pot toleră situațiuni 
privilegiate. 

De aceea art. 36 al proiectului prevede că instituția patro- 
natului, cu drepturile și sarcinile de patronat de orice categorie, 
este și rămâne desființată. Dar desființarea instituțiunii patro- 
natului făceă necesară și reglementarea situației juridice a ave- 
rilor rămase depe urma desființării patronatului, cari sunt des- 
tul de numeroase. Ținând seama de faptul că proprietarul, sau 
posesorul lor, nu erau totdeauna precis indicaţi în cărțile fun- 
duare sau se găseau greşit introduşi, am căutat să limpezim şi 
aici lucrurile, fixând câteva norme de drept și stabilind în ace- 
laş timp şi procedura judiciară (art. 37). 

Astfel am stabilit că posesiunea imobilelor și bunurilor 
rămâne, în toate împrejurările, pe seama părților constitutive 
sau instituțiunilor cultelor, iar proprietatea revine în mod fi- 
resc fostului patron, orice ar fi el. Când patronul a dispărut, 
dreptul de proprietate trece asupra Statului. Asemenea am ținut 
să precizăm că desființarea unei comunități redă patronului li- 
bertatea, dacă acesta este însuș Statul, să dispună cum voește 
de avere; iar când e un particular, acesta păstrează dreptul de 
proprietate, dar e ținut să afecteze posesiunea, în acord cu Mi- 
nisterul Cultelor, tot în favoarea cultului. 

Ținând seamă de art. 126 al Constituţiei, care spune că 
limba românească este limba oficială a Statului român, proiec- 
tul prevede, în art. 38, că corespondenţa organelor bisericeşti cu 
autoritățile Statului se va face în limba oficială. 


III. RELAŢIUNILE DINTRE CULTE 


Partea a treia a proiectului (art. 39—50) normează rela- 
țiunile dintre culte. Intr'un Stat cu atâtea culte cum este al nos- 
tru și mai ales într'un Stat în care viața culturală și morală a 

locuitorilor este atât de strâns legată de viața bisericească, cum 
e la noi, o reglementare pe cale legislativă a relațiilor dintre 
diferite culte este deadreptul necesară. Fără această reglemen- 
tare precisă, conflictele vor fi la ordinea zilei și din aceste con- 
flicte va suferi şi liniștea publică și în primul rând vor suferi 
cultele însăşi. 

Credincioşii unui cult neavând vreo îndatorire față de alte 
culte, urmează în mod firesc, că nici preoţii nu pot aveă drep- 
turi decât asupra credincioşilor proprii. De aceea art. 39 al pro- 
iectului prevede că preoții unui cult pot săvârși slujbe și cere- 
monii religioase numai credincioșilor cultului propriu. Dispozi- 
țiunea aceasta se impune nu numai ca o concluzie logică a prin- 
cipiilor stabilite mai sus, ci şi din considerațiuni de natură prac- 
tică și anume pentru evitarea conflictelor cari fatal s'ar ivi în 
urma amestecului preoților unui cult în chestiunile duhovnicești 
ale credincioșilor altui cult. Excepţiuni se admit numai pentru 
cazul când, în lipsă de preot propriu în localitate, credincioșii 
unui cult s'ar adresă ei însăși preotului unui alt cult pentru ofi- 
cierea eventualelor slujbe bisericeşti. 


Dar chestiunile a căror soluționare o urmărește în deosebi 
această parte a proiectului sunt trei: trecerile dela un cult la 
altul, soartea pe care o au averile comunităților în cazul când o 
parte a membrilor trec la alt cult și, în sfârșit, religiunea 
copiilor. 

Privitor la treceri, art. 42 al proiectului dă tuturor indivi- 
zilor cari au împlinit vârsta de 18 ani dreptul, observând anu- 
mite forme, de a trece dela un cult la altul. Femeile măritându-se 
îşi pot schimba religiunea și înainte de 18 ani. De dreptul acesta 
al trecerii dela un cult la altul nu pot beneficia, cum este şi fi- 
resc, cei ce sufer de boale cari împiedică liberul arbitru. 


Formele stabilite de proiect (art. 43) pentru trecerea dela 
un cult la altul sunt cu mult mai simple și mai liberale decât 
cele stabilite de legile maghiare bunăoară. Conform art. 43 al 
proiectului, cine vrea să treacă dela un cult la altul își anunță 
această intenție, personal și însoțit de doi martori sau prin de- 
clarația autentică, ofițerului stării civile al comunei unde domi- 
ciliază. Ofițerul stării civile înregistrează declarația într'un pro- 
ces-verbal, pe care îl semnează declarantul și cei doi martori. 
Dacă în curs de 30 zile autorul declaraţiei nu revine asupra ei, 
trecerea se consideră făcută dedeplin drept dela această dată. 
Individul trecut este însă dator să suporte toate sarcinile mate- 
riale scadente impuse de statute, precum şi angajamentele avute 
față de cultul părăsit (art. 44) până la sfârşitul anului în care 
s'a produs trecerea. 

Pentru ca preotul cultului pe care vrea să-l părăsească 


www.digibuc.ro 


28 


credinciosul să fie informat asupra intenţiei de trecere a acestuia, 
ofițerul stării civile este dator ca în termen de 8 zile să-i comu- 
nice copia procesului-verbal amintit. Asupra declaraţiei de tre- 
cere se poate reveni în curs de 30 zile. Revenirea se face cu obser- 
varea acelorași formalităţi. 

In ce priveşte soarta averilor bisericești, pentru cazul când 
o parte din credincioșii unei comunități trec la alt cult, trebuie 
să recunoaştem că este o chestiune extrem de delicată. Soluția 
pe care o dăm în art. 45 al proiectului e, după părerea noastră, 
nu numai justă și echitabilă, dar și împăciuitoare. 

Şi anume : în eventualitatea că într'o comunitate se fac 
treceri dela un cult la altul de natură a modifica esențial situația 
comunităţii bisericești, pentru a se evita neînțelegerile, certurile 
şi judecățţile, totdeauna păgubitoare din punct de vedere moral 
şi naţional, ca şi din punct de vedere social și material, Statul va 
acorda părții rămase fără biserică și casă parohială în localitate, 
la cerere, mijloacele necesare pentru construirea acestora. 

In chipul acesta e de nădăjduit că sciziunile în comunită- 
ţile bisericești nu vor mai fi urmate de acele certuri și turburări 
regretabile ce s'au produs până acuma mai în toate părțile unde 
s'au făcut treceri mai numeroase dela un cult la altul. 

Dacă însă cei interesaţi nu vor solicita acest ajutor, ci ar 
reclama împărţirea averilor bisericești de orice natură a comuni- 
tăţilor, atunci ei se vor adresa tribunalelor competente, cari vor 
judeca pricina după dreptul comun, — părțile constitutive ale 
cultelor fiind persoane juridice de drept public. 

Pentru celelalte averi pentru cari s'ar putea isca litigiu în 
caz de treceri, chestiunea e mai simplă și mai puțin iritantă. Si- 
tuaţia fundațiilor cu personalitate juridică distinctă se va regula 
după legea persoanelor juridice, iar asupra folosinţei pământuri- 
lor provenite din reforma agrară va decide Ministerul Cultelor 
de acord cu cel al Agriculturii. 


Privitor la determinarea religiunii copiilor proiectul cu- 
prinde dispozițiuni cu mult mai simple şi mai liberale decât le- 
gile în vigoare azi în Bucovina şi în Transilvania. Inainte de toa- 
te am desființat acordurile pe cari aveau dreptul să le încheie 
soții înainte de căsătorie, privitor la religiunea viitorilor lor copii 
și cari au dat naștere cunoscutelor „„reversalii“. Conform proiec- 
tului nostru (art. 46), copiii ai căror părinți aparțin aceleeaș reli- 
gii urmează religiunea comună a părinţilor. Dacă părinții nu a- 
parțin aceluiaș cult, religiunea copiilor o determina tatăl, sau da- 
că acesta este mort, mama, cu prilejul înscrierii lui în registrele 
stării civile. Religiunea copiilor astfel stabilită, nu poate fi 
schimbată înainte de împlinirea vârstei de 18 ani, decât în două 
cazuri : 1) când un soț trece la alt cult, copiii de sexul lui sub 

vârsta de 18 ani urmează cultul părintelui trecut și, 2) când unul 
din soți trece la religiunea celuilalt, toți copiii sub vârsta de 18 
ani urmează religiunea comună a părinților. 

Copiii nelegitimi — art. 47 — urmează religiunea mamei, 
iar dacă vor fi legitimaţi prin căsătorie lı se aplică aceleaș prin- 
cipii ca şi celor legitimi. Copiii găsiți — art. 48 — urmează reli- 
giunea aceluia care i-a primit spre creștere. Dacă însă aceștia 
sunt așezați în azile, atunci stabilirea religiunii lor se face după 
criteriile următoare : 1) dacă sunt așezați în azile, întreținute de 
vreo instituție confesională, urmează religiunea instituției res- 
pective ; 2) dacă sunt așezați în azile întreținute de comune și 
judeţ. urmează religiunea ortodoxă. In caz de adopțiune — art. 
49 — copiii sub 18 ani pot urma religiunea adoptantului, la do- 
rința acestuia manifestată înaintea ofițerului stării civile. Dacă 
însă unul sau ambii părinți ai copilului adoptat trăiesc, acesta 
poate urma religiunea adoptantului numai cu învoirea preaia- 
bilă a lor. 

Art. 50 specifică că dispozițiunile cuprinse în cap III al 
legii, relațiile dintre culte, privesc și Biserica ortodoxă. 

Ce priveşte, în sfârşit, dispozițiunile finale (art. 51—56 ale 
proiectului nostru, acestea sunt impuse de necesitățile aplicării 
legii pentru regimul general al cultelor și anume : art. 51 impu- 
ne tuturor cultelor datoria de a-şi pune în concordanță actualele 
lor statute de organizare — în termen de 6 luni dela promulgarea 
legii — cu dispozițiunile acesteia. Statutele astfel modificate vor 
trebui trimise Ministerului Cultelor spre aprobare și confirmare 
prin decret regal. 

Orice modificare a statutelor aprobate şi confirmate se 
poate face numai prin aceeaș procedură. 

Art. 52 privește situația juridică a bunurilor de peste fron- 
tieră ale cultelor din ţară, cum și a bunurilor de aici aparțină- 
toare cultelor din afară, stabilind că ea va fi aranjată prin con- 
vențiuni speciale. 

Prin art. 53 drepturile recunoscute cultului baptist prin 
jurnalul Consiliului de Miniștri cu No. 2.680 din 21 Noemvrie 
1927 se menţin. În adevăr, cultul acesta a fost recunoscut în Un- 
garia, la 1905, pe baza legii cultelor dela 1895. Cum această lege, 
potrivit art. 137 din Constituţiune, e încă în vigoare în teritoriile 
de peste Carpaţi și cum în urma unei deciziuni a Inaltei Curți de 
Casaţie și Justiţie guvernul român, prin jurnalul Consiliului de 
Miniștri sus citat, a reînoit aprobarea dela 1905 a fostului guvern 
ungar, cultul baptist este și rămâne recunoscut, în baza dreptu- 
rilor câștigate înainte de unire, pentru regiunile transcarpatine. 
Ca recunoașterea aceasta să fie extinsă şi asupra restului țării, 
cultul baptist va trebui să îndeplinească însă formele prevăzute 
în proiectul nostru de lege la art. 20. 

Art, 54 regulează soarta averilor mobile și imobile ale cul- 
tului mozaic, achiziţionate pe numele unor particulari sau socie- 
tăți, dar afectate trebuințelor acestui cult, trecându-le, fără nici 
o altă formalitate, în proprietatea comunității respective din ziua 
constituirii acestei comunități ca persoană juridică, dispoziţie 
cerută de reprezentanţi: cultului mozaic și primită de noi, sprea 
regula în mod general și definitiv o situație provenită din împre- 
jurările în cari acest cult și credineioșii săi se găseau în țara noa- 
stră, înainte de intrarea lor în cetățenia română. 

Ajungând la sfârșitul acestei expuneri de motive, în care 
am încercat să lămurim cât se poate mai temeinic toate conside- 
raţiunile cari ne-au determinat să dăm proiectului forma pe care 
i-am dat-o, şi ţintele pe care le-am urmărit în fiecare dispoziție 
a lui, încheiem, exprimându-ne încă odată convingerea nestrămu- 
tată, că prin ridicarea lui la valoare de lege se va face încă un 
nou și mare pas înaite în opera de consolidare a României între- 
gite cu preţul atâtor lupte şi sacrificii. 

INIMOASA CUVÂNTARE 
A P. S. EPISCOP ROMAN CIOROGARIU 











D-le președinte, d-lor senatori, în sfârșit, după lungi fră- 
mântări — sunt opt ani de când au început aceste frământări 
la legea cultelor — am ajuns la ținta să avem odată o lege, care 
să reguleze raporturile între Stat şi biserici și raporturile din- 
tre biserici între sine. 

Agitaţiile cari s'au făcut în jurul acestei chestiuni, au 
fost violente dela începutul lor. Dela început au avut o notă 
deosebită de celelalte agitații din jurul celorlalte proiecte de 
legi. A fost ceva străin în agitaţiile acestea sui generis. Aceas- 
tă notă deosebită a trecut și în ziare, 

Agitaţiile, cum e firesc, s'au început la noi, în Ardealul 
policonfesional. 

Aici în București ziarele mau înțeles rostul acelor agitați- 
uni ce se făceau dincolo și așa s'au ridicat împotriva noastră o 
mulțime de păreri și de acuzaţiuni. 

Mai întâiu de toate s'a spus că noi ortodocșii cei blânzi, 
am devenit deodată agresivi ; ni s'a imputat prozelitismul, cum 
că biserica ortodoxă vine să facă prozelitism şi, după aceea, am 
fost trataţi ca oameni cari ne năpustim asupra bunurilor altuia și 
voim să le răpim bunurile pentru a ne îmbogăţi noi, din averea 
lor. 

La toate aceste grave acuzațiuni care s'a adus în politica 
noastră, noi am tăcut, pentrucă am avut în vedere starea în care 
se află țara noastră în zilele noastre şi n'am vroit să ducem între 
massele populare un nou foc și să le răscolim pe chestiunea acea- 
sta religioasă, pentrucă d-voastră știți şi cunoaşteţi adâncimea 
chestiunii religioase şi știți cât de primejdioase sunt aceste 
chestiuni, dacă sunt tratate fără conștiință. Şi n'am intrat în 
polemici cu ofensiva ce ni se făcea, nu doar fiindcă am fi fost 
slabi, dar fiindcă am avut calmul omului care este stăpân peste 
sine, ştie răbda până când îi vine rândul. 

Acum ne-a venit rândul și nouă. Am venit la această tri- 
bună ca să răspundem, acum, pentru tot, poate nu în amploarea 
cuiturei occidentale ai cărei depozitari legitimi se simt alţii ; 
noi vom răspunde din inimă, și graiul inimei este şi graiul a- 
devărului. 

Inainte de a intra în fondul chestiunii, vreau să precizez 
că aici nu este vorba de o lege de trafic oarecare, care se poate 
schimba după împrejurări, aci este vorba de o lege prin care să 
se aranjeze noul așezământ religios al țării noastre, şi când odată 
această lege a intrat în conștiința și în sufletul oamenilor, iar 
bunurile cedate, acelea infeudate unei puteri streine nu se pot 
reface prin corecțiuni de astăzi pe mâine. De aceea atrag atenți- 
unea la însemnătatea epocală ce o are această lege. Ni s'a imputat 
prozelitismul. Ce este prozelitismul nostru? O mărturisire de 
credință : aceea ce Dumnezeu a legat, oamenii să nu deslege. 
Dumnezeu ne-a legat într'un sânge și suflet, acel sânge şi su- 
flet românesc să rămână una și să nu fie deslegat de nici o lege. 
(Aplause puternice). Suntem mărturisitorii unei credințe, nu 
vânători de suflete. Cine nu este de această credință, acela să 
arunce piatia asupra noastră. 


Ni s'a mai imputat că ne-am năpustit asupra bunurilor 
străine. Noi ? Pentru noi nu am cerut nici un bun ; decât este 
vorba de bunurile țării. Am zis și zicem : bunurile țării nu pot 
forma substrat de privilegiu pentru un cult. Este vorba de re- 
înoirea cazului mănăstirilor închinate ceeace Statul român față 
de biserica ortodoxă a anulat, atunci când a secularizat bunurile 
mănăstirilor închinate. Este acelaş caz : nu s'a lăsat locurilor sfin 
te din Orient, să nu se lase nici locurilor sfinte din Occident. Și 
în sfârşit este vorba de suveranitatea Statului. Se cere supunerea 
suveranităței Statului nostru unei suveranități străine, astfel ca 
să ajungem sub suzeranitatea altei puteri. Aceasta e o lume moar- 
tă. A murit odată cu răsboiul din șaptezeci și șapte și nu o să de- 
venim a doua oară, acum pe alt temeiu, sub suzeranitatea altora. 

Acestea sunt punctele de plecare ale mele în discuțiunea 
acestui proiect. 

D-lor senatori, la 1700 s'a întâmplat Unirea. Unirea a fost 
un instrument al politicei Habsburgice : divide et impera, des- 
parte frate de frate printr'o dogmă, care nu are nimica cu realita- 
tea de pe pământul nostru. Dar mai este încă o dogmă. Poporul 
acesta românesc, care atâta a suferit în decursul veacurilor, a fost 
oțelit şi l-a legat dogma sângelui, așa încât dogma sângelui l-a 
ținut la olaltă și peste apele despărțitoare ale dogmei papale. 

Sărbătoritul cărții româneşti de astăzi, d. profesor Bianu, 
fiul Blajului, de care pe mine mă leagă vechi amintiri, avea un 
cuvânt de mângâere pentru noi în vremurile cele grele, când noi 

trebuia să luptăm pe două fronturi : odată să luptăm unii contra 
altora și după aceea să luptăm împreună contra dușmanilor noș- 
tri, el zicea : biserica unită reprezintă forța statică, biserica or- 
todoxă forța dinamică. Aceasta a fost formula lui, cu care ne 
mângâia, ne da dreptate și unuia și altuia. Şi în adevăr, de Blaj 
este legată renașterea. Blajul are meritul lui, cu școlile sale. A- 
colo Klein, Şincai, Petru Maior, au înființat școala din Blaj, 
şcoala cărturarilor, care a făcut mult bine. Aşa înțelegea d. Bianu 
puterea statică, de a scrie carte românească și a susține sufletul 
românesc. De aceea, aci înaintea d-voastră, înaintea fraților mei, 
fac această mărturisire, aduc această recunoştinţă bisericii surori, 
a Blajului. 

Iar noi, am dât forța dinamică, pe Horia, pe Iancu, am dat 
pe Gheorghe Lazăr, am dat pe Țichindeal, am dat pe Moise Ni- 
coară, cari în luptă și-au sfârșit viața, pentrucă acesta a fost ca- 
racterul bisericii noastre: Biserică, nu în sensul acela îngust de 
a lupta unul contra altuia, ci biserică luptătoare a neamului româ- 
nesc, contra apăsătorilor. (Aprobări). 

După aceea, a venit Şaguna, care a întemeiat acea puterni- 
că luptă națională a autonomiei bisericii românești, care a prece- 
dat ziua mare de unire cu țara românească. El a purtat pe umerii 
lui Ardealul, în ultimele decenii ! 


Acești cărturari și revoluționari au fost împreună oricând: 
împreună au făcut, în 1848, adunarea dela Blaj, împreună au în- 
temeiat partidul național, împreună au creiat epoca Memoran- 
dumului, împreună au mers în temniță, împreună au făcut con- 
gresul naționalităților, care a întrunit cele trei națiuni din care 
s'au format cele trei State succesoare. Toate acestea le-au făcut 
împreună. Acestea au fost o introducere. 


Şi apoi a venit lupta mare, lupta aceea a desrobirei. Româ- 
nia aceasta este zidită pe movila moaștelor celor 800.000 vieți ro- 
mânești ! Noi am fost pregătitorii, noi am fost luptătorii ! In a- 
ceastă desrobire vorbește pentru biserica noastră acele 800.000 
vieţi, că tot vom fi fost în noi ceva, dacă țara aceasta a putut da 
atâția eroi. 

Când a venit armata la noi, a venit cu ea un arhimandrit. 
Era părintele Justin, starețul dela Cernica, și purta „Mihai 
Viteazul“ pe piept. 

L'am întrebat : dar ce ai făcut? Pentruce ai primit ? — 
„Da, iacă, oi fi făcut şi eu ceva !“ După aceea am aflat dela alții 
ce a făcut el, că adică, după ce căzuseră toți ofițerii, atunci s'a 
pus el în fruntea batalionului şi această a însemnat o victorie. 
Aşa zic şi eu acelora care își pretind, cu toată insistența, meritul 
că numai ei au făcut țara aceasta românească, cu arhimandritul 

Justin : Or fi făcut ceva și Horia și Iancu şi Gheorghe Lazăr şi 
Şaguna şi vor fi făcut ceva chiar cei opt sute de mii, pentru în- 
făptuirea României-Mari. 

La unire, ne-au luat toate bisericile, fără să întrebe pe ni- 
meni. Dar nici pe popor nu l'a întrebat nimeni dacă vrea să fie 
unit. Atâta știa poporul despre unire cât știu eu ce se întâmplă 
în Honolulu. A mers înapoi preotul care a fost la Alba-Iulia şi a 
slujit mai departe, tot așa cum slujea mai înainte. De unde ştia 
el că a ajuns sub jurisdicțiunea Papei dela Roma? 

Va să zică, ni s'au dus atunci toate bisericile. După aceea 
noi mai aveam încă 40 de mânăstiri. A venit generalul Bucov și 
cu tunurile a ras depe fața pământului toate mânăstirile noastre. 
Noi am rămas fără biserici și fără mânăstiri. 

Dincoace în Regat, precum știți, secularizarea a dus toate 
averile, iar dincolo, în Ungaria, s'au dat imense averi pentru a 
se împlini o misiune îndreptată în contra noastră. Aceasta este 
origina averilor celor mari : a patrimoniului sacru, a fondului 
instrucţiunii și a fondului religiorar. 

Au fost două lumi : o lume a robilor şi o lume a privile- 
giaţilor. Noi suntem acum cuprinși de fiorii trecutului, când ve- 
dem în țara românească tentativeca să se reîntroneze această 
nedreptate a trecutului și ca ea să continue mai departe. ` 

De unde provin mișcările acestea mari, — turburările, 
cum se numesc aci ? Din o simplă mentalitate a poporului. Po- 
porul își face totdeauna legea lui. Nu totdeauna cea mai rea 
lege este aceea a poporului ; ea vine din inimă. Ce a zis popo- 
rul ? „Acum nu mai sunt ungurii între noi, de ce să fim două 
biserici şi să nu fim una singură ?“ (Aplause). Acesta era titlul 
întâiu al legii poporului. (Aplause). 

După aceea, al doilea articol al legii poporului este : „Cum 
ne-am dus, aşa să venim : cu ‘biserica ne-am dus, c% biserica să 
venim iar“. (Aplause). 

Ei, aceasta este legea poporului. 

Să cercetaţi şi să vă faceți convingerea asupra acestor 
mișcări, ca nu cumva să se pună în socoteala noastră că noi am 
făcut mișcarea aceasta. Mișcarea aceasta apoi, se înţelege dela 
sine, a turburat lumea. S'au produs turburări între oameni. Nu 
voiu spune ce fel de turburări s'au produs. Vor veni alţii, și de 
o parte și de alta, să le concretizeze. Eu susțin numai tezele. 
Eu cunosc numai două cazuri : prin tangentă am ajuns la ele. 
Anume :am avut la început sub jurisdicția mea — încă nu erau 
arendate eparhiile, în Sighetul Maramureșului — un protopo- 
piat şi acolo am făcut o capelă modestă. Majestatea Sa popo- 

rul, cum îi ziceți d-voastră, adică norodul din Parohia Vereş- 
mor, s'a desfăcut de partea cealaltă şi și-a făcut o bisericuţă 
de lemn. Ştiţi ce sfa întâmplat cu această bisericuță de lemn 
făcută de ei? I s'a dat foc. 

Al doilea caz. Am primit dela Cluj două parohii. Eu 
sunt în pace cu colegul meu Valerie '). Am chemat pe la începu- 
tul lui Februarie un călugăr pe care l-am trimis acolo. Mi-a ve- 
nit îndărăt şi mi-a spus : Prea Sfinţite, eu nu rămân acolo. De 
ce, l-am întrebat. Mă ameninţă, că mă împușcă. Iată, așa sunt re- 
lațiunile în această parte a țării. Eu am vrut să caracterizez rela- 


țiunile cari s'au desvoltat în starea această nenorocită, pentrucă 
nu era o lege care să fie urmată. Asemenea lucruri nu trebuie 
să se întâmple între frați. Noi totdeauna am vrut să avem o ase- 
menea lege, pentruca oamenii să nu se omoare unii pe alții. Ches- 
tiunile acestea trebuesc normalizate odată prin lege. Ni se spune 
nouă că ceeace au dus dela noi la unire au fost niște biserici 


de lemn. Aceasta, din guri prea sfinte am auzit-o : „au fost bi- 
serici de lemn acoperite cu pae“. Dar bisericile de lemn, cu po- 
tir de lemn erau cu inima de aur, pentrucă inima de aur era ini- 
ma credincioşilor. Astăzi este invers : sunt inimi împietrite și 
potire de aur. De aceea nouă ne sunt scumpe bisericile acestea. 
Dar nu este vorba numai de bisericuțele de lemn de care vorbiţi 
d-voastră, este vorba și de altele ; bunăoară biserica zidită de 
Brâncoveanu din Făgăraș nu este bisericuță de lemn. Mânăsti- 
rea dela Prislo de asemenea nu este bisericuță acoperită cu paie 
și uitați-vă, Inalt Prea Sfinția Sa Mitropolitul nostru Nicolae, 


când am discutat legea în comisiune, a spus că Făgărașul este 
ctitoria Brâncovenească, care este ortodoxă ; mânăstirea Prislo- 
pul încă este ortodoxă ; nu vi le cere, nu vrea să vă despoaie de 
ele, a trecut o vreme, să rămână ale voastre, că doar s'ar cobori 
ceva din duhul lui Brâncoveanu și al mânăstirei Prislopul şi asu- 
pra fraţilor noștri de astăzi, ca să ne aducă mai aproape de înțe- 
legere. Atât. 

Vedeţi, cât de larg e Mitropolitul nostru Nicolae cu bise- 
ricuțele de lemn desconsiderate astăzi de somtuoşii noştri con- 
frați. Eu am atins numai partea etică a lucrului : cât de scump 
tezaur reprezintă acele bisericuțe de lemn în viața românească ! 
Ele ne sunt mai scumpe nouă, decât cele cu cupolă de aur. (A- 
plause). 


Iar, în ceeace privește dreptul de proprietate, partea ma- 
terial, a mai întărit odată Mitropolitului nostru : iată Făgăra- 
şul, iată Prislopul, vă mai dăm ce vreți, numai pace să fie între 


1) Episcopul greco-catolic al Oradiei, dr. Valeriu Frențiu. 

noi şi o lege care să facă pacea între noi. (Aplause prelungite). 

Am vrut să subliniez aceasta, pentrucă am auzit repro- 
şuri, că noi facem răsvrătiri, turburări cu scopuri meschine ma- 
teriale. Nu umblăm după turburări, nu răsvrătim, noi vrem pace, 
vrem să avem o lege, ca după lege să trăim. 

Aceasta este teza poporului. Teza noastră oficială încă 
este foarte simplă. Noi zicem astfel: legea aceasta a cultelor 
este o emanaţie a Constituţiei să și fie alcătuită așa fel ca să 
normeze egal relaţiile tuturor cultelor. 

A ! D-nia lor susțin teza catolică. Teza catolică zice : Iz- 
vorul de drept al legii cultelor este „Corpus juris canonici” 
catolic, suprapus Constituţiei României. 

Va să zică, după o lege străină să se normeze viaţa reli- 
gioasă dela noi. 

Acestea sunt cele trei teze puse în discuțiune. Şi e curios 
lucru că la teza catolică, care are de bază sistemul erarhic, s'au 
raliat toți minoritarii, şi protestanții, şi calvinii, şi luteranii, și 
unitarii, și izraeliții... 

«Şi a fost susținută de uniți într'un front unic. Să nu ia 
cumva minoritarii asupra lor că aceste obiecțiuni ar fi îndrep- 
tate în contra lor și că eu sunt condus de o ură față de minori- 
tari ; eu am dat atâtea dovezi că nu sunt intolerant, că nu urăsc 
minoritățile ; pentru că eu am fost odinioară în situația lor, 
vu vreau să fac acelaș lucru minoritarului de astăzi ; eu ştiu ce 
durere este ca să lovești omul în sentimentele lui. în ce are el 
mai scump, religia lui, de aceea ‘țin să accentuez, că nu sunt 
condus aci de ură sau de dușmănie în contra lor când se ajută 
unii pe alţii, ci, din contră, sunt condus de sentiinentul drep- 
tăţii, ca să le uşurez soarta în care au ajuns în noua alcătuire a 
lucrurilor. (Aplause). 

Ce a fost pentru mine dureros însă, nu a fost solidarita- 
tea minoritarilor ; uniţii noştri prezidează acea solidaritate. 

Eu am întrebat pe Makkai : Cum susţii teza aceasta, când 
voi nu aveţi erarhie, nu aveți patrimoniu sacru și celelalte ? 

Mi-a răspuns : Da, nu avem erarhie, dar suntem solidari. 

Eu am arătat numai durerea mea, că nu suntem una, e 
nora mea duioasă ce nu supără pe nimeni. 

D-lor senatori, am vorbit de „Corpus juris canonici“. Ce 
este aceasta ? 

Mitropolitul nostru, Prea Sfinţitul Nicolae, în desbaterile 
comisiunilor s'a documentat cu cei mai celebri cânoniști. Se în- 
relege dela sine că în jurnale s'a reținut numai canoniştii citați 
dc altul, iar despre aceştia nici na voit să ştie. Inalt Prea Sfin- 
ţia Sa a dovedit în comisiune şi vă va dovedi şi d-voastră că 

nici când na fost o unitate între canoniștii catolici. Brau numai 
ipoteze și pe ipoteze nu se pot creia legi. 

Sia codificat „Corpus juris canonici“ în timpul din urmă, 
de Veniaminul Vaticanului Seredy, actualul primat al Ungariei. 

Acest „Corpus juris canonici“, codificat de Seredy. este 
punctul de plecare la formarea acestei legi. Ideea fundamentală 
a acestei legi este teocraţia papală : Că pământul este al iui 
Dumnezeu ; pontificele roman este locţiitorul lui Dumenezeu 
pe pământ, prin urmare tot pământul este al Papei din Roma. 
Aceasta este ideia fundamentală a lui „Corpus juris“. 

Așa vine apoi încercarea ca acest „Corpus juris“ să regu- 
leze viața noastră internă şi să ţină sufletele înlănțuite de legile 
ungurești, și să se țină patrimoniul sacru, averile patronate de 
fondul religionar, fondul instrucţiunii, toate să le ţină ca fiind 
ale Papei din Roma. Despre aceasta este vorba. Să treacă din 
patrimoniul Statului în patrimoniul Papei, ceeace nu a fost în 
Ungaria, pentrucă ungurii şi-au susținut drepturile asupra lor, 
iar acum se cere dela noi să le concentrăm în mâinile bisericii 
catolice. Codificatorul Seredy, Beniaminul Papei, a fost trimis 
de primat al Ungariei, cu misiunea de a încorona pe noul rege, 
iar nouă ni s'a trimis prin d. Goldiș firmanul Concordatului. 

* 


Biserica românească e mama poporului românesc, în ea s'a 
zămislit poporul românesc şi în ea și-a trăit traiul de veacuri. 
Eclipsa dela 1700 este o tragedie a fărămițării neamului acesta, 
care schimbă structura unitară a românismului. De aceea eu 
susțin principiul, că desmembrarea în mai multe biserici, atinge 
structura unitară a țării românești, prin urmare este o nenoro- 
cire pentru noi, că suntem așa cum suntem. 


Dacă în 1918, ia Alba Iulia, sfar fi găsit numai un glas 
care să zică : vrem şi unirea bisericească, astăzi nu am fi aici. 
Așa a fost spiritul şi vedeţi la aceasta trebue să ne gândim noi, 
nu la căi centrifugale. 


D-lor senatori, articolul 7 din lege, este o depășire de la 
art. 22 al Constituţiei, care zice, că toate cultele au să urmeze 
după o lege generală ; în adevăr, acest articol vine și antici- 
pează Concordatul, primirea acestui articol înseamnă și primi- 
rea Concordatului, iar Concordatul, în forma în care ne este 
prezentat de d. Goldiș, în art. 9 zice : „Statul recunoaşte bise- 
ricii catolice, în întregime, Concordatul ca suprema Jex în Sta- 
tul român“ și aceasta înseamnă că se dă dreptul de dispoziţiune 
asupra bunurilor acestora, după acest Concordat. 


Eu am venit aci ca să atrag atenţiunea asupra infiltrației 
Concordatului în această lege. Dacă noi admitem art. 7, atunci 

urmează inevitabil punctul 9 din Concordat, care, ca un firman, 
ni S'a trimis dela Roma pentru că deja se simt stăpâni peste noi. 

Ridic o chestie națională ce trebue să unească pe toţi ro- 
mânii. 

D-lor senatori, precum am spus, eu sunt bucuros că am 
ajuns acolo, ca să avem această lege, care are unele părți bune. 
Drept aceea, cu rezerva punctelor. care privesc.’ suveranitatea 
străină — Concordatul — primesc textul de lege ca bază de dis- 
cuțiune pe articole. 

DOCUMENTATA CUVÂNTARE 
A D-LUI PROFESOR G. BOGDAN DUICĂ . 


D-le preşedinte, d-lor senatori, după prea sfințitul Ro- 
man  Ciorogariu dela Oradia-Mare, eu vorbesc ca laic, ca om 
care m'am interesat, aproape toată viața, de chestiunile religi- 
oase ale Transilvaniei și ca om care cred că, discutându-se în- 
tâia oară în Parlamentul român, chestiuni cari au inundat în 
România de un deceniu încoace, mă simt dator şi eu ca și d-voa- 
stră să spun deplinul adevăr, să punem puncte pe i şi să arătăm, 
că în Transilvania s'a petrecut și că nu trebuie să se mai petrea- 
că anumite lucruri sufletești, care separă națiunea, în grupuri 
sociale ce se combat cu o stăruință vrednică de lucruri mai bune. 

D-lor, chestiunea aceasta pe care o tratăm astăzi, atacă 
o problemă care dăinueşte în viața noastră cam de pe la anul 
1000. Catolicismul a fost totdeauna în agresiune în aceste părți. 

A fost o epocă cea durat cam până la 1526, deci vreo 520 
de ani, apoi am avut o întrerupere de vre-o 174 de ani — 
epoca protestantă — ; catolicismul a revenit în forma habsbur- 
gică la 1699, şi a ținut până la 1848, vre-o 249 de ani, în formă 
despotică ; iar după aceea, după 1848, s'a mai dat pe brazdă, ca 
să zic așa, s'a apropiat de spiritul vremii dela 1848 până la 1918, 
când a devenit mai modest. 

Dacă calculăm acum viața noastră în raport cu precumpă- 
nirea bisericii catolice și a celei greco-catolice, ajungem la ur- 
mătoarea concluziune : avem în viața noastră 840 de ani, exact 
839 de ani, de catolicism deasupra noastră ; avem, față de acea- 
sta, 173 de ani de protestantism, cu care ne-am înțeles rău, pre- 
cum toată lumea ştie. Dacă un proces de 840 de ani a stăruit asu- 
pra unei părți din fraţii noştri trebuie să fi rămas urme. Eu nu-i 
acuz și nici nu vreau să întrebuințez cuvinte aspre, dacă din a- 
ceastă lungă influență a catolicismului, a rămas la dânșii, atâtea 
câte vedeți că au rămas. Firește, pentru azi eu nu pot să-i aprob. 

Vreau chiar să arăt că tocmai de aceste urme trebuie să se des- 
brace cu frățească dragoste, dacă vor voi ca și noi să le trecem 
lor deplina noastră frățească dragoste. 

Cuvinte de apel cald către fraţii noștri greco-catolici s'au 
făcut și de către alții și nu numai aci, de Prea-Sfinţitul, sau de 
mine, ci s'au spus și în momentele mari ale neamului nostru. 
Imi voiu permite, astăzi, să citesc numai unul şi cu acesta voiu 
caracteriza și punctul de vedere din care vorbesc eu. La 1848, 
la Blaj, cineva a întrebat pe Bărnuţiu, dacă n'ar fi bine să ne 
unim cu toții, greco-catolicii cu greco-ortodoxii. El a spus : „Nu 
ne-am adunat aici pentru chestiuni religioase, ci pentru ches- 
tiuni politice. Nu vom face acum astfel de lucru“. Nu era coap- 
tă națiunea ca să facă astfel de lucru. Eu afirm că nici acum 
națiunea nu este coaptă pentru o faptă atât de mare. 

Atunci chestiunea a fost pusă. în discuțiune de un organ 
greco-catolic-naţional dela Blaj, de sub conducerea lui Timoteiu 
Cipariu. Fiindcă văd că cineva notează, dau și pagina. În pagina 
223 a acestui organ naţional se spune: „Bine ar fi ca să în- 
ceteze odată între Români numirea de unit și neunit, Acest se- 
paratism nu mai poate avea loc, ca în timpul sistemei veche, 
când domnea principiul Divide et impera (împarte-i ca să-i stă- 
pânești). Românii, ca fiii aceleiaș mame, au să dea mâna unul cu 
altul“. 

Aceasta era propovăduirea care se făcea, dela Blaj, de c 
pană greco-catolică, întrun organ greco-catolic. 

De atunci şi până astăzi lucrurile au mers deandoaselea ; 
nu au mers în direcțiunea provizorie de câteva luni sau de un 
an, care li s'a dat atunci, ci au mers deandoaselea. Lucrul acesta 
vreau să-l dovedesc arătând, mai întâiu, pentru ce ei au trebuit 
să meargă pe altă cale, pe urmă unde au mers, în sfârşit, cum 
am ajuns. 


D-lor, proiectul acesta al d-lui Lapedatu, are menirea să 
culeagă vechile curente ardelnești, să le adapteze la patria noas- 
tră, acum unificată, şi să pună baza evoluțiunii viitoare. Această 
lege n'are importanţă pentru că atinge numai vre-una dintre cele 
două confesiuni române, care se întâlnesc în proiectul d-lui La- 
pedatu, ci are importanţă pentrucă în acest proiect se întrunesc 
toate curentele confesionale. D. Lapedatu are meritul de a în- 
cerca o soluțiune, care desigur nu este ultima. Religia nu tre- 
buie să rămână pe loc. Va evolua şi ea, ca ori și care lucru ome- 
nesc, care trebuie să evolueze. 

Trec acum la punctul cel mai de preț pentru mine, ca 
laic, din acest proiect. Proiectul d-lui Lapedatu pune granițe 
între țara noastră şi țările din care aceste curente turburătoare 
au intrat pe mai multe căi, dar în deosebi pe calea unităților 

confesionale. De acum înainte, granițele acestea se închid. Din- 
colo de granițe, episcopii nu mai pot trece, nici de dincolo in- 
fluențe străine nu mai pot veni. Tocmai aceasta a fost rana cea 
mare a trecutului nostru, tocmai faptul acesta ; că de peste gra- 
nițe, la noi, s'a făcut cu putință înstrăinarea sufletelor. 


Catolicismul n'a avut doară nici un interes să ne întărea- 
scă pe noi, ci să ne învrăjbească, să ne ducă spre ieslele altei 
religii, spre interese politice străine ; și lucrul acesta a fost ori- 
ginea tuturor relelor. Ni s'au infiltrat idei, ni s'au infiltrat sen- 
timente, care nu puteau să nu ducă la ceeace au dus, la încor- 
dările de azi. 


Pentruca să puteți vedea cum s'a întâmplat aceasta, să-mi 
dați voie să dau un exemplu. Peste tot, în discursul meu, voiu 
proceda în felul acesta : nu voiu da decât câte un exemplu pen- 
tru o idee, se pot da sute, dar ar însemna să transform Senatul 
într“un Conciliu, într'un sinod bisericesc, și nu-i aceasta datoria 
mea, nu acesta este scopul meu. 


Vreau să arăt dar, cum s'a făcut înstrăinarea. O iau din 
punctul cel mai apropiat. de Strigoniu și Viena,. dela Oradia- 
Mare. Voiu arăta, întâiu, cine au fost la Oradia-Mare patronii 
bisericii greco-catolice pe la 1822, erau : capitolul latino-roman 
din Oradia, care avea vre-o opt patronate ; episcopatul latin, de- 
acolo, care avea vreo opt patronate ; prepoziturile sfântului Şte- 
fan şi sft. Ladislau, care avea puţine, și acel cunoscut fond re- 


ligionar, care susținea vre-o 38—40 de comune religioase greco- 
catolce. Urma, în Sud, Episcopul de Genad, care a fost, ca spi- 
rit, premergătorul prețuitului nostru coleg Dr. Niculescu. Cum 
vedeți, pretutindeni erau străini cari patronau acest cult, aceste 
biserici. Ei maveau nici un interes ca prin aceste biserici să 
contribuie la o unire între Români. Din contră, ei erau nu nu- 
mai patronii bisericii greco-catolice, ci și patronii învrăjbirilor 
noastre. Aşa era la Oradia-Mare. 

Dau alt exemplu : Ştiţi că sub Maria Theresia sa orga- 
nizat, în Nordul Ungariei, o episcopie pentru greco-catolici, pe 
la 1772 dacă nu mă înșel ; în această episcopie a greco-catolici- 
lor, care erau în majoritate Ruteni, s'au înglobat şi comune ro- 
mâneșşti: e regiunea Maramureșului, și prin aceasta s'a pus baza 
desființării poporului român maramureșan : i-a încorporat în- 
tr'o biserică străină, i-a dat şi pe mâna preoților greco-catolici 
ruteni și mare parte din preoții greco-catolici i-au părăsit pe 
Români și astfel Românii de acolo ajunseră unde se află acum. 

D-lor, în acest episcopat, la 1822, se vorbea numai ro- 
mânește în 176 comune, în 139 ungurește şi românește, în 
14 ungureşte, românește şi ruteneșşte, în 11 românește și rutene- 

ște numai în 12 ; adică comune mixte erau, față de cele pure, 
37, iar românești 139. Afară de patronate, veni şi poliglotismul. 

Aşa dar, biserica aceasta greco-catolică, ca și cea catolică- 
ne-a adus și poliglotismul, care a făcut ca Maramureșul, Sălajul, 
Satul-Mare, Bihorul — mai departe nu s'a mers — să se desroma- 
nizeze. Dacă va veni cineva să exprime îndoeli despre aceste lu- 
cruri, eu voiu veni cu probe foarte serioase, făcând o chestie per- 


sonală din aceasta, fiindcă aș considera contestarea lor ca o insul- 
tă personală a științei mele despre aceste lucruri, și voiu dovedi 
atunci cu lungi liste luate din gazete și din reviste, care să arate 
că acest poliglotism confesional, catolicisant, a desromanizat o 
parte din poporul român. 


D-lor, merg mai departe. 

Dela 1780—90 în episcopia aceasta a Muncaciului, pe care, 
evident, nu noi am cerut-o, nu noi am întemeiat-o, era încorporat 
și Sătmarul. Pe la 1840 a coborit în Sătmar un oarecare preot 
greco-catolic, un maghiarizat, care a avut, la un moment dat, 
ambițiunea să ajungă episcop la Gherla ! Românismul a fost 
însă atât de tare, încât l-a refuzat. P. S. Lor greco-catolice știu 


că acesta era Gulovici. Tot acolo un preot de talent ca Petru 
Bran a putut să fie persecutat de proprii săi credincioși, Ro- 
mâni maghiarizați, pentrucă vorbea românește în biserica lui ! 
Dând această probă, am dat proba cea mai evidentă că, grație a- 
cestor încorporări la episcopii străine, noi însăș ne înstrăinam. 

Dar vă întreb, până în 1912 seminarul teologic greco-ca- 
tolic dela Oradia-Mare era contopit cu cel romano-catolic și la 
1919 chiar instrucțiunea era comună ? Deci înstrăinarea aceasta 
a ţinut aproape de Daco-România. A trebuit să vină Daco-Ro- 
mânia ca să pună capăt acestei înstrăinări. (Sgomote, tumult). 


Să vă mai dau o altă probă. Sunt unul dintre cititorii pa- 
sionați ai Istoriei noastre şi citesc Istoria, pentruca să mă folo- 
sesc la interpretări literare. Am citit toate sematismele bisericii 
greco-catolice ; și fiindcă se contestă înstrăinarea, să vă dau în- 
că o probă de înstrăinare. Am luat și șematismul dela Oradia- 
Mare, pe 1900, am citit biografiile tuturor preoților care erau a- 
tunci în funcțiune. Unde crescuseră acești preoţi? 


In seminariile românești fuseseră 90. 

In seminariile străine 106. Aceștia învățaseră la Roma, Pe- 
sta, la Viena, la Ungvar, Tyman, Strigoniu şi Satmar. 

Prin urmare faptul este dovedit ; din ceeace spun eu ree- 
se că înstrăinarea poporului român din nord-vestul actual al ță- 
rii s'a făcut grație acestei tovărășii a catolicismului roman și 
greco-catolic. Aceasta a fost și cauza că, fiind subaltern catoli- 
cismului, nu a putut să se ocupe de interesele poporului aşa de 

mult, ca să-l apere de anumite invazii de idei şi sentimente 
străine. 

In vremea aceasta, la 1822, la 1828, în părțile acelea po- 
porul era atât de puţin deșteptat de preoții lui, în cât şi Evreii 
invadaseră partea de nord-vest. Dacă vreţi şi o dovadă, pot să 
vă citez călătoria Arhiducelui Rainer în toate părțile nordice 
ale Ardealului (1810). 

Eu mă ocup de Ardeal, acum. D-lor, după oarecare timp 
de deșteptare proprie şi recunosc aci că şcoala latinistă, care 
nu s'a concentrat la Blaj, ci a fost răspândită în toate părţile, a 
avut influenţă în îndreptarea lucrurilor. Cam pe atunci, Curtea 
Habsburgică, căreia i s'a făcut atâtea închinări, a consimţit toc- 
mai la 1777, în al 77-lea an dela unirea dela Alba-lulia, să se în- 
temeieze Episcopia dela Oradea; şi alți 77 ani să se întemeieze 
cele dela Lugoj și Gherla; și să ne dea trei centre, care totuș 
să fie mai românești, precum recunosc că au și fost. 

Iată, d-lor, proba că nu trebuie să ne spuneți totdeauna 
că d-voastră sunteți, grație romanităţii, conducătorii spre viitor 
ai soartei acestui popor. Trebuie să știți aceasta; şi ca să vă 
convingeţi, eu am să scriu o carte despre cum ați fost cauza 
slăbiciunei acestui popor. 


D-lor senatori, rezultatul final al acestei desvoltări isto- 
rice, din care eu am dat numai câteva probe, în situația confe- 
sională, întru cât ne priveşte pe noi, Românii de dincolo, a fost 
pe la 1910 şi cred că este şi astăzi următoarea: în 1910, — sunt 
cifre după care d. Iakobfi a publicat o statistică exactă — orto- 
doxii eram majoritatea în vreo zece comitate, greco-catolicii în 
tot atâtea, egali erau în vreo trei. 

In şematismele Bisericei greco-catolice se citează un anu- 
mit şematism dela 1842, pe care 'mi-am luat oboseala să'l citesc 
şil voiu lămuri, cifră cu cifră. Acolo în șematismul acesta, care 
se poate compara cu cele dela 1900, sunt categorii de comune, 
care sunt unite, „converse“, întoarse ; alte „errecta“, create din 
nou, ceeace nu înseamnă că acolo, anterior, nu era biserică ro- 
mânească. Eu nu le conced, că aceste „errecte” s'au făcut pe 
teren deșert, cum susțin ungurii că am venit noi pe teren deșert. 


D-lor, dela 1700—1750 conversele sunt puţine ; dela 1750 
la 1760 — aceşti ani corespund venirei episcopului Aron — s'au 
făcut deodată zece; în deceniile următoare şi mai multe con- 
verse au fost pe anume decenii, după acel şematism: până la 
51, 22, 39, 46, 67, 22 etc., etc.; converse și errecte, pe câte un 
deceniu până la 66 şi 88. 88 de comune converse şi errecte, în 
timpul cui ? În al lui Bob. 

Zelos, pe atunci, fusese un episcop pentru care eu am 
multă simpatie, era Grigore Maior. 

Toată această creștere de converțiri arată că sunt multe. 
Atunci întreb: cine sunt vinovaţi ? Noi? Nu ni se dă nici un 
răspuns. Mai târziu a venit însă un temeiu serios al întărirei 
noastre, a venit Şaguna, și acestui om, acestei  inteligențe 
enorme, i s'a propus de două ori să treacă la greco-catolicism. 
Atuncea, pierzând răbdarea, a scris scrisorile apologetice, care 
sunt niște scrisori care descoperă o etapă foarte tristă a evolu- 
țiunii noastre. Deci mă întreb iarăş, pentruce aceste plânsori, 
că noi suntem agresivi ? 

Să-mi dați acum voie să vă arăt că agresiunea noastră 
ortodoxă este nulă, e zero, şi că aici nu este decât ipocrizia 
din partea acelor greco-catolici care se plâng că-i atacăm, ca 
să-i convertim. Proba a fost publicată de gazeta Unirea deia 
Blaj, din 1923, unde se dă statistica mitropoliei din acel an. Din 
această statistică rezultă clar, că noi nu am câștigat nimic, de 
ce ni se aruncă în față că umblăm după câștig ? In 1923, în me- 
tropolie, au fost 185 de conversiuni și 282 de defecţiuni. Deci 
greco-catolicii au pierdut 96 de suflete. Din aceste 96 de suflete, 
gazeta notează că nu toți au trecut la ortodoxie, ci mulți s'au 
dus la baptiști; şi că bucuria noastră este zero. Prin urmare, 
noi, la 1923, am câștigat 51 de suflete, căci ceilalți au trecut la 
baptiști. 

S'a întâmplat totuș, ca în 1924 să se ridice o serie de pro- 
teste din partea greco-catolicilor, de pildă din Satu-Mare, Sibiu 
şi Alba-Iulia. Ministru era d. Goldiș; prin Ianuarie au avut loc 
aceste proteste. Din ele puteţi să vedeți până unde merge în- 
drăzneala unor greco-catolici. Aceste proteste erau iscălite de 
primari, de pretori, de magistrați; şi printre ei erau și profe- 
sori, — afară de foarte mulți membrii ai partiduiui național- 
țărănesc — între care era, de exemplu, d. Ion Boer din Sibiu. 
Atunci am văzut, din partea fraţilor noştri, îndrăzneala de a 
angaja o luptă confesională contra centrului bucureştean, luptă 
susținută de magistrații Statului, de funcționarii Statului, de 
toţi acei care — ca greco-catolici — semnau acele proteste. Eu 
cred că în această privință ar trebui ca d-voastră să luați notă 
şi să puneţi d-lui ministru de resort întrebarea, dacă orice func- 
ționar al Statului se poate amesteca în demonstraţii turbură- 
toare a liniștei cetăţeneşti. 


Intrebuințând şșematismul din 1842 — eu mam ocupat 
numai de Transilvania, de mitropolie, dar avem dincolo și 
episcopi — dați-mi voie să arăt cum se făceau acolo conver- 
siunile. 


De pildă să iau Oradea-Mare, unde am făcut cercetări. 
Şematismul oficial incepe dela 1830—1831. 
Reiese un fapt din toate aceste conversiuni, pe care le-am 

cercetat: Oridecâteori se numește un nou episcop, numărul 
conversiunilor crește. Foarte rare sunt conversiunile dela anul 
1730—1747. 

La 1748 apare episcopul ritual Meletie Kovats. Deodată 
cresc conversiunile. Găsim în acest timp vreo 14—15 conver- 
siuni. După o pauză, vine Moise Dragoş la 1776 şi imediat până 
la 1788 iarăş găsim conversiuni. Am notat sub Moise Dragoș 
până la Dărăbant — un om mai ponderat și cu simţiminte ro- 
mânești — 25 de conversiuni. 

Sub Dărăbant 12, sub Samuel Vulcan 26, sub Erdely 10, 
sub Szilagy 9. Mai puține au fost cu Orleanu, de care este bine 
să nu mai vorbesc. 

Va să zică, conversiunile se găsesc toate în conturile lor, 
înregistrate, în hârtii vechi, ca o laudă, ca un câștig, ca meserie 
de convertire. 


Să trecem la altă agresiune, la aceea din Banat — și îmi 
pare bine că este de față tocmai P. S. Sa episcopul, căci pentru 
dânsul voiu avea ceva special de citit. 

In Banat agresiunile se întâmplă așa: 

In 1822 în Banat nu se găsesc decât patru comune greco- 
catolice. 

Ce-ar fi biserica aceasta astăzi, dacă ar fi rămas numai 
cu comunele acelea? Inţelegeţi, d-lor, foarte bine că ar fi ceva 
foarte neînsemnător. Astăzi Banatul, în ce priveşte biserica 
greco-catolică, are cu totul altă stare, şi anume — am notat 
acolo toate conversiunile din nouă districte sau protopopiate — 
s'au făcut sub Dobra 21 de conversiuni; în deceniul 1830—1840 
au fost 21; în 1840—1850 au fost 10 conversiuni; dela 1850—1850 
au fost 21 de conversiuni; dela 1860—1870 au fost nouă conver- 
siuni; dela 1870—1880 numai două conversiuni; sub Mihaly 
numai una sau două; dela 1890 încoace iarăș puține. 

Va să zică, când vine noul episcop — aceasta este rân- 
duială — trebuie să dea o probă că el îngrijește de mântuirea 
de veci a sufletelor. Se pune la lucru, culege rodul său, și apoi 
se dă la odihnă. 


D-lor, și cu toate acestea voiu da un exemplu frumos: s'a 
gasit o comună care, cu toate că de sus sar fi dorit ca și ea 
să-şi piardă minţile ca alte comune, a primit, cam 15 ani dea- 
rândul, şi greco-catolicii și orientalii, să-şi facă slujba dearân- 
dul în aceeaș biserică. Aceasta este comuna Pricaz, care tre- 
buie citată. Cu toată propaganda, s'au găsit şi Români cuminţi 
care să nu primească aceasta și să rămână înfrățiți. Probabil, 
un rest de tradițiune din timpul lui Iosif al doilea, pentrucă 
în Banat s'a întâmplat ca preotul ortodox să îngroape până și 
turci, nu numai creștini, atât de departe se adâncise în Banat 

toleranța religioasă. Această ştire îmi vine în minte dinir'un 
articol al lui „Magyar-Kurier”, o revistă din acel timp. 

Şi acum trec la un lucru, tot din Banat, și foarte neplăcut; 
şi-mi pare bine că P. S. Sa episcopul este de față, căci va putea 
lua cunoștință și desminți pe subalterni, cari nu sunt numai 
agresivi, ci au o atitudine pe care nici un om nu o poate tolera, 
cu atât mai mult un intelectual ca P. S. Sa episcopul de Lugoj. 

Colindând prin Banat, un prieten mi-a pus la dispozi- 
țiune două scrisori, ca să văd cum se face agresiunea astăzi în 
Banat. Şi cine o face? O fac unii care voiesc să treacă drept 
luptători ai acestui curent și cărora le-ar şedea mai bine să se 
ocupe cu lucrurile morale ale religiei, cu cele filozofice, iar nu, 
cum aș putea să zic? cu amăgirile ordinare, cu conversiunile. 

Scrisoarea întâia, prea sfinte părinte, sună așa: 

„Episcopia Lugojului. Fără număr. Lugoj 16 5 1927. 


„Iubite Frate, 


„In numele P. S. Sale d-lui Episcop te rog următoarele: 

„Preotul Linţa din Jitin, pentru a-și obţine salariul 
dela Stat, are nevoie de 300 suflete în parohie. Fiindcă în Jitin 
nu se pot arăta atâtea suflete și nici nu este în apropiere altă 
comună de unde să se poată atașa la Jitin, s'a născut ideea să se 
înființeze o filie Ticvaniu Mare-sălașe, care să se arate minis- 
terului ca trecută la Jitin. Totular fi numai pe hârtie, în legă- 
tură cu salarizarea preotului dela Stat ; în realitate și cano- 
nicește rămân tot la Ticvan, tu nu trebuie să dai declarație de 
renunțare la ei (fără care declarație nici nu se pot detașa cre- 
dincioși), ei nu iau nici o cunoștință de aranjament, ca și 
când nu ar fi nimic. 

„Eşti rugat deci, ca dintre credincioșii cari au pământ 
între Ticvaniu și Jitin, să consacrii într'un tablou atâtea familii 
cu atâtea suflete câte trebuie, ca Jitinul să aibă vreo 300—320 
de suflete. Aceasta să o verifici tu şi primăria, spunând că nu- 
miții credincioși, cu proprietăţile lor, de fapt se află între 
Ticvaniu şi Jitin, aparținând comunei politice Ticvanul mare. 
Celelalte le va face episcopia, întrucât ar reuși. Ar fi un lucru 
de care, cred, și tu te-ai bucura, căci am mântui o parohie. 

„Incolo, cu cele mai bune sentimente sunt al Frăției Tale. 


Dr. N. Brânzău. 


D-lor o a doua scrisoare: 
„Episcopia Lugojului, fără număr. Lugoj, 16 V 927. 


„Frate Nicolae, 


„Pentru a ajuta pe fratele Linţa, ca arătând la Jitin 300 
suflete, să i se poată obține salariul dela Stat, nu există decât 

două posibilități: sau dela Ticvanul mare sau dela Anina să-i 
atașem sufletele ce îi lipsesc. Te rog interesează-te d-ta la 
Anina, câți uniți sunt, fă înscrierea lor, verificată de primărie 
şi trimite-o încoace; încât se ajung, se vor atașa, pe hârtie, în 
fața ministrului, la Jitin. Intrucât la Anina nu ar fi numărul 
suficient de uniți, mergeţi cu scrisoarea alăturată (lipind plicul) 
la fratele Bejan și faceți cele cerute, acolo. Altcum nu se 
poate ajuta. 

„Fii bun stă-i într'ajutor și d-ta bietului băiat, căci e 
foarte neajutorat. Faceţi tot ce se poate, ca să se mute odată în 
parohie. 

„Incolo nimic deosebit. Cum te afli? Acuș dai examenul 
şi mai scapi de grija școlii. 

Primeşte expresia deosebitei considerațiuni cu care sem- 
nez al d-tale 

Dr. N. Brânzău. 


D-lor, sunteți poate curioși să mai auziţi și alte acte de 
felul acesta? Nu! Acte de acestea trebuiesc cetite, fiindcă se 
abuzează. Se abuzează de spiritul religiei. Subaiternii, chiar în 
numele episcopilor lor, făcură acest lucru. în faţa unor astfel 
de acte, mi se mai poate spune mie și oricărui ortodox dintre 
noi că n'avem dreptul să spunem: „Nu putem să avem încre- 
dere nici în cuvântul frățesc, fiindcă, precum vedeţi, ele pe 
hârtie sau rostit”. In realitate mulți fac ce vor, fac ceeace fana- 
tismul lor le inspiră să facă. 

Prea Sfinți Părinţi greco-catolici, d-voastră mă cunoaş- 
teți personal, ați vorbit cu mine și eu am vorbit bucuros cu 
d-voastră. Ştiţi foarte bine ce gândesc eu, chiar în mod intim, 
despre astfel de lucruri. Eu pun întrebarea: este sau nu este 
cazul ca d-voastră să interveniţi, ca să puneţi frâu, — ca sá nu 
întrebuințez un cuvânt mai rău — acelora din preoții d-voastră 
care înveninează relațiunile dintre confesiunea ortodoxă și cea 
greco-catolică și cari înveninează sistematic, ocolind autori- 
tatea Statului, ocolind orice autoritate, fie legală, fie morală, 
numai ca să poată prezenta un mic succes „pentru mântuirea 
sufletelor”, şi pentru ca să poată spune: suntem cu trei sute 
mai mulți ! şi pentruca un biet funcționar, pentru care eu anı 
altfel toată mila, să ia o lefușoară oarecare din bugetul Statului? 

Eu n'am nevoe, și nimeni nare nevoe să revie la aceste 
fapte; iar Sfinții Părinți știu care este datoria lor, fără ca să 
mai insistăm noi. Insă, dacă vreau cu orice chip să rog pe toți 
ortodoxii de față, să avem bunăcuviință de a scoate din această 
discuție pe Prea Sfinţii Părinţi greco-catolici, domniile lor vor 
trebui să se înţeleagă cu noi, după cum și tradiția le arată că 
trebue să fie buni Români, înțelegători, cum spunem şi noi 


www.digibuc.ro 


48 


că sunt; totuș, nu-i pot cruța nici pe ei, pentrucă și ei au partea 
lor de vină în această îndrăzneală. 

Dacă doctorul Nicolae Brânzău dela Lugoj își permite 
o propagandă deşanțată, se gândeşte de sigur că și episcopul 
său spune că ortodoxii sunt nişte rătăciţi, care trebuesc aduși 
înapoi, cu toate mijloacele, la singura biserică apostolică şi 
catolică. Prea  Sfinția Sa a scris o carte, despre care eu am 
scris o mică critică, în „Telegraful român”, în care se spune 
că, Biserica noastră ortodoxă e oarecum, canonicește, în afară 
de canoane, fiindcă Papa n'a recunoscut un canon, mi se pare 
dela sinodul Calchedonian. Cred că, nu se poate ca Sfinţia- 
Voastră să mai repetați greşeala aceasta. Vă puteți câștiga 
astfel stima cercurilor romane; v'o doresc în cel mai mare 
grad; dar astfel nu vă puteți câștiga dragostea întregei națiuni, 
pe care trebue să puneţi mai mult preț decât pe orice dragoste 
străină. Am voi să vă iubim fără rezerve; dar nu putem. Aşi 
propune Prea Sfinției-Tale, să ne aducem aminte de trei versuri 
franceze, niște versuri neroade, apărute într'o carte din epoca 
lui Iosif, când se puteau scrie multe lucruri despre Roma şi 
despre romano-catolici, mai mult chiar decât aşi iscăli şi aș 
scrie eu astăzi: 


„Mais en Hongrie, 
„Est la theologie, 
„Encore barbarie”. 


Să ne respectăm religiile, viața noastră religioasă și mo- 
rală, chiar canoanele, dacă avem nevoe de ele; eu susțin că nu 
prea avem nevoe, căci, dacă Dumnezeu este pretutindeni, este 
și între noi; şi noi putem hotărî despre biserică legi, care nu 
sunt în niciun canon, dar pe care le simțim necesare pentru 
viața noastră sufletească de astăzi. Iată care este greșeala Prea 
Sfinţilor. Să ne ierte şi pe noi că suntem şi rămânem ortodoxi. 
Domniile lor ne spun că tot Dumnezeu trebue să fi creat şi ere- 
zurile, căci aşa se spune în epistola I către Corintieni 11—19; 
că însă dela 1439 ne-am cuminţit deodată; și un protopop a iscă- 
lit în numele întregului (?) neam românesc, că se unește cu 
Roma. Dar ce ne pasă nouă de onorabilul Damian dela 1439? 
Când simt că nu pot face aceasta, este libertatea religioasă şi 
estetică care jicnește ori se falșifică. Această libertate trebue 
cruțată. Noi trebue să hotărîm ca ceeace înstărește catolicismul 
să fie primit ? Să vă arăt la ce absurdități am putea ajunge şi 
la ce jigniri ale unității culturale, — unitate culturală este 
aceea în care eu şi ultimul țăran putem sta alături, — când ne: 
simțim și grăim ca un simplu ecou al mișcării catolice din Apus. 
La 1891 se expune în Germania, unde minunile acestea au în- 
ceput să se expună de pe la 1801, se expune în 1891, cămașa lui 

Isus Christos. „Unirea“ dela Blaj, încântată, a făcut un raport, 
în care spune că într'adevăr s'a expus cămașa lui Isus acolo. Este 
ca și cum v'aș asigura că limba sfântului Antoniu, păstrată 
undeva în Italia, este exact ca acum șase sute de ani! Nu se 
poate să nu jignim unitatea culturală, când propunem, ca ori- 
care greco-catolic să poată citi în liniște astfel de lucruri ! Pot 
crede orice, dar să cer unei naţiuni întregi să creadă în ce crede 
un anumit din Mannheim, ori din Bavaria, mi se pare curios. 
Accasta este unirea? Este o greșeală pe ca:e nu o putem neglija 
și care, din păcate, strică judecata multor oameni. 

Iată acum teoria senatorului răposat Dr. D. Radu. Imi 
aduc aminte de el, fiindcă eram în Senat, când sa întâmplat 
câtastrofa; şi o astfel de catastrofă rămâne în minte, pentrucă 
e greu să vorbeşti de o aşa nenorocire întâmplată unui om care 
era în serviciul țării fără să-ți aduci mișcat, aminte, de acele 
momente grozave. Fără să găsesc că e grav, — regretabil, îmi 
amintesc că dânsul ne socotea pe noi ca „eretici” și spunea că 
„aiurim““ — atunci nu eram încă în Daco-România—și pentru ca 
să nu mai aiurim, spune că este nevoe să „alergăm” la Roma. 

Ca concluziune, Dr. Radu, cerea unirea celor din Regat 
cu biserica Romei. 


In Pastorala dela 1900 a lui Mihali, a lui Ion Szabo, pe 
care-l găsim aci între ceilalți, a lui Mihail Pavel și Dr. Radu, se 
spune că Biserica exclude ca eretic” pe cine nu este cu Sf. 
Petru: Acela, mai credeți, că stă în Biserică?! Adică, dacă 
nu suntem cu Roma, nu mai suntem în nici o Biserică şi la un 
singur cuvânt sacru de acolo, se poate mişca totul... Concluzia... 
Reunire, ca în 1439, 1700 ! Dată în Blaj 5/18 Septembrie 1900. 
Prin urmare, tot Episcopatul susținea această teorie, această 
credință, fără ca să privească faptele practice pe cari le poate 
provoca. 

In anul acela, în care noi eram invitați să ne unim cu 
Roma, — această observare este pentru stabilirea contrastelor 
si, ca să zic aşa, — pentru picanteria discursului, — în 1900, 
când eram invitați să ne unim cu Roma, se ținu la Budapesta 
un congres al tuturor catolicilor, la care Francisc Robitsek a 
citit un raport, în care regretă că ungurii din România se ro- 
manizează și dorește că Societatea Sf. Ştefan să aibă grije să 
trimită aci popi unguri, iar candidaţii de aci să fie trimiși la 
Budapesta să învețe patriotism ! Paralel cu aceasta eram invi- 
taţi să plecăm noi dincolo, la Roma ! 


Firește că toată mentalitatea aceasta are argumentele 
sale laterale. Unul este bizantinismul nostru. Despre acest 
bizantinism ni se spune, în „Unirea” dela 1891, că pretutindeni 
unde a intrat, toţi cei ce l-au primit au fost nenorociți. Din 

nenorocire, printre aceste popoare suntem şi noi. Noi suntem 
nenorociţi? 

Al doilea argument: popoarele slave din afara noastră. 
Ori, acum suntem mai băgați în mijlocul popoarelor slave şi — 
nu suntem nefericiți! 

D-lor, mai am în privinţa aceasta un singur text, adică 
în privința lămurirei teoriei greco-catolice: „Unirea”, No. 1 din 
1926, este numărul în care ministrul de culte actual este prezen- 
tat ca străbătut de veleitățile prozelitiste ale ortodoxiei domi- 
nante! Este inadmisibil ca pe noi, spune „Unirea”, să ne des- 
partă ceva de cultul catolic latin şi cultul catolic armean. Ei nu 
vor să primească acele distincţii prin care d. Iorga a crezut că 
trebuie să-i răsplătească pentru meritul lor, recunoscut de mai 
toți istoricii. Dânșii au socotit această intervenţiune la Consti- 
tuție, a d-lui Iorga și a întregului Parlament, această manifes- 
tare frățească, ca ceva inadmisibil. Pentru ce? Citesc textul şi 
nu fac comentarii: „Prerogativa absolut iluzorie ce ni s'a în- 
scris, printr'o regretabilă greşeală de concepție, în Constituţie, 
de a ne despărți, pe tema de naționalitate, de restul Bisericei 
catolice a țării, nu este iertat să ne mai amăgească“. 


Cu alte vorbe, noi, întâi de toate, vrem să fim catolici! 

D-lor, acum cred că nu mai ziceți că eu vă spun d-voastră 
lucruri falșe. 

Dar mergem înainte, fiindcă deşi anumite drumuri sunt 
bătute cu pietre zgrunțuroase, totuș trebuie să le călcăm. 

Graţie faptului, că teoria aceasta catolică, pe care eu nu o 
combat, fiindcă nu se pot combate teorii, cari satisfac sute de 
milioane de oameni, cari au adus multe nenorociri în toată 
lumea, dar au adus şi multă mulțumire, şi cari întrețin astăzi un 
aparat foarte puternic. 

Eu mă leg numai de efectele, pe care le are la noi şi anume 
le are întrun mod, care nu vrea să țină seamă, că aici totuş nu 
este pur catolicism, ci este întâiu naționalism, care este ortodox 
şi greco-catolic — ori ar trebui să fie. 


Ceeace mă interesează aici este mentalitatea care dela 
1870 mai ales se răspândeşte în intelectualitatea greco-catolică. 
Apoi în partidul național-țărănesc vor fi poate și agitațiuni po- 
litice ; este și greco-catolicism la baza acestui partid. 

Vine de pildă un preot dela Blaj, dr. Lupu, și zice: Noi 
ducem o luptă română și romană. Mărturisesc că dr. Lupu a 
găsit o formulă interesantă. 

Un Dr. Alexandru Tiplea, de prin Maramureş, crede, că 
trebuie să se revolte și dânsul contra Bucureştiului, pentrucă 
ministerul din Bucureşti a cerut statificarea liceului din Nă- 
săud. 

Dr. Ion Bălan, în 1922 vorbeşte tot de Bucureşti. Ce a 
văzut dânsul în Bucureşti? — Numai străini ! — Nici 20% din- 
tre Bucureșteni nu sunt băștinași, restul sunt „gloată”. (Spune 
cuvântul Pőbel, pe nemţește). 

Dar nu este vorba de cele 20 de procente. Este vorba de 
sentimentul care îl animă pe scriitor. 

Un alt profesor vorbeşte despre Români iarăși și adaogă, 
că aici la București este „Grecia modernă”. 

Dr. Teodor Mălai vorbește tot despre liceul dela Năsăud, 


în genul d-lui Tiplea. . 
In 1924 apare însă una din grozăviile literare. 
Este vorba de Coşbuc. — Coşbuc a apărut în Ardeal. Eu 


care am fost prietenul lui literar, ştiu, că el era aproape termi- 
nat ca formațiune ideală, când a venit aici. Din partea acestei 
gazete a Unirei, am auzit următoarea apostrofă: „Vină bade 
Gheorghe din cimitirul Belu, unde stai amestecat la o margine, 
fără monument”. Vasăzică și morţii lor vroiau să şi-i ducă la 
Blaj ori la Gherlă! Mai am notat aici şi pe Nicolae Brânzău; 
mai am notat din nou pe Nicolae Bălan; pe un student care 
din 1926 denunța pe un profesor dela Facultatea din Cluj. Nu 
mai vorbesc de alții cari, aproape devin poeți când vorbesc de 
această chestiune, cum este d-rul Ioan Coltor şi d. Alexandru 
Russu, căruia într'o scriere i-am spus că ar fi foarte bine ca 
„Unirea” lui să dispară de pe lume. Şi adaug că ar fi bine să'i 
interzică Conciliul greco-catolic dela Blaj de a mai lua vreodată 
vreun condei în mână. 


Rămâne să mă întorc la a doua parte a chestiunii, anume, 
la tratarea chestiunii minoritare a acestei legi, deşi am eli- 
minat din cuvântarea mea chestiuni foarte interesante, am eli- 
minat de exemplu, lupta greco-catolicilor dusă în contra d-lui 
Vaida, când li s'a părut că d. Vaida nu ar fi favorabil bisericii 
greco-catolice. Am eliminat și altă chestiune, și anume, când s'a 
prezentat la Consiliul Dirigent, ca să-i asigure viitoarea situa- 
ţiune. Un fapt, pe care vroiam să-l pomenesc a fost, de pildă, 
călătoria la Roma a episcopului Radu, pentru ca să întrebe, pe 
vremea Consiliului Dirigent, capabil de atâtea lucruri, dacă 
n'ar fi bine ca României să i se aplice Concordatul încheiat de 
Austria cu Roma la 1850. Acest lucru stă în „Unirea“ ! Vă închi- 
puiți monstruozitatea. Se întreba dacă României nu i s'ar potrivi 
Concordatul Austro-papal din al şaselea deceniu al veacului 
trecut, concordat care a dat pe mâna catolicismului toate şcoa- 
lele austriace și toată conformațiunea sufletească a generațiilor 
culte de acolo. 

D-lor senatori, întrucât privește curentul catolic şi pro- 
testant de peste munţi, curente cari reclamă o considerațiune 


www.digibuc.ro 


52 


de asemenea deopotrivă egalitară, să-mi dați voie să aduc aminte 
de un lucru: Noi nu suntem dușmani ai spiritului modern, și 
fireşte că noi nu ne vom expune la critica veacurilor următoare 
care ar zice că la 1928, legiferând, am fi vrut să ne întoarcem 
la timpurile în care ei legiferau. 

Au avut vremuri, acești catolici și acești protestanți, în 
care au încercat să ne învăluie pe toți, în special catolicii. 
Anume: în părțile de dincolo de Carpaţi, în secolul al XIII și 
XIV-lea, catolicii au avut vre-o cinci episcopate, despre care 
chiar istoricii lor observă că mau avut credincioși. De aceea 
până la jumătatea secolului al XVII-lea acești credincioşi dis- 
păruseră, încât memoriul lui Bandinus se plânge foarte mult că 
nu-i mai găseşte. Fireşte, aceiași catolici, paralel cu discuţiunea 
aceea istorică, nesfârşită încă, a continuității, ne contestă pre- 
zenţa în Dacia şi motivează oarecum libertatea dictatorială sau 
despotică cu care ne-au tratat. Cu toate aceste fapte, în istoria 
lor găsim altceva. Luaţi pe obiectivul Fritz Teutsch, care spune 
că pe la noi a fost o pătură slavă, că noi am venit în ţinuturile 
acestea în veacul al XIV sau al XV ; luaţi-i pe toți dearândul şi 
veți constata că toți spun acelaș lucru. Cu toate acestea, eu sunt 
de părere că cea mai largă îngăduință trebuie să avem pentru 
tot ceeace constituie liniştea sufletească a acestor credincioşi, 
— asigurându-ne-o mai întâiu pe a noastră, — adică încep și eu 
dela egoismul sacru ortodox. 

Cine sunt dânşii? Mai întâiu sunt, ca să încep cu cei mai 
neimportanți, evanghelicii, sunt parohialiştii, sinodaliștii. Ei au 
32 de comune şi ca 33.000 suflete cu vreo 22 de preoți. Toate 
nunțile lor de peste an după mărturisirea lor, sunt 180! Prin 
urmare, înțelegeți, d-lor, că această cantitate nu este o canti- 
tate periculoasă. 

Proximul număr mai mare este al unitarilor. La 1924 uni- 
tarii se socoteau cam la 70.000 de suflete. Unitarii aceștia 
sunt ceva mai puțin inofensivi, decât agostanii așa-ziși dela 
vorba lor Agosta, Augsburg. 

Unitarii sunt de părere că ei trebuie să fie un element 
activ într'un așa zis „consiliu interconfesional”, minoritar, care 
să se ocupe de interesele tuturor minorităților. Ei sunt de pă- 
rere că pe nedrept limba şi literatura română a intrat în Aca- 
demia lor, că aşa ceva nu sar fi putut întâmpla sub Unguri, şi 
că cu reforma agrară i-am atacat chiar serios. Au plângeri şi 
materiale şi sufleteşti ; de aceea ei, în adevăr, au căutat ajutor în 
străinătate, pentruca concredincioșii lor Americani să vadă 
cum îi „asuprim” şi să-i ajute material, — citez chiar un articol 
al d-lui Makkay. 

Ei au motive numerice să se plângă de scăderea școlilor 
lor, scădere care însă nu privește cultul. 

Vasăzică, la ei legătura cu străinătatea există și, dacă 
cumva vom lua măsuri care să-i supere, aceste legături se vor 
consolida, firește. Eu enunț numai un fapt, fără să-l laud, fără 
să-l critic, fără să spun deocamdată nimic. 

Urmează apoi Sașii. Dacă ar fi timp să vorbesc mai pe 
larg despre Sași, în vorbele și în atitudinile lor nu e tocmai 
atâta sinceritate cât pare. Printre Saşi am avut un bun prieten, 
coleg de universitate, carea murit, Adolph Schullerus, care în 
mod simbolic, a stat de vorbă cu Falkenstein în piața Sibiului 
şı intr'un articol dintr'un calendar — căci ei au bunul obiceiu 
de a scri în calendare cele mai serioase lucruri, pe care să le 
cunoască oamenii — şi-a exprimat fericirea de a fi putut trăi 
în Ungaria, de a se fi putut consolida și desvolta așa cum se 
cuvine, acolo. 

Dar nici Saşii aceștia nu sunt prea periculoși ca număr. 
Dacă luaţi anuarele lor statistice, ale bisericii lor, vedeți că 
numărul comunelor lor variază foarte puțin, una până la două, 
mai mult ori mai puțin, întrun an. Găsiţi comune cu suflete 
până la o mie numai 223 (la anul 1922), iar comune dela 1.000 
până la peste 4.000 erau numai 62. Oricât de intelectuali ar fi 
ei, ori cât de puternici, mai cu seamă în legăturile ce mai ales 
acum le restabilesc cu Germania, nu sunt nici ei un pericol. 
Legile biologice ale omenirii vor avea grije să soluţioneze pro- 
blema aceasta, mai repede decât o lege culturală. 

Mai sus în importanţă cantitativă decât Sașii sunt refor- 
mații şi de aceea şi conștiința lor este mai puternică. Cu cât 
crește massa, cu atât sunt mai conştienţi. Reformaţii au 700.009 
de suflete, peste 800 de biserici, peste 1.000 de școli, 7 licee; 
acestea sunt, cum spun ei, isvor de energie; și concred și eu 
că este așa. Şi ei se apără, cu o vorbă cultă, că sunt contra „ni- 
velării“ lor, contra apropierei de „tipul” nostru, şi pentru păs- 
trarea tipurilor. Este un cuvânt filosofic; şi constat că cel ce 
scrie este și un filosof, nu numai un părinte al credincioșilor. 
Ei regretă că guvernul nu înțelege această filosofie, care este 
și socială și politică, care este a păstrării educaţiei tipice şi duş- 
mană educației nivelatoare. Şi, pentru scăparea sufletelor lor, d. 
Makkay propune misionarismul intern, pe care îl cultivă și 
greco-catolicii și pe care îl cultivăm și noi într'o măsură mai 
mică, decât ar trebui. Mai propune colaborarea confesiunilor, 
adică intrarea lor într'un curent care să fie național. 

Stilul lor oficial e moderat. Nu pot să mulțumesc pentru 
aceasta tuturor, dar mulțumesc d-lui Makkay care este între 
noi, că are bunul simț de a nu jigni o naţiune care nu urmărește 
Stârpirea altora, ci numai consolidarea sa. Dânsul spune cá 
regretă că noi am fi ducând aici, ca și Franţa, o luptă cultu- 

rală, Kulturkampf. Cred că această luptă culturală nu este dusă 
într'o formă care să sperie; şi dacă sperie, bine am face şi noi 
să ne gândim cum ar trebui să procedăm ca. forma în care este 
dusă această luptă să nu mai sperie. 

In mijlocul lor, însă, se petrec și fapte dintre cari mai 
doresc să vă atrag atențiunea asupra unuia singur. Cum credeți 
că se apropie de dânșii, de sigur pe calea limbei maghiare, 
greco-catolicii, în căsătorie? Intr'un an, în 1925, greco-catolicii 
s'au însurat cu 163 de reformați. Cu greco-orientali, 58. 

In ceeace priveşte apropierea lor de noi, iau cifre ca să 
arăt că nu prea îi constrângem ia nimic din ceeace dânșii cred 
că trebuie să fie obiect vrednic de refuz. M'am uitat la felul 
cum dânșii vizitează școlile primare. La școala lor primară au 
56 de procente, la alte confesiuni au 6 procente. In cele de Stat 
ungurești au 36 la sută. Vine cifra romanizatoare ; câte procen- 
te au în şcolile de Stat românești ? Tocmai trei procente ! Cred 
că reformaţii n'au dreptul să se plângă că atacăm baza bisericii 
lor, dacă atât de puţini s'au apropiat de noi. 

Dacă numărăm acum zilele în care episcopul lor a îngri- 
jit de turma sa, în 360 de zile, 200 de zile le-a prefăcut în cultu- 
ră mergând pe la credincioşii săi. Aceasta înseamnă întărire su- 
fletească, fără a fi agresiune contra Statului — dar poate să și 
fie. 

Am voit să ştiu, la urmă, spiritul filosofic al acestei con- 
fesiuni şi am luat o carte a unui Ungur, despre influența pro- 
testantismului asupra Statului. Am ajuns la concluzia că acea- 
stă biserică, care n'are un papă în străinătate, totuș rămânând 
între granițele noastre, a fost baza Statului maghiar, bază fără 
de care Statul maghiar n'ar fi putut ajunge până atunci când 
se scria cartea, până la 1912 ; adică protestantismul se identi- 
fica desăvârşit cu Statul maghiar. La identificarea aceasta în 
măsurile parțiale ce se vor lua pe temeiul legii noastre, este 
evident că ministerul nostru va trebui să fie foarte atent, 


Ajungând la catolici, zic : catolicii au o confesiune care 
și-a simțit autonomia confirmată la 1690. Numai pe la 1848 s'a 
simțit că catolicii nu mai sunt prima putere în Stat, că și dân- 
şii trebuie să caute o organizare ca și celelalte culte și în acea- 
stă organizare păstrarea averilor și școlilor este chestiunea 
principală. Chestiunea aceasta persistă, am moștenit-o din Un- 
garia şi va trebui să-i dăm o soluțiune, să-i căutăm soluțiunea 
cea mai dreaptă posibilă. Insă dacă ei spun că ceeace se petrece 
cu ei la noi, numai la noi se petrece, nu este adevărat. Dacă nu 
venea răsboiul şi dacă Ungaria se desvolta în mod independent, 
erau să pățească cu guvernul lor mai rău decât cu noi, pentru 
că Iancovici, ministrul lor de culte, luase măsuri privitoare la 

administrația Statului catolic din Ardeal, măsuri care l-au silit 
pe episcopul Maylath să se ducă în 1914 la Budapesta, să se o- 
rienteze asupra a ce este de făcut. 


Biserica aceasta cu o autonomie bine caracterizată, cu o 
îndrăzneală mare ca și acum, Biserica aceasta a ajuns la un mo- 
ment dat să ne cedeze dându-ne din Oradia cam vreo 70.000 su- 
flete, iar din Cianad cam vreo 430.000 cu un total de vreo 160 
comune. Firește că aceasta a fost o lovitură în conștiința lor 
şi ca credincioşi catolici, nu numai ca Unguri. Acum își expri- 


mă speranţa că cu ajutorul lui Dumnezeu vor ieși biruitori din 
această încurcătură. Este textual luat dintr'o carte la care a 
colaborat și colegul nostru d. Gyarfaș, care împărtășește ace- 
leași principii. Aci, găsesc şi mărturisirea lor față de un princi- 
piu care îl auzim des din gura naționalilor, acela al „continui- 
tăței de drept“. Adică tot ce a fost în Ungaria, are să fie drept și 
acum ! 


D. Maniu declamă despre această continuitate de drept. 
Nu mă mir dacă răsfoind vreo carte a d-lui Boilă, îl voiu găsi 
şi acolo, pentru că aceasta este puterea lor: „continuitatea“ 
de drept. Cine susține continuitatea de drept, accentuiază un 
lucru : In Statul nou vrea să fie tot ceeace a fost. Adică, cum 
se poate — se întrebau, ca în Ciuc sau în Secuime să ajungă 
dascăli români şi cum să ceară verificarea unui drept de pu- 
blicitate în şcoli ! ? .Nu însă toţi catolicii au avut acest spirit. 
Dânşii, independenţi cum sunt, au și capete bisericești și oa- 
meni cari au între umeri propriul lor cap independent, au şi 
oameni cari se întreabă dacă Iisus Hristos a venit să ne învrăj- 
bească, sau dacă a venit cu idei politice, sau numai cu idei re- 
ligioase și morale ? Şi răspund, că Hristos nu a venit cu idei 
politice, ci cu idei morale și religioase, ca să ne vestească voia 
Tatălui Său. Cred că cu această parte de catolici ne vom în- 
ţelege mai ușor. Le doresc o operă cumpănită și prosperă în 
toată organizarea lor. . 

Acei însă cari sunt mai catolici decât aceștia, sus- 
țin că Biserica lor se va ocupa şi cu politica — adaogă „biseri- 
cească““, — ceeace este permis și de admis. Insă când fac res- 
tricțiunea : „precum arată istoria“, aceasta nu o putem primi, 
căci istoria lor arată că au făcut o politică nu numai nepermisă ; 
dar au fost și inconsecvenți, și nedrepți, şi răi. 

Din scriitorii cari reprezintă politica aceea de energie, pot 
să vă citesc, din aceeaş carte a d-lui Gyarfaş în care se spune: 
„Noi catolicii nu avem nevoie de scopuri particulare, căci ni 
le-a rânduit Dumnezeu“. 

Eu fac o întrebare : Inţeles-au bine pe Dumnezeu ? 

Mai departe : „Noi suntem bastionul cel mai înaintat al 
lumei catolice“, 

La începutul discursului meu vorbeam tocmai de acest 
bastion pe care l-am împins spre nord și pe care suntem în curs 
a-l împinge și mai spre nord. Acelaș scriitor spune : „Pe noi nu 
trebuie să ne urmărească, pe noi trebuie să ne cinstească“, Pen- 
tru tot ceeace au făcut bun, îi vom cinsti. 

Și în sfârșit o idee, pe care trebuie să o refuzăm catego- 
ric, oriunde s'ar ivi, în viața religioasă și parlamentară, de 
pildă : „Noi avem“, spune dânsul, „un trecut care vorbește pu- 
ternic ; „fără de noi sau în contra noastră, nu există viitor“. 

Pune-te contra lui, şi te-ai prăpădit ! 

Acest lucru, această parte ridicolă a vieţii catolice, noi 
trebuie să o refuzăm. 


Şi dacă își va arăta codița la vreun paragraf oarecare al 
legii noastre, noi vom cere d-lui ministru să facă declaraţii li- 
niștitoare, pentrucă nu se poate să se facă loc acestor ifose un- 
gurești. 

Relativ la Ovrei, m'am orientat din memoriile pe cari co- 
munitatea lor le-a publicat. 

Aceste memorii sunt foarte interesante și dacă vă citez 
din ele este pentru a vă convinge că este bine să le citiți și 
d-voastră, pentruca să vedeţi că aici focul arde ceva mai ascuns 
decât în altă parte, dar poate mai puternic. 

„Comunitatea evreilor cere ca în fiecare localitate să 
poată fiinţa numai o singură comunitate, căruia-i aparțin de 
drept toți Evreii“ ; mai cere o lege generală de organizare a 
cultului lor şi anume a tuturor comunităților din țară. 

Faţă de acest text al dorințelor lor vom face comparație, 
când vom ajunge la discuţia art. 55, 56 din lege. 

Cum își închipue dânșii că vor completa această orga- 
nizare? 

Urmează adică și o organizare a rabinilor. Vom avea un 
Sinod de rabini, după dorința lor, sau cum zic eu, așa ironic, „si- 
nedrium“. 

Dar pentru asemenea organizare trebuiesc baze. 


S'au și pus pe lucru. Deși recensămintele sunt o afacere 
civilă, ei au făcut recensământul lor : Au găsit în Bucureşti 
vreo 12.000 de ovrei căsătoriţi. Dânșii ar dori să intre și în atri- 
buţiuni pe cari legea ie rezervă autorităţii civile. De pldă, re- 
căsătoriile văduvelor de răsboiu. 

Mai interesant este că și ei trec graniţa, dacă nu prin 
dispoziţii, cel puțin prin vorbe. A fost o vreme când am avut 
aici mulți refugiați din Ucraina. Lasă că Ovreii din Ucraina 
și de aici sunt deopotrivă de îndreptăţiți, se adună ; şi pentru 

ca să-i poată ajuta au cerut la un an oarecare confirmarea or- 
ganizării lor. Şi au obţinut, întrun oarecare an, la un 18 Sep- 
tembrie ! 

Până la un loc tai arborii, ca să poată creşte mai bine; 
tăind sistematic, îi poţi reduce la adevărată măsură, la care poa- 
te aspira o desvoltare. 

Pe mine însă mă interesează altceva : Pentru ce această 
preocupare a lor ? — Pentru a putea să desvolte aici o cultură 
naţional-evreiască, care cultură constă în introducerea conse- 
quentă a religiunei ebraice în școli ; și, dacă Statul nu are bani 
să plătească profesorii, să le admitem pe profesorii trimiși de 
comunitate. 

Afară de religiune se prevede istoria ebraică şi limba 
ebraică ca limba vie-ebraică, aşa cum se face în școlile din Pa- 
lestina. 

Vasăzică, devine evident că tendințele sunt de a se con- 
solida, nu ca o confesiune cum era până acum, ci ca o minorita- 
te națională, căci odată ce adaogi cuvântul de limbă vie, este 
prezentă aspirațiunea de minoritate națională. 

Eu cred că evreii din România vor avea altceva de făcut 
mult mai util decât să se expună la învăţarea acestei limbi, care 
are să rămână o particularitate a câtorva învăţaţi de ai lor. 

Concluziunea finală : De ce am expus toate tendințele 
acestea ale confesiunilor țării ? — Ca să rezulte din expunerea 
mea un adevăr : toate confesiunile acestea vor să-și facă în Sta- 
tul nostru un loc cât mai mare, să-şi ia o parte cât mai bună din 
favorurile pe cari Statul încă voiește să le dea. 

Fraţii noştri greco-catolici, afirmă că trebuie să fie con- 
fesionali, iar noi, ca Stat, să fim interconfesionali ; să protejem 
pe toți după confesiuni și să dăm astfel loc de joc, ca fiecare să 
facă ce vrea în țara aceasta. 

De aceea sunt de părere că d. ministru a făcut foarte bi- 
ne că a introdus în lege restricțiuni, că a introdus și controluri. 

Inţelegem dar că în Statul acesta, în contrazicere cu dis- 
persiunea cerută, noi trebuie să ne dezvoltăm spre o viață sufle- 
tească mai unitară ; şi înțeleg ca în această direcțiune să culti- 
văm cele mai de preț caractere ale sufletului omenesc, ca reli- 
giunea, morala, estetica, sentimente cari pe lumea aceasta pot 
să dea iluzia că putem să avem şi momente de fericire ; dar ca 
să-și închipuie cineva că se va permite să se tot sfâşie, în toate 
privințele, acest Stat, încât la un moment dat să nu se poată 
concentra toate forțele sale, lucrul acesta trebuie refuzat prin 
toate legile, deci şi printr'o lege specială, ca aceasta, care pri- 
veşte dezvoltarea sufletului pe decenii sau poate pe veacuri. 
(Aplause prelungite). 

CUVÂNTAREA 
PREOTULUI D. TURCU 


D-le președinte, Inalţi Prea Sfințiţi Părinţi, d-lor sena- 
tori, vreau să fiu aci numai ostașul conştiinţei mele cinstite şi 
al convingerei mele iuminate, numai vestitor al dreptăţii şi ar- 
hanghel al adevărului, cum se cuvine unui preot al lui Hristos, 
mai ales în momentele deosebite din viața bisericii şi a neamu- 
lui L.. 

Neamurile străine care ne-au înconjurat, au putut să fa. 
că o politică cu adevărat diavolească împotriva românilor, ca 
să-i umilească și să-i subjuge, numai pentrucă, de cele mai mul- 
te ori, nenorocitul de român socotea că nu are pe pământ altă 
datorie mai mare decât să facă rău și să nimicească pe fratele 
său ; numai datorită acestui păcat, românii au putut ajunge să 
fie stăpâniți, împărțiți şi umiliți de toate neamurile streine. 
pentruca bieții cronicari români să fie nevoiți a scrie cronicele 
lor nu cu cerneală, ci cu lacrămi de sânge. 

Tocmai cum au făcut românii ca neam, împărțindu-se și 
luptându-se între ei, spre paguba neamului românesc, tot aşa 
au făcut şi creştinii, cari s'au împărțit în două, în trei şi apoi 
în nenumărate biserici şi bisericuțe, care se ridică una împotri- 
va alteia spre paguba, durerea şi decăderea creștinismului. Ve- 
deți vă rog numai ceeace se petrece azi în mijlocul nostru cu 
Blajul și Sibiul bisericesc şi din această cauză cu tot neamul 
românesc ! 

Dacă v'aş reproduce aci blestemele și afuriseniile pe care 
biserica apusului le-a aruncat asupra bisericii răsăritului şi 
viceversa, n'ați putea decât să rămâneți inmărmuriți. Este feno- 
menal, este senzațional și de necrezut ce a putut să treacă prin 
capul şi inima acestora din urmă despre papi şi biserica lor. 
Biruința lui Mahomed asupra lui Hristos, nu numai la Turci, 
dar şi în teritoriile creștineşti nu se datoreşte atât vitejiei mu- 
sulmane cât vrăjmășiei şi ticăloşiei pe care diavolul a fost în 

stare să le semene şi să le crească în unele suflete bisericești- 
creștinești. Atât de mare şi de nebiruit este meșteșugul dievo- 
lului, încât acesta a putut să dea naștere în sânul bisericii cre- 
ştine la cele mai crunte războaie, de 30 ani, războaie de 100 ani, 
şi neterminate, sunt elementul constitutiv și permanent pe 
paginile istoriei bisericii creștine, căci oamenii bisericii s'au a- 
rătat, de multe ori, mai mult sub puterea instinctelor animalice 
ale trupului, decât sub puterea adevăratului duh creştin. 

Statul românesc nu putea fi îndrumat bisericește altfel 
decât a fost îndrumat de către nemuritorii Cuza, Kogălniceanu, 
Rosetti și Ioan Brătianu. Dacă acești bărbați nu procedau aşa 
cum au procedat, nici nu puteau să se pună și să se consolideze 
temeliile Statului român ca să ajungă ceeace este azi. 

Dacă așa se prezintă politica bisericii ortodoxe de rà- 
sărit, aș fi foarte fericit să pot spune că politica bisericii de 
apus ar fi mai vrednică de simpatia și de aprobarea noastră. 

Dacă ni se înfioară carnea pe noi când auzim de cărțile 
de blestem sau de deslegare de blestem pe parale ale patriarhi- 
lor orientali, cum să nu ni se înfioare şi în faţa indulgențelor pa- 
pale, prin care se iertau pe parale chiar păcatele şi crimele vii- 
toare, pe care aveai de gând să le faci de aci înainte ? Politica 
papismului a dus la inchiziţie, la arderi pe rug, la torturi și 
chinuri înfricoșate, la interdicții şi la puneri la index, care de- 
seori s'au întâmplat împotriva adevărului și dreptății. Este de 
ajuns să ne gândim că papismul a condamnat la rug pe Galileu, 
pentrucă a spus adevărul că pământul se învârteşte în jurul 
soarelui, iar nu soarele în jurul pământului, pentru ca să in- 
ţelegem că, în catolicism, răutatea și-a făcut mendrele şi a stă- 
pânit sufletele, mai presus de orice exprimare din partea mea. 

In legătură cu românismul, papismul a jucat o politică, 
ale cărei rezultate au îngrozit pe români, așa încât pentru ro- 
mâni cuvântul latin — letin cum zic ei — însemnează spurcat și 
păcătos, pierdut dela fața lui Dumnezeu. Şi bietul român ca să 
ajungă până aici, să socotească pe catolicii creștini mai rău nu 
numai decât pe Greci și pe Ruși, dar mai rău chiar decât pe 
Turcii păgâni, au avut desigur motive grave şi întemeiate. 

Dacă ne gândim numai la politica papismului cu Ungurii 
şi cu Nemţii împotriva românismului, este prea deajuns ca să 
putem explica spaima ce cuprinde pe ai noştri la numele de cato- 
lic. Istoria românilor este nevoită să scrie pe paginele ei tragice, 
că însuş Mihai Viteazul, după ce a scăpat pe catolici de Turci, 
catolicii l-au omorît, pentrucă era ortodox și nu a vroit să tră- 
deze ortodoxia. In monumentala operă Istoria Românilor a iu: 
A. D. Xenopol, citim cum papa, capul catolicismului, a îmbiat 
la lupta sfântă contra mahomedanilor pe puterile ortodoxe ale 
răsăritului şi între ele și pe Mihai Viteazul. 

Pentru a scăpa de robia reală, în care-l ţineau Turcii prin 
puterea lor, Mihai crezu că poate să se oblige la o robie închipui- 
tă şi mai mare încă către principele Ardealului, (catolic) cu care 
a încheiat un tratat de alianţă și cu împăratul Rudolf al Germa- 
niei la anul 1598. In ambele tratate Mihai Viteazul are ca o deo- 
sebită și capitală grije apărarea bisericii ortodoxe. Art. 7 din 
tratatul cu Sigismund Batori spune ad literam : „religia orto- 
doxă va rămâne neatinsă“, iar art. 6 din tratatul cu împăratul 
Rudolf, prevede iarăș textual : „religia şi biserica română să fie 
libere, ocrotite şi neatinse de nimeni“. In privinţa acestor con- 
tracte şi tratate, iată ce ne spune mai departe Istoria Românilor 
prin pana nemuritorului istoric al neamului, A, D. Xenopol: 
„Mihai scăpase aproape cu totul de Turci, iar împăratul era mai 
ales interesat a dobândi alianţa lui“. 


„Odată cu solia lui Rudolf, Mihai primește o scrisoare 
dela papa, cel ce sta totdeauna la pândă pentru a întinde autori- 
tatea lui asupra poporului român, în care scrisoare marele pon- 
titice spune să nu se îndepărteze cumva dela cauza creștină, dar 
să se alipească pe lângă împăratul german ; în afară de aceasta 
însă, „să lepede schisma cea primejdioasă, pricinuitoarea tutu- 
ror relelor, și să se unească din toată inima lui cu biserica ro- 
mană“, Mihai arată disprețul său pentru scrisoarea papei, astu- 
pându-și nasul la luarea ei din mâinile trimisului, arătându-se 
indignat, că dogmele religiei pe care dânsul le recunoștea, erau 
hulite și reprobate de papă. El scrise deci îndărăt papei, invitân- 
du-l pe el a lepăda erorile italice şi a se reîntoarce în sânul ade- 
văraților creştini“. (Istoria de Xenopol. Vol. III, Epoca lui Mi- 
hai Viteazul, pag. 237—238). 


In altă parte istoricul vorbeşte despre Mihai Viteazul şi 
despre aliaţii lui catolici în chipul următor : „Când ne gândim 
cum mai târziu Mihai fu jertfit tocmai de aceşti creștini, a că- 
ror apărare el o luase, mai că am dori să-i fi venit în minte a- 
ceastă hotărîre (de care-l pârau boerii) : să fi adus puterea bra- 
ului său, către acea a turcilor învingători, să fi izbit în Nemți 
izbânzi peste izbânzi şi să-și fi împlinit sub suveranitatea tur- 
cească, visul căruia vroi mai târziu a-i da ființă sub suzeranita- 
tea germană“ (idem vol. III, pag. 224). 

Din cele reproduse după istorie, vedem că însuș istoricul 
oftează după politica păgână a Turcilor, pe care o socotește mai 
bună, mai cinstită şi mai nobilă, decât politica creștină catolică 
a papismului, care a răpus mișelește pe Mihai Viteazul, după ce 
el salvase pe catolici de Turci. 

In privința susținerei ortodoxiei de către Mihai Viteazul 
iată ce ne spune legenda populară în Ardeal unde întărise biseri- - 
ca ortodoxă : 

»După ce a luat Mihai schiptrul voivodatului ardelean, a 
voit să zidească o biserică pravoslavnică în cetatea de scaun, 
dar latinii (romano-catolici) s'au împotrivit zicând, că legea lor 
este cea adevărată pravoslavnică. Şi au voit să dovedească cu cu- 
vinte din Sf. Scriptură, care lege este mai bună, cea catolică, 
ori cea ortodoxă. Insă Mihaiu le-a răspuns astfel : „Cearta de 
cuvinte e o osteneală fără capăt, dar și fără ceartă vom putea do- 
vedi cu ajutorul lui Dumnezeu cel ce ajută repede. Să mergem 
în mijlocul cetății și acolo să aducă apă curată, şi arhiereul meu 
cu preoții mei să o sfințească în fața tuturora ; tot astfel să facă 
şi ai voştri, din partea lor, şi dupăce o vor sfinți să o punem şi 
să o închidem în vase deosebite, pecetluind și eu și voi cu pece- 
țile noastre și apa și ușile bisericii. Și deci a cui apă va rămânea 
nestricată, legea aceluia este cea dreaptă, iar a cui se va strica și 
legea să-i fie rea. Căci dacă apa mea va rămânea nestricată, după 
cum nădăjduesc în Dumnezeu, că va să fie, să-mi îngăduiți fără 
vorbă, să zidesc biserica, iar de nu, nu voi zidi, aşa cum voiţi 
voi“. Atunci toţi cu un glas au strigat : „Bine, bine așa să fie“, 
Deci au sfinţit apa și unii şi alții și o au așezat pecetluită, în vase 
deosebite, în biserica cea mare a latinilor. Dar latinii au sărat 
apa lor cu sare. După 2 de zile, despecetluind vasele cu apă au 
văzut că apa sfințită de episcopui și preoții lui Mihaiu, a rămas 
nestricată ; iar cea sfințită de preoții latini, cu toate că era și 
sărată, totuș s'a stricat aşa de tare, încât după despecetluire a 
umplut toată biserica de miros greu. După această întâmplare, 
cu jurământ s'au învoit toți locuitorii țării Ardealului să se zi- 
dească biserică, care niciodată să nu se risipească. Indată 
Domnul a început a zidi (dar nu în cetate, ca nu cumva cu 
schimbarea vremurilor să se risipească, ci la marginea orașului, 
lângă zidurile cetăţii întrun loc frumos), şi o au zidit“ (Dr. 
Ioan Lupaş : Istoria bisericească a Românilor ardeleni, pag. 
27—28). 

Despre biserica întemeiată în Ardeal de Mihai Viteazul, 
d. Al. Lăpedatu, spune că : „prin biserica aceasta pe care Mihai 
Vodă organizând-o, a subordonat-o ierarhicește Mitropoliei din 
Țara Românească, s'au întreținut nu numai cât a durat această 
subordonare, adică până la Unire, ci și după aceea, legăturile 
culturale și naționale, cu fraţii cei liberi de dincoace. Astfel 
conştiinţa unității noastre etnice, printr'o prelucrare de două 
veacuri şi jumătate, s'a transformat în conştiinţa superioară a 
unității moastre politice“, (Al. Lapedatu : Miscellanee, pag. 22). 

Pe Mihai Viteazul, care a organizat această biserică or- 
todoxă salvatoare a neamului, l-au omorît catolicii. 
oile D. Al. Lapedatu, ministrul cultelor şi arteior : Nu l-au 
omorît catolicii, părinte ! 

ada e Părintele D. Turcu : Aşa spune d. Iorga în Istoria Bi- 
sericii Române la pag. 3... și mai departe... iar „vechea Mitropo- 
lie înălțată de Mihai Viteazul fu şi ea dărîmată (de uniți) pen- 
tru a se zidi cetatea (lor) cea nouă“. N. Iorga, Ist. Bis. Rom. 
II, pag. 37). Aşa spune d. Iorga. 

Iar Ştefan cel Mare a fost și el îndemnat de papa ca să 
lupte împotriva Turcilor ce amenințau Europa și catolicismul, 
căruia papilor le place să-i zică creştinism. In afară de îndemnuri 
şi de vorbe goale, Ștefan cel Mare a fost și el lipsit, din partea 
papei, de orice sprijin serios și real, încasând alți catolici străini 
banii promiși pentru sângele românesc ce se vărsa din belșug şi 
fără precupeţire dar, din nenorocire, de prisos, din cauza lipsei 
de ajutoare promise de papism și nedate la timp. (Xenopol, vol. 
II pag. 339—343). 

Eu nu pot, Doamne păzeşte, nici să cred că politica uni- 
rii cu Papa la 1700 a unor frați români ardeleni sub mitropoli- 
tul Atanasie Anghel, să fi fost altceva decât o politică ungurea- 
scă împotriva românismului. Prin mijloace iezuitice s'a urmă- 
rit prin această unire cel puţin dezbinarea sufletească a Ro- 
mânilor, iar dacă unirea aceasta a adus și alte rezultate decât 
cele aşteptate de Unguri, faptul nu se datorește nici papei, nici 
Ungurilor, care au făcut această unire, ci cu totul altor împre- 
jurări, pe care nu e locul, nici timpul să le desvoltăm aici, dar 
care sunt foarte ușor de dovedit și la mintea fiecăruia nestăpă- 
nit de prejudecăți, care cunoaște istoria catolicismului și legă- 
turile dintre catolicism şi ungurism. De altfel ceeace nu s'a pu- 
tut izbuti prin politica unirii dela 1700 împotriva românismu- 
lui și pentru ungurism, papismul a admis și a hotărît să se facă 
prin decretul papal dinainte de războiul mondial, dat pentru 
înființarea episcopiei unite ungurești dela Hajdudorog, cu bi- 
serică de rit oriental ortodox și cu limba liturgică maghiară. 
Spre a ajuta ungurismul împotriva românismului, papa nu s'a 
dat înapoi de a declara limba ungară drept limbă liturgică în 
locul limbii române. Acesta este adevărul în privința politicii 
papale cu românismul, adevăr pe care nu-l poate contesta ni- 
meni de bună credință şi nestăpânit de prejudecăţi sau interese. 

Marele nostru istoric și naționalist d. profesor N. Iorga 
a fost nevoit să scoată accente de indignare, atât în presă cât 
şi în Parlament, pentru atitudinea pe care au avut-o prelaţii 
catolici şi uniți la săvârşirea celui mai solemn act din prezen- 
tul nostru istoric, care a fost încoronarea Regelui Ferdinand 
la Alha-lulia, ca Rege al tuturor românilor. Acolo înalții pre- 
lați ai bisericii catolice și unite care, — când este vorba de 
drepturi, — se pretind a fi biserici surori cu biserica ortodoxă 
dominantă, aceşti prelați au crezut că se înjosesc dacă stau a- 

lături de ierarhii ortodoxi la oficierea serviciului divin chiar 
al încoronării regale şi că se spurcă intrând şi slujind în bise- 
rica ortodoxă zidită anume pentru încoronare, în locul bisericii 
lui Mihai Viteazul pe care uniţii o distruseseră precum am 
văzut, 

* 

Catolicii şi uniții însă sunt departe de a se mulțumi cu 
o situaţie privilegiată. Românii ortodoxi, împreună cu între- 
gul lor cler, fiind nedreptăţiți și jigniți prin prerogativele pe 
cari papismul le-a creat catolicilor față de ortodoxi, şi-au expri- 
mat din când în când regretul și protestul lor, în fața nedreptă- 
ţii ce se face bisericii străbune. Aceste protestări au fost însă ìn- 
totdeauna solemne şi cuviincioase, ca pornind dela nişte oameni 
cuminţi, bine crescuți, patrioți şi respectuoşi față de guvernul 
țării. Iată însă că papiştilor li s'a părut că, prin noua lege a cul- 
telor, nu li se aprobă toate punctele lor de vedere şi nu ii-se îm- 
plinesc toate voile. Anume s'a prevăzut în proiectul de lege că 
uniţii, cari s'ar întoarce la biserica străbună, să se poată întoar- 
ce şi cu averea bisericii făcută de ei. « 

Este un punct de vedere care poate fi discutat. El poate 
fi şi bun şi rău, atât pentru uniți, căci rezultatele nu se pot cu- 
noaște decât în viitor, mai ales dacă va fi recunoscut și cultul 
sectelor baptiste ca cult creştin cu egală îndreptăţire. Inalții 
prelați, catolici și uniți, care-și dau seama că Românii simt 
prin instinct ce este politica papistă și că pot să se întoarcă la 
unitatea bisericească națională, au văzut în aceasta o adevărată 
primejdie, fiind expuşi să piardă nu numai pe credincioși, dar şi 
ceva din avere. Aici vă rog, să fim puțin atenţi, ca să surprin- 
dem, cum se învârteşte, și ce este în stare să facă, pentru intere- 
sele ei, politica papistă, chiar împotriva celor mai superioare in- 
terese ale Statului și ale românismului. 

Sforile trase, intrigile puse la cale, amenințările, întrec 
orice închipuire normală. Printr'un fel de argumentare iezuiti- 
că, ei spun că primejdia careti ameninţă pe ei, ar fi o primejdie 
groaznică, care amenință Statul român și românismul şi că ei 
sunt gata să se sacrifice, să-și depună chiar cârjele și mitrele şi 
să arunce pe credincioşi în spaimele morţii, numai de dragul de 
a scăpa românismul din primejdie ! Ştiţi, d-lor senatori, că epis- 
copii catolici și uniți nu se întrunesc în sinod, căci pe ei îi con- 
duce comandantul lor suprem, care este papa. Acum însă, papa 
le-a dat voie să se strângă toţi în sinod, ca împreună, în numele 
tuturor, să se ia hotărîrea care să impresioneze mai mult şi să 
aibă mai mare efect, 

Ingăduiţi-mi vă rog, să vă citesc aici hotărirea sinodală 
a ierarhilor uniți cu papa, hotărîre care va rămâne de pomină. 
Ziarul lor bisericesc „Unirea“, publică această hotărîre sub ti- 

tlul : „Cuvântul arhiereilor ; Lupta împotriva proiectului mon- 
struos al legii cultelor începe prin rugăciunile publice ale în- 
tregii biserici“. 

Iată cuprinsul ordinului trimis în eparhiile unite și în 
țară : 


VENERATULUI CLER AL PROVINCIEI MITRO- 
POLITANE DE ALBA-IULIA ŞI FAGARAȘ. 


„Mântuire dela Domnul şi bine- 
cuvâniarea noastră arhierească“. 


„In aceste zile de adâncă îngrijorare pentru liniștea prea 
iubitei. noastre țări, când se tratează despre aşezarea, prin o 
nouă lege, a legăturilor dintre biserică şi Stat, precum și dintre 
singuraticele biserici din ţară, — Noi, arhiereii voştri, ne găsim 
la postul nostru, pentru a apăra interesele bisericii şi a prive- 
ghea ca această nouă așezare de lege să nu fie prilej — nici 
acum, nici în viitor — pentru nesfârșite sguduiri sau turburări 
între cetățenii cari, mărturisind credințe diverse, religioase, a- 
parțin la diverse biserici, din această ţară. 

„In această slujbă a noastră pe care ne simțim datori să 
o săvârşim, „pentru mântuirea sufletelor, pentru pacea a toată 
lumea, pentru bună starea sfintelor lui Dumnezeu biserici și 
pentru unirea tuturor“ — precum și pentru înălțarea tuturor“ 
— Noi, arhiereii voştri, socotim, că cel mai puternic ajutor al. 
nostru este : rugăciunea cu încredere către Domnul ! 

„Şi ne-am reamintit și pilda vechilor creștini, cari, au- 
zind, că Apostolul Petru fusese prins şi „se păzea în închisoa- 
re“ de către Irod-împărat, rugăciune făceau neîncetat către 
Dumnezeu pentru dânsul (Fapte 12,5). 

„La rugăciunile noastre dorim să se asocieze întreg cle- 
rul şi poporul nostru drept credincios. Dispunem, drept aceea, 
ca fără de amânare, în proxima Duminică dela primirea acestei 
scrisori pastorale şi după anunțare potrivită făcută credincio- 
șilor, să se facă rugăciune publică în întreaga biserica noastră, 
după programul ce se va trimite deodată, cu această scrisoare. 

„lar venerații frați preoţi într'una din zilele de rând vor 
celebra și o sfântă liturghie, la atențiunea arhiereilor lor. 

„Aşteptând exacta îndeplinire a celor mai sus dispuse, 
implorăm în acest gând tot darul Celui de sus asupra Voastră. 

„Dat la București, anul mântuirii 1928, luna lui Februa- 
rie zile 15“. 


VASILE 
Arhiepiscop şi Mitropolit 
VALERIU TRAIAN „bULIU ALEXANDRU 
Episcop Episcop Episcop 

D-lor senatori, vă mărturisesc că, citind acest act, nu 
mi-a venit la început să îmi cred ochilor, pentrucă conţinutul 
lui este cea mai subversivă provocaţiune împotriva guvernului 
și a Statului și cea mai groaznică hulire împotriva bisericii or- 
todoxe. Vă rog să ascultați şi să vedeți, că cică ar fi în joc, nu 
interesele lor, ci „ale prea iubitei noastre țări“ şi vedeţi cum 
proorocesc d-lor „nesfârșite zguduiri sau turburări între cetă- 
țeni“, iar ei se consideră „apostolul Petru prins și păzit în în- 
chisoare de către Irod împărat“, adică, guvernul român este 
Irod, care a vrut să omoare pe Mântuitorul şi care a băgat la 
închisoare pe apostolul Petru. Spunând poporului lucrurile a- 
cestea neînchipuite, ei pretind că o fac „pentru mântuirea su- 
fletelor, pentru pacea a toată lumea, pentru bunăstarea sfin- 
telor biserici şi pentru unirea tuturor, precum și pentru înăl- 
tarea țării şi a neamului românesc“, 

Ingăduiţi-mi să mai citesc ceva ca să luați cunoștință de 
câtă ură, grozăvie şi perversitate este capabil sufletul lor. Au- 
ziţi-i ce zic către „cetăţenii români“. 


„Intr'una sfântă Catolică Apostolească și Sobornicească 
Biserică“ 


„Iubiţi Cetăţeni, i 


„In zece ani multe năcazuri au trecut asupra noastră. Pe 
urma cârmuitorilor de până acum ce ne-au condus țara am a- 
juns la sărăcie. Suntem cuprinși de o mulțime de neajunsuri şi 
nevoi. Nu ne-a mai rămas decât numai cenușa în vatră şi ochii 
ca să plângem. Şi le-am răbdat toate în nădejdea unei schimbări 
care trebuie să vie. Dar niciodată n'am crezut, că îndrăzneala 
cârmuirii va merge până acolo, ca să se atingă şi de bisericile 
noastre, de acele biserici în cari ne-am botezat, ne-am rugat 
lui Dumnezeu în vreme de grele năcazuri, ne-am cununat, şi 
pe cari le-am zidit din sudoarea feții noastre. 

„Acum însă ni se dă s'o vedem şi pe asta. Anume cârmui- 
rea a pregătit un plan de lege în ascuns și fără ca să întrebe 
pe mai marii bisericii noastre, prin care se pregătește, dacă s'ar 
vota în casa ţării, ca să ni se iee bisericile, ori chiar să se vân- 
dă la licitaţie şi bisericile și averile bisericeşti. Ba chiar se o- 
prește, ca oamenii să poată da la biserică pomană pentru mân- 
tuirea sufletului avere mai mare fără învoirea ministrului, iar 
în satele unde sunt mai puțin decât 200 de familii să nu aibă 
preot, căci Statul nu-i va da ajutor. Ba chiar și legile bisericii 
noastre, ca să aibă putere, trebuie întărite de guvern. 

„Aşa vremuri am ajuns. Nici pe vremea Turcilor care a 
fost rea nu s'a îndrăznit aşa ceva. Ungurii au vrut odată să ne 
iee Crucea de pe biserici în anul 1912, dar tot poporul s'a adu- 

nat la Alba-lulia și s'a împotrivit. Acum cu mult vicleșug vreau 
Grecii zişi astăzi ortodocși ca pe calea unei nouă legi să poată 
ajunge să intre în bisericile noastre, și să stăpânească averile 
bisericilor noastre. 

„Vă chemăm deci la luptă pentru apărarea legii noastre 
în care credem, căci de aceea zicem în toată ziua in rugăciunile 
noastre : „Cred într'una sfântă, catolică și apostolică biserică“. 
Vă poftim deci pe mic şi mare să vă apărați botezul în care 
v'ați botezat și paharul sfintei Cuminicături, din care v'ați îm- 
părtășit, praporii din biserică și sfintele haine  Bisericeşti şi 
sfintele Icoane și sfeșnicul după altar și Biserica întreagă pen- 
tru zidirea căreia multă trudă s'a pus și averea Bisericii care a 
fost dăruită de oameni cu frica lui Dumnezeu. 

„Mai întâi vom ruga pe cale pașnică guvernul țării să 
ne lase în pace după legea și obiceiurile noastre ; de nu vom 
fi ascultați vom da dovada că ştim să ne apărăm credința în ca- 
re ne-am botezat și ştim chiar să murim pentru Hristos care s'a 
răstignit pentru noi. 

„La adunarea ce se va ține pentru apărarea credinței să 
nu lipsească nimeni. Amin“. 

Din acest manifest, în felul căruia s'au mai tipărit și răs- 
pândit o mulțime altele, se poate vedea la lumina zilei în ce ră- 
tăcire grozavă au căzut acești fraţi ai noştri sub imboldul po- 
liticii papiste. Ei, în numele bisericii lui Dumnezeu, osândesc 
tot timpul dela inchegarea românismului și până astăzi, spu- 
nând cum n'ar putea să spună mai rău nici comuniștii: „In 
zece ani multe necazuri au trecut asupra noastră. Pe urma câr- 
muirilor de până acum, ce ne-au condus țara, am ajuns la sără-: 
cie ! Suntem cuprinși de o mulțime de neajunsuri și nevoi. Nu 
ne-a rămas decât numai cenușa din vatra și ochi ca să plân- 
gem“, Va să zică în loc să binecuvinteze vremurile de unire ro- 
mânească, papiştii le blestemă și caută motive să provoace îm- 
potriva noastră răsboiul sfânt, numindu-ne „greci“ şi denun- 
țându-ne furiei și revoluției populare, ca pe niște nelegiuiţi, 
cari trebuiesc stinși de pe fața pământului, ca să poată să trium- 
fe biserica lui Dumnezeu, ca să poată fi apărat botezul, paharul 
sfintei cuminicături, cu corpul și sângele Domnului Iisus Chris 
tos, prapurii din biserică şi sfintele haine bisericești și sfintele 
icoane şi sfeşșnicul de pe altar şi biserica întreagă, pentru zidi- 
rea căreia multă trudă s'a pus... etc. Ce sunt acestea decât per- 
versitate, spurcăciune și crimă împotriva românismului ? ! 

Uitaţi-vă la ce zic și fac, priviţi bine purtarea lor şi înţe- 
legeți-i ce sunt şi cine sunt din faptele şi zisele lor. In fața 
acestor lucruri, eu nu pot să nu am viziunea lui satan victorios, 
jucând de brâu cu frații noştri uniți cu Roma. 

D-le președinte, Inalţi Prea Sfinţiți Părinţi, d-lor sena- 
tori, aşi vrea să pot să găsesc o circumstanță ușurătoare pentru 
atitudinea aceasta nesocotită, subversivă și diavolească. 

S'a lucrat în numele arhiereilor, în numele bisericii şi în 
numele Mântuitorului lisus Christos, împotriva sufletului no- 
stru românesc. Aș vrea, ca să pot să-i scuz, să știu că au sufe- 
rit cumva vreo nedreptate, că li s'ar fi luat pâinea dela gură, că 
ar trăi în vreo suferință și în mizerie şi că ei, cari nu au, se uită 
cu jind la cei ce au, iar starea aceasta i-ar justifica să-şi iasă 
din răbdări. Dar, pentru numele lui Dumnezeu, ce se petrece 
este de neînchipuit, tocmai pentrucă oamenii aceștia, precum 
am și spus, moștenesc și au o situație materială  neasemănat 
mai bună, decât a noastră a bisericii ortodoxe. Moșii, păduri, vii, 
latifundii întregi, palate, averi, bani, au avut papiştii cu nemi- 
luita sub Unguri, iar sub Români situațiunea lor este neasemă- 
nat privilegiată față de biserica ortodoxă, după cum a dovedit 
în fața Senatului acum câțiva ani în chip magistral prea sfinți- 
tul Vartolomeu, episcopul Râmnicului Noul-Severin, încât d-nii 
senatori de atunci rămăseseră înmărmuriți. 

Bunătăţi, avere şi putere lumească au avut întotdeauna 
catolicii, căci în definitiv aceasta a fost ținta principală papală. 

Papa a dorit să fie, şi a ajuns, servindu-se de numele lui 
Christos, rege și împărat, punând pe regi şi pe împărați, să-i 
sărute papucul și să plângă și să se umilească la Canoza, cerân- 
du-și iertare. Politica imperială papală a izbutit căci, prin răs- 
boaie, prin sforării, prin intrigi și printr'o diplomaţie neîntre- 
cută, papismul a ajuns să fie nu numai în trecut, dar şi astăzi, 

"cea mai formidabilă și mai primejdioasă putere din lume, care se 
joacă cu situațiunile şi viețile omenești aproape în toate Sta- 
tele. Din cauza aceasta ceeace fac eu azi aicea în Senatul român 
spunând adevărul, îmi dau seama că poate constitui pentru mi- 
ne o mare primejdie. Adevărul însă trebuie spus limpede și clar 
fraților mei români, chiar cu orice preț. 

Marii și nemuritorii noștri ierarhi din trecut cari au de- 
nunțat primejdia papismului, au fost urmăriți și persecutați 
până la moarte, cum s'a întâmplat în deosebi cu marele episcop 
Melchisedec al Romanului, care, fiindcă a scris împotriva ca- 
tolicismului n'a putut ajunge mitropolit, cu toate că toată ţara 
și toată biserica îi recunoșteau meritele şi calitățile lui neîn- 
trecute. Papismul este un fel de organizație francmasonică şi el 
prin ordinele lui a ajuns la cele mai înalte influențe în toate 
Statele. Din cauza mijloacelor iezuitice, papismul a ajuns odios 
în toate țările şi luptele Francezilor, Germanilor, Englezilor, 
Mexicanilor, etc., împotriva papismului, sunt epocale. Este lup- 
ta omului împotriva celei mai primejdioase fiare, care are cape- 

te nenumărate şi când îi tai unul răsar altele în loc. Voltaire, 
Rouseau, Diderot şi toate spiritele mari ale Renașterii franceze, 
ca și Hus, Zwingli şi Luter reprezintă această luptă cu fiara a- 
pocaliptică, care se încolăcește în jurul aproape al întregului 
pământ, şi-l ţine strâns ca o caracatiță în ghiarele sale nenu- 
mărate. 

Neamul nostru românesc, cu toate defectele pe cari le are 
a fost şi este un neam de bun simț şi de un instinct cu desăvâr- 
şire superior, ceeace l-a făcut şi-l face să reziste tuturor pri- 
mejdiilor ca nici un alt neam de pe pământ. Românul, bună- 
oară, ca să înțeleagă ce este papismul, n'a avut nevoie să-i spuie 
nimeni ; dar tocmai fiindcă a înțeles el singur, nu a fost în sta- 
re nimeni să-l înșele și să-l scoată dintr'ale lui, oricât de meș- 
teșugite și diabolice au fost mijloacele întrebuințate. 


In veacul al XVIII Românii erau în Ardeal persecutați 
cumplit, atât ca neam, cât și ca biserică ortodoxă, căci Ungurii 
şi Austriacii au înţeles că la Români nu se poate face deosebi- 
re între ortodoxie și românism. Persecuţiile au adus, din cauza 
aceasta, atât pe Români cât și biserica lor ortodoxă, în sapă de 
lemn. Preoţii ortodocşi români plăteau biruri la Stat și ia boer, 
făceau robotă sau clacă şi erau îndatorați să plătească chiar 
dări ca și poporul preoților catolici sau calvini. 


In Ardeal erau numai 4 religiuni recepte, adică admise : 
catolică, luterană, calvină şi unitară, 1ar biserica ortodoxă nu 
era recunoscută pentrucă era biserica națiunu române, care 
nici ea nu era recunoscută de unguri. O situațiune de umiiinţă, 
de sărăcie, de persecuție și de robie, cum rar sa putut vedea 
în istoria neamurilor, era soarta poporului românesc și a bise- 
ricii ortodoxe în Ardeal sub Unguri şi Austriaci. Nici Evreii 
în Egipt sub Faraoni nu aveau o situațiune mai mizerabilă. Stă- 
pânii țării Ardealului au făcut această politică și ca să 
poată face aceasta, au înţeles, că trebuie să le prăpădească bi- 
serica ortodoxă, care era chiagul naționalităței române, fiind 
şi în legătură cu biserica ortodoxă din țările românești. 

După ce i-a adus în sapă de lemn, pe preoți ca şi pe po- 
por, li s'a părut asupritorilor neamului românesc, că-și pot a- 
junge scopul de a-i separa de biserica lor ortodoxă şi îngloba 
la bisericile recepte, ca să-și piarză naționalitatea. De aceea la 
1698, 14 Aprilie, s'a dat în Ardeal un rescript regal, cu următoa- 
rele dispozițiuni : „Acei preoți români, de ritul grecesc, care 
ar declara că vor păzi ritul grecesc și vor recunoaște pe ponti- 
ficile roman, aceia se vor bucura de privilegiile preoților cato- 
lici, iar aceia cari socotesc că nu pot face numita mărturisire 
sau se vor uni cu una dintre celelalte religiuni recepte, ori vor 
rămânea în statul religiunii în care se află acum, se vor bucura 

de privilegiile religiunii pentru care se vor declara sau vor fi 
considerați în statul și dreptul religiunii în care trăesc acum“. 
(Vezi Ist. desrobirii religioase a Românilor din Ardeal sec. 
XVIII de Silviu Dragomir, pag. 9). 

Iată ce ne spune d. N. Iorga în privința unirii : 

„Actul unirii ne putem închipui foarte bine că n'a fost 
un act de convingere religioasă, căci asemenea acte vin totdeau- 
na dintr'o îndelungată propagandă... De fapt „unii din proto- 
popii de dincolo și doi Vlădici, cari stăteau în fruntea lor în 
momentul în care se introduce stăpânirea austriacă în Ardeal 
pe baza tratatului dela Carlovitz, la 1699, se supuneau unor 
motive personale, fiindcă natural, decât să fii Vlădica Atana- 
sie, care nu porți lanț de aur la gât, care nu ești consilier im- 
perial, care nu ești primit în audienţă la Viena, care nu te 
bucuri de atențiunea cercurilor oficiale, care nu iei parte la şe- 
dințele dietei ardelene, căruia nu ți se acordă titlurile cele 
mari ale lumii oficiale austriace, e mai bine să le capeți pe toa- 
te printr'o simplă iscălitură înseilată supt o hotărîre de valoa- 
rea dogmatică a căreia nici nu-ți dai seama. Este o pornire ex- 
plicabilă din partea cărturarilor uniţi de a prezenta, pe Atana- 
sie, ca pe o personalitate de valoare. Toate aceste încercări ră- 
mân însă zadarnice. Era un băiat de țăran, care sa făcut Vlă- 
dică aici, dar care a practicat moravurile pe care le văzuse în 
casa părintească sau în lumea satului de unde plecase ; un om 
de petreceri, cu lăutari, cu vinuri bune la masă, și prin urmare 
unui astfel de om nu i se poate cere eroismul de a spune: a- 
runc blidul de linte și păstrez tradițţiunea noastră bisericească, 
de care este legată și demnitatea și mândria noastră națională... 

„lar protopopii cari au iscălit împreună cu dânsul actul, 
se gândiau fără îndoială şi la interesul lor de clasă. Ei vedeau 
ce este popa ungur, calvin, ce este popa săsesc, luteran. Popii 
aceștia aveau pământ, aveau venituri garantate de Stat; prin 
urmare, alături de credincioși mai bogaţi decât cum erau cre- 
dincioșii români, era și o favorizare, manifestată prin venituri, 
din partea Statului. Pe vremea principilor ardeleni li se zicea : 
d-voastră nu sunteți o națiune ; și pentru clerul care nu este al 
unei națiuni, noi nu avem nimic“. (N. Iorga, Istoria românilor 
din Ardeal şi Ungaria 1915, p. 3—4). 

Blidul de linte a fost deci lucrul principal în această a- 
facere ! 

„Turburări grave s'au pornit în însăș reședința Episco- 
pului unit Atanasie, unde amândouă bisericile românești fură 
ocupate de uniți. Ortodoxii cereau ca una din aceste biserici 
să li se cedeze lor, ceeace Atanasie și teologul său refuzară sub 
cuvânt că majoritatea românilor din Alba-lulia a primit unirea 

şi că constituțiile aprobate ale țării îi îndreptățesc de a le lua 
dela ortodoxi“. (Dragomir op. cit. p. 41). 

La Alba-Iulia, la Făgăraş şi la Braşov, ceeace s'a petre- 
cut între uniți și ortodoxi, este de necrezut. Citez aici numai 
următoarele : 

„Fiind excluşi din biserici (Românii ortodoxi) au pro- 
testat solemn şi au declarat că nu vor admite în legea lor nici 
o înoire, că se vor lepăda de Episcopul Atanasie și ceilalți 
preoţi cari s'au unit cu biserica romano-catolică şi nu se vor 
mai supune jurisdicțiunilor. Dar în ciuda acestui protest so- 
lemn, Episcopul nu a vroit să le restitue bisericile și nici nu a 
îngăduit preoților ortodoxi de a săvârşi cele sfinte. Astfel s'a 
putut întâmpla, spun ei cu durere, că trupurile celor morți, au 
fost astrucate în pământ, ca şi cadavrele vitelor, fără de clopo- 
te şi fără de săvârşirea vreunui serviciu dumnezeesc. Fiindu-le 
cu neputinţă de a mai suferi crudele nedreptăţi și de a renunţa 
la săvârşirea celor sfinte şi la bisericile lor, ei protestează din 
nou în numele lui Isus Hristos, provocându-se la prea grațio- 
sul crai și la legile țării și declarând, că vor reocupa bisericile 
anunțate de ei ca ortodoxe şi închise apoi, în tot cuprinsul Ar- 
dealului, că vor practica exercițiul sfânt al-legii lor, cum a fost 
urmat din vechime, alipindu-se neclintit la acea lege. Dacă ci- 
neva ar avea vreo pretenție față de ei, în această materie, poate 
să le facă proces, în conformitate cu cele mai vechi legi ale ță- 
rii“, (S. Dragomir, op. cit. pag. 47). Sprijinitorii acestor protes- 
te ortodoxe au fost băgaţi la închisoare împotriva tuturor le- 
gilor. 

Cât de adevărată se dovedeşte a fi fabula „toporul şi pă- 
durea“ în viața Românilor ardeleni, ne-o dovedește cu priso- 
sință suferința românilor ortodoxi din partea celor care pentru 
avantagii materiale şi pentru a se pune bine cu asupritorii ro- 
mânismului au trecut ia unirea cu Roma. Purtarea uniţilor 
după trecerea lor la unire, este vrednică de gestul lor de rene- 
gare. Pentru aceasta este de ajuns să știm cum au răpit ei bi- 
serica din Făgăraș şi alte biserici. Biserica din Făgăraş a fost 
clădită de Brâncoveanu în 1697, iar darnicul Voevod s'a îngri- 
jit nu numai de ridicarea ei, ci caută s'o asigure și pentru vii- 
tor. Prin hrisovul din 17 Oct. 1699, Brâncoveanu dete bisericii 
din Făgăraș, dreptul să ia în fiecare an la Sf. Dumitru din ve- 
niturile vămii domneşti dela Rucăr și Dragoslave 250 de taleri, 
„ca să fie preoților de hrană şi de îmbrăcăminte“. 

Brâncoveanu spune că mila aceasta vor primi-o numai 
„până va ţine legea aceasta pravoslavnică, iar de care cumva ar 
schimba legea și mar fi întru a Răsăritului biserică și credinţă, 
să fie lipsiţi de această milă ce am făcut“. Cu o deosebită căl- 

dură recomandă dânsul urmașilor să se îngrijească de ctitoria 
făgărașană pe care a clădit-o spre mărirea bisericii răsăritene, 
ceeace Șerban Cantacuzino a întărit şi el prin hrisovul din 
1714. 

Scaunul roman însă, care cunoștea lucrurile acestea ca şi 
guvernul din Viena, declară totuş biserica ortodoxă a lui Brân- 
coveanu de biserică unită, o ridică la rangul de catedrală, fără 
să ia în considerare faptul că biserica aceasta nu era în posesia 
uniților (Silviu Dragomir op. cit. pag. 96 şi urm.). 

Deși timpul este scurt, dar merită să cunoaştem mijloace- 
le întrebuințate de Episcopul unit Patachi ca să pună mâna pe 
biserica lui Brâncoveanu. Iată cum spune istoria, bazată pe do- 
cumentele vremii, că s'a petrecut răpirea bisericii lui Brânco- 
veanu dela Făgăraș, de către uniți : 


„Planul ce şi-l făcuse Patachi, de a lua biserica brâncove- 
nească dela Românii ortodoxi, era ticluit cu prea multă șiretenie, 
ca să nu isbutească. După ce-i ameţi cu făgăduinți, făcute cu re- 
zervele mentale, obișnuite în școala iezuiţilor, spre a-l primi în 
biserică, unde își ceti bula papală, el consideră această ctitorie 
a lui Constantin Brâncoveanu de trecută în proprietatea sa. Era 
destul de cuminte însă să vadă, că o silnicie săvârșită în fața 
mulțimei adunate, ar fi distrus tot planul pe care și-l făcuse. 
Trecură câteva zile după instalare şi biserica brâncouvenească 
rămase de fapt tot în stăpânirea Românilor ortodoxi. Preoţii 
lor săvârşiau slujba întocmai ca mai înainte. Episcopul Patachi 
încercă mai întâiu să înduplece pe preotul Toma, de a trece la 
unire, împreună cu întreaga sa comunitate. De oarece nu isbuti, 
îl depuse din preoție și-l opri de a mai sluji. In aceeaș vreme, 
Protopopul Ionaşcu (unit) câştigă prin înşelăciune cheile bise- 
ricii şi le dete episcopului unit. Raportorul comisiei, care a as- 
cultat cu privire la aceste evenimente martori vrednici de cre- 
zământ, spune că ele s'au petrecut în luna Septembrie. Indată 
după aceia, Episcopul (unit) trimise pe Francisc Boer, fiul 
gazdei sale, înconjurat de numeroşi soldați nemți, pe care i-a 
pus la dispoziție Colonelul Moosburg și de alți câțiva români 
şi servitori, ca să ia în stăpânire biserica. Soldaţii s'au postat la 
uşa cimitirului, iar Francisc Boer cu tovarășii săi au intrat în 
biserică, pe care o descuiară cu cheile şi luară de acolo odoa- 
rele bisericești, transportându-le la cvartirul Episcopului. 
Francisc Boer făcu un registru al acestor odoare, pe care, după 
ce îl compară cu inventarul, află că mai sunt şi alte lucruri 
scumpe, pe cari nu le-a găsit în naia bisericii. Chemară deci 
îndată pe curatorul Vasile Pop, care era de origină grec şi îl 
provocară să extrădeze toate odoarele consemnate în inventar. 
Acesta se apără, spunând că nu sunt la el, ci la alții. Aprins de 

mânie, Episcopul îl arestă cu soldați nemți, atât pe el cât și pe 
preotul Toma şi îi închise în cetate. O săptămână și jumătate 
fură ținuți în obezi, până ce comandantul general, contele K6- 
nigsegg, dispuse, împotriva voinţii lui Patachi, ca să fie elibe- 
rați, cu porunca să dea din mână îndată odoarele bisericii. 

„Intr'aceea episcopul numi pe un preot, care era pe lângă 
el, de preot al bisericii brâncovenești, care însă, săvârşind sluj- 
bele, nu avea nici un credincios. 

„Românii din Făgăraş cuprinși de amărăciune în fața celor 
petrecute, în clipa dintâiu erau hotărîți să-şi câștige, cu puterea. 
dreptate. După ce cumpăniră însă lucrurile, se mai liniștiră și 
se duseră la căpitanul orașului, nobilul Simion Boer, cerând 
să le dea satisfacție şi declarând, că mai bine vor eşi din ţară, 
decât să primească unirea. Căpitanul le răspunse că nu vrea 
să se amestece în afaceri religioase, deoarece pilda lui Ioan 
Sarosi e destul de eloquentă pentru el, dar îi îndreptă să se 
plângă Episcopului Patachi, iar dacă acesta i-ar respinge, să 
se ducă la comandantul general al ţării. 

Bine înțeles că Episcopul Patachi îi respinse cu rugarea 
lor, și generalul comandant le spuse ca odoarele bisericești să 
le sechestreze colonelul de Moosburg dela episcopul unit. Ro- 
mânii ortodoxi aduseră atunci la colonelul Moosburg şi cele- 
lalte scumpeturi şi încredinţară pe doi nobili, pe Gregoriu Ban 
şi Andrei Hévizi, să facă un registru despre toate lucrurile, care 
le predau colonelului. Dar Francisc Boer şi colonelul comandant 
îi opriră cu puterea de a-şi îndeplini misiunea şi deteră episco- 
pului toate lucrurile bisericii. 

„Astfel a ajuns Episcopul Patachi să stăpânească bise- 
rica din Făgăraș, clădită de Vodă Constantin Brâncoveanu“. 

Şi mai departe istoricul spune : „După ocuparea bisericii, 
românii ortodocși fură invitaţi s'o cerceteze, fără ezitare, iar 
episcopul își dete silință să-i înduplece la asta cu orice preţ. 
Nu isbuti însă, de oarece volnicia săvârșită creă o atmosferă și 
mai nesimpatică în jurul lui. Românii își luară o casă parti- 
culară, unde țineau rugăciuni, până ce episcopul îi scoase și de 
aici. Ii durea în deosebi, mult faptul, că nu aveau preot, de 
oarece popa Toma era oprit de-a mai săvârşi funcțiuni liturgice, 
cu amenințarea unei pedepse grave. El nu cuteza să umble prin 
oraș, nici să rămână noaptea singur, în casa sa, ci dormea, când 
la unul din credincioşii săi, când la altul, iar când se întorcea 
acasă, îl petreceau totdeauna doi sau trei oameni de încredere. 

. „Amândouă cimitire, cel vechiu și cel nou, le luă în stă- 
pânirea sa Episcopul Patachi, astfel că Românii ortodocşi nu 
aveau unde să-și îngroape morții. Doi nobili, Mihai Farcaș și 
Ştefan Djidiffi, muriră fără de sfânta împărtășanie și fură în- 

mormântați fără preoți în grădinile lor particulare. Un copil 
de al grecului Şerban Cingan a murit chiar fără să fie botezat, 
de oarece românii ortodocși mai bine își lăsau copiii nebotezați 
decât să-i ducă la preotul unit. Intre aceștia e numit în deosebi 
nobilul Vasile Pap“. (S. Dragomir, pag. 100—101—102). 

Timpul și împrejurările nu ne permite ca să insistăm mai 
mult asupra motivelor pentru care s'a făcut unirea cu Roma, 
precum și asupra felului de purtare al uniţilor, față de ortodocşi, 
pe cari i-a despuiat, fără milă și fără frică, de sfintele lor drep- 
turi bisericești, moștenite din străbuni. Chiar numai din cele 
de până aici, lucrurile sunt puse în adevărata lor lumină. In 
privința scopului unirii, nu-mi rămâne decât să reproduc în fața 
d-voastră cele întâmplate în anul 1737 cu Episcopul Clein, unul 
din cei mai de seamă bărbați ai românismului care „fu întrebat 
de către prezidentul comisiunii dietale, contele Toroczay să 
răspundă drept și răspicat, că oare stă unirea ce o mărturisesc 
românii în acea armonie cu biserica romano-catolică, în cât să 
nu mai încapă nici o îndoială că nu ar fi adevărată ?“. Episcopul 
răspunse calm : „Eu cu clerul meu, adevărat suntem și vom ră- 
mânea uniți numai să ni se dea și nouă acele beneficii şi imu- 
nități de care se bucură romano-catolicii“. „In chipul acesta u- 
nirea nu este adevărată, ci condiționată și clerul român mărtu- 
risește unirea numai pentru folos“, întrebă din nou baronul, iar 
Clein replică hotărît : „Eu şi clerul meu m'am unit sub condi- 
ţia de a obţine acele beneficii și foloase de care se bucură ro- 
mano-catolicii, altminteri, dacă nu ni se dau, ne-am face chiar 
şi Turci“. (Silviu Dragomir, pag. 134). 

Spre a putea susține pe uniți, guvernul Ardealului or- 
dona : „Prin urmare, preoţii cari nu se pot justifica cu atestate 
dela Atanasie, dela baronul Ioan Patachi ori dela episcop cu 
adevărat unit, îndată să plătească contribuţie, să suporte toate 
sarcinele, ba să presteze domnilor săi de pământ şi robota“, con- 
chide neîmpăcatul guvernator, care se mângâia în credința că 
în chipul acesta va nimici germenii de viață ai ortodoxiei“. 
(Idem, pag. 112). 

D-lor senatori, într'o chestiune de importanța celei care 
se discută astăzi este absolută nevoie, ca să deliberăm în de- 
plină şi desăvârșită cunoștință de cauză. Din cauza aceasta, so- 
cotesc necesar să prezint în fața d-voastră încă câteva date, pe 
care le iau din lucrarea d-lui profesor universitar Onisifor 
Ghibu, întitulată : „Catolicismul unguresc din Transilvania“. 
Din aceste date vom înțelege și mai bine, care a fost ţinta cato- 
licismului în Ardeal, așa ca nimeni să nu mai poată, prin nimic, 
induce pe cineva în eroare. lată ce ne spune d. Onisifor Ghibu, 
în baza documentelor : 

„La 1600, după înfrângerea iui Mihai Viteazul la Mi- 
răslău, Dieta din Leţfalău hotărî : „Fiindcă stricăciunile şi pe- 
ricolul nostru de acum a venit din cele două țări române, nici un 
popă românesc să nu poată intra din cele două țări române. 
Iar călugării de tot să fie proscriși din toată țara. De se va afla 
vreunul că a intrat sau va intra, în contra hotăririi țării, pe 
acela să-l prindă și să-l despoaie ori şi unde“. 

De altfel, o hotărîre aproape analoagă, avem încă dela 
1428 din partea Regelui Sigismund, care ordonă: „să se des- 
poaie de avere toți nobilii și cnezii cari țin pe moșile lor preoți 
ortodocşi, ce duc poporul în rătăcire“, 

„In Dieta dela Alba-Iulia, la 1671, s'a hotărît ca acei in- 
divizi cari vin din Țara Românească și nu aparțin vreunei religii 
recepte să nu poată fi făcuţi nobili, — adică, cu alte cuvinte, 
aceia cărora Dumnezeu li-a dat aptitudini prin care se disting 
pe vre-un teren oarecare, să nu li se recunoască merite, decât 
dacă îmbrățișează religia catolică apuseană“, 

„In timp ce se luau astfel de măsuri, principii Ardealu- 
iui dădeau zeci de sate românești, cu toate proprietățile lor, or- 
dinelor religioase venite din alte țări. Astfel de ex. la 1596, Si- 
gismund Băthory donà iezuiţilor satele românești Ampoita, 
Tăut, Galda de jos ș. a. Astfel de cazuri s'au repetat foarte des: 
Românii erau dați șerbi catolicilor“, 

„In Dieta dela Csiksomlyo ținută în anul 1726 s'a hotărit, 
la propunerea episcopului catolic Ioan Antifri, ca „Valahii şi 
ereticii cari trăiesc printre papistaşi, să fie datori a țineă săr- 
bătorile papistașe, sub pedeapsa de 3 florini“. 

„Caracterul agresiv, necreştinesc al celor ce dețineau în 
mâna lor soarta catolicismului unguresc, este foarte evident din 
raportul arhimandritului Isaia dela mănăstirea sf. Pavel dela 
muntele Atos, către Țarul Rusiei. Acest Isaia era negociator în- 
tre Șerban Vodă şi între Rusia și cunoștea suferințele religioase 
din Ungaria. Iată ce zice Isaia într'o scrisoare a sa dela 13 Sep- 
tembrie 1688 : 

„Se roagă toți pravoslavnicii, cu lacrimi în ochi imploră 
dela marele Domn (Țarul) să nu îi lăsați a cădea din nevoia 
Turcilor în una şi mai rea şi mai amară, ci să căutați prea milos- 
tiv şi să-i mântuiți, căci papistașii totdeauna au pismuit biserica 
pravoslavnică. Şi dacă a ocupat armata împărătească şi vene- 
țiană vre-un oraş în Ungaria şi Morea unde se află biserici pra- 
voslavnice, au început toate a le sili şi întoarce la Unire sau a 
le preface în biserici catolice. Sub jugul Turcilor, cu toate că 
le e greu să trăiască, totuș în credință nu li se face nici o 
siluire și prigonire. Şi lucrul acela îl știu bine şi autentic pa- 
triarhii şi toţi creştinii ortodocși, că papistașşii au hotărît să 

împartă între ei toate mitropoliile şi episcopiile cari le vor lua 
dela Turci, spre a le face catolice și a le impune „biscupii“ lor, 
pe urmă a isgoni și înlătura preoțimea pravoslavnică“. 

„Atât de odios devenise catolicismul unguresc-austriac, 
încât era mai perhorescat decât Islamismul ! Intoleranța lui pu- 
sese în uimire şi pe Isaia, care de sigur cunoştea nu numai 
intoleranța turcească, ci și pe cea grecească și pe cea rusească, 
cari toate erau însă întrecute de a catolicismului habsburgic. 

Intoleranța aceasta și lăcomia după putere a împins pe 
catolici să vâneze cu toată stăruința pe Români, căutând să-i 
facă și pe ei catolici, și aceasta nu atât din motive religioase, 
cât pentru a spori numărul acelora pe cari se sprijinea dinastia 
habsburgică“. 


„In adevăr, „unirea“ dela 1698 a unei părți a Românilor 
ardeleni cu romano-catolicii nu s'au făcut nici din convingere 
religioasă, nici în urma propagandei Romei ; ea a fost o ma- 
noperă a catolicismului politic reprezentat de Habsburgi. Prin 
ademeniri, terorizări şi presiuni, Habsburgii abuzară de situa- 
ţia lor şi de slăbiciunea Românilor, şi-i făcură să îmbrăţișeze 
o religie pentru care nu aveau nici un fel de atracţie și nici o 
prețuire. Mijloacele pe cari le-a întrebuințat pentru convertirea 
Românilor au fost mai mult decât brutale ; ei au abuzat față de 
o populaţie lipsită de orice apărare, de forță militară. Așa fel au 
fost luate cu armata bisericile din o mulțime de localităţi, ca 
Săliște, Făgăraș, ș. a., şi date catolicilor. 

„In ţara Făgărașului s'au luat biserici pentru (greco)- 
catolici din partea unei  comisiuni aulice constătătoare din 
Francisc Lakatos și Mihail Enyedi, jurați regești, la 13 Iunie 
1761. Această comisiune avea puterea ca, mergând din sat în 
sat, să atribuie bisericile româneşti, ortodoxe până aci, cui va 
afla ea de bine, având dreptul să puie în posesiune pe catolici, 
la nevoie, cu ajutorul unei forțe militare (brachio militari)“. 

„Instrucţia dată comisiunei de N. de Bethlen prevedea 
ca toate mănăstirile românești să fie nimicite : cele de lemn să 
fie arse, cele de piatră risipite (monasteria ubique comburrantur 
lignea ; lapidea destructantur, et de efetu tam restitutionis 
Templorum, quam demolitionis Monasteriorum suae Excellen- 
tiae relatio submittatur, quicumque autem Altissimo Mandato 
Regis ab Excelsa Comissione concluso temerarie se opposuerit 
capitali poena : suspendio vte, vel capitis amissione indispen- 
sabiliter punietur, tanquam Regiorum Mandatorum contemtor 
et Publicae pacis tranquillitatisque turbator“. 


„In urma acestui ordin sau dat uniților bisericile din 
Făgărași, Luţa, Breaza, Voivodeni mici, Dridif, etc., și s'a dat 
foc tuturor mănăstirilor din Ţara,Oltului, — unde se găsiau 

23 de mănăstiri — după ce acelaș lucru se făcuse și în celelalte 
părți ale țării. 

„Astfel se explică că în vreme ce toate provinciile româ- 
nești sunt pline de mănăstiri şi schituri, întemeiate de fii cre- 
dincioși ai Biserici noastre, în Transilvania astăzi nu mai avem 
nici o singură mănăstire (afară de cea dela Hodoş-Bodrog, 
langă Arad, cu doi călugări) și că mii și mii de ardeleni 
aplecaţi spre viața contemplativă trebuiau să treacă munții la 
mănăstirile din Principate, din Basarabia sau dela Sf. Munte. 
Lipsa mănăstirilor, cari, cum văzurăm din documentul de mai 
sus, fură date pradă focului sau risipite, a adus cu sine fără 
îndoială o stagnare a vieței religioase și naționale a Românilor 
ardeleni. 


„Când, după Unirea dela 1698, Românii ortodoxi din 
Transilvania rămăseseră fără mitropoliți și episcopi, timp de 
peste opt decenii, catolicii s'au opus din toate puterile ca să 
ni se dea voie de a ne alege episcop. Astfel, la 1781 episcopul 
ardelean, contele Ignate Bathyan, într'o reprezentație pe care 
a trimis-o Împăratului în contra hotărîrii Guvernului ardelean 
din care și el făcea parte, dar în care propunerea lui căzuse, — 
stăruia să nu se dea episcop ortodocșilor, pentru ca astfel ei să 
fie nevoiţi a trece la catolici, prin ceeace românii ardeleni n'ar 
mai fi fost una cu cei de peste Carpaţi. „E necesar, — zice 
episcopul B. — ca popoarele Transilvaniei să nu se despartă 
de popoarele vecine numai prin granițe și munți, ci şi prin 
principiile religiei, ca nu cumva în cazul trist al isbucnirii vre- 
unui răsboiu contra Porții otomane sau contra Rusiei unită cu 
schismaticii noștri prin legătura prea puternică a religiei, să 
avem atâția inimici, câți îşi va putea câştiga aici episcopul 
schismatic. Multă putere are Domnitorul care e stăpân peste 
inimile popoarelor“. 

„Pentru ca să nu se creadă că sistemul de mai sus a fost 
un apanaj numai al „evului mediu“ sau al secolelor de răsboaie 
religioase, — pentru ca să se vadă că Ungurii catolici au con- 
tinuat până în ultimele momente ale stăpânirii lor acest sistem, 
îmi amintesc numai două momente din timpul mai nou şi 
anume : înființarea episcopiei de Hajdudorog, care voia să dea 
ultima lovitură românismului din Nordul Transilvaniei și ten- 
dința de a înființa, după aceasta, şi o episcopie ortodoxă ma- 
ghiară, care să realizeze, în fine, ceeace secole întregi nu fuse- 
seră în stare : înstrăinarea totală a Românilor ardeleni dela 
legea și limba lor. 

„Aceste tendinţe sunt evidente atât din faptele cari s'au 
succedat an cu an dela 1867 încoace, cât si din planul amănunțit 
care a fost descoperit pe timpul ocupaţiunei româneşti a Buda- 

pestei (1919), în uriașul volum al lui Huszar Bela: A magya- 
rorszagi romanok (Românii din Ungaria). In acest volum de 
peste o mie de pagini mari, — care volum a fost lucrat și ținut 
în mare secret, — este preconizat și fixat până în amănunte 
planul răsboiului de exterminare a legei românești şi a natio- 
nalității române. í 

Spre a complecta materialul necesar pentru a înțelege ce 
a fost unirea cu Roma, îmi mai rămâne să amintesc că „deodată 
cu trecerea Românilor din Ardeal la catolicism, în biserica 
unită s'a introdus o instituție numită a „Teologului“ iezuit. 
Curia Romană, Curtea vieneză şi Primatele din Strigon, nu a- 
veau încredere în capabilitatea vlădicului Atanasie de a putea 
păzi, propaga și apăra cu succes învățăturile catolice, iar de 
altă parte ştia că, fără el, care era Arhiereul legiuit al bisericii 
sale, orice încercare de convertire este zadarnică. De aceea au 
aflat formula potrivită, pentru a-l păstra pe Atanasie ca vlădică 
și în acelaș timp a asigura și puritatea catolicismului în condu- 
cerea bisericii române“. „Atanasie a rămas, dar frânele guver- 
nărei eparhiei unite le ținea în mână Teologul iezuit“. (Zenovie 
Pâclișanu. Din ist. bis. a Rom. ardeleni. Teologul vlădicilor 
uniţi). 

Prin urmare, episcopii uniți mau fost multă vreme alt- 
ceva decât niște instrumente în mâinile iezuiţilor și catolicilor 
a căror politică, ungurească şi nemțească, împotriva românis- 
mul”, o cunoaștem acum destul de bine din cele expuse până aci. 

“ In ce privește protestantismul față de românism, tendin- 
tele acestuia au fost tot așa de pornite pentru desnaționalizarea 
Românilor, ca şi ale catolicismului, dacă nu şi mai mult. Pro- 
testanții în Ardeal au fost numai străini şi protestantismul a 
fost întrebuințat ca uneltă atât de Nemţi cât și de Unguri. A- 
fară de aceasta biserica protestantă prin negarea tainelor bise- 
riceşti, prin lepădarea tradiţiei şi a cultului, pune o adevărată 
prăpastie întru ea și biserica noastră ortodoxă, așa în cât dacă 
Românii ardeleni ar fi îmbrățișat calvinismul, luteranismul sau 
unitarismul, ei s'ar fi despărțit printr'un adevărat abiz de frații 
lor români ortodocşi din Principate, şi, prin aceasta, desbinarea 
s'ar fi făcut şi scopul asupritorilor ar fi fost ajuns. Protestan- 
tismul însă totdeauna a fost socotit de Români ca o abatere 
bisericească și din cauza aceasta a fost privit cu groază. Suntem 
datori să menționăm că protestantismul din Ardeal a avut însă 
un efect salutar românesc, prin faptul că, pretinzând ca fiecare 
neam să se roage în limba lui şi publicând cărți româneşti, a dat 
isbituri de moarte slavonismului şi grecismului din biserica 
noastră. Spre a se putea opune propagandei protestante, erarhii 
şi clericii români ortodocși au simțit nevoia să tipărească și ei 

în românește atât catechisme cât și cărți rituale și bisericești, 
care până aci erau tipărite cu mijloace românești numai în sla- 
vonește şi grecește, fiind singurele limbi sacre, vrednice de a 
exprima învățăturile dumnezeești. 


In ce priveşte celelalte secte de proveniență mai nouă, 
ele în trecut m'au putut avea un rol distructiv, în schimb însă 
amenință acum într'un chip extraordinar românismul. Adven- 
tismul, sabatismul, baptismul și toate ramificațiunile lor, sunt 
manifestări la fel de primejdioase atât pentru românism, cât și 
pentru ortodoxism. Aceste secte lovesc de moarte în toată tra- 
diția noastră bisericească, în care noi ne-am desvoltat, ele în- 
lătură preoţia şi toate tainele, lepădând și tot cultul bisericesc 
ortodox. Mai mult decât atât, sub cuvânt că aplică și urmează 
integral Sf. Scriptură, aceşti sectanţi pretind să schimbăm Du- 
minica cu Sâmbăta, să nu depunem jurământul legiuit pentru 
armată, să nu ne înrolăm şi să nu facem răsboi întru apărarea 
țării, aşa încât prin propaganda şi tendința lor sunt tot ce poate 
fi mai vătămător şi mai primejdios din punctul de vedere al 
românismului. Din cauza aceasta în special în Ardeal mișcarea 
adventistă este susținută cu bani străini, de către toți vrăjmașii 
neamului nostru. Revistele, broșurile și tot felul de publicațiuni 
adventiste inundează ţara dela un capăt la altul, având scopul 
suprem să clatine sufletul românesc și să nimicească noua aşe- 
zare a românismului şi actuala lui orânduire politică și socială, 
Ca să ne facem o mică idee de lucrarea subversivă și criminală 
a acestor sectanți din punct de vedere național și biseric. c, 
daţi-mi voie să expun aicea acțiunea nespus de primejdioasă 
care se face în poporul românesc, prin seria de publicațiuni cu 
caracter religios și prin care se lovește, în numele ideii reli- 
gioase, atât în temeliile bisericii, cât şi ale Statului român. Intre 
aceste publicațiuni, amintesc în primul rând : „Epoca de aur“ 
„revistă de fapt, speranță și convingere, care apare tot în a doua 
Duminică la Cluj, Strada N. Filipescu, 104“, In numărul 1, anul 
III, Ianuarie 1924, sub pretext de religie și filozofie se publică 
un articol de fond întitulat : „Clopotele de Crăciun“, 

Iată ce cuprinde acest articol : 


„Clopotele de Crăciun“ (ce urechea și ochiul natural aude 
și vede), Clopotele mizeriei. Clopotele dezastrului social și a 
milioane de familii de pe întreg pământul. Clopotele cari a- 
nunță prezența regelui regilor şi domnului domnilor, pe regele 
păcii şi dreptăţii“. 

„A devenit întunerec pe pământ, adânc, întunerec mare, 
fără mângâere, iarnă rece, ca ghiața. Inimi devenite reci, înțe- 
penite în marea fără țărmuri a nelegiuirilor crescânde, a egois- 
mului domnitor în general, lipsă de considerație, lipsă de linişte 
şi pace, domnește brutalitatea, ura, miseria, lipsa și moartea. 

„Soarele, care luminează, încălzește, vitalizează, şi sus- 
ţine, a, apus. Orizontul lumii este întunecat şi negru, negru de 
tot, negru ca groapa rece și întunecată a mormântului în care 
zace toată iubirea și speranța, toată bucuria şi plăcerea, toată 
activitatea şi lucrarea spiritului omenesc. Nici o steluță, nici o 
licărire de speranță, nici cea mai mică iluminație nu străbate 
lupta ce se dă pe veață și pe moarte. Milioane flămânzesc și 
înghiață ; milioane sunt în dubietate cu privire la biserică şi 
Stat, față de aproapele şi chiar față de sine însuș. Şi clopotele 
de Crăciun sună. 

„Clopotele de Crăciun ! E aceasta posibil? Există încă 
oameni pe pământ, cari au curajul să mai sune clopotele de 
Crăciun în acest întunerec fără mângâere ?... 

„O tu sărmană, orbită omenire !.... Pot clopotele de Cră- 
ciun să schimbe ceva la acest fapt trist ? Nu, ele nu pot schimba 
nimic. 

„Dumpotrivă ele sfâşie, rănesc, îndurerează și umplu cu 
amar milioane de ochi. În aceste nopţi de Crăciun, mai întu- 
necoase decât altele, vocea lor nu poate avea decât un ton plin 
de reproșuri şi fiecare lovitură de clopot strigă creștinătăţei : 
Ce a devenit din tine? Unde te-au dus drumurile tale sucite ? 
Şi eu aud de tot clar înmiitul și durerosul lor strigăt : eroarea... 
eroarea... eroarea... 

„Pentru că o eroare mare fără pereche te-au adus pe tine 
creștinitate la marginea prăpastiei. Ţi s'a zis și tu ai crezut, 
că realizarea împărăției păcei pe pământ, vestită de Fiul lui 
Dumnezeu, se poate găsi în toate împărăţiile creştine, că prinții 
și domnitorii cei puternici, domnesc prin dreptul divin, până ce 
înșelăciunea mare şi groaznică s'a descoperit în măcelui groaz- 
nic al popoarelor“. 

Prin urmare, acești sectanți propagă că întreaga noastră 
organizație socială şi bisericească este o eroare și iar eroare şi 
lumea se găseşte din cauza aceasta în cea mai nenorocită stare 
ce se poate închipui, cum mai rău nu poate fi nici chiar în iad. 
Acești oameni condamnă organizația noastră de Stat şi cea bi- 
sericească, în chipul următor : „Nu a fost proclamațiunea so- 
lemnă a îngerului pe câmpia Betlemului : pace pe pământ? 
bună învoire între oameni ? Ce sunt dară, în fața acestor fraze, 
împărățiile pompoase și pline de străluciri ale lumii aceștia ? 
Ah ! ele nu sunt altceva decât o caricatură sărmană, pe care le-a 
înfiinţat o ființă rea şi dușmănoasă, pentru rătăcirea omenirii. 
In prezent Satan este prințul care deține puterea“. 

Oamenii aceştia vestesc că va veni, că trebuie să vină, 
sfârşitul ordinei bisericeşti și sociale de până acum și pretind: 
că vor fi imediat următoarele sfârșşituri : 

„Sfârşitul domniei rele a prințului lumei acesteia, vestit 
înainte de toți sfinții profeți ; Sfârşitul groaznicelor caricaturi 
ale aşa numitelor împărăţii creștine ; Sfârşitul tuturor erorilor 
din toată lumea ; Sfârşitul tuturor lipsurilor, tuturor suferin- 
telor și durerilor ; Sfârșitul înjosirei întregului neam omenesc 
sub domnia păcatului şi egoismului ; Sfârşitul sclaviei de sub 
tirani, ce lumea a putut cândva să vadă ; Sfârșitul înfiorăto- 
rului sceptru al morții“. 

D-lor senatori, astfel de „învățături“ şi „îndemnuri“ pro- 
povăduesc „adventiștii, baptiştii şi sabatiştii cari cer să fie recu- 
noscuți în rândul cultelor, nu tolerate, dar protejate de Statui 
nostru, şi care se pare că, din cauza unor anumite ingerințe din 
afară, au căpătat promisiune să fie recunoscute. Mare prăpăd 
sufletesc dacă se va întâmpla această recunoaştere ! 

Şi când te gândeşti că opera aceasta, subversivă şi crimi- 
nală, a sectanţilor își poate găsi temeiu şi reazim în acțiunea 
fraților noştri uniți cu Roma, cari și ei spun că „în cei 10 ani 
dela unire numai necazuri au trecut asupra noastră“, că „pe ur- 
ma cârmuirilor de până acum ce ne-au condus țara, am ajuns la 
sărăcie“, că „am ajuns să fim cuprinşi de o mulțime de neajun- 
suri şi nevoi“, că „nu ne-a mai rămas decât cenuşa în vatră şi 
ochi ca să plângem“ și că ei toate acestea, le-au răbdat, numai 
„în nădejdea unei schimbări cari trebuie să vie“ !? Ce „schim- 
bare“ oare trebuie să vie şi pentru care ei ne numesc „greci“ și 
chiamă la luptă sfântă pe toată lumea împotriva noastră, şi a 
guvernului țării, ca să apere legea, ca să apere botezul, în care 
ne-am botezat, şi paharul sf. cuminecături și praporii din bi- 
serică şi sfintele haine bisericeşti şi sfintele icoane şi sfeşnicul 
după altar şi biserica întreagă, etc.? Nefericit românism ! ce 
soartă tristă ai tu, când, împotriva ta, ajung să se unească şi să 
fie de acord catolicismul şi cu sectarismul, apa şi cu focul! In 
astfel de împrejurări, datoria guvernului român este dintre cele 
mai grele şi mai sfinte şi eu nu mă îndoesc că şi-o va face pe 
deplin, cu eroism și cu jertfe, ajutat de întregul popor român 
ortodox, care pentru apărarea românismului și a bisericii stră- 
bune ortodoxe va ști să meargă până la moarte. 

D-le Președinte, Inalți Prea Sfinți Părinți, d-lor senatori, 
în expunerea mea, eu n'am avut în vedere decât partea politică 
a lucrului, de altfel singura care ne și interesează aici. Eu în 
dogmă nu am intrat şi nici nu m'am atins de ea, pentru că, de 
multe ori, se poate întâmplă ca oamenii cari mărturisesc o 
dogmă să facă în altfel decât spune dogma. Privind lucrurile 
numai în aspectul lor politic față de românism, se înțelege că, 
cu acest prilej şi din această cauză, nu însemnează că am tă- 
găduit catolicismului orice merit şi că am tras cu buretele 

peste tot. Doamne păzeşte ! Căci ar fi o prostie şi nedreptate 
ca să tăgăduim ştiinţa catolică, arta catolică, zelul catolic, cari 
sunt lucruri ce au o valoare și o însemnătate incontestabilă în 
viața omenirii. Feriţi de strâmtorările, necazurile și nevoile 
ortodocșilor orientali, având împrejurări favorabile și 1nijloace 
mari la dispoziție precum şi o putere imensă, catolicii apuseni 
au dezvoltat o activitate extraordinară pe toate  tărâmurile 
vieții, cultivând şi partea bisericească, cum mau putut, din 
cauza împrejurărilor, să facă ortodocșii. 

Politicește însă, ca şi cultural, putem zice că românis- 
mul nu este până acum dator nimic catolicismului. Ungurii, 
Germanii, Austriacii, Francezii chiar, au dreptul și datoria să 
vorbească cu totul altfel decât noi despre catolicism, căci a- 
ceste popoare au fost ajutate de catolicism, în promovarea 
vieții lor naționale şi culturale. La noi însă a fost cu totul alt- 
fel. După cum acele popoare au găsit în catolicism seva nece- 
sară dezsvoltării lor, poporul românesc n'a putut găsi de cât 
în ortodoxism seva necesară, dacă nu pentru înaintare, cel pu- 
țin pentru conservarea națională și culturală. Popoarele ca să 
trăiască și să se poată desvoltă au absolută nevoie de religiune, 
de biserică. In trecut, în lumea antică, ca şi în lumea modernă, 
toată vlaga popoarelor este crescută pe sentimentul religios. 
Românii au crescut pe ortodoxism după cum ebreii au crescut 
pe mosaism, iar apusenii pe catolicism. De aceea ortodoxismul 
nu numai că face parte din patrimoniul nostru străbun, dar 
este parte integrantă din sufletul românesc de care nu ne pu- 
tem lepădă sau desinteresă. 


Nu putem pretinde că ortodoxismul slavon sau grecesc 
ne-ar fi dat vreo cultură superioară și ne-ar fi ridicat sufle- 
teşte prin altceva afară de credinţa înăscută în ființa româ- 
nească ; dar tocmai în aceasta stă providențialul pentru româ- 
nism : că grecismul și slavonismul nu ne-a putut influență ca 
să ne prefacă şi să ne asimileze lor, aşă că am putut să rămâ- 
nem şi să ne păstrăm din ceeace am fost dintru început. Dacă, 
din contră, catolicismul ar fi pus mâna pe neamul românesc și 
Par fi influențat în sensul neamurilor catolice stăpânitoare, 
preiacerea şi asimilarea noastră, cu acele neamuri, ar ii fost 
astăzi un fapt îndeplinit de mult şi românismul ar fi fost ce-a 
fost odată, iar acum mar mai fi aproape nimic. Desigur, astăzi 
când 1omânismul și-a atins ținta lui supremă de închegare na- 
ţională, avem nevoie ca biserica să poată aveă o mai mare in- 
fiuență culturală şi intelectuală în massele poporului, decât 
cum a avut până acum. Dar lucrul acesta se și întâmplă, pentru- 
că Statul român, prin bărbații săi cari lau condus până acum, 
au înființat seminarii şi facultăți de teologie, iar tineretul se 

pregăteşte în aceste școli potrivit noilor nevoi și aspirațiuni 
ale românismului, pe cât se poate în împrejurările în care ne 
găsim. 

Se înţelege că mare bine ne-ar prinde legătura noastră 
cu apusul şi cu catolicismul, sufletește, pentru ca ştiinţa lor, 
câștigurile lor, să ajungă a fi și patrimoniul nostru pentru des- 
voltarea noastră, la cultura şi civilizația la care suntem chemați. 
Trebuie să recunoaștem că mai aies lupta împotriva protes- 
tantismului, sectarismului şi necredinței, nepotrivite sufletu- 
lui românesc, nu o putem duce fără ajutorul ştiinţei catolice. 

Ei nu vor să ne câştige prin propagandă și muncă cultu- 
rală, ci vor să ne domine şi să ne birue prin cucerire brutală 
și prin teroare, ca și cum am fi niște negri africani, pe care îi 
înşeli dându-le sticle pe diamante şi-i convertești cu bătaea. 
Ei în loc să se apropie de noi sufletește, oferindu-ne mijloa- 
cele culturale superioare şi adevărate, din contră ne-au impus 
constituție şi concordatul, după cum vor să ne impună acum, 
prin amenințare și violență, schimbările ce le convin în legea 
cultelor, ca să-şi păstreze privilegii şi preponderență faţă de 
situația bisericii ortodoxe. Căci în definitiv — prin constituție, 
prin concordat şi prin legea regimului cultelor vor și își închi- 
puie catolicii şi uniții să câștige românismul, iar din punct de 
vedere al culturei şi propagandei ne oferă numai atacuri, înju- 
rături şi injurii la adresa noastră, pe care le propovăduesc fii- 
lor lor sufleteşti şi tuturor românilor. Mă scutesc de a scoate în 
evidenţă acel tratament, care de altfel se înțelege destul de bine 
din actele iscălite de vlădicii uniți şi de „comitetul central de 
apărare a bisericei române unite cu Roma“, pe care le-am re- 
produs și analizat. Işi închipuie papiștii că dacă prin şcolile 
catolice şi prin legăturile pe cari le au, stăpânesc o parte din 
societatea înaltă românească şi că dacă pot să facă chiar pe un 


ortodox înverșunat, cum este d. Goldiș, fostul ministru de 
culte, să iscălească concordatul cu Papa chiar în ziua de 10 Mai, 
după ce se pronunțase în fața preoțimei Capitalei că preferă 
să i se taie mâinile, decât să semneze concordatul își închi- 
puie catolicii că cu astfel de mijloace, care s2 aseamănă cu 
cele dela 1700, își vor ajunge scopul presând şi asupra guver- 
nului prin legăturile internaționale pe care le are papismul. De- 
şartă închipuire, vană speranță, neroadă și rătăcită credință. 
Fiindcă lipsește dragostea care e mai mare decât toate şi fără 
de care toate celelalte sunt „aramă sunătoare și chimval răsu- 
nător“ şi nu pot nimic, după cum zice apostolul. Căci, față de 
procedeele acestea necreștinești, poporul, clerul și guvernul ro- 
mân înţelege azi ce se petrece şi de aceea își ver face datoria’ 
ca lucrurile să fie puse la punct, răspunzând la armele și mij- 
loacele întrebuințate de ei, cum se cuvine. 

Eu spunând aceste lueruri mi-am făcut pe deplin datoria, 
căci în lumina lor, d-voastră d-lor senatori și înalt prea sfințiți 
Ierarhi, nu mă îndoiesc că veți găsi calea şi mijloacele nece- 
sare, pentru ca generaţiile viitoare, în loc să ne condamne, să 
ne binecuvinteze. Nu mă îndoiesc, căci nici un român nu tre- 
buie să se mai îndoiască nici măcar o clipă că duhul lui Mihai- 
Viteazul, duhul lui Brâncoveanu și duhul lui popa Toma dela 
Făgăraş, — duh care este unul şi acelaş și întrupează românis- 
mul și ortodoxismul, — nu va isbândi desăvârşit de acum îna- 
inte. Acest duh a isbândit prin cele mai mari greutăţi și prin 
adevărate minuni dumnezeești, după sute de ani dela moartea 
eroilor martiri, atât împotriva catolicismului asaltator, a ma- 
homedanismului pârjolitor şi a imperialismului brutal german, 
cât și împotriva perfidului dualism austro-ungar și a hrăpăreţu- 
lui ortodoxism grecesc şi moscovit. De aceea nu mă pot îndoi 
că acest duh nu va isbândi de acum înainte și față de fraţii noş- 
tri cari, rătăcindu-se, i s'au împotrivit până acum. 

CUVÂNTAREA P. S$. 
EPISCOP VALERIU TRAIAN FRENȚIU 


Eu şovinismul l-am înțeles în Ungaria, unde între 18 
milioane de locuitori, erau numai 6 milioane unguri, cari voiau 
să aibă hegemonia. Şi cei mai înverşunați sovenişti nu erau 
chiar maghiarii, ci renegaţii, tocmai pentru ca să își legitimeze 
pentru ce s'au făcut renegați. (Aprobări). 

Dar acest şovinism confesional care s'a văzut şi acum 
nu-l înţeleg și nicidecum nu vreau să zic: că acesta ar fi în 
biserica ortodoxă. Nu, d-lor, căci dintre 12 milioane de orto- 
doxi români din ţară, abia vor fi vrea 200—300 inşi cari au în- 
ceput lupta aceasta confesională. Dar este îngrijorător lucrul, 
că pe noi totdeauna ne-au arătat la cei cari nu ne cunoșteau, 
din Vechiul Regat, că noi nu suntem români ci unguri. Să vă 
dau un exemplu : când a venit un comandant de garnizoană 
la Lugoj, vreo trei luni nu s'a apropiat de noi. Se întâmplase 
atentatul din Senat, şi după ce am înmormântat pe Episcopul 
Kadu, m'am dus acasă și am făcut un parastas. Arunci a venit 
și d. comandant ca să participe la parastas și s'a uitat lung 
cum de vorbim românește. Şi aflând că suntem români, s'a mi- 
rat cum se poate ca noi uniți, să fim români. 

Dar aceasta este o acţiune în contra Statului român. Că 
dacă noi micșorăm numărul românilor și zicem că numai ro- 
mânii ortodocşi sunt români, atunci ar însemna că în România 
abia a două din trei părți sunt români. Şi dacă acești binevoi- 
tori vor veni să facă şi genealogia familiilor ortodoxe, vor zice 
că românii nu sunt în majoritate, ci în minoritate. Așa putem 
ajunge în faţa lumii, că România nu este Stat național român. 

La noi, precum a spus Prea Sfinţitul Ciorogaru, a fost 
liniște. Nu ne-am amestecat unul în treburile celuilalt, pentru 
că fie care avem foarte mult de lucru ca să restabilim starea 
morală și religioasă între credincioșii noștri. Dar putem con- 

stata că pe teritoriul pe care l-am avut comun, nici baptiştii 
nu s'au înmulțit după răsboi! 

Apoi cearcă ce rău pot spune despre înaintaşii noștri, 
" despre oamenii mari ai românilor, ca să-i poată ponegri şi fal- 
sifica istoria, defăimând pe toți oamenii mari ai românilor. 
Așa şi actul unirii dela 1700 îl prezintă ca făcut din interese 
personale de oamenii instrăinațţi, spre a face desbinarea între 
frați. Ori, spre a judeca o faptă şi a face istorie obiectivă, tre- 
buie să privim la împrejurările în cári s'a făcut. Dacă vom stu- 
dia fără patimă istoria Ardealului şi împrejurările cum a fost 
în veacul XVII, vom vedea şi vom recunoaște că oamenii aceia 
cari au făcut Unirea, au făcut-o din adevărat naționalism. La 
1600 din ordinul Măriei Sale Mihai Viteazul, preoţii din Ardeal 
au scăpat de iobăgie, dar tot în acelaș an, când dieta a scăpat 
de domnia lui Mihai Viteazul, în luna Octomvrie la Leczfalva 
s'a adus o lege, că nici un popă din principatele române să nu 
mai poată trece graniţa în Ardeal. 

La 1642, dieta din Alba-lulia poruncește că nu se mai 
sfințească nici un popă dintre iobagi. Racoczi I în diploma sa 
poruncește lui Simofin Ştefan, ca să extirpeze credința bise- 
ricii răsăritene din Transilvania şi să introducă pe cea calvină, 
După 1690, vine diplomă că şi românii îşi pot câştiga drepturi 
dacă se atașează la una din religiile recepte. In cinci sinoade 
în frunte cu mitropolitul toți protopopii și preoţii românilor 
din Ardeal, Bihor, Satmar şi Maramureș, au desbătut și s'au 
frământat şi văzând că calvinisimul le strică și legea şi neamul, 
apoi că Dositeiu patriarhul Ierusalimului, pretinde dela episco- 
pul Atanasie să scoată limba română din biserică, iar Papa Ino- 
cențiu XII, recunoaşte canonicește limba română ca limbă li- 
turgică, au hotărât unirea cu biserica catolică cu condițiunea : 
ca să-şi ție limba ca limbă liturgică, ritul şi datinele, şi nu au 
făcut o trecere dela un cult la altul, ci un nou cult biserica ro- 
mână unită, care nu exista până atunci. 


Şi aşa nu avem să facem procese de restituire şi reboni- 
ficări, pentrucă aceasta nu a fost trecere dela un cult la altul, 
ci o formare de o nouă biserică românească cu ritul ei româ- 
nesc, recunoscându-se numai ceie patru puncte dela Florența, 
cari nici odată nu au fost negate de români, căci la 1054, pa- 
triarhul din Constantinopol, când s'a rupt de Roma, nu a între- 
bat pe români dacă voiesc şi ei să se rupă de Roma, şi nici nu 
a scos nimic din legea şi credința română pe care o aveau până 
atunci. 

Pe ce se bazau d-nii aceștia că vor putea face o lovitură 
bisericii unite, ca s'o stârpească ? Pe aceea, că intelectualii no- 
ştrii sunt indiferenți şi nu au convingere religioasă. Acum s'a 

văzut, când a venit legea cultelor şi când am fost atacați 8 
ani de zile, și am fost continuu jicniţi, acum s'au arătat și ei 
că au convingerea şi credinţa lor pe care nu vor s'o părăsească. 

Desbinarea nu s'a făcut la 1700 ci mai târziu prin călu- 
gării sârbi Sofronie și Visarion pe la 1730. Şi aşa, nu știu pen- 
tru ce pretind unii că biserica aceasta să fie strivită și elimi- 
nată din ţara românească. 

Unirea în credință a tuturor românilor o dorim și noi. 
(Aplause prelungite). Aceasta însă nu se poate face nici cu jan- 
darmii, nici cu puști, nici cu agitațiuni ci cum am propus-o eu, 
cred că ar fi mai bine și cum a recunoscut-o şi înalt prea Sf. 
Sa Mitropolitul Sibiului, ca să ne adunăm într'un sinod comun. 
(Aplause prelungite, strigăte de bravo !). Şi acolo cu istoria 
și cu evanghelia în mână în dragoste frățească adevărată a lui 
Christos, să facem a biserică românească, (aplause, se strigă : 
bravo, să trăiască !), care să ne asigure că vom fi părtași tutu- 
ror darurilor cari le-a câștigat Mântuitorul nostru pe cruce. 
Nu noi suntem de vină că acest sinod încă nu s'a ţinut, ci vraj- 
bele acestea cari se fac, ca să ne despartă şi sădesc în spirite 
dușmănia așa ca să nu ajungem niciodată la unire. 

Pe noi ne-a îngrijorat mai ales art. 9 şi art. 45 din lege, 
cari nu ne recunoaște drepturile canonice cari le aveam şi cari 
sunt în stare să ne învrăjbească și'să continue luptele fratri- 
cide în toate comunele și să ne despartă astfel şi mai mult, 
Aceasta voiesc să se legifereze spre a avea spirijinul autori- 
tăţilor civile. Pentru aceea, am cerut să se schimbe aceste ar- 
ticole așa ca să nu mai fie luptă între fraţi. Nu zic să se o- 
prească libertatea conștiinței, aceea trebuie păstrată și Statul 
trebuie să o protejeze, dar sunt trei feluri de treceri ; sunt tre- 
ceri din convingeri... 

Al doilea fel sunt trecerile făcute din interes. Aceste 
două feluri de treceri, emanând din libertatea de conștiință, 
Statul trebuie să le permită și chiar protejeze. 

Al treilea fel sunt cele făcute în urma agitațiunilor şi 
acestora ne-am rugat de d. ministru ca să le pună frâu, findcă 
acestea fac numai vrajbă, numai lupte și desbinări cari le-am 
văzut şi de cari avem destule exemple de 10 ani de zile încoace. 
Dacă se va legifera art. 45 aşa cum este propus învrăjbirea și 
luptele fratricide se vor potenta, fiindcă art. 45 în textul pro- 
pus promovează violențele şi protejează prozelitismul. 

Legea în forma actuală, cum este propusă, nu o primim, 
dar ne rezervăm dreptul de a face unele amendamente. (A- 
plause pe mai multe bănci). 


XX K 

DISCURSUL PARINTELUI 
GH. CIUHANDIU 


D-le președinte, d-lor senatori, mărturisesc dela început 
că mă număr între aceia cari cred, că era timpul suprem ca pro- 
iectul de legea cultelor să fie adus înaintea Corpurilor legiui- 
toare. 

Intrând mai de aproape în expunerea generală ce mi-am 
propus s'o fac, mă simt dator să remarc două fenomene istorice 
din trecut, absolut deosebitoare, cari au avut loc din punctul de 
vedere al politicii religionare de Stat, dincoace și dincolo de 
Carpaţi. Pentrucă, d-lor senatori, noi nu vom avea să legiferăm 
numai pentru reglementarea unor anumite stări momentane de 
ordin religionar politic, ci va trebui să ne gândim și ia aceea, 
că prin legea cultelor se croiesc şi se aşează temeliile unei po- 
litici religionare de Stat. 

In trecut, la poalele Carpaților, cari erau hotar politic 
despărțitor de fraţi, se ciocneau în materie de culte două tradi- 
ţii, două concepții de Stat, deosebitoare. Una din acestea era, 
larga toleranță religioasă, ortodoxă și românească, din Prin- 
cipatele române de odinioară, iar cealaltă concepție era repre- 
zentată prin sistemul de Stat ungar, de persecuție religioasă. 
Cea dintâi concepție, aceea de toleranță a ortodoxiei neamului 
nostru, ne-a creat prieteni ; iar intoleranța ungurească îndrep- 
tată impotriva românilor ortodocşi ardeleni mai cu seamă, a 
creat martiri ai ortodoxiei, din toate păturile vieții noastre 
sociale restrânsă de atunci dela episcop biciuit în public și 
preoții maltratați în fel și chip, până la ceata de țărani, ca mar- 
tirul Nicolae Oprea, dela Săliștea Sibiului, mort după o lungă 
robie de 30 de ani în temnița din Kufstein din Austria. 

De ce subliniez această deosebitoare concepție de poli- 
tică religionară ? 

Intâiu, pentrucă aceia dintre d-voastre cari ați crescut 
în larga libertate şi în spiritul tradiției de toleranță religio- 

nară românească nu ne-ați înțelege pe deplin pe noi cei ce 
mai ieri numai, ieșirăm din jug politic străin şi am adus cu 
noi, în noua patrie de mult dorită de sufletele noastre, un 
mănunchiu de ponoase și dureri istorice, cari vor trebui ascul- 
tate și vindecate. Dar accentuez această deosebire de concep- 
ție și pentru un alt motiv care este că pe lângă doririle și du- 
rerile noastre, mai aducem și o seamă de experiențe politice 
religioase, câștigate într'un Stat străin, o seamă de experienţe, 
de cari Legislativa țării va trebui să ție seamă, pentru a croi 
pentru viitorul sigur al țării îngrădirii legiuite, chemate a în- 
frâna şi chiar de a preveni orice fel de agresiune din partea 
celor ce nu se simt încă destul de bine între frontierele Sta- 
tului român. 


Pentru a fi și mai bine înțeles, voiu trata mai întâiu 
chestiunea din partea ce priveşte trecutul bisericii ortodoxe . 
din fostul Stat ungar şi nu mă voiu raporta la ceeace d-voastră 
ştiţi mult mai bine ca mine că în Principatele române de când 
avem o istorie a lor, nu s'a pomenit de apăsarea a nici unui cult. 

Cu totul altmintrelea s'au petrecut lucrurile vieții reli- 
gioase în Statul ungar. 

In Ungaria, chiar dela începutul organizării sale ca regat 
la anul 1000 Statului ungar i s'a imprimat, prin însăși legiui- 
rea de Stat, prin cele dintâiu două decrete ale regelui Ștefan 
I, supranumit Sfântul, caracterul de Stat catolic, cu o notă 
pronunțată în spiritul bisericii papale. Insuș decretul regal 
vorbea despre primatul papei dela Roma și de fapt la 2—3 ani 
dela constituirea regatului, începe prigonirea ortodoxiei, pri- 
gonire ce nu a mai încetat, până la surparea recentă a Statului 
ungar. 

Sistemul de politică religionară a fost deci acela al bi- 
sericii papale şi de prigonirea bisericii ortodoxe care era re- 
prezentată aproape exclusiv prin poporul român din fostul Stat 
ungar. ` 

Dar istoria nepreocupată prin nenumăratele sale dovezi, 
ne este bună mărturie și în privința aceea, că în vremea în care 
politica religionară a Statului ungar avea o pronunțată notă 
de agresiune, care a provocat chiar exodul de români orto- 
docși, pentru a se așeza dincoace de Carpaţi, aici, de odată cu 
primele începuturi de vieață politică de Stat, poporul român 
ospitalier și tolerant primeşte cete de străini și de eterodocşi 
și le îngăduie frățește, să-și ducă mai departe vieața lor sufle- 
tească netulburată. 

Mai departe : în vreme ce, după exodurile de români 
ortodocşi din Ardeal trecuți dincoace, românii ardeleni sunt 
robiți în sensul adevărat al cuvântului printr'o draconică le- 

giuire numită a Aprobatelor și a Compilatelor şi erau legaţi 
de glie şi desmoşteniți de orice umbră de avere şi libertate tot 
atunci, larga inimă românească și toleranță a poporului român 
de dincoace de Carpaţi, îngădui tuturor celor de altă credință 
să-şi ridice liberi şi neîmpiedecaţi, pompoase clădiri biseri- 
cești şi să circule prin ţară preoţii și misionarii lor pentru a-şi 
întări coreligionarii în credință. 

In scurt : pe când sistemul politic religionar unguresc 
me pustia Neamul și biserica ortodoxă cu fier și foc, iar în 
privința aceasta nu lipseau nici ațâțările papilor dela Roma 
tot atunci politica religionară a Principatelor române nu pri- 
vea cu aceiași ochi răi la înfiriparea unui catolicism de o 
nuanță mai înţelegătoare și mai plină de recunoştinţă către pă- 
mântul românesc ce-l adăpostea. 

Când fac această caracterizare, mi se pare a îi numai în 
logica istoriei, când cred că în zilele noastre trebuie să facem 
o deosebire oarecare între dârzul catolicism de proveniență 
ungară — prea dârz şi, uneori, prea puţin asociabil românis- 
mului, chiar și atunci când el svâcnește în inimi hrănite cu 
sânge roraânesc — şi între catolicismul tormat pe pământul 
românesc şi în tradiţie de limbă şi de toleranţă românească. 

Dar din prilejul acestei legiuiri noi mai avem de cân- 
tărit şi aite momente din trecut precum şi considerații pentru 
viitor. 

Cât pentru ilustrarea trecutului, sunt clasice cuvintele 
mitropolitului greco-catolic Alexandru Sterċa-Şuluț, care, la 
una din adunările politice ardelene, după jumătatea veacului 
trecut, arată în colori vii suferințele şi pierderile poporului 
român ardelean, sub raportul etnic, în folosul catolicismului 
şi al protestantismului. Aceasta este una din cele mai dure- 
roase răni ale trecutului poporului român din Ardeal, a cărui 
istorie a fost scrisă cu sânge și lacrămi, vorba d-lui N. Iorga. 

Să se ştie însă, cu açest prilej de legiferare că biserica 
ortodoxă română şi neamul românesc ortodox din Ardeal țin 
seama, în conturile lor, de aceste pierderi religioase și etnice, 
şi nici odată nu vor uita furtul de suflete săvârşit de catolicis- 
mul şi protestantismul unguresc furt care a făcut ca poporul 
român ortodox de peste munți să nu aibă nici pe departe azi 
proporția numerică în raport drept cu celelalte națiuni şi con- 
fesiuni din Ardeal. 

In cadrele unui program de politică naţională şi reli- 
gionară de Stat să nu uităm ce am pierdut și să nu se consi- 
dere ca lichidat procesul nostru din trecut pentru atâtea su- 
flete ce am pierdut, ci prin legea cultelor să lăsăm larg des- 
chisă calea pe care să meargă istoria noastră spre soluționarea 

acestui proces. Deci, legea cultelor să încadreze, cu privire la 
treceri de pildă, măsuri largi depe urma cărora că se poată în- 
lesni restabilirea unității noastre religioase şi ierarhice româ- 
nești, ce am trăit-o în aceeaș legătură cu toți fraţii de pretu- 
tindeni până înainte de căderea Ardealului în mâna Habsbur- 
gilor catolici. 

Spun acest lucru, d-lor senatori, pentrucă — de vreo 25 
de ani de când mă ocup și eu pe cât pot, dt istoria neamului 
şi a bisericii mele — tot mereu mă conving că desbinarea reli- 
gioasă din Ardeal, care i se zice pe numele eufemistic de 
„unire“ cu Roma, îmbracă tot mai mult și tot mai mult înfăți- 
șarea de disidență naţională şi armura intereselor străine. 

Iată un nou motiv, pentru care ne va durea necontenit, 
pe noi românii ardeleni în deosebi, această desbinare, căreia 
marele istoric român şi preot unit Petru Maior, i-a zis pe nu- 
mele de „,meteahnă străină“. 


Fixez deci restabilirea unității sufleteşti și ierarhice a 
românilor, ca un postulat național, răzimat pe tradiția multor 
veacuri, în cari poporul român din toate laturile Carpaţilor și-a 
întins mâna peste frontierele politice  despărțitoare, muit 
înainte de străfulgerarea de o clipă a armelor lui Mihai-Vitea- 
zul, şi că legătura aceasta, a fraților, în ciuda hotărîrilor duş- 
mane, a fost precedată de legăturile ortodoxiei noastre. Dar pe 
lângă motivul acesta istoric, vă rog să vă gândiţi la unul de 
actualitate şi de viitor : cu cât ar fi mai prielnică reculegerea, 
din toate punctele de vedere, a elementului autohton român din 
Ardeal, dacă ar înceta această desbinare rehgioasă ! 

Fac, deci, şi un apel în acest sens către d-voastre, d-lor 
senatori, dar mai ales către aceia cari reprezentați ramura de 
limbă românească, a catolicismului, desfăcută dela sânul bise- 
ricii ortodoxe, și fac acest apel și pentru considerenta specială, 
că dacă art. 22 din Constituţie a pus biserica greco-catolică pe 
aceeaș treaptă de caracter național românesc ca pe biserica or- 
todoxă română, a făcut-o, de bună seamă, nu pentru a perpetua 
o disidență religioasă şi o desbinare care slăbește corpul națio- 
nal şi de Stat politic al acestui neam, ci pentru a le arăta amân- 
duror bisericilor românești că au un singur drum de făcut, acel 
al intereselor naționale româneşti, drum care în mod logic și 
firesc trebuie să ducă la împăcarea şi recontopirea fraților des- 
binați de străini. (Aplause prelungite). 


Pun această problemă națională, a reconcilierii sufleteşti 
din sânul poporului nostru, pentru două motive, cari amândouă 
privesc întregitatea şi solidaritatea noastră morală şi națională. 

Intâiul motiv este că proiectul de lege prevede măsuri. 
după cari cultul catolic — la care se încadrau până aci uniții 

noştrii, de abea ca o anexă — va fi considerat și constituit în o 
unitate organică. Dreptul public ungar i-a recunoscut pe uniți 
prin legea 39 dela 1868, când le-a articolat Mitropolia și cele 
două Episcopii nouă, ca element distinct sub raportul eclesias- 
tic, și numai mai târziu depe la 1870 încoace, au încercat un- 
gurii să-i contopească în autonomia catolică regnicolară, fă- 
cându-i o zamă cu romano-catolicii. Atunci uniții s'au apărat 
cum s'au apărat de această primejdie, așa că încercările ungu- 
rești, autonomice bisericești, nau reuşit. Statul ungar avea acel 
interes de a-i face una pe toţi catolicii săi. Dar, mă întreb: 
Ce interes poate avea Statul român de a închega prin legea 
cultelor şi prin concordat această unitate organică a catolicis- 
mului în stat în paguba intereselor naționale superioare ? 

Şi ce temeiuri are această contopire, când însuş Consti- 
tuţia îi desparte pe românii greco-catolici de toți ceilalți cato- 
lici prn aceea că îi decretează de biserică naţională ? Cum să 
îngăduim noi deci acea amalgamizare a tuturor catolicilor prin 
concordat, împotrica spiritului limpede şi slovei hotărîte din 
Constituţie ? 

Prea evident fiind acest lucru, așa cred, d-lor senatori, 
că am tot dreptul să cer conştiințelor d-voastre de legiuitori un 
răspuns la întrebarea : cui folosește şi cui strică această conto- 
pire religioasă a românilor uniți cu maghiari, cu germani și 
cu alte limbi de confesiune rom.catolică şi cum de se complac 
frații noștri în această contopire ce îi diferențiază de restul 
neamului ? 

Celalt motiv de ordin naţional, la care mă gândeam adi- 
neaori este, deasemenea de ordin negativ şi anume: Alături 
de politica şi interesele catolicismului, cari urmăresc slăbirea 
solidarității noastre naționale, se ivește o primejdie naţională 
nouă şi foarte îndrăsneaţă : sectarismul, despre care voi vorbi 
mai la urmă. 

Să ne oprim așa dar mai întâi la chestiunga catolicismu- 
lui așa cum ne sileşte el însuș și proiectul de lege ca să-l pri- 
vim în față, prin prisma intereselor noastre vitale ca neam şi 
Stat. 

D-le preşedinte, d-lor senatori, proiectul de lege stă, în- 
tâi de toate în dezacord cu Constituţia, prin aceea că se abate 
dela slova şi spiritul ei. Constituţia normează (art. 10) cu vi- 
goare imperativă pentru orice legiuire ce i-ar succeda în timp, 
că sunt desființate orice privilegii. Iar prin art. 22 din Con- 
stituție se impune în mod categoric principiul suveranității le- 
gislative, după care raporturile dintre diferitele culte şi Stat 
se vor stabili prin lege, deci după Constituţie numai prin lege 
se pot reglementa și raporturile cultului catolic din România. 

Ce motive avem noi, Statul român, făurit şi susținut de 
elementul autohton românesc și ortodox, să facem cultul pa- 
palității, să ne înhămăm la carul politicei concordatare cu 
Roma ? Nu pot înțelege și nu voi înțelege niciodată cum se 
poate ajunge, înțeleg pe temeiuri obiective, la această supra- 
punere a intereselor străine deasupra intereselor românești, la 
suprapunerea pretinsei suveranități papale deasupra suverani- 
tății noastre naționale și de Stat. 

Nu pot pricepe acest lucru! 


Vă voi arăta şi cauza de ce nu pot pricepe acest lucru. 
Şi anume voi cita mai întâi câteva legi și câteva fapte conclu- 
dente din istoria Ungariei catolice și din dreptul public ungar 
cu privire la raporturile sale cu papalitatea. Aceste legi şi a- 
ceste fapte sunt concludente în sensul că dacă Statul ungar s'a 
apărat — nu numai în epoca sa de Stat național și confesional 
catolic ci și în ipostasul său de Stat modern confesional — de 
ingerințele papalității, acelaş drept şi aceleași datorii de apă- 
rare a suveranității noastre naționale se impun nouă, ca Stat 
român, mai mult decât oricărui Stat apusean. 

Toate legile ungurești privitoare la numirea episcopilor 
şi arhiepiscopilor romano-catolici, dimpreună cu a canonicilor 
bisericii catolice, rezervau Regelui ungar acest drept, pe care 
l-a exercitat până şi guvernatorul Ioan Huniade, deşi nu fusese 
Domnitor încoronat. Evident, era vorba de exercitarea unui 
drept majestatic și nu al Papei. Când Papa s'a așezat pe punct 
de mânecare contradictoriu în această privință față cu guver- 
natorul de origină română, dar catolic și el, dieta ungurească 
s'a adresat cu protest către Papa timbrându-i ingerința ca o 
inovație, iar sub regele Mateiaş fiul guvernatorului se interzice 
prin legea 19 din 1471, oricui din locuitorii ţării de a se adresa 
fie şi numai cu jalbe către Curia Romană „spre paguba liber- 
tății țării“. 

In codicele de drept public ungar, numit Tripartit, al 
lui Werbőczy, care este o codificare dela 1514 a Statului ungar, 
se spune în partea I, titlul II, că Papa nu a avut în Ungaria în 
ce privește numirea beneficianților bisericești nici un drept a- 
fară de cel al confirmării. Aceste dispoziții se repețesc necon- 
tenit în cursul veacurilor. Ba Cardinalul Păzmâny Péter un 
ungur dela Oradea de naștere, ajuns mitropolit primat al Un- 
gariei, într'o controversă pe tema puterilor Papei se provoacă 
chiar la legea de Stat din 1492, după care cine îşi caută dreptul 
direct la Papa şi cu înconjurul factorilor judecătoreşti de Stat 
are să-și piardă slujba dacă este persoană bisericească ori de 
este mirean să-și piardă capul. 

Nimeni nu-mi va putea dovedi, că aceste legiuiri ungu- 

reşti de Stat ar fi fost desființate de legislativa ungurească. 
Deci ele și azi stau în picioare și au efectul politic că existând 
și azi nedesființată această stare de drept public, avem tocmai 
în aceste legi ungurești nedesființate un temei legal de împo- 
trivire față cu asaltul papismului. 

Temeiurile legale, deci de acelea cari ar isvori din drep- 
tul public ungar și cari să poată îndatora la încheerea unui con- 
cordat pe baza de a trebui să recunoaștem o situație avută an- 
terior de cultul catolic ce l-am moștenit în parte dela Ungaria, 
asemenea temeiuri lipsesc cu desăvârşire. 


Din contră vom examina istoria şi dreptul public ungar 
mai deaproape, vom găsi că în el se cuprind și măsuri de ace- 
lea, prin cari se motivează o îngrădire oarecare, pe care proiec- 
tul de lege (art. 24) şi-o impune față de toate cuitele. 

Incepând dela Coloman I din veacul XI, care a introdus 
îr mod formal în dreptul public ungar, dreptul de „placet re- 
gal“, care involvă o censură regală cu privire la dispoziţiunile 
venite dela Roma, și trecând pe la Regele Sigismund și până 
ia Regele Franz Iosef, regii ungari au făcut uz de această pre- 
venție din partea și în folosul Statului. Astfel fără clauza de 
„placet“ din partea regelui, — în Ungaria și tot aşa şi în alte 
State — nici un decret dogmatic și nici o măsură de caracter 
administrativ bisericesc, venite dela Roma nu puteau fi nici 
publicate măcar, şi cu atât mai puțin executate, fără învoirea 
puterii de Stat. 

Deci, alt lucru ce nu-l pot pricepe : de ce atâta conside- 
rație față de dogma Romei și față de puterea l'omei, care 
dogmă şi putere sunt în continuă evoluţie cu de la sine putere 
şi autoritate ? 

Placetul regal, în Ungaria a fost practicat 800 de ani, 
până la anul 1850 când a fost desființat, dar fu restabilit prin 
ordinul ministerial din 10 August 1870, îndată după ce s'a pro- 
clamat la Roma, în sinodul Vatican, dogma despre infailibili- 
tatea şi puterea suverană a papei. 


Incă din 1870, din luna Fevruarie, când în Austria se 
ştia despre năzuinţele din sinodul Vatican pentru proclamarea 
iniailibilității papale, ministrul Beust încearcă să-l prevină pe 
papă — cu care avea deja un concordat încheiat — să nu se de- 
clare infailibil, căci în acest caz va lua măsuri de apărare. Dar 
papei, ministrul de culte şi instrucție din Austria, baronul 
Stremayr, îi propuse împăratului să declare concordatul de 
desființat, ceeace s'a și făcut. Stremayr, care fusese mai de 
multe ori ministru al cultelor și instrucţiunii în Austria, spu- 
nea împăratului despre noua situație a papalității : „In locul 

vechei puteri bisericești istorică şi limitată, a venit una nouă 
nelimitată şi nelimitabilă. O astfel de putere inspiră dela înce- 
put neîncredere şi grije“. La noi? La noi cari nu avem nici 
măcar comunitatea de credință cu Roma, se admite în proiectul 
de lege, tocmai atribuțiunile de suveranitate papală şi încheerea 
concordatului pe acest temei, pentru care Austria desființase 
concordatul ! i j 

In curând în Ungaria se întâmplă lucrul următor : Epis- 
copul romano-catolic Iekelfalussy Vince dela Alba Regală pu- 
blicase decretul papal despre infailibilitate, fără ca acel decret 
să fi obținut aprobarea regală, iar urmarea fu că episcopul a 
fost citat în fața consiliului de miniştri dela 12 Septembrie 1871 
şi i se administră o dojană şi o reprobare în numele regelui. 

Intreb eu acum : Şi-a schimbat, oare, papalitatea dog- 
ma de infailibilitate și aspirațiile de putere nelimitată, de 
atunci şi până astăzi ? Și : cari sunt interesele şi motivele, ca 
acestei puteri „nelimitată și nelimitabilă, cum îi spunea mi- 
nistrul austriac Stremayr, să-i deschidem portița de intrare 
peste legislativa română şi spre diminuarea suveranității noas- 
tre naţionale ? 

E de mirat, deci, că în cazul cu proiectul nostru de lege 
al cultelor, conducătorii statului român n'au tras din însuş 
dreptul public ungar și mai ales din istoria recentă a Statelor 
politice moderne, cuvenita concluziune pentru îngrădire şi de 
apărare a suveranității Statului român. Şi s'au lăsat ispitiți 
la încheierea unui concordat în condiţiile cele mai jignitoare ! 

Concordatul prevăzut la art. 5 din proiectul legii cultelor, 
se întemeiază tocmai pe principiul de putere suverană a papaii- 
tăţii, putere care nu e dela Dumnezeu ci e un product al istoriei 
universale. Impotriva acestei puteri s'a ridicat biserica în mai 
multe rânduri chiar şi în Apus. 

Şi atunci, întrebarea vine dela sine: Dece tocmai nui, 
Statul şi poporul român, să facem cultul omnipotenței papis- 
mului şi să-i deschidem drumul spre Orient peste trupul și 
peste sufletul poporului. şi Statului român şi să ne dăm legați 
acestei omnipotențe printr'un concordat ? 

Căci iată, d-lor senatori, pe scurt, ce principii şi ce dis- 
poziții se prind în acel concordat. 

La temelia lui stă principiul puterii absolute a papali- 
tății, iar din întreg contextul concordatului se întrezărește o 
situaţie privilegiată pentru catolici, obținută nu prin legi, ci 
peste capul legislației române, care astfel este un organ de 
suveranitate națională limitată, față cu puterea nelimitată a 


papei. 
In consecințele și în detaliile sale apoi, iată cum se 


prezintă acest concordat : 

Art. I reclamă pentru cultul catolic liberul şi publicul 
exercițiu în întreg regatul, articol de prisos și de paradă, căci 
doar nimeni nu s'a gândit măcar vre-odată să limiteze această 
libertate religionară, scrisă de altfei în legea cultelor și întrea- 
ga tradiţie politică a Statului român. 


In art. II se prevede mutarea episcopiei greco-catolice 
dela Gherla aiurea, și înființarea alteia la nord. E cazul unui 
prejudiciu, care vatămă libertatea noastră de legiferatori, şi su- 
veranitatea noastră națională şi chiar prevederile din proiectul 
de lege al cultelor. 


Art. XI prevede menţinerea capitulelor canonicale pe 
lângă chiriarchiile catolice din statul juridic și patrimonial de 
până aci. Ei bine, în privinţa aceasta, chiriarchiile catolice, cu 
un aparat administrativ central mai puțin bogat decât la orto- 
docșii din Ardeal, își vor menţine numărul de canonici, plătiți 
de Stat, mai mulți la număr decât consilierii eparluilor orto- 
doxe ardelene. La mitropolia greco-catolică din Blaj ; 10 cano- 
nici, la episcopia și mitropolia ortodoxă din Sibiu 7 consilieri ; 
la episcopia greco-catolică din Lugoj 6 canonici ; iar episcopia 
ortodoxă din Caransebeş, 3 consilieri eparhiali şi tot aşa câte 
8—9 canonici şi la celelalte episcopii r.-cat. Şi atunci ne în- 
trebăm : De ce e tratată biserica ortodoxă cu atâta sgârcenie 
în ce privește organizarea și îndeplinirea posturilor consilieri- 
lor eparhiali ? 


Dar aci mai trebue să punem și chestiunea rămasă des- 
chisă în concordat : cine îi numește pe acești canonici plătiţi 
de Statul român ? Și de ce nu se prevede numirea lor de către 
Statul român, care plătește și care este moștenitorul statului 
ungar, care îi numea el aproape pe toți canonicii bisericii ca- 
tolite de orice rit? 

Art. XV din concordat desființează patronatul eclesiastic 
ungar, care era și o exercitare a drepturilor majestatice în bi- 
serica catolică, între cari drepturi figura, pe lângă numirea 
canonicilor, încă şi numirea episcopilor de către rege. Concor- 
datul desființează deci drepturile majestatice şi lasă și nu- 
mirea episcopilor catolici numai în mâna papei, iarăși pe din- 
afară de legislativa Statului român. 

Art. XIX angajează statul român să recunoască carac- 
terul de publicitate tuturor şcoalelor catolice : primare, se- 
cundare, normale și chiar ale ordurilor catolice, — pe când 
semnatarul acelui concordat în numele Statului român — 
semnatar, care a făcut deapururi apologia şcolii românești or- 
todoze din Ardeal — ridică aceste școli catolice deasupra școa- 
lelor noastre. Intreagă obştea românească și ortodoxă a Arcea- 

lului, lipsită acum de școalele sale, se va revolta împotriva 
acestei prerogative culturale, acordate cultului catolic. 

In art. XIV se garantează proprietatea școalelor catolice, 
iar noi, ortodocşii din Ardeal, cari — în lupta culturală româ- 
nească împotriva statului ungar — am jertfit totul pentru 
şcoala confesională ortodoxă, azi nu avem nici școale, nici drep- 
tul de dispoziţie peste averile noastre școlare, iar câte odată, 
când n'avem casă pentru preot și aşezăm pe preot în vre-o că- 
suţă școlară, zidită din banul creștinilor şi al bisericii noastre, 
ni-l alungă Statul pe drumuri, cum am avut deja cazuri concrete. 

Prin art. XIII, fatal articol şi ca cifră şi ca cuprins — 
se prevede constituirea unui patrimoniu sacru din toate averiie 
bisericești catolice, când de biserica ortodoxă nimeni nu se în- 
grijeşte să-i dea un fond religionar, nici măcar în prețul averiior 
mănăstirești, secularizate la 1863. 


In acest „patrimoniu sacru“ va intra mai întâi fondul 
general al instrucţiunii catolice, despre care spunea Kâilay 
Odân, la 1871, în congresul catolic dela Budapesta, că nu for- 
mează proprietatea exclusivă a catolicilor, ci aparține și celor- 
lalte confesiuni, din care motiv, din acest fond s'a împărtășit 
dela sfârșitul veacului al XVIII-lea şi până la jumătatea veacu- 
lui al XIX-lea, şi biserica ortodoxă ardeleană. Tot astfel va in- 
tra în acest patrimoniu, exclusiv catolic şi fondul religionar, 
care încă e format din averi de Stat, — deci cu drept cuvânt 
— s'ar fi putut reclama drepturi la el şi Bene alți cetățeni de- 
cât cei catolici. 

Prin concordat însă, Statul renunţă la drepturile sale și 
ale noastre, care le-am putea formula față de aceste averi şi le 
trece în folosul și sub dispoziția exclusivă a cultuiui catolic, 
ceeace este o foarte mare greșală de Stat, când e știut că Statul 
ungar şi-a arogat dreptul de proprietate şi de dispoziție asupra 
lor. Numai o generozitatea românească e capabilă să facă acest 
gest şi încă printr'un acord aparte, pe din afară de suveranita- 
tea Legislaţiunii române. 

Tot astfel prin art. XXI, se prevede în concordat felul 
de aranjare cu Papa prin convenţii speciale și cu privire la 
averile catolicilor noștri, aflătoare dincolo de frontieră, precum 
și în privinţa averilor din România care ar fi să revină catoli- 
cilor de peste frontieră. Dar, pentru Dumnezeu, ce are de a 
face Papa cu aceste averi, asupra cărora nu a dispus niciodată ? 

Iar în articolul adiţional al concordatului, se prevede că 
bunurile bisericii catolice vor avea să se verifice — prin cine? 
prin o comisiune care va sta dintr'un delegat al guvernului 
român, altul al Sfântului Scaun, iar al treilea va fi un delegat 
al Episcopatului catolic. 

Care va să zică : Controversă de drept public, pe care nu 
a deslegat-o legislația ungară și ministerele ungurești în curs 
de un veac, s'o deslege trei persoane: un delegat al Romei, 
altul al episcopatului catolic și un delegat al guvernului român. 

Se putea oare o mai fatală greşală și o mai pronunțată im- 
posibilitate, decât această prevedere juridică şi constituțională, 
decât această prevedere cuprinsă în concordatul încheiat în 
numele statului român şi spre paguba lui? 


Iată, d-lor senatori, în ce condiţii ni se prezintă înaintea 
ochilor acest aranjament. Imi place deci să cred şi să nă- 
dăjduiesc, să am şi aderenţa dv., d-lor senatori, că până când 
avem un dram de conștiință națională în sufletele noastre, atari 
legăminte nu pot fi prevăzute în legea cultelor și ratificate în 
numele Statului român și pentru cetățenii români, poporul ro- 
mân — atât noi, cei din Ardeal, cari știm ce însemnează un jug 
politic și religios de mai multe veacuri, cât mai ales ceilalți frați, 
cari au dat nota unui trecut de toleranţă religionară — veţi ști 
și vom şti cu toții să ne facem datoria de stăpâni cinstiți şi 
drepţi în această țară şi vom recunoaște prin legea cultelor, şi 
numai prin această lege, tuturor cultelor minoritare, deci şi 
cultului catolic, toate libertățile posibile şi compatibile cu in- 
teresul nostru de existență națională şi politică, și le vom da 
din generozitatea sufletului poporului românesc, și nu de sila 
nimănui, şi mai puţin pentru motivul de a încheia cu Papa 
Romei un concordat, prin nimic justificat, decât doar numai 
pentru a i:nita pe alţii și pentru a ne umili ţara şi neamul. 

D-Jor senatori, n'aș vrea să abuzez in nisi un caz de răb- 
darea binevoitoare cu care m'ați onorat până aci. Dar. aşa sim- 
țesc, mai sunt încă multe lucruri de spus, luc'uri de un caracter 
istoric şi politic real şi de un înalt interes, astăzi când este vorba 
de legiferare în materie de culte. 

Aceste lucruri le spun în legătură cu un mare eveniment 
de drept public din biserica apuseană. E vorba de noul codice 
de legiuire bisericească romană, „Codex iuris canonici“, intro- 
dus în 1918. 


După acest codice, cu abatere dela regula de Drept cano- 
nic al veac.i:sor premergătoare, întreagă puterca bisericească 
este centralizată exclusiv în mâna Papei, care o exercită în mo- 
dul cel mai absolutist. Această idee, integrală şi exclusivistă, 
despre puterea Papei, este trecută şi în concordatul român. 

După acest codice de drept canonic (canon 100) papalita- 
tea are personalitate juridică de drept divin, deci nu ar mai 
trebui s'o recunoască și Statul sau ar trebui s'o recunoască ne- 
condiționat. Concordatul nostru a recunoscut-o prin art. 9. După 
canonul 1518 Papa este supremul administrator și dispensatar 

al bunurilor bisericești, deci le poate da cui vrea și când vrea, 
cum a făcut-o cu biserica romano-catolică din Cluj. A recu- 
noscut-o şi pe asta concordatul. Prin canonul 1495 Papa își a- 
roagă dreptul, ca independent de Stat să câștige avere. Acest 
drept i s'a recunoscut pe jumătate, când i s'a trecut în concordat 
dreptul de dispoziție cu privire la averile catolice dela noi, 
fără a se fi pronunțat Legislativa noastră. 

Aduc aceste exemplificaţii, pentru că în legătură cu acea- 
sta să vă pot cita niște lucruri dintro publicație de drept in- 
ternațional, apărută la 1922 în colecția „Das Völkerrecht“ din 
Freiburg im Breisgau „Die paepstliche Diplomatie“ de Artur 
Wynen, avocat al tribunalului Curiei romane numit „Rota 
Romană“. Cartea s'a publicat cu obișnuitul „Imprimatur“ al 
chiriarhului r. cat. din Freiburg i. Br., deci avem de aface cu 
o lucrare de o autentică informaţie oficială catolică. In această 
lucrare, avtorul ne spune la pag. 146, ca Papa este o putere 
politică de primul rang şi că sfera sa de putere politică se în- 
tinde peste întreg pământul. 

Conducătorii noștri politici, așa se vede, au luat în serios 
această pretenție a papalității, deşi după alți autori de drept 
internațional (ca de exemplu A. Zorn : Grundziige des Völker- 
rechtes, pag. 27 urm.) propriu zisa situație de drept public a 
papalității se reazimă, nu pe doctrina Papei despre sine însuși 
și despre puterile politice pe cari şi le aroagă, ci se înteme- 
iază pe o lege de stat, numită legea italiană de garanție, dela 
13 Mai 1871, prin care statul italian restabilindu-şi unitatea 
politică şi națională pe ruinele Statului politic papal se angaja 
că va respecta şi garanta independența eclesiastică a papei, de 
a nu fi scos din Italia, cum se mai refugiase alte dăți în cursul 
istoriei. 

De această părere sunt, după cum o admite şi advocatul 
roman, Wynen și cei mai mulți jurisconsulți ai Italiei, cari 
afirmă că papa Romei, pierzându-și, deodată cu Statul papal, 
suveranitatea politică, şi-a pierdut şi dreptul de a trimite dele- 
gați diplomatici. 

La noi, însă, ce s'a întâmplat? Când noi ne restabileam 
unitatea politică între frontierele Statului nostru național, am 
făcut greșala politică de a admite în țară o Nunţiatură papală, 
fără de nici un temeiu constituțional și legal. Sa creiat atunci 
un prejudiciu împotriva suveranității noastre naționale, că ne-am 
permis luxul, de dragul unei minorități catolice, să primim o 
Nunţiatură, ceeace n'a făcut-o, de exemplu, nici Britania, deși 
are un arhiepiscop şi 15 episcopi și mai mulți catolici decât 
are România. La ce ne-a fost bună această grabă pentru pri- 
mirea unei Nunţiaturi și pentru trimiterea unui ministru la 

Vatican, când de exemplu Anglia n'are la Vatican un ministru, 
ci numai un legat diplomatic ? 

Cari sunt urmările acestei politici pe care a făcut-o Sta- 
tul român, cred că numai în buna credință și din orientare ne- 
deplină ? Urmările sunt vădite : Mai întâiu, după concepția Ro- 
mei, trădată după acelaș autor catolic (pag. 114), că odată ce 
un Stat a admis un Nunţiu papal pe teritoriul său, prin acea- 
sta a admis și aceea, că chestiunile bisericii catolice din acea 
țară nu mai sunt chestiuni interne ale țării. Şi să vă mai dau 
un amănunt caracteristic : Indată după admiterea Nunțiaturii, 
biserica uniţilor români a început să facă uz de steagul papal, 
afişat pe bisericile lor, la anumite prilejuri, ca o recunoaştere 
și afirmare a suveranității papale, lucru ce nu-l făcuse în statul 
ungar. 


Alte urmări, bine concretizate, din însăși viaţa Statului 
nostru încă am putea să indicăm şi anume oarecari ingerințe 
ilicite şi perturbații, provocate de cei doi Nunții de până aci. 

Cazul Monsegniorului Marmaggi, care a fost adus în 
discuţia acestui Senat, la vremea sa, vă este cunoscut, d-lor se- 
natori. Dânsul adică pusese în practică și un contact direct cu 
episcopii şi cu credincioșii catolici, făcând vizitaţii canonice. 
Punea deci în aplicare principiul arătat şi de autorul nostru, 
Wynen, (pag. 111—2), care spune că : „Este o rătăcită părere 
că Nunții de azi ar putea avea contact numai cu guvernele pe 
lângă cari sunt ei acreditaţi şi nu și cu episcopii şi cu credin- 
cioșii din respectiva ţară“. Incursiunea puterii papale este vă- 
dită deci : Urmarea fu pentru Nunțiul Marmaggi că a plecat 
din ţară când ţara i-a reproşat această incursiune. 

Alt caz mai recent şi mai îndrăzneț, este cel al Monseg- 
niorului Dolci : în zilele trecute, Sfinţia Sa, rezemându-se de 
nepriceperea noastră în ale contactului cu agenţii Romei, s'a 
socotit în drept să-și facă apariţia la Consiliul nostru legis- 
lativ, solicitând acolo formula sub care să se treacă în proiectul 
de lege al cultelor anumite situații de preferinţă în folosul 
cultului catolic. 

D-le președinte, d-lor senatori, am pus chestiunea de su- 
veranitate a Pontificelui Romei, pentru că această chestiune se 
strătaie și are contactul său cu legea cultelor asupra căreia 
vorbeam. Cu o singură deosebire : poate că am vorbit mai pe 
larg într'o chestiune ca aceasta, pe care ajungem să o înțelegem 
numai noi, aceia cari studiem timp îndelungat chestiuni atât 
de ingrate pentru marele public. 

Iată, d-lor senatori, urmările vădite ale actului nostru de 
Stat, prin care s'a precipitat față cu legea cultelor admisiunea 
Nunțiaturii dela Bucureşti. 

Statul român, d-lor senatori, admițând la București o 
Nunțiatură, a procedat în cea mai bună credinţă şi cu urbani- 
tate. La acestea însă ni s'a răspuns cu — suversiuni. 

Spunând acest cuvânt, trebue să-mi iau de mărturie din 
nou pe avocatul Wynen al Curţii Romane. Dânsul spune în po- 
menita sa lucrare (pag. 146) că pacea internă a unei țări și pro- 
gresul spiritual sunt în mai mare măsură asigurate atunci când 
pe terenul religios domnește pacea, decât atunci când spiritele 
sunt ațâțate prin luptele religioase și când catolicii sunt siliți 
să ia o atitudine de luptă față cu propria lor stăpânire po- 
litică. 

D-lor senatori, amenințarea aceasta proaspătă este numai 
teoretizarea atitudinilor, bine cunoscute în istorie, cu privire 
la luptele până şi politice ale catolicilor din lumea întreagă 
Prin prizma acestei ameninţări şi a acestei istorii a luptelor ca- 
tolice, trebue să privim noi anumite mișcări și năzuinţi de or- 
ganizaţie politică și la catolicii noştri din România. 

Prin prisma aceasta vom înțelege nu numai amenințările 
din această parte, nu tocmai de mult cu Liga Naţiunilor din 
partea unui episcop greco-catolic, ci şi amenințarea din zilele 
trecute prin act public și prin provocarea directă a uniților din 
partea episcopatului greco-catolic cu fluturarea praporilor lor 
bisericești pe străzile Clujului, ca o demonstrație împotriva 
celor 12 milioane români ortodoxi, cari nu vor să renunțe ia 
aceşti frați smulşi dela sânul nostru prin uneltiri străine. 

Aşa punem noi problema pe fondul ei etnic și politic na- 
țţional, sintetizat prin interesele superioare de existență ale 
neamului românesc, mai ales din Ardeal, unde, d-lor senatori, 
poporul român ortodox a devenit numai o minoritate din pri- 
cina echilibrului religios turburat acum 200 de ani de către 
Habsburgi şi maghiari. 

De aceea și fiindcă papalitatea vrea să-și afirme tot mai 
stăruitor față de noi imperialismul său religios şi politic, iar 
uniții români, de pildă, în episcopia lor dela Lugoj, au început 
deja să arboreze drapelul papal alături de cel românesc, deci 
admit şi în vederea publică concurenţa suveranității papale, ni 
se impune toată 'ttrezia politică și toate precauţiunile. 

D-le preşedinte, d-lor senatori, catolicismul mai urmă- 
rește pe lângă imperialismul politic — pe care l-a trăit în trecut 
în condiţii de suveranitate chiar suprapusă statelor politice — 
zic catolicismul mai urmărește şi un scop religios, care este de 
a-și întinde supremația eclesiastică asupra întregului Orient 
creștin. Drumul acesta de „Drang nach Osten“ al Romei papale 
duce peste România. Întâia sa cucerire, de drept, asupra noas- 
tră este tocmai concordatul. Iar in ordinea faptelor uneltele 
cele mai devotate ale acestei politici sunt azi Uniţii-români. 

Cât sânge creștin nu s'a vărsat pentru această chinuitoare 
himeră papală de putere, în cursul veacurilor trecute, în Orien- 
tul creștin, sub durata Cruciatelor ? Şi mai ales cât sânge ro- 
mânesc și ortodox nu s'a vărsat de către politica religionară 
ungară de stat pentru acelaș gând de acaparare a Bisericii orto- 
doxe româneşti din Ardeal și Ungaria, şi mai ales dela 1700 în- 
coace, când Habsburgii şi ungurii au semănat în Ardeal diho- 
nia religionară, pentru interese străine ? 


Trebue s'o spunem cu sincer regret, dar pe față : în con- 
secința sa finală, biserica greco-catolică nu slujește altui scop 
decât aceluia, de a spori puterea papii şi de a-i lărgi puterea în 
Orient ; indiferent de faptul desbinării religioase a aceluiaș 
neam şi de urmările dezastroase, politice şi naţionale, cari de- 
curg în mod logic din acea desbinare religioasă ! 

Astfel, rolul național al bisericii greco-catolice, cât îl va 
fi avut dânsa în Ardeal, în trecut, nici pe departe nu e egalat, 
şi mai puțin va putea egala în viitor cu consecințele funeste, 
ce le-a primit întâi de toate prin aceea că ne-a distrus unitatea 
sufletească în Ardeal, unde suntem mai copleșiți ca ori unde 
de elemente eterogene, și că pe noi, pe ortodoxi, ne-a redus de 
abia la o situație de minoritate față de contingentul numeric 
al celorlalte confesiuni conlocuitoare. 

Şi, ceeace este mai tragic, este că biserica greco-catolică 
ardeleană, nici astăzi nu-şi dă seama de acest mare rău politic 
ce l-a pricinuit și-l mai alimentează încă prin năzuințele sale 
centrifugale și prin tovărăşia intimă cu elementele minoritare. 

Şi nu mai puțin i se poate reproşa că din punctul de 
vedere al relațiunilor sale Papismul și cu rațiunea sa din trecut 
de a fi un element disolvant pentru Ortodoxie şi de acaparare 
pentru Catolicism, ea şi astăzi se ilustrează prin năzuinţa de a 
face prozeliți. De pildă, gazeta „Unirea“ dela Blaj, care este şi 
organ al Mitropoliei greco-catolice ardelene, nare temă mai 
predilectă, decât aceea de catolicizarea tuturor românilor. Pro- 
zelitul nu-şi vede rostul vieții decât făcând şi el prozeliți, după 
cuvântul Scripturii. 

Dar problema aceasta, de prozelitism în folosul Papei, ră- 
mâne ca scop primar al bisericii greco-catolice. Mai mult chiar : 
Maghiarii de azi, dela noi, încă se lasă cuceriți de această chi- 
meră a puterii papale. De pildă : organul catolic maghiar „Va- 
sârnap“ (Duminica) dela Arad, în numărul de pe Iunie 1926, con- 
sacră un studiu formal destul de întins ideii de catolicizarea 
Bisericii ortodoxe române. Şi așa se vede : cine se aseamănă se 
adună în slujba aceluiaș ideal comun de a face prozeliți între 
noi. 

Putem oare, d-lor senatori să închidem ochii în fața unui 

atare fenomen, cu prilejul legiferării ce ne stă înainte? Vom 
putea oare să aprobăm pentru de aci încolo un militantism de 
acest fel, în fruntea căruia stau frații noştri de sânge ? 
Acestor porniri, menite a distruge și mai departe uni- 
tatea sufletească și religioasă a Ardealului și de a trece şi peste 
Carpaţi, noi avem de dat un singur răspuns : acest corp osci- 
lant între politica și interesele de putere ale papismului și în- 
tre interesul de solidaritate politică şi națională a neamului 
românesc, trebue să fie făcut mereu atent că datoria sa politică, 
este să fie alături de noi şi nu de minoritari, și că e o crimă 
națională — pe care Dumnezeu din ceruri încă o va osândi — 
aceeace preoții fruntaşi dela Gherla au săvârşit, zilele trecute, 
prin manifestul lor aruncat în popor de a se desolidariza de 
neamul românesc, batjocorindu-ne pe numele de „greci ziși 
astăzi ortodoxi“. Acesta e spiritul strâmt şi sectar al bisericii 
greco-catolice ! Și noi trebue să ne dăm seama de ostilitățile ei 
inerente, cari pornesc din dogma ei nouă, de vre-o 60 ani. 


De starea aceasta de spirit și de lucruri, trebue să ne 
dăm seama şi dintr'un motiv politic, Biserica greco-catolică are 
pretenția de a fi mama partidului național ardelean, zicând câ 
origina lui e de a se căuta în politica tradiționalistă'a episco- 
pului lor Ioan Inochentie Clain din veacul XVIII. Dar episco- 
pul acesta strâmtorat de magnații unguri în dieta din Cluj, a 
declarat că el nu reclamă drepturi politice pentru toți Românii, 
ci numai pentru uniţii lui. Şi e prea caracteristic că azi toți ma- 
tadorii acestui partid sunt greco-catolici. Iată ce spunea d. Va- 
sile Goldiș acum 3 ani şi ceva, într'un memoriu semnat și de alți 
fruntaşi politici din Ardeal: „Conducerea partidului nostru 
s'a dovedit neprevăzătoare, admițând o afirmare neproporțio- 
nală a elementului greco-catolic în conducerea partidului, brus- 
când prin aceasta susceptibilitatea şi demnitatea ortodoxilor. 
Toată lumea știe că preşedintele partidului naţional este unit, 
doi vice-preşedinți ai lui sunt uniți, secretarul general unit, 
directorul ziarului ardelean unit, președintele fostului con- 
siliu dirigent unit, preşedintele primului guvern al României 
întregite unit, locțiitorul acestuia, în timpul lipsei sale din 
ţară, unit ; cei mai mulți profesori la facultatea de drept din 
Cluj, numiți de consiliul dirigent uniţi. Oamenii își mai amintesc 
curiosul fapt că de o lungă vreme în fruntea partidului n'au pu- 
tut să ajungă, decât numai uniţi, ca președinți ai lui : Ioan Ra- 
tiu, George Pop din Băseşti, Teodor Mihali, iar dela Alba-Iulia 
încoace Iuliu Maniu. Ar putea să creadă cineva — întreabă au- 
torul memoriului — că faptul acesta e numai o întâmplare ?“, 


Nu e o întâmplare, răspundem noi, ci e o socoteală politi- 
că, urmărită în mod sistematic şi stăruitor din partea bisericii 

greco-catolice, care îşi are, cum se vede, azi organul său politic, 
am putea zice şi organismul său politic. 

Faptul acesta trebuie să îngrijoreze pe oricare bun român, 
care are la suflet soarta politică a românismului și în special a 
Ardealului, pentru motivul special că, prin fuzionarea partidu- 
lui naţional ardelean cu cel țărănesc de aici, s'au creiat anumite 
premise, pentru ca spiritul acesta de sectarism ardelenesc, de 
izolare politică pe un fond confesional catolic, să încerce a se 
stabiliza și dincoace de munți, provocând la început o sciziune 
politică, pe urma căreia să vină şi cea confesională, cu întreg 
cortegiul de rele ce bântuesc vieața Ardealului de peste 200 ani ! 

O vreţi aceasta, d-lor senatori ? Eu socot că nu exagerez 
când pe acești descălecători politici de marcă greco-catolică, 
cari au trecut dincoace de Carpaţi, îi pun în rostul de continua- 
tori ai politicei încercate acum 600 de ani tocmai în aceste părți 
subcarpatine de către misionarii catolici și de către cavalerii teu- 
toni ai papalității și ungurilor. Căci, d-lor senatori, s'o ştim 
bine că în propaganda politică a celor două partide politice 
fuzionate, au descălecat adineauri nu numai cavalerii partidului 
național greco-catolicizat, ci și canonicii de pe la Blaj ! 

Şi atunci, avem, desigur, cel puțin impresia dacă nu toc- 
mai cea mai pozitivă dovadă, că biserica greco-catolică din corp 
oscilant ce este, sub raportul politicii religionare a papismului, 
are toate semnele unei acțiuni fățișe în favorul acestei politice. 
Dela oscilaţiile ei deci, spre noi, ori spre alții, rezultă că această 
biserică va duce la împăcarea duhovnicească din sânul poporu- 
lui român prin întoarcerea cu vremea la sânul bisericii ortodoxe, 
ori că va continua să perpetueze și să intensifice sciziunea reli- 
gionară din sânul neamului şi în Statul nostru. 

Noi însă, să avem o atitudine că nu ne vom lăsa terorizați 
nici de lipsa ei de orientare curat românească, dar nici de influ- 
ențele politice și religionare, cari lucrează prin ea împotriva 
Statului român și împotriva ortodoxiei noastre. 

E o credință aceasta pe care trebuie s'o afirmăm cu prile- 
jul legiuirii de azi. 

D-lor senatori, ceeace spuneam adineauri, că biserica 
unită, ca sistem religionar, a trăit și trăește pentru problema im- 
perialismului eclesiastic al Romei mai mult decât pentru impe- 
rialismul — ca să zic așa — al intereselor noastre naționale, nu 
este numai o supoziție sau o acuzaţie, ci este consecința scoasă 
din felul ei de afirmare până aci. Ca să nu se spună că lipsesc 
probele unei atari afirmațiuni, iată câteva dovezi luate din 
vieața oficială a bisericii unite din trecut și din timpul Româ- 
niei Mari. 

Pe temeiul statisticelor oficiale ale bisericii ortodoxe ro- 

mâne şi ale celei greco-catolice din Ardeal am ajuns la următoa- 
rea constatare statistică geografică. In întreg ținutul de peste 
Carpaţi între anii 1909—1920, din cari sunt statisticele mele, 
ortodocşii şi uniții aveau la olaltă 3.383 organizații parohiale sau 
comunități religioase, repartizate astfel : ortodoxe 1.858 și gre- 
co-catolice 1.525. Dintre cele 1.858 parohii ortodoxe, numai 130 
la număr (sau 7 la sută din ele) erau comunități mici cu maxi- 
mul de 300 de suflete ; pe când la uniţi, din cele 1.525 comuni- 
tăți parohiale, 272 comunități mici — adică 18 la sută din total 
— au cel mult 300 de suflete. In acest fenomen statistic avem 
signatura că biserica unită ajutată mai efectiv de Statul ungur, 
a trăit în condițiuni mai prielnice de organizare decât noi orto- 
docșii. 

Dar dintre toate eparhiile greco-catolice această organiza- 
ție parohială s'a făcut mai stăruitor pe teritoriul arhiepiscopiei 
Blajului apoi a episcopiei Lugojului ca o împotrivire şi ca ò con- 
curență confesională față cu biserica ortodoxă din acelaş ținut. 

Dar chestiunea aceasta a felului de organizare parohială 
trebuie privită şi sub raportul național cultural al comunităţii 
religioase-filiale, adică lipsite de organizația parohială şi de 
preoții proprii ca şi conducători sufleteşti și naţionali. 

In nici unul din ţinuturile ardelene nu se remarca această 
lipsă de îngrijire duhovnicească și națională ca tocmai în epar- 
hia greco catolică a Gherlei, mai ales în ţinutul Maramureșului 
unde de peste 1 și 1/? veac nu exista o concurență ortodoxă, dar 
există o primejdie națională de rutenizare și mai apoi de maghia- 
rizare. 

In eparhia Gherlei există 130 filiale cu peste 300—900 
suflete, fără organizație parohială, tot aşa la Blaj 22, la Oradea 
greco-catolică 17, iar la Lugoj 17 filiale ; în total avea mitropo- 
lia greco-catolică din Blaj 183 filiale cu niai multe ca 300 suflete 
nepăstorite de păstori proprii, iar alături de aceasta avea 272 
preoți în tot atâtea parohii cu mai puțin de 300 suflete, în ținu- 
turi ortodoxe din Ardealul sudic din Banat și părțile ungurene. 
Şi astfel evident, că biserica greco-catolică a preferat să desvolte 
o acțiune mai mult de caracter confesional într'un ţinut unde 
era mai compactă ortodoxia, decât un apostolat național în 
ținutul nordic al Românismului, unde nu există o concurență 
ortodoxă dar există o dureroasă problemă națională : a ruteni- 
zării, mai apoi a maghiarizării românilor greco-catolici. Așa vin 
eu de acord cu cele spuse aci de d. senator Gh. B. Duică. 

Politica aceasta de confesionalism şi de prozelitism gre- 
co-catolic suprapus ideii şi intereselor naționale şi încă într'o 
vreme când românii ardeleni, fără deosebire de confesiune, stă- 
teau în bătaia prigonirii politicii ungurești, se ilustrează în mod 
autentic şi prin următoarele fapte și hârtii oficiale. 

In judeţele Arad şi Bihor, precum și în Banat — unde 
exista şi există o rivalitate confesională provocată de prozelitis- 
mul bisericii catolice — către sfârșitul veacului trecut s'a întețit 
asaltul politicei ungureşti, prin înființarea şcoalelor comunale 
și de Stat cu limba maghiară, în paguba școalelor confesionale 
românești ortodoxe și unite. Atunci episcopia Aradului, prin 
condeiul actualului P. S. Episcop Roman al Oradiei, pe atunci 
referent la episcopia ortodoxă din Arad, a propus episcopiilor 
greco-catolice din Oradea și din Lugoj, încheierea unui acord 
între cele două biserici interesate, de a susținea școale ortodoxe 
și unite prin puteri comune. In Ardealul propriu zis exista un a- 
cord de acest fel între Blaj şi Sibiu, şi credeam că e bine să se 
realizeze și dincoace. 

Iată cum scria episcopia ortodoxă, prin adresa sa No. 757 
din 8 Martie 1900 : 

„VENERABILE ORDINARIAT GRECO-CATOLIC 
Oradea-Mare 
Lugoj 


„Susținerea școlilor confesionale este un interes comun al 
confesiunilor. In lupta pentru menținerea lor din ordine divină 
ni se impune împrumutatul sprijin, căci este lupta spiritului re- 
ligios contra tendințelor de a se scoate educaţiunea tinerimii de 
sub influențele religioase ale bisericilor și a aservi școala intere- 
selor particulare sociale-politice ; a crea din buni creştini ti- 
purile liber-cugetătoare ale spiritului modern ireligios. Aceasta 
este calea către ateism și către omnipotenţa social-politică față 
de autoritatea divină a bisericilor“. 

„Legile regnicolare favorizează emanciparea de sub in- 
fluența şcoalelor confesionale și în aceeaş măsură agravează e- 
xistența şșcoalelor confesionale deopotrivă“. 

„In fața acestei grave situațiuni mânecând din demersu- 
rile luate de I. I. P. P. S. S. Mitropoliți ai ambelor biserici ro- 
mâne, pentru stabilirea unei entente cordiale între biserica gre- 
co-catolică și greco-ortodoxă în raporturile şcolare, ne permitem 
a ne adresa către Onor. Ordinariat cu rugămintea ca“ ; 

a) Având în vedere interesele comune religioase față de 
curentul socialist și ireligios ce amenință credința creştinilor și 
așezămintele Sfinte bisericeşti ; 

b) Interesele pedagogice ca copiii de ambele confesiuni, 
să fie facilitați în progresul lor prin propunerea în limba ma- 
ternă, prin ce şi poporul își păstrează caracterul său genuin și 
alipirea de aşezămintele străbune. 

„Să se învoiască Onoratul Ordinariat la compromisul ca 
în comunele, în cari sunt credincioşi de ambele confesiuni, dar 
există numai o singură școală confesională, confesiunea din mi- 

noritate și fără școală să-și dea concursul colectiv la susținerea 
şcoalei existente, cu abatere dela rigoarea executivei, paragra: 
45, art. leg. XXXVIII din 18 8 reclamată cu insistență de către 
preoțimea greco-catolică la organele administrative, cum bună- 
oară s'a întâmplat în Galșa, Baia ș. a. unde chiar contra uzului 
de pe vremuri până la marginile aducerii aminte, care este de alt- 
mintrelea susținut prin ordinația Ministerului de Interne No. 
32.024 1881, preoțimea greco-catolică preferă a face imposibilă 
subsistența şcoalelor noastre confesionale, prin denegarea con- 
cursului colectiv al credincioşilor greco-catolici la suportarea 
spezelor de cult şi restrângerea la un sucurs particular al părți- 
lor cari își trimit copiii la școală. 

„Consecința logică a acestei greve a unei confesiuni față 
de alta este înființarea școalelor de Stat, la cari apoi ar fi de silă 
obligaţi şi credincioșii greco-catolici a contribui colectiv , aceia 
ce deneagă dela şcolile noastre și prin ce, fără de a'şi scuti cre- 
dincioșii de spezele culturale, biserica greco-catolică însăși ridică 
indirect școlile de Stat în comunele mixte confesionalminte,. 
Vener. Ordinariat sigur va şti aprecia din punct de veder moral 
religios această fatală consecvență pentru ambele biserici și răs- 
punderea înaintea lui Dumnezeu. 

„In vederea urgenței cu care se solicită din partea Statu- 
lui înfiinţarea școalelor pentru prevenirea eventualeior fapte 
complinite ne rugăm a delibera de urgență asupra acestei afaceri 
şi a ne comunica prețuitul verdict. 

„Arad, din şedinţele ţinute la 24 Fevruarie—8 Martie 
1900. 

I. Goldiş, episcop ; Ciorogariu. 


Iată acum și aceea, cum răspundea episcopia greco-catolică 
din Oradea, prin adresa No. 1.318 din ședința consistorială dela 
29 Martie 1900 : 

„Ilustrisimului Domn losifu Goldis 
Episcopul greco-ortodox, român neunit al Aradului în Arad 
„Ilustrisime Domnule Episcop, 


„Scrisoarea oficioasa a Ilustritații Voastre de su 8 Martie 
a. c. No. 757, îndreptată către acest Ordinariat Episcopesc mi 
serveşte de ocaziune binevenita, spre a rectifica cu tota reverin- 
tia, acea presupunere a Ilustrații Voastre, cași cum acestu Or- 
dinariatu Episcopescu ar fi capace a comite ceva, ce ar involva 
macar și numai umbra indiferentismului religiosu, și aşia Veţi 
binevoi a vede şi Ilustritatea Vostră, ca postulatulu dintr-acea 
ca adeca credincioşii greco-catolici din unele locuri se se in- 
demne ori chiar constrânge prin acestu Ordinariatu Episco 
pescu a contribui în modu colectivu la spesele cultuali ale unei 

confesiuni acatolice ca identicu cu postulatulu negarei Santei 
Uniri, aici, nu numai că n-a potutu fi salutatu cu îndestulire, 
ci a produsu chiar uimire și reslonsu. 

Incât însă oficiosa de mai sus, din partea Ilustritații Voas- 
tre, ar vre se fia preambolulu apropiarii atâtu de dorita a celoru 
doue baserice : apropiarea acesta numai aşia ar fi posibila, sa- 
lutaria și binecuvantata de Dumnedieu, deca toți Românii de 
sub Sacra Corona a Ungariei se ar determină a îmbracisia eras 
aceia Religione, carea au profesatu-o unu S. Athanasiu, unu S. 
Vasiliu celu Mare, unu S. Gregoriu Nazianzenu, unu S. Ioanu 
Gura de auru și toți SS. Părinţi orientali, carii precum Vi este 
binecunoscutu Ilustrității Vostre, pona la nefericita desbinare 
începută pre la finea vecului IX şi consumata numai în vecul 
XV, toți pona intr-unulu au pestratu cu scumpete legătura cre- 
dinţiei şi a comuniunei cu Pontificele Roman, ca moștenu alui 
Catedrei S. Petru şi așia ca Capu vediutu alu Basericei lui 
Christosu şi Centru alui Unităţii Catolice. 


Se se derime dara paretele despartitoriu, se ne unim toţi 
în credinţia și dragoste cu Roma, leganulu originei Nostre, inca 
şi pentru acea pentruca și insuși S., Pavelu Apostolulu în epis- 
tola Sa catra Romani, ca inspiratu de Spiritul Santu, a consta- 
tatu că credintia Romaniloru deja pre acele tempuri, se vestise 
în tota lumea „Inteiu dreptu acea — dice Apostolulu — multi- 
amescu Domnedieului meu prin Isusu Christosu pentru voi toți 
căci credintia vostra se vestesca în tota lumea“ (Rom. 1.8.), în- 
câtu e una adevarata enigma, cum de atunci, când intratâta ni 
place a ne făli, cu totu dreptulu cu originea nostra de la Ro- 
mani, — unei parti conspicue dintre noi se-i fia totuşi atâta 
de antipatica acea credintia a Romaniloru, carea cucerindu lu- 
mea civilisatiunei adeverate a fostu totudeauna şi pretutindenea 
vehicululu culturei formali. 

„Altcum binevoiți Ilustritatea Vostra a primi gratiosu a- 
securarea deosebitei mele venerațiuni, cu care sum 

„Alu Ilustritatii Vostre, 

„Oradea-Mare din sedintia Consistoriala țienuta la 29 
Martiu 1900. 

Servu umilitu : 


Dr. Augustin Lauranu, m. p. 
Vicariu generalu episcopescu. 


Acest document de intoleranță confesională, brodat pe ab- 
sența totală a simțului național, este un act oficial al bisericii 
greco-catolice şi el nu poate fi nici ignorat şi nici restălmăcit. 
Episcopia greco-catolică din Lugoj a fost mai prudentă, întru- 
cât până şi azi mi-a rămas datoare cu răspunsul la invitarea de 

colaborare culturală, națională, peste capul politicei ungurești 
şi pe deasupra diferențelor de credință. 

Iată, d-lor senatori, o rea moștenire duhovnicească — de 
slujirea proselitismului catolic în mai mare măsură decât a in- 
tereselor de existență şi cultură națională — moștenire care-si 
are şi alte expresii. 

De pildă, la 1918, în anul în care s'a făcut unirea Ardealu- 
iui cu ţara mamă, tineretul greco-catolic român dela şcoalele 
din Alba-lulia învăța religia romano-catolică, dela preoți papis- 
tăşești, în limba ungurească. Un adevăr prea durerus, pe care l-a 
demascat un corespondent al ziarului „Viitorul“. Iar la Arad, 
de unde a plecat zilele trecute un fulgerător protest greco-ca- 
tolic brodat pe fond național, — dacă nu mă înșel ; chiar pro- 
topopul greco-catolic de acum, care semna acel protest a predat 
regia greco-catolică pentru tinerii români greco-catolici dela 
liceul de Stat, după manuale scrise în ungurește şi tipărite în ti- 
parnița episcopiei rutene, maghiarizată dela Ungvar. 


Așa se ridică, d-lor senatori, afinitățile de catolicitate 
deasupra afinității de latinitate și când colo, tot numai noi orto- 
docsii, suntem slabi români, mai precis : „greci zis ortniozi“, 
Dar despre latinitatea pornită dela Ungvâr-ul rutenilor .: aghia- 
rizaţi, avem proba oficială şi concretă în anuarul de pe 1921 -:322, 
(pag. 23) al liceului „Moise Nicoară“ dela Arad. 

D-lor senatori, prin cele spuse până aci v'arm înfățișat mai 
mult atitudinile oficialității bisericii greco-catolice în direcția 
uitării sale de datoriile naționale într'o vreme, când respingea 
dreapta noastră frățească, de colaborare în comun pe terenul 
culturii naţionale. Acum, să trec mai departe, spre a vă dovedi 
cum acest fatal sistem bisericesc unionist a promovat și chiar în- 
făptuit pulverizarea energiilor noastre naționale în mijlocul sa- 
telor de români, sub un regim politic dușman, în a cărui slujbă 
intrase această biserică. 


După căderea pe d'antregul a ținutului nordic în frunte 
cu Maramureșul, în mrejele unioniste ale catolicismului, după 
jumătatea veacului XVIII, se pornește şi în Ardeal năvala cea 
mare, între altele și prin generalul austriac Bucov, trimis în Ar- 
deal să convertească pe ortodocși cu tunurile îndreptate împo- 
triva biserici:or şi mânăstirilor. Așa s'a desființat şi mânăstirea 
Brâncovenească dela Sâmbăta-de-]Jos. Nu mult după aceasta în- 
cepe prozelitismul, mai puţin drastic, dar totuşi nerușşinat, din 
vremea episcopului Ioan Bob dela Blaj, prigonitorul celor trei 
luceferi ardeleni ai literaturii române, cu cari se trufește bise- 
rica unită, fără nici un temei, căci rodul științei lor nu era eflu- 
xul sistemului bisericesc care îi prigonea, ci era rezultanta in- 
spiraţiei românești, a sufletului celor trei luceferi, pe cari nu 

l-a putut întuneca și subjuga „Propaganda Fide“, ca la alți uce- 
nici de mai apoi ai Romei. In vremea singurului episcop Ioan 
Bob, dela sfârşitul secolului XVIII şi până după începutul ce- 
lui al XIX veac, Biserica ortodoxă ardeleană a pierdut 139 sate, 
cu biserici cu tot şi cu întreg avutul lor bisericesc. 

Iar în Bihor, după năvala unionistă din veacul XVIII, 
dată de episcopul româno-catolic din Oradea, care era și fișpan 
sau prefect al județului, şi ne-a răpit multe sate, din cari sunt 
„unite“ și astăzi vreo 50 de sate, — un asalt nou îl dă episcopul. 
greco-catolic, Samuel Vulcan dela Oradea, cunoscut — de altfel 
cu drept cuvânt — ca o figură impunătoare în istoria noastră 
culturală. Decât că, în ceeace priveşte opera de distrugere a Bi- 
sericii ortodoxe române din Crișana și Banat, stă cel puţin pe 
aceeaș treaptă, ba aşi putea zice că nu l-a întrecut și nici mă- 
car nu l-a putut ajunge nimeni în această privinţă, mai ales că 
jurisdicția sa eclesiastică se întindea peste Satu-Mare, peste 
întreagă Crișana, peste întreg Banatul şi până jos la Dunăre. 

Străduinţele sale „naționaliste“, cu cari se înfățișează în 
acest ținut şi mai ales în contactul său cu naționaliștii ortodocși 
din oraşul şi județul Arad, cărora li se dădea de ocrotitor, au 
fost cu desăvârşire eclipsate de politica sa unionistă, de a ne 
desbina bisericește. 

Dânsul avea, încă din 1815, o înțelegere secretă cu împa- 
ratul dela Viena, care îi scrie din Veneţia, îndată după moartea 
episcopului Pavel Avacumovici dela Arad, că tare mult doreşte 
unirea Românilor din episcopia Aradului, și-l invită să-i caute 
un candidat, care să fie gata a primi episcopatul vacant cu con- 
diția unirii. Spre acest scop, împăratul, spre a da răgaz lui S. 
Vulcan, ţine vacant scaunul episcopesc dela Arad 14 ani: 
1815—1829. Dar Vulcan și împăratul nu au reuşit. Urmarea fu, 
că, în curând după îndeplinirea scaunului vacant cu un român 
de origină ardelean, cu Nestor loanovici, S. Vulcan se pune pe 
lucrul prozelitismului celui mai îndrăzneţ, pe care l-am demas- 
cat într'o lucrare „Urgia unionistă dela 1834 şi Reacţiunea o1- 
todoxă din 1835, în judeţul Aradului“. 


In rezultat final : dintre cele peste o sută de sate ortodo- 
xe din Crişana şi Banat, cari ni-au fost smulse între 1800—1867, 
sunt rodul prozelitismului lui S. Vulcan, 43 sate, dintre cari 15 
din Bihor, 19 din județul Arad şi 9 din Banat. Nici unul din toţi 
episcopii greco-catolici dela Oradea n'au atins acest record, care 
întunecă în parte aureola lui S. Vulcan, și e un noroc, că cele 
mai multe sate au revenit la ortodoxie, îndată ce a încetat te- 
roarea, exercitată asupra lor, de pildă în judeţul Arad prin co- 
lindările lui S. Vulcan pe satele noastre, cu asistența adminis- 
trației politice ungurești a judeţului. 

E dureroasă de tot această pagină a istoriei noastre diu 
Crişana și Banat, mai ales dacă vom adăuga şi faptul istoric, că 
şi după inactivarea regimului constituțional din Ungaria la 
1867—1868, Biserica noastră ortodoxă a rămas în aceeaș stare, 
am putea zice, de persecuție din partea uniţilor și în folosul lor. 

Pe vremurile acelea, când se ridică printre noi unirea, noi 
ortodocşii din Ardeal stăteam sub ierarhia comună : sârbo-ro- 
mânească. Atunci biserica unită a îmbrăcat platoșa celui mai pur 
naționalism românesc ca mijloc şi motiv de propagandă şi de 
a ne atrage la „Unire“. 

Mai anii trecuți, mitropolitul Blajului încă a refuzat pe 
principele Brâncoveanu a-și putea face cu un preot ortodox, o 
rugăciune de pomenirea înaintașului său Constantin Brânco- 
veanu, în biserica din Făgăraș, zidită de acest ctitor și încăpută 
pe mâna uniților ! Şi mai departe, dece nu s'ar putea acest lu- 
cru dacă de altă parte, în eparhia Gherlei, se tolerează revoltă- 
torul fapt, că o biserică unită cea din Ocna Slatina, are patron 
sau hram pe Sf. Ştefan, regele maghiarilor ! 

Avem deci o signatură precisă, verificată prin cuprinsul 
faptelor şi al dovezilor ce am citat că orientarea bisericii unite 
e mai puțin națională, decât ce trebuia să fie ; şi că principiul 
catolicismului ei este suprapus principiului național. 

Aş putea să vă dau, pentru ilustrare, cazuri tipice : mai 
vechi şi mai recente, din Crișana și Banat, unde catolicismul 
de rit grec şi de limbă românească, a fost mai intolerant decât 
aiurea şi sprijinit și de autoritățile maghiare într'o foarte mare 
măsură. Dar țin de prisos să vă vorbesc cu expuneri de acest fel. 
Ci, mă restrâng la altă ordine de idei : aceia, de a vă înfățișa câ- 
teva lucruri recente ale bisericii unite. 

Incep cu două acte oficiale ale episcopiei greco-catolice 
din Lugoj. 

In primăvara anului 1919, episcopia aceasta şi-a ținut în 
Lugoj un sinod, în frunte cu P. S. Episcop de atunci. Cuvânta- 
rea de deschiderea sinodului a fost un apel, prin care eram in- 
vitați ca, după înfăptuirea unității politice naționale, să facem 
și cealaltă unire — cu Roma. 

Era, desigur, și o provocare oficială în acel apel către or- 
todocși. Toată lumea era pasionată, pe atunci, de marea idce a 
unirilor, după cum și la adunarea din 1918, dela Alba-Iulia, unde 
eram reprezentant al episcopiei Aradului, puseseră unii ches- 
tiunea unirii bisericeşti. Atunci o distinsă persoană din clerul 
dela Blaj, întâlnindu-mă, mi-a zis : Să facem, părinte şi unirea 
bisericească, că şi Sfinția Ta citeşti ca noi, în Moliftelnic, des- 
pre primatul Sfântului Petru“. De sine înțeles, nu puteam dis- 
cuta chestia unirii pe baza Moliftelnicului. Am așteptat deci, 
vremea potrivită. 

Intre timp, iată ce ni s'a dat să citim intr'un apel oficial, 
cu No. 912 din 10 Mai 1921, al episcopiei Lugojului, direcțiunea 
cancelariei diecezane, către preoții uniți și din alte eparhii : 

„Nori grei se ridică pe orizont. Se ivesc presemnele unei 
lupte de exterminare împotriva bisericii noastre. Ni se declară 
răsboiu de moarte din partea acelora, care abia scăpaţi din ro- 
bia comună, se cred (?) stăpâni (!) în casă, liberi a adăuga ră- 
tăcire peste rătăcire“. 

„Nu putem zice că aceste vremi ne-ar fi aflat pe deplin 
pregătiţi. Dimpotrivă, ne lipsesc cele mai eficace mijloace de a- 
părare : literatura populară...“ In consecință : se pune în ve- 
dere scoaterea unor broșuri, prin cari să se dovedească „cum 
s'a făcut marea desbinare între biserica răsăriteană și apuseană; 
cum s'au unit toți românii la 1700 şi cum i-au învrăjbit iarăși 
dușmanii neamului : sârbii şi grecii...“ 

„Grecismul“, se vede, e o stafie, care tulbură conștiinţele, 
nu numai la Gherla, ci și la Lugoj. Iar cel ce semnează este prim 
notarul consistorial Nicolae Brinzeu, canonic mai apoi, plătit 
de Statul român. 

Intr'o broșură a preotului dr. G. Fireza dela episcopia 
din Lugoj, intitulată : „Ține minte, Amintiri dela sfintele mi- 
siuni“, organizate pentru popor, se furișează cultul sfinților pa- 
pistășești, și poveţe ca aceasta : „Fii cu supunere către Sfinţia 
Sa Papa dela Roma“ — că singura biserică adevărată a lui Isus 
Hristos este cea apuseană ; că a ieşi din sânul bisericii unite îri- 
seamnă a te arunca de bună voie în focul cel veșnic, al iadului“. 
Pe lângă unele rugăciuni papistăşești, mai era şi o rugăciune 
specială : „pentru întoarcerea neuniților la biserica lui Hristos“, 
ca „să se întoarcă la sânul bisericii sale, sub conducerea.... Prea 
Sfântului Părinte Papa dela Roma“. Pe lângă toate acestea, se 
pune în vedere celor cari se vor ruga după chipul arătat în a- 
ceastă broșură, şi indulgențe sau iertare specială de păcatele lor 
din partea papei. 

Atâta ne mai trebuia, ca poporul român bănățean şi dc 
aiurea să poată fi pe deplin fericit în ţara românească. A trebuit 
să răspund și am răspuns, acestor stricători de suflete, cari 
propagă iertarea şi deslegarea de păcate fără de faptele pocăin- 
ţii creştineşti. 

Iar în ordinea politică, iată, cum se înfățișează „literatura 
populară“ religioasă dela Lugoj. In broșura aceluiaș doctor G. 
Fireza, scrisă sub titlul „Unirea dela 1700 şi cum s'au învrăjbit 
1arăș românii ?“, după multe afirmații cari nu pot sta istoriceşte, 
unirea religioasă dela 1700 este adusă în legătură cu unirea po- 
litică dela Alba-Iulia, în aşa fel că. (la pag. 55) uniţilor: Dr. 
I. Maniu, Dr. A. Vaida, Dr. T. Mihali, Dr. St. Ciceo-Popp, Dr. 

Vasile Lucaci, li se revindecă a fi „dus pe vremuri cea mai 
aprigă luptă pentru drepturile poporului“, și că ei au pregătit 
pe Românii din fosta Ungarie pentru măreața adunare dela Al- 
ba-lulia din 1 Decemvrie 1918“. Dar, mă rog, ortodocşii arde- 
leni nu vor fi făcut și ei ceva în treaba aceasta ? Și, unirea po- 
litică au făcut-o numai clienții părintelui Fireza, și dorobanțul 
român, deasemenea nimica ? : 

Dar, d-lor senatori, îngăduiți-mi vă rog, să vă arăt şi alte 
probe despre felul măestrit, în care biserica unită îşi sporeşte 
credincioşii, şi mai ales despre felul absolut inadmisibil la care 
recurge această biserică, spre a beneficia de cât mai mari sub- 
venții dela Stat pe lângă excepțional de favorabila sa subven- 
ționare de care și altfel se bucură. 


Să luăm ca exemplificare cazul episcopiei greco-catolice 
dela Lugoj, care are 163 parohii, situate în Banat și în județul 
Hunedoara, în parte mică de tot şi în județul Aradului. 

După o statistică a Ministerului Cultelor, desigur pri- 
mită dela episcopie, după ce i-am sortat cuprinsul pe ţinuturi 
ar exista aproximativ 1.733 greco-catolici în județul Arad, 
13.545 greco-catolici în județul Timiș-Torontal 22.290 greco-ca 
tolici în județul Caraş-Severin. 

Laolaltă cam 37.568 suflete greco-catolice la cari dacă s'a” 
adăuga 65.504 suflete greco-catolice din Hunedoara, astfel epis 
copia ar avea 103.072 suflete greco-catolice. 

Dar statistica aceasta nu e nici pe departe reală. De pildă, 
pentru întreg ţinutul Arad și Banat, aparținător episcopiei gre- 
co-catolice din Lugoj, în loc de 37.568 suflete, de abia există 
vre-o 29.817 suflete. 


Probele sunt în stăpânirea mea şi le dețin pe comune dela 
autoritățile politice locale, dovedind cum şi-a sporit această €- 
piscopie credincioşii — pe hârtie, pentru a'și menţine situația 
privilegiată de sub unguri, sub raportul subvenției de Stat. 

Să vedem, acum, metodele după cari s'a sporit artificial 
şi în mod neiertat aparținătorii cultului catolic de rit grecesc 
dela Lugoj, numai pe teritoriu banatic, cu 7751 suflete. In anul 
1923, episcopia aceasta făcuse câteva împărțiri şi grupări nouă 
a filialelor în raport cu parohiile matere. Astfel la parohia ma- 
teră Balinț, erau afiliate trei comune: Târgoviște, Bujor şi 
Făget. Episcopia spunea oficial, prin adresa sa No. 1.744 din 
1923, afirmativ semnată de P. S. Episcop al locului, că în acele 
comune se aflau la Făget 15, la Târgovişte 9, iar la Bujor i8 
suflete, în total 42 suflete. 

După informaţiile oficiale, ce le am dela comunele po- ` 
litice, însă, în Făget erau 9 și nu 15 suflete ; la Bujor, 1 în loc 
de 18 sufiete, la Târgoviște nici unul în loc de 9 suflete, în to- 
tal 10 suflete în loc de 42 ! Halal, de așa statistică bisericească ! 

Alt caz : la Zăbrani, parohie greco-catolică cu 48 suflete 
după datele trimise Ministerului și cu 29 suflete după infor- 
maţiile dela comuna politică, sunt anexate ca filiale, 9 comune, 
despre cari filiale se știe la Ministerul Cultelor că ar avea 316 
greco-catolici. 

Realitatea e însă următoarea : în Schândorf şi în Neu- 
dorf ar fi 12 plus 8 adică 20 suflete greco-catolice, iar în restul 
de 7 comune nu există nici picior de greco-catolic ! 

In statistica dela Ministerul Cultelor, Jitinul figuvează 
de două ori, tot ca parohie : odată cu vre-o 270 suflete, a doua 
oară cu 280 suflete. In informațiile mele dela primărie insă, în 
Jitin de abia sunt 130 de greco-catolici, 


Sau în alt caz, la Caransebeș, Orșova, Făget şi Ciresa din 
Caraş Severin, se susținea că ar fi 557 greco-catolici, pe când în 
realitate deabia sunt 67 suflete. Cam mare diferență. 

Iată cu un motiv mai mult de ce trebuie să avem odată o 
statistică generală şi pe confesiuni făcută de Stat. Și până a- 
tunci, pe temeiul celor denunţate de d. G. B. Duică şi de mine, 
rog pe d. ministru al cultelor, să binevoiască a lua măsuri pen- 
tru a verifica special cifra greco-catolicilor din episcopia Lu- 
gojului. O cere prestigiul nostru obștesc. 

D-lor senatori, pentru a nu mi se atribui că am exagerat 
doar, afirmând că biserica greco-catolică cu credincioși puțini 
beneficiază de subvenții proporțional mai mari decât i se cuvin. 
să trecem la bugetele Ministerului Cultelor pe 1926 şi 1928. 

O parte din datele, de cari mă voi folosi, au fost utiii- 
zate în şedinţa de la 16 Decemvrie 1926 a Senatului, de către 
ministrul de atunci al cultelor. A le repeta nu este de prisos, 
dacă voim să ştim : în ce disproporție izbitoare se consumă bu- 
getul Statului din partea greco-catolicilor noștri. 

Biserica ortodoxă, care numără cel puțin 12 milioane de 
suflete, are în bugetul anului 1926, numai 330 milioane de lei; 
in raport cu ortodocșii, greco-catolicii noștri, cari își zic mai 
bucuros „uniți“ — pentru a dovedi: cât de mult înclină spre 
factorul extern, cu cari stau în legături duhovnicești — zic: 
acești greco-catolici, în număr de 1.386.000, figurează în buget 
pe anul 1926 cu suma de 50 milioane. Dacă am considera pro- 
porția, echitatea și — cum spune Constituțiunea „o deopotrivă 
protecţiune'“, atunci Biserica ortodoxă ar trebui să aibă cel pu- 
țin 450 milioane lei subvențiune, adică mai mult cu 120 milioa- 
ne decât ce are aievea. 

Protestanţii în număr de 1.660.000 suflete, au subvenție 
de 36.894.000 lei. In proporție, biserica ortodoxă ar trebui să 
aibă 446 milioane lei, adică cu 116 milioane mai mult. 

` Musulmanii cu 153.000 suflete au .619.000 lei subvenție, 

In raport cu musulmanii, Biserica ortodoxă ar trebui să pri- 
mească o subvenție de 369 milioane, adică mai mult cu 39 mi- 
lioane. 

Vasăzică, din punct de vedere al bugetului, Biserica 
„dominantă“ este la coada celorlalte confesiuni ! 

Deci, după socoteala mea, Statul român dă subvenție, de 
fiecare suflet, după cum urmează : 

Pentru protestanți 22 lei de suflet. 


>> ortodocși 27 „ » 3 

35 musulmani 30 „ „ » 

» uniți 36 ,„ 3 
Au deci, uniții noştri, dimpreună cu partidul lor națio- 
nal-țărănesc, motiv să plângă cu lacrimi de crocodil, — ca şi 


„Comitetul central de apărare al Bisericii române-unite cu 
Roma“, dela Gherla, că în zece ani multe necazuri au trecut 
asupra lor, şi că nu li-a rămas decât numai cenușa în vatră şi 
ochii ca să plângă ! D'apoi, că nici în sânul mamei lor nu li-a 
fost mai bine, decât în această ţară, care-și risipește avutul pen- 
tru ei, niște fii nerecunoscători, cari cum am dovedit-o cu în- 
săşi hârtiile lor, nu se dau înapoi nici dela falșuri, numai să-și 
asigure şi mai mult subvenţia Statului român !... 

Dar să continuăm cu constatările făcute în Senatul dela 
1926. 

E vorba de episcopii, care reprezintă puterea organică a 
bisericilor. Biserica ortodoxă cu cel puţin 12 milioane de su- 
flete, are 18 episcopii, — uniţii, la 1.386.000 suflete, au 4 epis- 
copii. In raport cu uniţii, noi ar trebui să avem 38 episcopii, 
cel puțin. Şi totuși — zic eu — mai iscodiră, ca să mai obțină 
un episcop, prin concordat ! 

In raport cu protestanții (luterani, calvini şi unitari), 
cari au 4 episcopi, noi ar trebui să avem cel puţin 40 episcopi. 

Față cu cei 5 episcopi romano-catolici (la 1.430.00 su- 
flete), noi ar trebui să avem 45 episcopi. Şi nu-i avem! 

De consilierii eparhiali fiind vorba, cari sunt în situa- 
ţii similare cu canonicii romano-catolici, — iată cum stim: 
în vechiul Regat de abia acum se înfiripează organizația a- 
ceasta, pe când uniții din Ardeal au 28 canonici ; romano-ca- 
tolicii au 32 canonici ; deci cele 2 biserici catolice au 60 cano- 
nici cu aceleași atribuţii, ca şi consilierii eparhiali ortodocși. 
Iar ortodocşii din țara întreagă, ar trebui să aibă cel puțin 300 
consilieri în raport cu cifra canonicilor catolici. 

O simplă constatare şi vă rog să binevoiți să credeți că 
sunt de cea mai perfectă bună credinţă, că vreau să sulev unele 
diferențe ca să intre în atenția d-voastră ca părinţi ai patriei, 
pentru ca să facem odată ca aceste desbinări atât de mari în- 

tre un cult și altul să înceteze şi să ajungem și noi ortodocșii 
să ne bucurăm şi noi de aceiaşi înzestrare proporțională. (A- 
plause, întreruperi). Deci voi continua : 

Protopopii uniți din Ardeal, subvenționaţi de Stat dav 
cifra de 78 iar ortodocşii, cu aproape de două ori atâţia cre- 
dincioşi au numai 87 protopopi, pe când vechiul regat are 47 
protoierei. Faţă cu cei 78 protopopi uniţi, noi ortodocșii ar tre- 
bui să avem pe țara întreagă 720 protoierei, în loc de 134, câţi 
avem în realitate. 

Faţă cu romano-catolicii cari au 25 protoierei, noi ar tre- 
bui să avem 250. Faţă de cei 27 protoierei reformaţi, noi ar tre- 
bui să avem 324. Faţă cu cei 14 protoierei luterani, nouă ni s'ar 
cădea să avem 560 protoierei. Faţă cu protopopii unitari noi ar 
trebui să avem 1200 protoierei. Dar în privinţa aceasta stăm 
până şi în coada musulmanilor. 


Nu mai pomenesc de aproape și despre disproporţionali- 
tatea în ce priveşte subvenția dela Stat pentru preoții dela sate 
şi oraşe, ai noștri și ai minoritarilor, cari cei din urmă au avut 
norocul să-și facă, sub regimul ungar, studii secundare com- 
plecte şi trag subvenții mai mari decât preoții ortodocși, dintre 
cari mulți nu au studii secundare complete, deci nici subvenție 
la fel dela Stat. 

Dar, pentru a ne edifica pe deplin, să aruncăm o privire şi 
peste bugetul cultelor pentru anul 1928. Datele sunt împrumu- 
tate din numărul 15 din acest an, al „Telegrafului Român“, or- 
gan al Mitropoliei ortodoxe din Ardeal. Iată cifrele : 

Biserica unită, în loc să primească a 11-a parte din buge- 
tul bisericii ortodoxe conform proporţiei numerice a ei, pri- 
meșşte 6,2 parte, abstrăgând dela averea considerabilă ce o are, 
ceace constituie o mare nedreptate. 

Bisericile minoritare (inclusiv biserica unită) deşi nu- 
mără cel mult 25 la sută din populaţia țării, primesc 39 la sută 
din cât primește biserica ortodoxă, deci un plus de 14 la sută, 
— cu toate averile mari ce le au. 


O şi mai mare nedreptate se face cu preoţii pensionați, 
văduvele şi orfanii de preoți. Celor din vechiul Regat ii se 
dau 100.000 lei art. 34, — iar pentru biserica unită 700.000 lei 
(Stat 99 pag. 84) deci de 7 ori atâta. 

Pentru înființarea a 40 parohii noi ortodoxe se dau 
225.000 lei (Stat 4, pag. 24), iar pentru înființarea alor 10 pa- 
rohii unite se dau 206.400 lei (Stat 96 pag. 83). Deci, pe când 
pentru înființarea unei parohii ortodoxe se dau 5.062,50 lei, 
pentru înfiinţarea unei parohii unite se dau 20.640 lei, deci de 
4 ori atâta. Pe când biserica unită are sute de parohii cu mai 
puțin de 100 suflete — chiar şi cu 10—20 suflete, Statul spri- 

jinește în forma aceasta înființarea de noi parohii în detrimen- 
tul Bisericii ortodoxe şi plăteşte salar preoţilor cari nu au de- 
cât 10—12 credincioși, la fel ca şi celorlalți. 

Un ordin ministerial dispune ca fiecare protopresbiterat 
să aibă cel puțin 20 parohii. Faţă de acest ordin, Biserica orto- 
doxă s'a supus, biserica unită însă nu, căci avem şi azi proto- 
presbiterate cu 7—10 parohii între care protopresbiteratul unit 
al Geoagiului are abia 8 parohii, cu abia 1200 suflete, şi câte 
vor mai fi încă la fel. 

Statul plăteşte în Ardeal la 214 milioane ortodocși 37 a- 
sesori consistoriali, iar la uniți 28 asesori (canonici) și 17 cano- 
nici romano-catolici. 

Pentru zidirea de biserici și case parohiale în comunele 
rurale și urbane din Ardeal şi Basarabia, pentru ortodocşi, se 
dau 4 milioane lei (art. 3 pag. 8) : cam atât cât se poate zidi o 
singură biserică modestă. Pentru biserica unită se dau 600.000 
lei (stat 99 pag. 84) deci a 7-a parte. 

Burse pentru străinătate pe seama studenților în teolo- 
gie ortodocși lei 600.000 (art. 35 pag. 8), iar pentru uniţi lei 
100.000 (stat 99 pag. 84) plus alte ajutoare 150.000 lei (stat 99, 
pag. 34), deci a 6-a parte. Pentru pregătirea clerului superior 
al Bisericii ortodoxe de 14 milioane, Statul român cheltueşte 
bagatela sumă de 600.000 lei, — pe când ştiut este că alte bise- 
rici, ca biserica catolică, jertfeşte milioane pentru acest scop. 

In ce privește ajutorul ce se dă pentru întreţinerea stu- 
denţilor dela academiile teologice şi seminare din Ardeal pen- 
tru ortodocși se dă nutrimentului abea la 310 studenţi bursieri, 
— pe când la uniţi la 368 studenți, între cari la Blaj de pildă 
sunt și mulți şi fără pregătirea necesară. Deși pentru Academia 
teologică din Sibiu s'a cerut nutrimentul la 110 studenţi, Minis- 
terul nu a luat în buget decât pentru 85 studenţi. Aceasta s'a 
făcut desigur ca să ajungă mai mult pentru studenţii uniţi, căci 
altă explicare nu putem afla. 

Şi atunci, nu e aşa, că are tot dreptul „Comitetul central“ 
deia Gherla să ne batjocorească „greci zişi ortodocşi“, cari fac 
scumpilor noştri frați uniţi aceea ce nu s'a îndrăznit nici pe 
vremea turcilor ! Nu e așa, că aveau temeiu chiriarhii uniți să 
deie pastorală către popor, pentru a-l chema la rugăciuni și în 
procesiune de stradă, împotriva acestui Stat, care își risipește 
avutul, pe niște fii prea puțin loiali hrăniţi cu străin lapte du- 
hovnicesc ?! 

Dar să înceteze odată cu risipa banului public ; și dacă 
Statul dă subvenţii, să le deie după dreptate! 

Să ne apărăm de miletantismul politic al Romei, agresiv 
pentru ortodoxia noastră, și stricăcios intereselor Neamului și 
Statului român. (Aplause). 

De aceea, tot ce am spus și spun aci, am făcut-o pentru 
ca, dacă poate fi vorba de greşeli şi de lucruri slabe, să ni le 
spunem reciproc, frățeşte, cu gândul ca din asemenea mărturi- 
siri să răsară între noi râvna după mai bine și râvna de apro- 
piere, pe temeiuri de dreptate între frați. 

Ca să vă puteți face Domnilor senatori, o idee clară des- 
pre înzestrarea de odinioară a catolicilor din Ungaria, iată re- 
zultatul statistic, la care am ajuns într'un alt studiu, tipărit sub 
titlul „Papism și Ortodoxism în Ardeal“. Din moșiile biseri- 
cești catolice din Ungaria, se venia câte un jugăr cadastral : 

la câte 6 suflete r. catolice 

la câte 7 suflete g. catolice, 

la câte 1777 suflete ortodoxe. 


Reforma agrară românească, însă a înlăturat, în parte a- 
cest nedrept raport de înzestrare. Dar ea a făcut, întâiu de 
toate, cel mai mare serviciu catolicilor prin următoarele împre- 
jurări : că marea proprietate bisericească catolică a distri- 
buit-o tot între ei în ultima analiză, prin aceea că li-a înzestrat 
și parohiile cele mai mici cu terenuri pentru biserici și şcoale ; 
că chiriarchiilor catolice li s'au dat separat, complectări sau inte- 
grai, terenuri ca şi celorlalte confesiuni ; că, mai departe, pre- 
țurile de expropriere a latifundiilor bisericeşti catolice — cari 
mau fost secularizate ca ale noastre la 1863 — li s'au lăsat tot 
dânșilor, pentru a-și forma așa numitul „patrimoniu sacru“ al 
bisericii catolice, în colectiv, din România... 

Că în sfârșit, generosul Stat român, atât de mult cleve- 
tit şi subminat, le-a acordat titlul de proprietari, din uzufruc- 
tuari ce erau în statul ungar de odinioară. 

Mai zică cineva, că are un hotar generozitatea noastră 
dacă chiar s'ar putea numi cu acest nume. 

Fără de moşiile bisericești dela Gherla și Făgăraș nu s'ar 
fi înfiripat acolo unirea în măsura ştiută, Apoi fără latifun- 
diile romane și greco-catolice din Bihor, nici diferenţierea su- 
fletească a Românilor din Ungaria propriu zisă şi din Banat, 
nu ar fi putut să treacă așa numita unire, din cuprinsul Ar- 


dealului propriu, în Crișana şi Banat. 

Latifundiul episcopiei greco-catolice din Oradia, obţi- 
nut mi se pare la 1781 — nu pot verifica, momentan şi mai 
precis, datul, latifundiu de întindere de 139.000 jugăre cadas- 
trale, cuprinzând numai sate de români ortodoxi — acest lati- 
fundiu a fost dat episcopiei cu un scop, bine precizat într'o 
bulă papală proprie și aprobat și de regele ungar, ca în acest 
chip să fie mai ușoară atragerea Românilor ortodoxi la „Stau- 
lul lui Christos“ prin mijlocirea episcopului greco-catolic ca 
domn feodal al locului. ” 


www.digibuc.ro 


120 


Aceasta se făcea la 1781. La începutul veacului al 
XIX-lea, împăratul făcea, cu acelaş scop prozelistic, următorul 
aranjament : schimba anumite bunuri ale bisericei catolice din 
Nordul Ungariei cu altele din Banat. In chipul acesta s'au pla- 
sat în Banat averile fondului religionar catolic, cu destinația 
specifică de a propaga credința catolică. A și propagat-o, că 
ne-a desbinat sufletește Banatul, până ca azi. Metoadele acestea 
le-am arătat în lucrarea mea despre averile catolice și despre 
rostul distribuirei şi operațiunilor lor prozelitice. Deci, numai 
dau alte informaţii aci, ci trec direct la teza de actualitate : că, 
din punct de vedere catolic e prea înţeles, dece catolicii, fără 
deosebire de rit și de naţionalitate, luptă din răsputeri ca a- 
ceste averi să le rămână lor, şi ca chestia acestor averi să fie 
rezolvată și tratată, nu la lumina zilei, în Corpurile legiuitoare 
ro;nânești, cari şi ele au un cuvânt de zis, ci la u.nbra tratati- 
velor lăturalnice, ale acordurilor speciale și ale Concordatului 
cu Papa. 


Dar lucrul acesta nu se poate, şi țin să subiiniez pe acest 
nu. din n:ctivele următoare : este bine ştiut, că Dietele ungu- 
reşti, ai căror moştenitori suntem în pate, au legiferat neîn- 
trerupt în materie de averi bisericești catolivc-ungare. Aşa de 
pildă legea XXI din 1526 orânduește categoric, că regele, și nu 
chiriarhii catolici, au dreptul de a distribui beneficii eclezias- 
tice. Dieta dela Sebeșul Săsesc, din 1556, a interpretat acest 
drept de dispoziție al Statului în aşa fel, că a luat averile cato- 
lice prin lege, și le-a atribuit Erariului de Stat. Iar prin mai 
multe legi ungurești de mai apoi s'a subliniat la fel dreptul de 
dispoziție al legislaturei ungare cu privire la averile catolice, 
cari, în caz de sedis-vacanţă îşi vărsa veniturile în visteria ţă- 
rii şi se întrebuințau și în luptele pentru apărarea țării în con- 
tra turcilor. 

Ni sunt cunoscute de exemplu şi niște dispoziţii ale im- 
părătesei Maria Theresa cu privire la cazul analog al averilor 
episcopiei greco-catolice din Oradia, când, din veniturile din 
sedis-vacanţă, s'au repartizat de către împărăteasă sume pentru 
alte scopuri ca : zidirea și întreținerea de biserici, parohii şi 
școale. Deci averile catolice, după legi și după porunci înipără- 
teşti, au două feluri de destinațiuni : de Stat și bisericeşti. 

Sub dispozițiile Statului stau de asemeni și fondurile ca- 
tolice : cel al propagărei religiei catolice şi cel al studiilor ca- 
tolice, cari, împreună cu averile catolice în terenuri, fac mi- 
liarde și miliarde. De aceia, ar fi foarte bine și chiar rog pe 
onoratul guvern, ca, în cursul deliberărilor aici în chestia legii 
cultelor, să binevoiască a ne lămuri asupra întinderii şi valorii 
bunurilor bisericii catolice, pe care le administrează Statul ro 

mân şi vrea acum, prin Concordat, să le cedeze catolicilor — cu 
titlul schimbat — din uzufruct în proprietate catolică. 

Pentru a învederea și mai bine situația, n'am decât să în- 
cheiu aceste ordine de idei, arătând unele dispoziții din „Codex 
juris canonici“ dela 1918 al Romei, în legătură cu câteva preve- 
deri din concordat. Prin canonul său 100, biserica catolică, în 
colectivitatea sa întreagă, pretinde să aibă personalitate juri- 
dică și anume din drept divin, deci peste autoritatea şi suvera- 
nitatea legislativă a oricărui Stat. Această concepție în mod fa- 
tal, a trecut şi în art. IX din Concordat. Care este consecința 
acestei teze, în raport mai strâns cu averile catolice ? Ne lămu 
resc canoanele nouă ale Romei. După canon 1495 biserica cato- 
hcă şi sfântul Scaun au drept nativ, să câștige, să stăpânească 
şi să administreze, independent de puterea Statului, bunuri pă- 
mântești pentru scopurile sale. Iar după canon 1.501, la caz dacă 
înceată o persoană morală bisericească, averea ei trece la pet- 
soana morală ecleziastică imediat superioară. Deci pe scara fi- 
xată în art. IX din Concordat, toate averile catolice din Româă- 
nia — în caz de încetarea cultului catolic — s'ar putea urca 
până să treacă în proprietatea bisericii catolice colective şi a 
Sfântului Scaun, dacă am primi Concordatul şi nu ne-am în- 
grădi prin însăși legea cultelor. Ce altă edificare ne mai tre- 
buiește, d-lor senatori, asupra chestiunei averilor catolice dela 
noi și asupra Concordatului ? 


Statul ungar, al căruia moștenitor prin arme și prin tra- 
tate de pace este Statul român, nici când nu s'a arătat gata să 
cedeze bisericii romano-catolice şi greco-catolice colosalele a- 
veri de sub întrebare, administrate până în sfârşit de Statul un- 
gar. Organele legislative ungare, ele înseși, încă s'au ocupat de 
chestia acestui litigiu dintre biserică şi Statul ungar, dar nu 
l-au decis. Iar noi să-l decidem cu înconjurul Legislativei prin- 
trun concordat și să le cedăm, așa ușor şi integral, bisericii ca- 
tolice ? Pe ce temei ? Se poate aceasta ?... 

Domnule președinte, domnilor senatori, trec acum la 
chestiunea patronatului, pe care o încadrează proiectul de lege 
în art. 36 şi 37. 

In aceste articole se prevede desființarea patronatului 
şi reglementarea averilor patronale într'un sens, care acopere 
interesele cultului catolic într'o mai mare măsură decât pe ale 
statului român. 

Din acest punct de vedere, proiectul de lege suferă dea- 
semenea de un prisos de considerație către cultul catolic. Căci, 
iată de ce este vorba. ' 

Mai întâi în art. 36 din proiectul de lege se spune: 
„Drepturile și obligațiunile de patronat de orice categorie sunt 

și rămân desfiinţate fără de nici o îndemnizare“. Care este însă, 
după dreptul public ungar și după o practică aproape milenară 
în viața statului ungar, situația patronatului ? Ce drepturi in- 
trau în atribuțiile statului în raport cu biserica catolică ? Re- 
gele Ungariei, pe temeiul că înzestra cu moșii instituțiunile 
bisericii catolice, își zicea „patron“ al bisericii aceștia și prin 
urmare, în temeiul înzestrării bisericii, avea dreptul de a numi 
el însuși nu numai pe episcopi, ci şi pe canonici și alți demni- 
tari superiori bisericești. El avea o ingerinţă și chiar dreptul 
de colaborare la învestitura cardinalilor făcuți de Papă din cie- 
rul ungar. 


Dacă dreptul acesta al regelui ungar de pe vremuri este 
un drept majestatic ori o autorizaţie eclesiastică din partea Ro- 
mei, e o controversă ce nu s'a deslegat nici în cele șase veacuri 
din urmă. Cunosc însă legi de stat ungar cari dau dreptul la 
concluzia, că exercitarea dreptului de numire prin regele este 
mai mult un drept majestatic de îndată ce bula papală, pretinsă 
a fi dat asemenea autorizaţii încă primului rege ungar, este a- 
pocrifă. La lupta dintre papalitate și regalitatea ungară pe această 
temă m'am raportat deja ; iar aci rămâne să fixez numai un lu- 
cru de drept public : că fără să se fi pronunțat legislativa ro- 
mână de până aci, dreptul de numirea episcopilor noștri cato- 
lici de către Papa a trecut deja prin fapt în mâna regelui ro- 
mân, iar noi, de data aceasta, avem datoria să afirmăm dreptu- 
rile Statului nostru pe care le-am moștenit deodată cu catolicii 
noștri, de a avea Statul nostru cuvânt decizător la numirea epis- 
copilor, catolici. Şi dacă am constata că din oricare motiv n'am 
vrea să exersăm prerogativa numirii acestora de către Stat, să o 
abandonăm printr'o legiuire directă și nu prin înconjurul unui 
concordat. 


Căci, de pildă, care era starea de drept în fosta Ungarie, 
în special cu privire la uniţii noştrii, cari ne interesează mai 
deaproape ? 

Mitropolitul Atanasie, prin declarația sa dela 1701, fă- 
cută în Viena înaintea împăratului, a renunțat la dreptul de 
alegere prin sobor a mitropolitului unit, iar pe baza aceasta mi- 
tropolitul Atanasie primește numire din partea împăratului. 
Sinoadele greco-catolice ardelene de mai apoi nu mai erau si- 
noade electorale ci, în conformitate cu actul de numire împără- 
tească dela 1701, ele aveau să propună 3 candidaţi la scaunul 
de episcop unit ardelean. Practica s'a menţinut sub întreaga 
durată a statului ungar. Cât priveşte episcopiile gr. catolice 
mai noui dela Oradea, Gherla și Lugoj, în privința aceasta sta- 
tul ungar nu a admis nici măcar sistemul ternar, ci de numire 
directă a episcopilor de către regele Ungariei. Cu ce drept 

trece acum, în România, acest drept de numire exclusiv în 
mâna Papei ? Pe cât am aflat despre numirea unuia dintre e- 
piscopii greco-catolici mai noui numiţi, nici nu s'ar găsi la Mi- 
nisterul Cultelor vreun act, deoarece numirea a făcut-o, — se 
zice — papa singur fără vre-o înțelegere cu Statul român. 


Tot astfel s'au substras Statului român și drepturile a- 
vute cu privire la numirea canonicilor, care rămâne chestie in- 
ternă a bisericii catolice, cu toate că își menţine dela Statul 
român înzestrarea, care odinioară avea un echivalent şi nu te- 
meiul corespondent în dreptul numirilor din partea regelui. 
Concordatul, însă, prin art. 5 şi-a atras în beneficiul său nu- 
mirea directă a titularilor la episcopat. Iar proiectul de lege prin 
articolul său 36 desființând patronatul lasă ca numirea episco- 
pilor și canonicilor greco şi romano-catolici să treacă în mâna 
altui factor. 

Dar, d-lor senatori, art. 37 din proiectul de lege ține să 
normeze și situația juridică sau titlul de proprietate asupra i- 
mobilelor şi bunurilor bisericești cu caracter patronal, aflătoare 
prin singuraticele comunități patronate, cedând acest drept co- 
munității catolice, ceeace este de asemenea o greșală și un pre- 
judițiu în paguba Statului român. Căci, iată de ce este vorba. 

Insuși d. ministru lămurește în parte în expunerea de mo- 
tive a proiectului său, chestiunea unor atari comune patronate. 
Eu, însă, țin să complectez informația d-lui ministru cu aceea, 
că patronatul asupra comunelor catolice a fost un nou mijloc de 
favorizarea catolicismului, pentru ca acesta să se poată așeza 
şi afirma între cetățenii necatolici ai statului ungar, ca un ele- 
ment dizolvant sub raportul religionar şi ca un factor politic. 
Acesta este adevărul pur în ce privește presărarea patronate- 
lor exclusiv și cu predilecție printre comunele cu ortodoxi. 

Căci, într'adevăr, privind din punct de vedere geografic 
plasarea patronatelor acestora, vom găsi că acestea lipsesc în 
Ardeal şi în nordul Românismului ardelean, unde unirea, deci 
catolicismul, se consolidase din vreme. În Ardeal deabia că e- 
xistă câteva patronate de acest fel în beneficiul episcopiei ro- 
mano-catolice şi în al arhiepiscopiei greco-catolice din Blaj. 
Grosul acestor patronate este plasat în Crișana și Banat, unde 
catolicismul a aranjat și susținut în întreg veacul XIX o puter- 
nică ofensivă catolicizătoare, sprijinită tocmai pe patronatul 
acesta, care astfel, se dovedește ca un instrument de cucerire 
religioasă a ortodocșilor din acel ținut al țării. 

In slujba acestei catolicizări prin patronatul aducător de 
scutiri dela cheltuelile pentru întreținerea cultului de către 
creștini, au intrat nu numai averile catolice, ci şi însuși statul 
ungar, prin felurite instituţii ale sale, cum sunt Ministerul A- 
griculturii şi Domeniilor, Ministerul de Finanţe şi căile fe- 

rate, — în afară de fondul pentru propagarea religiei catolice. 
In privința acestor patronate, pe cari le-am examinat 

deasemeni în studiul meu de sub tipar, pot să vă dau, d-lor se- 

natori, următoarele orientări, în cifre statistice geografice : 


Ministerul Agriculturii și al Domeniilor ţine îndatori- 
rile de patron în 12 comune aparținătoare Blajului, în cari cele 
mai multe au majoritate ortodoxă, deci avem de a face cu o in- 
stituțiune de concurență. Alte 10 patronate ține acelaş minister 
în episcopia greco-catolică din Lugoj, şi 39 în episcopia roma- 
no-catolică din Timişoara, deci în partea absolut covârșitoare 
pe teritoriul Banatului ; așa dar, în total 61 patronate ale Agri- 
culturii. 

Ministerul de Finanţe ţine 8 patronate în arhiepiscopia 
greco-catolică a Blajului ; 12 în eparhia Gherlei, 1 în aceea gre- 
co-catolică a Orăzii, 3 în a Lugojului, 2 în episcopia romano- 
catolică din Satu-Mare, deci 27 patronate ale Ministerului de 
Finanțe. 

Căile ferate ocrotesc 8 comune greco-catolice și 15 ro- 
mano-catolice, toate în Banat, laolaltă 23 patronate dintre cari 
15 sunt sate cu majorități ortodoxe. In total, aceste trei insti- 
tuții de Stat au angajamente de a ocroti materialicește catoli- 
cismul în 54 parohii greco-catolice şi 57 romano-catolice, iao- 
laltă în 111 comune. . 

Mă complectez : Cele 111 patronate în sarcina Statului 
se repartizează pe ţinuturi astfel : 32 din Ardeal, 13 în Crișana 
și vre-o 66 în Banat. 

Despre fondul religionar catolic care-și are plasate mo- 
şiile în Banat, trebue să adaug, complectând informaţia de mai 
sus, că din cele 152 comune patronate de acest fond, 69 sunt în 
eparhia greco-catolică Oradea ; 46 în cea a Lugojului, deci 115 
cazuri de patronate greco-catolice, destinate a distruge Orto- 
doxia prin tot atâtea comune ortodoxe, unde sunt plasate aievea 
şi unde în cele mai multe cazuri, majoritatea credincioșilor o 
dă Ortodoxia și nu Catolicismul. 

Aceste patronate cari sunt şi un factor de militantism 
economic-confesional catolic printre noi, înseamnă și o inzes- 
trare a catolicilor, prin drept de proprietate pentru viitor, cu 
biserici, case parohiale și alte realități de ale comunelor bise- 
ricești, ridicate sau dăruite de Stat. Şi atunci, care va fi starea 
lucrurilor de mai apoi? Acești catolici, cari au avut norocul, 
că au fost înzestrați de statul ungar prin dreptul de uzufruct 
asupra acelor realități, le vor stăpâni pe viitor ca proprietari. 

Aceasta va fi, d-lor senatori, situația din viitor cu pri- 
vire la bisericile, casele parohiale, de proveniență patronală de 
Stat în toate cele 111 cazuri de patronate ale ministerelor, a 

ceeace noi nu o putem voi, și dacă am voi-o n'am avea cu ce s'o 
motivăm. Este în joc aşa dar, și un interes moral și material de 
Stat să salvăm un prestigiu şi o avere de Stat, pentru Stat! 


Deci, chestiunea patronatului eclesiastic are două ramifi- 
caţii, una de ordin personal și alta de ordin material. Una cu 
privire la felul de instituire, în Statul nostru, pe viitor, a epis- 
copilor și dignitarilor catolici, şi alta cu privire la averile ca- 
tolice colective sau repartizate sub titlul de patronat pe co- 
mune, Şi dintr'o direcție şi în cealaltă, Statul român e dator 
să-și apere interesele sale vitale, — ceeace, dacă nu s'ar putea 
— şi nici nu se va putea integral, cu prilejul acestei legiferări, 
are să urmeze mai târziu, De data aceasta însă, în omis, ar tre- 
bui să reglementăm chestiunea averilor patronale, în care pri- 
vinţă voi prezenta propunere concretă la discuțiunea pe arti- 
cole asupra legii. 

Atunci, când prozelitismul catolicizant al statului ungar, 
al bisericii rom. cat, și al averilor sale eclesiastice, ne-au des- 
binat, s'a săvârșit o mare nedreptate de ordin duhovnicesc şi de 
despoiere materială, cu poporul român ortodox, Jaful de su- 
flete și de averi bisericești, ce s'a săvârșit atunci, rămâne tot 
numai jaf şi el nu va putea fi nici odată legalizat și justifi-at, 
Sufletul românesc deapururi va reacționa împotriva acelui du- 
blu jaf. Căci, d-lor senatori, aş dori să vă spun un lucru foarte 
esențial în materie. Când în Ardeal mai ales și în toate celelalte 
ţinuturi românești s'a așezat între noi catolicismul sub numirea 
eufemistică de unire cu „Maica Roma cea bătrână“ atunci era 
suficient să treacă preotul cu câteva suflete la legea Impăra- 
tului, iar în temeiul poruncilor Impărătești, biserica cu toată 
averea ce o avea trecea la uniți. Prietenul meu dr. V., Ciobanu 
a publicat, despre Ardeal, o statistică oficială găsită în Viena, 
pe care o întocmise o comisiune împărătească pe la jumătatea 
veacului XVIII, prin care statistică se verifică pe deplin, sat 
de sat, afirmațiunea mea despre despoierea satelor noastre ar- 
delene, de bisericele şi averile lor. 

Cine ar putea dar, cu cuget împăcat, să afirme aci că ur- 
mașii acelor nedreptăţiţi în trecut nu ar avea — nu ar putea 
țrimi dela parlamentul României dreptul de a se întoarce cu bi- 
sericile și cu avutul lor ? 

Cine ni-ar putea contesta dreptul, de a legifera în acea- 
stă materie, sprijinul legal, lichidarea unui proces dureros al 
trecutului ? 

La tot cazul, acest proect îşi are învățămintele sale şi 
pentru situația noastră de azi, ca Parlament, între împrejurări 
radical schimbate, când trebuie să ducem mai departe firul pro- 
cesului de reintegrarea poporului românesc și a Statului român 
în toate drepturile sale suverane. 

Procesul acesta, d-lor senatori, a fost început prin drep- 
tul armei desrobitoare, ce au ridicat-o frații mai mari pentru 
liberarea politică a provinciilor româneşti din juguri străine. 
Procesul acesta s'a continuat prin dreptatea materială și socială 
morală, pe cari le-a pus Statul român la temelia reformei sale 
agrare. Procesul acesta şi-a găsit continuarea logică, sub raport 
duhovnicesc şi politic, prin legea de unificare administrativă, 
a bisericii ortodoxe române şi prin legile, în curs îusă, de uni- 
ficare administrativă şi judecătorească s. a. Acest proces tre- 
buie încheiat prin măsurile legislative, cari se depun în legea 
de acum a cultelor şi în alte legi viitoare, pentru a înlătura şi 
tirania politică-economică a catolicismului și pentru a pro- 
mova consolidarea morală și economică a Bisericii ortodoxe 
române, redându-i din plin capacitatea de acțiune în folosul 
operii duhovnicești şi culturale, ce i se așteaptă, ca Biserică 
dominantă în Statul român şi peste sufletul nostru naţional din 
întreg cuprinsul acestei țări binecuvântate de D-zeu, 

CUVÂNTAREA 
DOMNULUI EPISCOP MAKKAI 








D-le preşedinte, d-lor senatori, iau cuvântul la proectul 
general al cultelor, ca reprezentant al bisericei reformate, în 
Senat. De oarece însă cele două biserici ungare protestante, 
cari în credință şi în spirit sunt mai de aproape bisericii 
mele : cea ungară evanghelică și cea unitară, n'au reprezentanți 
în Senat, în urma cererei ce mi s'a adresat de către conducă- 
torii lor, în cuvântarea mea voi exprima şi punctul lor de ve- 
dere ; și prin urmare, cuvântarea mea va fi manifestarea con- 
cordantă a opiniei protestante din România, 

Imi exprim sincera mea mulțumire și aci în fața Ono- 
ratului Senat pentru faptul că d. ministru ne-a dat ocazie în 
mai multe rânduri ca să desvoltăm obiecțiunile și dorințele noas- 
tre mai importante ce avem asupra proiectului de lege și că 
acum în urmă în comisiunea Senatului s'a reușit a face modi- 
ficări în multe articole, tocmai în urma poziției înțelegătoare, 
ce a avut domnia sa, modificări, cari dacă s'ar aduce şi în lege, 
ne-ar fi potrivite pentru alinarea unei părți de îngrijorare şi 
neliniște. 

Trebue să fac o serioasă observație asupra întregului 
proiect : am fi dorit, ca acest proiect să arate o încredere de- 
plină față de bisericile istorice. Scopul bisericei este să dea 
credincioşilor educația de credință și de iubire de om. Această 
muncă se face pe terenul sufletesc şi tocmai de aceia are ne- 
voie de mai multă libertate, de mai mare autonomie şi posibi- 
litate de vieață de cât li se permite în acest proiect. După pă- 
rerea mea, Statul poate exercita o supraveghere și control asu- 
pra bisericii și atunci, dacă nu intră aşa de profund în detaliile 
vieței lor, cum intenționează proiectul de față. 

Statuarea atâtor ocazii de immixtiune şi a dreptului exa- 
gerat de control din partea guvernului, aduce cu sine în mod 
inevitabil concluzia, că în cadrul Statului român nu se mai 

poate realiza în întregime autonomia şi libertatea străveche a 
bisericilor noastre seculare. Dar bisericile protestante, cari vor 
să-și îndeplinească datoria lor față de Stat în mod sincer și 
loial, nu pot renunța de bună voie, în nici un caz, la drepturile 
lor dobândite prin martiria strămoşilor lor,. cari şi-au mărtu- 
risit credința şi nu se pot mulțumi cu mai puțină libertate, 
drept și posibilitate de vieaţă, de cât dispuneau odinioară. 

E şi în interesul Statului, ca bisericile să aibe posibili- 
tatea de a dezvolta munca lor în deplină libertate, în credința 
și idealul lor, pe terenul educației sufletești în deosebi azi, când 
vieața socială creștină şi vieața statelor sunt amenințate în în- 
treaga lume și aci foarte aproape de noi de tendințe distrugă- 
toare. Un fapt e sigur : cu cât mai mare e încrederea ce se ma 
nifestă din partea Statului față de noi, atât în legile, cât și în 
guvernământul său, vom fi membri cu atât mai leali și mai fo- 
lositori, ai lui. Cerem deci în primul rând încredere şi vă asi- 
gurăm, că nu vă veți înșela în bisericile cărora le dați cu în- 
credere muncă liberă și autonomă în vieaţa sufletească. 

Deoarece în proiectul de lege se simte tocmai lipsa ace- 
stei mari încrederi sufletești, pe care bisericile noastre, prin 
munca și tradițiile lor o au meritaţ din belșug, trebuie să de- 
clar cu părere de rău, că nu pot primi legea în forma ei actuală, 
dar îmi rezerv dreptul, ca în cursul desbaterilor pe articole să 
depun amendamente de modificări, în numele bisericilor pe 
cari le reprezint. 

CUVÂNTAREA |. P. S. ARHIEPISCOP 


ROMANO-CATOLIC AL TH. CIZAR 


D-le președinte, d-lor senatori, știind că Senatul are me- 
nirea să fie locul unde chestiunile mari ale țării se cumpănesc 
— nu cu ușurința vorbelor sau a spiritelor glumeţe, ci cu toată 
seriozitatea şi judecata de care trebue să dea dovadă oricine 
vorbește in fața maturului corp pentru binele țării : am cerut 
și eu cuvântul pentru a expune părerile bine chibzuite din 
punctul de vedere al Bisericii romano-catolice, ce o reprezint 
pentru ritul latin, deoarece o atare lege sau un atare regim, 
cum este acel al cultelor, recere mult tact din partea tuturora 
pentru a nu stingheri drepturile nimănuia, pentru a face drep- 
tate tuturora și pentru a asigura printr'o iege bună, dreaptă și 
trainică, o bază solidă pentru un viitor pacinic, care să conso- 
lideze într'adevăr patria și să o ferească de certuri și desbi- 
nări, ca să putem pune cu toții umărul la refacerea şi reînflo- 
rirea bogățiilor țării. 

Imi permit, de aceea, să atrag atențiunea d-niilor Voas- 
tre asupra unui principiu de drept, că anume competinţa Sta- 
tului cu privire la legiferarea organizării Bisericii sau a cul- 
tului ori a Cultelor este limitată de însăși Constituţia religiei 
în genere, care spune lămurit să dăm Cezarului ce este al Ce- 
zarului, dar să nu uităm a da şi lui Dumnezeu cele ce sunt ale 
iui Dumnezeu, — şi că trebuie să ascultăm mai mult de Dum- 
nezeu decât de oameni, — și că nouă oamenilor muritori, nu ne 
este dat să făurim legi în contra dispozițiunilor Celui-de-sus, 
şi că aceasta la noi în țară nici n'ar trebui să se poată presu- 
pune sau bănui, de oarece deviza țării este: Nimic fără Dum- 
nezeu. 

Mă bucură deci, că onorabilul guvern dorește să regle- 
menteze situația cultelor pe principiul egalităţii şi libertăţii, 
și doresc un singur lucru, ca aceasta să nu fie numai pe hârtie, 

ci în realitate, să nu fie numai pentru unii, iar ceilalţii să fie 
considerați copii vitregi ce-s numai spre povara familiei și că- 
rora li se dă deabia bucățica de pâine zilnică. Regimul cultelor 
nu poate atinge ori stingheri nici drepturi câștigate, nici nu 
poate contraria Constituţii centenare și milenare. Legislația 
trebue să împiedice orice încălcare a autorității, trebue să apere 
orice drept, trebuie să pedepsească orice abuz. Nu poate cere 
o lege ceeace este în contra dispoziţiunilor dogmatice sau ĵuri- 
dico-canonice ale vre-unui cult, nu poate cere ceva care să 
apară chiar numai a fi anticonstituţional ; după cum niciodată 
biserica nu va unelti în contra existenţii sau siguranței Sta- 
tului sau a Dinastiei, ori a puterilor conducătoare, ci va da 
mereu exemplul ordinei şi supunerii în toate cele drepte. 


Un alt principiu logic spune că nu se poate generaliza 
un fapt particular, așa că, spre exemplu, greşala unuia sau pu- 
ţinora, pe când majoritatea protestează, nu poate fi atribuită 
prin insinuare întregei organizațiuni. Trebue să evităm nea- 
junsurile ce isvorăsc din acuze false, din denunțuri nedovedite, 
din calomnii vădite ; dar trebue tot astfel să fim dârzi și neîn- 
durători cu păcatul, cu crime, cu uneltiri perverse, cu încăl- 
cări regulate şi repeţite ale paragrafelor de justiție, fie acestea 
făptuite de oricine ar fi el, — fiindcă numai atunci ne vom 
reface prestigiul pierdut în parte, numai atunci vom recuceri 
încrederea, numai atunci vom sana moravurile post belice, nu- 
mai atunci vom asigura onoarea, avutul și .vieaţa cetățenilor, 
cari la rândul lor se vor mândri a avea legi, regimuri şi regu- 
lamente, precum şi o justiție ce fac onoare ţării, România de 
azi, care aspiră să devie mâine iar Dacia fericită. 

Să nu cădem în greşala multora, de a da cu o mână şi de 
a lua cu cealaltă, sau cu am bele chiar mai mult înapoi. Astfel, 
când cineva sau ceva, este o persoană juridică, atunci i se cu- 
vine fără restricțiune tot ceeace justiția prevede pentru atare 
persoană. D-lor senatori, religia şi justiția nu sunt lucruri cari 
se schimbă cu moda sau după mentalitatea şubredă a unuia sau 
a altuia ! Mai bine ar fi pentru multe State, ca ele să se ocupe 
numai cu partea pur civilă şi să lase în seama bisericii şi cul- 
telor istorice sau recunoscute cele religioase, decât să comită 
erori sau să creeze cuib de învrăjbire. Trebue de aceea să se fe- 
rească legislația de lucruri inutile sau vexatoare, de echivocuri, 
de lipsă de claritate, de tălmăciri forțate sau unilaterale, de pro- 
misiuni — ce nu se vor îndeplini nici odată, sau una la sută, 
şi mai ales trebue să se ferească de a deschide larg porțile unui 
prozelitism dăunător, fratricid, în loc de a înfrăți pe toți cei 
buni ca să lupte umăr la umăr în contra puhoiului sectar ce 
inundă, purtat de valuri sclipitoare, ţara dela un cap la altul, 

ademenind pe săteni şi pe lucrători pentru că se prezintă în 
piele de oaie cu lâna de aur! Să nu se ştirbească nici dreptul 
părintesc în familie, să nu se ceară lucruri imposibile din punct 
de vedere religios sau canonic, căci religia sau codul dreptului 
canonic nu pot fi schimbate de niciun Stat, şi de aceea nu le va 
putea puge nimeni în conformitate cu dispozițiuni contrarii ; 
cu un cuvânt, buna chibzuială este interesul superior al Statului. 

Aibă onorabilul guvern cât și d-niile-voastre ferma con- 
vingere, că cu cât mai nestânjeniți vor fi credincioșii în genere 
şi enoriașii romano-catolici în parte în exercițiul cultului lor,— 
cu atât mai buni patrioți și cetățeni pacinici şi de ordine se vor 
afirma, nu din silă, ci din suflet. De aceea așteptăm și noi, ca 
legile ce se făuresc să nu ne bănuiască de a fi noi mai puțin 
patrioți decât confrații noştri din majoritate, ci să aibă în ve- 
dere dorința noastră de a ne manifesta mereu ca cetățeni iubi- 
tori de țară — având noi aci numai una, d-lor senatori, — şi 
pentru această unică patrie voim să conlucrăm din toate pu- 
terile alături de confrații noștri la acelaş ideal comun. 

Exprim deci înaltului guvern şi în special d-lui ministru 
al cultelor mulțumire pentru vădita bună-voință de a găsi pen- 
tru toate greutățile o soluție împăciuitoare şi doresc ca să se îm- 
plinească întru toate cuvintele atât de înțelepte din expunerea 
de motive a proiectului pentru regimul cultelor : Nu se face 
nici o deosebire între un cult şi altul. Toate sunt puse pe picior 
de egalitate şi tuturor li se dă acelaș sprijin şi aceeaș protec- 
iune, pentru că toate urmăresc acelaș scop civilizator şi pentru 
că toate corespund nevoilor sufletești ale unei părți ma. mari 
sau mai mici din populaţia țării. Mă asociez la aceste rânduri 
din tot sufletul ! 

Gândiţi-vă la refacerea noastră internă: — nu o zăbo- 
viți cu decenii ; gândiți-vă la scumpa noastră patrie, ce a sân- 
gerat atât în timpuri trecute : — trebuie acum să dăm mână cu 
mână, trebuie să ne afirmăm unitatea sufletească, ca să putem 
apăra nu numai acum, dar și mai târziu unitatea națională (a- 
plause). lată care-i datoria noastră, iată ce cu voce de mamă 
iubitoare cere dela noi țara : Drept urmare a acestor conside- 
rațiuni socotesc nu numai bun şi folositor un regim al cultelor, 
dar chiar foarte necesar : însă tocmai de aceea nu pot vota 
fără rezervă forma lui actuală, în care sunt articole cari au pro- 
dus tristul spectacol de surescitare la care asistăm. 

CUVÂNTAREA D-LUI RABIN 
DR. |. NIEMIROVER 


D-le preşedinte, d-lor senatori, legea cultelor trebuie 
privită atât din punct de vedere general al Statului român, 
cât și prin prisma fiecărui cult. Cu privire ia votarea legii se 
înţelege că interesele fiecărui cult sunt decisive pentru re- 
prezentanții cultelor, iar ca buni cetățeni suntem obligați de a 
judeca dintr'un punct de venere general şi atunci dacă tratăm 
principiile, tendințele, scopurile acestei legi, trebuie să mulțu- 
mim înaltului guvern și excelenței sale d-lui ministru al culte- 
lor, d. Al. Lapedatu, că ceeace Constituţia garantează fiecărui 
cult recunoscut, este pus în aplicare prin această lege a regi- 
mului cultelor. 

Libertatea conștiinței este baza acestei legi. Cu privire la 
unele paragrafe care se ocupă cu trecerea dela un cult la altul. 
libertatea conștiinței a fost călăuza legislatorului. 

Trecerea dela un cult la altul nu poate fi privită de 
preoţi cu ochi buni. Nu vorbesc de trecerea dela un cult la un 
alt cult înrudit, ci am în vedere trecerea dela un cult la un alt 
cult depărtat de confesia inițială. 

Libertatea cultelor trebuie și îngrădită în anumite direc- 
ţiuni, şi bine s'a zis că nici o prescripţie religioasă a unui cult 
nu poate servi ca un pretext pentru neîndeplinirea datoriilor 
față de Stat. Pe de altă parte însă şi Statul este obligat să res- 
pecte pe cât posibil pentru a nu suferi ordinea Statului, pres- 
cripțiunile religioase și rituale ale fiecărui cult. 

Imi permit a da o pildă. 

Se înţelege că cu privire la legile militare, la îndeplini- 
rea datoriilor față de Stat și față de armată, niciodată o pres- 
cripţiune religioasă a unui cult, a unei asociațiuni religioase, 
nu poate fi un pretext de nedisciplină, de nerespectare a legi- 
lor. (Aplause). 

Iar când este vorba de respectarea credinţei şi conștiin- 

tei unor părinți evlavioși cari nu pot permite ca și copiii lo: 
să scrie în zi de Sâmbătă, atunci trebuie respectată voința lor 
religioasă. Așa trebuie şi așa a și fost în alte State, A existat 
aceasta chiar în Vechiul Regat și mai cu seamă în provinciile 
alipite, unde sunt mii și mii de părinți evrei cari cer această 
măsură. Nimeni nu poate judeca dacă această procedare a lor 
este modernă, dacă ea corespunde concepției timpului nostru, 
nimeni nu poate judeca despre o chestiune religioasă internă, 
dacă este o superstiție sau este o convingere, fiindcă ori şi ce 
lucru pe care îl ținem noi ca o învățătură sfântă, alți oameni 
îl pot găsi că este o prejudecată. Trebuie să respectăm conş- 
tiinţa acelora cari vor ceva care nu constitue o atingere pentru 
bunul mers al Statului. 

Și noi, ca evrei, cari ne simțim în ceeace privește cre- 
dința, uniți cu judaismul din lumea întreagă, în ceeace privește 
organizarea noastră suntem în cadrul Statului român. Am au- 
zit aici că şi reprezentanții bisericii dominante au spus că în 
ceeace privește dogma sunt uniți cu reprezentanții ortodoxi:smu- 
lui din lumea întreagă, dar în ceeace privește organizarea, sunt 
cu totul în România. Așa și confesiunea noastră. Salutăm nu- 
mai acest punct de vedere că ne organizăm în țară, și noi ain 
fi vrut chiar „prin țară“, dar vom vorbi despre acest punct. 

Cultele, cari în epoca noastră, în timpul decăderii mo- 
rale, au misiunea înaltă, menirea de a ridica nivelul etic al po- 
porului, trebuie să fie înzestrate cu mijloace materiale și cu 
puterea morală. 


Legea prevede dreptul cultelor de a-și creia venituri, 
şi promite şi subvențiuni din partea Statului. S'a spus aci că 
orice cult vrea să fie înscris în bugetul Statului cu sume mari. 
Cred că noi nu putem fi acuzaţi în această direcțiune. Dacă ați 
auzit ieri cât dă Statul cultului mahomedan și dacă faceți so- 
coteală câți evrei sunt în această țară, atunci veți găsi că şi în 
acest an — în care prin bunăvoința guvernului am fost în- 
scriși cu 10 milioane pe an, abea acum, în bugetul Statului, — 
noi nu exagerăm nimic în pretențiunile noastre. 


Dar mai important decât puterea aceasta materială, este 
forța morală și suntem recunoscători că sa prevăzut că vom 
putea crea un seminar rabinic, care trebuie înființat și din 
punctul de vedere al Statului. Rabinii, cari — se înțelege că 
în primul rând trebuie să propage religia lor, au și datoria 
sacră de a da populaţiei evreești o educaţie cetățenească, ei tre- 
buie deci să primească educația lor într'o școală rabinică în 
țară (aprobări), întrun seminar rabinic, ceeace până acum nu 
a fost posibil. Seminarul rabinic sau școalele rabinice, cari 
vor fi create, vor folosi atât religiei mozaice cât şi Statului ro 
mân ! (Aplause). 

Avem nevoie şi de un seminar care să pregătească profe- 
sorii de religie şi de limba ebraică, fiindcă limba ebraică este 
sufletul religiunii noastre, limba Decalogului, limba preoţilor, 
şi dacă s'a prevăzut în proiectul de lege că învățământul reli- 
gios în școlile Statului va fi condus, supravegheat, organizat 
din partea autorităților fiecărui cult, atunci se înțelege că vom 
avea și posibilitatea de a da unor astfel de educatori ai popo- 
rului, și educațiunea necesară într'un seminar pentru profesori. 

D-lor senatori, mai este o chestiune care trebuie re- 
zolvată. 

In această lege s'a recunoscut rolul cultelor de a creea 
instituţii de cultură și binefacere. Această chestiune este pen- 
tru noi, care aparținem cultului mozaic, de o importanță deo- 
sebită. Din motive istorice despre care nu voi vorbi aci, la noi 
comunitățile au avut încă mai mult posibilitate sau necesitate 
s'a arătat încă mai mult la noi de a crea astfel de instituţiuni, 
de cât poate chiar la alte culte. 


In judaism este exprimată această dorință. Simion cel 
Drept a spus că judaismul se bazează pe „thora“ adică cultură, 
„avoda“ slujba religioasă și „Ghemiluth Hassadim“ adică bine- 
faceri. 

Situațiunea cultului mozaic este următoarea : în Vechiul 
Regat din motive istorice, ca să nu vorbesc mult despre acest 
punct, comunităţile nu au putut fi organizate, nu au fost recu- 
noscute şi abia în ultimul țimp a început un proces al organi- 
zării şi s'a format şi o uniune a comunităților. 

In celelalte provincii organizația diferă după legile sta- 
telor cărora au aparţinut până acum. Cultul mozaic formează o 


unitate, dar sunt totuși multe nuanțe, în Vechiul Regat avem ri- 
tul spaniol, care şi-a păstrat independența față de ritul celor 
mulți, față de ritul occidental căruia aparțin aproape toţi 
evreii cu diferite nuanțe religioase culturale. 

In Ardeal sunt comunitățile așa zise ortodoxe neologe 
şi status quo. Acum dacă trebuie să ne organizăm, — și ten- 
dința acestei legi este ca să organizăm, — este şi în interesul 
Statului şi în interesul nostru propriu. Există însă pericolul 
semnalat de excelența sa d. ministru Lapedatu, prin cuvântul 
„pulverizarea“ cultului mozaic. 


Dacă se vor lua măsuri ca să se fixeze dinainte că în 
fiecare localitate poate exista numai o singură comunitate, se 
înțelege că drepturile comunităţilor spaniole din Vechiul Re- 
gat şi ale comunităţilor ortodoxe separatiste din Ardeal nu vor 
îi atinse întru nimic. Dacă nu se vor lua aceste măsuri de orga- 
nizare ca să se formeze o singură comunitate în fiecare locali- 


Ss. 


tate, există pericolul pulverizării cultului nostru prin formarea 


www.digibuc.ro 


135 


de secte și secte, grupuri și grupuri şi consecinţele vor fi ne- 
plăcute, nu numai pentru noi, dar și pentru Statul român. De 
acesa 'noi rugăm ca prevederea comunităţii unitare să fie intro- 
dusă în această lege care ține seamă de situațiunea noastră și 
în această privință. 

Noi putem lua în considerare acest proiect de lege, a- 
vândă speranța că până la votarea pe articole, înaltul guvern va 
consimți la propunerile parlamentarilor evrei din întreaga țară. 

Ca reprezentant al cultului mozaic care are în această 
țară un trecut secular, mă simt obligat de a saluta tendința a- 
cestui proiect, exprimată în introducerea d-lui ministru și în 
referatul d-lui Gârboviceanu : tendinţa de a aduce armonie şi 
pane tuturor confesiunilor. (Aplause). 


RRX 

D-LUI FRIEDERICH TENTSCH 


D-le președinte, d-lor senatori, proiectul prezentei legi 
ca atare este binevenit fiind destinat de a servi ca bază legală 
pentru desvoltarea cultelor minoritare din țară în viitor. Insă 
cu regret trebuie constatat că nu respectează în deajuns baz 
„egală de până acuma a acestor culte și că formează faţă d 
trecut un pas înapoi. Restrânge prea tare autonomia biseri- 
cilor avută până acum. Arată o neîncredere față de biserici, pr 
care nu au meritat-o. Numai din aceasta se poate explica aceea 
că li se interzice bisericilor peste tot de a primi daruri şi sub- 
vențiuni din străinătate iar în țară pot face aceasta numai sub 
anumite condițiuni și aceasta într'un timp, când în toată lumea 
se înțelege dela sine că credincioșii unei biserici să se ajuto- 
reze unii pe alții dacă sunt lipsiţi. Biserica evanghelică a expri- 
“mat în repețite rânduri îngrijorările sale față de mai multe 
dispozițiuni din acest proiect, și dacă unele au fost luate în con- 
siderare în mod mulțumitor de d. ministru, totuşi altele impor- 
tante nu s'au luat în vedere. Astfel regret, dar nu pot accepta 
proiectul ca bază a dezbaterilor speciale din motivul că dispo- 
zițiunile proiectului de lege restrâng în mod nemotivat des- 
voitarea bisericească. 











A A 

D-LUI ELEMER GYARFA 








D-le președinte, d-lor senatori, înainte de a intra în exa- 
minarea şi desvoltarea chestiunilor, cari sunt în legătură strân- 
să cu proiectul de lege de față, cred că este datoria mea cava- 
lerească, ca să fac o declarațiune în numele tuturor minorită- 
ților fără deosebire de confesiune și de naționalitate. 

D-lor senatori, de la intrarea noastră în viața publică a Ro- 
mâniei, am găsit și am simțit totdeauna din partea Ministerului 
Cultelor o bunăvoință netăgăduită şi necontestată. Aceasta tre- 
buie s'o recunoaștem, 

După iscălirea tratatului de pace, când d. Goga a fost 
titularul Ministerului Cultelor, s'a inaugurat la acest departa- 
ment un regim care este hotărîtor binevoitor față de noi, regim 
care a fost menținut şi prin urmaşii d-sale, d-nii miniștri Banu, 
Lapedatu şi Goldiș. In adevăr, toți aceşti domni miniștri, cât și 
colaboratorii lor, totdeauna s'au ocupat cu deplină bunăvoință 
și încredere cu chestiunile noastre. Pe când, pe de altă parte 
din partea Ministerului Instrucțiunii Publice am suferit în 
nenumărate rânduri nespus de mult, încât am fost nevoiți odată 
să cerem chiar sprijinul şi să alergăm la Liga Naţiunilor. (In- 
treruperi). 

D-lor senatori, trebuie să recunoaştem că faptul că, în 
pregătirea acestei legi — și dacă nu la început, totuși mai târ- 
ziu — am fost ascultați, şi că d. ministru al cultelor ne-a 
dat prilejul ca să expunem cerințele noastre, și că întrucât a 
fost cu putinţă cerințele noastre au fost luate în considerare. 

Dar totuşi, această bunăvoință nu a fost suficientă ca să 
se rezolve toate problemele noastre și să fie alcătuit un proiect 
de lege care să fie satisfăcător. 

D-lor senatori, am situațiunea foarte” grea că sunt sin- 
gurul reprezentant politic al minorităților maghiară şi ger- 
mană, și prin urmare sunt silit să expun vederile tuturor cul- 

telor, cultului protestant cât şi a catolicilor din nouile ținuturi. 
Prin urmare, voiu expune mai întâiu punctele de vedere mino- 
ritare generale, şi după aceea voiu expune ca reprezentant al 
bisericii catolice din Transilvania, din încredințarea organiza- 
țiunii noastre de acolo, şi câteva puncte de vedere cari privesc 
numai catolicismul. 

Am spus că cu toată bunăvoința d-lui ministru al culte- 
lor, nu s'a putut face o lege satisfăcătoare, şi anume din patru 
motive : 

Mai înainte au fost deja aduse, și au fost deja stabilite 
câteva principii în Constituţiune și in legea de organizaţiune 
bisericească a bisericei ortodoxe, care principii mau împede- 
cat ca această lege să fie înfăptuită așa cum am fi dorit noi. 
Principiul egalităţii lipsește din această lege și trebue să lip- 
sească fiindcă Constituțiunea face distincțiuni între culte, de- 
clarând pe unul dominant, iar pe celelalte ca, având prioritate. 

Al doilea motiv pentru care această lege nu ne îndestu- 
lează, este lipsa de încredere care se vede în acest proiect. A- 
cest punct de vedere a fost eri desvoltat de către episcopul 
Makkai. Ştiţi că această lipsă de încredere față de noi a avut 
ca consecință ca acest proiect să fie saturat cu măsuri poli- 
țieneșşti. 

Al treilea motiv cu care a trebuit să lupt au fost influen- 
tele şi tendințele extremiste ale acestei legi, pe care l-am văzut 
aci atât în comisiunile Senatului, cât și zilele trecute în şe- 
dință, ele fiind pe larg desvoltate în fața onoratului Senat în 
vorbirea părintelui Ciuhandu şi reprezentat în mod pasionat de 
d. senator Turcu. 

Al patrulea motiv care a împedecat alcătuirea unei legi 
satisfăcătoare a fost nerespectarea trecutului istoric şi neres- 
pectarea drepturilor istorice câştigate. Această mentalitate a 
fost exprimată prin d. prim ministru Vintilă Brătianu cu cu- 


vintele : „noi nu suntem moștenitorii orişicui“. Eu cred, că 
fiecare dintre noi este moştenitorul cuiva, şi că trebuie să se 
țină seamă de trecutul lui şi de trecutul altora“. 

D-lor senatori, zilele trecute s'a discutat aci foarte mult 
raporturile dintre Stat şi biserică. In ceiace priveşte aceste ra- 
porturi se cunosc mai multe sisteme, dintre care trei sunt mai 
importante. 

Primul sistem este sistemul bisericii de Stat, care a exis- 
tat aci în Vechiul Regat. Acest sistem a existat şi în Rusia ţa- 
ristă. El este aplicat şi astăzi în Anglia şi acest sistem a existat 
până la războiul mondial în Austria. Pe lângă acest sistem bise- 
rica, este a Statului. Ea are preponderență față de celelalte bi- 
serici, 

Cel de al doilea sistem este cel al Statului laic. D. prim 
ministru Vintilă Brătianu, are o ideologie pe care o repetă foar- 
te des : „România este un Stat laic“. Această ideologie vine din 
Franța, unde s'a declarat pentru prima oară laicismul Statului. 

Această ideologie a fost aplicată şi în Italia înainte de 
Mussolini. Acuma Mussolini, care cunoaşte bine scopurile şi 
necesitățile țărei sale, abandonează acest sistem. 

Al treilea sistem, este sistemul nostru ardelean cu bise- 
ricile sale istorice. Acesta nu este sistemul Statului laic. Sta- 
tul ma rupt legăturile sale cu bisericile, ci el le recunoaște și 
pe temeliile acestor biserici dorește să-și clădească întregul său 
sistem. 


Eu cred că și Statul Român trebuie să fie aconfesionai, şi 
nu poate să aibă biserică de Stat. Dar trebuie să fie creştin și 
să stea pe temelia și pe temiul cultelor istorice, așa cun stă 
scris şi pe stema României : „Nihil Sine Deo“. 

Prin urmare acest sistem al statului laic trebue aban- 
donat odată pentru totdeauna. 

D-lor senatori, spre a pricepe această concepțiune arde- 
leană, cu diferite biserici recunoscute, trebue să cunoaştem des- 
voltarea religioasă a Ardealului. Precum d-voastră știți toți, 
dela 1000 până la 1540, în Ardeal, care era atunci parte integran- 
tă a Ungariei, a existat o singură biserică, aceia catolică. 

In anul 1540 a murit ultimul rege independent, Ioan Za- 
polya, şi atunci s'a introdus protestantismul în Ardeal, care tot 
odată cu moartea acestui rege, a devenit independent de Unga- 
ria. Se introdusese luteranismul mai înainte, după aceia calvi- 
nismul şi în sfârşit unitarismul. 

Germanii din Ardeal au adoptat confesiunea luterană iar 
maghiarii au adoptat mai întâi confesiunea calvină, după aceia 
au trecut în majoritate la unitari, şi în sfârșit au rămas cei 
mai mulţi calvini. 

Această eră a ţinut dela 1540 până la 1604, adică 64 ani- 
până când confesiunea protestantă s'a răspândit în Ardeal și 82 
aşezat acolo. In 1604 au ajuns pe tronul Ardealului principi pro- 
testanți și atunci a venit o eră care a ținut 86 de ani, până la 
1690, când principii Ardealului erau fără deosebire, toţi de re- 
ligie calvinistă, şi când această biserică a fost considerată, dacă 
nu ca biserică dominantă, însă ca biserica marei majorități a 
Ardealului, pe când saşii au adoptat luteranismul, iar o parte 
destul de însemnată din maghiari, mai ales secuimea, a rămas 
credincioasă bisericei sale strămoşeşti catolice. 

In 1690 au intrat Habsburgii în Ardeal şi au preluat im- 
periul asupra Ardealului. Cu preluarea imperiului în 1690 s'a 
iscălir un contract numit „diploma leopoldiană“ în care con- 


www.digibuc.ro 


140 


tract imperatorii austriaci au recunoscut starea de fapt care 
era în Ardeal în chestiunea religioasă și s'au obligat că nu vor 
turbura această stare de fapt şi vor respecta drepturile câști- 
gate ale acestor biserici. 

Am auzit ieri plângeri multe, că sar fi făcut violențe 
din partea guvernelor față de populația românească din Ardeal, 
şi anume din partea Habsburgilor, şi d. senator Ciuhandu spu- 
nea : că ungurii le-au făcut. Trebue să stabilesc faptul că nu 


noi ungurii, ci guvernul austriac din Viena a protejat atunci 
în câteva locuri, şi nu chiar în modul cel mai blând tendința de 
recatolicizare şi că nu numai românii au fost închişi la Kufs- 
tein, dar şi un mare număr de maghiari a suferit acolo, iar ge- 
neralul Bucov a dărâmat nu numai bisericile românești, și tot 
el a fost acela care a ucis o mulțime de secui în judeţul Ciuc. 

Aceasta a fost situațiunea în Ardeal până la 1867 când 
s'a înfăptuit unirea Ardealului cu Ungaria. Odată cu declararea 
acestei uniri cu Ungaria, legislația ungară a recunoscut, pre- 
cum au recunoscut şi Habsburgii în 1690, drepturile istorice, 
ale bisericilor recunoscute Ardealului şi egalitatea între aceste 
biserici. 

Drepturile bisericii ortodoxe au fost recunoscute în 
1791 prin art. de lege No. 60 care spune din cuvânt în cuvânt, 
că: biserica orientală neunită, de rit grec, care a fost până 
acum o biserică tolerată se întărește în exercițiul liber pe baza 
acestui articol, așa că toți credincioşii acestei biserici să fie 
dependenți de episcopi şi așa mai departe. 

D-lor senatori, în această desvoltare istorică, se vede că 
cultele din Ardeal sunt concretizările evenimentelor şi desvol- 
tărilor istorice din Ardeal, și expresiunea necesităților 'sufle- 
teşti şi tradiţiilor strămoșești ale acestei populaţii. 

Cari sunt consecințele acestei desvoltări istorice a culte- 
lor din Ardeal? Eu aşi dori să vă atrag atențiunea asupra ur- 
mătoarelor patru consecinţe: întâiu este aceea, că prin această 
desvoltare istorică fiecare cult s'a întărit pe bazele sale stră- 


moșești, fiecare cult are autonomia sa strămoșească, are drep- 
turile sale câştigate şi asigurate de veacuri. 

A doua consecință a fost o toleranţă reciprocă şi un res- 
pect reciproc între credincioșii diferitelor culte; iar pe de altă 
parte, d-lor senatori, un devotament și o afecţiune tradițională 
care de altfel este în strânsă legătură cu susceptibilitatea și 
sensibilitatea față de orice vătămare. 

A treia consecinţă este un interes viu și din partea laici- 
lor pentru chestiunile bisericești şi mai ales participarea lor 
efectivă în toate manifestațiile vieții bisericești, ceeace este 
necunoscut aci în vechiul regat. 

A patra consecinţă, este o distincțiune absolut clară a 
rolului bisericii și cultului față de viaţa publică și privată. 
Noi, dincolo, nu confundăm niciodată viața publică şi viața 
privată, biserica şi cu cultul. Noi facem o distincțiune absolut 
clară şi nu introducem nimic în viața privată a familiilor, nu 
introducem acele diferențe care ne despărțesc în chestiunile 
bisericești şi nici în viața publică noi nu introducem această 
diferență, ci respectăm totdeauna credința unora și altora. 

In cursul desbaterilor la această lege, am văzut cum ne- 
înțelegerile în această chestiune au ca sursă împrejurarea că 
d-voastră aci, în vechiul regat, ați avut până acum până la în- 
tregirea ţării, o singură biserică şi prin urmare în concepţiunea 
d-voastră confesiunea și naționalitatea sunt identice, pe când 
în realitate ele sunt două lucruri, foarte distincte. Noi dincolo 
în Ardeal, am făcut în totdeauna o distincțiune foarte clară în- 
tre confesiune și naționalitate. 


Ca să luăm de pildă biserica catolică, şi aci nici nu vreau 
să vorbesc de biserica catolică de rit grec, ci numai de biserica 
catolică de rit latin care are un milion și jumătate de credin- 
cioşi — când se vorbește aci de biserica catolică toată lumea 
crede că este o expozitură a tendințelor ungurești cu toate că 
de fapt biserica catolică ca și în toată lumea așa și la noi, nu 
este o biserică națională, astfel în cât nici credincioșii bisericii 
catolice din Ardeal nu aparțin nici unei singure naționalități ci 
se împărțesc în două părți: o parte sunt maghiari altă parte 
sunt germani și afară de aceste două mai sunt Slovaci, Italieni 
și alții. În ceeace privește protestanții sunt între ei cam șapte 
sute de mii de maghiari, iar restul de 3—4 sute de mii sunt 
germani. In ce priveşte împărțirea naționalităților, maghiarii 
se împart cel puțin în patru confesiuni: catolici, reformați, uni- 
tari, evanghelici. Germanii se împart în două confesiuni. Sunt: 
catolici și luterani. Prin urmare noi dincolo facem o distinc- 
țiune clară între confesiune și naționalitate. Nu le confundăm 
niciodată una cu cealaltă. Prin urmare știm foarte bine că con- 
fesiunea şi credința religioasă este una, iar naționalitatea, 
limba și cultura noastră este altceva. Dacă d-voastră priviți 
această chestiune cum este în realitate, cred că aceste împre- 
jurări vă vor linişti, că de exemplu, nu se poate :magina ca bi- 
serica catolică din Ardeal să fie o expozitură a tendințelor ire- 
dentiste maghiare, pentrucă această biserică unește în sânul ei 
cel puțin tot atâți germani cât și maghiari. 

Aceasta este situațiunea și cu protestanții. Germanii nu 
pot întreprinde prin bisericile protestante aici, o mișcare pan- 
germanistă pentrucă între ei sunt o mare parte de maghiari. 

Calvinii sunt exclusiv maghiari, dar maghiarii nu sunt 

exclusiv calvini. Nici jumătate din numărul maghiarilor nu 
este de religiune calvină. Ştim bine că în chestiunile care privesc 
limba și cultura noastră trebue să conlucrăm cu calvinii şi cu lu- 
teranii. Când e vorba de credința noastră, de chestiunile biseri- 
cii, trebue să conlucrăm cu catolicii de altă naţionalitate. 

In ceeace privește acum chestiunea specială a catolicilor, 
eu ştiu prea bine că înalții prelați greco-catolici vor răspunde 
demn la toate chestiunile cari s'au ridicat aici. Totuși cred că 
este datoria mea să răspund și eu la câteva obiecţiuni cari s'au 
făcut aici în chestiunea catolicismului. 

Când am vorbit mai înainte despre religia străveche a Ar- 
dealului, am cutezat să spun că după părerea mea credința stră- 
veche a românilor nu ar fi putut să fie alta decât acea catolică 
și cred că, — neavând nici o competință în contestarea succesiu- 
nii din Dacia Traiană, — cred că mau putut avea acei succesori 
ai lui Traian, — când au trecut la creștinism, — n'au ptut avea 
altă credință decât acea catolică. Prin urmare credința cea mai 
veche a românilor dacă acceptăm succesiunea Daciei-Traiane, 
ma putut fi alta decât catolică. (Intreruperi, sgomot). 

P. S. ARHIEPISCOP GURIE AL BASARABIEI : A- 
tunci nu era credinţă catolică ! 

D. ELEMER GYARFAS : Cred că Inalţii Prelaţi greco- 
catolici vor desvolta 'această chestiune cu mai muită competență. 

I. P. S. PIMEN, MITROPOLITUL MOLDOVEI ŞI SU- 
CEVEI : Aţi luat în discuţie o chestiune prea grea pentru 
d-voastră. Lăsaţi să o rezolve alții. (Aprobări). 

D. ELEMER GYARFAS : D-lor senatori, zilele trecute 
s'a vorbit aci foarte mult despre unirea românilor care s'a făcut 
la anul 1700. Chestiunea aceasta va fi desigur expusă şi desvol- 
tată de către Inalţii Prelaţi greco-catolici. Eu, ca minoritar și ca 
maghiar, doresc să stabilesc numai un singur fapt, că s'a spus aci 
cum că trecerea românilor la catolicism s'a făcut sub influența 
maghiară, ceea ce eu tăgăduesc. 

Sperăm că conducătorii Statului nostru nu vor tinde să 
restrângă cercul nostru de activitate şi activitatea bisericilor 
noastre să desfășure întreagă puterea lor binefăcătoare, de oare- 
ce un singur cuvânt blând, împăcător, rostit din gura unui ar- 
hiereu stimat și iubit, face incontestabil mai mult pentru con- 
solidarea Statului, ca toți agenții de siguranţă. 


` 

CUVANTAREA 


P. S. EPISCOP GR. COMŞA 


Prin legea cultelor nu se încalcă drepturile nimănui și 
mai puţin drepturile pe cari le-au avut și de cari sau bucurat 
până acum cultele istorice. Din potrivă se acordă prin actualul 
proiect de lege o deplină libertate, poate cea mai generoasă li- 
bertate ce s'a acordat cândva printr'o lege a cultelor. Aș putea 
să spun chiar că libertatea care se acordă prin actualul proiect 
de lege este dusă la extremitatea generosității. 

Fără de religiositate nu este cu putință să existe avânt, 
să existe cumpenire luminoasă în viața omenească și nici o mă- 
sură, niciun dreptar în această viață, nici în viața individuală, 
nici în viața colectivă, nici în știință şi nici în artă, nici în viața 
socială şi nici în cea economică. 

Convingerile religioase de cele mai multe ori stăpânesc 
. şi pe celelalte, am putea zice întregul complex de păreri şi opi- 
nii ale ființei omenești. Astfel îmi explic eu şi în chipul acesta 
trebuie să ne explicăm cu toţi şi animația aşa de vie care s'a 
stârnit în jurul acestui important proiect de lege. 

Dacă intervin şi eu în mijlocul acestei animații, este că 
” s'a procedat cu chiar prea multă generozitate în acordarea exer- 
ciţiului liber al religiunii. Ştim cu toţii că viaţa colectivă reli- 
gioasă, este eflorescența, este reazimul și puterea de organizare 
a sentimentului şi a cultului religios. Statul lasă fiecărui cult 
libertatea să se organizeze în colectivităţi religioase astfel ca a- 
cestea să poată ridica pe bieţii fii ai oamenilor la conștiința a- 
devăratului scop al lor, al rolului de fii ai aceluiaș Părinte al in- 
finitului, de care este cuprins interiorul lor, să poată mângâia 
pe cei lipsiţi, să ridice pe cei căzuţi și să sprijinească pe ce slabi, 
să umilească pe cei mândri prin doctrina, cultul și exemplul slu- 
jițorilor săi şi să le ridice inimele, şi să le facă tot binele care 
nu este departe şi să aducă pacea indestructibilă între oameni. 
Biserica ortodoxă totdeauna s'a achitat de aceste îndatoriri mari 

impuse adevăraților slujitori ai Mântuitorului. Biserica noastră 
ortodoxă s'a achitat pe deplin de datoria ei căci numai așa 
ne-am putea explica de pildă, atitudinea pe care a avut-o un Vlad 
ȚTepeş la 1462 când a spus memorabilele cuvinte : „Vrem să a- 
vem în tot chipul luptă cu turcii ; dacă însă țara noastră va pieri 
va fi spre paguba întregei creştinătăţi“. 

Tin, d-lor senatori, ca în câteva cuvinte să evoc în momen- 
tul acesta și memoria marelui și nemuritorului domnitor român 
Ștefan cel Mare, care vestește Papei și principilor creştini bi- 
ruința dela Vaslui şi cu care prilej accentuiază marele şi in- 
destructibilul adevăr istoric, că Biserica ortodoxă în această 
parte a lumii a fost o poartă a creștinătății. Evocăm memoria iui 
Ştefan cel Mare, care atunci când se adresează către ducele Ve- 
neției pentru a primi sprijin şi ajutor împotriva turcilor, spune 
că este gata să moară de o sută de mii de ori decât să se predea 
păgânilor. 

Un cronicar polon cu numele Duglos îl găsește vrednic 
pe acest mare erou al creștinătății, ca el să fie capul tuturor 
creştinilor ; şi însuși papa Sixtus al IV-lea îl laudă spunând 
cuvintele : „Eşti în gura tuturor și foarte mult lăudat“. 

Iată, d-lor senatori, câteva rezultate mult grăitoare care 
se desprind din puterea, din stăpânirea sentimentului religios, 
iată cum s'a manifestat conștiința ortodoxă a unui domnitor ca 
Ștefan cel Mare. Nu trebuie să uităm lucrul acesta, la care se pot 
adăoga dovezi nenumărate din cursul istoriei. Ceeace se desprin- 
de dintr'însa este sufletul generos al românului, care e o comoară 
scumpă nouă tuturor. Românul ortodox fiind blând, tolerant, — 
chiar excesiv de tolerant — nu s'a războit niciodată cu puterile 
Statului, nu s'a războit cu puterile acestei lumi, căci cunoştea 
cuvintele Mântuitorului cuprinse în capitolul VI din Sfânta 
Evanghelie a lui Matei : „Sufletul mai mare este decât hrana“, 
Românul n'a făcut din bunurile acestei lumi o citadelă din do- 
sul căreia să poarte lupta pentru distrugeri de dinastii și de 
state, a recunoscut din contra întotdeauna Cezarului şi Statu- 
lui, dreptul de a legifera în materie bisericească. Principiul le- 
giferării în materie de avere era recunoscut și de protestanți şi 
de catolici Statului, deci legea cultelor nu vine cu ceva nou. 

Atât în Transilvania cât şi în Ungaria s'a legiferat in a- 
ceastă materie, și în veacul al XVIII împăratul Iosef al II-lea 
a creiat fondul religionar din averile secularizate, pe care fon- 
duri le-a recunoscut și Scaunul Papal. 

Formalitățile de trecere dela un cult la altul constitue o 
mai mare libertate față de trecut și peste tot nu se poate găsi în 
proiectul actual de lege ceva ce ar putea constitui n privilegiu 
pentru biserica ortodoxă și nu este adevărat ceace a spus d. se- 

nator Gyarfas că acest proiect de lege sar pregăti numai pen- 
tru minorități, căci foarte bine d-sa ştie că în proiect se pre- 
văd dispozițiuni, că toate acele dispoziţiuni cari nu se contrazic 
cu legea de organizare a bisericii ortodoxe, o privesc şi pe a- 
ceastă biserică. Dacă este ceva în actualul proiect de lege care 
poate trezi susceptibilitatea tuturor cultelor şi mai ales a bi- 
sericii ortodoxe, accentuez, este tocmai generozitatea prea mare 
prin care se caută a se garanta și a se menține drepturile recu- 
noscute până acuma pe seama baptiștilor. In această privință, 
d-lor senatori, să-mi îngăduiți să accentuez că am intrat în mate- 
ria propriu zisă a modestei mele cuvântări. Găsesc că aci este 
locul să pornesc dela înțeleptele cuvinte cari se cuprind în Pil- 
dele înțeleptului Solomon la capitolul 25 : „mere de aur în pa- 
nere de argint este cvântul spus la vreme“. Acest adevăr cuprins 
în pildele lui Solomon trebuie să-l accentuăm cu toţii, mai ales 
astăzi când lumea creștină întreagă, iar nu numai țara noastră, 
este amenințată de frontul comun al primejdiilor de tot soiul și 
sufletele creștine sunt expuse la nenumărate și incalculabile ră- 
tăciri,. i 

Acest adevăr îl acentuăm mai ales astăzi, când este vorba 
de a se garanta, de a se menține prin lege drepturi pe seama a- 
celora, cari nu le merită. 

Cultul, este format dintr'un ansamblu de acte, prin care 
se aduce închinare lui Dumnezeu. Dar sunt la noi în țară curente 
religioase, cari nu au scopul de a onora divinitatea, care nuau ca 
tendință de a aduce închinare adevărată lui Dumnezeu. Aceste 
asociaţiuni religioase cu scopuri nemărturisite, cu scopuri con- 
trarii decât cele adevărat religioase, sunt sectele, ale căror ten- 
dinţe fundamentale le cunoaștem cu toţii și această tendinţă este 
lupta împotriva cultelor istorice şi mai ales împotriva așeză- 
mântului primordial și cel mai capital al existenței noastre ca 
neam, adică desființarea ortodoxiei noastre. 


Sentimentul religios este dispoziția inimei și a voinţei, 
de a se supune voinţei divine. Sentimentul religios cere omului 
recunoașterea slăbiciunilor sale omenești. Omul stăpânit de sen- 
timentul religios trebuie să recunoască nimicnicia și slăbiciu- 
nile sale omenești în fața puterii nemărginite a lui Dumnezeu. 
Sentimentul religios cere trebuința unei desăvârșiri, cere ten- 
dința spre infinit, sau, dacă cuvântul infinit oare cumva ar tre- 
pugna cuiva, atunci aș putea zice că sentimentul religios cere 
tendința de întregire a slăbiciunilor și a mărginirii noastre o- 
menești. 

Am așteptat deci, în înțelesul definițiuni: pe care am 
dat-o sentimentului religios, ca propagandiștii sectelor reli- 
gioase în genere și în special propagandiștii, care au răsărit 

peste noapte în mijlocul nostru, să ne arate eă baptismul la moi 
în ţară ar fi o necesitate religioasă, am așteptat să ni se facă do- 
vada indestructibilă, că reprezentanții acestui baptism, eu toți 
aderenții lui, sunt cuprinși nu de altceva decât de ideia de a se 
ridica spre Dumnezeu, pentrucă acesta este în esență scapul ori- 
cărei manifestări religioase ; am așteptat prin urmare să se a- 
rate emoțiuni şi porniri și tendințe baptiste, care ar veni din 
conștiința atârnării baptiştilor de o putere supra-terestră ù am 
dori să vedem că baptiștii n'au altceva, n'au alt scop decât gân- 
dul de a cere ajutorul lui Dumnezeu cu mintea, cu inima şi cu 
voința. Gândurile, dorințele, acţiunile lor, ar trebui să fie do- 
vada unor sentimente religioase și atunci sentimentul religios 
intern ar trebui să-i corespundă partea exterioară acceptabilă, 
convenabilă, adică un cult, care să nu aducă atingere nimănui 
şi mai puțin cultelor istorice din această țară și, merg mai de- 
parte şi zic, cu atât mai puţin bisericei ortodoxe. 

Căci, d-lor, trebuie să știm cu toţii că exteriorul, că ex- 
teriorizarea nu se face cu alt scop decât pentru manifestarea in- 
teriorului ; dar la baptiști nu este așa, ceeace voi dovedi în cele 
următoare : 

D. Pierre Messnard, agregat al Universităţii din Paris, 
a scris nu de mult într'un ziar din Paris : 

„In disprețul legilor propagandiștii sectanți în lupta des- 
chisă împotriva bisericii ortodoxe, se dedau la o propagandă 
sgomotoasă, care constitue o directă nesocotire a legilor țării 
și a ordinei stabilite. 

„Mari sume de bani, capitaluri fabuloase stau la dispozi- 
ţia lor spre a câștiga adepți, după cum legături cu cercurile 
streine și cu presa neamică nouă îi ajută să întrețină o atmos- 
feră de intrigă şi de falşuri în scop de a dăuna prestigiul țării 
și al bisericii“. 

Messnard zice, că barbaria în Orient reînvie sub forma 
baptismului şi că ortodoxia noastră e prima fortăreață a Occi- 
dentului, față de barbaria care renaşte. 

Revista Renașterea a Eparhiei Clujului în No. dela 12 Fe- 
vruarie 1928 scrie : 


„3. Art. 19, dacă se adeverește că între cultele recunoscute 
va fi pus și cel baptist, acest fapt va forma un adevărat act de 
subminare a bisericii noastre ca și a celorlalte confesiuni creș- 
tine. Oare nu văd legiuitorii noștri că membrii comunităților 
baptiste şi sectare, în afară de câțiva, toţi sunt recrutați prin 
ademeniri mincinoase, prin calomnii la adresa bisericii și sluji- 
torilor ei, prin bolșevizarea simțului cetăţenesc și de ordine, 
dintre credincioșii celorlalte confesiuni și că nici unul ma a- 
juns sectar dn îndemn propriu şi convingere, ci numai prin pro- 

selitisml călcător de lege ? Pe membrii comunităților sectare 
recrutați prin astfel de mijloace ilegale şi de demagogism re- 
ligios, biserica noastră îi consideră şi astăzi de membrii ai ei, 
rătăciți temporal și pe cari să luptă să-i întoarcă la calea cea a- 
devărată. Recunoașterea cultului baptist va însemna sancționa- 
rea mijloacelor ilegale folosite de secte la recrutarea proseli- 
ţilor, oprite până acum prin ordine ministeriale“, 

i Ne identificäm, d-lor senatori, cu aceste păreri, una a unui 
străin, a unui profesor universitar din Paris, iar cealaltă o pă- 
rere ortodoxă, 

In adevăr, baptismul la noi în țară nu are absolut, dar ab- 
solut, nici o legătură organică cu spiritul timpului sau cu ne- 
cesități sociale, economice, politice sau de orice alt caracter al 
vremii. 

Inţelegem de pildă, ivirea sectelor iudaizante, îndată, la 
începutul creștinismului, când religia ebraică se găsea față în 
faţă cu religia creștină şi când acei cari din evrei se făceau 
creştini, aduceau cu sine o lume întreagă de concepții din lu- 
mea în care trăiau şi din religia pe care o aveau până atunci, 
Inţelegem ca, dacă cineva din păgân devenea creştin, să mai 
ţină cu oarecare scumpătate şi la oarecari din concepţiile lui 
păgâne, în cari trăise până atunci, pentru că ştim cât de mare 
este mai ales puterea tradițiunilor religioase. 

Unii din primii creştini amestecau ideea creştină cu ideea 
păgână, dând naștere gnosticismului ; iar acei cari veneau de 
la evrei şi se făceau creștini, aduceau cu sine idei iudaizante, 
şi aşa s'au născut diferitele secte iudaizante. 

Tot în chipul acesta înțelegem şi sectele antitrinitare, 
cari s'au ivit după începutul creştinismului, pentrucă diferiți 
membrii ai creștinătății au căutat să-și explice cu ajutorul ra- 
ţiunei misterul adânc al Sf. Treimi. 

Rigorismul moral şi dorinţa după starea creștinismului 
primitiv, explică de pildă secta montaniștilor sau secta nova- 
ţienilor, cari nu erau altceva decât nişte secte morale, cari se 
doreau după starea de viață religioasă a primilor creştini. 


Inţelegem bună oară cum sa ivit în evul mediu secta Al- 
bigenzilor sau secta Valdenzilor, din cauza inegalităţilor mate- 
riale ale timpului şi mai ales din cauza averilor incomensurabile 
cari se găseau în mâna clerului, dar nu ne putem explica nici de 
cum cu asemenea cauze ivirea baptismului între români. 

Baptismul în România este ca o plantă exotică, a cărei 
aparițiune, ori cât am căuta-o, nu ne-o putem explica decât pe 
cale politică. Nu visări fantastice, ci puternice lovituri ne aduc 
nouă românilor peste cap baptismul. 

Biserica ardeleană, către sfârşitul vieții marelui Şaguna, 

devenise o cetate inexpugnabilă a românismului. Acea cetate, 
era privită cu ochi răi de către inamicii noştri milenari, acea ce- 
tate aveau de scop inamicii noștri de a o lovi, ca să nu se întă- 
rească în dauna lor. Nu vreun război, nici mizeria, nici suferința, 
nici lipsa de lucru, deci nu oarecari rele sociale sau economice 
ar putea să ne explice ivirea baptismului între români, ci ivirea 
lui o voi explica, smerenia mea, prin fapte istorice concrete, 
cari sunt următoarele : 


Baptismul s'a ivit între români cu scopul acela pe care 
l-a accentuat d. Gyarfas când a spus — a spus un adevăr pe 
care îl aplicau ungurii față de români, că adică religiunea nu se 
poate identifica cu naționalitatea. Şi de oarece românii ortodoxi 
din Ardeal în tot trecutul lor au identificat ființa lor de creș- 
tini, cu ființa de români, această ființă, inamicii noștri milenari 
voiau s'o taie în două. Ungurii nu vedeau cu ochi buni că se 
ridică nenumărate și nenumărate școli confesionale ortodoxe. 
Nu vedeau — și aceasta rog să rețineți, d-lor senatori — nu 
vedeau cu ochi buni, mai ales faptul că preotul era conducăto- 
rul firesc al acestui popor, care până mai înainte cu 10 arii era 
sfârșit de jale și de durere. 

Le trebuiau ungurilor producerea unei prăpăstii adânci 
între cler şi popor. Baptismul era cea mai bună armă, căci cine 
se făcea baptist nu mai plătea dări pentru școala confesională 
şi pentru alte scopuri bisericești cari se identificau pe deantre- 
gul cu scopurile românești. 

Ungurii — ca să nu întrebuințez un termen prea dras- 
tic—nu ne aveau dragi și ziceau: trebuie sdrobită cu orice preț 
biserica ortodoxă română, care a biruit ideile evreești și păgâne 
aproape timp de 2000 de ani și care a biruit pe toţi schis-vaticii 
şi a rămas aproape indiviză. 

Ungurii credeau să facă ceeace spunea Mântuitorul Isus 
Christos în Muntele Măslinilor : „Bate-voi păstorul și se vor 
risipi oile“. Aceste cuvinte pe cari le puteți citi la cap. 14 din 
sfânta Evanghelie a lui Marcu, ne explică întregul exod care s'a 
pornit asupra românilor ortodoxi din Ardeal prin baptism. Ast- 
fel şi numai astfel se explică ivirea botezătorilor unguri între ro- 
mâni, în județele Arad și Bihor, prin anii 1870—1880. 

Ungurul Kornyai Mihăly şi croitorul ungur Novák Antal 
incepură să boteze din nou pe cele dintâi victime române şi a- 
nume în comuna Talpoș pe frații Onuţ, Teodor Negruţ și 
Gheorghe Roman. Ungurul Kornyai Mihăli botează în anul 
1890 pe servitorul comunal Clepea din comuna Curtici — co- 
mună dela granița de Vest a ţării, infectată de baptiști, pentrucă 
acolo, d-lor senatori, trebuie să știm cu toții că este o citadelă 
a baptismului, pe care nu avem nici un interes să o sprijinim. 

Ungurul Kornyai în 1892 botează pe predicatorul român Leu- 
cuța din Arad. In 1894 ungurul Toth Istvan botează pe cel din- 
tâi român în comuna Luguzău. Maghiarul Mayer botează în a- 
nul 1891 doi români în comuna Vânători pe Bonta Petru și Gale 
Ion. Doi funcţionari dela căile ferate maghiare, Attila Csopjâk 
și Ludovic Bodoki străbăteau Aradul şi Bihorul cu bilete gra- 
tuite de cale ferată, ca să boteze din nou pe românii, pe fraţii 
noștri de sânge. Aceasta în județul Arad. Am elucidat astfel cu 
câteva pilde ce s'a petrecut în Arad. Vă voi da iarăși câteva pilde 
din județul Bihor. Comuna Cheșa este cea dintâi comuna ro- 
mânească din Bihor, unde baptismul a fost introdus de către 
cismarul ungur Boroș. Numele și numărul celor dintâi trecuţi 
la baptism în anul 1897 nu se cunoaște. 


A doua comună este Tulca, unde ungurul Kornyai din 
Salonta a convertit în 1892 pe 22 de bărbați şi 8 femei. La înce- 
put, predicator, era ungurul Kis Ferencz. Al treilea caz este în 
comuna Inand unde ungrul Iosif Sass în anul 1895 a convertit 
la baptism o femee. A patra comună, este comuna Batăr, unde 
baptismul a fost introdus de doi unguri din Salonta şi de către 
Mayer din Budapesta în anul 1895. Atunci au fost convertite 
prin unguri 5 familii. Vă mai dau o pildă din comuna Gurbediu 
unde baptismul a fost introdus tot de Kornyai din Salonta în 
1890 când a convertit nouă suflete. 


In Bihor, cele mai contaminate comune sunt în plăşile li- 
mitrofe cu frontiera maghiară, Salonta şi Tinca. Guvernul lui 
Coloman Tisza îi favoriza ca pe nişte fii adevăraţi pe acești bap- 
tişti. Chiar Attila Csopjak în istoria lui, recunoaște adevărul a- 
cesta, el care a fost funcţionar la căile ferate maghiare și a scris 
o istorie a bisericii, în care a dat loc deosebit lățirii baptismu- 
lui printre români, cu concursul ungurilor, spunând, că misiu- 
nei acesteia maghiare trebuie să i se mulțmească pentru răs- 
pândirea baptismului între români. In 1892, deputatul ungur 
Iranyi Daniel, îi apără pe baptiști în parlamentul maghiar. A- 
cestor împrejurări, trebuie să li se atribuie faptul că ministrul 
de culte ungur Lukacs îi recunoaște în anul 1905, deși nu erau 
nici 10 mii de baptiști pe acea vreme. Cei mai mulți, precum ci- 
tim cu durere în cartea lui Csopjak, erau români. Regret, d-lor 
senatori, că a trebuit să spun lucrurile acestea și să arăt cine 
a lăţit baptismul printre români. Acestea nu le-am spus din vreo 
oarecare animozitate de care ar fi stăpânită ființa mea față de 
unguri, ci numai şi numai din dragostea pentru adevăr. Această 
dragoste de adevăr este isvorită din ideea iubirii de care trebue 
să fim cu toții cuprinși față de Mântuitorul Isus Christos. Iu- 
birea aceasta ne face să ne mirăm cum inamicii noștri au căutat 
să desbine și să desfacă clerul de popor pe calea religioasă a- 

rătată. Iubirea aceasta ne întreabă ce urmăreau oare predicatorii 
unguri când îndemnau pe români să-și lepede legea ? Dece ce- 
reau ei un nou botez românilor ? Dece le cereau aruncarea cru- 
cilor şi luarea în bătae de joc a sfintelor icoane ? Ne lămureșşte, 
d-lor senatori, un fost deputat ungur cu numele Oliver Almay 
din județul Arad, față de care Statul nostru a fost mărinimos, 
retrocedându-i o mare parte din averea pe care i-o expropriase ; 
ne lămurește acest deputat care a acordat și un ajutor pentru ca 
să se clădească o capiște baptistă în comuna Cil, pe care eu o 
văd atunci când trec în drumul meu ca să-mi vizitez credincioşii. 
Atunci îmi aduce aminte cât de puţin ne batem noi capul cu 
acest adevăr, că ungurii au căutat să bage zâzania printre noi, 
prin şi cu ajutorul baptismului. Acest domn, Oliver Almay scrie 
în anul 1913 în ziarul unguresc Arady Kâzlony : „Chestiunea 
națională românească ar trebui deslegată așa, ca poporul român 
să fie deslegat de sub conducerea preoţilor români. E de mare 
însemnătate că chestia românească, cel puțin în parte, poate fi 
deslegată cu ajutorul baptismului. Baptismul poate ajunge la 
cuceriri de necrezut în județul Aradului. Lucrul acesta îl con- 
sider ca foarte important, deoarece în acest chip poporul român 
scapă de sub influența preoţilor fanatizatori“. 


Avem dovadă chiar pe istoriograful maghiar, d. doctor 
Győrffy Istvan, care în scrierea sa despre situațiunea naționa- 
lităţilor din sudul Ungariei, scrisă în 1915 zice între altele ur- 
mătoarele : „Foloasele baptismului pentru noi maghiarii sunt 
incalculabile... Să se lățească cât se poate de mult, căci el con- 
duce pe români la maghiarizare. Autorităţile cari ar împiedica 
întinderea sa liberă păcătuesc împotriva intereselor naționale 
maghiare“. 

Am citat din cartea istoriografului maghiar. Rezultatul 
acestei iubiri nemăriginite pe care o manifestau guvernele ma- 
ghiare față de bieții români a început a se întrezări deabinelea. 
In anul 1913 se traduce din limba maghiară în limba română o 
carte de cântări baptiste şi anume de către doi domni, Mihail 
Brumaru și Vasile Berbecaru, care este predicator la baptiștii 
din Arad. In această carte de cântări baptiste, o cântare este 
scrisă pe melodia imnului maghiar. Astfel se explică că până 
în anul 1918 peste 140 de case baptiste s'au ridicat în eparhia 
Aradului. Ziarul Universul No. din 5 Martie 1927, constată că 
în comuna Ocnele Mureșului din județul Alba, baptiștii ţin 
adunări deodată cu reformații în prezența preotului reformat. 
Acest lucru lam găsit eu însu-mi, pentru că chiar în Brăila, 
mai înainte cu 3—4 ani adunările de acolo ale reformaţilor se 
ţineau în acelaș local în care baptiștii le ţineau pe ale lor. In 
revista baptistă „Szeretet“ din Septemvrie 1926, se scrie urmă- 

“toarele : „In storia misionară a ţării noastre actuale cel mai 
„mare rol t-a avut misiunea maghiară baptistă și putem spune că 
'baptismul înfloritor al României poate mulțumi ființa sa E- 
wangheliştilor maghiari“. 

Dar d-lor, îndrăsneala aceasta baptistă este atât de mare 

ecă în aceeaș revistă „Szeretet“, numărul din 15 Septemvrie 1926, 
cetim următoarele : 

„Poporul din Bucovina încă nu cunoaște Evanghelia. Lu- 
crarea aceasta revine fraților din România Veche. Munca aici va 
fi grea, căci poporul este favorizat de bisericile ortodoxe“. 

Iată d-lor senatori, cât de mult se dovedește că scopul bap- 
tiştilor nu este acela de a se înălța cu sufletul către Dumnezeu, 
din cauză că dela data ivirei creștinismului și până astăzi în a- 
ceastă țară încă nimeni nu s'ar fi ridicat în chip adevărat cu su- 
fletul către Dumnezeu, ci numai din cauză că se urmărește sco- 
pul desbinărei noastre și al slăbirei puterilor noastre care ar 
trebui să fie cât mai mult şi mai mult coordonate, cât mai mult 
închegându-ne rândurile și formând o falangă de brațe și piep- 
turi pe care să nu o poată expugna nici o putere din lumea a- 
ceasta. (Aplause). Revista aceasta baptistă cu numele de „Sze- 
retet“, în numărul de 15 Iulie 1923, recunoaște „negru pe alb“ 
că baptiștii primesc ajutoare destul de considerabile din Ame- 
rica. Punctul culminant al demonstrațiunilor ungurești a fost 
congresul dela Budapesta din 1926, la care au participat împreu- 
nă cu ungurii peste 17 predicatori baptiști și români. Citesc din- 
tr'o lucrare a mea, care o răspândesc în mijlocul credincioșilor, a- 
nume lucrarea „Baptismul în România din punct de vedere is- 
toric naţional și religios“ : 

„In 19 Septemvrie 1926, baptiștii adunaţi la Budapesta au 
hotărît un lucru interesant. 


Foaia baptistă ungurească : „Szeretet“ în numărul din 1 
Noemvrie 1926 zice : „Conferința de încheere a hotărît ca în 
fiecare an în prima Duminică din Fevruarie toți baptiștii să 
se roage pentru Alianța mondială și țiu serviciu divin despre în- 
semnătatea ei ! Foaia „Farul Mântuirii“ a baptiștilor români, în 
numărul 3 din Fevruarie 1927 încă vorbește despre această Du- 
minică, dar nu vrea să spună că unde s'a decis serbarea acestei 
Duminici. O spunem noi din nou : sa decis la Budapesta, 

Şi oare de ce s'a hotărit acest lucru și ce este Duminica 
baptismului ? 

Ascultaţi români buni ce zice chiar foaia baptișştilor ro- 
mâni : 

1) In unele țări, cauza libertăţii religioase nu este câș- 
tigată ; credincioșii de confesiunea baptistă sunt persecutați. In 
Rusia, bolșevicii nu lasă în ruptul capului pe frați să predea reli- 

giunea copiilor. In România unele case de rugăciuni sunt în- 
chise și lucrătorii evanghelici sunt opriți de autorități de a'și face 
datoria. Unii au fost maltrataţi şi alții au fost aruncați în tem- 
niță pentru credința noastră Nou-Testamentală. Deci la Du- 
minica baptismului să ne rugăm pentru baptiștii din Rusia și 
România“. 

La data de 1 Decemvrie 1918, de abia erau 5000 de bap- 
tışti unguri iar ceilalți toți erau români. Astăzi, după isvoarele 
pe cari le culegem din revista baptistă maghiară de abia sunt 
în Ungaria de astăzi 70 de predicatori unguri baptiști, pe câtă 
vreme la noi în România sunt 915 predicatori, cifră exactă, a- 
{lată în calendarul baptist din 1926, care ne mai spune că numă- 
rul exact al baptiștilor nu întrece cifra de 26.000. 


Este constatat d-lor senatori, că la noi în scumpa noastră 
Românie, cu toleranța noastră excesivă avem la 28 de români 
de sânge, un predicator care să predice pe Hristos în deplină li- 
bertate și nesupărat de nimeni. 

Un preot din eparhia mea, preotul Caius Turic, în re- 
vista „Cultura poporului“ din 22 Ianuarie 1928 arată că în Brașov 
în anul 1910 pe când era elev de liceu se împărțeau bani într'o 
casă pocăită din Brașov. 

Şi acum, dacă vreţi, şi o oarecare clipă de reculegere, vă 
voi istorisi una din păţaniile care au avut loc acolo cu ocazia 
împărțirii de bani. Ceilalţi colegi ai părintelui Turic, auzind 
că se pot câștiga bani pe nemuncite, desigur ca studenți au fost 
şi ei ispitiți de a scoate ceva bani. S'au dus și ei la adunare 
sperând să capete ceva, dar predicatorul Ianoş la prima prezen- 
tare, la vre-o zece studenți a împărțit, însă, când alți colegi au 
venit vre-o 20 de inși atunci le-a spus : „Dragii mei, eu vă voi 
da, dar mai întâi să vă botezați“ (ilaritate). 

Domnilor, când cu ajutorul bunului Dumnezeu şi a doro- 
banțului român s'a făurit România Mare, și când ne-am găsit cu 
toții ca frații împreună, am crezut noi conducătorii Bisericii 
noastre ortodoxe, că acești oameni nu numai că nu vor fi încu- 
rajați dar că vor fi puși la locul lor, şi că se va aplica principiul 
că fiecărui i se va acorda libertatea numai în măsura în care o 
merită. 

Se credea deci că nu se vor încuraja nici decum tendin- 
țele de mai înainte, care urmăreau divizarea noastră a români- 
lor. Se credea că este cu mult mai vie în inimile tuturor icoana 
boerilor români Laţcu, Chendereș și Vlaicu, cari la 1408 ca or- 
todoxi au închinat Sfântului Gheorghe Mânăstirea Sângeorgc 
de pe Streiu. 

Erau ortodoxi boerii aceea din veacul al 15-lea, purtau 
acelaș port ca și țăranii, dar se vede că chipurile lor nu sau 

arătat în clipa în care noi ne găseam împreună pentru a conso- 
lida starea Bisericii ortodoxe, pentru că prea s'a încurajat bap- 
tismul. Ctitorul Bisericei Sf. Nicolae din Brașov, Neagoe Ba- 
sarab, se credea că va apare şi va spune conducătorilor ţării 
noastre : „nu încurajați pe insultătorii bisericii mele“. Se cre- 
dea că se va ţine seamă că nu baptișştii, ci ortodoxii au primit 
în 1599 pe Mihai Viteazul în Brașov. Era convingerea că sufe- 
rințele lui Sava Brancovici al Ardealului și ale lui Constantin 
Brâncoveanu, sunt cu mult mai sfinte, cu mult prea vii în su- 
fletele noastre, pentru ca să nu le lăsăm să fie terfelite și in- 
sultate prin baptism. 


Dar în loc de aceasta, ne-am pomenit cu câțiva incon- 
știenţi, furaţi de mirajul dolarului, cari s'au constituit peste 
noapte în minoritate baptistă, căci să știți că numai dintre bie- 
ţii români se recrutează baptiștii şi astfel românii care până 
mai eri erau ortodoxi, ba chiar dominanţi, peste noapte devin 
baptiști minoritari. La noi s'a putut acest anacronism, s'a pu- 
tut această contradicțiune in adjecto, pentru că s'a dat cel mai 
mare frâu liber răspândirii baptismului. Până şi latinii, până 
şi catolicii dela noi au cerut, d-lor senatori, ca să se respecte 
iegea de trecere şi au cerut ca să nu se facă cu nici un chip pro- 
selitism. Baptiștii însă nu voiau să știe de aceste forme ale le- 
gilor de trecere căci știau că nu li se va întâmpla nimic. Au bo- 
tezat o mulțime de persoane, care nu au trecut după nici o formă 
a legii la baptism. Indrăsneala lor era justificată dar numa: 
prin libertatea excesivă care li se acorda. In comuna Otlaca. 
în 1918, în primele momente ale României Mari, adunarea bap- 
tistă, capiștea baptistă, a fost transformată cu consensul tuturor 
în cooperativă. Chiar baptiștii s'au bucurat. In sfârșit a scăpat 
acea comună ca şi altele de rușinea baptistă maghiară. Dar au 
venit după aceea măsurile de libertate, cu toate că ţăranii bap- 
trişti începuseră să vie la Biserică, au venit anumite ordine cir- 
culare dela Ministerul Cultelor în anii 1921 şi 1922 şi anume ; 
au venit ordinele No. 32.950 din 24 Iunie 1921 ; 68.135 din 24 
Decemvrie 1922 ; ordinul No. 2.143 din 17 ianuarie 1922. 


De atunci, d-lor senatori, de când au semnat acele ordine 
circulare, nimic sfânt și înălțător nu a mai rămas neatacat de 
baptiști în ţara aceasta. In comuna Radna, predicatorul baptist 
a îndrăznit să spună că sunt păcătoși acei cari au murit în răs- 
boiul pentru făurirea României Mari. In raportul No. 2.152 din 
11 August 1923 al serviciului de siguranță din Deva, ni se spune 
că baptiștii din comuna Nojag, județul Hunedioara, au numit 
bisericile ortodoxe grajduri, iar pe preoți i-au apostrofat cu un 
cuvânt de insultă, cu epitetul de animale târâtoare cu patru 

picioare, nu vreau să spun chiar cuvântul lor, căci este mult prea 
drastic. 

Faţă cu această propagandă manifestată de toţi baptiști 
dela noi, fără excepţie, — trebuie să facem constatarea că, deși 
ei se bucură de cea mai perfectă libertate, totuș în această pri- 
vinţă ei nu stau mai prejos cu nimic decât milenișştii, ale căror 
intruniri sunt interzise cu desăvârșire. 


Şeful mileniștilor de astăzi, Rutherford din America, a 
scris în anul 1927, o broșură întitulată: „Liberarea poporului“. In 
această broșură d. Rutherford spune între altele, următoarele : 
„Cârmuitorii de astăzi, regii şi președinții popoarelor, nu sunt 
adevăraţi conducători. Puterea cârmuitoare care este îndărătul 
tronurilor și care cârmuește drumul popoarelor este însuş dia- 
volul. Instrumentele vizibile ale Satanei sunt cele trei clase de 
oameni cari formează forța conducătoare şi anume : capitaliştii, 
politicienii şi preoţii. La nimic nu ne putem aştepta dela crești- 
nătatea organizată pentru marea mulțime a poporului. Când po- 
porul va scutura sarcina, această creștinătate care este o parte a 
Babilonului și unealta diavolului, va cădea ca o piatră de moa- 
ră în mare“. 

Din acest citat puteţi vedea, d-lor senatori, un adevăr de- 
stul de trist : că pe când baptiştii spun că preoții sunt talpa ia- 
dului, milenișştii sunt tot atât de caracteristici, când spun că 
preoţii sunt unealta lui Satan. Baptiștii spun că ziua socoteli- 
lor se apropie, iar mileniștii folosesc acelaș termen. Şi unii și 
alții cer, nici mai mult nici mai puţin, ca poporul să înlăture 
clerul. Ori, d-lor senatori, este știut că tocmai clerul este insti- 
tuțiunea divină care reprezintă autoritatea cea mai înaltă și fără 
concursul căreia nu se poate răspândi voinţa divină în lume. Cu 
adevărat bine grăește d. profesor universitar V. Îspir, dela fa- 
cultatea teologică din București, când într'o conferință ținută 
la Chișinău, la 15 Mai 1927, spune : „Ce mai rămâne din religie, 
dacă i se ia autoritatea ? Ce mai rămâne din ea, dacă nu se ba- 
zează pe autoritate ? Ce mai rămâne dacă Divinul este conceput 
după fanteziile cele mai absurde ?“ Şeful mileniștilor dela noi, 
care este un român cu numele de Ion Sima, sa cumințit. El a 
ajuns să cunoască realitatea în ceeace privește scopul urmărit 
de secte. Eu am avut prilejul să vorbesc cu d-sa încă în anul 
1920, când eram funcționar în Ministerul Cultelor, și pe acea 
vreme citisem o bună parte din scrierile mileniștilor și cum 
știam și eram convins că d-sa sta în slujba dolarului — ceeace s'a 
dovedit tocmai în zilele din urmă — i-am spus să fie atent şi 
să părăsească calea pe care a apucat. Dânsul mi-a răspuns că noi 
funcţionarii Statului persecutăm libertatea religioasă. S'a dove- 
dit astăzi după ani de zile că eram bine informat, căci am avut 

prilejul să vorbesc cu dânsul, cu trei săptămâni înainte, în Cluj, 
şi mi-a dat dreptate că fusesem bine informat în anul 1920 asu- 
pra intențiunilor cari se ascundeau şi care mișunau, ca să zic 
așa, la baza mișcărilor mileniste dela noi din ţară. Acest Sima— 
care azi este pe cale să se convertească, — spune în ziarul „Po- 
litica“ din 20 Februarie 1928, ceeace Rutherford a declarat în 
ultima lui lucrare intitulată „Libertatea popoarelor“. Şi anume 
spune că Rutherford ar fi recunoscut că milenismul nu este o 
religie, ci este o organizațiune politică în slujba comunismuiui. 
Durere — căci şi baptiştii dela noi au anumite atitudini cari nu- 
mai manifestări religioase nu pot să fie ci mai de grabă niște 
manifestări cu caracter absolut comunist. Avem dovezi că 
conducătorul baptiștilor, premergătorul baptiștilor, Gheorghe 
Vunvulea, dintr'o comună din Târnava Mică, a fost judecat și 
condamnat la 6 zile temniță, pentrucă proclamând baptismul, a 
spus către țărani că pământul se va împărți numai ătunci, când 
la noi în ţară va isbucni bolșevismul. 

Să ne întrebăm, însă, acum, d-lor senatori, care este atitu- 
dinea patriotică a baptiștilor la noi în țară ? Baptiștii nu au nici 
serbări naționale, iar serbările naţionale ale dinastiei, ale nea- 
mului şi Statului român le nesocotesc. Noi știam lucrul acesta 
mai de mult, dar acum avem şi fapte mai deaproape în sarcina 
acestor oameni, de două ori înstrăinați de noi. 

Din comuna Soimoș din județul Arad, avem următoarea 
ştire: „Când s'au făcut pregătirile pentru Adunarea dela Alba Iu- 
lia din 1918 în privinţa unirei cu Țara-mamă, nici un baptist n'a 
luat parte. Când după aceea au năvălit cetele de bolșevici un- 
guri, baptiştii erau veseli ; — iar când au venit armatele româ- 
nești ca să ne elibereze, nici un baptist nu li-a eşit în cale. Se 
uitau la soldaţii români cu neîncredere ! Așa la Șoimos ; așa ori 
și unde în ce îi priveşte pe baptiștii noștri, cari nu ţin sărbăto- 
rile naționale și nu arborează nici steagul național. 

Predicatorul baptist din Bonţești, a avut îndrăzneala s'o 
spună direct la o anchetă făcută de jandarmeria de acolo, că 
„nici ziua de 1 Decembrie, sărbătoare naţională, noi n'am respec- 
tat-o, ci numai ortodoxii“. Da, pentrucă rătăcirea a stins cu de- 
săvârșire scânteia de suflet național din acești oameni. 

In cartea baptiştilor despre mărturisirea de credință din 
1920, din Bucureşti, între altele ei spun următoarele : 

„Noi ne simțim datori a ne supune iegilor ei (ţării) fără 


Aşa dar condiționează această respectare a autorităţilor 
Statului, de faptul că Statul să respecte ceeace ei manifestează 
în toate ptivinţele. 


www.digibuc.ro 


156 


Intru adeverirea tezei lor, se provoacă la Matei cap. XXII, 
la faptele apostolilor cap. IV şi V. 

„Trebue a asculta pe Dumnezeu mai mult decât pe ca- 
meni“ spun doă din locurile la cari se referă ei. Dar baptiştii nu 
aparţin bisericei, au pierdut norma obiectivă a adevărlui și a- 
târnă de bunul lor plac să creadă că cutare lucru este dela Dum- 
nezeu iar alt lucru este dela oameni. 

Faţă cu teza, că ei respectă autorităţile Statului cu condi- 
ţiunea ca Statul să le garanteze deplină libertate, deoarece am 
văzut că ei aplică mult textul că să servesc mai mult de Dumne- 
zeu de cât de oameni, — eu unul nu am nici o încredere că în 
caz de nevoe acești oameni ar aplica textul „Să nu ucizi“ în fa- 
voarea neamului și în interesul reclamat de existența noastră 
naţională. Cerem prin urmare, onoratelor organe ale Statului să 
ia act, să observe că la noi în țară baptismul, precum am dovedit, 
este o exteriorizare de sentimente, cari nu corespund cu interio- 
rul unei religii, cari nu corespund unor sentimente religioase a- 
devărate, cari ar resida în sufletul lor. In proporţia lipsei de in- 
terior, baptiștii sunt în măsură mai mare sau mai mică ipocriţi ; 
la toate ocaziunile, ei se prezintă ca cei mai însemnați factori, ca 
cei mai mari sprijinitori ai intereselor Statului, ori unde sar 
găsi, dar în acelaș timp propagă că Statul nare drept nici de 
cum să legifereze, să reglementeze în materie de conștiință re- 
ligioasă. 

S'a întâmplat de pildă în 1926, la congresul din Buda- 
pesta din Septembrie acel an, ca baptistul american doctorul 
Lewis să spună cuvintele : „Noi nu vrem nici un fel de legătură 
cu statul“. „Baptiștii din America“ în o broșură a lor „O solie 
frățească“, care a fost tradusă în românește și a ajuns în mii de 
exemplare la noi în ţară, spun că în materie religioasă ei sunt 
de părerea „Biserică liberă în Stat liber“, adică cu alte cu- 
vinte ei ar manifesta principiul pe care-l avea şi Cavour: 
„Chiesa libera in libere stato“. Atunci, d-lor senatori, este firesc 
să ne punem întrebarea prin ce vin ei, și în speță, pentru ce vin 
baptișştii dela noi din ţară să ceară din partea Statului un fel de 
coroborare, o aprobare a statutelor de organizare a lor care pri- 
vesc în esenţă şi în adânc chiar chestiuni de credinţă, nu numai 
chestiuni de organizare externă a cultului ? Ei se găsesc într'un 
echivoc inexplicabil ; pe de o parte susțin teza bisericii libere în 
Stat liber, și pe de alta caută a se acomoda împrejurărilor după 
situațiunea din diferitele State și cer aprobarea statutelor lor 
din partea Statului. Bine sa procedat la noi atunci când prin de- 
ciziunea 5734 din anul 1925 Ministerul Cultelor şi Artelor i-a 
recunoscut numai ca asociaţiune iar nici de cum ca cult. Inalta 
Curte de Casaţie, prin deciziunea No. 902 din 22 Octombrie 1926 
spune : „Că deși, în Ungaria baptiștii erau recunoscuţi, o altă 

rațiune de Stat a Statului român reclamă ca orice” funcționare 
a baptișştilor să fie ìn conglăsuire cu interesele Statului ro- 
mân“. Deci, eu găsesc că s'a procedat, cu prea multă libertate 
atunci când baptiştilor dela noi din țară, față cu deciziunea 
din anul 195, după trei ani, prin jurnalul consiliului de miniștri 
li s'au acordat drepturi de cari ei se bucurau pe timpul regimu- 
lui maghiar. 

Timp de 3 ani de zile, din anul 1925 până în 1928, minis- 
terul cultelor a tras concluziile cele mai logice din deciziu- 
nea No. 902 a Inaltei Curți de casație și anume: Ministerul 
de Culte, bazat pe decizia Inaltei Curți a declarat că baptiștii 
nu pot să facă nici trecere legală. Aşa dar un ortodox nu poa- 
te să devină baptist în conformitate cu legile în vigoare. 


Sa spus că n'au dreptul de a se numi biserică. Sa luat 
dispoziţia ca ei să înscrie pe clădirile lor de adunare cuvântul 
de „asociație“ iar nici de cum „biserică“. Așa dar s'a dat o corec- 
tă interpretare deciziunii Inaltei Curți de casație. Cu toate a- 
cestea printr'un jurnal s'a aprobat și confirmat statutul baptist 
de care se bucurau baptiștii în statul ungar cu începere dela 
anul 1905 când sub guvernul maghiar au fost recunoscuți prin 
deciziunea Ministerului No. 77.092. 

Prin statutul care s'a aprobat în 1927 şi s'a publicat în 
„Monitorul Oficial“ No. 14 din 1928, se spune, între altele, că 
baptiștii nu au arhierei şi nici haine preoțești. Eu înțeleg în- 
tr'adevăr pentru ce vin baptiştii şi li se aprobă din partea Sta- 
tului asemenea lucruri, că ei nu au arhierei şi haine preoțești. 
D-lor, eu viam arătat d-voastră care este tendinţa lor de a ataca 
Statul, bisericile, cultele istorice și așezămintele lor. Deci prin 
faptul că ei spun acolo că nu au arhierei şi nici haine preo- 
teşti, eu găsesc că se face o propagandă împotriva bisericilor 
existente. Fi, baptișştii, cari spun că nu au nevoe de legături cu 
Statul, admit ca Statul să le normeze până și forma botezului, 
așa după cum se face în acest statut de organizare, aprobat și 
publicat în „Monitorul Oficial“ din 19 Ianuarie 1928. 


D. Al. Lapedatu, ministrul cultelor şi artelor : Să-mi 
dați voe să vă întrerup, deşi aceasta nu intră în obiceiul meu. 
Din felul cum Prea Sfinția Ta te-ai exprimat, ar rezulta, că 
Statul ar fi făcut acest statut. Ori, lucrul stă altfel. Constitu- 
ţia spune clar, că în Statul român libertatea de conștiință este 
absolută şi este garantată, astfel că oricine poate profesa 
orice credință, cu o condiţie : să nu contravină ordinei publice, 
bunelor moravuri, legilor în vigoare și siguranței Statului. Da- 
că este așa, noi nu avem să examinăm statutele acestea din 
punctul de vedere al ritualului practicat ci numai din punc- 
tul de vedere cerut de Constituțiune. Dacă deci statutul nu 

cuprinde nimic contrariu intereselor Statului și siguranţei lui, 
bunelor moravuri și legilor în vigoare, îl aprobăm. Atâta. Şi 
aceasta pentru orice asociațiune religioasă sau cult, cum vrem 
să-i zicem, care şi-a făcut un statut și voește să funcţioneze 
pe baza lui. Noi trebue să îl examinăm sub aceste raporturi şi 
negăsind nimic contrar dispozițiunilor Constituţiei, trebue 
să-l aprobăm. Din felul însă cum v'ați exprimat Prea Sf. Voa- 
stră, ar reeși că Statul a normat el însuși aceia ce d-ta critici 
și deaceia v'aşi ruga foarte mult să clarificați chestiunea acea- 
sta, să nu rămână vreo nedumerire în mintea cuiva. 


P. S. S. Episcopul Grigore Gh. Comşa : Eu nu am inten- 
ționat a spune, că Statul ar fi legiferat în materie de credinţă 
baptistă. Voiam să arăt numai echivocul în care se găsesc 
baptiştii, tocmai față de doctrina lor. Ei, adică, pe deoparte 
profesează teza bisericii libere în Statul liber, iar pe de altă 
parte vin și cer ca Statul să le aprobe un statut în care se nor- 
mează până şi forma botezului, până şi forma ordinării, a hi- 
rotoniei, cum spunem noi „punerea mâinilor“. 

Aceasta nu mai este desigur numai o simplă chestiune 
de organizare internă a unui cult. 

Despre evangheliștii cari sunt prevăzuţi între funcțio- 
narii baptiștilor pe lângă predicatori, nu se spune nimic în 
statut, ce pregătire trebuie să aibă ei. Statutul amintește des- 
pre predicatori și spune anume : „In ceeace privește pregăti- 
rea lor, ei trebue să fi terminat o şcoală de predicatori, teolo- 
gie, sau să fi obținut cel puţin bacalaureatul de liceu sau o 
altă şcoală similară“. 


Acesta este un lucru lămurit, dar statutul lor nu spune 
nimic cu privire la pregătirea reclamată pentru evangheliști, 
pentrucă însuși statutul lor zice la art. 17 punctul 4: „Evan- 
gheliştii funcţionează ca ajutori ai predicatorilor, vestind evan- 
ghelia în scris și prin grai viu“. De aceia amintesc această 
împrejurare, pentrucă noi ştim prea bine care este situa- 
ţiunea de fapt în țară. Ştim cu toţii că dintre 915 predicatori 
cari mişună ca furnicile la noi în țară, doar trei îndeplinesc 
condițiunile prevăzute în aceste statute. Şi atunci, domnilor 
senatori, dacă eu ca organ al Statului având a-mi face datoria 
voi merge la predicatorii baptiști să-mi arate dacă corespund 
condițiunilor din aceste statute, dacă au bacalaureatul sau alte 
studii echivalente, îmi vor putea spune că nu sunt predica- 
tori, ci numai evangheliști, căci şi evangheliștii au dreptul să 
predice evanghelia în scris şi prin viu graiu. Şi atunci d-lor se- 
natori, se poate produce o defecțiune destul de mare în pri- 
vința executării, căci dacă nu se execută acest statut, atunci 
ajungem să admitem să funcționeze la noi în țară și evanghe- 
liști dela care nu se cere nici o pregătire. 

D-lor, în privința aceasta sunt dator să vă dau o lămu- 
rire. Teza baptistă ca și a altor sectari, a altor prozeliști în 
genere, este aceia că Mântuitorului Isus Christos atunci când 
a zis către apostoli cuvintele: „Mergând să învăţaţi toate 
neamurile“ nu a fixat şi condiţiile pe cari trebue să le aibă cine- 
va spre a învăța toate neamurile. Şi s'a întâmplat odată, când 
am stat de vorbă cu predicatorii baptiști — pentrucă vă mărtu- 
tisesc, cu mulți am stat de vorbă până după miezul nopții, — 
când am cerut să-mi arate pregătirea ei n-au putut dovedi nici 
patru clase primare, ci au venit cu explicațiunea că Mântuito- 
rul nu a cerut dela nimeni școală de bacalaureat, studii teolo- 
gice sau alte studii echivalente. 


Mai este, d-lor, încă un lucru. In statutul lor de organi- 
zare şi anume la art. 29 din statut se normează modul de tre- 
cere dela un cult istoric la ei sau vice-versa. Şi modul acesta de 
trecere, este normat după alte criterii decât cele prevăzute în 
actualul proiect de lege şi de aceea dorința mea este ca la 
timpul oportun să punem în concordanță modalitățile de tre- 
cere dela baptism sau vice-versa, cu normele cari se aplică la 
cultele dela noi din ţară. Atât am avut de spus cu privire la a- 
cest statut. 

Evident, ar mai fi de spus că Ministerul Instrucțiunii 
printr'un ordin mai recent a admis și pe baptiști să frequenteze 
școlile normale, astfel că mâine ne vom aștepta să avem în sa- 
tele noastre învățători baptiști. Eu, care sunt un mare tolerant 
al libertății conșştiinţii, nu pot să mă împiedic de o asemenea 
dispozițiune luată de un departament al puterii executive a 
Statului, pentrucă sunt convins că reprezentantul acelui depar- 
tament de bunăseamă este pătruns de mai mult patriotism decât 
modesta mea persoană. Dacă am amintit totuș lucrul acesta, este 
pentruca, cunoscând din fir în păr alcătuirea sectelor și 
știind că legea învățământului primar în art. 64 prevede obli- 
gativitatea învăţătorilor de a aduce copiii la biserică, se va na- 
şte anacronismul nedorit de nimeni și anume imposibilitatea 
morală că un învăţător baptist va fi nevoit să ducă pe elevii 
dintr'o comună pur ortodoxă, la biserica ortodoxă din satul 
respectiv, 

Eu, d-lor, am constatat și se poate constata mai ales în 
eparhia Aradului, că în anumite părți ale țării numărul baptiș- 
tilor scade. Astfel am citit că în comuna Iablona din județul 
Bălți, 50 de familii au revenit la credința ortodoxă. Tot astfel 
se întâmplă lucrurile şi în județul Aradului, unde o mare parte 
a baptiștilor au trecut la secta pentecostalistă, care precum știți, 

este o sectă oprită cu desăvârşire ; cu toate acestea însă bap- 
tiştii, cari până mai eri alaltăeri se întruneau la un loc cu pente- 

costaliştii, îi admit pe pentecostaliști ca să se adune și mai de- 
parte în dragă voe în aceiaș adunare baptistă. Astfel încât, ori- 
cât de mare ar fi vigilența autorităților noastre, baptiștii sunt 
aceia cari vor eluda toate inspecțiunile pe cari nu mă îndoesc 
că le va face puterea executivă a Statului prin organele sale 
competente. 


Eu, d-lor senatori, n'aș voi să vă fac impresia că am luat 
cuvântul pentru a cere poate ca să se reducă drepturile, mai 
ales în materie de conștiință religioasă, la o anumită parte din 
cetățenii acestei țări; dar să-mi fie îngăduit a constata că nu 
înțeleg să se lărgească, drepturile acelora, cari au dat loc, mai 
ales în timpul din urmă şi mai ales în județul Arad, la cel mai 
urît spectacol, în chiar locurile lor de întrunire, în casele lor de 
rugăciune. Oamenii pașnici, care până ieri alaltăieri erau una 
sufietește şi trăiau în armonie cu frații lor, astăzi ne prezintă un 
spectacol destul de dureros, destul de trist, că se bat în adună- 
rile sectare nu cu altceva, nu cu mijloace sau cu instrumente de 
convingere mai mult sau mai puțin probabilă, dar se bat din ne- 
norocire chiar cu furci de fier și lucrul acesta este dovedit în 
mai multe comune. Este dovedit că în comuna Somosches, 
înainte de Naşterea Domnului 1927, s'au bătut cu furci de fier 
în adunare. S'au făcut rapoarte, jandarmeria a căutat să ia mă- 
surile, cari s'ar fi impus de cele întâmplate și cu toate acestea, 
d-lor senatori, să-mi îngăduiți vă rog a crede că în acea adunare 
nici astăzi nu i s'a întâmplat nimănui nimic și că propaganda 
baptistă se face în chipul cel mai desmăţat, fără nici un fel de 
sancțiune. 

In comuna Pleşcuţa, s'au bătut mileniștii cu  baptiștii, 
pentrucă o parte dintre baptiști au trecut la mileniști și când 
era să se serbeze o căsătorie în capiște, în localul de adunare 
a venit predicatorul baptist și nu voia să încuviințeze cununia 
unei perechi mileniste ai căror părinți fuseseră baptiști și au 
ajutat cu bani la zidirea casei baptiste. Atunci desigur că pute- 
rea brutală la baptiști a fost mai convingătoare decât duhul 
Bibliei, la care ei atât de des se provocau şi sau întâmplat 
scene destul de abjecte, că în învălmășeala aceia la care s'au 
dedat cu toţii, s'au prăvălit deasupra ușii, care sa rupt şi au 
căzut cu toții în stradă. (Râsete). 

Aceasta poate să formeze chiar obiect de ilaritate, însă, 
d-lor senatori, să mă credeți că nu poate să fie ilaritate unde se 
petrec asemenea spectacole și unde este turburată liniștea sate- 
lor şi unde este divizată unitatea şi pacea și liniştea, care au dăi- 
nuit până acum în satele noastre. 

Şi, d-lor, să mă credeţi că n'aș voi să torc prea departe 
firul celor ce le arăt acum, dar sunt dator a vă mai aduce aminte 

că aceşti baptiști sunt şi un element anticultural. Sa întâmplat 
de pildă că în anul 1922 un preot ortodox a avut o discuţiune cu 
un predicator baptist asupra anumitor puncte de doctrină con- 
troversate și în legătură cu care puncte preotul a ieşit biruitor. 
Văzând acestea predicatorul, în necazul lui că a fost biruit, ce 
credeți că a făcut, d-lor senatori? 

El văzuse că preotul are pe masă Baladele și Idilele ne- 
muritorului Gh. Coșbuc şi atunci a spus preotului : Părinte, eu 
nu mă pot lăsa convins de un om, care citește cărți imorale, cum 
sunt scrierile lui Gheorghe Coșbuc. 

D-lor senatori, putem vedea din toate acestea că Statul, 
Biserica și toți bunii creștini au datoria să se intereseze mai 
mult decât până acuma de mișcarea sectară. Datoria aceasta are 
o însemnătate din mai multe puncte de vedere. Intâi, pentrucă 
tradiția religioasă, îmbinată strâns cu tradiţia naționalistă ne 
impune tuturor să păstrăm neatinsă comoara sufletească, pentru 
care au trăit și au murit moșii şi strămoșii noştri. 

Trebue să avem în vedere în al doilea rând că pentru sec- 
tanţi, deci și pentru baptiști, nu există ideea de naţiune și toc- 
mai națiunea română ar dori să o vadă ștearsă de pe acest glob, 
ca în locul ei să se producă o alcătuire cosmopolită. Ei bine, cos- 
mopolitismul sectar vine şi loveşte în credința noastră şi în 
obiceiurile noastre şi ne învinueşte că nu trăim o viaţă creşti- 
nească, că suntem imorali, căci bine ați văzut, d-lor senatori, 
când într'un ziar baptist din ţară dela noi în 1926 se spunea nea- 
devărul că Bucovina noastră, dulcea Bucovină nu cunoaște 
Evanghelia. 

Aceasta ar însemna că noi nici nu cunoaștem morala 
evangheliei. Aceasta este cea mai mare batjocură şi insultă ce 
se poate aduce unei națiuni. Prin aceasta baptiștii şi toți cei 
de o seamă cu ei biciuesc în credința iubiților noștri răposaţi, 
Sectanţii batjocoresc sufletele adormiților noştri frați cari au 
avut aceeaș credință cu noi. Avem convingerea că toți sectanțţii 
vor fi înfrânți cu toate relele care le aduc ei şi cari vin asupra 
noastră. Munca lor nu este apostolat căci propaganda de idei 
creştine nu cunoaște batjocuri şi insulte împreunate cu min- 
ciuni, aduse de oameni fără nici o pregătire. 

In rândul al treilea sectanţii sunt anticulturali și au de 
gând să ducă o amarnică luptă de clasă. Să-mi fie îngăduit să 
ilustrez cu o pildă această informaţiune. Se ştie, d-lor senatori, 
că s'a început din partea ilustrului reprezentant al departamen- 
tului instrucţiunii o vie propagandă culturală în satele noastre. 
Această propagandă s'a început cu elan și cu multă însufleţire 
şi în judeţul Aradului, care trebuie fortificat şi cimentat, pen- 
tru că toţi trebuie să ne îndreptăm privirea de mai multe ori 

asupra barierelor, asupra zidurilor cari vor forma blocul de gra- 
nit al apărării noastre naționale. Dar ce să vedeți ? Că pe când 
toți credincioșii pe care eu îi păstoresc din vrerea lui Dumne- 
zeu şi a oamenilor, au fost de față la adunările culturale aran- 
jate de preoți şi învățători, în toate satele unde sunt și baptiști, 
nici un picior de baptist nu s'a prezentat în acele adunări cul- 
turale. 


Sectele religioase — şi acestea este bine să se ştie — în 
cele mai multe cazuri numai în aparență se ocupă cu religiunea, 
dar de fapt lucrează din răsputeri pentru a duce la ruină mărețul 
edificiu, la construirea căruia neamul nostru a contribuit cu o- 
chii înălțaţi spre cer. 

Ce va zice oare străinătatea față de tratamentul care se 
aplică baptiștilor ? Dar, d-lor senatori, eu țin să spun că pe ne- 
drept se aduc acuzațiuni de asemenea natură nouă și că prin 
mărinimia cu care se lasă liberul exercițiu al manifestațiunilor 
baptiste la noi în ţară, zic prin mărinimia aceasta se dă deplină 
dovadă de netemeinicia ştirilor cari se colportează în străinătate 
pe socoteala noastră. Dacă se spune și dacă susțin unii, cum de 
pildă susține d. Nichifor Crainic, că baptismul s'ar face și cu un 
oarecare concurs din Anglia, aceasta, domnilor, de bună seamă 
că este o apreciere în adâncul căreea nu avem destule mijloace 
acum ca să putem pătrunde. În tot cazul este totuși bine să cu- 
noaștem părerea d-lui Crainic, după care baptismul ar însemna 
Anglia, energie engleză, metode engleze, bani englezi şi deasu- 
pra oricărui Dumnezeu, interes englez. 

Sub raportul religios, zice d. Crainic în „Curentul“ din 
21 III (a. c.) Anglia a lucrat față de noi prin două metode : a în- 
cercat întâi prin contopirea ortodoxismului nostru oriental cu bi- 
serica episcopală anglicană. Sunt câțiva ani de atunci. Vă adu- 
ceţi aminte ce declaraţii de dragoste, ce prosternare în faţa ca- 
racterului pur şi venerabil al Bisericii de Răsărit ? Se părea că 
Anglia întreagă se va cufunda ca un singur prunc în cristelnița 
ortodoxiei. Dar ortodoxia a rămas pe poziția ei de două mii de 
ani. Încercarea de a o anexa pur și simplu interesului englez a 
eșuat deocamdată. Atunci a început metoda cealaltă, de proze- 
litism baptist : dela ortodoxofilie la antiortodoxism. Sunt două 
linii ce formează acelaș unghiu al interesului englez, al impe- 
rialismului englez“. 


D-lor, unitatea noastră sufletească ne este mai scumpă 
decât trâmbițarea libertăţii pe seama acelora și de către aceia 
cari nu o merită. Marele bărbat de stat american, 'fheodor Roo- 
sevelt zice : „Un popor în care cetăţenii cei buni nu au tot atâ- 
ta cutezare, cât şi cei răi, este un popor pierdut“. Deci să nu ne 
sperie îndrăzneala câtorva oameni. 

Eminescu arăta că „In țările române ortodoxii nu au fă- 
cut ca Hughenoţii în Franța, nici ca Maurii în Spania, nici ca 
Polonii față de Ruteni sau Ungurii față de Români. Lipovenii 
persecutați în Rusia, au găsit adăpost la noi, ca și catolicii în 
Moldova și nimeni nu s'a silit a-i face ortodocşi“. 

Nu teama de străinătate trebuie să fie preocuparea noastră 
de căpetenie, ci teama de desagregare a unității sufletului nea- 
mului românesc. Marii noștri aliați desigur ne vor înțelege, dacă 
le vom aduce dovezi că baptismul de la no: nu este identic cu 
cel din Anglia şi America şi că prin el se intenţionează distru- 
gerea bisericii ortodoxe care ne-a dat unitatea sufletească şi 
politică. 

In consecință cer omiterea art. 55 din proiect, râmânând 
ca baptiştii să se conformeze normelor referitoare la cultele noui. 

Precum soarele topește ghiața apelor, precum focul pă- 
trunde metalele și le volatilizează — așa iubirea de neam să to- 
pească ghiața oricărui indiferentism religios. Dacă însăș Sta- 
tul nu e indiferent, că atunci când garantează libertatea cultelor 
o face în nădejdea că ele vor sluji interesele lui, — atunci cum 
să stăm noi indiferenți ?! Diferitele culte din țară sunt ca într'o 
grădină frumoasă în România-Mare : | 

Florile unei grădini au diferite culori, miros de farmec 
diferit, dar cu toatele împodobesc grădina. Așa diferitele culte 
închinându-se lui Dumnezeu sub cerul liber al României, să ser- 
vească şi binele acestei țări. Apelez în special la fiii bisericei 
ortodoxe să nu uite că precum floarea n'a zis niciodată că n'are 
nevoe de soare, așa și noi să nu zicem că n'am avea nevoe ca bi- 
serica ortodoxă să premeargă în fața tuturor din ţară cu pilde- 
le iubirii și muncii spre desăvârşire sufletească așa precum a 
preconizat acest lucru marele şi nemuritorul rege Ferdinand I 
cu prilejul instalării I. P. S. D. D. Miron în Scaunul patriarhal : 

„Avem nădejdea că prin învățătura bisericii noastre, care 
ne-a dat în cursul veacurilor unitatea de limbă și de simțţire, 
vom ajunge mai grabnic şi mai pacinic la acea măsură de unifi- 
care sufletească, după care însetoșează sufletele tuturor bunilor 
români, aşa cum se dorește cerbul după isvoarele apelor. Din 
unificarea sufletească ies operile mari naționale de gândire și 
de simțire şi răsplata meritată va fi adusă Bisericii noastre, 
care va ajuta poporul spre înfăptuirea acestui țel pământesc“, 
-(Aplause). 

D-lor, religia poate fi privită din mai multe puncte de ve- 
dere. Ea poate fi socotită din punctul de vedere al ştiinţei pure, 
din punctul de vedere filosofic sau metafizic, dar ea poate fi 
considerată, inainte de toate, din punct de vedere social şi po- 
litic. 

Ştiinţa pură consideră toate religiile, câte au existat, există 
şi vor exista, cât şi superstițiile, drept credințe, bazate pe exis- 
tența unor forțe ascunse, a unor entități metafizice, atot puter- 
nice, zei sau demoni, care, pentru a-și manifesta puterea şi 
voinţa lor direct sau indirect, prin oameni aleși, răstoarnă, la un 
moment, legile naturale, pentru ca să lase, apoi, acele legi să-şi 
urmeze cursul lor normal. Omul de știință nu desprețueşte 
religia. El socotește religia ca un ce absolut necesar în viața 
popoarelor, atât întrucât religia poate să fie utilizată pentru 
buna situațiune a poporului, pentru educaţiunea lui națională, 
pentru întărirea Statului şi pentru conservarea ordinei morale. 

Din punct de vedere filosofic, religia aparține metafizicei. 
Cu toate acestea, filozofii iau în seamă partea morală, anume 
morala care să degajează din religie, dintr'un cult. Religiile, din 
punct de vedere moral, sunt cu atât mai superioare, cu cât din 
ele se degajează idei mai înalte. 

In ceeace priveşte religia creştină, propovăduită de Isus 
Christos, din ea se degajează cea mai înaltă morală. i 

E în admirația tuturor oamenilor de ştiinţă și chiar a a- 
teilor, pentru că propagă iubirea aproapelui — aproapele fiind 
orice om aparținând oricărei naționalități, aproapele fiind şi 
dușmanul cel mai înverşunat, — și se propagă iertarea la infi- 
nit, iubirea și îndemnul de a face binele, chiar cu sacrificiul 
propriei tale persoane. 

Din punct de vedere al intereselor Statului, religia este 
canalizată și utilizată pentru întărirea ordinei morale, cum am 
spus, și pentru întărirea şi consolidarea Statului. 

Proiectul de față are acest scop şi el decurge din câteva 
principii enunțate în Constituţie. 

Un principiu este acesta : deplină libertate oricărui cult, 
oricărei religii, într'atât întru cât nu contravine bunelor mora- 
vuri şi legilor ţării. Negreşit că această libertate deplină, care se 
dă tuturor cultelor, trebuie să dea, în acelaș timp, și garanții 
acestor culte, ca ele să se desvolte liber. Şi, drept consecință, 
proiectul de față, cu drept cuvânt, prevede pedepse pentru toți 
acei cari ar încerca să zădărnicească acest liber exercițiu al 
unui cult, 


Un alt principiu pe care îl enunță Constituţia, este urmă- 
torul : nu se face nici o deosebire între cetăţenii acestei țări, 
cari aparțin la diferite culte, în ceeace privește drepturile lor 
politice şi civile. Dar acest principiu, enunțat de Constituţie, 
spre a-și căpăta realizarea lui, trebuia tradus în lege cu toate 
consecințele lui firești. Aceste consecințe rezultă din proiectul 
care vi s'a înfățișat. Iată-le: dacă „a“ aparține cutărui cult 
nu este o piedică pentru a avea drepturi politice și civile egale, 
aceasta înseamnă, drept consecință, că miniştrii unui cult sau 
preoţii, episcopii, şefii comunităţilor religioase, nu pot pedepsi, 
nici întrun fel, pe credincioșii lor care respectă legile ţării 
în ciuda unor dispozițiuni rituale contrarii acelor legi, pentru- 
că ritul ar cere aceasta ; precum nici un credincios, care ar 
aparține unui cult, mar putea scăpa de pedeapsa civilă, dacă 
ar invoca cutare motiv de ordin ritual. 


Statul intervine și oferă încă un avantaj, care mi se pare 
că constituie un privilegiu ce ar putea da naștere și la alte 
apetituri. Anume, se prevede în proiect putinţa de a se îngădui 
sau ordona agenților fiscului ca să încaseze contribuțiunile 
credincioșilor unui cult. Aceasta îmi reaminteşie dorința ex- 
primată în anul 1924, când s'a legiferat aici legea învățămân- 
tului primar. Atunci, reprezentanții minorităților au cerut, cu 
stăruință, ca şcolile lor să fie subvenţionate și de Stat, iar de 
nu, să li se îngăduie, prin lege ca organele Statului să încaseze 
anume impozite dela conaționalii lor, — lucru care nu s'a admis. 
După părerea mea, această favoare ar trebui să dispară. Credia- 
cioșii unui cult au conștiința lor și ei înșiși, cu dragoste în 
baza credinței ce o au, vin să ofere contribuțiunile, fără să mai 
fie nevoie ca agenții fiscului să încaseze aceste contribuțiuni. 


Dacă Statul dă atâtea avantaje de ordin moral şi politic, 
avantaje materiale și juridice, diferitelor culte, negreșit că 
proiectul trebuie să prevadă și oarecari garanții, în favoarea 
Statului, față de aceste culte. Astfel, proiectul interzice politica 
în sânul comunităţilor religioase și al cultelor, şi cu drept cu- 
vânt, pentrucă la un cult sau comunitate religioasă, dacă s'ar 
introduce politica, înseamnă că acel cult aparține unui partid 

politic, înseamnă că nu mai este credință la mijloc, credința 
către o divinitate, credința ideală, ci este un interes politic, care 
ar primejdui, în primul rând, chiar buna reputaţie a acelui cult. 

Prin proiectul de față se stabilesc şi raporturile dintre 
culte. În ce privește trecerea dela un cult la altul, proiectul a 
dat naştere la multe discuțiuni în comisie. Prelaţii uniți se tem 
ca nu cumva averea bisericilor lor să treacă în mâna altora. Nu 
sunt jurist, dar după capul meu eu înțeleg, că averile pe cari le 
are o parohie, nu sunt venite nici dela Dumnezeu, nici de la 
biserică, considerată ca o entitate metafizică, ele sunt provenite 
dela acei credincioși cari formează enoria, parohia ; aşa că a- 
tuncea când, presupunând, toţi credincioşii unei parohii ar trece 
la alt cult, negreșşit că ei rămân în averile lor ; nu cad aceste 
averi în patrimoniul bisericii, ca entitate metafizică şi dumne- 
zeiască. Când ar trece un grup, evident că trebue să intervie 
justiția, pentru ca să dispună câtă avere se cuvine grupului care 
a rămas la cultul respectiv şi ce se cuvine grupului care a tre- 
cut la altă religie ; din acest punct de vedere juridic, eu cred 
că Inalții noștri prelați uniți nu au dreptate, după cum nu au 
nici din punct de vedere teologic. Dumnezeu nu are nevoe de 
averi. 

Dar chiar Isus Cristos a zis, că bogatul este condamnat, 
tocmai pentru că este bogat, să nu intre niciodată întru im- 
părăţia lui Dumnezeu. 

Evanghelia ne spune, cum un tânăr foarte bogat s'a a- 
propiat de Isus și l-a întrebat : „Invăţătorule, ce să fac ca să 
mă mântui ?“ Şi i-a spus : „Tinere, ia toate averile tale și dă-le 
la săraci. Pe urmă vino după mine“. Așa fiind, însuşi Dumnezeu 
a disprețuit averile. 

Prelaţii uniți insistă, că averile trebuie să rămână la bi- 
serica unită, care este sorocită în afară de oameni, în afară de 
credincioşi, ceeace nu este admis. Am ţinut să vă arăt că nu 
este admisibil, nici din punct de vedere omenesc, nici din punct 
de vedere divin. 

D-lor, am ascultat cu oarecare durere când s'a adus o cri- 
tică aspră şi nemeritată fraţilor noștri uniți. Sa văzut numai o 
singură latură, latura aceea pur spirituală, dar nu s'a luat în 
considerație şi o altă latură, aceea a marelui interes național 
ce s'a urmărit cu ocaziunea unirii. 

La 1699 s'a încheiat pacea dela Karlovitz. Turcii au fost 
bătuți de armatele poloneze în unire cu armatele austriace, și 
nemții au devenit stăpâni pe Ardeal. f 

Românii formând marea majoritate a populației în Ar- 
deal, austriacii au crezut să-i atragă la religiunea catolică și în 
chipul acesta să-și întărească stăpânirea în Ardeal cu ajutorul 
românilor. 

Austriacii au făcut propuneri clerului român și anume 
propuneri concrete: vă dăm drepturi politice deopotrivă cu cele 
trei națiuni privilegiate, sașii, ungurii și secuii ; vă dăm drept 
a ocupa orice funcție publică ; vă dăm dreptul de a fi ofiţeri 
în armată ; vă înființăm școli în care să învețe fiii de români 
şi le vom da burse celor cari se vor distinge, pentru a merge 
în străinătate. 

Sau oferit, negreşit, avantaje materiale şi clerului, a- 
nume, câte o casă de fiecare parohie, scutire de impozitele la 
care erau supuși românii ca popor tolerat, şi drepturi de a lua 
dijmă, ca preoţii catolici, precum şi dreptul pentru episcopii 
români de a fi membrii ai Dietei Ardealului. 

Insă nu trebuie privită chestiunea numai din acest punct 
de vedere. Acei preoți și mitropoliți cari au stat la tocmeală 
şi au făcut unirea, au avut în vedere și folosul pe care să-l 
capete întregul popor român din Ardeal. Cine cunoaște situația 
nenorocită în care se găsea populaţia română din Ardeal, aceia 
îşi dau seama de importanța acestui eveniment. 


Este adevărat că d. Iorga, în „Istoria Bisericii române“, 
critică pe Mitropolitul Atanasie, care a făcut să se unească o 
mare parte din clerul român cu Papa ; însă critica aceasta este 
făcută numai din punctul de vedere al fățărniciei cu care sar 
fi purtat Inaltul prelat. 

Una spunea mitropolitul din Ungro-Valahia, altă atitu- 
dine avea față de arhiepiscopul catolic colonii din Ungaria. Și 
numai pe această temă este criticat Atanasie ; dar nu se vede 
şi partea cealaltă, pur patriotică, unde era vorba de scoaterea 
de sub robie a unui neam întreg. 

Negreșit că cele trei națiuni privilegiate s'au opus, în- 
verşunat, la darea acestor drepturi şi au pus mari piedici au- 
torităților austriace. : l 

Cu toate acestea şcolile mau putut fi oprite. La aceste 
şcoli înființate de nemți au învățat românii. Cei distinși au 
fost trimeși la Colegiul Pasmanian din Viena, la colegiul „De 
propaganda fide“ dela Roma și acolo aceşti studenți români au 
adunat acte şi documente istorice cu care au venit înarmați și 
apoi au scris remarcabilele lucrări prin care căutau să dove- 
dească dreptul istoric al românilor în Dacia. 

Ungurii, sașii şi secuii contestând românilor dreptul is- 
toric asupra Ardealului, prin chiar aceasta le contestau și drep- 
turile politice ; ei spuneau : voi, românii, nu aveți drepturi în 
această ţară, pentru că sunteți toleraţi ; voi sunteți veniţi în 
secolul al XII-lea, iar noi am ocupat ţara aceasta în secolul al 
IX-lea ; prin urmare, noi fiind primii ocupanți, noi singuri 
avem dreptul istoric și drepturile politice. 

Numai din acest punct de vedere privită fiind chestiu- 
nea și încă se vede destul ce folos mare a adus unirea unei 
părți din clerul român cu biserica catolică. Această unire a 
produs pe un Samuel Micu, pe Gh. Șincai, pe Petru Maior şi 
alții, care au dat o enormă desvoltare literaturii, filologiei şi 
istoriei române şi au dat arme puternice în contra uzurpatori- 
lor lor. 

In afară de aceasta, românii uniți, astăzi, n'au decât o 
legătură foarte ideală cu Papa, care nu mai reprezintă o putere 
politică ; el este un prizonier între zidurile Vaticanului și nici 
o primejdie nu poate să existe pentru țara noastră. 

Vedeţi, proiectul de față aprinde o situaţiune de fapt, 
și o situațiune de fapt nu se poate înlătura: o parte dintre 
frații noștri români s'a unit cu Roma și noi nu le putem cere, 
numai decât, să treacă la ortodoxismul de unde au plecat ; este 
o situațiune de fapt pe care o găsim și, pentru bunul mers al 
treburilor din această țară și pentru buna armonie a sufletelor 
fraților noștri, s'a alcătuit acest proiect de lege. 

Negreșit că ar fi şi argumente de întors; sar putea zice 
fraților uniți :D-voastră v'ați unit cu Roma în vederea unui 
interes mare național, acum s'a schimbat cu totul situațiunea, 
au dispărut acele împrejurări cari v'au silit să faceți ceeace ați 
făcut ; acum suntem cu toţii în țară liberă : Sublata causa, tol- 
litur effectus, dispărând cauza, dispare şi efectul; deci nu 
aveți decât să vă întoarceți la credința strămoșşească, 

Natural, că dacă ar face acest gest, ar dispare şi animo- 
zitatea dintre ortodoxi și uniți. Numai, că nu putem să-i for- 
ţăm să facă acest gest. Din această cauză d. ministru al cultelor 
n’a avut ce să facă, decât să întocmească proiectul, având în 
vedere tocmai această situațiune de fapt. 

Am să votez acest proiect cu toată dragostea. (Aplauze 
prelungite), 

DISCURSU 


P. S. EPISCOP IULIU HOSSU 


D-le președinte, d-lor senatori, proiectul de lege care 
ţinteşte la reglementarea raporturilor diferitelor culte cu Sta- 
tul, este de o importanță covârșitoare. 

Aşa cum văd eu, nu este astăzi o problemă atât de grea, 
atât de delicată şi atât de vitală în înțelesul strâns al cuvântului, 
cum este acest proiect de lege, care ținteşte să legifereze asu- 
pra raporturilor dintre diferitele culte şi Stat. 

Eu aş fi dorit din toată inima, ca această legiferare să se 
fi făcut într'o atmosferă senină, într'o atmosferă de înțelegere 
deplină între diferitele partide ale țării, întrucât această ches- 
tiune nu este şi nu poate să fie o chestiune de partid, sau o pro- 
blemă care ar putea să aducă succes sau insucces unui partid. 

Se tratează aici despre așezarea sufletească a întregii 
națiuni, problemă importantă și vitală, fiindcă atinge sufletul 
națiunii — şi sufletul națiunii majoritare, şi sufletul naționa- 
lităților minoritare — a întregului popor care se află între ho- 
tarele fericit întregite ale acestei Românii, pe care cu atâta 
mângăiere o chemăm Mare şi pe care o dorim fericită şi tare. 
Dacă nu s'a putut, evident că nu este vina noastră. Chiar pen- 
tru aceea, eu cred că Senatului îi incumbă o responsabilitate și 
mai mare. Eu nu mă îndoiesc de intențiunile curate pe cari 
le urmărește onoratul guvern. Nu numai că nu mă îndoiesc, 
dar am toată credința că își dă pe deplin seama de gravitatea 
acestei probleme, care ne stă înainte, ca să-i dăm fericită solu- 
ţionare. 

Tot aşa, în special d. ministru al cultelor, care este în 
această frământare, împreună cu noi, de cinci ani de zile, pen- 
tru a afla acesteia soluțiunea cea mai potrivită, și pentru inte- 
resul diferitelor culte din ţară şi mai ales pentru interesul su- 
perior al Statului. 

Dacă vom privi această frământare, care ţine de 5 ani de 

zile, ne vom convinge cât de grea şi cât de delicată este această 
problemă. 

Pentru aceea, de oarece din acea consfătuire avută la d. 
prim-ministru eu m'am îndepărtat cu convingerea că d. prim- 
ministru dorește să dea cea mai bună și cea mai dreaptă so- 
luţiune acestei delicate probleme, ey sunt foarte mângâiat că 
astăzi d-sa este în mijlocul nostru, pentru ca, fără îndoială, să 
documenteze asupra acestei chestiuni atât de grave şi pentru 
ca, la lumina expunerilor din acest Senat, să afle această soluție, 
care, după convingerea mea, cu toată sinceritatea o urmărește. 
Tot aşa face, şi eşte firesc, d. ministru al cultelor, care a lu- 
crat 5 ani de zile până ce a ajuns la forma actuală a proiectului. 

Eu nu voiu vorbi cu resentimente și nici cu scopul de 
a deștepta resentimente. Nu voiu vorbi cu supărare, ci am să 
caut termeni potriviţi, pentru a expune punctul nostru de ve- 
dere, cel al bisericii române-unite, înceeace privește acest pro- 
iect şi pentru a încerca să vă conving pe d-voastră, că ceeace noi 
am cerut timp de 5 ani de zile, nu este un punct sau un pos- 
tulat asupra căruia insistăm cu hotărîre încăpățânată şi pe care 
dintr'un motiv omenesc sau altul, nu vrem să-l abandonăm. 
Intransigenţa noastră, dacă se poate chema astfel, este o intran- 
sigență asupra principiilor de organizare ale bisericii pe care 
o respectăm și o intransigență asupra aplicării precise a prin- 
cipiilor constituționale, cari privesc această problemă atât de 
vitală pentru țară. ; 

Mie îmi parte foarte rău că nu s'a putut înconjura o anu- 
mită violenţă, în expunerile cari s'au rostit dela această tribună 
până acum. 

D-voastră foarte bine vă aduceți aminte în ce atmosferă 
s'a legiferat asupra Constituțiunii ţării aici în Senat. Au fost 
desbateri calde din convingere și a unui punct de vedere şi a 
celuilalt, însă n'am observat această violență în expunerea care 
s'a făcut acum şi am ajuns, după desbateri lungi și sincere și 
cu consecvență susținute, la soluțiunea bună aducând jertfe, 
aşi putea zice din partea noastră. Eu am spus atunci celeilalte 
părți, că noi ne-am arătat cu anumită generozitate, noi cei pu- 
ţini, faţă de punctul de vedere al celor mulți, al fraţilor noștri. 

Deși acceptasem atunci o formulă, care, fără îndoială, 
era în tradițiunea ţării, care a fost în vechea Constituţiune, dar 
care era pe pragul de a fi abandonată, anume : decretarea bi- 
sericii ortodoxe de biserică dominantă, am primit această for- 
mulă, ca să se menţină tradițiunea din trecut și ca să se încon- 
jure susceptibilitățile cari s'au arătat din partea fraţilor noștri, 


care eu şi atunci am crezut că nau fost temeinice. 
Deşi noi prevedeam de pe atunci cum se vor interpreia 

cuvintele de „biserică dominantă“, noi încă atunci am cerut zə 
să se declare în mod autentic din partea reprezentantului gu- 
vernului și a d-lui raportor, semnificarea acestor cuvinte. Atât 
d. ministru al cultelor și d. ministru Constantinescu, cât şi d. 
Disescu, raportorul Constituţiei, au declarat în ce înțeles se 
introduce în Constituţiune acest cuvânt. Nu ne sperie și nu 
ne-ar fi speriat cuvântul ; noi însă am prevăzut cum se va iu- 
terpreta și cum se va restălmăci şi nu ne-am înșelat, în 5 ani 
de zile, în aceste prevederi ale noastre. Cu toate acestea zic, 
au urmat discuțiuni cu convingere, dar cu seninătate încon- 
jurând ofensele cari sfar fi adus de unii sau de alții, din păr: 
tile cari erau reprezentate de fraţii şi fiii aceluiaș neam. 

Aş fi dorit să tratăm această chestiune vitală, acum, în 
aceeaş atmosferă, ori, în atmosfera în care s'a legiferat legea 
pentru organizarea bisericii ortodoxe. 


Vă aduceți aminte că acolo nici unul dintre noi nu au 
luat cuvântul, însă am însoţit cu toată simpatia discuţiunile şi 
ne-am declarat că sfa legiferat așa spre mulțumirea tuturor 
fraților din toate provinciile şi Vechiul Regat și sia dat un 
așezământ trainic pentru desvoltarea acestei biserici a majori- 
tății neamului nostru. 

Evident, acum nu este aceeaș situațiune şi biserica or- 
todoxă este interesată în această legiferare întrucât această 
lege va privi şi biserica ortodoxă, afară de părțile cari, precum 
se spune în articolul final, ar fi în contrazicere cu legea spe- 
cială de organizare a bisericii ortodoxe. Şi aici discuțiunea a 
fost în toată seninătatea. 

D-lor senatori, ați fost martori în zilele trecute, cum 
s'a răscolit trecutul atât de îndurerat al neamului nostru. Noi 
știm şi am trăit în această convingere și — așa este — că rä- 
nile trecutului s'au cicatrizaț, şi în aureola împliniri: idealului 
național nu s'a mai putut vedea pe trupul acestui neanı, nu a 
mai rămas nici o urmă de amărăciune sau de reami.itire a unei 
frământări care a putut să isvorască, — și nu mă îndoiesc că 
din sufletul ierarhilor uneia sau celeilalte biserici a :svorit 
din convingere religioasă, — și cari au putut să isvorască şi 
din împrejurări speciale, sociale, culturale și mai ales politice, 
de cari nici unul dintre noi nu este vinovat. 

Şi acestea s'au scormonit cu patimă și fără cruțare ; sa 
incercat să se rupă cicatrizarea acestor răni, cari s'au putut 
primi în cursul istoriei de peste două sute de ani a acestei bi- 
serici, dar care reînoire a durerilor nu este întru nimic motivată 
în zilele fericite de unire şi întregire a neamulu:, pe cari noi 
le trăim. 

Eu însă nu o să urmez pe această cale. Pentru a justifica 

şi apăra biserica catolică universală de pe întreg rotocolul pā- 
inântului, care de multe ori a fost atinsă şi atacată, ar trebui să 
drămuiesc întreaga istorie universală şi să citesc şi să o citez. 
Aceasta este cu neputinţă. Noi voiam ca cu un ceas mai ina- 
inte să avem această lege care este așteptată de o parte şi de 
alta. Pentru ce? Pentru a închide acel proces care, sa spus 
de aici dela tribună, că nu este închis; pentru a pune capăt 
frământărilor dureroase cari sunt dincolo de Carpaţi, pe teren 
religios, și pe cari noi nu le-am dorit, pe cari noi nici când 
nu le-am provocat, pe cari noi totdeauna le-am condamnat și 
in cari noi totdeauna am văzut cea mai mare primejdie pentru 
interesele superioare ale ţării şi ale neamului. Pentru aceasta, 
gândul nostru dominant, în legiferarea raporturilor diferite- 
lor culte cu Statul, este acesta: stingerea cu desăvârșire și 
definitiv a acestor lupte confesionale între frați, acest isvor 
plin de primejdii pentru interesele superioare ale ţării. Acesta 
este scopul pe care-l urmărim. In documentarea punctului nos- 
tru de vedere în acest proiect, nu o să apăr nici trecutul acestei 
biserici, din care sunt fericit a face parte, nu o să citesc și nu o 
să citez întregul ei trecut de 228 de ani. Această instituțiune, 
chiar dacă ar fi putut ca să greșească unul sau altul din fiii ei, 
această instituțiune astăzi stă cu fruntea ridicată și are consa- 
crată în istorie recunoștința neamului său, pentru vecie. Pentru 
aceea eu nu am să fac apologia acestei biserici române unite cu 
Roma, dela această tribună. Ceeace s'a citit din frământările 
trecutului nostru de peste 200 de ani, citațiunile și argumentele 
cari stau adus sunt prea slabe, sunt neputincioase pentru a arăta 
că această biserică, în cursul celor 228 ani, ar fi şovăit o clipă, 
paşii ei s'ar fi clătinat pe cărarea dreaptă și luminată, pentru 
îndeplinirea idealului național care s'a realizat. Ce pot să facă 
unele citațiuni din cutare și cutare scriitor ? Că cutare și cutare 
a săvârșit, dacă a săvârşit, cutare i cutare greșală. Eu cer să se 
dovedească că pasul bisericii române unite cu Roma a șovăit o 
clipă în cursul celor 200 şi mai bine de ani, că o singură dată 
nu S'ar fi identificat cu marile interese ale neamului. Aceasta 
nimeni și nici când nu o va putea dovedi. 

Ea, d-lor senatori, a fost redeșteptătoarea conștiinții na- 
ţionale, ea a fost propovăduitoarea latinităţii, dela zămislirea 
ei, când sa unit cu aceea dela care își trage origina, cu Roma. 
Până la anul 1928 n'a șovăit o clipă, n'a greşit un pas, biserica 
română unită cu Roma. Fentru acea eu nu voi face apologia ei 
dela această tribună. 


Dar, d-lor senatori, în cursul cuvântărilor rostite de aci, 
s'a ajuns să se dovedească mai mult decât era necesar. Și în fi- 
losofie se spune : „cel care dovedește prea mult, nu dovedeşte 

nimic“, Şa pretins a se dovedi că noi, acei cari trăim astăzi, 
am fi mai prejos, în sentimentele naționale decât minoritățile 
etnice. 

Eu nu mă ocup cu combaterea acestor argumente cari 
nu dovedesc nimic. Insă biserica unită, în cursul desbaterilor, 
a fost scoasă că ea este cea agresivă, ea este cea militantă şi 
de aci, dela tribună, ni s'a pus nouă întrebarea : dacă prelaţii 
români uniți socot sau nu, că a sosit timpul să se pună odată 
capăt frământărilor din Ardeal şi luptelor confesionale. Va să 
zică, suntem noi cei agresivi. Voi putea raspunde foarte pe scurt, 
dacă este vorba de a da un răspuns, noi nu am fost nici când 
agresivi, — înțeleg după unire, fiindcă și după unire ni s'a spus 
aceasta, — dar nici înainte de unire, în decursul Istoriei înde- 
părtate, nu am folosit astfel de mijloace. Ni s'a spus că după 
unire noi am fost acei cari am provocat, noi am fost acei cari 
am atacat. Așa dar, noi suntem cauza frământărilor cari de 
fapt există în Ardeal. 

Dar, d-lor senatori, de oarece s'a adus acest lucru și s'a 
prezentat ca dovedit, eu am datoria să vă arăt că da, în Ardeal 
există aceste primejdioase frământări, pe cari le putem numi 
cu sufletul liniştit, luptă confesională, dar nu se va putea arăta 
un singur caz unde noi să fi început lupta, unde să fi avut un 
spirit agresiv şi militant, nici un singur caz în care noi să fi 
încercat să desbinăm pe frați. 

Eu voiu vorbi mai ales despre cele ce le cunosc și pe 
cari le-am experimentat în cursul celor 10 ani de păstorire, în- 
eparhia Gherlei, care este cea mai mare eparhie din Ardeal și 
care cuprinde a treia parte din biserica unită. Aproape 600.000 
de credincioși şi mai bine de 500 de preoți. 

Astăzi mai sunt vacante numai vre-o 26 de parohii. Va 
să zică, într'o stare închegată şi consolidată, cu preoți semi- 
nariști peste o sută, cari toți au terminat 8 clase liceale, cu 
bacalaureat, unii pe cale de a face bacalaureatul, adică nu a 
fost într'o stare precară. 

In mijlocul acestor 600.000 de credincioși români, vă rog 
să rețineți, nu există nici un rutean sub jurisdicția mea și nici 
unul de altă limbă. 

Ne lipsește cifra exactă, dar după schematismul nostru 
sunt notați 39.000 frați ortodocși. Să zic că sunt mai mulți; 
să fie 50.000, în care să intre şi comunele cari nu sunt împărțite 
în două, adică cari nu sunt mixte. | 

Pe teritoriul acestei eparhii, fără de a lua în seamă ora- 
șele unde s'au înființat acum parohii ortodoxe, abia am 3—4 
sate, să zicem 10 ca să fie numărul rotund, cari să fie împărțite 
în uniți şi ortodocşi. Restul până la 50 sunt filiale şi sunt cu- 
rat unite. 

Bine era, ca după unire, să mergem liniștiți înainte, să 
muncim pe terenul religios, cultural şi social, să ridicăm poporul 
din punct de vedere moral, să-l îndrumăm în credința părinţilor 
lui, să întărim sufletele ieşite așa de slăbite din răsboiul pentru 
întregire şi din răsboiul mondial. Dar în loc ca să fim lăsați 
în pace, această eparhie, cea mai compactă şi cea mai puter- 
nică, a fost încolțită de atacuri venite din afară. In comunele 
unde, din o cauză sau alta, credincioșii s'ar fi neliniștit, ori din- 
tr'o neînțelegere cu preotul, ori pentru o cauză mai mică, pen- 
tru un cântăreț sau lucruri interne de ale parohiei, s'a arătat 
fratele apostol care s'a folosit de această mișcare şi a început 
să turbure poporul, a început să facă făgăduinți: „Veniţi la 
noi, nu o să plătiți“. In multe locuri, nu numai cu făgăduinți 
de acestea, dar cu făgăduinţa că nu au să plătească biruri şi au 
să primească pământ şi toate celelalte bunătăți. 


Ce scopuri s'au dovedit cu aceste atacuri ? Parohiile nu 
sunt împărțite şi duc o viață liniştită, afară de cazurile rare 
unde s'au turburat din o cauză sau alta. 

D-lor senatori, să vă citez cel dintâi caz care s'a petrecut 
în dieceza Gherlei. Eu eram în vizită caconică și mi s'a spus că 
în comuna Ocoliș, unde era supărare între credincioși şi preot, 
au luat cu forța cheia dela cel care o deținea, dela cântăreț, au 
intrat trei preoți ortodocşi în biserică, au stropit cu aghiazmă 
și au început să slujească în biserica noastră. 

Am alergat la fața locului și cu ajutorul Domnului nu 
a mai rămas nici unul trecut la ortodocși. A fost primul caz de 
lovire. 

Cazurile şi astăzi sunt puține : poate sunt cinci. 

Cinci cazuri în 50 de state. 

Dar pentru ce sfa încercat acest lucru? Pentru că răul 
este mai mare decât ceeace s'a făcut la Ocoliș. Deodată a luat 
cunoștință sat dela sat şi s'a isbit conștiința întregei eparhii, 
căci după cuvintele pe cari le avem în scriptură : „Când o parte 
a trupului se bucură, tot trupul se bucură, când o parte a tru- 
pului se întristează, tot trupul se întristează“. 


Eu nu am pomenit aceste lucruri decât în adrese către 
d. ministru al cultelor sau către d. prim-ministru, dar nu am 
voit să se audă glasul nostru, pentru ca unul sau altul să ex- 
p.oateze aceste lucruri, în împrejurările grele prin care trece 
ţara. 

* Şi acum eu cerc și voiu cerca să-mi impun toată rezerva. 
Cu toate acestea, d-lor senatori, ţin să declar dela această tri- 
bună, pentru ca să se ştie, că aceste cuvinte să nu fie luate Și 
exploatate de aceia cari nu voiesc binele. 

Am văzut eu şi desigur și d-voastră, cari staţi încopciaţi 

cu tot universul eteric, cum se exploatează totul şi cum se 
exagerează totul. 

Ascultaţi la acea minunată invenţiune care este radio, 
şi vedeţi că nu numai jur împrejur sunt vrăjmași, ci sufletul vrăj- 
maș umple eterul, dus de undele electrice în toate părţile, cu e- 
xagerări şi răstălmăciri şi cu judecăți aspre şi nedrepte asupra 
acelora cari nu sunt vinovaţi, cum nu este vinovat acest popor. 

D-lor senatori, după acest caz al Ocolişului, din județul 
Sătmar, s'a trecut cu atacul în Maramureş. Şi în Maramureș s'au 
exploatat nemulțumirile din parohia Sarasău, unde iarăși pentru 
un lucru de nimic, pentrucă nu s'a dat fraţilor Ierima, care sunt 
ruteni romanizați, în arendă, pământurile preoțești, s'a făcut răs- 
vrătire. S'a alergat acolo, d-lor senatori, şi s'a exploatat situa- 
țiunea turbure din parohie. Lucrurile s'au restabilit însă şi acolo, 

S'au incercat apoi în alte părți, în Maramureş. Intr'o filie 
ascunsă în creerul munţilor Valea Porcului s'a exploatat iarăși 
nemulțumirea credincioşilor, apoi s'a trecut la o filie vecină, 
Fereşti şi parohia Corneşti şi în urmă la Borşa. Acestea sunt 
cazurile din Maramureş. 


D-lor senatori, Maramureșul a avut oare lipsă de aceste 
lupte confesionale şi frământări între frați? Maramureşul, con- ` 
form schematismului nostru, numără astăzi, după o statis- 
tică din 1910, (astăzi poate vor fi şi mai mulți) 91.000 de su- 
flete. In două parohii cari s'au turburat sub domnia ungurească, 
s'au făcut desbinări şi au devenit, în cele două parohii, câțiva 
ortodocși, vreo 250, cu totul fie vreo 300. Prin urmare, în Mara- 
mureş sunt 91.000 de români uniți și câteva sute de ortodocși în 
cele două sate cari s'au desbinat sub domnia ungurească, unde 
au rămas uniții şi neuniţii împreună. 

Pentru ce s'a încercat să se facă desbinare mai departe? 
Maramureșul trăeşte în condițiuni tragice, d-lor, şi onoratul gu- 
vern a început acțiunea pentru ajutorarea moţilor și pentru aju- 
torarea acestor maramureşeni. Eu rog și cu acest prilej să se 
lrmărească mai departe această ajutorare a lor, pentrucă vă 
mărturisesc, stare mai tristă şi mai desnădăjduită cum o au acești 
maramureșşeni nu cred să existe în vreun colț al acestei țări. 

Lipiţi pământului de săraci, rău nutriți, lipsiți de lucru, 
bântuiți de alcoolism, sugrumați de elemente cari s'au strecurat 
peste munți, aşa încât eu care merg în tot anul în mijlocul lor, 
eu care i-am îmbrățișat totdeauna cu toată dragosica şi am bătut 
căile munților pentru ei, mi sa rupt sufletul de durere şi jale 
când am văzut că aceste elemente, preţioase pentru neamul nos- 
tru, ale descălicătorilor de ţară, sunt amenințate, credeți-mă că 
nu vorbesc la adunări populare, vorbesc în Senat înaintea d-voas- 
tre, cum sunt amenințate, aceste prețioase și scumpe elemente 

cu desființarea. Aceasta este realitatea și peste această tragedie 
aceşti buni şi nobili maramureșeni — cari merită toată solicitu- 
dinea noastră şi cari au simțit-o și din partea onoratului guvern— 
de aceste lupte confesionale și frământări între frați au mai avut 
lipsă? 

D-lor, eu vă spun că e un păcat strigător la cer și nu voesc 
să calific această acțiune care s'a deslănțuit asupra maramure- 
şenilor. Noi să revărsăm dragostea sufletelor noastre şi să rugăm 
guvernul să-i ajute, dar noi să oprim prin această lege orice po- 
sibilitate de frământare mai departe în orice colț al țării și mai 
ales în acele părți. Pentru ce? lată pentru ce: oricum am consi- 
dera, știm foarte bine că 12 milioane de frați ortodocși sunt în 
ţara întreagă. Noi suntem la un milion şi jumătate, așa dar în 
minoritate numerică, dar Maramureșul a fost unitar, unit com- 
pact, 200 de ani a străbătut astfel cărarea vieţii. Dar ce este Ma- 
ramureșul? Maramureșul este granița țării și vrem noi oare să 
slăbim mai mult graniţele țării noastre, noi, pentru care Pronia 
cerească a fost așa de darnică şi ne-a dăruit acolo, dealungul pu- 
hoiului panslav, către Ucraina şi mai departe, acest cordon izo- 
lator de români uniţi, cari se deosibesc, din punctul de vedere 
religios, de panslavismul care amenință de peste Tisa? 

Tot în Maramureș este un cordon izolator, o zonă izola- 
toare de panslavismul de peste Tisa ruteană. Noi avem poate 
20.000 de ruteni în Maramureş, care încă sunt uniți, cari încă se 
deosibesc din punctul de vedere religios de cei cari ameninţă 
de peste Tisa. Or, d-lor senatori, este de o gravitate excepţio- 
nală această acțiune care sa dus în Maramureș, pentrucă slă- 
bește pentru noi acest cordon. Acest cordon este bine venit și 
nu avem nici un interes, din punctul de vedere superior național, 
ca să slăbim acest cordon, ca să slăbim aceste graniţe, față de 
cei cari ne ameninţă. Şi s'a încercat slăbirea, vă voiu spune, la 
sfârșit, că peste tot această acțiune de proselitism, așa cum a spus 
d. Bogdan Duică de aici, este cu rezultat, dar este cu rezultat 
nul, nu pentrucă s'ar fi făcut proselitism din cealaltă parte, ori 
pentrucă am fi fost noi aceia cari am fost militanţi sau agresivi, 
ci pentrucă nu puteau să fie sortiţi unei alte soarte, decât aceasta, 

Ce s'a mai făcut în Maramureş? D-lor senatori, pentru ca 
să vedeți care este caracterul acestei acţiuni, pentru care eu 
nu pun vino pe unul sau pe altul, şi nici nu vreau să supăr pe 
nimeni, nici acum, nici în toată expunerea mea, nu pun vina pe 
biserica ortodoxă, sau pe căpeteniile ei, dar subalternii au lucrat 
aşa, subalternii s'au referit la ordinele superioare, atunci când 
duceau mai departe această acțiune. 

Ce s'a mai făcut? Este încă o specialitate, de apostolat, 
d-lor, şi este bine be reținut, s'a făcut propagandă de ortodoxism 

în Maramureș și între ruteni. Comuna Remeţi, de care era vorba 
aci, este comună ruteană, nu este română-unită, este ruteană- 
greco-catolică. Acolo s'au dus misionari și apostoli din Basara- 
bia, unul, care evident, vorbea limba ruteană, limba rusească, a 
fost pus misionar în Remeţi, de unde putea privi dincolo de Tisa 
peste graniţă, în cealaltă parte. Acest preot nu s'a mulțumit cu 
activitatea și apostolatul său din ţară, ci a fost trimis peste Tisa, 
ca să facă propagandă între fraţi cari au fost rupţi de țară și au 
rămas pe teritoriul Ceho-Slovaciei. Aceasta reprezintă o gravi- 
tate specială. Eu am cercetat pe acești frați ai noștri din cele 
cinci comune mari și frumoase, de unde și-a tras originea nobilul 
Mitropolit Victor Mihaly de Apșa: Biserica-Albă, Sat--Slatina, 
Ocna-Slatina și cele două Apşe. 13.000 de români toţi uniţi, așa 
cum au fost 200 ani, au rămas dincolo de Tisa, până astăzi încă 
sub jurisdicția mea, cercetaţi din partea mea cu dragoste și cu 
învoirea guvernului din Praga, încă de pe timpul regretatului 
Tache Ionescu, fost ministru de externe şi țin ca să exprim gu- 
vernului din Praga, pentru aceasta, deosebita mea recunotșința, 
că am fost primit cu toate onorurile și toată dragostea din par- 
tea autorităților Ceho-Slovace, deschizând graniţa trei zile cât 
am petrecut pe pământul Ceho-Slovaciei, că oricine din români 
a putut să însoțească pe episcop și să-l asiste la vizitări. 

I-am întărit în bună credință, i-am organizat în protopo- 
piat propriu, deși sunt numai cinci comune, ca să aibă a lor pro- 
prie organizație care va rămâne definitivă când se va executa 
din partea Ceho-Slovaciei acel modus vivendi, încheiat cu Roma, 
sau când noi ne vom înțelege cu Sfântul Scaun și astfel să ră- 
mână această familie aşa cum a fost 200 ani. 


Or, acest preot din Remeti a trecut Tisa, ca să-i învrăj- 
bească şi pe ei, pentru ca și pe ei, rămaşi în ţară străină, să-i 
întoarcă la ortodoxie. Vă voiu spune şi mai mult, pentru ca să 
facă apostolatul în mijlocul rutenilor din Maramureșul nostru, 
s'a deschis granița pentru un apostol de dincolo, ca să vină și 
să facă propagandă ortodoxă între rutenii noștri. Or, d-lor sena- 
tori, iată un caz grav. Acest apostol, care a venit de peste Tisa 
cu îngăduința unui şef de poliţie, care, admit, a fost după aceia 
tras în judecată și pentru alte abuzuri ale lui, dar admis în țară 
ca să facă propagandă în mijlocul rutenilor greco catolici, acesta 
a fost înainte căpitan de cazaci, și după aceea a devenit preot. 
Or, acest căpitan de cazaci a venit ca apostol în Maramureș ca 
să-i desbine pe ruteni, cari, am zis că ni i-a hărăzit Pronia ce- 
rească, întărindu-i noi în conștiință și lealitate față de țară, ca 
să stea grăniceri dealungul Tisei, împotriva elementelor disol- 
vante de dincolo, căci nu poate să vină deocamdată dinspre ră- 


sărit lumina aceea, despre care se spunea, că lumina vine dela 
12 

răsărit! Azi putem spune cu Mussolini: dela răsărit nu ne vine 
decât holera și bolșevismul. (Aplause puternice). 
Şi am intervenit la înaltul guvern, fostul guvern liberal 


dinainte — căruia îi aduc toată recunoștința— şi la intervenția 
mea s'a luat numai decât măsura ca să fie dat peste graniţă. 
este un caz — dar sunt cazuri tipice, sunt cazuri caracteristice, 


sunt simptome ale unei mentalități și unei tendințe cari duc la 
aceste erezii naționale— nu vreau să folosesc cuvântul aspru căci 
— ar trebui să zic, la această trădare a intereselor naționale. 

Vedeţi dar, care este situațiunea, d-lor senatori: luptă, 
luptă confesională care nu are nici o justificare, luptă confesio- 
nală care nu are nici un rost, luptă confesională care păgubește 
adânc interesele superioare ale neamului. 


Noi dorim ca prin această lege să se pună capăt acestei 
lupte. Nu pentrucă — așa cum s'a zis în comisiune și din partea 
I. P. S. S. Mitropolitului Bălan al Sibiului — nu pentrucă noi 
ne temem, nu pentrucă din sufletele noastre vorbeşte teama pen- 
tru interesele confesiunii, ale cărei griji le purtăm, ci pentrucă, 
în slujirea neamului, noi vrem să concentrăm şi să armonizăm 
toate forțele neamului nostru, pentru ca să nu se piardă nici o 
picătură — pentrucă toată această energie de sânge românesc ri- 
sipită în lupta frățească este o pagubă — dar noi nu ne temem 
că de jur împrejur suntem înconjurați de vrăjmașşi, dar vrem să 
ne păstrăm sufletul întreg, sufletul tare, așezat pe temeliile cre- 
dinţei părinților, și de o parte şi de alta. (Aplause). 

D-lor senatori, în Maramureș rezultatul acestei mișcări, 
în timp de —8 ani, este — să zicem — câteva sute de suflete pier- 
dute, cari ne-au părăsit, deşi nu ne-au părăsit pe cale legală, dar 
nu insist asupra acestui lucru, de oarece în ultimul timp poate 
nu s'a făcut trecerile pe cale legală, pentrucă acţiunea să fie cu 
atât mai ușoară. 

Puneți însă în cumpănă, vă rog, aceste suflete câștigate, 
cu frământări cari au ținut ani de zile, cu amarul sufletului nos- 
tru cari i-am păstorit şi cari cu grijă, i-am îmbrățișat, puneţi în 
cumpănă energia pierdută pentru a păra loviturile cari veneau 
din partea fraților, puneţi în cumpănă slăbirea graniței chiar din 
punctul de vedere expus mai înainte, şi veți judeca dacă aceasta 
este un câștig sau o pierdere?! 

S'a făcut mai mult. 

Eu am datina, dar datina isvorâtă din sufletul care cu 
drag mă duce în mijlocul poporului pe care îl păstoresc, ca în 
tot anul să merg la mânăstirea Bicsadului din județul Satu-Mare” 
în tot anul la Nicula, județul Someș și la mânăstirea Moiseului 
din Maramureș, unde am prilejul să adun poporul din toate satele 
acelor ţinuturi. Vin cu miile — cum au venit şi în acest an — 

la sufleteasca premenire. Totdeauna au alergat şi românii de 
peste Tisa, rămaşi pe teritoriul Ceho-Slovaciei — frumoasă do- 
vadă a luminatei înțelegeri din partea guvernului Cehoslovac — 
care le-a dat calea deschisă ca să participe la aceste hramurı ale 
mânăstirii Moiseului, pentru ca să se întărească sufletește. Ştiau 
ei, că episcopul lor este la această mânăstire a Moiseului din Ma- 
7amureș, și veneau din Cehoslovacia cu sutele. Aşa dar, d-lor 
senatori, trebue să vă spun un lucru, pentrucă este un simptom 
prețios al mentalității de care sunt conduşi, nu autoritățile su- 
perioare, sunt sigur, ci cutare sau cutare subaltern, care încearcă 
să-și câștige merite, căci acum cred că li s'a deschis calea larg 
de a câștiga merite, dacă fac neplăceri unui unit. Așa s'a întâm- 
plat ca la podul Tisei din fața Sighetului, ţăranii dornici să 
treacă în ţara mumă, în pelerinaj, la Moiseiu, la număr ca la 
700 români din Cehoslovacia, care toți aveau acte în regulă din 


partea autorităților Cehoslovace pentruca să treacă în România 
şi să participe la mânăstirea Moiseiului, s'a întâmplat, d-lor sena- 
tori, să-i ție pe acești credincioși la podul care se ridică peste 
Tisa și duce la Sighet, dela orele 7 de dimineață până la orele 7 
seara şi în urmă tot nu au putut să pătrundă în ţară. Un lucru 
e de remarcat, d-lor, actele acestor credincioși din Cehoslovacia 
erau în regulă din partea autorităților cehoslovace, nu erau 
însă în regulă, d-lor senatori, din partea autorităților noastre. 
Se spune că aceștia ar fi fost pasibili de contrabandă ! O con- 
trabandă săvârșită de 700 de români cari vor să vină la mănăs- 
tirea Moiseiului, unde episcopul lor doreşte să le grăiască ! Şi 
acești credincioși au mers acasă cu sufletul amărît și îndurerat. 
Am primit scrisori când ei încercau să meargă la mânăstirea 
Bicșad din județul Satu Mare, unde-i aşteptam la părinteasca 
îmbrăţișare și tot aceleaşi piedici au întâmpinat. Ori trec, ori 
sunt împiedicaţi, așa cum s'a întâmplat la Tisa ori sunt împie- 
dicați şi prin alte locuri pe unde au vrut să treacă, prin păduri, 
Şi pentru ce toate acestea, d-lor senatori ? 

Eu am intervenit, d-lor senatori, la d. ministru al cultelor, 
și recunosc că s'au luat măsuri, căci mi s'a spus că de cu vreme 
s'a scris la Ministerul de Interne, ca aceste lucruri să nu se mai 
întâmple, şi sufletul meu este plin de recunoștință pentru ceea- 
ce s'a făcut. Insă este omenesc pentru ca să se vadă jalea și du- 
rerea de astăzi față de acești credincioși, dar mâine nu o să mai 
pot veni să mă rog pentru ei, când în Cehoslovacia se vor fi re- 
gulat raporturile cu Sf. Scaun, și deci ei vor trece definitiv sub 
jurisdicțiunea cehoslovacă. Nu pot, d-lor senatori, să cuget, fără 
ca de durere, să mi se strângă inima de toate acestea, căci aceşti 
credincioși au fost împiedicaţi să intre în ţară. Acesta este simp- 
tomul unei mentalități de apostolat ortodox, care încearcă să 

stăpânească asupra tuturor, crezând că fac bine. Eu nu mă voi 
îndoi de această bună credință a lor, dar această bună credinţă 
trebuie să trăiască în sufletele lor într'o măsură pentru a fi câș- 
tigaţi şi alți creştini afară de credincioșii proprii, pentru justi- 
ficarea acțiunii lor ; aceste suflete ar trebui să trăiască ele în 
convingerea religioasă eroică, să fie adevărați făcători de mi- 
nuni, trebuie să vedem că ei urmăresc altceva decât curatul 
ideal creştinesc, urmăresc scopuri omenești, urmăresc idealuri 
cari sunt himere ; dar nu aşa se câștigă credincioșii, nu așa se 
clădeşte biserica în sufletul credincioșilor, ci mai mult se sdrun- 
cină sufletul lor. 


D-lor senatori, ce trăiește în sufletul unui creştin ? Tră- 
ieşte credinţa în Dumnezeu, moștenită dela părinţii săi, şi odată 
zdruncinată această credință ce se va așeza în locul ei? 

Eu nu zic că s'ar putea da loc altei convingeri religioase. 
Eu nu spun că nu s'ar putea da caz de schimbare de convingere 
religioasă, dar în sufletul unui țăran când se va petrece acest 
proces sufletesc pentru ca să poată spune : eu văd curat că a- 
colo este adevărul și nu credința moștenită dela părinți. 

Ce a fost la 1700 și ce a fost după 1700? Atunci au tre- 
cut : episcop, protopopi, cu preoți, cu popor şi sau unit cu 
Roma, din convingere au intrat în legătura acestei biserici. Dar 
am putea să spunem că în 1700 nu s'a făcut trecere, ci s'au reluat 
legăturile cu biserica Romei, rupte înainte fără ştirea români- 
lor, s'a afirmat unirea credinței, întemeindu-se biserica română 
unită cu Roma. Este un cult nou ? Nu este ritul român, căci încă 
sub stăpânirea ungurească s'a consacrat această numire din par- 
tea Romei. Nu știam și nu puteam şti atunci că se va face unirea 
Aceasta trebuie s'o înregistrăm cu recunoștință. Era un pas 
înainte. Noi formăm o provincie mitropolitană, și nu avem nici 
o legătură organică, decât legături de ordin general, legături de 
credință — nu avem nici o legătură de organizare de depen- 
dență cu romano-catolicii — eram o provincie de Alba-Iulia şi 
de Făgăraș, o stâncă ! Iată bastionul despre care pomenea d. 
rector Bogdan-Duică. Aşa dar şi Roma a recunoscut un „rito 
rumeno“, un rit românesc. Vedeţi cum era forma acestei bise- 
rici. După 1700, Inalt prea Sfinţite, la 30 de ani, au început fră- 
mântări şi lupte între frați. S'or fi făcut greșeli și violentări şi 
de o parte și de alta, pe cari le regretăm, dar nu noi le-am făcut. 

I. P. S. S. Mitropolitul Nicolae Bălan : Cine a trimis pe 
generalul cu tunurile în Ardeal ? 

P. S. S. Episcopul Iuliu Hossu : Nici noi, nici Sf. Părinte 
dela Roma nu l'a trimis. 

Vasăzică, din punct de vedere politic, n'a fost făcută de 
maghiari ci de austriaci, că ar fi fost o tendință de maghiari- 

zare ? Credeţi că era mare primejdia de maghiarizare a acestor 
români după 1700... 

I. P. S. S. Mitropolitul Nicolae Bălan : Imi permiteți o 
mică întrerupere. Nu vezi, iubite frate, că este mare osândă 
care ţi-o aduci, spunând că lupta aceasta n'a fost începută nici 
de unguri, nici de Papa, nici de Habsburgi? Prin urmare, cui 
va datori origina ? 

P. S. S. Episcopul Iuliu Hossu : Eu n'am spus aceasta, 
dar vă spun un lucru, d-lor senatori, anume, chiar dacă presu- 
punem că habsburgii au urmărit numai un scop politic, ce do- 
vedește aceasta împotriva noastră ? V'am expus, dela această 
tribună, cu cine ţineau românii noștri atunci față de unguri, 
cu împăratul dela Viena. Scopul urmărit de habsburgi a fost a- 
cela pe care la spus d. senator Gyarfas dela această tribună. 
Şi la expus un ungur neauș... 

P, S. S. Episcopul Roman Ciorogariu : In contra noastră 
a fost. 

P. S. S. Episcopul Iuliu Hossu : Mai întâi în contra un- 
gurilor a fost, Prea Sfințite dela Oradea. 

P. S. S. Episcopul Roman Ciorogariu : Aceea este teoria 
lor ungurească ? 

P. S. S. Episcopul Iuliu Hossu : Atunci care este teoria 
noastră românească ? 

Că habsburgii ar fi dorit ca toți românii să se facă uniţi, 
ca să-i aibă pe toți de partea lor. 

P. S. S. Episcopul Roman Ciorogariu : Nu ! Contra ro- 
mânilor au pornit ei. Brâul acela lau făcut la graniță ca să ne 
despartă pe unii de ceilalți. Cealaltă este o teorie ungurească 
curat pe față. Numai astfel ne puteau ei despărți. 


Bucov a așezat tunurile. Mă rog, cele 40 de mănăstiri au 
fost pe graniță, dela Dunăre până încoace. Acelea au vrut ei să 
le strice, ca să nu mai fie pelerinaj şi să nu mai fie nici o legă- 
tură sufletească între cei de dincolo şi cei de dincoace. 

P. S. S. Episcopul Iuliu Hossu : Cu adevărat ! Figura is- 
torică care stăpâneşte sufletul nostru acum, poate mai mult de- 
cât acum 200 de ani, este Bucov. Eu nu apăr acum pe habsburgi 
și nici scopurile pe cari ei le-au urmărit. Nu apăr nici pe Bu- 
cov. N'am cu el nici o înrudire, nici de sânge, nici de gândire, 
nici sufletească și nici de mentalitate. O fi săvârşit el opere 
blestemate cu tunurile lui. Il condamn şi îl plâng. Dar oare el 
ne-a sprijinit pe noi ? Iată, Inalt Prea Sfinţite, ce vă spun eu. 
Nu trag la îndoială scopurile pe cari le-au urmărit habsburgii. 
Au voit să ne divizeze, să ne slăbească, să ne afle alături de ei. 
Au urmărit scopuri rele, cum ziceți toate le primesc ca dove- 
dite. De bună seamă o fi fost în mintea lor ca să facă o ava- 

lanșe, deşi eu nu știu cum s'ar fi putut creia o avalanșe contra 
românilor. 

Eu nu contest întru nimic scopurile urmărite de habs- 
burgi. Eu scot însă din aceasta un titlu de glorie pentru biserica 
română unită, pe care eu o reprezint Ei au încercat să ne des- 
bine şi să ne împartă cu toate mijloacele, dar ei nu au reușit. 
Noi am fost şi mai departe uniți sufletește. Noi am urmărit 
mai departe, în cursul veacurilor, idealul care a fost realizat, 
şi suntem foarte fericiți că a fost realizat. (Aplause prelungite). 

Acesta este cel mai fericit titlu de glorie pentru biserica 
pe care o reprezentăm aci. Fericit poporul care a avut atari îna- 
intaşi. În vremurile acelea, din punct de vedere politic, social 
şi economic, cei mai mulți din români erau robi. Şi au încercat 
habsburgii, cu o împărăție tare, să-i despartă și deși o parte 
din români au îmbrățișat credința Romei, spre binele lor, spre 
redeșteptarea conștiinței naționale și spre redeșteptarea con- 
ştiinţei latinităţii originei lor, ei au urmărit mai departe cursul 
veacurilor, fără să se sfiească, până ce au ajuns în 1918, ca îm- 
brățișați să ajungă să-și îndeplinească acest ideal. (Aplause pre- 
lungite). 

Pentru acest titlu de glorie ne cerem noi un loc sub ce- 
rul senin al soarelui dreptății care s'a rostit de veacuri prin 
istorie şi ale cărei judecăți noi am fost de față să le vedem la 
Alba-Iulia și să trăim fericiţi în ţară fericită, dacă este unire 
între frați. (Aplause furtunoase). 

Iată o împărăție, o familie domnitoare, cum a fost acea a 
habsburgilor, care a adus tunuri să lovească în fraţi, dintre care 
o parte s'au unit cu apusul şi cu Roma, leagănul originei lor 
etnice, dar n'a ajuns să despartă sufletește pe frați. Am rămas 
îmbrățișați, atât de îmbrățișați, Inalt Prea Sfinte, încât fără- 
vrednicia mea a ajuns în zilele fericite dela Alba-Iulia ca, după 
ce acela care este astăzi patriarhul României-Mari şi regent 
al țării mele, a cuvântat poporului am ajuns să am fericirea să 
rostesc hotărîrea adunării naționale, sentinţa istoriei, care, după 
veacuri, dădea dreptate acestui neam, şi, după această citire, 
ne-am îmbrățișat în fața poporului. Imbrățișarea simbolică de 
unire în zilele luminate ale libertăţii, care libertate ascunde 
dacă nu mai multe, dar tot atât de mari primejdii încât este ne- 
cesitate ca noi să mergem mână în mână, umăr la umăr, îmbră- 
țișați cu trup și suflet, astăzi, când, dejur-împrejur ne încon- 
joară vrăjmașii, când cum vam spus, şi lumea eterică încă e 
plină de suflet vrăjmaș, de propagandă, de revizuire de hotare, 
ca și când puterea unui lord de departe, care se întemeiază pe 
averile lui, pe gazetele lui, ar putea să îngenunche acest popor, 
ajuns astăzi la dreptatea istorică, după care a însetat de vea- 
curi. (Aplause prelungite). 

De aceea spun, că este imperioasă necesitate de a călca 
mai departe în unire, de a stinge învrăjbirile dintre fraţi, prin 
acest proiect de lege, de a pune capăt frământărilor, ca să ară- 
tăm această unire celor care pe slăbiciunea noastră își  înte- 
meiază nădejdea de a revizui granițele, de a îngenunchia popo- 
rul, cum am auzit şi la radio vorbind acest lord atât acasă la el, 
cât şi în America, când, polemizând cu un episcop catolic din 
Cehoslovacia, care îi îndreptase o scrisoare deschisă, spunea 
că, dacă de bună voie aceste țări nu vor vrea să facă concesiunile 
pentru schimbarea hotarelor, o să le îngenunche, — acestea sunt 
cuvintele lui, scrise în scrisoarea către episcopul catolic din 
Cehoslovacia — și mai spunea, că dacă nu e destul atâta, o să 
izoleze aceste țări economicește, din punct de vedere financiar, 

Ori, nu se poate îngenunchia un suflet sănătos, un suflet 
întreg și înfrățit. (Aplause repetate). 

Acest lord trebuie să ia la cunoștință — și eu sunt feri- 
cit că o pot spune aici, dela tribuna Parlamentului României- 
Mari, acestui lord — că nu poate să ajungă la schimbările pe 
care le urmărește, fie că împiedică, ori nu împiedică împrumu- 
tul, pentru că acest neam nu a trăit veacuri de grele încercări 
din împrumuturi, ce le-a trăit cu sufletul său sănătos, tare și 
creștinesc, 

De aceea, d-le prim-ministru şi ministru de finanțe, a- 
cesta să fie răspunsul nostru, tuturor celor care cred că cu îm- 
pedicarea unui împrumut pot îngenunchia un popor, acest po- 
por n'a trăit, n'a luptat, n'a viețuit din împrumutul nimănui. 

Nu contestăm necesitatea lui, dacă guvernul află aşa de 
cuviință, dar, dacă suntem uniţi în suflet, dacă împreunăm 
toate energiile acestui neam, atunci, d-lor noi suntem în stare 
să ne îmbrăcăm în pănura părinților şi strămoșilor noștri cart 
s'ar fabrica în țară, decât să îngenunchiem înaintea străinilor, 
(Aplause). Acesta este răspunsul nostru şi fiecare muiere din 
tot satul să se apuce să toarcă cânepa ca şi în cursul veacurilor, 
şi să se impună din partea unui guvern ca fiecare să poarte pă- 
nură şi nu obiectele de lux scump şi netrebnic. Atunci pe noi 
nimeni nu ne va putea îngenunchia pentru că noi din grația 
nimănui n'am eşit şi noi ne-am născut un popor independent, 
şi nimeni prin opresiuni şi neajunsuri financiare nu ne poate 
îngenunchia cum a spus acest lord, că după cum a scos la ivea- 
lă şi la viață Statul cehoslovac fratesău lordul Nortchliffe și a 
știut să ne ajute în cursul răsboiului, a spus că el ştie să în- 
genunchieze această țară. Pe noi nu ne va îngenunchia nicio- 
dată ; noi, strânși laolaltă, vom merge înainte, credincioși şi 
muncitori, vom asigura temelia țării, rămânând în credința pă- 
rinţilor, aşa cum știm că neamul nostru a trăit şi s'a desvoltat 

împotriva tuturor turburărilor. De aceia pe mine nu mă îngri- 
jește soarta împrumutului dacă se rezolvă sau nu. Eu doresc să 
se realizeze, dar să nu se creadă în nici una din ţările din Eu- 
ropa că vieața noastră atârnă de acel împrumut. In faţa tuturor 
nevoilor, sufletele noastre trebuie să fie înfrățite, așa cum în- 
frățite au fost în decursul veacurilor. 


V'am arătat mentalitatea care izvorăște din aceste fră- 
mântări frățești din luptele confesionale, din dureroasele fră- 
mântări cari sunt în Ardeal, pentrucă a trebuit să ne dăm seama 
și de această primejdie. O primejdie nu este înlăturată prin a- 
ceia că se ignorează. Primejdia trebuie privită în față și să-i 
căutăm soluțiunea pentru a o înlătura sau pentru a o preveni. 

Aceasta este o înțelepciune de Stat. Am voit să vă ex- 
pun acestea mai pe larg, pentru ca să vă conving de natura a- 
cestor mișcări şi lupte confesionale. 


Mai citez cazul dela Leurda, nu-i voi expune pe larg, 
fiindcă aş dori să insist numai asupra punctelor cardinale, cari 
ne preocupă pe noi pentru soluționarea fe.icită care va curma 
aceste lupte confesionale. La Leurda, d-'or senatori, o mică filie, 
s'a născut deasemeni o ceartă. De această ceartă oamenii răi, în 
lipsă de preot, s'au folosit ca să exploateze aceste neînțelegeri. 
Atît în Maramureș cât şi la Ocoliș s'a început totdeauna cu o- 
cuparea bisericii. Se face aghiasma și după aceia slujba bise- 
ricească. Tot așa și la Leurda unde am crezut să încercăm ca- 
lea justiției, și mă bucur că d. ministru al justiției este aici. 
Ne-am adresat justiţiei, pentru a cere sancțiuni pentru faptul 
că preotul român ortodox a intrat cu o cheie falsă în biserica 
noastră, altă dată a intrat prin fereastră şi a luat odăjdiile, a 
slujit și a ţinut predică în biserica noastră, îndemnând pe cre- 
dincioși să-și părăsească credinţa în care s'au născut. 


In urmă au dispărut din biserica noastră şi o parte din 
odăjdiile sfinte. După aceea, când s'a făcut arătare penală, s'a 
aflat că s'au amestecat numai odăjdiile și s'au trimis înapoi. 
(Ilaritate). Noi am voit să punem capăt acestor discuțiuni, cari 
nu ne fac cinste și n'au nici un rost ca să iei sărăcia altuia, 
chiar dacă o parte dintre credincioși au trecut. Şi atunci s'a 


făcut arătare la procuror. Acesta a spus — am aci actele pe cari 
vi le pot citi : — „acestea sunt lucruri mărunte, sunt chestiuni 
cari se pot înlătura, dacă autoritățile bisericeşti se înțeleg în- 
tre ele. Eu nu reprezint acuza, căci nu este oprit ca cineva să 
intre în biserica altuia. Nu este prevăzut nimic în codul penal“. 


Părintele Purdea a recunoscut că a intrat în biserică cu 
cheie falsă și că va mai intra. A recunoscut că a intrat cu un 
individ numit Pintea, care este sub acuză pentru al patrulea o- 

mor şi este lăsat liber pe cauție. Acesta a lovit cu piciorul în 
ușa bisericii şi spune : „am intrat pentrucă este a noastră“, 

Procurorul n'a făcut nimic. „Nu este vătămare de domi- 
ciliu şi vătămarea religiunii nu este prevăcută de codul penal. 
Nu reprezint acuza“. 

Oricât de dureroase ar fi aceste cazuri și oricât de ca- 
racteristice, eu cred că această luptă dureroasă între fraţi este 
încă la începutul ei. Mai avem vreme să stingem această luptă 
şi să punem capăt acestei lupte fratricide. Acest proiect de lege 
este chemat să pună capăt acestor frământări. 

D-lor, axa principală a acestui proiect de lege este art. 9, 
care îmbracă cu personalitate juridică cultele din țară. D-lor, 
referitor la acest articol am cerut ca această personalitate juri- 
dică să se dea nu numai părților constitutive ale cultelor, aşa 
cum a fost formulat în primul proiect de lege, și așa cum este 
și logic, să se dea cultelor, bine înțeles cultelor organizate din 
tară. 

Noi am propus d-lui ministru al cultelor o redacțiune re- 
feritor la personalitatea juridică a organizațiilor cultelor din 
țară creiate şi reprezentate în conformitate cu sistemul lor de 
organizare și această redacțiune am propus-o în legătură cu re- 
dacțiunea propusă tot din partea noastră, a art. 45. 

D-lor senatori, cult însemnează religie organizată. Aşa 
am văzut și în nişte tratate internaționale, lituane și polone, 
unde vorbindu-se, în articolul prim despre culte, imediat în art. 
2 se specifică că sub culte, în întreg acel protocol, se înțelege 
religia organizată. Ori, când noi am cerut personalitate juridică 
pentru cultele din țară, am cerut-o pentru religiile organizate 
din ţară. Aceasta pentrucă așa este fixat şi în Constituţiune, 
Constituțiunea cunoaște cultele, evident în înțelesul pe care l-am 
citat mai sus. Constituțiunea vorbește despre culte, de relațiu- 
nea cultelor cu Statul și le asigură acestor culte, așa cum le re- 
cunoaște el organizate, libertatea și deopotrivă protecțiune. A 
fost, aşa dar, în mintea legiuitorului care legifera Constituţiu- 
nea ţării, ideea cultelor ca o realitate organizată în Stat, din 
moment ce pomeneşte de ele. 

In aliniatul ultim, Constituţiunea spune limpede : „Ra- 
porturile dintre diferitele culte și Stat se vor stabili prin lege“, 
Dar chiar şi proiectul de lege, d-lor senatori, recunoaște „cul- 
tele“. In primul articol Statul garantează tuturor cultelor deo- 
potrivă libertate și protecţiune. „Cultelor“ li se determină capa- 
citatea de proprietate. Trecerile se fac dela un cult la altul, (iar 
nu dela organizaţiune la alta, nu dela o parohie la alta, ci dela 
un cult la altul). In art. 35 se prevede, că averea cultelor dis- 
părute revine de drept Statului. Peste tot se revine asupra ideei 
de cult, evident în înțelesul de religie organizată în țară. 

De aceea, ceeace noi am cerut a fost aceasta, să se preci- 
zeze în acest articol 9 starea de drept a cultelor din ţară. Cine 
are această personalitate juridică ? Pe urmă, în formula la care 
am convenit în legătură cu art. 45. Cum încetează această perso- 
nalitate juridică ? Deci, cum se naște această organizare şi acea- 
stă personalitate juridică şi cum încetează această personalitate 
juridică ? Aceasta nu este normal în acest articol, care este car- 
dinal. Şi chiar pentrucă el exprimă axa acestui proiect de lege 
-— şi va fi axa legii cultelor — am reflectat, după discuțiunea 
comisiunii şi a comitetului delegaților, ca acest articol să se pună 
nemijlocit după articolul întâi, care enunță că Statul garantează 
tuturor cultelor o deopotrivă libertate şi protecțiune, etc., adică 
aplică principiul constituțional. 

Art. 2 să enunţe că aceste culte au personalitatea juridică, 
şi apoi să se treacă la art. 2, care ar deveni 3, în care se prevăd 
marginele exerciţiului liber religios al cultelor. 

Noi am dori să se fixeze acest lucru în mod clar, pentrucă 
el este cel mai important, este centrul în jurul căruia se gru- 
pează toate dispozițiunile proiectului de lege, din care emană 
drepturile cultelor, şi mai ales din care emană drepturile orga- 
nizaţiilor lor. Şi în urmă, când este vorba de relaţiunile între un 


cult și celelalte culte, drepturile organizării lor asupra întregei 
— să spunem cum s'a numit — „averi“, asupra întregei lor sărăcii, 

Așa cum este proiectul de lege, nu este suficient de lă- 
murit. Chiar raportul Consiliului legislativ — nu mai vorbesc 
că Consiliul legislativ are altă propunere, care este şi mai vătă- 
mătoare pentru Constituţia și organizarea bisericii noastre—dar 
chiar în raportul Consiliului legislativ se spune, că formularea 
art. 9 este incomplectă, dacă nu se precizează și condiţiile când 
aceste persoane .juridice încetează a mai fi persoane juridice, 
Ori, noi, — d. ministru știe care a fost punctul nostru de vedere 
dela început — am enunțat părerea, că personalitatea juridică 
să se acorde „cultului“, bine înţeles cultului organizat, așa cum 
este art. 27 din legea pentru organizarea bisericilor ortodoxe, 
deși am spus — încă din comisiune — că stilizarea art. 27 din 
legea pentru organizarea bisericii ortodoxe ar fi fost logic să 
spună : biserica română ortodoxă este persoană juridică, și în 
consecință şi patriarhia, episcopiile, etc., mergând pe scara or- 
ganizării dela cele superioare la cele inferioare. Ştiu că s'a adus 
un proiect de lege pentru modificarea acestui articol. 

D-lor, la început, în proiect s'a căutat să se asigure per- 
sonalitatea juridică părților constitutive ale cultelor. Nu era bine 
precizat însă și s'a convenit — ca să se pună în acord și cu cele- 
lalte articole, în special cu art. 45. Nu este completă redacțiunea 
articolului 9 nici pentrucă în ceeace privește reprezentarea lor 

se spune că vor fi reprezentate prin autoritățile lor legitime ; 
noi am spus, ea revine autorităților legitime ierarhice. Așa încât 
organizațiile cultelor istorice din ţară, creiate în conformitate 
cu sistemul lor de organizare și prevăzute în statute, sunt re- 
prezentate prin autoritățile lor ierarhice legitime și aceasta pen- 
tru a arăta unitatea ierarhiei care este într'o biserică episcopală. 

Această persoană juridică va fi reprezentată în instanțele 
judecătorești, aşa cum este reprezentată și astăzi şi cum a fost 
reprezentată şi în trecut, de şeful ei supremi, care este episcopul. 
Astăzi, când o parohie este chemată în judecată, cel care repre- 
zintă parohia, ipso jure este episcopul și nu este parohul. Poate 
să fie şi parohul, poate să fie şi curatorul parohiei, dar aceasta 
numai prin delegaţie primită dela episcop. 

Intrucât într'o biserică cu ierarhie apostolică, toată pu- 
terea din parohie se concentrează la episcop, el reprezintă pa- 
rohia şi înaintea instanțelor judecătoreşti şi, ipso jure, orice 
contracte de vindere și cumpărare şi orice donaţiuni, sunt lovite 
de nulitate, dacă nu au aprobarea episcopului. Dacă cel care a 
reprezentat în proces parohia, fie el parohul sau curatorul, nu 
a avut procură dela episcop, actele lui sunt lovite de nulitate. 

D-lor, prin organizațiunea noastră nu se ating interesele 
altor biserici sau interesele altor culte şi cu atât mai puţin in- 
teresele bisericii ortodoxe, care are organismul ei asigurat în 
legea de organizare a bisericii ortodoxe și drepturile ei asigu- 
rate tot acolo. 

Noi cerem să se precizeze punctul nostru de vedere, și 
vom avea prilegiul de a insista şi la discuțiunea pe articole, dar 
nu înțelegem să lovim interesele nici unei biserici şi cu atât mai 
puțin ale bisericii ortodoxe. Nu putem întâmpina vre-o opozi- 
ţiune dintr'o parte sau alta, pentrucă nu cerem mai mult decât 
ceeace este asigurat în Constituţiune şi ceeace nu atinge şi nu 
lezează nici interesul, nici prestigiul nimănui. 

Pentru aceea, d-le ministru și d-lor senatori, noi cerem 
ca în art. 9, pe care-l considerăm ca punct cardinal, în jurul că- 
ruia are să se grupeze toată economia legii, cerem să se fixeze, 
categoric, cine este subiectul care se bucură de personalitate 
juridică, şi care întru nimic nu poate fi inferioară unei per- 
soane juridice de drept privat şi prin cine este ea legal repre- 
zentată. De asemenea cerem să se spună, când încetează această 
persoană juridică de a mai exista. 

Când s'a discutat în opinia publică s'a pomenit totdeauna 
de averi. Ce se întâmplă cu averile bisericeşti în caz de treceri ? 

D-lor, aici sunt dator iarăș o mică rectificare. A intrat în 
opinia publică că este vorba aici de averi mari bisericești şi s'a 
vorbit aici şi s'au spus lucruri mari şi minunate de averi de mi- 

liarde, pe cari le posedă cultul catolic, biserica catolică. In 
ceeace priveşte biserica română-unită, a fost dotată cu patrimo- 
niul episcopiei de Oradea-Mare, şi cu ce este necesar pentru 
întreținerea Mitropoliei Blajului. Astăzi și una și alta sunt ex- 
propriate. Mitropolia Blajului are cele 200 de hectare prevă- 
zute în reforma agrară și s'au expropriat şi celelalte moșii fun- 
daționale cari și acelea, d-lor senatori, au avut rostul lor cul- 
tural și național, împlinindu-l cu sfințenie, plin şi îndesat, și cc: 
cari le evoacă ştiu, că au primit ca studenţi săraci pâinea și aju- 
torul pentru studii. Acestea dădeau între altele tradiționalul 
Țipău, care poate la gustat și d. Triteanu și mulți bărbați mari, 
cum este d. Bianu dela Academie şi alții. Pare că mai ține în 
arendă Mitropolia, ceva din terenurile expropriate, dar reduse 
la măsura legilor. Acum, d-lor senatori, sa spus că biserica ro- 
mâno-catolică are miliarde... 


P. S. S. Episcopul Ciorogariu : Dar la Oradea? Au ră- 
mas 10.000 de jugăre și câteva milioane rentă de expropriere. 

P. S. S. Episcopul Iuliu Hossu : Că biserica aceasta are 
miliarde, eu nu o știu. D. Gyarfas a contestat acest lucru dela 
această tribună. In ce mă privește, eu nu aşi vrea acum să intru 


în chestiunea Concordatului, ştiu însă că este prevăzut că această 
rentă de expropriere să se adune într'un patrimoniu, care să se 
cheme patrimoniul sacru. A fost rostit dela această tribună pa- 
trimoniu sacru cu un accent deosebit, par'că ar ascunde cine 
ştie ce lucru. Eu vă spun, n'am beneficiat nici eu, nici biserica 


română, nu a beneficiat de vreun ban din pretinsele miliarde 
afară de sumele bugetare din fondul religionar, care, precum a 
declarat aici d. ministru al cultelor, are un venit anual de trei 
milioane lei hârtie. 

Acest patrimoniu sacru nu are nimic tainic în el, din con- 
tra, are ceva care este în interesul nostru al tuturor şi anume, 
după cum vedeţi, în proiectul de lege este prevăzut, că, de aci 
inainte, bisericile să-şi acopere nevoile, în primul rând din pro- 
priile lor resurse și numai după ce nu vor ajunge aceste resurse, 
Statul va întregi sumele necesare pentru salariile preoților și 


ale funcționarilor și pentru acoperirea altor nevoi ale cultelor. 
Ori, acest patrimoniu sacru dacă ar fi cât de mare, și din punct 
de vedere al interesului nostru noi am dori să fie cât de mare, 
acest patrimoniu, fiind bogat, va putea ca el să acopere cheltue- 
lile cultului, iar întregirea pe care Statul, în mod larg doreşte 
să o dea în viitor, va fi cât de redusă. Va să zică, acest patri- 
moniu sacru va contribui pentru plata salariilor preoţilor, epis- 
copilor, etc. şi cu cât va fi mai mare cu atât va fi mai redusă 
sarcina care va apăsa Statul. 

Aci s'a expus o disproporţie enormă între sumele cari se 

dau bisericii unite şi de altă parte bisericii ortodoxe române, 
calculată după procente și sume bine întocmite. Dacă ar fi așa, 
am spus că nu rămâne decât să se vadă dacă primesc preoții 
vreunui cult prea mult, ceeace de sigur nu este cazul, atunci 
să se reducă, iar dacă nu este destul cât primesc să se urce. 
Dacă însă biserica ortodoxă primește prea puțin, este o datorie 
imperioasă să i se dea atât cât trebuie proporțional, căci în pro- 
iectul de lege este prevăzut, că se va da în proporție cu numărul 
credincioşilor fiecărui cult, după trebuințele fiecărui cult și 
după constatarea necesităților, nu în sume globale, ci pentru ne- 
cesităţi specificate. 

Are, d-lor senatori, d. ministru Goldiș în broșura sa, un 
cuvânt atât de frumos și deși vi s'a citit şi citat atâtea în zilele 
acestea, cu toate că n'aș fi voit să vă obosesc cu citate, are însă 
un cuvânt atât de frumos, pe care aș voi să-l reținem : „Gelozia 
ei“, a bisericii ortodoxe, „față de biserica :omano-catolică, e ab- 
solut nejustificată“. In primul rând eu mă ocup de biserica 
română-unită, cuvântul d-lui Goldiș are valoare a fortiori pentru 
biserica unită. 

„Gelozia ei față de biserica romano catolică e absolut ne- 
justificată. Apărându-și drepturile, ea nu trebuie să ceară mic- 
șorarea drepturilor altora. Dimpotrivă. Emulațiunea ei cu cele- 
lalte culte egal îndreptăţite, îi va majora energiile și-i va pro- 
duce vigoarea ce-i lipsea până aici ,poate chiar o nouă epocă 
de strălucire“. 

Ori, d-lor, cu atât mai puțin poate fi justificată gelozia 
față de organizațiunea noastră din Ardeal, care este rezultată 
din luptă grea. Acelea sunt drepturi câstigate prin luptă, ace-. 
lea nu sunt drepturi primite în dar. Nici de biserica ortodoxă, 
şi vor concede fraţii, că nici de biserica mea, nu sunt primite în 
dar, ci eluptate. De aceea ținem cu sfințenie la aceste drepturi 
şi mă îndoesc că s'ar putea afla un băroat de Stat cu atât mai 
puțin d. ministru şi onoratul guvern, ca să micșoreze aceste 
drepturi. 


„Nu există bărbat de Stat în țară, zice d. Vasile Goldiș, 
care ar putea să conceapă vreo jicnire a libertăţi: confesionale, 
ori o ştirbire a condițiunilor de existență şi prielnică desvol- 
tare a tuturor cultelor in Statul român. Mai vârtos bărbaţii po- 
litici ardeleni au să-și aducă aminte hotariîrile dela Alba-Iulia 
in acest obiect“, — şi aci ne grăește mai ales nouă Ardelenilor, 
fără a face regionalism — „dar mai vârtos bărbații politici ar- 
deleni au să-și aducă aminte hotărîrile dela Alba-lulia în acest 
obiect“. Apoi continuă, subliniind autorul cuvintele : „Cultele 
existente în România cea nouă nu pot avea mai puţine drepturi 
de cum le-au avut în alte State inainte de înfăptuirea României 

mari. Excepţionând bineînţeles schimbările în organizare, im- 
puse prin noile fruntarii politice și prin însăş structura de 
drept public a Statul Român“. 

Eu am deplină încredere că nimeni nu încearcă și nici 
această lege nu are pretenţia de a micșora aceste drepturi. Dar 
zic : să nu fie gelozie, pentru organizaţiunile pe cari le avem, 
din partea cealaltă. 


Eu repet din nou : oricât ar fi de dureroasă lupta pe care 
o purtăm, pe noi, atunci când suntem amenințați dintr'o parte 
sau din alta, ne vor afla îmbrăţişați, cu un suflet neimperechiat. 
(Aplause puternice. Aprobări). 

I. P. S. S. Mitropolitul ortodox al Sibiului, Nicolae Bă- 
lan : Mă bucur că aud din gura fräției tale asemenea cuvinte. 

P. S. S. Episcopul greco-catolic român de Gherla, Iuliu 
Hossu : Eu mă mir, I. P. Sfințite, că zici, că te bucuri că auzi 
din gura mea aceste cuvinte. Dar gura mea nu a rostit alte cu- 
vinte nici în trecut, nici astăzi, şi nici nu voi rosti până la sfâr- 
şitul zilelor mele. (Aplause). 


* k 
* 

D-lor senatori, eu, în păstorirea mea de 10 ani, eu care 
am cutreerat întreaga eparhie, 750 de sate în 7 ani de zile, cari 
nu le-am văzut numai din fuga automobilului, ci în toate locu- 
rile am ținut slujbe, predici, am cercetat pe cei bolnavi, pe cei 
lipsiţi, pe văduve şi orfanii de război pe invalizii din răsboi, 
etc., cu un cuvânt, o vizită canonică părintească, am cuprins pe 
toţi în aceeaș dragoste. Eu am cuvântat poporului în multe lo- 
curi, sub cerul liber, căci nici a zecea parte din populațiune nu 
a putut să intre în biserică, ci s'au adunat afară, de toate neamu- 
rile şi confesiunile. In 10 ani nu am rostit un cuvânt care ar fi 
putut atinge — necum a jigni — convingerea unut singur suflet 
care ar fi asistat acolo. Am predicat acolo Evanghelia păcii şi 
a dragostei Mântuitorului, care este Acelaș pentru toți. (A- 
plause). 


Răspund în ceeace priveşte pastorala noastră. Este în tra- 
dițiunea bisericii ca să se facă aceste rugăciuni. In program s'au 
pus și procesiuni. Aceasta s'a putut interpreta ca o manifestare. 
Departe a fost de gândul și intențiunea noastră acest lucru. A- 
ceste procesiuni nu au fost o manifestare indrepiată contra gu- 
vernului şi nici în contra ministrului. Nu. A fost numai mani- 
festarea îngrijorării sufletelor. Ori, fiindcă se putea interpreta 
procesiunea ca o manifestare în datele împrejurări cari ar fi pu- 
tut avea urmări grave, la cererea onoratului guvern s'au contra- 
mandat procesiunile despre cari era vorba în programa pasto- 
ralei noastre. 


www.digibuc.ro 


191 


Procesiunile cari sau produs nu au făcut nici un rău, Şi 
sunt convins că nici procesiunea dela Târgu-Mureş nu făcea 
nici un rău, pentrucă nu era îndreptată să ocupe cu asalt primă- 
ria sau prefectura, ci avea să parcurgă calea fixată şi pe urmă 
se întorcea la biserică, de unde a plecat. Dacă a fost oprită de 
jandarmi şi de poliţie, natural, că s'au iscat conflicte foarte 
dureroase, cari foarte ușor se puteau evita. 

D-lor senatori, am ajuns la art. 45 devenit 47, care îm- 
preună cu art. 9 devenit 11, formează şıra spinării a acestui 
proiect de lege, pe care suntem chemaţi să-l votăm. 

D-lor, ceeace a pasionat opinia publică, ceeace a născut 
îngrijorarea sufletului acelei biserici, pe care o reprezint, este 
tocmai acest articol 45 devenit 47. 

D-lor, d. ministru o ştie și o știm cu toții, că un proiect 
a mai fost adus înaintea Senatului și în 1926, că proiectul a tre- 
cut prin secțiuni şi prin comitetul delegaților şi era să fie adus 
în discuţie în plenul Senatului. Atunci nu s'a putut cădea de 
acord asupra art. 41 din acel proiect, care astăzi este art. 45 
devenit 47. 

In acest articol, d-lor senatori, se cuprinde soarta bunuri- 
lor sau, cum se spune, soarta averilor bisericești în cazuri de 
trecere dela un cult la altul. Ori, eu, d-lor senatori, am spus și în 
comisiune, că aici nu este vorba de soarta averilor despre cari 
s'a afirmat că ar fi de miliarde, fie la biserica romano-catolică, 
fie la biserica unită. Aceste miliarde nu există. Nici nu sunt 
in chestiune aceste averi, nu este vorba nici de cele 200 hectare 
dela Blaj sau de cele 100 dela Gherla sau de patrimoniul dela 
Oradea-Mare sau dela Lugoj. Este vorba aici de sărăcia satelor, 
a parohiilor. Ce se întâmplă ce soartă vor avea cele 3, 4, 5 sau 
10 jugăre cari au fost lăsate prin moștenire sau prin donaţiuni 
pentru biserici, pentru întreținerea lor şi a casei parohiale, întru 
pomenirea părinților sau diferitelor scopuri, cari s'au donat din 
partea miilor de credincioși ? Nu despre averile cari se spunea 
că sunt de miliarde este vorba aci. A intrat în opinia publică că 
atitudinea bisericii noastre este intransigentă pe aceste puncte, 
pentrucă urmărește țeluri lumești și materiale, uitându-şi de 
scopul înalt moral și sufletesc al bisericii. 

D-lor senatori, averile despre cari se vorbeşte aici, fac 
parte integrală şi organică din aceste parohii ; este biserica, 
casa parohială, sunt cele două trei jugăre pentru intreținerea bi- 
sericii și a caselor parohiale. Despre acestea este vorba. Am 
spus că acestea formând parte integrală din organizațiunea bi- 
sericească din lumea aceasta, pentrucă biserica se cheamă că este 
împărăţia cerurilor pe pământ, pe care este şi chemată să o în- 
temeieze în sufletul oamenilor, împărăția cerurilor în împără- 

ţia aceasta lumească se organizează cu mijloace materiale ; îi 
trebuie un altar, la care să se ducă jertfele spirituale, îi trebuie 
o biserică care să cuprindă pe credincioși, la rugăciune, îi tre- 
buie o casă care să ocrotească pe păstor, îi trebuie o grădină 
pentru legumele şi hrana lui. Are lipsă de tot ce este necesar 
pentru închiegarea unei familii de creștini aici pe pământ și 
pentru exteriorizarea credintei ce se poartă în suflet. Aceasta 
este organizația parohiei, nu averea de care sar iega biserica 
unită, uitându-și de scopurile înalte morale la cari ţinteşte bi- 
serica lui Hristos. Ce se întâmplă cu soarta organizaţiunii sale 
lumești din aceste parohii, ce soartă au elementele de organizare 
cari sunt indispensabile pentru a susține o biserică ? Veţi ve- 
dea că aceste lucruri trec cu numele de averi, cari sunt elemen- 
tul indispensabil pentru existența unui organism bisericesc, a- 
ceste averi sunt de absolută nevoie, dacă nu voim ca să nimicim 
însăşi organizația bisericii în partea ei organică elementară care 
este parohia. Stabilitatea şi continuitatea acestor elemente de 
organizare, intangibilitatea lor şi în caz dc treceri, este absolut 
necesară. Altminteri, soarta unei parohii dintr'o comună ar fi 
dată în mâna unora cari se răsvrătesc impotriva autorității bi- 
sericeşti şi cari, fără convingere religioasă, trec de la un cult 
la altul. În elementul acestei mișcări de trecere —: voi răspunde 
ce sunt aceste mișcări de trecere — este și această ademenire, 
că și biserica și casa parohială vor trece cu ei. Şi atunci oamenii 
cerdincioși bisericii în care s'au născut și care au crescut, sta- 
tornici în credința părinţilor lor, îngrijoraţi, dezorientați în 
perplexitatea lor sufletească, nu știu care parte să aleagă, în- 
cotro vor trece. Veșnica întrebare : biserica va rămâne lor, sau 
va trece cu cei ce pleacă? Iată îngrijorarea care de 5 ani de 
zile preocupă şi frământă sufletele acolo unde apostoli fără su- 
flet, cu ademeniri de tot felul i-au turburat. Ace: cari trec dela 
un cult la altul sunt elementele cele mai slabe, sunt elementele 
cele pierdute, sunt acele din sufletul cărora a pierit și ceace au 
moștenit mai scump dela părinţii lor. S'a zdruncinat credința 
în sufletul lor răzvrătit împotriva autorității bisericeşti, pentru 
un motiv sau altul, trec la alt cult pentrucă acolo li se făgă- 
duiește că nu plătesc nimic preotului, că vor fi scutiți de dări, 
vor fi împroprietăriți mai bine. Dar cine poate înșira făgăduin- 
tele deșarte a celei mai desmățate demagogii religioase ? Toate 
aceste îngrijorări şi frământări au trecut în sufletul celor neclin- 
tiți în organizația bisericii în care s'au născut și în care s'au 
botezat. 

D-lor senatori, suntem adeseori intrebaţi, pentru ce atâta 
grije şi atâta frică ? Răspund : Biserica are scopuri: „per e- 
minentiam'“ morale ; ea este întemeiată pe credință ; rostul ei 

este, să se întărească această credinţă, să primească pruncul 
dela naștere în brațele sale de mamă, să-l indrumeze și să-l în- 
soțească pe lunga cărare a vieţii sale și mai pe urină să-i aplece 
capul pe perna depe care nu se va mai ridica, întărindu-l în tre- 
cerea dela cele vremelnice la veșnicie. Acesta este rostul bise- 
ricii. Rostul ei nu este să facă răsvrătitori, scopul ei nu este să 
crească transfugi. Acei cari trec, nu trec din convingere, ei 
trec ori ademeniţi, ori trec urmărind alte scopuri, cari nu sunt 
acelea ale credinței. 

D-lor, a trecut în conștiința noastră şi noi nu putem ad- 
mite că aceştia cari trec, trec din convingere ; eu vă spun că, 
de cele mai multe ori, sunt cele mai slabe elemente. Noi nu vrem 
să încurajăm aceste treceri. Ar fi din partea bisericii însăşi o 
imoralitate care nu se poate califica. Grija noastră este îndrep- 
tățită a păzi pe acei cari au crescut în credinţa lor, şi a opri 
la timp, pe acei cari trec, sfătuindu-i să rămână statornici în cre- 
dință. Pe de altă parte, cultul care primește un asemenea ele- 
ment, nu are nici un folos, căci cultul la care trece, primește la 
sânul său un element disolvant, un element primejdios şi pen- 
tru biserica însăși şi pentru Stat. 

D-lor, să nu uităm că suflă un vânt de răsvrătire şi de in- 
subordonare. Noi ştim cât a dcăzut vieața morală după război şi 
de aceea nu trebuie să încurajăm aceste [luctuaţiuni primejdioa- 
se pentru Stat. Cei cari astăzi s'au răsvrătit împotriva autori- 
tăţii bisericeşti, mâine se vor răsvrăti împotriva autorități de 
Stat, Nu este nici un interes, nici pentru biserică nici pentru 
Stat, ca să se încurajeze aceste treceri dela un cult la altul. Eu 
știu, am rapoarte chiar din Maramureş, unde se spune negru 
pe alb, că unii dintre cei trecuți — și sunt numiţi cu numele — 
au spus cu ocazia trecerii : „vreau să fie şi aci, ca şi în Rusia“. 
Eu nu spun că toţi acei cari trec sunt elemente disolvante, că 
toți sunt bolşevici, însă eu susțin și mențin ceeace am spus, că 
aceia dintre țărani cari trec și nu trec din convingere sunt ele- 
mente disolvante pe cari nu poate clădi nici biserica, nici Statul, 
nimic. 

D-lor, eu am citit și poate că ați citit şi d-voastre despre 
convertiri celebre a unor mari bărbați de o puternică intelec- 
tualitate. Sunt treceri din convingere religioasă. A trecut şi car- 
dinalul Newman. Acesta era profesor universitar şi predicator 
la oratoriul universității din Oxford şi în omul acela s'a petre- 
cut un întreg proces spiritual în sufletul lui până când a ajuns 
la concluzia să treacă dela biserica anglicană la cea catolică. 
Newman arată, că se poate trece dela o confesiune la alta în 
urma unui proces sufletesc. E adevărat că, odată cu el, au tre- 
cut deodată alți 5.000 de intelectuali, dar şi aceia cred că au fă- 

cut-o din convingere. El a fost într'adevăr acuzat că ar fi fost 
mai dinainte hotărît să treacă, dar a așteptat momentul oportun 
ca să poată aduce cu sine şi pe cei 5.000 de intelectuali. Și New- 
man a scris o carte, „Apologia pro vita sua“ în care se apără 
de învinuire şi arată, pas cu pas, care a fost procesul său sufle- 
tesc, care s'a petrecut în el până a ajuns să treacă la catolicism 
pentru ca după 39 de ani să se preoțească şi să înainteze în 
ierarhia bisericească până acolo unde ajunsese. Ori, credeți 
d-voastre că acest proces sufletesc să petrece și în sufletul cre- 
dincioșilor noștri ţărani, când trec la altă religie ? Eu nu ştiu, 
nu pot s'o spun categoric, pentrucă nu pot să scrutez sufletul 
fiecăruia, însă d-voastre veți admite că este cu neputinţă ca ei 
să-și părăsească credința părinţilor lui pe temeiul de convingere 
religioasă, când o schimbă în urma amăgirilor deuagagise, în ` 
mrejele cărora este cuprins la noi. 


I. P. S. S. Mitropolitul Ardealului Nicolae Bălan: Te rog 
nu face asemenea comparațiuni, fiindcă țăranul român aparțină- 
tor bisericii unite, deși a trecut acum 230 de ani, nu a schimbat 
nimic din religia sa, nu a adoptat de fapt catolicismul şi deci 
nu trece prin nici o sbuciumare sufletească atunci când trece la 
biserica din care a făcut parte din totdeauna și până în momen- 
tul de astăzi. (Aplause). 

P. S. S. Episcopul greco-catolic de Gherla, Iuliu Hossu : 
Inalt Prea Sfinţite, să mă crezi pe mine, că nici unul dintre cre- 
dincioşii bisericii unite, dacă nu este din cei cari au mers să în- 
veţe carte, nu ştiu, numai ceeace spune I. P. S. S. Ta că nu 
sa schimbat. 

I. P. S. S. Mitropolitul Ardealului Nicolae Bălan : Ei 
ştiu că este tot legea românească. 

P. S. S. Episcopul greco-catolic ai Gherlei, Iuliu Hossu : 
Evident, nu s'a schimbat nimic din cult, nimic din liturghie, ni- 
mic din toată înfăţişarea externă. 

I. P. S. S. Mitropolitul Ardealului Nicolae Bălan : Namic 
din toată credinţa ! 

P. S. S. Episcopul greco-catolic al Gherlei, Iuliu Hossu : 
Dar s'a schimbat credința în cele patru puncte dogmatice pe 
cari acum le crede. Nu s'a schimbat nimic din toate cărțile, pen- 
trucă ştiţi foarte bine că nici un singur cuvânt nu s'a schimbat. 
Noi folosim tot aceleași cărți liturgice, pe cari le folosește şi 
biserica ortodoxă, tot aceleaşi traduceri din originalul grecesc. 
Dar eu mai ştiu încă un lucru : că dintre credincioșii noştrii ță- 
rani mulți nu ştiu ce s'a întâmplat la 1700, fiindcă nu au apucat 
acele timpuri, nu cunosc motivele politice de pe atunci, cunosc 
însă că s'au unit cu Roma, leagănul obârșiei noastre, el ştie că 
este fiu al bisericii române unite cu Roma și se mândrește cu 

aceasta. El știe lucrul acesta, iar nu de 1700. Pentru ce vii să 
faci bietului suflet al fiului neamului meu acest salt de 228 de 
ani înapoi, să înțeleagă ce s'a întâmplat atuncea, să înțeleagă 
toată frământarea care s'a întâmplat între Îraţi, să deschizi toate 
durerile şi toate rănile ? El ştie că este fiu credincios al bise- 
ricii sale. 

I. P. S. S. Mitropolitul Ardealului Nicolae Bălan : El ştie 
că a rămas la legea lui românească. Acesta este adevărul. Ce 
să-l mai comparăm cu Newman ? 

P. S. S. Episcopul greco-catolic al Gherlei, Iuliu Hossu : 
Legea Românească. Și în această privinţă tot sunt dator cu o 
rectificare. Cuvântul „greci“, așa zişi ortodoxi, cuvânt care a 
supărat pe unii de aici, trebuie să știți d-voastre că acest cuvânt 
a intrat dincolo în uz — deși admit că s'a accentuat şi cu anu- 
mită tendință — şi că cuvântul grec insemnând ortodox este 
curent în eparhia Gherlei şi în tot nordvestul Ardealului. Ei 
însişi, ortodocșii acum încep să se numească ortodocși, dar se 
chemau până acum greci. Când vin la mine credincioşi de ai mei 
cu diverse supărări, că nu li se schimbă un preot, sau nu li se 
schimbă un cântăreț, de multe ori îmi spun „o să trecem la greci“, 
Mi-o spun mie, fără să vrea să facă cuiva supărare. 

Se chiamă și neunițţi, în antiteză cu uniţii. Mi-o spun mie 
de bună credință, fără a voi să jignească pe cineva și eu ie răs- 
pund glumind : „dacă voi treceţi la „greci“ eu nu pot să vă 
impiedic ; eu însă rămân cu românii“. 

Ori, vedeţi d-voastre, cuvântul ne agită pe noi! 

Lege românească ! Lege romană spunem noi. 


Zicea Inalt Prea Sfinția Ta : să nu facem comparaţie în- 
tre Newman și țăranul nostru. Eu nu fac nici o comparaţie, ci 
fac o constatare, argumentând : dacă la un om de o înaltă cul- 
tură trebuie să se petreacă o mare luptă sufletească aceasta nu 
poate să se petreacă la un om simplu care nu are pregătirea ne- 
cesară şi elementele de judecată în cea mai adâncă problemă su- 
fletească, cum este formarea unei mari convingeri religioase 
în locul celei pierdute. Eu vreau să apăr acest suflet. Nu veți 
putea nega, Inalt Prea Sfinția Voastră, că aceste treceri, ori 
cât ar fi de superficiale nu veți putea nega că aceste treceri 
înseamnă o criză sufletească. Se sdruncină sufletul credincio- 
sului, se nimicește elementul de temelie a echilibrului sufle- 
tesc care este credința fără să poţi aşeza altă convingere de ne- 
zdruncinat în loc, şi atunci pe el nu poți întemeia nimic în bi- 
serică şi pe el nu se poate bizui nici Statul întru apărarea in- 
tereselor sale. 

Și noi suntem pentru libertatea deplină de conștiință. 
Suntem pentru libertatea trecerilor, numai nu putem încuraja 

aceste treceri. Dar nu poate să le încurajeze nici Statul. Nu are 
intențiunea aceasta nici d. ministru şi nu are intențiunea aceasta 
nici proiectul de lege. Nu putem încuraja aceste t:eceri. Aceasta 
trebuie s'o evităm. 


Cerem ca partea materială a organizației parohiale în 
caz de trecere să rămână neatinsă în proprieiatea cultului 
vechi. Aceasta o cerem întemeiați pe canoane, ia la caz de ne- 
voie, vă putem cita şi canoanele. Noi nu venim cu organizaţie 
clandestină ; noi avem organizaţie de veacuri, şi de aceea nu ve- 
nim Să vă spunem fără temei că așa este organizația noastră. 
Organizaţia noastră este cunoscută așa a fost in trecut şi așa a 
recunoscut-o și Constituţia. Dacă s'ar fi putut trage la îndoială 
organizația noastră, aceasta trebuia să se facă la legiferarea 
Constituţiei. Dar Constituţia a spus că garanteaza libertatea tu- 
turor cultelor și aceasta înseamnă că ea înțelege să garanteze 
libertatea și protecțiunea pentru toate bisericile organizate din 
Stat. 

Aceste principii pe cari le apărăm noi sunt și la temelia 
organizației bisericii ortodoxe-române. Ori, dacă se slăbește 
temeiul de organizare a bisericii ortodoxe şi s'ar face o mare 
greșeală pentru viitor. Noi nu ştim ce poate fi in viitor. Nu 
putem ști ce neajunsuri poate ascunde viitorul pentru biserici. 

Dar, d-lor, un argument, şi va fi cel din urmă, pentrucă 
mă rezerv ca să vorbesc, dacă va fi lipsă la desbaterea pe articole 
pentrucă nu voi să lungesc această expunere mai mult, însă 
țin ca să expun onoratului Senat acest argument. 


Afară de organizaţia canonică pe care o avem şi pe care 
Constituţia a recunoscut-o și pe care legiuitorul n'a vrut să o 
atingă, noi ne întemeiem pe acest argument : drepturile pe cari 
noi le cerem în art. 45, devenit 47, dar mai bine nu drepturile, 
ci intangibilitatea organizaţiei din parohie prin intangibilita- 
tea bunurilor sale, oricine ar fi şi oricât ar fi aceia cari trec 
dela un cult la altul, această intangibilitate noi o întemeiem 
şi pe legea persoanelor juridice de drept privat. Nu că dispo- 
zițiunile acestei legi în întregime se pot aplica persoanelor 
juridice de drept public, dar se face argumentarea dela inferior 
la superior : o persoană juridică de drept privat este inferioară 
persoanei juridice de drept public ; ori, d-lor, pentru persoa- 
nele juridice de drept privat legea d-lui Mârzescu din 1924 asi- 
gură această intangibilitate a avutului social, pentru orice per- 
soană juridică de drept privat. Iată ce spune articolul 50 din 
această lege a persoanelor juridice : „Asociaţii cari se retrag 
sau cari sunt excluși, n'au nici un drept asupra avutului social ; 
ei rămân obligați a achita cotizațiile pe tot timpul cât au fost 
asociaţi“. 


www.digibuc.ro 


197 


D-lor, noi spunem : dacă o asociaţie care este persoană ju- 
ridică de drept privat, are asigurată această stabilitate a avutu- 
lui social, cu atât mai vârtos trebuie să fie asigurată stabilita- 
tea avutului social a persoanei juridice de drept public, care nu 
este avut social ce s'ar putea compara cu avutul social al unei 
asociații oarecare, ci este avutul social care cuprinde elementele 
primare şi esențiale de organizare ale organizaţiei, care este 
parohia, canonic și legal constituită. Pentru ce? Ce urmărește 
o persoană juridică de drept privat ? Interese vremelnice, evi- 
dent are interes să promoveze interese culturale, economice, so- 
ciale. Dar, este de drept recunoscut că o persoană juridică de 
drept privat este o persoană inferioară unei biserici, care este 
persoană juridică de drept public. Ce importanţă are o biserică 
pentru viața de Stat? Ea stă la temelia Statului, oricare ar fi 
acea biserică, evident, în primul rând biserica majoritară şi 


toate celelalte formează temelia Statului. Este sufletul cetățea- 
nului, stabilitatea sufletească, pe care Statul poate să se înte- 
meieze. Toate îndatoririle civice, pe cari Statul le așează asupra 
cetățenilor săi, împlinirea acestor îndatoriri, au chezăşia în sta- 
tornicia şi cinstita viață a credinței pe care cetățenii o mărturi- 
sesc. Ori, noi trebuie să asigurăm împlinirea acestei misiuni 
înalte morale a bisericii care este persoană morală superioară. Și 
dacă noi nu am acorda bisericii ceeace se acordă prin lege tu- 
turor persoanelor juridice de drept privat, noi am expune-o la 
instabilitate și la crize continue. Am zădărnici scopul înalt şi 
salutar pe care îl urmărește. 


Dacă trec, oricâți ar trece, dacă trece o mare parte, atunci 
aceea trebuie să transforme aceste biserici în societăți în conti- 
nuă şi perpetuă lichidare ? Ce s'ar alege, d-lor senatori, dintr'o 
persoană juridică, dacă fiecare asociat, care dorește ca să iasă 
din cadrele ei, își poate cere cota-parte din avutul social ? Evi- 
dent, s'ar nimici toată activitatea ei și sar zădărnici scopul pe 
care-l urmărește. 

Ori, d-lor cota-parte din avutul social, care nu se poate 
cere la ieșirea din sânul unei asociaţii, persoană juridică de drept 
privat, cota parte este o cotizațiune fixată, este o cotizațiune 
înregistrată și o contribuțiune personală a fiecăruia și cu toate 
acestea nu se poate reclama la ieşire. Ori, nu astfel este orga- 
nizată parohia, biserica, casa parohială, cu un cuvânt tot cecace 
sunt apărținătoare parohiei şi sunt elementele de temelie pen- 
tru organizațiunile locale, ele nu'şi au origina din cotizațiuni 
anuale și regulate. Nu, întreaga natură a contribuţiunilor lor 
se schimbă. Ei o dau ca donaţiune bisericii, iar când credincio- 
nul face aceste donațiuni pentru biserică, nu mai este proprie- 
tatea sa, ci este proprietatea bisericii, este proprietatea cultului. 

Ce s'ar alege, d-lor, dacă n'ar fi aşa ? Ar îi o parodie de asocia- 
ție, de persoană juridică de drept privat, biserica care ar fi 
coborită sub nivelul de organizare și de stare de drept a per- 
soanei juridice de drept privat ; biserica ar fi pogorâtă și de- 
gradată, ar fi o parodie a unei societăți particulare. 

Icoana pe care credinciosul a dat-o, iconostasul pe care 
l-a donat, ce s'ar întâmpla cu acestea ? Ce s'ar intâmpla cu pă- 
mântul pe care l-a dat ? Căci sunt credincioși cari dau câte un 
jugăr sau câte o jumătate de jugăr de pământ pentru pomenirea 
morţilor și pentru anumite scopuri bine determinate. 

Ei bine, aceste pământuri, când intră în proprietatea per- 
soanei juridice de drept public, care este biserica, intră în de- 
plina sa proprietate, sau rămâne în proprietatea acelui care a 
donat ? Şi când acesta părăsește biserica, are drept să ia icoana 
în spate sau iconostasul, să se ducă cu el? 

Este cu neputinţă, d-lor! Aceasta este o absurditate juri- 
dică. Ce credeți d-voastre ?! Ar trebui să nu cunoaștem însem- 
nătatea organizaţiei bisericii ortodoxe şi a bisericii noastre, ca 
să ne închipuim că un credincios care ştie că făcând parte din 
o atare organizație, în care ceeace el donează, dacă peste un an 
sau doi trec mai mult din jumătatea membrilor la o altă con- 
fesiune, avutul vine sub lichidare și se împărțeşte cu toții in 
parte egală și proporțional, va mai lăsa vreo donaţiune pentru 
biserică ? Nu va mai da nimeni, căci în toate satele sunt ele- 
mente de acestea nestabile şi nestatornice, slabe și răutăc.oase, 
și atunci cel care donează ar rămâne la discreţia lor cu dona- 
țiunea sa. Ar fi o întreagă parodie ce ar zdrunciua sufletele. 

Această absurditate juridică nimicește însăși concepția de 
jertfă creștinească și zdruncină din temelie actualul sistem de 
organizație locală a bisericii, care este parohia. 

Atunci ce ar trebui să facem, d-lor senator: şi d-le mi- 
nistru ? Am fi siliți să introducem — şi nu este în intențiunea 
d-voastre — sistemul care este în America ca aceşti credincioși 
să doneze pe numele episcopului personal, să se intatuleze pe 
numele episcopului, care la rândul său face scrisoarea de 
transmitere a tuturor averilor şi clădirilor bisericeşti succeso- 
rului său care îl va urma în episcopat. Noi nu vrem să facem 
aceasta, deși într'un caz de silă, nu am avea nevoie decât de o 
simplă circulară, că nu mai urmăm forma din trecut și să în- 
cercăm să intabulăm pe diecese, dacă rămâne ney.recizat şi ne- 
clar acest articol în lege. 

Atunci ar urma să vie onoratul ministru sau onoratul gu- 
vcrn să ne împiedice să intabulăm depe parohii, pe episcopii, și 
atunci, evident, nu sar ajunge la pacificare, nu sar ajunge la 
liniștire, ar începe un nou sistem de organizare, ar începe un 

nou sistem de viață internă bisericească, care evident ar ţine 
în neliniște şi continuă preocupare și teamă întreaga organi- 
zare bisericească. 

Este aceasta în interesul Statului ? 

Statul are lipsă, oricare ar fi biserica aceea, să aibă li- 
niștea asigurată, libertatea de conştiinţă. 

D-lor senatori, în comisiune am auzit un singur argument 
pentru teza contrară împărţirii averilor bisericești, în caz de 
treceri dela un cult la altul, asigurarea libertăţii de conștiință 
a celor ce trec. 

S'a încercat să se spună că această doctrină și acest postu- 
iat al nostru, a stabilităţii averii în caz de treceri — care de alt- 
minteri se întemeiază pe dreptul constituțional — nu se poate 
întemeia pe dreptul nostru canonic, căci din 10 canoniști ni se 
afirmă că unii ar spune așa şi alții așa. Cred că veţi admite că 
cunoaștem organizarea şi dreptul nostru canonic pe care noi 
ne-am organizat. Cred că interpretarea autentică este tot de 
partea bisericei. 

S'a adus însă un argument — al asigurării libertăţii de 
conștiință — şi care sa repetat și dela această tribună. Ni se 
spune : noi trebuie să asigurăm libertatea de conștiință. Consti- 
tuţia spune că libertatea de conștiință este absolută. Așa dar, 
întru nimic nu trebuie să stânjenim libertatea de conștiință şi 
deci libertatea acelor cari vor să treacă dela un cult la altul, nu 
o putem stânjeni prin denegarea unei părți din bunurile organi- 
zației din sânul căreia pleacă. 

Evident, libertatea nu putem și nu voim s'o stânjenim, dar 
libertinajul nu putem să-l încurajăm nici într'un domeniu cu 
atât mai puţin în domeniul religios. Evident că acest libertinaj 
de conștiință nici nu este în urmărirea scopului final care îi are 
biserica și nici în scopul Statului. 

Da, libertate deplină de conștiință, dar nu pentru ca acela 
care este nestatornic în credinţă să fie un element primejdios și 
distructiv pentru organizarea din care a făcut parte. 

Ni se cere, d-lor senatori, să lichidăm întreaga organizaţie 
a parohiei, pentru a se asigura libertatea de cunoștință a celui 
ce ne părăsește. Este mare lucru libertatea de conștiință dacă 
pcate cere individul această jertfă a colectivităţii, ori mai de 
grabă colectivitatea îi poate cere să-și păstreze libertatea de 
conștiință și să plece dară fără a-i provoca criza internă. 

Ori, d-lor, acesta nu este un avut social de natura celui 
pomenit în art. 50 din legea pentru persoanele juridice de drept 
privat. Nu este un avut care s'a născut din cotizațiuni regulate, 
anuale și înregistrate, unde se poate face suma, unde se pot face 
calculele pentru a statori cota-parte, cum este de pildă societatea 

ziariştilor profesionișit, cari au palatul lor, și cu toate acestea 
nici aici nu poate să ceară fiecare o cărămidă atunci când vre- 
unul ar vrea să iasă din organizație, să primească o cotă-parte, 


D-lor, în biserică sunt atâtea și atâtea argumente cari do- 
vedesc cât este de complicată această chestiune care este o ches- 
tiune sufletească, profundă și complexă și ați putea să ziceţi : 
să nu ne ocupăm cu cele vremelnice și să nu pierdem din vedere 
scopul religios urmărit de biserică. D-lor, sunt atât de compli- 
cate aceste chestiuni încât, dacă intri în ele, poți să aduci zeci 
şi zeci de argumente cari arată că s'ar face o absurditate nu nu- 
mai juridică, ci și bisericească și de politică superioară de Stat. 
Dacă s'ar vota articolul 45, devenit 47, în forma lui actuală, s'ar 
zdruncina complet organizaţia veche, istorică și care este rezul- 
tatul unei evoluțiuni de veacuri, pentru a chezășui atingerea 
scopurilor morale la cari ea tinde. Cum să-i faci o nouă organi- 
zare prin prezenta lege ? Nu se poate nici pentru Constituţie 
care recunoaște cultele cu organizația proprie, iar organizația 
noastră nu admite o atare lichidare. Dar nu se poate legifera în 
forma lui actuală pentru motivul că Statul nu intenționează să 
așeze bisericile în condițiuni inferioare acelor asociațiuni cari 
sunt persoane juridice de drept privat. Iată d-lor, pentru ce noi 
cerem, ca luând cuvintele din art. 50 din legea persoanelor juri- 
dice de drept privat, să le aplicăm prin analogie și la persoanele 
juridice de drept public, pentrucă nu este în intențiunea nimă- 
nuia să se aşeze organizația bisericii mele, care este o persoană 
juridică de drept public, sub nivelul și capacitățile organizației 
persoanelor juridice de drept privat. 

De aceea vă spun, d-lor senatori, că este în interesul bi- 
sericei ortodoxe să se legifereze limpede, precis şi categoric, 
fără considerații de oportunitate momentană și nu sub impresiu- 
nea unor nădejdi deșarte. La noi mau fost agresiuni, n'a fost 
prozelitism, cu toate acestea s'au făcut treceri la biserica noa- 
stră. Pe noi ne-au părăsit trei preoți în 10 ani de zile și fiindcă 
trei preoți ortodocși au insistat și au spus că au convingere, 
i-am primit în sânul bisericii. Trei sunt pierduţi și trei sunt pri- 
miţi : luptă de 10 ani. Afară de aceea au mers în Maramureș în- 
vățători din Vechiul Regat cu toate că, fiți încredințați, nimeni 
n'a făcut propagandă şi au trecut trei dintre ei la biserica unită, 
Aţi văzut atunci alarma presei din București. Se spunea că învă- 
țătorii din Vechiul Regat trec la uniți. De fapt au trecut mai 
întâiu numai doi dintr'o comună. Apoi a trecut al treilea tot din 
Maramureș şi unul din Sălaj, altul din judeţul Satu-Mare. Mi s'a 
adus la cunoștință că pentru aceasta nimeni n'a făcut propa- 
gandă. Eu zic, să băgăm de seamă când legiferăm, pentrucă acest 
lucru este în interesul și al unora și al altora şi nu numai intere- 

sul unei singure confesiuni. Să nu părăsim temeiul de drept şi 
canonic. Este în interesul tuturora ca să se asigure stabilitatea 
şi liniștea organizației de Stat, să urmărim scopul care este înain- 
tea noastră și să muncim mai departe frățeşte pe cărarea care ne 
este deschisă înainte şi pe terenul larg cultural și religios. 

Mă mărginesc a observa aici că atacarea principiului de 
proprietate a bisericii prin posibilitatea unei lichidări în caz de 
treceri, se atacă însăşi principiile de organizare elementară a 
bisericii, care este parohia. 

Aş fi avut dorința să citez pe Macaulay, pe care Prea Sfin- 
titul Episcop al Noului-Severin îl cunoaște, pentru a vă arăta o 
clasică mărturisire despre zădărnicia luptelor confesionale. 

In 1843 Macaulay, vorbind la Camera Comunelor despre 
biserică și contra bisericii anglicane de Stat, stabilite în Irlanda, 
infiera anglicanismul, spunând că zadarnic timp de 285 de ani au 
fost biserici, au fost mitropoliți şi atâția episcopi, zadarnice au 
fost toate jertfele câte le-a făcut Anglia pentru biserica pe care 
a vrut s'o stabilească în Irlanda pentru convertirea ei la angli- 
canism. El încă era anglican. 

Iată cum grăește acest mare bărbat împotriva acţiunii 
prozelistice zadarnice a bisericii sale anglicane stabilită în Ir- 
landa : 

„Un argument, care a fost expus în această Cameră cât şi 
afară dintr'însa asupra bisericii Irlandei, pare a merita oarecare 
luare aminte. Se admite, ca şi cum nu s'ar putea contesta în 
faptă, că această biserică nu-şi împlineşte îndatoririle ce se aş- 
teaptă ori unde de altmintrelea dela asemenea instituțiuni, că 
nu învață massa poporului. Dar, se zice, trebuie să privim această 
biserică ca o biserică agresivă, o biserică însuflețită de spiritul 
de prozelitism, o biserică militantă, care face progrese în mijlo- 
cul inimicilor ei. Chemarea ei este de a răspândi protestantismul 
peste Munster şi Connaught“. 

Dacă, d-le președinte, un asemenea limbagiu ar fi fost 
ţinut în Camera de consiliu a reginei Elisabeth, când Constituţia 
acestei biserici se desbătea acolo pentru întâia oară, nu am avea 
de ce să ne mirăm... Cecil şi colegii săi puteau în mod firesc 
să nu treacă peste aceste speranțe (lățirea grabnică a portestan- 
tismului anglican prin biserica de Stat stabilită în Irlanda) şi 
puteau fără absurditate să se pregătească pentru un eveniment 
pe care îl priveau probabil în cel mai înalt grad. Dar noi cari am 
văzut acest sistem în deplină activitate dela 1560 până la 1845, 
trebuie să fim mai bine instruiți, afară numai dacă nu suutem 
capabili de a mai învăța. Două sute optzeci și cinci de ani această 
biserică a fost la lucru. Ce se putea face pentru dânsa pe calea 
autorităţii, a privilegiilor, a donațiunilor şi nu s'a făcut ? ? Pri- 

mit-a alt grup de episcopi şi preoți din lume aşa de mult ca să 
facă așa de puţin... 

Şi ce avem de arătat pentru toate aceste cheltueli risipi- 
toare ? Ce alt decât cea mai zeloasă populaţie de pe suprafaţa 
pământului ? Unde erați acum două sute de ani, tot acolo sunteți 
și acum, nu victorioși peste domeniul vechei credinţe, ci apărân- 
du-vă cu greutate cu un succes îndoios propria voastră frontieră, 
propriul vostru pământ. Câte un dezertor se strecoară la voi. Nu 
ştiu dacă câștigurile sau pierderile voastre de acest fel sunt mai 
mari și nici nu merită să fac o cercetare. Asupra marei masse 
solide a populațiunii romano-catolice n'ați făcut absolut nici o 
impresie“, 

Tot el continuă și arată în chip luminos cauza insuccesu- 
lui, rezultând din toată acțiunea cea mai zeloasă populaţiune ro- 
mano-catolică în Irlanda : 

„Şi acesta este fructul a trei veacuri de arhiepiscopi, epis- 
copi, arhidiaconi, decani și rectori. Şi cu toate acestea unde este 
minunea ? Este această priveliște o minune dinaintea căreia să 
rămânem uimiţi ? 

„Nici de cum. Ea este un rezultat pe care înțelepciunea 
omenească trebuia de mult să'l fi prevăzut şi să-l fi evitat. Este 
succesiunea naturală dintre cauza şi efect. Dacă nu înţelegi ce 
este natura și acțiunea unei biserici... O biserică există pentru 
scopuri morale. O biserică există ca să fie iubită, ca să fie res- 
pectată, ca să fie ascultată cu docilitate, ca să domnească asupra 
inteligenței și inimei oamenilor. O biserică ce insuflă groază 
este nefolositoare sau mai rău decât nefolositoare.... 

„Biserica nu şi-a ajuns scopul. Pentru această operă drago- 
stea şi încrederea poporului erau eesnţiale“. 

Lumina acestor cuvinte înalte trebuie să ne lumineze 
hotăriîrile noastre. 

El vorbea ca anglican în interesul seminarului romano ca- 
tolic din Irlanda. 

„Dacă voi, spune el, mergeţi mai departe pe această cale, 
nu veţi ajunge la scopul vostru în veci“. 

Luminat cuvânt, d-lor senatori, vedeți întreg procesul no- 
stru în mic, — vorbesc iarăși numai prin analogie, nu spun că 
este o situaiţe identică—el spune : „care este rezultatul tuturor 
luptelor de 285 de ani ? Un transfug dela voi trece la ei și unul 
dela ei se strecoară la noi. Incolo massa poporului rămâne neclă- 
tinată. Preotul rămâne acelaș apostol zelos în Irlanda, umbland 
cu crucifixul la căpătâiul bolnavului, predicând și înfruntând 
toate greutățile pentru împlinirea misiunei lui. Iar voi, cu bise- 
rica voastră atât de susținută şi întărită de Stat, în 300 de ani 
m'aţi ajuns la nimic“. 

Acestea le spunea Makaulay la 1843, înfierând acțiunea 
necugetată și fără rost, care se săvârşia. 

D-lor, și la noi e la fel. Un transfug dintr'o parte trece la 
cealaltă parte, alt transfug din cealaltă parte trece la noi. Care 
e folosul ? Și mă voi întreba și eu, ca lordul Macaulay, că daca 
vom cumpăni câștigul, cu ceeace se perde din punct de vedere 
național și al intereselor superioare de Stat şi al neamului, vom 
vedea că n'a fost nici un câștig. Zadarnică frământare între frați 
zadarnică luptă confesională ; zadarnic orice sprijin din afară ; 
o biserică trăiește prin puterea ei de viață. Din această vitalitate 
proprie emanând spontan acțiunea ei spirituală prin dragoste și 
convingere. Restul este energie pierdută în prăbușirea interese- 
lor superioare ale neamului. 

Sunt de acord cu cele spuse de d. Bogdan-Duică despre 
rezultatul nui al luptelor confesionale dela noi în cei zece ani 
dela unire. 


Ne vom lupta 50 de ani sau 300, cum spunea și lordul Ma- 
caulay fără nici un rezultat luând calea greșită lipsită de dra- 
goste și convingere. Dar cu aceea, despre care spuneţi înalt Prea 
Sfinția Voastră că nu știu nimic de o deosebire a credinței și 
m'au convingeri, s'a încercat pe această cale. Și lucrul acesta e o 
primejdie. Dacă se merge pe această cale de frământări religioa- 
se, țăranii aceștia pașnici cari au trăit frățeşte împreună, deși se 
deosebeau prin confesiune, vor deveni fanatici. In satele, cari 
până acum n'au fost despărțite, sau au fost împărțite in ortodocși 
şi uniţi, s'a vindecat rana. Au trăit frățeşte împreună, luptând 
împreună, înfruntând împreună greutățile din trecut și rana s'a 
vindecat. 


Dar astăzi se desbină satele, cari până acum n'au fost des- 
binate, lucru care s'a încercat și în eparhia mea. O parohie cu 
2.000 de suflete a fost părăsită de 38 de oameni, trecuţi la cealal- 
tă biserică, au venit apoi înapoi 30 şi au rămas numai opt. Pen- 
tru aceștia, s'a spus că s'a întemeiat o parohie. Rămâne o parohie 
de opt capi de familie. Ce interese sunt slujite prin aceasta ? Ce 
folos pe terenul bisericesc poate aduce aceasta ? Ce interes al 
Statului câştigă din această desbinare prin care sa așezat un 
focar de fermentație primejdioasă de răzvrătire ? 

Vedeţi primejdia ? 

De aceea d-le ministru și d-lor senatori, eu fac un apel 
călduros pentru întregul Senat, ca să legiferăm astfel în această 
chestie vitală, de supremă importanță pentru așezarea temeinică 
a sufletului națiunii, care n'a fost nici când desbinată din punct 
de vedere național, chiar aparținând la două religii, eu vă rog ca 
astfel să legiferăm, ca să precizăm și în art. 45 categoric și lim- 
pede ce se întâmplă cu organizaţiile locale şi cu tot avutul lor. 

Să nu lăsăm poarta deschisă, cum s'a cerut de repeţite ori dela 
această tribună, de a se continua un proces dureros între frați, 
care a fost de mult închis și trebuie să rămână închis în interesul 
unității sufletului neamului nostru. 

Lăsaţi libertate deplină de conştiinţă, asigurată tuturor 
prin Constituţie. Asigurați această libertate cu prilejul trecerii 
lor, dar nu contribuiţi la stânjenirea organizaţiilor locale. Este 
în paguba Statului și lezează în plin drepturile noastre. Ar fi 
o rană deschisă în sufletul nostru. 

D-lor, vreau, înainte de a termina, să adaug că prin a- 
ceasta vom soluţiona și o mare problemă de politică internă, care 
de multe ori își are și în afară repercusiunile sale. Dacă se dă 
o soluţiune fericită acestui articol și altor câtorva, dând o legi- 
ferare mulțumitoare, se soluţionează problema de Stat pentru bi- 
sericile minoritare. Pentru dânșii, — se va vedea la discuţia pe 
articole ce observări mai au, — pentru dânșii aceste principii 
sunt esenţiale soluţionându-se în modul acesta chestiunea mino- 
rităţilor, problemă gravă de Stat din punct de vedere religios. 
Eu am încredere că dacă se va legifera astfel, ei vor declara că 
sunt mulțumiți cu această lege. Acesta ar fi un mare câștig pen- 
tru politica noastră de Stat. Dacă se rezolvă și această chestiune 
a minorităților, aceasta o observ pentru aceia căci s'a remarcat, 
cu durere din partea unora şi cu surprindere din partea altora, 
că toate bisericile minoritare s'au solidarizat cu punctul nostru 
de vedere, care este întemeiat pe Constituţiune. Au dreptate. 
Pentru toți este evident ca ei să se solidarizeze cu punctul nos- 
tru de vedere cari reprezintă aplicarea principiilor luminate ale 
Constituţiei țării în această lege. Cred că această solidarizare a 
lor nu poate de loc să ne jeneze pe noi. Pentru a armoniza lu- 
crarea dânșilor şi pentru promovarea intereselor superioare de 
Stat, cred că nu este în defavoarea noastră această solidarizare. 
Este un câștig din partea noastră dacă pe această cale îi putem 
apropia de noi. 

Cu acest apel eu termin. Nu pot spune altceva decât că aşi 
fi fericit dacă se vor aduce modificările acestui proiect de lege 
pe cari episcopii români uniţi le-au cerut și am toată încrederea 
că este toată bunavoinţă în guvern ca să le accepte, fiindcă nu a- 
tinge nici unul din drepturile altor culte, altor biserici, nici pe 
acele ale bisericii ortodoxe şi nici prestigiul ei. Aș fi fericit 
dacă după discuția pe articole, se vor introduce aceste modifi- 
cări, pentru a fi în stare să votăm această lege. (Aplause). 

P. S. EPISCOP N. IVAN 


D-le președinte, d-lor senatori, dacă proiectul de lege al 
cultelor nu ar conţine nici o altă dispoziţiune decât aceea a art. 
29, prin care se normează ajutorarea bisericilor dela Stat, în pro- 
porţia averii şi a numărului lor, precum şi dispozițiunile cele 
referitoare la trecerile religioase, eu aș fi mulțumit şi întreg a- 
cest proiect laş primi cu toată bucuria. 

Aș fi mulțumit şi laș primi cu toată bucuria, pentrucă art. 
29 ne pune în vedere că averea Statului român va fi folosită în 
măsura necesităților de cari vor avea lipsă diferitele culte și bi- 
serici. De 10 ani încoace, s'a abuzat în mod greșit, ca să nu zic 
vinovat, de averea Statului dându-se din ea și acelora cărora Sta- 
tul maghiar niciodată nu le-a dat bani în măsura în care le-a a- 
cordat Statul român, cu o generozitate neexplicabilă. Se susțin 
instituţiuni, consistorii, episcopi, canonici, profesori, din viste- 
ra Statului, iar veniturile proprii, destul de însemnate, se fo- 
losesc pentru alte scopuri, pentru scopuri de propagandă în 
contra neamului și țării noastre. 

Zilele trecute, s'a hotărît în adunarea Statusului catolic 
din Cluj, ca preoţii să renunţe la o parte însemnată din venitul 
lor, din salarul lor dela Stat, în folosul menţinerii școlilor con- 
fesionale romano-catolice, ca să boicoteze şcolile de Stat cu lim- 
ba de propunere română. Dacă numai regularea ajutoarelor ar 
fi în proiectul de lege, acest singur lucru ar fi de ajuns ca eu 
să primesc legea ca să punem capăt jafului în avutul public al 
țării. Dar tot așa de important este articolul care normează tre- 
cerile religioase. Ori vrem, ori nu vrem, treceri religioase s'au 
făcut în Ardeal, se fac astăzi, se vor face mâine și nu le va putea 
împiedica nimeni, pentrucă este un curent puternic, este o viaţă, 
este un suflet în neamul nostru, care şopteşte și îndeamnă popo- 
rul ca să vină la legea lui strămoșească. (Aplause, aprobări). A- 
cest curent nu se va putea stăvili niciodată. Până acum, d-lor se- 

natori, dacă trecea cineva dela noi la catolici, mai mult, la greco- 
catolici de exemplu, acela era de ajuns dacă se ducea odată ori 
de două ori, sau niciodată la preot, el era considerat de autorită- 
țile competente trecut, nu se mai putea întoarce și nu mai pu- 
teai pune mâna pe el niciodată. Dacă un catolic trecea la noi, ve- 
nea legea ungurului, art. 53 din 1868, cu toate îngrădirile și cu 
toate chițibuşurile sale. Trebuia să mergi odată, să iei doi mar- 
tori şi să te duci la preot. Pe acesta nu-l găseai acasă, ori îl gă- 
seai dar cu ușa închisă. 


Vă voi spune; cu multă durere, că între noi, între românii 
ortodocși și uniți, în anii din urmă nu mai este dragostea aceea 
de frați care a fost înainte de 1918. Atunci d-lor, luptam pe un 
front comun toți românii din Ardeal, contra dușmanilor secu- 
lari, contra ungurilor și contra sașilor. Atunci ne întruniam cu 
toţii, discutam şi ne înțelegeam asupra multor nevoi cari veneau 
asupra capului nostru. Atunci când guvernul unguresc a vrut să 
introducă și a și introdus matricolele de Stat, am ținut adunări 
de protest, atunci statul-major dela Blaj a pornit din casa proto- 
popului din Alba-Iulia, care era smerenia mea, pe terenul de 
luptă, în frunte cu Augustin Bunea și cu alți matadori ai nea- 
mului și bisericii unite, şi acolo am luptat pentru ca să nu se 
introducă matricolele civile. Pentru ce? Pentrucă matricolele 
civile au însemnat maghiarizarea noastră, a numelor de botez, 
pentrucă nume de familie aveam deja multe maghiarizate. A- 
veam în Ardeal Kis, Papfalvi Aci, etc. (Ilaritate), aveam multe 
nume cărora dacă li se mai punea la botez un Pișta sau un An- 
draș un Tivadar, una-două era ungurul gata și la condică și la 
statistică, şi numai era putere lumească să-l mai scoată pe ro- 
mân din ghiarele statisticelor maghiare, cari își sporeau numă- 
rul cu creștinii noștri. 


Era o vreme când toți românii luptau împreună. Imı a- 
duc aminte că într'o adunare municipală la Aiud, un centru 
dintre cele mai șoviniste din Ardeal, s'a îndeplinit alegerea 
funcționarilor municipali din întreg județul cu 96 la sută ro- 
mâni şi 4 la sută maghiari, ovrei şi saşi la un loc — şi la acele 
aiegeri ne-am prezentat și noi dela Blaj, dela Alba-Iulia, Zlatna. 
Abrud şi după ce am terminat cu alegerea bineînțeles — fără să 
se fi ales vreun român — atunci venerabilul canonic ion Mol- 
dovanu a luat cuvântul după ce s'a terminat bazaconia aceea de 
alegere, (ilaritate) și le-a spus ungurilor : „D-lor, vam cerut 
pentru Blaj un român prim-pretor și nu ne-aţi dat. V'am cerut 
un sas şi nu ni lați dat. (Era un om care avea numele Szasz, ` 
dar era om de treabă). Ne-aţi dat în schimb un armean. Acum 
ce să vă spun eu, cu ce să vă mulțumesc, decât cu proverbul ro- 
mânesc : „Că până ești ciocan să dai și când ești nicovală să 

ţii !* D-voastră sunteţi ciocanul, noi suntem astăzi nicovala şi 
ținem. Şi apoi când vom ajunge noi să fım ciocan, atunci să ți- 
neţi d-voastre“. Vremea ciocanului nostru a sosit dar în loc de 
ciocan noi folosim mănuși de glace. (Aplause, mare ilaritate). 
După adunare prefectul ne-a invitat la masă după obicei, dar 
ne-am hotărît cu toţii să nu ne ducem și am plecat după pove- 
stirea aceasta cu ciocanul și nicovala, huiduiți de tinerimea din 
colegiul „Bethleen“ până la gară. 

Aşa ştiam să luptăm împreună în viața publică! Acum 
ajungând în România-Mare, cu ajutorul lui Dumnezeu, cre- 
deam că vom merge şi de aci înainte frățește mână în mână şi 
vom lupta tot împreună, contra frontului cel vechiu care era 
dușmanul nostru secular. Dar după cum ați văzut şi la discu- 
țiuni, și în comisiuni, nu se întâmplă aşa. Nici aici, nici în afară 
şi mai ales în afară nu se întâmplă astfel. Eu, d-lor senatori, 
sunt om în vârstă, am peste 40—50 de ani de viaţă publică, aș 
putea zice : slobozeşte Doamne pe robul Tău. Nu sunt dispus să 
provoc conflicte şi certe, doresc din tot sufletul să trăiesc în a- 
celeași raporturi, în aceeaş atmosferă în care am trăit, când pe 
lângă mărunte divergențe, cari treceau în faţa problemelor 
mari, trăiam împreună bine. Spre acest scop, mărturisesc că 
am dat subalternilor mei protopopi şi preoți, ordin ca atunci 
când se prezintă la fața locului un demnitar bisericesc, Epis- 
cop al altei confesiuni, preoții mei să se prezinte să-l salute 
și să tragă clopotele în semn de bucurie generală, care ar avea 
să stăpânească ţinutul şi comuna aceea. Unii dintre d-ni sunt 
aici și pot să confirme aceasta. Dar din partea celorlalți n'am 
observat această prevenire. Din contră m'am dus anul trecut la 
Sighet, am trecut la Borșa unde am ţinut slujbe bisericești şi 
"fiindcă bisericuța noastră este mică şi neîncăpătoare, şi se adu- 
naseră vreo trei patru mii de oameni, am început să vorbesc 
afară şi atunci în cinstea mea, au tras clopotele, însă nu ca să 
binecuvânteze, ci pentru ca să mă împiedice, să nu audă popo- 
rul cele ce spun. M'au tusburat astfel până când a mers proto- 
rul care nu era ortodox şi cu jandarmii de lau oprit. 

In Secătură, județul Someș, tot satul era ortodox. Pa- 
rohia era vacantă. 

S'a dus un învățător de-ai noştri, puţin pregătit, la Gher- 
la ; ľa făcut preot, a intrat în biserică și ne-a luat biserica și 
ne-a luat biserica şi pământul. Am luptat 30 de ani până am 
scos pământul şi biserica abia anul trecut. Actele procesului 
erau la consulatul român din Budapesta, pentrucă se găseau la 
ministerul unguresc, unde trebuia să se decidă în instanța a 
treia. Cum era să se decidă, ştiam noi ; procesul la minister era 
hotărît pierdut. Dar erau acolo actele. Noi aveam oameni cari 

să se intereseze acolo, cu deosebită dragoste...? de biserică şi li 
s'au pus la dispoziție numărul şi data când a plecat cererea 
dela minister, cu acest număr s'a dus preotul greco-catolic ro- 
mân la Budapesta, la consulatul român, a luat actele şi le-a ni- 
micit, aşa că ne-au trebuit trei ani ca să le reconstituim. 

La vatra vechei noastre episcopii, la Vad, am făcut o bi- 
sericuță, pentrucă biserica făcută de Ștefan-cel-Mare și Sfânt, 
a trecut în posesiunea celor cari au avut puterea de a o ocupa. 
Au ocupat biserica, au ocupat pământul, au ocupat casa paro- 
hială. N'avem acolo decât 86 de suflete rămase ortodoxe şi cari 
nu au vrut să se ducă dela noi cu nici un preț. Am așezat uan 
călugăr, după ce am terminat biserica și s'a sfințit cu mare so- 
lemnitate, la care a luat parte lume frumoasă, mulţi intelec- 
tuali, militari, muzică militară şi spre marea noastră cinste 
chiar d. ministru al Cultelor. De atunci se ţine slujbă dumne- 
zeiască regulat şi biserica este plină de bărbați şi femei, tineri- 
mea a format cor pentrucă ieromonahul este destul de evlavios, 
nu e cu multă carte, nu e doctor în teologie dar e un om cum 
se cade. Şi ce să vezi, oamenii de acolo vreau acum să și treacă 
la noi. Ei dar, d-lor, când vor să se ducă la preot să declare 
trecerile, el le-a spus să nu îndrăznească să puie piciorul în 
casa lui, că-i împușcă. Pușca stă tot încărcată, gata, cu două 
țevi și cu gloanţe . . .. gata de descărcare în coridorul casei 
parohiale făcută de episcopii lui Ștefan-cel-Mare. 

Acestea sunt bucuriile noastre pe urma trecerilor religioa- 
se și aceasta este metoda cu care au fost împiedicaţi ani dea- 
rândul oamenii ca să-și exerciteze dreptul lor și conștiința de a 
aparține legii la care doresc. Ni se spune că în Maramureș noi 
am făcut lucruri nepermise și că am fi făgăduit oamenilor ceva, 
Nu știu ce le-am fi putut făgădui căci noi nu avem nimic. (A- 
plause, ilaritate). 

Când am mers eu la Cluj i-a cuprins aşa de mare bucurie 
pe conducătorii, frații mei de cealaltă lege, cari erau toți de 
confesiunea greco-catolică, încât am stat 5 zile cu vagonul și 
cu arhiva la gară, căci nu am avut unde să mă așez și nu m'a 
Frimit nimeni, până am fost silit să fac intervenții energice, 
căci altfel eram nevoit să mă întorc înapoi la Sibiu. Şi nu ce- 
ream palate, ceream o casă modestă, cu chirie plătită bine. 

Ce să mai vorbesc despre câștigul locului bisericii cate- 
drale. Am cerut un loc ca să zidim catedrala Neamului, a Ar- 
dealului, nu a mea şi nici a unei parohii ; și au trebuit trei ani 
până ce am ajuns la rezultat, pentrucă conducătorii uniți de 
acolo erau toți protivnici aşezării unei episcopii ortodoxe la 
Cluj. 

Acum, în atmosfera aceasta nepriincioasă, care nouă nu 
ne convine, pe care nu noi am creat-o, pe care noi zilnic am 
condamnat-o, se pune întrebarea : ce este de făcut? Din par- 
tea de dincolo se dă luptă pentru privilegii şi pentru fondul! 
mare al patrimoniului sacru. 

Noi spunem : opt sute de mii de români ortodocşi din 
Vechiul Regat și-au vărsat sângele pentru unitatea noastră na- 
ţională. Vom avea doară atâta consideraţie ca să fim nu domi- 
nanți pe hârtic, dar să fim cel puţin primii inter pares. 

„ Dar, d-lor, nu ne îngădue nici atâta. Nimic nu ne îngă- 
due. Am în Gherla 50 de credincioși. Am organizat o parohie, 
cu un administrator, am luat ceva pământ și acum urmează să 
facem o bisericuță. Astăzi avem o capelă făcută dintr'o magazie 
la marginea orașului, umedă, improprie. Soldaţii, ofiţerii, se 
îngrozesc când trebuie să intre acolo. Şi eu cer un petec de loc 
ca să fac o biserică. Şi dumnealor mă trimit în târgul de vite 
afară din Gherla, Va să zică bisericile minoritare sase, armene, 
ungare, de tot felul, pot fi la loc de frunte. Noi trebue să mer- 
gem în târgul vitelor, afară ! 


Nici ofiţerii, nici armata nu prea pot face casă în Gherla. 
Până la un sas vice-colonel Fleischer, ceilalți au trebuit în 
scurtă vreme să plece din Gherla. Pentru ce? Pentrucă li se 
cerea odată când au să împuște la 10 Mai, altă dată lucruri cari 
nu se puteau face pentrucă erau contra regulamentului. 

Câţi au venit la mine și mi-au cerut sprijinul. Prea Sfin- 
ţite, îmi ziceau, fă ceva că suntem toți pe drumuri. Ne scot de 
aici, pentrucă suntem ortodocși. Am aici în privința aceasta și 
adresa Prea Sfințitului din Gherla, din 15 Mai, No. 2.354, în 
care scrie comandantului de corp: Răspunzând la adresa 
d-voastră No. . ,. vă împărtășim că prin atitudinea reprezen- 
tanților armatei m'ați conturbat în slujba dumnezească dând 
salve de puști și am cerut satisfacție dela ministrul prezident, 
ministrul de interne și cel de culte. Era vorba de sărbătoarea E- 
roilor la care s'au ivit niște neînțelegeri cu privire la progra- 
mul serbării, în privința căruia armata ţinea să respecte ordi- 
nul ministerului, iar Sf. Sa să se respecte voinţa sa. 


Dar, d-lor, alt caz. In Năsăud, orășel de frunte cu liceu, 
cu școală normală de Stat, care are vreo 300—400 de băeți or- 
todocși veniți din întreaga țară, nu avem biserică. Avem o ca- 
pelă mai rea ca cea din Gherla și am cerut și acolo să ni se 
dea un petec de loc să facem o biserică, și ne-au respins, deşi 
d-lor, comunele noastre grănicerești de pe valea  Bărgăului 
sunt toate ortodoxe şi sunt părtașe la averea grănițerească, 
abia într'un târziu s'a putut obţine, dacă cumpărăm, 2—300 de 
stânjeni pentru prețul de lei 150.000, pe cari nu-i avem, pentru- 


14 


www.digibuc.ro 


210 


că dacă i-am avea am face biserică. Ce era această procedare 
decât a ne face imposibilă existența bisericii noastre, prin ati- 
tudini de acestea ! 

Aceasta este situația. Apoi, d-lor, se vorbește de reforma 
agrară. Se spune că noi suntem sprijiniți grozav cu reforma a- 
grară ; nişte bunătăți deosebite. Eu personal nu mă plâng, dar 
comunele mele bisericeşti, 200 de comune din 400, nau nici o 
palmă de pământ. 

Şi mai zilele trecute ceream pentru preoții din munți, 
cari sunt necăjiţi, un complex de lot, ceream pentru cei din 
munţii apuseni la L.udoșul-de-Mureș, în acelaş județ, complexul 
care era și este astăzi între rezerva Statului, și m'am dus la un 
domn care era în măsură să mă ajute, care mi-a spus: apoi, 
d-le Episcop, reforma agrară nu s'a făcut pentru preoţi. Da? 
Bine, mulțumesc ! Dar zic: Pentru Arhiepiscopul catolic din 
București, cum s'a făcut, că i-ați dat la Oradea-Mare 200 de 
jugăre ? Aţi trecut peste zece comitate, ați trecut la granița 
de dincolo și i-ați dat pământ, iar acestor preoți cari au luptat 
şi cari sunt urmașii lui Iancu și ai lui Horia, nu le dați nimic? 
Şi am observat că d. ministru nu s'a supărat, dar s'a jenat (ila- 
mutate) și ne-a spus că el nu știe nimic despre dania făcută Ar- 
hiepiscopului catolic din Bucureşti. 

Şi preoţii români ortodocși nau căpătat nimic! Uniţii 
au de mult. 

Va să zică, d-lor, oameni cari ne-au fost protivnici și ne 
sunt, în administraţie, la județ și peste tot locul! Apoi bine! 
Să nu avem noi nici un drept în țara noastră? Şi să i se facă 
d-lui ministru al cultelor imputări dintr'o parte oarecare că ne 
protejează pe noi ? 

Două comune rutene, Vereșmortul şi Rimeţul, au trecut 
la noi cu biserică cu tot. La Vereșmortul ne-au aprins bise- 
rica dar vom face alta. Oamenii aceştia s'au făcut din ruteni 
români, (aplause). Să fie și aceasta o crimă ? 

In celelalte parohii au trecut oamenii, desigur, nu de 
îmbuibați și de mulțumiți de cârmuire, nici de cea lumească, 
nici de cea bisericească. In zadar mergem pe acolo, d-le şi 
irate întru Christos, să ținem câte o vorbire. Eu cred că e gre- 
şit dacă credem că poporul îl vom mai ține cu vorbiri, fie la 
Borşa, sau alte părți. Poporul nostru trebuie tratat altfel. 

Apoi, mă rog, preoții cari au fost crescuți în teologiile 
dela Budapesta, Ungvar și Oradea şi cari s'au căsătorit cu fıin- 
țe de alt neam, aceia nu au nici o dragoste către poporul ro- 
mânesc. Preotesele nici nu-i lasă să intre în curtea preotului, 
şi le spune : mergeţi la biserică, acolo e preotul. Iar preotul 
nu se duce într’o filie, dacă nu i se pune la dispoziție trăsura 

şi 1.200 lei, bani înainte. Omul care nu are zice : apoi mă duc 
la ortodocşi, poate voi găsi acolo un preot mai milos și un tra- 
tament mai creştinesc, ca să pot vorbi cu preotul meu. 

Dar, d-lor, au mers ortodocşii urmașii lui Horia, ca colo- 
nişti la granița de partea apuseană dela Alba, dela Vidra şi au 
fost tratați mai rău ca secuii, numai pentrucă ei sunt ortodocși 
şi după părerile d-vostre strică unitatea confesională și biseri- 
cească, cu toate că aceștia erau să fie stâlpii țării şi ai românis- 
mului și apărătorii patriei. Ați preferit ciangăii lui Karoly, 
cocișii, muncitorii și tot felul de strigoi şi românii s'au des- 
gustat şi au venit iar la munte, la piatră şi stâncă, pentrucă pă- 
durile de mult le-a tăiat d. Tischler, cu concursul binevoitor al 
politicianilor patentați din Ardeal (ilaritate). Accasta este si- 
tuația. Vasăzică nu ne îngrijim să tratăm poporul acesta după 
cum merită. D-voastre le spuneți bolșevici şi stricaţi. Dar nu e 
adevărat. Mi-au spus că dacă nu-i primesc la ortodocşi, se fac 
sectari, dar uniți nu mai rămân. Noi nu suntem de vină. Eu nu 
i-am chemat şi nu am fost la ei până în anul trecut. 

D-lor senatori, eu văd în legea aceasta multă garanţie de 
împăciuire, de îndreptare, de consolidare și de întărire a nea- 
mului şi bisericilor. Umilirile cari ni s'au creat până acum, 
doară, doară vor lua sfârşit, pentrucă dacă nu vor lua sfârşit, 
atunci se înțelege că ne vom folosi şi noi de alte argumente. 
Noi până acum am stat pe loc. Nu ne-am mișcat. Nu am făcut 
nici o adunare, nici o procesiune, n'am învrăjbit pe nimeni. 
Dar dacă maș duce în creerul munţilor, atunci ați vedea ce 
Sar întâmpla când aș veni în jos cu Moţii. Da, cu Crucea în 
mână şi cu moții ortodocşi ! De ce nu ducem o luptă mai civi- 
' lizată şi mai europenească ? De ce nu luptăm cu alte arme în 
contra legii acesteia ? Dacă guvernul a greşit într'un punct 
oarecare, ori dacă biserica greco-catolică nu împărtășește în to- 
tul punctele guvernului, trebuie să caute să clarifice lucrurile 
prin presă, dar să nu răscolească patimile poporului, pentrucă 
prin aceasta nu facem serviciu nici bisericii, nici Statului şi 
nici liniștei publice. (Aplause). 

Dacă patru milioane de minoritari, cari aşa trebuie să 
le zicem — pe greco-catolici noi îi rugăm să vină cu noi, nu-i 
împingem să fie minoritari — dacă aceştia cu 17 organizațiuni 
bisericești şi noi ortodocșii avem numai 18, apoi nu este aceasta 
un păcat strigător la Cer, nu este un jaf în averea ţării, acum 
când suntem săraci lipiți pământului, acum când sunt oameni 
ca Moţii sau ca alții cari sunt lipsiţi de toate. 


De aceea, d-le ministru, încheiu spunând, că primesc pto- 
iectul de lege şi-mi rezerv dreptul să aduc unele amendamente, 
sperând că acele amendamente se vor primi şi considera, pen- 

trucă nu-mi pot închipui ca să facem o lege care să nemulțu- 
mească trei părţi din populaţia ţării pentru a face pe voia unei 
minorități cari nu cere drepturi, ci cere privilegii şi cere ca să 
fie susținută în drepturile pe care le-a avut din partea unor 
stăpânitori, cari ne-au fost dușmani nouă ortodocșilor! (A- 
plause prelungite). 

CUVÂNTAREA P. S. 
EPISCOP L. TRITEANU 


D-le preşedinte, d-lor senatori, cu adâncă emoțiune și nu 
fără o oarecare sfială m'am urcat la această tribună, de pe care, 
în zilele din urmă, s'au rostit cuvântări maestre, desăvârşite în 
formă, mult cuprinzătoare în fond. N'am putut însă rezista 
unei porunci interne a sufletului meu de a urca această tribună, 
pentru ca în atmosfera încărcată uneori de mirosul prafului de 
pușcă, să introduc aerul curăţitor al fumului de tămâie, de bună 
mireasmă, şi în mijlocul zângănitului de arme adverse cari s'au 
încrucișat în această incintă, să vă reamintesc d-voastră, po- 
runca Mântuitorului, asvârlită în lume, înainte cu două mii de 
ani, de pe muntele Măslinilor : „Fericiţi făcătorii de pace, că 
aceia fiii lui Dumnezeu se vor chema“. „Doamne Iimpărate, dă- 
ruiește-mi mie să-mi cunosc greșelile mele, și să nu osândesc 
pe fratele meu“, exclam şi eu cu Efrem Sirul. 

D-lor senatori, istoria ne este mărturie clasică că tăria 
ţărilor nu este condiționată de întinderea lor teritorială, nici 
de bogăția materială pe care o cuprinde solul lor, ci tăria țări- 
lor residă în valorile morale, stă în realizările culturale, înte- 
meiate pe morală şi pe dreptate. ze cari ele le pot înfăptui. 
Tăria țărilor stă în mulțumirea sufletească a cetățenilor, fără 
deosebire de limbă, lege și naționalitate. 

După închegarea națională, după realizarea aspirațiilor 
noastre îndreptățite de a vedea unit neamul românesc în gra- 
nițele lui firești, sub un singur Domn și sub o singură stăpâ- 
nire, guvernele cari, dela unirea politică încoace, s'au succedat 
la cârma țării, în mod sincer și constant, au avut pe programul 
lucrărilor lor, unificarea sufletească a cetățenilor. (Apiause). 

Noi, ierarhii bisericii ortodoxe române naționale, noi 
cari reprezentăm majoritatea covârșitoare a populațiunii ace- 
stei țări, noi cari credem și mărturisim, cari învăţăm și propo- 
văduim că Biserica ortodoxă națională română, în afară de o- 

pera de mântuire sufletească, mai îndeplinește, în mijlocul po- 
poruiui şi o operă de educaţie patriotică prin excelență, noi 
cari adesea ori uităm de ființarea bisericii noastre „sub specie 
aeternitatis“ şi ne place să spunem că vieața acestei biserici, 
precum în trecut așa și în viitor, este legată şi condiționată de 
existența şi de ființa Statului român, noi reprezentanţii acestei 
biserici avem datoria sfântă să dăm întreg sprijinul nostru tu- 
iuror guvernelor cari se năzuiesc a înfăptui această operă de 
unificare sufletească, de consolidare a țării (Aplause). 


Neamul românesc se aseamănă cu Iov din biblie, asupra 
căruia Dumnezeu a lăsat ca să se descarce toate chinurile acestei 
lumi, dar i-a poruncit lui Satan, că de sufletul lui nu-i dă voie 
să se atingă. Tot asemenea şi asupra poporului nostru, în cursul 
veacurilor trecute s'au deslănțuit o mulțime de necazuri, o mul- 
ţime de prigoniri, o mulțime de suferințe, dar, din toate, sufletul 
românesc a ieșit curat ca aurul până în zilele noastre. Nici ade- 
menirile d-nei Clara din Muntenia, nici vicleniile și intrigile 
doamnelor Margareta şi Ringala din Moldova, nici armele re- 
gelui Carol Robert din familia de Anjou, nici ale regelui Marias 
din familia Huniadeştilor, n'au putut să îngenunche acest popor 
și să spargă această Biserică. Posada din Muscel şi Baia din Su- 
ceava sunt mărturii vii despre vitejia Basarabilor şi Mușatinilor, 
cari au împiedicat intrarea străinilor în această țară. Valurile 
reiormațiunii, dela începutul secolului al XVI-lea, au atins şi 
pământul atât de frământat de durere al Ardealului ; dar din 
încercările cam timide ale luteranismului, ne-am ales cu cea din- 
tâiu carte românească tipărită la 1542, cu cheltuiala primăriei 
din Braşov. incolo, nici o răutate şi nici o știrbire nu s'a adus 
sufletului românesc. In veacul al XVII-lea, poporul nostru și 
biserica noastră românească a avut să sufere mult din cauza o- 
fensivei calvinismului ; preotul trebuia să poarte pe lectică pe 
superintendentul calvin, bătăi, zeciuială şi umilințe neînchipuite 
a trebuit să suporte poporul, biserica și reprezentanţii săi. Dar 
pe lângă aceste suferințe, pentruca să vedeți şi aci îngrijirea cea 
mare a Providenţii divine, din atacurile lor cele mai vehemente 
a ieșit biruitoare ideea naţională ; ei voiau să strecoare în sufle- 
tul poporului românesc învățătura calvină și fiindcă principiul 
luteranismului era de a da învățătură fiecărui popor în limba 
lui, preoții români au fost obligați să predice în biserici în iin:ba 
românească şi pentru ca să le înlesnească această operă s'a ti- 
părit la Alba Iulia, cu cheltuiala Principelui ardelean calvin Ra- 
koczy, prima dată în limba românească, Testamentul Nou, cu 
prea frumoasa lui predoslovie, din care glasul unității naţio- 
nale răsună sfielnic, ca un cântec de libertate din adâncul unei 
peşteri. După traducerea Noului Testament, urmează activitatea 

prodigioasă a diaconului Coresi dela Brașov și la sfârșitul seco- 
lului al XVII-lea, apare Biblia completă tradusă în românește 
aici la Bucureşti. In secolul al XVIII-lea, ofensiva trece iar de 
partea catolicismului, rolurile se schimbă, obiectivul era însă 
acelaș : desființarea bisericii ortodoxe și îngenuncherea popo- 
rului românesc. Se pare că această ofensivă a catolicismului din 
secolul al XVIII-lea, a fost încununată cu succes, căci în anul 
1700, s'a făcut ruptura unei părți a poporului românesc, s'a fă- 
cut unirea unei părți a poporului cu biserica catolică dela Roma! 

După ce chestiunea aceasta a unirii s'a tratat așa de pe 
larg şi aşa de temeinic dela această tribună și după ce chestiunea 
aceasta este expusă într'o mulțime de cărți cari ar putea con- 
stitui o bibliotecă întreagă, nu am intenția să fac aici din nou 
procesul unirii cu atât mai mult, cu cât doi iluştri reprezentanți 
ai bisericii unite cu Roma, Prea Sfinţitul Frențiu din Oradea și 
Prea Sfinţitul Hossu dela Gherla au făcut dela această tribună 
declarațiuni complete și deplin edificatoare pentru noi. 

Părintele Frențiu a declarat dela această tribună de re- 
petate ori că unirea nu s'a făcut pe urma unei propagande reli- 
gioase, ci s'a făcut din sentimente naţionale, iar părintele Hossu 
aseară a declarat aici, adoptând o frază a d-lui senator Gyarfas, 
că actul unirii nu l-au făcut nici ungurii şi nici nu l-a făcut pă- 
rintele Papa dela Roma, ci l-au făcut Habsburgii. 

I. P. S. S. Episcopul greco-catolic al Gherlei Iuliu Hossu : 
Imi daţi voie o întrerupere ? In ceeace privește latura politică 
că Habsburgii au urmărit desbinarea neamului nu mă îndoiesc. 
In ceeace priveşte latura bisericească și de convingere religi- 
oasă o să admiteţi că eu n'am atins-o decât numai în treacăt, a- 
tuncea când am spus, că actuala generație nu-şi va aduce aminte 
— vorbesc de țăranii de prin sate — de ce s'a întâmplat la 1700. 
Ei trăiesc în convingerea că sunt fiii credincioşi ai bisericii 
unite cu Roma. 

P. S. S. Episcopul de Roman, Lucian Triteanu : Noi știm 
care a fost intențiunea Habsburgilor : intențiunea lor de veacuri 
era concretizată în deviza „divide et impera“. Iar după mărtu- 
risirea fraților uniți cu Roma, unirea ei au făcut-o atraşi şi mai 
mult de splendoarea Columnei lui Traian, decât din convingere 
religioasă. Eu voiu fi așa de loial în expunerile mele, ca să re- 
cunosc, că şi unii și alții, şi-au ajuns în mare parte scopul. Habs- 
burgii şi-au ajuns în mare parte scopul, întrucât le-a succes prin 
actul unirii, să ne desbine pe noi, corpul național din Ardeal, 
în două — nu numeric în două, dar să ne desbine — și prin a- 
ceasta să ne slăbească puterea noastră de acțiune. 


Biserica noastră a stat 110 ani fără episcopi români şi 160 
ani fără de mitropolit ! Ortodoxia în timpul acesta a fost apă- 

rată de călugări, ca Visarion, şi de preoţi ca Ioan din Acitiu și 
Oprea din Săliște şi alții, și petiţiile poporului nostru, ca să 
ajungă la Măria Sa Impăratul, adesea ori trebuiau să ocolească 
prin Curtea dela Petrograd ! Cu toate acestea, eu sunt așa de 
loial, în cât recunosc că intențiunea acelora dintre fraţi cari s'au 
unit cu biserica din Roma, cu gândul de a câştiga un sprijin 
pentru ideea culturală, a fost în parte realizată. Ce om obiectiv 
şi de bună credință ar putea să nege influența binefăcătoare a 
şcoalelor din Blaj, pentrucă aceste școli au fost cele dintâi școli 
superioare în mijlocul poporului nostru din Ardeal? Cine ar 
putea să conteste influența binefăcătoare a atâtor bărbați inte- 
lectuali, fără deosebire de confesiune, ieșiți din şcolile Blaju- 
lui ? Aceste școli au fost un adevărat rezervoriu din care s'au 
revărsat asupra pământului Ardealului o mulțime de intelectu- 
ali cari au fost la postul de veghe şi conducere în vieața popo- 
rului nostru din Ardeal. 

Ca exemple tipice ale mentalității sănătoase și ale con- 
vingerilor pentru cari s'a făcut actul unirii, aşa cum a mărtu- 
risit colegul meu Frentziu, ar putea să servească generațiile 
cari s'au ivit în biserică, cei trei luceferi, Inocențiu Micu Clain, 
Gheorghe Şincai şi Petru Maior, cari au desăvârşit ideea cro- 
nicarilor moldoveni, în ce priveşte origina latină a neamului nos- 
tru românesc de pretutindeni. Iar din bărbații din timpurile 
mai noui, pe cari și noi i-am ajuns în vieață și cari ne covârşesc 
sufletul nostru cu amintirea lor, cine ar putea să uite, de pildă, 
pe sufletul școalei latiniste Timotei Cipariu, pe I. Micu Moldo- 
vanu — căruia îi spunea tot Ardealul „Moldovănuț“ — cu sta- 
tura lui mică și cu caracterul lui de aur ? Sau pe Augustin Bu- 
nea, care a fost un confesional şovinist feroce, dar a fost un 
luptător naţional neînfrânt ? 

Şi, d- lor, fiindcă cineva a amintit dela această tribună că 
şi eu aş fi fost prin Blaj şi m'aș fi înfruptat cu unele bunătăți 
de acolo, am curajul și mândria să spun că da. Am fost cinci ani, 
cei mai frumoşi ani ai vieții, student al școalei din Blaj ! Ca or- 
todox, eram bursier al Sibiului, şi am beneficiat și de pâinea ce 
se împarte studenților buni la școalele din Blaj. Taxe şcolare în 
cinci ani, n'am plătit un gologan. (Aplause). 

De lucrurile acestea nu pot decât să-mi aduc aminte cu re- 
cunoștință, precum şi de profesorii pe cari i-am avut. 

Dar, d-lor, după ce focul s'a mai domolit și după ce zelul 
sa mai temperat, vedem în viața poporului nostru din Ardeal 
acte frumoase de adevărată însuflețire națională. Așa, chiar la 
sfârşitul veacului al 18-lea, vedem cum doi episcopi, Adamovici 
dela Sibiu şi Mitropolitul Bob dela Blaj iscălesc împreună cu 
alții, acel act de mândrie națională, care în istorie se pome- 

neşte cu numele de „Suplex libellus Valahorum“, în care se cer, 
pentru întâia oară drepturi politice pentru poporul român 
(1792). 

Vedem în 1848, într'un moment istoric pentru neamul 
nostru, cum pe câmpia libertății din Blaj, adunarea este prezi- 
dată de Mitropolitul Şaguna împreună cu Lemenyi. Vedem a- 
dunarea națională din Sibiu din 1861, în care Şaguna şi Suluțiu 
au hotărît și au iscălit că afurisiți să fie cei ce vor strica legă- 
tura frățească dintre românii de acelaș sânge. 

Când la 1811 guvernul dă voie românilor să-și aleagă e- 
piscop din neamul lor, este ales preotul Vasile Moga, pe care-l 
[fereca cu 19 puncte aspre și umilitoare, și-i mai pun în coastă 
și un călugăr iezuit ca secretar. Episcopul era obligat să spriji- 
nească unirea cu biserica Romei şi era oprit să se ocupe de 
drepturile politice ale poporului român. Dacă împrejurările nu 
erau așa de maștere, dacă punctele acestea umilitoare nu l-ar 
fi reținut pe episcop în activitatea lui, cine ştie poate că ma- 
rele apostol al neamului Gheorghe Lazăr, nu ar fi fost silit să-şi 
umple desagu cu cărți și în vara anului 1816, să treacă în Mun- 
tenia. Şi dacă Gheorghe Lazăr nu trecea aici silit de împreju- 
rările de acolo cine ştie câtă vreme mai întârzia renașterea na- 
ţională pe care el a propovăduit-o aici. (Aplause prelungite). 

Tot asemenea dacă nu erau împrejurările aceste maștere 
şi umilitoare şi nedreptățile mari față de poporul nostru din 
Ardeal, cine ne poate spune și cine ne poate asigura, că marele 
preot al bisericii, Andrei Şaguna, de origină macedonean, 
născut în Mișcolţ, crescut la Budapesta, profesor de teologie la 
Carlovitz, cine ne poate asigura că acest bărbat providenţial 
ar fi venit în Ardeal unde a îndeplinit opera de reînoire şi de 
+ rganizare a bisericei ortodoxe române ? 

Iată, dar d-lor, că noi suntem datori să dăm mulțumită 
lui Dumnezeu pentru toate. 


Din aceste motive suferințele și necazurile pe cari le-am 
îndurat în tot trecutul nostru, noi nu căutăm să le scontăm în 
beneficii materiale. Aceste suferințe, aceste umilințe și aceste 
necazuri formează patrimoniul nostru sacru ; ele formează pen- 
tru noi izvorul nesecat de energie morală din care ne împru- 
mutăm puterea necesară în lupta cu greutăţile vieței. (Aplause 
prelungite). Noi, nedreptăţile istoriei, nedreptățile trecutului 
nu vrem să le vindecăm prin nedreptățirea altora. Doamne pä- 
zeşte ! De aceea și din aceste motive, noi nici atunci când s'a 
legiferat legea și statutul pentru organizarea bisericii noastre 
ortodoxe n'am cerut pentru noi privilegii, deși poate că am fi 
[ost în drept să cerem ; tot așa nu cerem acum ca în dispozi- 
ţiunile acestei legi să se pună măsuri agresive cari ar putea să 

trezească în sufletul membrilor diferitelor culte, nedumerirea 
că am vrea să-i desființăm. 

Biserica noastră dacă a suferit şi a triumfat, n'a triumfat 
pe urma bogățiilor materiale, ci prin tăria credinței, prin iubire, 
prin dreptate și prin smerenie. (Aplause prelungite). 

De aceea eu, d-lor senatori, aș fi dorit ca din discuțiunile 
noastre cari sau urmat cu prilejul legiferării acestei legi, să 
lipsească cu desăvârșire partea materială, iar noi ierarhii şi 
preoții ambelor biserici naționale să ne străduim a curăți viața 
poporului nostru dela sate de multele viţii, păcate şi otrăvuri, 
cari îi strică sufletul, (aplause prelungite), să căutăm să îr- 
făptuim în mijlocul poporului nostru împărăția lui Dumnezeu 
să facem din Christos o realitate în mijlocul poporului și acolo 
unde va fi dreptatea Lui acolo va alerga poporul fără să se 
uite că merge cu el şi biserica şi Casa parohială și celelalte a- 
veri. (Aplause prelungite). 

D-lor senatori, dați-mi voe ca, în legătură cu discuțiu- 
nea acestei legi, să deschid o paranteză, în care să tratez o ches- 
tiune de cea mai mare importanţă pentru viața Statului nostru. 
Proiectul de lege vroind să execute o dispozițiune a Constituţiei, 
prin care poporul evreesc din cuprinsul țării românești a fost 
învestit cu toate drepturile civile și politice, a recunoscut cul- 
tul mozaic între cultele istorice și i-a dat dreptul ca să se orga- 
nizeze după un statut unitar. 


Natural, intențiunea legislatorului a fost una dintre cele 
mai frumoase, dar problema este una dintre cele mai grele. 
Problema organizării acestui cult şi greutatea rezolvării ei nu 
stă în diversitatea riturilor cari sunt în interiorul cultului mo- 
zaic, ci stă în sufletul complex şi plin de antiteze al acestui po- 
por de o vechime de mai multe ori milenară. Intențiunea legis- 
latorului a fost ca, calitățile alese ale poporului evreesc să le 
canalizeze, să le statornicească şi să le pună în serviciul țării şi 
al societăţii. Nu ştiu dacă îi va succede, căci, precum vam spus, 
sufletul acestui popor este plin de antiteze. S'ar părea că este 
cel mai credincios, că este cel mai devotat Dumnezeului căruia 
îi se închină, dar în aceeaș vreme este cel mai străin de creațiu- 
nea lui Dumnezeu. 


Nimenea nu poate iubi pe Dumnezeu, dacă urăște pe fra- 
tele său. Poporul acesta este cel mai idealist, urmărește un scop 
infinit, în acelaş timp însă, este cel mai materialist dintre toate 
popoarele. Poporul acesta este cel mai solidar față de orice atac 
extern, dar este cel mai învrăjbit în familia sa proprie, între ei. 
Poporul acesta, al cărui cult se bazează între alte — după cum 
mi-a spus colegul nostru — pe Tora, pe slujbe şi pe milostenii, 
este cel mai egoist popor. Poporul acesta, de care istoria biblică 

ne-a învățat şi ne învață, că a petrecut 40 de ani în pustiu, după 
ce a scăpat din robia Egiptului — 40 de ani, ca să piară genera- 
ţiunea care începuse a cârti contra lui Moise și a regreta căr- 
nurile Faraonului — poporul acesta nici astăzi nu s'a fixat şi 
este încă rătăcitor. Poporul acesta şi acum încă așteaptă pe 
Mesia cel promis de prooroci, dar îl așteaptă în chipul unui 
Macabeu răsboinic, care să desființeze tronurile și toate împă- 
răţiile şi să-l facă stăpân al lumei, ca odinioară ! 

După pacea dela Adrianopol din 1829, s'au deschis grani- 
ţele acestei țări, după ce prin trecătorile munților şi prin por- 
turile mărilor şi prin vămile văzduhului a străbătut în ţară ca- 
pitalul străin, cu întreg cortegiul lui, cu comerţul, cu schimbul 
de mărfuri, cu zărăfia, cu dugheana şi bocceaua, vieața patriar- 
hală, vieața poporului nostru agricultor a dispărut ca prin mi- 
nune ; sa dus frumusețea vieții agronomice cu clasele ei, po- 
porul muncitor şi boierul cheltuitor, şi astăzi ori încotro ne 
îndreptăm privirea, nu vedem decât jale şi pustiu. De târgurile 
noastre ce să mai spun? Şi Iașii, şi Focșanii, Bacăul ca şi Ro- 
manul, Târgu-Frumos ca şi Pașcanii, Băceștii ca și Moineștii 
toate au aceeași înfățișare ! Dacă ai lega la ochi pe un francez 
sau pe un american şi l-ai aduce cu aeroplanul în țara noastră și 
l-ai deslega la ochi într'un astfel de târg și i-ai zice : „Ei amice, 
În ce ţară te afli?“ Ar răspunde : „In Lemberg sau într'alt o- 
raş din Galiţia“. Nici să ghicească n'ar putea că se află în Mol- 
dova lui Ştefan-cel-Mare ! (Aplause). 

In târgurile noastre, dacă vrei să ai ce mânca, trebue să 
te îngrijeşti de Vineri. Dela trebuințele cele mici până la cele 
mari, nu se poate face nimic, fără intervenția misitului. 


D-lor senatori, oamenii aceștia sunt de o cuviință desă- 
vârșită ; se poartă foarte frumos şi adesea ori vin la mine să 
mă cerceteze și adesea eu le-am spus că nu sunt trimis către 
oile rătăcite al casei lui Israel şi ei îmi răspundeau: nu are 
a face aceasta. Mă salută respectuos, îmi sărută mâna și sunt 
exrtem de cuviincioşi, Avem în Roman, între altele și două gră- 
dini de copii, întemeiate de către doi antecesori ai mei, de că- 
tre marele episcop Melkisedec și de către episcopul Theodosie. 
In şcolile acestea primim și elevi evrei. Când sunt serbările de 
Crăciun, elevii evrei vin îmbrăcați în costum naţional și am 
pricinui mare supărare părinţilor, dacă am opri pe copiii lor 
să învârtească steaua, să colinde şi să danseze împreună cu cei- 
lalți copilaşi. Mi-a mărturisit un părinte, că băiatul său, care a 
trecut prin una din aceste şcoale și care acum e în liceu, nu 
se culcă în nici o seară fără să-și facă semnul crucii și fără să 
spună rugăciunea : „Inger îngerașul meu“. (Ilaritate). 

In vizitele mele canonice mă interesez de soarta şi viaţa 

lor ; acum în toamnă, am fost la o sfințire de biserică și am tre- 
cut printr'un târgușor numit Bâra, locuit în majoritate de evrei. 
La marginea târgului alături de preotul meu, care mă aştepta 
îmbrăcat în odăjdii și cu evanghelia în mână întreaga comuni- 
tate israelită, în frunte cu rabinul lor... (Ilaritate). M'am bu- 
curat şi le-am spus : bine ați făcut pentrucă toți suntem fraţi : 
avem acelaș Dumnezeu, avem aceeaș mamă, care ne hrănește şi 
ne ocroteşte : țara aceasta bincuvântată, (aplausc), și dacă vouă 
în vieaţă, vi se întâmplă ici și colo, câte o neplăcere, aceasta nu 
este din pricina cultului vostru, din pricina credinței ; nimeni 
niciodată în ţara aceasta nu s'a atins de un evreu în ceasurile 
în cari și-a făcut el rugăciunea sa, nici n'a fost urmărit pentru 
credința sa, și dacă totuşi aveți vreo neplăcere, aceasta este nu- 
mai pentru năravurile voastre și pentru greșelile voastre de a 
vă izola de societate. (Aprobări). 


Celor ieşiţi întru întâmpinarea mea, le-am spus : ieşiţi 
din izolarea în care vă complacețţi, intrați în ritmul vieţii aces: 
tei țări şi a poporului român, şi atunci veţi vedea că nu veți 
mai avea nici o neplăcere. 


Iar atunci când asupra unei părți din orașul Bacău a ve- 
nit o nenorocire mare, un incendiu care a mistuit o mare parte 
din casele locuitorilor din acel oraș, și anume partea locuită de 
evrei, deș: mă aflam în străinătate, unde îmi căutam de sănă- 
tate, am dat o circulară, am făcut un apel la inimile credincio- 
șilor noștri din eparhia întreagă și, în scurtă vreme am trimis 
150.000 lei ca să se împartă între cei nenorociți. (Aplause). 

Ocazional m'am interesat, care poate să fie pricina aver- 
siunii față de poporul evreu, mai accentuată în unele părți și 
mai puţin accentuată în altele ? lată ce mi s'a spus de pildă la 
Focşani : Prea Sfinţite, în timpul răsboiului, deodată, ca prin 
farmec a dispărut depe piață orice aliment de orice natură, și 
a doua zi de Crăciun a anului 1916, când au intrat oștirile uem- 
teşti în Focşani, tot ca prin farmec s'a umplut piața și vitrinele 
cu toate bunătăţile. 


Ori, vedeți d-voastre, d-lor de ce să ne ascundem după 
deget de ce să nu recunoaştem cel puțin aci, că există o ches- 
tiune evreiască ? N'o putem nega, căci ne-o dovedesc dureroa- 
sele întâmplări din timpurile din urmă. Şi dacă noi cei bă- 
trâni, suntem mai îngăduitori şi mai iertători, vin elementele 
tinere cari nu pot să-și pună frâu și zăgaz pornirilor lor și a- 
tunci se întâmplă lucruri regretabile și condamnabile, ca acelea 
cari s'au întâmplat cu câteva luni în urmă, la Oradea. 


Noi şi autoritățile în drept am luat toate măsurile față 
de aceste porniri nesăbuite ; tinerii au fost reprobați, închiși, 

scoşi din căminuri, judecați şi întemnițați. Va să zică noi, ca 
părinţi, ne-am făcut datoria față de acești fii răsvrătiți. 

Dar vă întreb, d-lor senatori, știți d-voastre cine e astăzi 
cel mai mare antisemit din țara românească? Vă gândiţi de 
sigur la d. A. C. Cuza. Ei bine, nu, d-lor, cel mai mare antise- 
mit este d. senator Horia Carp. (Ilaritate)... 

Nu ştiu prin ce împrejurări, mi se trimite la reședința 
mea, în fiecare sătpămână ziarul „Curierul Israelit“. In acest 
curier, pe pagini întregi, cu un zel vrednic de o cauză mai bună 
nu se face altceva — şi de cele mai deseori, sub iscălitura d-lui 
Horia Carp, decât se debitează cele mai grosolane insulte la a- 
dresa noastră ; din bestii, din hiene, din huligani nu suntem 
scoși. 

In partea a doua a proiectului, se înșiră la început, cul- 
tele recunoscute sau istorice. Intre aceste : cultul catolic, cul- 
tul protestant, armean, mozaic și mahomedan până acum aveau 
libertatea exerciţiului în teritoriul Vechiului Regat. Legea ac- 
tuală le recunoaște ca culte istorice şi. le pune în situațiune mai 
favorabilă, față de toate celelalte asociații religioase cărora li 
se cere, conform unui articol următor, ca să-și arate principiile 
lor morale şi statutul lor de organizare din care să se convingă 
Statul dacă nu cumva se aduce vreo jignire ordinei publice, bu- 
nelor moravuri sau legilor de organizare ale Statului. Va să 
zică, este o mare încredere, o mare favoare, care se acordă aces- 
tor culte prin proiectul de față. 


Aci trebue să observ, că d. senator Gyarfas, şi în special 
Sfinția Sa Episcopul Makkai, în scurta d-sale vorbire pe care 
a făcut-o dela această tribună, a zis ca încheiere, după ce a ridi- 
cat câteva excepţiuni împotriva unor articole de lege că, „cu cât 
Statul va avea mai multă încredere în noi, cu atâta vom fi şi noi 
mai loiali“, 

Va să zică, Statul, în opera de legiferare, în care cearcă 
să-și îngrădească interesele sale superioare de Stat, trebuie să 
se orienteze după măsura loialității cetățenilor săi minoritari. 
Ori d-le Makkai și d-le Gyarfașş, noi ar trebui mai bine să in- 
versăm teza şi să spunem că cu cât veți fi d-voastre mai loiali 
față de ţara aceasta, cu atâta și Statul va fi cu mai mare încre- 
dere față de d-voastre. (Aplause prelungite). 


D-lor senatori, Statul, tocmai fiindcă este aşa de larg și 
acordă atâta încredere tuturor cetățenilor aparținători diferi- 
telor culte, şi-a rezervat şi pentru sine, în mod natural, „jus su- 
premae inspectionis“. Adică dreptul suprem de supraveghere şi 
control. Dar și dreptul acesta pe care Statul și-l rezervă, el 
nu-l exercită în mod prealabil, anticipativ, nu cere dela culte 
bunăoară, ca toate actele, toate instrucțiunile şi ordinele cir- 

culare, cari le emit, înainte de a le emite, să le facă cunoscute 
ministerului spre a fi cenzurate. Nu ! Ci Statul, foarte larg, 
zice : dacă aţi dat ordine, trimiteţi-mi-le şi mie, ulterior, ca să 
văd în ce spirit sunt redactate. 

Tot asemenea, cere, cu drept cuvânt, ca toți funcţionarii 
cultelor, începând dela șefii lor superiori, înainte de a fi ins- 
talați în scaun și în oficiile lor, să depună jurământ de credință 
și fidelitate față de Regele Ţării Româneşti şi față de legile şi 
suveranitatea Statului român. Dela preot, să fim bine ințeleși, 
nu se cere acest jurământ, pentrucă preoţii fac jurământ înain- 
tea episcopului lor înainte de a primi darul hirotoniei, însă se 
cere dela toți funcționarii cu caracter public. 

D-nii minoritari, ştiu bine că şi la noi în Ardeal, preoții 
nu făceau jurământ de fidelitate, ei făceau jurământ ierarhilor, 
dar învățătorii noștri dela școlile confesionale, înainte de a in- 
tra în funcțiunea lor, trebuiau să se prezinte în faţa revizorului, 
a unui trimis al județului și în fața unui reprezentant al confe- 
siunii, ca să facă jurământul de credință. 


In partea a 3-a a proiectului se tratează relațiunile din- 
tre culte. In acest capitol sunt trei chestiuni principale, ches- 
tiunea trecerilor, și în legătură cu aceasta, chestiunea averilor 
bisericeşti și pe urmă aceea a religiunii copiilor. 

Chestiunea trecertlor, d-lor senatori, este o urmare fi- 
rească a libertății de conştiinţă religioasă, pe care Constitu- 
țiunea și legea de față o garantează fiecărui individ. 

In consecință, nici averea bisericească nu poate să fie 
o piedică, când este vorba de a-ți manifesta conștiința ta reli- 
gioasă. 

D-voastre ați auzit, în cursul discuţiunilor la această 
lege o mulțime de norme, o mulțime de definițiuni bazate pe 
canoane și pe dreptul bisericesc, și din o parte şi din alta, și 
din partea fraților uniți cu biserica Romei şi din partea repre- 
zentanților bisericii noastre ortodoxe române, cari în chestiu- 
nea aceasta susțin o teză diametral opusă. Eu nu vă voi obosi 
cu citate dar fiindcă canoanele bisericii noastre şi dreptul bise- 
ricesc au ca principal isvor Sfânta Scriptură, îmi voi permite 
să citesc câteva lucruri din Sf. Scriptură, din cari se va evi- 
denția de partea cui este dreptatea. Nicăeri în propovăduirea 
Mântuitorului nostru, nu veţi găsi un îndemn adresat oameni- 
lor, pentru câștigarea de averi pe lumea aceasta. „Impărăţia 
mea nu este din lumea aceasta“ i-a răspuns lui Pilat, atunci 
când a fost interogat. „Mai uşor este a trece funia corăbiei 
prin.urechile acului, decât bogatul în împărăţia cerului“, 

» Nu pentrucă bogaţii ar fi „a priori“ condamnați din par- 
tea Mântuitorului, ci pentrucă bogații, în cele mai multe cazuri, 

nu ştiu cum să-și întrebuințeze averea, pentru promovarea sco- 
purilor religioase din lume. 


I. P. S. S. Mitropolitul Moldovei şi Sucevei, Pimen : 
Să-mi permiteţi să dau o lămurire numai. Să nu rămână impre- 
siunea că instituțiunea bisericească refuză mijloacele bănești. 
Nu este idealul bisericii noastre să caute mijloace materiale, 
dar acesta este un mijloc ca Biserica să poată face acte de bine- 
facere și faţă de cei săraci şi față de instituţiile de binefacere. 

P. S. S. Episcopul Lucian Triteanu : Natural, biserica 
își are idealurile ei, dar pentru realizarea idealurilor ei are lipsă 
de un instrument și acest instrument este averea pusă în servi- 
ciul bisericesc. Dar adunarea de averi nu poate să fie scopul 
principal al bisericii, ci numai un instrument pentru realiza- 
rea scopurilor ei morale. 


D-nealor, frații uniţi, spun, că personalitatea juridică, 
adică subiectul de drept, este cultul, iar noi susţinem că su- 
biect al persoanei juridice de drept public este comunitatea. 
Apostolul Pavel, în scrisoarea întâia către Corintieni spune: 
„Au nu ştiţi, că voi sunteți biserica lui Dumnezeu și duhul lui 
Dumnezeu locueşte întru voi și dacă va strica cineva casa lui 
Dumnezeu, strica'l-va pe acela Dumnezeu, căci biserica lui Dum. 
nezeu sfântă este, care voi sunteți“. (I Cor. III 16—17). 

Va să zică, comunitatea, voi credincioșii sunteți biserica 
adevărată. 


Din cele ce s'au spus dela această tribună şi se vor mai 
spune, în chestiunea averilor bisericești, vă veți convinge, că 
în biserica apuseană nu este o normă definitivă şi în deobște 
recunoscută. O spun aceasta scriitori catolici distinși. Veţi 
auzi apoi că scriitorii cu mare autoritate în biserica ortodoxă, 
cum e mitropolitul Şaguna și Milaș, au în această chestiune un 
punct de vedere, care nu corespunde întru toate cu afirmaţiu- 
nile reprezentanților bisericii ortodoxe de astăzi. 

Şi dacă Şaguna în dreptul său canonic, nu ar fi destul 
de lămurit, este destul de lămurit în opera sa fundamentală în 
„statutul organic“, în care e precizat punctul de vedere pe ca- 
re-l reprezentăm. 


Dar mai departe, însăși biserica greco-catolică, dela noi, 
într'un conciliu, al treilea, care s'a ţinut în Blaj, la 1900, a ho- 
tărît următoarele : „Comuna bisericească, care ar avea voe să 
ridice o biserică nouă va fi datoare a aşterne ordinariatului 
plan și preliminar, arătând că dispune de mijloace materiale 
pentru edificare, că dispune de loc propriu pentru edificare, 
intabulat pe comuna bisericească“. 

Va să zică, recunoaște ca subiect de drept, ca personali- 

tate juridică de drept public, nu cultul, ci comuna bisericească, 
comunitatea bisericească, parohia. 

Acum să vă arăt care este jurisprudența modernă a Sta- 
tului român, în chestiunea aceasta. 

Intr'un caz concret ajungând chestiunea împărțirii averii 
bisericești înaintea forurilor judecătorești, așa cum prevede și 
proiectul nostru de lege, Inalta Curte de Casaţie de aci, dela 
București, spune : „Personalitatea juridică, capabilă de drep- 
turi și obligaţiuni, a unei biserici, o formează, nu edificiul, care 
este locul de întâlnire al credincioșilor unei religiuni, nici a- 
verea, care este afectată pentru întreținerea ei, ci comunitatea 
credincioșilor aceleași religiuni, cari găsesc în edificiu mijlo- 
cul de a-și manifesta credința lor, iar în avere mijlocul de a o 
cultiva și întreține. Biserica propriu zisă și averea afectată ei 
din Vereșmort aparținând comunității locuitorilor din acea lo- 
calitate, credincioși religiunei greco-catolice, reprezentantul 
acestei religiuni era în drept a o administra atâta vreme, cât a- 
ceastă comunitate religioasă exista, că însă întreaga comuni- 
tate a credincioşilor acestei religiuni trecând la religiunea or- 
todoxă ipso-facto biserica (edificiul) şi bunurile afectate în- 
treținerei și trebuind a servi manifestării și cultivării religiunii 
adoptate de comunitatea credincioşilor, căreia aparținea, au tre- 
cut în administrațiunea reprezentantului religiunii ortodoxe, 
adică a bisericei ortodoxe care a luat în posesiune averea ce i se 
cuvenea în primăvara anului 1924“. (Decizia 2110/925). 


Prin urmare, iată de ce am spus, la începutul cuvântării 
mele, că mi-ar fi plăcut, dacă din discuțiunile noastre ar fi lip- 
sit partea aceasta materială, pentrucă ea este definitiv rezol- 
vată. i 


Ultima chestiune este a religiunii copiilor. Legea șco- 
lară pretinde ca fiecare elev care se înscrie în şcoală să-şi aibă 
o religiune, să-și formeze caracterul după principiile unei reli- 
giuni, fără de care nu se poate concepe educaţie. Nu poate 
să existe deci în țara românească copil, care să nu aibă reli- 
giune. De aceia legea admite, că fiecare om își poate schimba 
religiunea numai după împlinirea anului al 18-lea al etăţii; 
până atunci, trebue să aibă o religie, şi aceasta corespunde atât 
ideii creştine, cât și intereselor superioare ale Statului. 

Eu, ca episcop din Moldova, care am venit aici trecând 
peste granițele țării vechi şi am putut fi așezat întrun scaun 
episcopesc, numai grație celor 800.000 ostași cari au murit pen- 
tu întregirea neamului. . . , (Aplause) eu care am venit de pe 
ţârmurile Mureşului ca să mă aşez pe malurile Siretului pro- 
povăduind învăţăturile Mântuitorului și dragostea de frați, mă 
simt în drept să fac apel către reprezentanții ambelor biserici: 

naționale din Ardeal şi către Inalt Prea Sfinţiile Lor, pe care-i 
cunosc şi-i stimez atât de mult, să fac apel să-şi dea mâinile și 
să se gândească la jertfa cea mare a acelora cari au murit pen- 
tru întregirea neamului, să nu turbure frățietatea și armonia 
dintre noi, să conlucre în frățească dragoste, cum au lucrat și 
în trecut, pentru promovarea intereselor noastre naționale şi 
pentru promovarea intereselor bisericești. (Aplauze prelungite). 

In special rog pe Inalt Prea Sfinţitul dela Biaj să tem- 
pereze zelul celor tineri, cari în nesocotința lor, au mers atât 
de departe, încât au scos „Unirea“, organul bisericei din Blaj, 
având pe pagina primă catedrala din Blaj în flacări ! 

Primesc proiectul de lege, ca bază la discuţiunea specială, 
şi-mi rezerv dreptul ca, la unele articole să propun amendamente. 
(Aplause prelungite). 

|. P. S. MITROPOLIT NECTARIE 


Mă simt obligat, ca Mitropolit al Bucovinei, să-mi spun 
şi eu cuvântul în această problemă grea și în această impor- 
tantă chestiune, care după cum vedeți, a făcut atâta vâlvă și 
am putea spune, a sguduit sufletul neamului și al țării întregi. 
Eu propusesem la început, ca fiecare să-şi trimeată numai câte 
un reprezentant, am propus chiar ca ortodoxii să aibă numai un 
orator, iar uniții altul și să lupte ca odinioară David cu Goliat. 














Pe de altă parte, vâlva și importanța cea mare care se dă 
acestei legi este îmbucurătoare, este îmbucurătoare pentru că 
într'un timp aşa de încercat, într'un timp când se pare că bise- 
rica este lăsată la o parte, se vede că problema bisericească și 
conștiința religioasă joacă un rol foarte mare, pentrucă toată 
lumea şi toată opinia publică din ţara românească este intere- 
sată și se preocupă de această problemă, se vede că simțimân- 
tul religios este viu în neamul nostru și că orice factor va tre- 
bui să conteze cu puterea bisericei. 


Dacă eu, din Bucovina, nu doream și nu doresc discu- 
ţiuni lungi, să nu credeţi că noi, în trecut, am fost legănaţi în 
bine și protejaţi de guvernele străine. Nu. Din contră, am su- 
ferit şi am suferit poate mai mult decât fraţii noștri din Ar- 
deal, pentrucă ei erau mai mulți și mai commasați, erau mai 
exercitaţi în lupte şi aveau legături mult mai bune decât noi. 
Tot ce-am avut noi, este sufletul pe care lam moştenit dela 
1775, sufletul acela românesc, care a trăit mai departe prin 
boerimea și preoțimea românească. Acest suflet ne-a susținut 
până astăzi. 

Văd că Inalt Prea Sf. Mitropolit al Moldovei îmi face ob- 
servare că am avut averi dela Ştefan-cel-Mare. Da, am avut a- 
veri moştenite dela strămoşi, cum aţi avut și d-voastre mari a- 
veri bisericești şi astăzi nu le mai aveţi. Da, şi e adevărat că 
ne-au susținut și daniile vechilor Voevozi şi ale vechilor boieri 

moldoveni, pe care danii, fără să observe străinii, le-am îintre- 
buințat pentruca să susţinem şi să menţinem ceeace se păs- 
trase sufletește dela români. Noi am păstrat această moștenire 
materială şi am adus-o nu numai întreagă, ci chiar cu mult în- 
mulțită, atunci când a sosit ceasul să ne unim. Şi pe lângă 
aceasta, am adus şi am înmulțit avutul nostru suflesec. Am ve- 
nit totdeauna cu toată dragostea. Din Bucovina niciodată nu 
s'au făcut greutăţi şi obiecțiuni, când era vorba de unire. 

Noi, cum zic, să nu credeți că am trăit alintați de către 
străini. Nu. Dacă căutăm acum să menţinem pacea între toți 
acei din Bucovina, o facem din motive mai înalte : din rațiune 
de Stat. Ne credem astăzi destul de puternici acolo, ca să fim 
mai toleranți şi mai răbdători față de minoritari. Să nu credeți, 
domnii mei, că în Bucovina, astăzi, minoritarii sunt poate alt- 
fel decât în alte părți. 

Acum, în ceeace privește legea, pe minemă miră mult 
că minoritarii se declară contra legii, sau unii cel puțin dintre 
dânșii. Mă miră pentrucă, dacă este vorba ca legea aceasta să 
supere pe cineva eu cred că mai iute ar putea să ne supere pe 
noi, pentrucă prin legea aceasta se dau atâtea privilegii minori- 
tarilor, privilegii pe cari noi nu le avem în legea noastră bise- 
ricească. Să vă dau numai două exemple : se prevede în lege că 
minoritarii au dreptul a-şi face şcoli confesionale ; ei vor avea 
dreptul sa-și facă deci instituțiuni culturale și şcoli confe- 
sionale... 

D-lor senatori, noi ortodocşii, în special eu ca reprezen- 
tant al eparhiei din Bucovina, cu toate că ne simțim tratați mai 
cu puțină dragoste, mă declar solidar cu episcopatul ortodox 
din întreaga țară și declar că vom vota cu toții această lege pen- 
tru ca să mulțumim şi pe minoritari, măcar că adese ori noi 
„_pățim ceeace pățesc copiii cei buni într'o familie. Ştiţi cum 

se întâmpla mai întotdeauna : copilul bun mai capătă câte un 
ghiont, mai îl trimite la lucru, pe când cel rău scapă de toate şi 
esoperează mai mult. Ştiţi ce s'a întâmplat cu fiul cel rătăcit 
care atunci când se întoarce, se face o mare veselie, se taie vi- 
țelul cel mai gras pentru el. Dar, tăieți vițelul, faceţi-le veselie 
numai minoritarii să vină să ospăteze și să rămână în casa noas- 
tră și să nu se tot uite pe fereastră afară. 

Recunosc că această lege a cultelor trebuie să fie votată, 
mai ales pentru ca să aducem odată pace şi linişte şi nu am 
niciodată teamă că alte culte vor câştiga poate mai mult decât 
noi, pentrucă trecutul nostru ne arată că totdeauna biserica a 
fost Statul nostru, biserica a fost neamul nostru şi că între bi- 
serică, neam și Stat nu a fost și nu cred că va fi vreodată vre-o > 
deosebire (aplauze prelungite). 


* 
* * 

D-LUI ELY BERCOVICI 














D-le președinte, d-lor senatori, înainte de a lua cuvântul 
în discuţia generală a prezentei legi, permiteți-mi să exprim 
impresiunea mea îndurerată pentru deschiderea — cum sa ex- 
primat P. S. Episcopul de Roman — a unei paranteze, criti- 
când poporul evreu. 

Eu privesc — cred că şi marea majoritate dintre d-voas- 
tre — legea aceasta ca o lege de înfrățire. (Aprobări). 

Nu înțeleg ca de aci dela tribună să se învenineze discu- 
țiunea. Poate să aibă fiecare părerea sa, dar când este vorba a se 
discuta o atât de importantă lege de Stat, eu cred că resenti- 
mentele trebuesc lăsate acasă. 

In paranteza aceea, P. S. Episcop de Roman a spus că 
poporul evreu este o antiteză. Eu cred însă că aprecierile S. 
Sale cu privire la poporul evreu sunt în totalitatea lor cea mai 
crasă antiteză, 

Regret din suflet că P. S. S. — pe care îl respect și cu 
care am avut relațiuni din cele mai bune — porni dela ideea 
de a ne lovi mai mult, ne înalță în fiecare moment pentru a 
ne putea strivi și mai bine. Aţi văzut foarte bine că după o 
laudă înălțătoare venea o critică acerbă. Cu cât ne laudă mai 
mult cu atât ne critică mai tare. 

Proiectul de lege, acum în desbaterea Senatului, îl aştep- 
tăm de multă vreme. Libertatea conștiinței și egalitatea cultelor 
înaintea legii, consacrate prin Constituția țării, cereau o sta- 
tornicire a unor norme legale pentru desvoltarea diferitelor 
culte ale popoarelor conlocuitoare în țara întregită. 


Legea cultelor este menită să asigure libertatea de con- 
știință şi egalitatea cultelor, cărora, după Constituţie, Statul 
trebuie să le acorde deopotrivă ocrotire. 

In chiar alegerea mea în Comitetul delegaților pentru a- 

ceastă lege se oglindește tendința aplicării stricte a principiu- 
lui de egalitate a cultelor stabilită în Constituţie. 

Din ansamblul legei, reese şi mai mult această tendință 
de a asigura tuturor cultelor posibilitatea desvoltării lor în ca- 
drul statornicirilor legale, ce deturg din marile principii în- 
scrise în legea legilor, în Constituţie. 

Normele diferite de organizare a cultelor după provincii 
vor dispare şi ele, pentru a face loc unor norme unitare, căci nu 
se poate admite ca în aceeaș țară să se trăiască sub regimuri di- 
ferite. Toate aceste rezultate trebue să le dea legea de față pentru 
toate cultele prevăzute în ea. 

Este acesta cazul şi pentru cultul mozaic? Trebuie să 
spun dela început că nu. Art. 55 din proiectul de lege prevede: 

„Ministerul Cultelor va stabili și decreta în termen de 6 
„luni dela promulgarea legii, normele după cari cultele cari nu 
„au o organizaţiune ierarhică — mozaic şi musulman — ur- 
„mează să procedeze pentru întocmirea statutului lor de orga- 
„nizare“, 

Acest articol, așa cum este redactat, nu stabilește nimic 
precis. Deși în expunerea de motive se recunoaşte că pulverizarea 
cultului nostru nu este în folosul Statului și deci nici al cultului 
mozaic, totuş legea provoacă şi încurajează această pulverizare. 
Căci în timp ce biserica dominantă este apărată prin lege de orice 
încercare de a se forma diviziuni şi secte, pentru cultul nostru 
se prevăd rituri, cari nu au nici o bază dogmatică și se deschid 
porțile largi constituirii artificiale de diviziuni fără temei reli- 
gios. 

Faptul că in Transilvania există comunități neolege şi 
ortodoxe, din cauza situațiunii speciale în care s'au desvoltat 
evreii din Ungaria, nu trebuie să schimbe situațiunea în cea mai 
mare parte a țării, în Vechiul Regat, Bucovina și Basarabia, unde 
nu s'au cunoscut niciodată diviziunile existente în Transilvania. 

Este drept oare ca dezorganizarea dintr'o parte a ţării în 
ceeace privește cultul nostru, să fie generalizată ? 

In Vechiul Regat wau existat niciodată diferite rituri de 
ale religiunii mozaice. Comunitățile spaniole, cari există de vre- 
me tot atât de îndelungată ca și comunitățile evreeşti unitare, 
sunt constituite pe baza unei diferențe de origină geografică. 
Numărul lor este însă atât de mic, încât unitatea cultului mo- 
zaic în Vechiul Regat, unde există vreo trei comunități spaniole, 
n'a fost niciodată atinsă. 

In Bucovina n'a existat niciodată decât o singură comuni- 
tate în fiecare localitate, iar Basarabia n'a cunoscut niciodată di- 
ferite rituri ale cultului mozaic. 

Proiectul de lege tinde însă să generalizeze diviziunea 
existentă în una din provinciile alipite la Patria mumă. 

Impotriva acestei tendințe trebuie să protestez cu toată 
hotărîrea şi sunt încredințat că protestul meu 'exprimă sentimen- 
tul tuturor aderenților cultului mozaic din întreaga țară. 

Am propus şi voi repeta propunerea mea, ca respectân- 
du-se existența comunităților ortodoxe din Transilvania și a co- 
munităților spaniole din Vechiul-Regat, cărora legea să le acorde 
egală îndreptăţire şi ocrotire, să se consacre situația de fapt a 
comunităţii unitare evreești în ţară. 

Cine cunoaște istoria comunităților evreești din ţară, din 
cele mai vechi timpuri, ştie că ocrotirea legală nu le-a lipsit odi- 
nioară. Incă în secolul al XVII-lea şi al XVIII-lea și până la ju- 
mătatea secolului XIX-lea, comunităţile evreeşti câte una în fie- 
care localitate au avut existența legală pe bază de dispozițiuni, 
legi și regulamente. 

Situațiunea aceasta încetează la 1862, când comunităţile 
evreești nu mai sunt supuse unor norme legale speciale. 

Cele mai multe dintre comunitățile evreeșşti au continuat 
totuş să existe, având însă de luptat cu mari dificultăți. Ele au 
săvârșit o mare operă patriotică, fiindcă au luat asupră-și satis- 
facerea unor nevoi de cult, cultură și asistență, a unui mare nu- 
măr de locuitori ai țării. 

Art. 55 din proiectul de lege amenință să dărâme o operă 
săvârșită dealungul vremurilor în vieața aderenților cultului 
mozaic. El tinde să creeze o stiuațiune inferioară însăși aceleia 
de astăzi. 


Argumentul toleranței care s'a invocat în sprijinul artico- 
lului 55, nu poate rezista unei cercetări serioase, fiindcă a încu- 
raja anarhia pe tărâmul cultelor nu înseamnă şi nu poate însemna 
toleranță, tot așa cum nu poate însemna pe nici un tărîm. 


In actualele comunități unice domneşte cea mai deplină 
toleranță din punctul de vedere al credinței și aceasta s'a mani- 
festat şi cu ocazia consfătuirii notabililor evrei, care a avut loc 
la Ministerul Cultelor în anul 1922. La această consfătuire s'a 
hotărît în deplin acord cu reprezentanții evreilor din întreaga 
ţară că în fiecare localitate nu poate fi decât o singură comuni- 
tate, exceptându-se actualele comunități existente în Transilva- 
nia şi comunitățile spaniole din Vechiul Regat. 

S'a stabilit tot atunci că, dacă un număr de membri ai Co- 
munităţii ar avea cerințe religioase speciale, comunitatea va fi 
obligată a satisface aceste cerințe. 

Comunitatea unică deci poate satisface cerințele religioase 
ale tuturor membrilor ei. 

Iată de ce, d-le președinte şi d-lor senatori, nu pot să mă 

declar mulțumit de proiectul de lege, fără modificarea art. 55, 
iată de ce nu pot exprima adesiunea mea la acest proiect, decât 
după ce acest articol va fi modificat în sensul celor spuse mai 
sus, cu tot regretul meu de a fi pentru prima oară în dezacord 
cu guvernul prezidat de șeful partidului căruia i-am fost, îi sunt 
și îi voi rămâne în mod constant soldat credincios. 

CUVÂNTAREA 
PĂRINTELUI N. ZUGRAVU 


Ni se aruncă în față acuzaţia că actul unirii dela 1700 ar i: 
fost un act politic, pus la cale de duşmanii neamului nostru, ca 
să ne atragă în cursele lor. Admitem că contrarii noștri vor fi 
avut şi intenţiuni ascunse, dar calculele lor au dat greș. Efec- 
tejle unirii noastre au fost de cea mai mare binefacere asupra 
neamului nostru. Ne-am unit în credinţă cu frații noștri de sânga 
latin, însă haina ce învăleşte această credinţă, tot românească a 
ramas. Apoi unde voiește Dumnezeu, se biruesc combinaţiile 
oamenilor. 


S'au spus dela această.tribună cuvinte așa de elogioase la 
adresa d-lui ministru Lapedatu, care la elaborarea acestui pro- 
iect de lege a avut în vedere să aducă pacea și buna înțelegere 
între confesiunile din ţară. Mă alătur şi eu cu tot sufletul, la 
aceste elogii. 

Proiectul de față, chiar dela alcătuirea lui atinge dreptu- 
rile câștigate prin Constituţie, de biserica noastră unită. Acolo 
i se socotește dreptul de biserică națională, iar aci ne pune sub 
o pălărie cu musulmanii, găgăuții și baptiștii ; şi ca să fie şi mai 
mare ofensa ce se aduce acestei biserici, din partea unor oratori, 
ni se aduce acuzația că noi, în această chestiune, ne solidarizăr: 
cu calvinii şi ceilalți minoritari. Apoi este de văzut că nu noi, din 
voința noastră, ci forța împrejurărilor îi aruncă pe ei. că dacă au 
ceva de revendicat, să lupte alăturea de noi, căci proiectul de lege 
ne-a amestecat, fără să mai facă deosebire de român și minoritar. 

Supărător este acest proiect pentru biserica noastră, atunci 
când prevede că tinerii clerici cari vor face studii în străinătate, 
reîntorşi acasă, în fața unei comisiuni, să facă examen din isto- 
ria, literatura română şi Constituţie. Este supărător, căci, în de- 
finitiv, cari tineri fac studii în străinătate? Clericii cei mai aleşi 
cari au ieșit de pe băncile școlii românești în cari au făcut odată 
examen din aceste materii. Apoi care intelectual român, cu pre- 
tenții de cultură, nu-și va da silința să se perfecționeze în cunoa- 
şterea istoriei și literaturii neamului său ? ! 

D. Al. Lapedatu, ministrul cultelor şi artelor : Sunt foarte 
surprins de obiecțiunile d-voastre. Tinerii cari merg în străină- 
tate, ocolind școlile noastre superioare, fie universități, fie aca- 
demii teologice, tinerii aceștia nu au ocaziunea să facă acolo 
studii speciale şi să aprofundeze materiile acestea. Ei se duc nu- 
mai cu cunoștințele elementare din liceu și fac studii speciale de 
teologie și filosofie, dar studii speciale de istoria şi literatura 
noastră națională nu fac. Ori, eu nu-mi pot închipui că un cleric 
cu calificațiune — cum ziceţi d-voastre — academică superioară, 
să nu aibă cunoştinţe speciale și de studiile acestea. Și aceasta 
nu numai pentru clericii confesiunilor străine, ci şi pentru cle- 
ricii confesiunilor noastre naționale, căci clerici aceștia — şi 
unii și alții — pot să ajungă la rândul lor profesori la academii 
teologice din țară şi nu este admis ca oamenii aceştia ca profesori 
să nu cunoască anumite probleme din istoria și literatura româ- 
nă care se tratează numai în institute superioare și în univer- 
sități. 

Părintele N. Zugravu : Se limitează apoi spiritul de jertfă 
al credincioșilor, că nu pot face donațiuni peste 100.000 respec- 
tiv 300.000 lei. Pentru ce această îngrădire ? Ca eventual minis- 
trul să poată opri o danie ce isvorăște dela inimi nobile şi gene- 
roase ? ! 

Nu are această dispozițiune nici un rezultat practic, căci 
dacă cineva in adevär doreşte să eludeze legea poate să repar- 
tizeze donațiunea sa în mai multe poziții, sub suma fixată în 
lege şi atunci nu se poate urmări. Totuş fixarea în lege a acestei 
dispoziții are caracter vexatoriu și intențiunea legiuitorului nu 
poate să fie aceasta. 

Art. 1 zice : „Statul garantează tuturor cultelor libertate 
şi protecțiune“, iar în art. 7 se spune: „Organizațiile cultelor 
istorice (comunitățile, parohiile, etc.), sunt persoane juridice“. 

Intre aceste două articole, mi se pare o contradicție. Căci 
ce sunt Cultele ? Totalitatea credincioşilor cari profesează o 
anumită credință, va să zică şi o anumită unitate religioasă. Cu 
toate acestea, acestor unități nu li se recunoaște personalitatea 
juridică, ci numai părților constitutive. Este ca şi cum ai recu- 
noaște omului că are ochi, urechi, mâini, picioare, dar nu îi recu- 
noşti calitatea de om întreg. 

Mie îmi vine a crede că această dispoziție s'a luat în pro- 
iect numai pentru a arăta o anumită îndulcire a tăișului aspru ce 
se pregătește bisericii noastre ! 

Să nu se prea bucure nici frații ortodocși de lovitura ce 
se pregătește bisericii noastre, căci arma este cu două tăișuri. 
Biserica noastră, vorba lui Gamaliel, dacă este dela Dumnezeu, 
va trăi oricâte cătușe i se vor pune, dar primejdia ce ne este pre- 

gătită nouă, îi poate ajunge și pe ei. Grecii se certau pe chestii 
de o subtilitate fără nici o importanță, atunci când Turcii intrau 
triumfători în cea mai strălucită biserică a Răsăritului, Sfânta 
Sofia. Noi ne certăm pe chestie de dominație, şi sectele din afară 
dau năvală asupra ambelor biserici românești. 

Ei ne acuză pe noi de anumite nedreptăţi ce li s'au făcut 
lor în trecut, când bine ştiu că acelea mau venit dela noi, ci dela 
asupritorii noștri comuni, cari loveau deopotrivă, când în noi, 
când în ei, așa după cum le dictau împrejurările. 

Biserica noastră unită, văzându-se astfel tratată, strigă as- 
tăzi, în auzul tuturor, nu aceasta este soarta care am așteptat să 
o am în România-Mare. Nu așa am pregătit sufletele fiilor mei ca 
să aștepte ora desrobirii. Cu drept cuvânt poate exclama cu vor- 
bele Mântuitorului : „Poporul meu, ce ţi-am făcut ţie, sau cu ce 
te-am supărat“ ! 

Crescut-am fiii în frica lui Dumnezeu, și în dragostea de 
limbă și neam. Avut-am mucenici, cari şi-au jertfit viaţa în sluj- 
ba neamului. Avut-am vlădici ca Inocenţiu M. Clain, carele cel 
dintâiu dintre românii din Ardeal, a avut îndrăsneala să reclame 
drepturi în dieta dela Cluj pe seama obiditului popor de iobagi. 
El este acela carele a pus mai întâi baza programului naţional. 
Această îndrăsneală a plătit-o cu surghiun în Roma, până la sfâr- 
șitul vieţii sale. 

Avut-am pe postelnicul episcop Petru P. Aron, despre ca 
rele se spune că se nutrea de două ori pe săptămână numai cu 
fiertură de post, numai ca să poată cruța şi să dea fiinţă școlilor 
din Blaj, despre însemnătatea cărora nu vă citez documente în- 
depărtate, ci unul chiar din zilele noastre. 

Expunerea de motive la proiectul învățământului secun- 
dar al d-lui Angelescu la pagina 46: 

„Importanţa școalelor din Blaj rezida în faptul că graţie 
lor se deschidea calea culturii copiilor români, cari până aci 
erau excluși dela știință, iar pe de altă parte școlile din Blaj de- 
vin un centru de cultură pentru toți Românii, întrucât în afară 
de ardeleni, aceste școli au fost frecuentate şi de români din Bu. 
covina şi din Principatele Române“. 

Iată ce au făcut arhiereii de pe vremuri, ai bisericii unite. 
Aș putea să vă citez și pe toţi ceilalți fără greș, pe George Maior, 
Bob, Şuluț, Vancea Pavel și ceilalți, cari toți aveau cea mai de 
căpetenie preocupare a lor crearea de școli și burse pe seama ti- 
nerilor, cari la rândul lor, ajungând bărbați s'au făcut toți atâția 
apostoli ai românismului. Cu aceste fapte ale lor stăm în fața 
Istoriei, şi guvernul țării românești numai la lumina acestor 
fapte are să ne judece și nici de cum sub aspectul anumitor con- 
siderațiuni confesionale. 

CUVÂNTAREA P. S$. 
EPISCOP VARTOLOMEU 


Onorate d-le preşedinte, d-lor senatori, legea de față cu- 
prinde în ea un drept natural, pe care omenirea și l-a afirmat 
dintru începuturile ei, pe care creştinismul l-a impus el cel d'in- 
tâi întregei omeniri, pe care civilizația modernă și l-a însușit şi 
ea în concepțiunile ei și pe care regimul juridic al statelor con- 
stituționale de astăzi, l-a introdus ca ceva constitutiv în mădu- 
larele lui. Triumful acesta al dreptului natural, despre care vă 
vorbesc, ne arată, că el e de cea mai mare însemnătate pentru 
vieața omenească, privită sub ambele ei tipuri, adică şi sub tipul 
individual şi sub cel social. Ori de câte ori deci ne vom atinge de 
acest drept natural, mai ales prin legislațiuni de Stat, ca în ca- 
zul de față, suntem datori să ne dăm seama de aproape, dacă legea 
îl cuprinde pe acest drept în întreaga măsură, în care el se cuvine 
să fie cuprins şi dacă îl cuprinde în felul în care se cuvine, în 
sensul ca cei cari vor avea să se servească de el, să-l găsească în 
lege în măsura în care îl vrea viața şi-l impune conștiința. 








Dar despre ce drept natural vobesc ? Vorbesc despre drep- 
tul natural de închinare, care trebuie să se știe că nu se înteme- 
1ază numai pe nişte deprinderi vechi, intrate în obiceiurile lu- 
mii, cari nu se întemeiază nici pe convenţiuni momentane sau pe 
oarecare oportunități vremelnice, ci care se întemeiază pe o tre- 
buință firească adâncită profund în ființa omenească de când e- 
xistă ea. Prin această latură de trebuință firească intră în le- 
gile de Stat. 

Dar îmi va zice cineva : cum ? dreptul acesta de închinare 
nu intră în legile de Stat prin obiectivul lui ? Noi știm că toate 
drepturile naturale, cari privesc legea de conservare a omului 
intră în legiuirile de Stat prin obiectivul lor. Dreptul de proprie- 
tate, de pildă, intră în legile de Stat prin obiectivul lui, care este 
averea, de care se ştie că legile de Stat se ocupă sub toate for- 

mele ei. Dreptul natural de familie intră și el în legile de Stat, 
tot prin obiectivul lui, adică prin bărbat, prin femeia și prin co- 
pii de cari de asemenea legile de Stat se ocupă sub toate stările 
şi calitățile lor de oameni și de cetățeni. Ei bine, cum se face a- 
tunci, că dreptul natural de închinare nu intră în legile de Stat 
prin obiectivul lui, ca și toate celelalte drepturi naturale ? Nu 
intră prin obiectivul lui, pentrucă obiectivul dreptului de inchi 
nare este Dumnezeirea, adică este acea Fiinţă unică și fără egal, 
care e nevăzută, care e imponderabilă şi care umple infinitul și 
veşnicia de dincolo de materie și mecanismul universului cos- 
mic. Cum să intre dar în vreo lege de Stat, adică în vreo operă 
omenească această Fiinţă care nu se numără între realitățile vă- 
zute şi pipăite de om? 

Dar atunci cu ce intră dreptul acesta în legile de Stat? 
intră, după cum văzurăm, cu acea trebuință naturală, care exists 
în om şi omenire, dovedindu-și existența ei organică şi reală, 
prin două produsuri ale ei, pe care i le cunoaște istoria și pe care 
le afirmă şi știința pozitivă. Aceste două produsuri ale ei sunt: 
întâi un total de principii adică de dogme și precepte, din care 
trebuința aceasta și-a constituit religiile de orice fel au fost şi 
sunt ele, și al doilea este un total de reguli, de discipline, de 
rituri și de grupe de specialiști şi de misionari, cari constitue 
Bisericile corespunzătoare religiunilor de mai sus. 

Prin urmare, trebuința de închinare are două produsuri, 
pe cari ea le-a prins din istorie și de vieața întregei omeniri ; ea 
are religiunea privită în general şi odată cu religia, ea are şi bi- 
serica, care nu este altceva, decât religia aplicată, adică decât me- 
toda, prin care dogmele, preceptele, practicile de cult și toate la- 
turile şi părțile constitutive ale credințelor religioase sunt puse 
în sufletul omenesc, prin aplicarea lor la vieața lui, și indivi- 
duală și socială. 

Se pune însă întrebarea : pentru ce această trebuință de 
închinare este folosită de legislațiunile de Stat ? Pentru marea și 
neasemănata ei utilitate, pentrucă trebuința aceasta îi dă ființii 
omenești trei direcțiuni superioare cari îi sporeşte omului și îi 
închieagă personalitatea, care îi întărește și îi desăvârșește forța 
morală, şi care îi toarnă și îi consolidează oricărei societăți ome- 
nești cimentul ei de unificare sufletească. Aceste trei direcțiuni, 
pe cari trebuința aceasta de închinare i-le dă omului și società- 
tii omenești, sunt: un ideal suprafiresc, al doilea un model de 
vieață supraumană și al treilea o sete nepotolită de fericire, atât 
pentru lumea de aci cât mai ales pentru lumea viitoare de din- 
colo de mormânt. 

Pentru ce oare îi trebuie omului un ideal suprațiresc ? 
Cum ? Nu-i sunt lui destule puterile firești ale lui și ale socie- 
tății omenești și ale naturii ? 

Pentrucă, după cum ne spune şi Tolstoi, care a cunoscut 
mai bine chestiunea decât mulţi alții cari s'au ocupat de ea, omu- 
lu: îi trebuie în universul acesta cosmic un punct de orientare 
care să-l lămurească de poziţia și de locul în care omul se află 
şi ca origină şi ca rost ; şi care punct de orientare să fie pentru 
om în acelaș timp un zăcământ de puteri, care săi servească lui 
de cel mai nebiruit sprijin. 


Omul înțelege, că forțele lui nu sunt atât de puternice în 
cât să se poată sluji numai de ele împotriva forțelor naturii care, 
pe lângă prietene și utile, îi sunt însă în acelaș timp și forțe duş- 
mane şi periculoase, începând dela climat şi până dincolo de 
microb. Omului deci îi trebuie întotdeauna, peste forțele lui și 
peste toate forțele omenești şi naturale, o forță din infinit și 
veșnică, adică puteri dumnezeești. 


Despre aceste forțe și despre urmările lor pentru om, un 
profesor dela Sorbona, răposatul întru fericire Durkheim ne 
spunea la cursuri lucrul următor : cine nu se încrede în aceste 
forțe și rămâne numai la forțele lui omenești, poate să și le spo- 
rească oricât de mult pe ale lui sub forma învăţăturii și energiei 
lor omenești ; dar se ştie încă că el nu va putea să ajungă maxi- 
mum de puteri la care ființa omenească nu poate să ajungă decât 
prin folosirea credinţei religioase. Dovada că aşa este, se arată 
atunci când se găsesc două persoane cu puteri egale. Intre a 
ceste două persoane cu puteri egale totdeauna acel care are cre- 
dință religioasă puternică este cel mai viguros, este adică cu 
mult mai puternic ca vitalitate mai ales decât celălalt. Iar aceasta 
este pentrucă ideia de D-zeu mișcă sufletul şi mai ales mișcă 
sentimentele omenești, în așa fel în cât îl face pe om capabil de 
acţiuni morale și chiar creațiuni de tot soiul, pe care nici o altă 
putere nu le poate da omului. 


Prin urmare, iată ce caută omul în idealul suprafiresc. 
El caută un punct de orientare în universul uriaș, în care se 
află, ca să cunoască rostul său ; şi mai ales, un izvor pentru 
ajutorarea lui. 

Dar cum primește omul ajutorul acesta dumnezeesc de a 
căruia realitate a ajuns să ne asigure azi chiar un sociolog laic, 
ca Durkheim dela Sorbona din Paris, de sigur. că nu ştim. Şi nu 
știm, pentrucă instrumentul de care ne servim pentru cunoaş- 
terea adevărurilor reale este rațiunea, care nu e înarmată în ceie 
mai multe cazuri, decât cu constatarea şi nu şi cu explicarea e- 
sențială a lucrurilor. Aşa de pildă, cine nu ştie, că rațiunea nu 
e în stare să ne explice nici măcar faptul real al creațiunilor, 
pe care le face acelaș, aceeaș sevă la o plantă, căreia deşi seva 
este depururea aceeaş, îi face totuș în mod deosebit rădăcina, 
trunchiul, frunzele și fructele ? Nu putem deci înțelege numai 

cu rațiunea, lumea ; nu putem pătrunde numai cu rațiunea mis- 
terul puterilor omeneşti. Şi dacà nu putem să pătrundem cu ea 
nici măcar atât, cum vom putea oare să pătrundem cu ea ideea 
divină, care trece chiar peste sufletul nostru nevăzut ? 


Oamenii constată în privința aceasta numai acest lucru : 
că dacă sunt indivizi cari nu mai cultivă ideea de Dumnezeu 
din cauza neputinții rațiunii de a înțelege, nu se găsesc însă ni- 
căeri socictăți omeneşti cari să nu o cultive. Dreptul natural 
de închinare deci, prin trebuința firească care îl introduce în 
legile de Stat îl înalță pe om în această direcţiune, și anume : 
în direcția unui model moral de vieaţă, suprauman. In privința 
acestei a doua direcții firea omenească morală, adică care constă 
în sforțarea trezirii virtuților care îl ridică pe om mai sus de 
egoismul și de animalitatea din el și prin care ni se încheagă 
personalitatea şi ni se atinge desăvârşirea sufletească. Ca dovadă 
de exstența sa, sunt dispozițiunile omenești de a'și însuși a- 
ceste virtuți. 

Dar firea omenească mai cere şi fericirea. Şi o cere şi o 
caută cu cea mai nepotolită râvnă, cu toate că vieața aceasta este 
plină de mizerii. In ciuda tuturor acestor greutăți însă, nu este 
nimeni cari să nu nădăjduiască că va găsi fericirea ; dacă nu 
aci pe pământ, cel puțin dincolo de vieața de aci. Cu toate, prin 
urmare, că nimeni nu a cunoscut fericirea — căci chiar dacă sar 
afla într'o situație superioară necazurile nu-l iartă — totuş toată 
lumea tinde la fericire, şi tinde în așa fel, încât toate metodele 
politice avansate nu au reuşit decât cu făgăduinţa şi cu ideea 
fericirii. De ce oare se merge azi după socialism și de ce sa 
mers în Rusia după bolșevism ? Pentrucă se promitea fericirea, 
pentrucă se promiteau situații superioare sub raportul vieții 
trăite ; şi pentrucă aproape nici un om, când îi este promisă feri- 
cirea, nu se mai întreabă dacă cei ce îi promit fericirea au s'o 
realizeze sau nu. Şi fac aceasta, deşi văzuseră că în multe ţări 
promisiunile date chiar de cele mai hotărîte partide politice nu 
se putuseră îndeplini. 


Iată prin urmare ce conţine în ea trebuința de închinare ; 
și iată pentruce dreptul de închinare este un drept natural, tot 
așa de sacru și chiar cu mult mai sacru — pentru vieața ome- 
nească, cum sunt şi drepturile naturale ale existenții noastre tru- 
pești, Ei bine, d-lor, pentru însemnătatea aceasta a trebuinții de 
închinare, omenirea a făcut apel la instrumente de apărare. A 
trebuit adică să-i apere depozitele deja stabilizate istoriceşte 
de trebuința aceasta în sânul popoarelor, ca religii şi biserici, 
indiferent de ce conținea religia fiecărui popor și indiferent de 
cum îi era organizată biserica. Instrumentele de cari s'a servit 
omenirea ca să-și apere trebuința ei de închinare au fost mai în- 

tâi forța ; apoi dreptul în sine ; şi apoi libertatea, adică au fost 
trei. 

Ele n'au fost însă întrebuințate toate deodată de omenire. 
Mai întâi s'a întrebuințat forța, după aceea dreptul şi după a- 
ceea libertatea. Când a fost întrebuințată forța ? Ea a fost în- 
trebuințată până la creştinism. Când a fost întrebuințat dreptul? 
De la creștinism înainte şi numai după biruința creştinismului 
din timpul lui Constantin cel Mare, când pentru întâia dată gă- 
sim chestiunile trebuinții de închinare puse în lege de Stat. Le- 
gea aceasta fu așa numitul edict al lui Constantin cel Mare, din 
anul 313, unde creștinismul se găsește egalizat cu toate cultele 
din imperiul roman, intrate sub protecția legii de Stat, adică 
puse sub protecţiunea comandei imperiale, religia şi biserica 
creștină nu mai vor avea nevoie de aci înainte să fie apărate de 
imperiul roman, care le prigonise de moarte, cu forța-lor pasivă 
de apostolat şi martiriu opusă forții agresive a imperiului care 
le atacase ci aveau să fie recunoscute de toată lumea ca niște bu- 
nuri ale omului, cari se impuneau cunoștințelor şi respectului 
omenesc. 


Pentru prima dată deci, dreptul de închinare se găsește ca 
un drept natural în lege. Şi aceasta cum vedem în timpul lui 
Constantin cel Mare, adică în secolul IV-lea după Christos. 


Dar libertatea a avut-o dreptul de închinare totdeauna 
cu el? Nu. N'a avut-o decât de abia în evul modern, pentrucă 
chiar în timpul lui Constantin cel Mare creştinii cari au vrut 
să-și schimbe credința şi să se închine așa cum a vrut de pildă 
să facă Arie, au fost condamnaţi, cu cea mai mare severitate. Fap- 
tul însă că a fost impiedecată să apară, nu a oprit-o să se agite 
spre a se împământeni şi ea tot așa de juridicește ca și dreptul. 
Aşa de pildă ea a izbucnit deja de două ori în timpul evului 
mediu și anume : odată în secolul XII și XIII şi altă dată prin 
secolele XV—XVI. Prima manifestare în evul mediu au făcut-o 
erezii ca Albigenzii în Franța, Priscilienii în Spania, Catarii 
în Germania, etc., cărora însă Statele respective, cari făcuseră 
din religia creștină un așezământ de Stat, nu le-a permis să se 
afirme. Dreptul de închinare creştin deci se mărginise legal nu- 
mai de religia creştină dominantă, identificată cu legile de Stat 
și devenită prin aceasta un fel de obligație publică, fără a cărei 
mărturisire şi îndeplinire nimeni în Stat nu se putea bucura de 
drepturi civile şi politice, adică de drepturi cetăţeneşti. 

A doua epocă, este cea din timpul protestantismului, a- 
dică cea din timpul lui Luther, din timpul lui Calvin, şi din 
timpul lui Zwingli. Nici de această dată însă libertatea de în- 
chinare nu a fost recunoscută, ci tot numai dreptul de închinare 
a rămas singur în picioare şi păstrat, dreptul însă unit şi de astă 

dată cu forţa, ca şi în secolul XIII. Pentruca să se poată impo- 
trivi protestanților, catolicismul a întrebuințat bine înțeles, nu 
forța lui proprie, ci forța de Stat. La rândul său, însă, şi pro- 
testantismul a întrebuințat și el spre a izbuti, tot forța de Stat; 
şi a întrebuinţat-o chiar mult mai feroce decât catolicismul, atât 
pentru ca să se poată afirma cât şi pentru ca să poată lupta con- 
tra catolicismului şi spre a-l răpune. In scopul acesta el a făcut 
ca șeful Statului să fie și şeful religiunii protestante, ceeace 
in catolicism nu există, aici suveranitatea religioasă și deci pa- 
pală fiind socotită de toată lumea de până atunci, ca supericară 
suveranității de Stat şi princiare. 

„Cuius regio, eius religio !“ așa s'a formulat de protestan- 
tismul de peste tot raportul dintre biserică și Stat, în anul 1526 
de către Albert de Prusia și de către protestanții cari luptau a- 
lături de el. Opera aceasta de afirmare prin Stat a protestantis- 
mului împotriva catolicismului, nu numai învins, dar aproape 
exterminat, s'a început de Cristian al II-lea al Danemarcei în 
1520, care a ucis până şi pe episcopul din Lundul Suediei, întor- 
cându-se în țara lui plin de sângele suedez, vărsat în Stockholm. 


I-a urmat apoi Francis al II-lea la 1524 în Silezia ; apoi 
Albert de Prusia în 1526 ; apoi Gustav Wasa la 1527 în Suedia 
şi Enric al VIII-lea în Anglia la 1533, care spre a-și birui popo- 
rul în catolicism s'a servit şi de armatele germane. Dar, odată bi- 
ruitor, oare protestantismul a proclamat el libertatea religioasă, 
dacă nu și pentru catolici, cel puţin pentru ceilalți protestanți 
eşiți din el? Nu ! Doamne fereşte! 

La rândul lui, protestantismul a susținut, că oricine se 
desparte de credința dată de confesiunea sa, era un rătăcit și 
sperjur, care trebuia pedepsit sau cel puţin alungat. Aşa de pildă, 
în Anglia, în doctrina cvanghelică s'a născut foarte de vreme, și 
chiar din timpul reginei Elisabeta, doctrina puritană, doctrina 
quakeră, metodistă, mormonă, moravă, etc., adică diferite erezii. 
Ei bine, toate aceste erezii n'au putut să se folosească de liberta- 
tea de conștiință. Din contra au fost toate până la 1688 așa de 
prigonite încât puritanii, quakerii, congregaționaliștii, mormo- 
nii și alți eretici au trebuit să se ducă în America unde să în- 
cerce a se așeza în liniște. Dar nici aceștia mau ingăduit la rân- 
dul lor libertatea religioasă pentru alți erctici, iviţi între ei, ca 
de pildă baptiștii. In Mary Land, o colonie de catolici s'a crezut 
la larg să proclame această libertate. Au venit însă printre ei 
protestanți, cari devenind numeroșşi-i-a persecutat pe catolici, şi 
i-a alungat din colonia înființată de catolici. Acelaș lucru s'a 
petrecut în America, în tot timpul constituirii ei, până după lup- 
ta de independenţă. Atunci s'a pus pentru prima dată libertatea 
religiei alături de drepturile naturale ale omului și ale cetățea- 


www.digibuc.ro 


241 


nului ; care din America au apărut apoi și în revoluţia franceză. 
In 1787 s'a început discuția reprezentanților tuturor Statelor 
americane pe chestiunea aceasta şi a ținut până în 1791, când 
s'a întocmit şi promulgat Constituţiunea generală pentru Sta- 
tele Unite ale Americei. Dar să se ştie că numai în legea gene- 
rală a Statelor Unite s'a introdus libertatea conștiinții şi nu şi 
în celelalte vre-o 45 de State, cari au rămas libere să facă ce vor 
voi în această privință. 

In America, deci, am avut pentru prima dată libertatea 
religioasă, de care ne ocupăm, unde, ca într'o stare de germene, 
ea se ivise chiar de prin anul 1776 în statul Virginia. 


Dela America, ea a trecut în Anglia, mai întâi la anul 
1828, când Anglia fu în fine răsbită de Irlanda catolică, prin 
luptele titanice ale lui O'Conell, și când se desliință pentru tot- 
deauna în Anglia, jurământul de Stat confesional ; și apoi la 
1835, când căsătoria ereticilor se luă din mâinile clerului angli- 
can ; şi în fine definitiv la 1877 când li se dete dreptul și eretici- 
lor să frequenteze universitățile teologice-anglicane. Dar totuși, 
nici astăzi nu este cu desăvârşire introdusă în Anglia libertatec 
religioasă, pentrucă ați văzut, că, fiind vorba de schimbarea 
cărții de rugăciuni, Camera Lorzilor s'au opus chiar împotriva 
celor 26 de prelați anglicani din această Cameră. 

In Franţa, libertatea de conștiință s'a afirmat la 1905 prin 
legea de separațiune dintre biserică și Stat, Statul devenind 
neutru față de chestiunile religioase şi bisericeşti. 


Există însă un popor, la care libertatea de conștiință a 
fost dela început afirmată și care s'a putut ridica la atitudinea a- 
ceasta de înaltă demnitate omenească și creștinească prin struc- 
tura lui sufletească și prin noblețea lui de rasă. Poporul acesta, 
d-lor, este poporul român, care dela începuturile lui n'a avut ne- 
voie de forță ca să-și apere credința în massa lui ortodoxă, impu- 
nând-o și altora, nici de vreun drept exprimat prin legile pozi- 
tive ale Statului său ca să-și apere credința în cadrele Statului 
și ale poporului cu excluderea altor credințe religioase în a- 
fară de cea ortodoxă. El a folosit sub raportul confesional nu- 
mai libertatea religioasă, care într'adevăr, pentru el se prezintă 
ca o putere și o podoabă, atât sub raportul istoric, cât și sub cel 
sufletesc. 

Vă aduceți aminte cum a luat naștere în Cehoslovacia erc- 
zia hussită, urzită de Wiclef în Anglia, şi adusă de Ioan Huss 
în Cehoslovacia, şi pe care deşi organizată militărește mai ales 
prin Zisca, au suprimat-o armatele catolice locale la Lipan lângă 
Praga 1a 1453, ucizându-i până şi pe șeful ei, care era atunci Pro- 
«copie cel Mare. 

Cei învinsi au venit cât mai rămăseseră în țara noastră 

unde au fost foarte bine primiți. In timpul lui Ştefan cel Mare, 
o altă serie de hussiți unguri, goniți din țara lor, au venit în țara 
noastră pe la 1460, unii așezându-se pe la Bacău, alții așezându-se 
pe lângă Prut, unde au înființat Hușii, un oraș așa de prosper 
şi de igienic așezat, încât Bogdan cel Chior, fiul lui Ştefan cel 
Mare şi-a făcut reședința de vară lângă acest oraș al hussiților 
ungurești. Și nu numai că au fost bine primiţi și au avut toată 
prosperitatea, dar ortodozxii noştrii, nu s'au gândit nici măcar 
să-i convertească la ortodoxie. In 1575, pe acești husiți îi găsim 
catolicizați şi ei dăinuesc și astăzi catolicizaţi sub numele de 
Ceangăi prin părțile Romanului și ale Slănicului din Moldova. 

Acelaș lucru sa petrecut şi aci în Muntenia : cei de altă 
confesiune — oricare ar îi fost ea — nu numai că au fost primiţi 
cu brațele deschise, dar au fost foarte îndeaproape sprijiniți. 
Ca protestanți se vorbește la noi în Muntenia de către Melan- 
chton, de un oarecare Francisco Stancarus, pe care toți ceilalți 
protestanți, de toate confesiunile, îl isgoniseră dintre ei. „Stan- 
carus, — îi spune Melachton unui prieten al său — abiit ad Val- 
lachos“. De aci se vede că însuș ereticul prigonit de toți ceiialți 
eretici creștini din lume, tot la români si-au găsit refugiul lui. 
In Muntenia au fost așezați de altfel foarte de mult și catolicii, 
la Târgoviște, Câmpulung și Râmnicu-Vâlcea. Ortodozii n'au 
căutat nici să-i strâmtoreze cumva şi nici să-i convertească la or- 
todoxim, ci neavând aceşti catolici cândva preoţi catolici, ro- 
mânii i-au lăsat să-și aducă preoți protestanți şi chiar să treacă 
mulți din ei la protestantism. 

Dar neamul românesc nu numai că nu i-a urgisit şi con- 
vertit la ortodoxie pe cei de alte credințe din țara lui, dar le-a 
dat danii din averile lui, le-a dat hrisoave de drepturi și de în- 
tărire, le-a dat chiar ranguri naționale şi de stat în ţara sa şi 
chiar i-a ajutat prin însuș clerul lui ortodox, să-i readucă dela 
ortodoxia la care trecuseră unii catolici, pe cei care se lepăda- 
seră în Moldova de credinţa lor catolică. 


Dintr'o cronică dela biserica catolică din Târgovişte se 
vede în privința daniilor făcute de români celor de confesiune 
catolică că atât Mihai Viteazul, cât şi Şerban Cantacuzino și 
Constantin Brâncoveanu i-au făcut danii deosebite acestei bise- 
rici, deşi era catolică. 

Acelaș lucru se vede în Moldova, la Baia, unde s'a ridicat 
o biserică de Alexandru cel Bun, care chiar se căsătoreşte cu o 
femee catolică, 

Dar nu numai atât, 

Se gasesc la noi hrisoave, cum am spus, prin care este a- 
firmată :i respectată libertatea de credință şi de conștiință, a 
catoliciior de pildă. 

In felul acesta se găsește un hrisov din anul 1369, la Al- 
ba Iulia, care este dat de Voevodul Vladislav, şi care are cam 
acest conţinut : „precum tatăl meu, precum părinții mei au în- 
găduit Vicarului catolic al Episcopului papist din Ardeal, să 
fie aici, să locuiască aici, să vadă de credincioșii lui aici, acelaş 
lucru îl fac şi eu“. 

Un alt hrisov de aceiaș natură este rămas tot pentru cato- 
lici dela anul 1431 și anume pentru un ordin al lor dela Vlad 
Dracul, care l-a redactat în orasul Nurenberg, când s'a aflat în 
contact cu regele Sigismund, adică cu acel monarn catolic, care-l 
adusese la Sinodul dela Constanța pe Ioan Huss spre a-l con- 
damna la moarte; un alt hrisov a rămas dela Duca în Moldova, 
din anul 1665 ; un altul dela 'Anton Rosetti, ambii domni români 
ferind prin ele pe catolici atât de impozite cât și de justiția pe- 
rală română, fără prevenirea mai întâi a episcopului lor. Ă 

Prin urmare, după cum vedem, atât poporui cât şi câr- 
muirea românească a îngăduit libertatea de conștiință la noi ro- 
mâuii în modul cel mai larg. 


In ce priveşte demnităţile naționale, pe cari românii li 
le-au dat în ţara lor celor de altă confesiune, se știe că Petru 
Schiopu l-a primit pe Bartolomeo Brutti care era albanez de ori- 
gină și catolic de credință, generalisim al armatelor moldovene, 
umplându-l în acelaș timp și de averi și permițându-i chiar să 
aducă iezuiți propagandiști în Moldova. Acelaș lucru l-a făcut 
cu armata din Muntenia Radu Şerban în secolul al XVII-lea, 
care a numit generalisim pe Atilio Vimereati, catolic italian. Cât 
pentru sprijinirea reconvertirei la catolicism a celor care trecu- 
seră în grupuri mari în Moldova la ortodoxie, marele Mitropolit 
al Moldovei Dositeiu le-a dat ordin Episcopilor săi, să-i facă în 
urma intervenirii pe lângă autoritățile bisericeşti catolice, să se 
reîntoarcă la credința lor. Mai multe și mai eloquente dovezi de 
libertate religioasă la un popor de sigur că istoria universală a 
lumii nfar putea însuma; şi nici logica omenească n'ar mai cere. 
Se pune acum însă întrebarea, dacă atitudinea și deprinderea 
aceasta de a le respecta celorlalte confesiuni neortodoxe liberta- 
tea şi de a le servi chiar propriile lor interese confesionale şi 
cetățenești, am continuat-o şi noi cei de astăzi ? 

O ! desigur şi încă în măsura cea mai mare cu putință. 

Examinată în deaproape, legea aceasta îi afirmă Statului 
român față de confesiunile minoritare dela noi patru atitudini 
cari sunt : una de recunoaștere a drepturilor lor fireşti şi a bu- 
nurilor proprii ; alta de protecțiunea pe care le-o dă Statul în 
cea mai largă măsură; alta de protecţi: uea pe care le-o impune 
Statul și alta de directivele pe car Statul român le dă în 
ceeace priveşte, spre binele lor şi « societății în general, ra- 

porturile dintre toate aceste confesiuni împreună cu ortodoxia 
tării. 

La art. 7 devenit 9 se recunoaşte existența asociațiilor reli- 
gioase. Aci se formulează condițiunile după cari pot funcționa. 
Şi condițiunile după cari pot funcționa sunt ca să nu lovească 
in ordinea publică, în bunele moravuri şi în legile țării. 

Prin urmare, în legea aceasta ereziile se găsesc la largul 
lor. Cred că țara noastră nu are deloc nevoie să le întărească cu 
această lege. Le putem lăsa în starea de fapt, căci în starea de 
fapt toată răspunderea cade asupra bisericii noastre. Noi trebuie 
să întărim pe credincioşi în credința lor în aşa fel, încât nimeni 
să nu mai fie în stare să-i clintească. (Aplause repetate). 

Din ce cauză este aşa ? Pentrucă religia la erezii, nu este 
formulată și impusă de biserică, ci este formulată de rațiunea 
individuală a fiecăruia. După cum zice Hașdeu : „foarte mulți 
oameni nu se mulțumesc cu formularea impusă în credința lor de 
biserica sau de confesiunea din care fac parte ci spun: eu cu- 
nosc mai bine, înțeleg mai bine religiunea ca semenii mei ; așa 
că din moment ce omul individual supune religiunea rațiunei sale, 
el poate să o întoarcă cu felul lui de a o înțelege cum vrea, adi- 
că poate să o subiectiveze, s'o formuleze așa cum îi convine lui, 
zicând în felul acesta să se meargă cu inventarea ereziilor la infi- 
nit“. Nu au început oare numai trei la număr în Evul Mediu? 
Nu s'au ridicat acum peste patru sute de erezii? Prin urmare, 
din moment ce ereziile au dovedit că se pot desvolta lą infinit, 
ca fiind produsuri nu mistice ci numai raționale și individuale, 
pentru ce oare să le dăm posibilitatea noi, legală, ca această dez- 
voltare a lor la infinit, să se facă aci, în țara noastră ? 

Ințelegeți, că prin recunoașterea lor legală la noi, lupta 
noastră bisericească oricât de bine organizată ar fi ea, nu poate 
să mai dea toate rezultatele cu putință. Nu poate să le mai dea, 
pentru că ereticii au devenit cetățeni, cu ereziile lor împământe- 
nite legal în ţară, adică plini de curajul de a se afirma nu numai 
prin puterile lui proprii și ale străinilor cari îi susțin, dar şi ale 
legii cari îi recunoaște. Ei, prin urmare, venind la vot uniţi și 
formând grupuri electorale se vor putea impune pe față partide- 
lur pentru cari vor vota, ca să le ceară favoruri. 

Desigur că în aceste secte, directivele sufletești se vor 
despărți şi împărți, şi se vor contraria, ca în vremea luptelor re- 
ligioase ale evului mediu, la noi fiind proaspete nu numai ele, 
dar şi unificarea sufletească a neamului și a României noastre 
întregite. Ținând apoi seamă că și cultele istorice îşi au și cle 
directive sufletești deosebite, desigur că ne expunem sufletul 
colectiv al rasei noastre la cele mai primejdioase riscuri, prin re- 
cunoașterea la art. 9 și 22 a ereziilor ca asociațiuni sociale la noi. 

Baptiștii după cum se vede sunt chiar de-a dreptul 
recunoscuţi, nu numai ca asociație religioasă, dar ca cult. Intreb: 
este vorba numai de baptiștii din Ardeal, sau din întreaga țară ? 

D. Al. Lapedatu, ministrul cultelor şi artelor : Numai de 
cei din Ardeal, cari aveau drepturi câștigate şi pe cari trebuie să 
le recunoaștem și noi. 

P. S. S. Episcopul de Râmnic, Noul Severin, Vartolomtei : 
De altfel, d-lor senatori, legea aceasta, așa cum este întocmită, 
este cu adevărat bazată pe principii cari ne afirmă demnitatea, 
şi pentru popor şi pentru Statul nostru, şi cred, dacă se va aplica 
cum trebuie aplicată, adică cu cugetul de preferire a ortodoxiei, 
cum spune Constituţia, cu siguranță că chestiunea cultelor rā- 
mâne la noi rezolvată, aproape ca nicăeri aiurea (Aplause). 

D-lor senatori, am ajuns aproape la sfârşitul discutiunii 
generale a acestui proiect de lege, și am luat și eu cuvântul, pen- 
truca să pot să judec, împreună cu d-voastre, dacă criticile cari 
s'au adus acestei legi, sunt sau nu întemeiate. 

Este o observaţie pe care trebuie să o fac, dela început, și 
anume, că toată lumea o critică, toate confesiunile o critică, 
ceeace dovedeşte că nu este nici o confesiune privilegiată, şi, 
deci că s'a păstrat cumpăna dreaptă, pentru toate confesiunile. 
(Apiause). 

DISCURSUL 


D-LUI iM. G. ORLEANU 


D-lor, eu mi-am zis : ce pot să fac mai bine ca să-mi dau 
seama, dacă ce am făcut este drept sau nu, decât să caut în trecu- 
tul religiilor, și în special în trecutul religiei catolice, cari sunt 
raporturile pe cari le-a avut ea, în timpuri, cu diversele State și 
cari sunt drepturile pe cari această religie le-a avut, față de su- 
veranii țărilor în cari acea religie se practica ; în urma acestor 
cercetări, vom căuta să vedem dacă noi am făcut tot aşa, sau dacă 
mam făcut mai mult decât s'a făcut în trecut. 


D-lor, în acest scop am căutat raporturile pe cari, în tre- 
cut, le-a avut religia catolică, în special cu monarhia franceză, 
care era considerată ca fiica cea mai mare a bisericii catolice, şi 
am ajuns la această concluzie foarte curioasă că noi am dat azi 
Papei, mai mult decât monarhiile catolice i-au dat în trecut. 


Este cert că în raporturile dintre biserica catolică şi State 
a existat totdeauna tendința bisericii de a-și supune adminis- 
trația civilă a Statului. Vă dau ca exemplu, ceeace s'a petrecut 
în secolul trecut, în raporturile dintre biserica catolică și Aus- 
tria : în anii dela 1855—1874, biserica catolică profitând de îm- 
prejurări cari i-au fost prielnice, a obţinut, la 1855, schimbarea 
situațiunii de până atunci — când biserica era sub tutela com- 
pletă a Statului, iar demnitarii ei consideraţi; funcționari însăr- 
cinaţi să învețe poporului morala — și prin concordatul din 1855 
biserica devine stăpână în Stat. N'au durat lucrurile decât până 
la 1875, când a venit o altă lege, care a îndreptat situaţia şi a 
pus biserica la locul ce-l avusese înainte de 1855 

Este deci cert, că totdeauna biserica a căutat, și eu nu-i 
fac nici o imputare, sau învinuire.... 

I. P. S. S. Arhiepiscopul Basarabiei, Gurie : Biserica este 
dela Dumnezeu. 

D. Mihail G. Orleanu : Vă voiu dovedi că şi regele este tot 

dela Dumnezeu ; vă voiu citi declaraţia din 1862 a clerului fran 
cez şi altele, în cari se arată că, în adevăr, regele este și e! dela 
Dumnezeu ! De ce mă întrerupeți ? Eu nu vin aci numai să vă 
afirm lucruri, ci să vi le şi dovedesc, Citind aceste acte, o să ve- 
deți ce sprijin a dat clerul francez regelui lor, pentruca să lupte 
in contra papalității. Eu sunt dintre aceia care spun clerului : 
vreți bani ? vă dăm ; vreţi bunuri, vă dăm ; dar un lucru nu pu- 
tem să vă admitem : îngenucherea autorității noastre de Stat 
inaintea autorității voastre. (Aplause). Studiul pe care-l fac eu 
aici, este tocmai pentruca să dovedesc, cari trebuie să fie rapor- 
turile dintre biserică și stat. 

Sunt dintre acei cari găsesc că într'un Stat biserica este 
necesară și că cea mai mare greșeală pe care poate s'o facă un 
guvern, ar fi să nu îngrijească ca biserica să-și facă datoria, adică 
să fie moralizatoarea populaţiunii. Cu toții așteptăm dela d-voa- 
stră ca să vă faceți datoria : ridicarea morală a populațiunii. (A- 
plause). 

Veţi vedea, d-lor, că totdeauna regii Franței au căutat să 
ţină, şi au ţinut, biserica sub autoritatea lor. 

Eu nu voiu vorbi de Constantin, ca Prea Sfinţitul Vartolo- 
mei, care a uitat să spună un lucru, că dacă Constantin era șeful 
pisericei creștine, era totdeodată și marele pontifice al religiei 
păgâne, căci religia creștină nu se substituise încă celei păgâne ; 
cu timpul, încetul cu încetul, religia creştină s'a substituit celei 
păgâne, și deşi a fost încercarea unuia dintre împărați, Iulian 
Apostatul, să răstoarne creştinismul şi să readucă religia pă- 
gână, încercarea nu a reușit. 


Cel dintâi rege care utilizează biserica catolică în admi- 
nistrația țării, a fost Carol-cel-Mare ; el văzând că nu putea în 
timp de răsboi să îngrijească de vastul său imperiu, a găsit că 
singura forță vie era, pe acele vremuri, numai biserica, şi s'a aju- 
tat cu ea în administrația Statului. Dar cari erau condițiunile 
in cari se găsea biserica, în Statul său ? Episcopul era ales de bi- 
serică și popor ; dar nu se putea procede la alegere, decât dacă 
împăratul dădea voie, și nu putea episcopul ales să intre în func- 
țiurie, decât dacă împăratul îi aproba alegerea, după care epis- 
copul îi presta jurământul și împăratul preda episcopului tim- 
poralul. 

"A venit feudalitatea, care a prins şi biserica în erarhia ei, 
Cu timpul, regele a înfrânt feudalitatea și a căutat să ia dela 
biserică, tot ceeace ea luase pe nedrept dela Stat. Şi, lucru cu- 
rios, cel care a început să reia bisericii aceea ce luase pe nedrept 
Statului, a fost Ludovic al 9-lea, pe care biserica l-a beatificat 
sub numele de Sfântul Ludovic ; el a dat o pragmatică în 1258, 
care este primul act de rezistență a regalității franceze contra 

papalității. Papalitatea publicase încă din 1151, așa numitele fal- 
se decretale, cari dădeau autorității pontificelui o mare extensiu- 
ne. Clerul francez nu le-a considerat însă, decât ca opera unui 
scriitor fără misiune oficială. Prin această pragmatică din 1268 
se stabilea poziția supușilor regelui față de Curtea din Roma, se 
operau exacțiunile Curții din Roma, nici o ridicare de bani nu 
putea fi impusă fără consimțimântul regelui ; în acelaș timp se 
mențineau imunitățile, libertățile, „les Frachises“ și drepturile a- 
cordate de rege bisericii, etc. 

Incă dela 1406 au început fricțiuni între papalitate și su- 
veran ; clerul francez se întrunește și roagă pe suveran să ve- 
gheze la integralitatea libertăţii bisericii galicane. Atunci, după 
o intrunire a Statelor generale, cari a avut loc la Bourges, aceste 
State au consacrat tot aceea ce se făcuse, prin ordonanțe, pe la 
finele secolului 14, cum și regulele admise de consiliul din Bâle 
(1431) și din Constanţa (1414—1418), iar Carol VII a dat prag- 
matica din Iulie 1438. Papa nu fusese consultat. De acolo discu- 
ti între Papa şi rege. Ludovic al XI-lea a voit să revoace prag- 
matica ; Parlamentul a refuzat înregistrarea edictului ; și atunci 
Ludovic al XI-lea este silit să confirme această pragmatică şi să 
dea la 1479, dela Lyon unde se găsea, un edict pe care l-a înre- 
gistrat Parlamentul. 


Aceste certuri se sfârșesc tocmai la 1516, prin un concor- 
dat ce se închee între Regele Franţei (Francisc I) şi Papa 
(Leon X). ; 

Credeţi că în discuțiune au fost principiile după care se 
guvernează biserica ? Nu ! A fost o simplă chestie de bani : re- 
gele păstra colația beneficiilor, iar Papa lua anatele. In concordat 
nu s'a vorbit de anate, dar chestia lor s'a pus pieziș, căci s'a spus, 
că în scrisorile de proviziune, se va arăta exact venitul anual al 
beneficiilor. 


Lucrurile au continuat să meargă ca mai înainte, când în 
1560, prin ordonanța dată la Orleans, nu numai că nu s'a mai per- 
mis să se ia bani pentru împărtășanie, dar se interzicea facerea 
legatelor la oamenii bisericii. Această ordonanță oprește trans- 
portul aurului și argintului la Roma; şi tot din această ordo- 
nanță se poate vedea, în mod destul de clar, raporturile cari 
existau, în acea vreme, între biserică şi regalitate. 


Vine conciliul din Trente (1545—1563), în care se iau mă- 
suri ultramontane, în contra cărora s'au ridicat tot ceea ce era 
mai inteligent în Franţa și atunci jurisconsulții mari, printre 
cari Dumoulin, Pithou și alții — și mai ales acest din urmă, care ` 
a scris o carte intitulată Libertăţile bisericii galicane, pe care a 
dedicat-o lui Enric al IV-lea — au protestat vehement în contra 
deciziunilor luate de conciliul dela Trente. Domoulin în o scrie- 

re a lui asupra conciliului, spune : „recepţia acestor decrete în 
Franţa ar prezenta pericole pentru libertățile regatului“, iar, ma- 
ximele pe cari se reazămă colecția lui Pithou, sunt următoarele : 

„Papii nu pot nimic comanda, nici ordona, fie în general, 
„fie ín particular, în ceeace privește lucruri timporale din țară 
„Și pământuri de sub ascultarea regelui prea creștin. Dacă ei co- 
„mand acolo, sau hotărăsc ceva, supușii regelui, cu toate că ar fi 
„clerici (clers), nu sunt obligaţi să asculte în această privință“. 
»Cu toate că Papa este recunoscut ca suveran pentru lucrurile 
„spirituale, cu toate acestea, în Franța, puterea nemărginită şi 
„absolută nu are loc, este reținută și mărginită prin canoanele 
„Și regulele vechilor concilii a bisericii, ținute în acest regat“. 

Aceste libertăţi a bisericii galicane au căpătat putere de 
lege, prin celebra declarație din 1682. 

D-lor, eu vă întreb : putem noi, în timpul nostru, cu pro- 
gresele pe cari le-a făcut spiritul omenesc, să dăm mai mult 
decât ceeace dădea regele francez, catolicilor, în acea vreme ? 

Faptul este, că lupta a existat și din ea a ieşit învinsă 
papalitatea. 

Vă puteți închipui ce ar fi într'o ţară, unde puterea tim- 
porală ar fi subordonată puterii bisericeşti ! Deschideţi Istoria 
şi veţi vedea ce lamentabile rezultate a avut această situație, a- 
colo unde puterea civilă nu a fost stăpână pe țară. 

Ce s'a întâmplat mai departe ? Au început mai târziu alte 
discuțiuni, cari au avut tot chestiunile bănești ca substrat. Tot 
una din aceste chestiuni a fost cauza, și anume, dreptul de re- 
gală, care a aparținut totdeauna regelui și căruia toate diocesele 
erau supuse în principiu ; erau unele însă, cari se bucurau de 
favoarea de a fi dispensate. 

Ludovic al XIV-lea a vrut să facă să dispară deosebirea. 
Papa a protestat, și acesta a fost motivul certei dintre rege şi 
papalitate. Lupta a mers atât de departe, încât Papa a amenin- 
şat pe Ludovic al XIV-lea, prin „deux brefs menagants“. A- 
tunci Ludovic al XIV-lea, a apelat la adunarea generală a cleru- 
lui francez, care s'a întrunit la Paris, la începutul anului 1682, 
adunare, care a consacrat puterile regelui ; ea aderă la regula 
universală și dă regelui arme contra papalității, redactând cele- 
bra declaraţie, care se confundă, foarte des, cu doctrina propriu 
zisă a libertăţii bisericii anglicane. 

Această declarație are următoarele 4 articole : 

1. „Sf. Petru și urmașii lui, vicari ai lui Isus Christos, şi 
„toată biserica chiar, nu a primit puterea dela Dumnezeu, decât 
„asupra lucrurilor spirituale și cari concern salutul, nu însă și 
„asupra lucrurilor timporare şi civile. Regatul său nu este în 
„lumea aceasta, ci în altă parte, trebuie să dăm Cezarului ce e 
„al Cezarului și lui Dumnezeu ceeace este al lui Dumnezeu ; a- 

„cest percept al apostolului Pavel nu poate în nimic altera, nici 
„sdruncina că orice persoană să fie supusă puterilor superioare, 
„că nu este putere care să nu vie dela Dumnezeu, și el este acela 
„care regulează pe acele ce sunt pe pământ; acela deci care se 
„opune puterilor, rezistă lui Dumnezeu. 

„Noi declarăm, în consecință, că regii şi suveranii nu sunt 
„supuşi la nici o putere eclesiastică, prin ordinea lui Dumnezeu, 
„în lucrurile timporale ; că ei nu pot fi depuși, nici direct nici 
„indirect, prin autoritatea şefilor bisericii ; că supușii lor nu 
„pot fi dispensați de supunerea și ascultarea pe care le-o dato- 
„reşte, nici deslegați de jurământ ; această doctrină, necesară 
„pentru liniștea publică și nu mai puţin avantajoasă bisericii 
„ca şi Statului, trebuie să fie inviolabil urmată, conform cuvân- 
„tului lui Dumnezeu, cu tradițiunea sfinților părinți și pildele 
„sfinţilor. 

2. Plenitudinea puterii pe care Sfântul Scaun apostolic 
„şi urmașii lui Sf. Petru, o au asupra lucrurilor spirituale, este 
„astfel, că cu toate decretele Sfântului Conciliu ecumenic din 
„Constanţa, conținut în Sect. IV şi V, aprobate de Sfântul 
„Scaun apostolic, confirmate prin practica întregei biserici, și 
„de pontifii romani, şi observate religios, în toate timpurile, de 
„biserica galicană, rămân în putere și în virtute ; Biserica fran- 
„ceză nu aprobă opinia acelora cari aduc atingere acestor de- 
„crete sau le slăbesc, spunând că autoritatea lor nu este bine 
„stabilită, că nu sunt aprobate sau că nu privesc decât timpurile 
„de schismă. 

3. „Uzul puterii apostolice, după canoane, făcute prin 
„spiritul lui Dumnezeu și consacrate prin respectul general, re- 
„gulele, moravurile și instituțiunile primite în regat şi în bise- 
„rica galicană, trebuie să aibă putere şi virtute, şi obiceiurile 
„stabilite prin consimțimântul acestui Scaun și a bisericilor, să 
„subsiste invariabil. 


4. „Cu toate că Papa are principală parte în chestiunile de 
„credinţă şi ca aceste decrete privesc toate bisericile şi fiecare 
„biserică în particular, judecata sa nu este nereformabilă, afară 
„numai dacă consimțimântul bisericii nu intervine“. 

Această declarație trebuia învățată în toate școlile. De- 
geaba a protestat Papa Alexandru VIII, şi a casat declaraţia 
clerului francez, totul a fost inutil. Un singur lucru a făcut Lu- 


dovic al XIV-lea, acela de a renunța ca declarația dela 1682 să 
fie învățată în școli. Declaraţia aceasta a fost apoi publicată în 
un edict, la 13 Martie 1682, așa că ea a devenit lege de Stat, a- 
fară numai dacă vreun alt edict nu ar fi abrogat-o; ceiace nu s'a 
întâmplat. Din contra, o decizie a Consiliului de Stat al regelui, 
din 14 Mai 1766, a confirmat, încă odată, declarația din 1682 şi 

a ordonat respectul ei. Iar la Noembrie 1764 s'a suprimat insti- 
tuțiunea Iezuiților. 

A mai venit un edict, dat la 1600, care a hotărît că nu se 
poate funda un stabiliment fără autorizația regelui, dată prin 
scrisori patente și înregistrate la Parlament, și un altul la 1749, 
care a luat o serie de măsuri severe, relativ la stabilimentele și 
achizițiunile persoanelor de mână moartă. Acest edict din 1749, 
după ce reînoia prevederile anterioare proibea stabilimentelor 
eclesiastice, și în regulă generală stabilimentelor învestite cu 
personalitatea juridică, să cumpere imobile și drepturi imobi- 
liare, fără autorizațiunea regală, dată prin scrisori patente şi ve- 
rificate la Parlament, după anchetă. Stabilimentele de mână 
moartă nu puteau câștig decât prin cte între vii ; le era absolut 
interzis să câștige bunuri prin liberalități testamentare. Tot aşa 
era interzis de a face fundaţii prin testamente (chiar cu con- 
diția ca scrisorile patente să fie date după moarte). Apoi bunu- 
rile eclesiastice cari, în timpuri, se sustraseră impozitului, au 
fost impuse la impozit. 

Ce rezultă din tot ce am spus până acum? 

Că papii nu puteau comanda, fie în general, fie în parti- 
cular, în ceeace priveşte timporalul în ţară şi pe pământul de 
sub ascultarea regelui prea creștin ; iar dacă comanda, supușii 
regelui, de ar fi fost ei chiar clerici, nu erau obligați să asculte. 

Cu toate că Papa este șeful lucrurilor spirituale, în Fran- 
ţa însă puterea nemărginită și absolută nu are loc, reținută și 
mărginită prin canoanele și regulile vechilor concilii, a biseri- 
cii, ţinute în acest Regat. 

Preoții nu se pot opune ordinelor regelui, Papa nu putea 
permite ca bunurile bisericii să fie posedate, în afară de legile 
naționale și nici vândute. 

Nici o măsură relativă la disciplină și la timporal, nici o 
decizie papală, bulă, decretată, rescript statuând asupra aceleiași 
materii, nu pot fi publicate în Franța, decât dacă în prealabil au 
fost aprobate de rege. 

Preoții nu puteau cumpăra imobile sau drepturi imobilare, 
fără autorizația regelui. 

Stabilimentele religioase nu se pot funda fără voia rege- 
lui, dată prin scrisori patente și înregistrate la Parlament. Şi era 
absolut interzis ca atari fundaţii să se facă prin testamente. 

Stabilimentele de mână moartă nu puteau câștiga decât 
prin acte între vii, le era absolut interzis să câştige bunuri prin 
liberalități testamentare, 

Și în toată această luptă a papalității, de a-și întinde au- 
toritatea în Franţa şi asupra timporalului, luptă în care a în- 
tâmpinat rezistența regelui, acesta a fost susținut de clerul fran- 
cez întreg, cu o îndârjire fără seamăn. 

D-lor, pe mine nu mă preocupă chestiunea dacă a fost 
bine sau nu că uniții au trecut la papalitate, pentru mine acest 
lucru este un fapt care dăinuiește de mult și trebuie să-i asi- 
gur, în marginile legii, libera funcționare. Fiecare să doarmă 
cum vrea, să trăiască cum vrea. Chestiunea este, să se lase în 
pace ordinea publică și să nu se atingă de organizația Statului. 


In colo, îmi este absolut indiferent. Lăsaţi pe fiecare să creadă, 
că ceeace vede în visurile lui mistice, e mai bun decât ce vede 
celalt, dacă aceasta face fericirea lui. 


Vin acum la o altă chestiune, la averile bisericești. A- 
ceste averi formează mâna moartă, de două ori condamnată ; în- 
tâiu, pentrucă ea este ruina familiilor, și apoi, pentrucă o avere 
odată intrată la mână moartă, este pentru totdeauna scoasă din 
comerț. 

Cea dintâi întrebare ce trebue să ne-o punem este cuin se 
formează o persoană civilă ? Numai Statul le poate forma. 
Principiul este proclamat de jurisconsulții romani, ca o axio- 
mă. Vechii legiști francezi erau de aceiaş părere, și motivele 
invocate de ei sunt admirabile : „cum este de ordinea și poliția 
unui Stat — zice Domat — că nu numai crimele, dar tot ce poate 
tulbura liniștea publică sau s'o puie în pericol, să fie reprimat ; 
şi din această cauză, orice adunare de mai multe persoane, în 
un corp, să fie licite, din cauza pericolului cari ar putea avea, 
<a sfârşit, o întreprindere oricare contra publicului ; acelea 
chiar când au cauze drepte, nu pot să le formeze fără o apro- 
bare expresă a suveranului, asupra cauzei utilității ce s'ar pu- 
tea găsi. Ceeace face necesar uzul permiselor de a stabili cor- 
puri şi comunități eclesiastice sau laice regulate, seculare, și 
de orice alt fel: Chapitres, universităţi, colegii, mănăstiri, 
spitale, corpuri de meserii, confrerii, case de oraș sau alte 
locuri, și orice altele, cari aduc diverse persoane, pentru orice 
Tel de uz ar putea fi, și nu e decât suveranul care poate da 
aceste permisiuni şi să aprobe corpurile și comunitățile. Doc- 
trina a fost conservată prin ordonanța din 1749 de care s'a vor- 


bit mai sus. 

Şi autorizația dată este de ordine publică. 

Toate aceste persoane morale, nu pot primi liberalități 
decât în limitele misiunii lor legale. Căci stabilimentele nu 
posedă ca proprietar, ci cu titlu de serviciu sau funcțiune so- 
cială. Iar bunurile persoanelor civile suprimate, aparțin Sta- 
tului, căci Statul poate suprima oricând atari persoane. 

Să dau câteva pilde: existau în Franța leprozerii, în 
cari cei atinși de lepră erau îngrijiţi. Boala se stinge, şi atunci 
guvernul francez, suprimă aceste leprozerii, pe cari apoi, prin 
un edict din Aprilie 1664, le uneşte ordinului Sf. Lazăr. Iar 

la 1693 averea foastelor leprozerii, este desiăcută dela ordinul 
Sf. Lazăr şi împărțită pe la institutele de binefacere. Nimic nu 
era mai legitim, şi cu toate aceste clerul care conducea leproze- 
rii a taxat actul guvernului de spoliațiune. Nu ar fi fost ridi- 
col, să menții spitale pentru boale ce nu există? 

In țările cele mai catolice, congregațiile şi preoţii adu- 
naseră averi însemnate, călcând dispoziţiile legilor. ceea ce a 
făcut pe suveranii respectivi să intervină, spre a pune capăt 
acestui abuz. Să vedem ce s'a petrecut în Flandra. Acolo, 
Margareta de Flandra, pe la sfârşitul secolului al 15-lea, spune 
un vechiu cronicar : 

„Văzând că achiziţiunile făcute de oamenii bisericii în 
Flandra, creştea zilnic, aşa că dacă nu se lua seama, ei ar fi 
devenit, în scurt timp, stăpânii întregei ţări, au hotărît, prin 
consiliul nobililor şi alții din țările aceste: să interzică, prin 
edict general și perpetuu, ca nici o persoană din religie și din 
sfânta bserică de orice condiţiune ar fi, nu va mai cumpăra 
pământuri, rente sau segneurii, cari sunt sub jurisdicțiunea 
sa, fără să fi avut, în prealabil, dela ea, sau succesorii lor, conți 
sau contese de Flandra, libertate sau permisie specială“. 

Proibiţiunea nu a fost observată, și atunci la 26 Aprilie 
1515, Carol al V-lea, împăratul Germaniei, şi rege al Spaniei, 
a interzis in Flandra, în mod absolut, persoanelor de mână 
moartă, de a dobândi prin succesiuni sau act de ultimă voință; 
nu le este permis decât să dobândească cu titlu oneros și cu 
consimțimântul suveranului. 


Această interdicție nu a fost bine observată; mâna 
moartă, stăpânea două treimi din țară; zice Wynants. 

Atunci Maria Thereza, în preambulul edictului din 1753, 
spune : „Că oricât de salutare ar fi fost aceste măsuri, expe- 
riența te face să vezi, că s'au găsit mijloace ca ele să fie călcate 
în aşa fel, încât persoanele de mână moartă au ştiut să conti- 
nue, de a parveni la folosința a o grămadă de bunuri imobi- 
liare“. Şi mai departe : „Dar acordând protecția noastră regală 
la menținerea acestor posesiuni, interesul şi vocea comună a 
credincioșilor noştri supuşi, ne invită să veghem, să le păstrăm 
familiilor şi a împiedica ca prin achizițiuni contrarii legilor, 
o mare parte a fondurilor sau altor bunuri imobile, să fie 
sustrase comerţului“. 

Maria Thereza ordonă, că edictul lui Carol al V-lea, să 
fie punctual observat. Şi ia apoi măsuri, ca pe viitor să nu mai 
intre în contra legii, în patrimoniul mânei moarte, bunuri 
imobile. 

Din tot ce am arătat până acum, rezultă că o persoană 
civilă se creiază prin autorizația ce suveranul o dă. Această 

persoană civilă nu poate avea bunuri decât atât cât îi trebuie 
ca să-și ducă la bun sfârșit scopul pentru care persoana a fost 
creată ; nici un bun nu poate fi dobândit de ea, fără autorizaţia 
guvernului ; persoana morală poate fi suprimată, atunci când 
nu-și poate atinge scopul sau se ocupă de alte lucruri decât 
acele pentru cari a fost creată, motive ce suveranul este sin- 
gurul apreciator. Patrimoniul unei persoane civile desființate, 
revine Statului. 

Mă aştept să mi se spună că am ofensat biserica. Eu nu 
am făcut decât să mă sprijinesc pe acte, cari plecau aproape 
dela origina creștinismului şi mergeau până în timpurile noas- 
tre ; acte încheiate între papalitate și diversele guverne a sta- 
telor catolice. Şi am mai adus în dovada celor afirmate de mine, 
şi măsurile luate contra clerului, de cei mai catolici suverani 
pe cari i-a avut Europa. 

Adevărul nu poate ofensa. Şi pentru aceleași motive, 
nu poate îi nici exagerare în cele ce am spus, pentrucă nu am 
eșit din cuprinsul acelor documente. 

Trec la art. 46 devenit 48. Aci este vorba de religia co- 
piilor născuți din o căsătorie şi ai căror părinți nu sunt de aceiaș 
religiune. Sfârşitul articolului spune : „Orice cunvențiuni an- 
„terioare căsătoriei, prin cari s'ar hotărî religiunea copiilor, vor 
îi nule şi neavenite“. 

Principiul este bun, căci este acel al codului nostru civil. 
A fost în Austria adoptată — atunci când s'a vrut să se încu- 
rajeze căsătoriile mixte — măsura, că viitorii soți, când ei nu 
aveau aceiaș religiune, să poată hotărî, prin contractul de că- 
sătorie, religiunea copiilor ce se vor naște. Această măsură 
rea, avea însă şi ceva bun, în sensul că se ştia de mai 'nainte 
de soarta copiilor, aşa că nu avea să se mai facă discuţie între 
soți, la fiecare naştere de copil. 

Aliniatul penultim, însă, conține o măsură gravă, el 
spune : „Dacă părinții nu sunt de aceiaș religiune și dacă nu 
pot conveni asupra religiunii copiilor lor, fiecare din soţi are 
dreptul să determine religiunea copiilor de sexul său“. 

Atunci de ce s'a mai pus aliniatul ultim ? 

O atare dispozițiune, în Franţa și la noi, este conside- 
rată contrară ordinei publice, pentrucă e vorba de un atribut 
al puterii părintești, ce se exercită de tată, la care nu se poate 
deroga. 

Să examinăm această dispoziţie. Iată, d-lor, doi soţi cari 
au împreună doi copii : o fată şi un băiat. Şi de odată, de unde 
bărbatul ştia că, după legile țării, el este șeful căsniciei și deci 
că el este acela care îndrumează educațiunea copiilor lui, se 
trezeşt. cu femeia, care aparține unei alte religiuni, care sub 

-presiunea preotului ei, îi zice „nu, copilul acesta, fiindcă e 
fată, va fi botezat în religia mea și nu în religia ta“. Poate 
să mai ducă o căsnicie în felul acesta, când dela început, dela 
cel dintâi copil, dacă este fată, se pot naşte deosebiri de vederi 
între bărbat şi femee, relativ la religia în care va fi botezat 
copilul ? Cel puţin dacă aranjamentul ar fi fost făcut dinainte, 
se știa că copilul va fi botezat în religia mamei, dacă este fată, 
iar băiatul va fi botezat în religia tatălui şi nu ar mai fi avut 
loc discuţii de felul acesta, ce sdruncină temelia căsniciei. Cu 
legea de față, bărbatul așteaptă să fie botezat copilul în reli- 
giunea lui, când femeia vine şi-i zice, nu ; și evident că atunci 
când la spatele femeii mai este și preotul, care o convinge să 
perziste în atitudinea ei, zicându-i că așa vrea Dumnezeu, fe- 
meia va isbuti. Vă închipuiți ce va fi de o atare căsnicie! 

Nu se poate printr'o lege a cultelor să se schimbe orga- 
nizaţia familiei, care este așezată printr'un cod civil. Ce aţi 
zice dacă prin legea aceasta a cultelor, aţi desființa temelia 
organizațiunii proprietăţii dela noi ? 

Par'că vă este teamă, că nu cumva un suflet să scape de 
sub influența religiunii d-voastră. 

Nu, aceasta nu se poate, şi de aceia spun că trebuie ca 
legea aceasta să fie modificată în sensul, ca preotul să se ocupe 
numai în biserica lui, şi să lase legea civilă în pace. (Aplause 
prelungite). 

Mă întreb : de ce vaţi ridicat în contra legii ? Cum este 
organizată familia la noi, tot așa este organizată în Franţa, 
tot așa este organizată în toate ţările civilizate. De ce veniţi 
să aduceți o ştirbire atât de mare, la o organizație atât de bună 
și sănătoasă? Nu pot primi ca în Statul nostru laic să dicteze 
preoții cum să se organizeze familia. Poate să pară unora că 
lucrul este simplu ; mie îmi pare enorm, ceeace sa făcut. A- 
vem o organizație de familie înscrisă în codul civil; nu se 
poate schimba această organizație printr'o lege care trebuie 
să hotărască numai cum trebuie organizată libertatea cultelor. 

Dar mai este ceva. 

Am văzut readucându-se în discuțiune chestiunea dela 
Tg.Mureş. Dece ? Mă surprinde că veniți aci şi spuneți, că un 
mitropolit a ordonat o a 

Să organizezi o procesiune ! Chiar dacă ai autorizație ! 
Dar întreb : timpul în care se făcea procesiunea era bine ales ? 

Eu nu primesc ceeace mi se spune de acolo, (arată spre 
banca Prelaților). Eu eram aci când a făcut declarația sa, I. P. 
S. S. Mitropolitul Blajului. 

Cum ? Timpul era bine ales ? Când era atâta propagandă 
mpotriva acestei legi ? Atunci când vi se dă mai muit decât 

v'a dat Franța, în timpul regalității ca şi celorialți suverani 
catolici, atunci să organizați această procesiune ? 

Şi, în definitiv, nu aveați voie s'o faceți, căci nu vi s'a 
dat autorizația, pe care, dacă ați cerut-o, vi s'a refuzat. 

Această autorizație ştiţi cine o dă de ordinar, de pildă 
în Franţa ? Nu o dă nici ministrul, nu o dă nici prefectul, nu o 
dă nici procurorul ; acolo o dă primarul. In Franţa s'a întâm- 
plat ca primarul să ordone să nu se mai tragă clopotele, fiindcă 
a crezut el că dacă se trag clopotele poate să se producă neo- 
rânduială. Căci primarului în comunele rurale îi este încre- 
dinţată asigurarea ordinii şi liniștii publice. 

Şi d-nealor credeți că s'au supus? Nu, d-lor! S'a spus 
„că manifestația a fost spontanee ! Auziţi „spontanee“! Par'că 
imi aduce aminte de Caragiale. (Ilaritate). Vi se spune: nu 
este voie. V'o spune prefectul, că nu este voie ; v'o spune pro- 
curorul : că nu este voie, v'o spun toţi. Şi d-ta, care ești șeful 
religiunii acolo, în loc ca, la rândul d-tale, să spui că nu este 
voie, căci Statul nu permite procesiunea, şi că d-ta ești acolo 
ca să aperi legea, iar nu ca să lupţi în contra ei ; d-ta spui: am 
dat ordin să nu se facă, dar nu am fost ascultat. 

Aș dori să'mi spună I. P. S. S. Mitropolitul Blajului, în 
ce situațiune s'a pus d-sa, când a afirmat, că „am dat preoților 
mei ordin, dar nu am fost ascultat“. Dar bine în ce situațiune 
se găsește d-sa ? Ce autoritate mai are, dacă nu-l ascultă preo- 
ţii ? Ce caută atunci acolo, dacă nu are autoritate ca să fie as- 
cultat de aceia pe cari îi păstorește? 

S'a spus : nu este voie. Şi totuși, s'au scos prapurile bi- 
sericii şi s'a eşit în stradă. Şi v'ați supărat, că v'aţi găsit înain- 
tea unui cordon de jandarmi. 

Și atunci se ridică o altă întrebare : credeți că dacă ați 
desfășurat prapurile, chiar într'o manifestaţie contrarie legilor, 
anarhică, eu, Statul, păzitor al ordinei, nu aş putea s'o opresc? 

P. S. S. Iuliu Hossu, Episcopul greco-catolic român al 
Gherlei : Eu protestez. Eu cred că faci un rău serviciu țării, că 
aduci această chestiune în discuție. Eu am înconjurat s'o aduc 
aci. Dacă vreți s'o aduceţi aci, eu voiu aduce atunci chestiunea 
printr'o interpelare. 

D. Mihail G. Orleanu : Mă rog, nu'ți permit să mă între- 
rupi. Eu nu te-am întrerupt. S'a adus aci chestiunea și încă cu 
multă patimă. Duceți-vă la stenografi şi veți găsi declarațiunea 
Mitropolitului Blajului. | | 

Eu vă întreb : dacă autoritatea nu dă voie, cum trebuie 
să calific pe cei cari au plecat în procesiune? Cum trebuie să 
calific pe conducătorii procesiunii, cari au sfătuit pe oameni 
să se ducă în contra acelora cari execută ordinul autorităţii ? 

Mai mult încă, I. P. S. S. Mitropolitul Blajului a făcut altceva, 
vine la Senat ca să ceară pedepsirea jandarmilor și a funcţio- 
narilor cari şi-au făcut datoria. Cu asemenea principii nu se 
poate guverna o societate ? Vinovat este acela care a scos pra- 
purile ! 

Nu veniţi cu fraze de acestea : „D-lor, prapurile au fost 
rupte !“ Noi vă vom răspunde : v'aţi ridicat în contra ordinului 
autorității, și ordinea trebuie respectată, cu orice preţ. 

Dacă ar fi fost în Franța sau în orice altă ţară, chiar ca- 
tolică, o manifestaţie de aceasta ! In Franţa, mai ales înainte 
de separațiunea bisericii de Stat, erau foarte des manifestații, 
fiecare împrejurare ce interesa biserica era speculată și prilej 
de manifestaţie contra guvernului, dar nu a venit nimeni în 
Parlament, acolo, să îndrăsnească să ceară pedepsirea păzito- 
rilor şi executorilor legii. 

Prapurile au fost smulse ! Dar cine înjosește prapurile? 
Nu cel ce le atinge în lupta pentru legalitate, ci cel care le 
scoate, pe nedrept, din biserică și le aduce la luptă fratricidă ! 
Acela le înjosește ! (Aplauze îndelung repetate). 

Dacă d-voastră credeţi că faceți bine să scoateţi prapu- 
rile din biserică în contra guvernului, vă înșelați. Faceţi un 
rău Statului, faceți un rău serviciu țării și chiar bisericii. (A- 
plauze prelungite). 

De aceia, d-lor, eu vă rog să votaţi această lege, cu cele 
două modificări pe cari le-am propus, fiindcă această lege con- 
sfințeşte drepturile Statului. In ceeace privește obiecțiunile 
cari sau făcut, terminând, răspund : dacă lucrul nu era cu pu- 
tință sub regii catolici, când papalitatea era atotputernică, cu 
atât mai puţin sar orice admite în zilele de astăzi ! (Aplauze 
entuziaste, îndelung prelungite). 

CUVÂNTARE A 
P. S. EPISCOP AL. NICOLESCU 








Inainte de toate ni s'a făcut un cap de acuzare, că în 
legătură de dependență, în legătură de unire fiind cu biserica 
catolică, prin aceasta am rupt şi rupem unitatea sufletească a 
neamului românesc. 

Dar, d-lor colegi, atâtea popoare neo-latine, toate po- 
poarele neo-latine, afară de majoritatea neamului românesc re- 
cunosc de șef al bisericii lor, pe Pontificele Romei și în loc să 
vadă în acest lucru o primejdie pentru neamul lor, ei cred, 
dimpotrivă, că religia catolică, în principiile sale, în etica sa 
înaltă, servă spre înălțare neamului şi poporului. Unii văd în 
ea un simbol de viaţă, de nădejde, de autoritate; alții văd afir- 
mându-se în și prin ea, principiul de pace și de dreptate, sau 
admiră în ea inspiratoarea directă a patriotismului, dragostei 
de neam. Alţii văd în ea, și prin şeful suprem, puterea morală 
cea mai mare, cu cea mai salutară influență asupra popoarelor. 

Pot eu deci, urmând religia catolică, să fiu contrar nea- 
mului meu, să-mi lipsească patriotismul, să rup unitatea sufle- 
tească a neamului ? Legătura sufletească cu popoarele neo-la- 
tine poate să nu vă convină? Ea scoate doară și mai bine în 
relief aparținerea la marea familie latină, și astfel servă inte- 
resele superioare ale neamului, potențându-i mândria şi pro- 
fitând, în acelaş timp în folosul lui de toate principiile de înal- 
tă etică și religie, ce se realizează prin şi în biserica catolică. 

Nu, d-nii mei, nici noi nu suntem Ahasveri rătăcitori, 
fără țară şi sălaș. Suntem patrioți ca și d-voastră, și nu vă su- 
păraţi, poate că tocmai şi pentru legăturile ce le avem cu Papa, 
Pentrucă, iubiții mei colegi și fraţi, ca să nu vă citez decât o 
singură pildă frumoasă, este cunoscut că Papa Piu al X-lea, 
atunci când a canonisat pe Sfânta Ioana d'Arc, care este sim- 
bolul de virtute patriotică, pentru toată lumea, în aplauzele pu- 
blicului imens adunat în biserica Sfântu Petru din Roma, a 

sărutat în văzul tuturor steagul francez. Este în deobşte cu- 
noscut mai apoi, că Benedict al XV-lea a consemnat în mâna 
cardinalilor poloni, lumânarea dată de Piu al IX-lea, când cu 
canonisarea Sfântului Iosafat, a dat-o în grija seminariului po- 
lon din Roma cu mndatul ca să se păstreze până când va fi a- 
prinsă în Varşovia, devenită liberă şi independentă, capitala a 
Poloinei Redivive. Notaţi că acest gest al lui Piu al IX-lea era 
îndreptat în contra Prusiei ortodoxe şi austriei catolice. 

Vă citez şi alte pilde de înalt patriotism, de curată dra- 
goste de neam, din sânul bisericii noastre unite cu Roma. Este 
cunoscut manifestul canonicilor, foşti profesori din Blaj, în 
frunte cu Simion Crainic în care, împotriva Dietei din Cluj, 
care cerea introducerea limbei maghiare în toate ramurile vie- 
tei publice din Ardeal, până și în biserică, protestează spunând 
că dreptul naţiunei române de a se servi de limba sa, în bise- 
rică și în şcoală, este un drept pe care nimeni nu-l poate lua 
fără a vătăma personalitatea națională şi fără de a-i nimici li- 
bertatea de a se cultiva pe sine, şi că națiunea română nu numai 
peste 10 ani, dar peste zece sute de ani, ba niciodată nu se va 
ține îndatorată de a asculta de o lege care-i pregătește pieirea 
națională. Vă întreb, se poate oare o conștiință mai vie decât 
cum o aflați în concluziunile preoților români uniți din Lugoj, 
din 1848, cari spun, că fără limbă nu este viață națională, iar ` 
fără viață națională nu voim a trăi nici în muntele Olimpului ? 
Vă citez aceasta fiindcă sunt episcop al Lugojului. 

In şedinţa consiliului județean al județului Caraş-Seve- 
rin, ținută la Lugoj, la 27 Faur 1861, Ștefan Moldovan, prepo- 
zitul unit greco-catolic al Lugojului, şeful capitolului din Lu- 
goj, în acea memorabilă ședință, cere în numele tuturor româ- 
nilor din județul Carașului, ca în acest judeţ, în baza dreptății, 
atât pe teren administrativ, cât şi pe cel al justiției, limba 
oficială a județului să fie exclusiv cea română. 

Episcopul Alexandru Dobra, cel dintâi episcop unit al 
Lugojului, protestează împotriva legilor din 1818, care de- 
cretaseră că limba parlamentului din Budapesta, precum și 
limba desbaterilor județene este exclusiv cea maghiară, adăo- 
gând, că prin aceasta nu numai națiunea română ar primi o 
lovitură de moarte, ci se vatămă toate legile justiției și drep- 
tății, 

Despre Inocențiu Clain ne spune Petru Maior: „A- 
vând foarte mare râvnă către neamu-și și bunul de obşte şi 
care între celelalte bunătăți și Blajul a umblat să-l facă ce- 
tate liberă crăiască, spuză de pizmaşi a întăritat asupra sa, 
până ce mai pe urmă cu jertfă învins căzu, şi pentru aceia cu 
drept cuvânt, se poate numi: „adevăratul părinte al româ- 
nilor“. 

Despre Petru Pavel Aron se spune din partea lui Clain 
că a petrecut o viață sfântă, a fost om postelnic, îndurat, bi- 
sericos și înfrânat. El a deschis școlile din Blaj, a înființat 
biserici și mânăstiri, a cumpărat dela maghiari moșii pentru 
cultura poporului român, și, prin testament, a dispus „ca tot 
ce a avut să fie al săracilor și seminarului“. 

Despre Rednic aminteşte acelaș : „Insă acesta de școale 
și învățătură avea grije bună, era om foarte smerit, haine de 
mătase nici decum n'a purtat, hrana lui, de când s'a făcut că- 
lugăr, numai cu legume și cu ulei a fost. In lucrurile sale la 
nimica alta nu căuta, fără numai la mărirea lui Dumnezeu ; şi 
întru acest propus era neclătit și nu băga seamă de hulele 
altora. La anul 1772, în 2 Mai, a murit episcopul Atanasie si 
toate ale sale le-a lăcat seminarului diecesan“, | 

Iar Grigore Maior e lăudat astfel: „Singur acesta cu 
râvna și cu lupta spre agonisirea fericirii neamului româness, 
între Vlădicii cei româneşti se poate asemăna cu adevăratul 
părinte al românilor Ioan Inocențiu Liber Baro Clain de 
Sadu“. (P. Maior). Şi în sfârşit Ioan Bob in testamentul său: 
Toată averea mea, zice el, oricât ar fi, să fie a clerului meu, 
de altfel sărac“. 

Ca să vedeți cum arhiereii români uniţi şi-au jertfit 
tot avutul lor pentru cultura naţională, binevoiți a lua în so- 
cotință, că pană în 1920 din averea Blajului au primit, absolut 
gratuit, pâine, 37.000 elevi români din cele 64.492 măji metri- 
ce de grâu oferite de mitropoliţii Blajului din averea lor ; că 
din aceleași averi au primit burse 7.879 tineri români, în va- 
loare de 1.894.661 coroane, fără a mai aminti faptul că dela 
1754 până la 1850 toți elevii primeau instrucția în școlile Bla- 
jului gratuit ; că din aceleași averi şi contribuţiile clerului 
s'au înființat şi susținut, fără nici un ajutor dela nimeni, Aca- 
demia teologică din Blaj, care a întreținut mii de teologi în 
mod cu totul gratuit ; că din aceleaşi averi s'a ridicat inter- 
natul de băeți din Blaj care a adăpostit dela 1884 până azi 
peste 5000 elevi de liceu uniţi şi ortodoxi, internatul de fete 
care a nutrit 2000 eleve, internatul şcolii normale 939 elevi 
normaliști, azilul de copii din Blaj, care din 1894—1910 a în- 
prijit gratuit un număr de 577 copii români, şcoala pentru 
elevii de meserii în care și-au primit educația română aproape 
1500 băieți ; că din aceleași averi s'a înființat la 1750 vestita 
tipografie românească a Blajului, care ne-a dat cel dintâi ziar 
popular românesc. 

Dacă veţi lua în socotință că din liceul Blajului, înce- 
pând cu anul 1754 până la unirea cu țara mamă, au ieşit 40.895 
elevi uniți şi ortodoxi, că în școala primară de acolo au învă- 

țat cetitul și scrisul 20.774 băieți români de ambele confesiuni, 
şi că şcoala normală, înființată la 1875 a dat culturii naționale 
1471 de învățători, veți pricepe rolul uriaș al bisericii noastre, 
pentru cultura națională. 

Ca să vedeți și rolul care l-au avut școalele din Beiuş, 
vă voiu spune că dela 1827, timp de aproape un veac, au ieșit 
din acele şcoli mai bine de 20.000 cărturari români, uniţi şi 
ortodocşi ; că dela 1860—1888, până la asaltul regimului Tisza 
asupra acelor școli, tinerii celor mai fruntașe familii din Bu- 
covina : Hurmuzaki, Morar-Andreieviciu, s. a. au urmat cursu- 
rile acestor școli. Elev al lor a fost I. FI. Marian, academician și 
mare folklorist, apoi Alexandru Roman, mitropolitul Miron 
Romanul, Sigismund Pop, Scipione Bădescu, Parteniu Cosma, 
Coriolan Brediceanu, Mihaiu Veliciu, episcopii Filaret Musta, 
Ignatie Popp şi alții, mulți, ca să nu uit şi de marele român 
A. C. Popovici. 

Apoi amintesc că în toate faptele mari ale neamului — 
și le amintesc, căci am datoria să fac aceasta, dacă nu le amin- 
tesc alții — în toate actele și faptele mari ale neamului de 
dincolo de Carpaţi, totdeauna uniții au luat partea lor însem- 
mată alături de fraţii ortodocşi. 

Imi veți spune : Bine, însă legătura cu Papa, dependința 
voastră de Papa, poate să vă altereze puţin, căci acolo este 
centrul vieții voastre sufletești. 

I. P. S. S. N. Bălan, Mitropolitul Ardealului : Biserica 
apuseană este o organizație centrală, având în frunte un șef, 
care are atribute și prerogative de jurisdicție absolută și in- 
failibilă, noi suntem, în legăturile noastre, coordonați. Bise- 
ricile particulare cari fac parte din biserica ortodoxă, sunt 
coordonate ; dacă s'ar înființa, acel centru nu ar avea puterea 
de jurisdicție, care să ne oprească în manifestarea intereselor 
noastre naționale, nu ne-ar putea opri să luăm parte, de pildă," 
la Incoronarea dela Alba-lulia (Aplause prelungite). 

P. S. S. Al. Nicolescu, Episcopul greco-catolic român al 

Lugojului : Absolut falsă concepţie. La „Incoronare“ mai 
apoi, am luat parte ca și d-voastră. Cel mult n'am luat parte 
l4 Te-Deum ; atâta tot! 

D. Gh. Bogdan-Duică : Părinte, ați fi așa de bun să-mi 
permiteți şi mie o mică întrerupere? (Ilaritate). 

Eu, spre deosebire de Mitropolitul meu, pe care îl respect 
și îl iubesc foarte mult, fac o declarație. 

Subliniez cuvântul: „sufletesc“, pe care l-ați spus d-voas- 
tră, și întrucât voiți să vă salvaţi sufletul, vă felicit. Am dori 
însă, ca această teorie catolică să nu realizeze la noi nimic 
din ceeace ex-iezuitul Hoensbroech a scris în cele două volu- 
me ale sale, pe cari eu le citesc destul de des. 


www.digibuc.ro 


262 


P. S. S. AI. Nicolescu, Episcopul greco-catolic român al 
Lugojului : Hoensbroech a fost combătut cu mult succes de 
dr. Victor Naumann. Insă raporturile noastre cu țara-mamă, 
cu Statul și guvernul, legăturile cu Papa nu le alterează. Nu 
mă sperie întreruperile. Am studiat și eu destul şi mam pre- 
gătit anume pentru această întrerupere. 


Vedeţi, a spus categoric Papa Leon al XIII-lea în „diu- 
turnum illud“, enciclica sa din 29 Iunie 1881 în care spune: 
„Cele ce țin de cadrul afacerilor civile, biserica lui Christos 
recunoaște și enunță, că țin de puterea şi imperiul suprem 
al suveranilor“. 

Iar în enciclica „Immortale Dei“ din 1 Noembrie 1885, 
enunţă că : „Dumnezeu a împărțit grijea neamului omenesc, 
între două puteri : între cea eclesiastică și civilă, una pusă 
in fruntea lucrurilor dumnezeești, alta în fruntea lucrurilor 
omeneşti. Amândouă sunt suverane în felul lor: fiecare își 
are croite limitele precise între cari se cuprinde“. Ce mai 
voiţi.? Iar cât pentru infailibilitatea Papei, pe care înalt Prea 
Sfântul dela Sibiu a invocat-o ca o piedică, Piu al IX-lea, în 
discursul său din 20 Iulie 1870, ţinut înaintea Academiei teo- 
logice, primit în audiență, spune limpede : Este o greşală pri- 
mejdioasă a prezinta infailibilitatea ca şi când ar cuprinde 
dreptul de a depune principi şi de a deslega popoarele de ju- 
rământul fidelității. Aevea ! dreptul acesta a fost deprins din 
partea Papii în împrejurări extreme, dar n'are absolut nimic 
comun cu infailibilitatea papală. Era o consecință a dreptului 
public atuncea în vigoare și a consimțimântului națiunilor cre- 
știne, cari recunoșteau în Papa arbitrul suprem al creștinităţii 
și-l constituiau de judecător al principilor și al popoarelor în 
chestii vremelnice. Or ! situația prezentă este cu totul alta. 
Numai reaua credinţă poate confunda obiecte diverse şi tim- 
puri aşa de puţin asemenea, ca și când o judecată infailibilă 
rostită asupra unui adevăr revelat ar avea vreo analogie cu un 
drept pe care Papii întețiți de votul popoarelor au trebuit să-l 
deprindă când o pretindea binele de obşte. 

V'am arătat, iubiții mei colegi, că această dependență de 
Papa, nu ştirbește întru nimic dragostea noastră de neam, şi 
v'aş putea cita fiindcă a venit vorba de Nunțiul Apostolic de aci 
din București, vaş putea cita zic, şi vorbele lui, spuse oficial 
când lau primit în Statul Bolivia. Ce a spus ? „Iubesc Bolivia, 
cum îmi iubesc țara mea, iubesc acest nobil popor ca pe al meu ; 
acesta e farmecul şi forța tainică a religiei catolice, că înfrățind 
popoarele cu dragostea lui Isus Christos, face din omenirea în- 
treagă o singură familie“. 

Vedeți, dragii mei, cum Papa şi religia catolică nu îm- 

piedecă deloc să ne iubim neamul şi ţara, așa cum nu împie- 
decă să-şi cultive dragostea față de neam, faptul, că toţi ne adre- 
săm, în Tatăl Nostru, aceluiaș Părinte ceresc, constituind în 
jurul tronului cerului o singură familie, a fiilor lui Dumnezeu, 
izbăvită spre libertate. 

Ştiţi foarte bine că au fost episcopi calvini în sânul 
neamului nostru. Cel dintâi a fost Episcopul Gheorghe de 
Sân-Georgiu. I-a urmat Paul Tordașşi şi, în urmă, Mihail Tor- 
daşi. Ştiţi foarte bine că aceşti calvini, prin publicația cunos- 
cută sub numele „Pălia dela Orăştie“, au cercat să-și furişeze 
doctrinele religiei în sufletul neamului. i 

Ştim iarăș că tot ei impuneau bunăoară lui Oreste, ca și 
Episcopului Ștefan la 1643, şi celorlalți cari i-au urmat în 
scaun până la Teofil, inclusiv Teofil, condițiuni de tot umili- 
toare : să propună în şcoli catehismul calvin, să învețe pe co- 
pii rugăciunile de dimineață și de seară calvine, să-i învețe 
cântările calvinești. Mai mult ! fără știrea și învoirea super- 
intendentului calvin, nu putea acest vlădică nefericit să nu- 
mească nici protopopi ; chiar şi sinoadele pe cari le ţineau, 
trebuiau să le supună, spre aprobare şi revizuire, superinten- 
dentului. i 

D. Gh. Bogdan-Duică : Eu vă dau un argument în plus: 
la 1566 a hotărît să ne scoată din Ardeal, să ne trimită la Bucu- 
rești, dacă nu ne calvinizăm. 

P. S. S. AI. Nicolescu, Episcopul greco-catolic român al 
Lugojului : Mi-am însemnat și aceasta. După domnia lui Mi- 
hai Viteazu... 

D. Gh. Bogdan-Duică : Nu, înainte de domnia lui Mihai 
Viteazu, la 1566. 

P. S. S. Al. Nicolescu, Episcopul greco-catolic român al 
Lugojului : : La 1600 este ceva mai grav decât spui d-ta. Iată 
ce se spune În dieta ținută la Letfalva : 


„Fiindcă stricăciunea şi pericolul nostru de acum a pro- 
venit din cele două țări române,... nici popă românesc să nu 
poată intra niciodată din cele două țări române. Iară călugă- 
“rii de tot să fie proscrişi din toată țara. De se afla vreunul c'a 
întrat sau va intra în contra edictului țării, pe acela să-l prindă 
şi despoaie orișiunde“. (Cipariu, Arhiv. p. 319). 

Aşa de mare era pericolul calvinesc, încât s'a întrunit la 
Iași sinodul dela 1641, în frunte cu vestitul Petru Movilă, A 
trebuit ca să scoată și Evanghelia învățăturilor dela Govora, 
pentru a combate învățăturile erezurilor calvine. 

Așa dar, preoţii români ajunseseră la o stare de sclăvie 
într'adevăr nespus de mare, iar biserica era calvinită cu totul. 
Doară ne spune Episcopul Camillis de Muncaci, la 1702, că 

preoţii români nu aveau alte documente de hirotonire, decât 
niște scrisori date lor de „predicatorii calvini“, prin cari li se 
permitea a funcționa. Din biserici scoaseră icoanele și sfintele 
cruci şi pe popor îl desvățase dela Sf. cuminecătură şi alte de- 
prinderi; evlavioase, încât deși ţinea ritul grecesc, de fapt tră- 
iau ca eretici. (I. Ardeleanu, Istoria diecezei Oradei-Mari, 
II, 88.). 

Aşa dar, unirea s'a făcut, pentru a-i da poporului o soar- 
tă mai bună. 

Iată ce ne spune şi marele nostru istoric, d. Iorga, pe 
care cred că nu-l veți învinovăţi că este unit: „Fără unirea în 
credință cu împăratul nu era libertatea, prețuirea, recunoaș- 
terea demnității umane. Fără unirea în credință cu Roma, nu 
erau şcoalele mari din străinătate pentru ucenicii români, 
spre în ale învățăturii, nu era mai ales aceea mare școală pen- 
tru inima poporului nostru, care a fost Roma însăș“.... 


„Fără noul curent de vieață format din izvorul unirii, 
frăția într'o nouă idee n'ar fi venit să înlocuiască unitatea de 
lege prin care înainte ne simțisem a fi un singur popor“. (Sate 
şi preoți din Ardeal, în Revista Română, No. 2, 1902, p. 54). 

Eu din parte-mi ştiam că au fost răsboaie de 30 de ani, 
de 100 de ani, între neamuri și popoare, şi totuş s'au împăcat. 
Dar apoi fratele să nu dea mâna cu fratele ? 

Şi mai apoi, iubiții mei, nu s'au potolit patimile dintre 
frații din Ardeal deja, la sfârșitul veacului al 18-lea ? Nu o spu- 
ne Petru Maior în „Istoria bisericească a românilor“, (partea 
I, cap. IV, § 10, pag. 118) : „Pe urmă aceea se cade să dăm pro- 
topopilor celor uniţi, cari toți sunt, învăţaţi şi întru ştiinţa teo- 
logicească pricopsiţi, că ei cu hărnicia şi cumpătul lor au stins 
urgia aceea între uniți și neuniţi, cari mai înainte se vedea a 
îi neînvinsă, cât acum nu numai nu se gonesc, nu se batjocoresc 
unii pe alţii, ci încă cu prietenie frățească petrec la olaltă“. 

Vreţi dovada? O aveţi foarte limpede în luptele dela 
1848. Sub căpitănia, sub comanda supremă a lui Avram Ian- 
cu, fiu ilustru al bisericei ortodoxe, nu au fost și fii iluștri 
ai bisericii mele unite ? Nu au fost alături de Avram Iancu, 
prefect, Axente Sever ? Nu a fost prefect, protopopul dela 
Zlatna, Simion Balint, cel mai viteaz, cel mai iscusit şi cel mai 
harnic dintre prefecţii legiunilor române, după Axente Sever? 
Aş putea cita şi alte multe exemple dintre tribunii acelor ani 
înviforați dela 1848, fii iluștrii ai bisericii mele, dar e de 
prisos ! 

Și atunci vă întreb : nu s'au ispășit oare, cu vârf și înde- 
sat, prin această înfrățire în sentimentele înalte de patriotism 
românesc, nu s'au ispășit zic, toate greșelile trecutului? Nu 

şi-au dat mâna frățeşte, pornind, din adunarea dela Blaj, la 
luptă comună, pentru acelaș ideal, pentru aceiaș cauză sfântă ? 
De ce să răscolim trecutul, când națiunea cuminte s'a înfră- 
tit, în dragostea de neam? 

Discutând acest proiect de lege, care vrea să chezășu- 
iască Constituțiunea bisericilor, așezarea constituțională a bi- 
sericii în cadrul de Stat, m'am gândit, iubiți fraţi, cum mi-a 
spus un venerabil protopop, că principiul rezumativ al Consti- 
tuțiunii bisericești este, învățământul ce decurge din crucea 
Mântuitorului Nostru Iisus Hristos. Crucea este principiul 
rezumativ, temelia constituțională a bisericilor şi la picioarele 
crucii am meditat ce este spre binele ţării şi spre binele bise- 
ricii mele. 

In discuţia proiectului de lege, mă voiu mărgini, la arti- 
colele 9 și 47, cari sunt axa discuțiunilor pătimașe ce s'au pe- 
rindat în fața noastră și a d-voastre. 

Intâi o observațiune preliminară relativ la dreptul de 
proprietate ! 

Bluntschli recunoaște, că dreptul de proprietate, în ge- 
nere, nu derivă dela Stat. Proprietatea nu s'a creiat mai întâi 
prin Stat, ci ea, în forma ei primară — firește încă nedesăvâr- 
șită şi încă puţin asigurată — este opera vieții individuale. 
Helle (Das Kirchliche Vermögen), spune, în conexiune logică, 
că acel care are în lume drept la existență are dreptul şi de a 
poseda mijlocul de existență. Sunt două drepturi nedespărțite 
unul de altul. In mod logic deduce Hrischel, că şi asociaţiu- 
nile, derivate din firea omului și absolut necesare, cum e fami- 
lia, Statul, biserica, trebuie să aibă dela sine capacitatea juri- 
dică, şi mai ales capacitatea de a achiziționa și a poseda. Este 
cu neputinţă să primescă această capacitâte —aș zice radicală 
— dela altul din afară. Cu atât mai mult are acest drept bise- 
rica. Biserica posedă această capacitate juridică cu mai mare 
drept decât o asociațiune obișnuită oarecare, întrucât este o 
societate 'religioasă, deci necesară pentru conviețuirea ome- 
nească, fiind fondată în nevoia inexorabilă a firii omenești, 
zice tot Hirschel. Toate acestea dovedesc că biserica, în orga- 
nizațiunile şi instituțiunile sale, este şi trebuie să fie persoană 
morală și juridică, cu dreptul de a achiziționa şi a poseda ave- 
re. Împăratul Constantin şi Teodosiu I şi al II-lea, Marțian şi 
Iustinian, au garantat şi recunoscut această personalitate ju- 
ridică a bisericii, i-au dat dreptul de a poseda, de a primi le- 
gate, privilegii chiar, scutindu-i averile de taxe ş impuneri, aşa 
încât era un axiom, ca biserica să ia rolul Statului, în ceeace pri- 
vește mila, milostenia şi diferitele opere de caritate care in- 
cumbau ei, desărcinând Statul de aceste îndatoriri, grele şi 
multiple. 

Şi acum voi cita canoanele vechi, pentru ca să vedeți ce 
dei avea biserica primitivă despre averile bisericești. Mă voiu 
servi de Pedalionul tradus de Veniamin Costache. 

Canonul 41 apostolic spune : „Poruncim ca episcopul să 
aibe stăpânire peste lucrurile bisericii, că dacă sufletele cele 
scumpe ale oamenilor lui i s'au încredințat, cu mult de a po- 
runci pentru bani, încât după a lui stăpânire toate să se câr- 
muiască şi celor ce au trebuință prin presbiteri şi diaconi să li 
se dea în frica lui Dumnezeu şi cu toată eviavia....“ 

Canonul 38 apostolic enunță: „A tuturor bisericeștilor 
lucruri, episcopul aibe purtare de grije și ocârmuiască pe ele, 
fiindu-i Dumnezeu cercetător. Insă nu îi fie lui cu putință a 
sălășlui cu ceva din ele ; sau rudelor sale a dărui cele ale lui 
Dumnezeu ; iar de ar fi săraci, dee-le ca unor săraci, dar nu 
sub pricinuirea acestora să vândă cele ale bisericii“. 

Canonul 25 din sinodul ţinut la Antiohia, în anul 341, 
spune iarăș : „Episcopul să aibă stăpânirea lucrurilor bisericii, 
ca să le chivernisească pentru toți cei ce au trebuință, cu toa- 
tă evlavia și frica lui Dumnezeu... adăogând mai apoi, că nu-i 
iertat să le dea pe mâna prietenilor, rudelor, şi că va da seamă 
sinodului eparhiei“. 

Sinodul al IV-lea ecumenic dela Calcedon, anul 451, 
spune în canonul 26: „Fiindcă în oarecari biserici, precum 
ne-am înștiințat, fără de iconomi, episcopii întrebuințează bi- 
sericeștile lucruri, s'au socotit, că toată biserica ce are episcop, 
să aibă iconom din clericatul său, care să iconomisească cele bi- 
sericeşti după socotința episcopului său, ca să nu fie fără mar- 
turi iconomia bisericii şi din aceasta să se risipească lucrurile 
acestea și bisericii şi din aceasta să se pricinuiască defăimarea 
preoţiei ; iar de nu ar face aceasta să fie supus dumnezeeșşti- 
lor canoane“. 

Aş putea să mai citez din sinodul al 6-lea din 680, din 
canonul al XII-lea din sinodul al 7-lea, etc. Trec peste ele ca 
să nu vă obosesc, și ca să nu obosesc nici eu înainte de toate. 

Vă citez numai din sinodul din Cartagina, din 418, sinod 
care a ținut 6 ani. Canonul XXXIII spune : „Au plăcut ca ni- 
meni să vândă lucru bisericesc. Care lucru de nu ar avea veni- 
turi şi ar sili vreo nevoie mare, aceasta să se arate celui întâi 
al acesteia şi eparhii şi împreună cu hotărîtul număr al episco- 
piilor să se sfătuiască ce trebuie a face. Iar de va sili atâta ne- 
voie a bisericii, încât a nu se putea a se sfătui înainte de a 
vinde, măcar pe cei ce se învecinează să-i cheme episcopul 
spre mărturie, având îngrijire a arăta cu dovadă, sinodului, 
toate înconjurările întâmplate bisericii lui. Care de nu va face, 
vinovat lui Dumnezeu și sinodului se va arăta și străin de 
cinstea sa“. 

Din acestea — ca să rezum — se desprinde ideea, că epis- 
copul este administratorul averilor bisericești, al căror subiect 
de drept nu este dânsul, cum mi-ați atribuit că aș crede eu, ci 
instituţia, biserica respectivă, pentrucă el nu le poate înstrăina 
cu niciun preț. El le administrează prin economul ales din cler. 

P. S. S. Lucian Triteanu, Episcopul de Roman: Dar 
economul este un organ particular al episcopului. 

P. S. S. Al. Nicolescu, Episcopul greco-catolic român al 
Lugojului : Da ! Nicăieri nu se vorbește de popor — that is 
the question — nici de comunitatea credincioşilor. Laicii n'au 
fost admiși la administrarea averilor, cum am spus deja în co- 
misiunea cultelor până în veacul al XII-lea şi al XIV-lea, şi 
numai prin delegaţiune, de atunci începând până încoace, din 
partea autorității superioare. Acest principiu vechi s'a menti- 
nut şi în „Codex Juris“. Prin urmare, „Codex Juris“ când al- 
cătuieşte canoanele, nu face altceva decât să urmeze practica 
veche, aceea a bisericii ortodoxe și a bisericii apusene. 

Mi s'a spus că n'am înțeles doctrina bisericii apusene. 
Vă citez încăodată pe Hermes, care a spus textual : „Ici, colea, 
mai de mult a fost îmbrățișată părerea şi din partea unor cano- 
nişti catolhci cu referire la unele lucruri din Dreptul roman, 
că proprietar al bunurilor bisericii, este comuna bisericească. 
Iar teoria aceasta, care azi a dispărut cu totul din Dreptul bi- 
sericesc catolic, şi care a fost părăsită şi de protestanții cei 
mai autorizați, cel puțin in ce privește biserica catolică. Il ci- 
tează pe Richter-Dove, Lehrbuch des Kath. u. evang. Kirchen. 
rechts, $ 302. Această doctrină, stă, continuă dânsul, în vădită 
contradicție cu Constituţia bisericii, cu dreptul eclesiastic și 
cu istoria bunurilor eclisiastice. Vă mai citez şi pe Eduard 
Eichman, profesor la Universitatea din München, (Lehrbuch 
des Kirchenrechts auf Grund des Codex Juris Canonici, Pa- 
derborn 1923, p. 476—477, 3)“ : „Ca proprietar (subiect de 
drept), al averii bisericești vin în socotință biserica universală, 
scaunul apostolic, corporații eclesiastice, capitule, ordine, pro- 
vincii ale ordinelor sau aşezări singuratice,  confraternităţi ; 
instituții, ca așezămintele bisericeşti, beneficiile, seminariile ; 
teritorii, ca provinciile eclesiastice, eparhiile, parohiile, regiu- 
nile de misiuni ; apoi orfanotropii, ospiţii, case de săraci, spi- 
tale, institute de educație și binefaceri când li se concede per- 
sonalitatea juridică. Comunităţi parohiale sau bisericești, drep- 
tul eclesiastic nu cunoaște ca persoane juridice ; nu pot fi, prin 
urmare, proprietari de avere bisericească. Vechia ceartă, cine 
să fie socotit proprietar al averii bisericeşti, biserica univer- 
sală sau singuratica instituție bisericească, s'a decis în favorul 
teoriei instituției. Singuratica instituție bisericească este deci 
ca persoană juridică, proprietara averii legată de ea“, 

Ca să vedeți d-voastră că în adevăr teza noastră o sus- 
țin şi marii ierarhi ai bisericii ortodoxe, vă voiu cita ceeace 
spune baronul Andrei Şaguna în Compendiul de drept cano- 
nic, Sibiu 1868: 

„La edificarea bisericilor, facă-se acelea prin un binefă- 
cător, sau prin comunitățile bisericești, se cere, înainte de toa- 
te, binecuvântarea şi concesiunea episcopului eparhial, carele 
după ce s'a constatat că fondatorii au mijloace de ajuns spre 
edificarea, înzestrarea și susținerea bisericii în stare bună şi 
cuviincioasă şi după ce despre toate acestea s'a făcut, întrun 
chip îndestulător dela fondatori, în scris, în forma unei dona- 
ţii asigurarea, se hotărăşte o zi pentru punerea temeliei“. 

Tot marele ierarh spune în acelaş manual, la paragraful 
233 : „Dreptul de administraţie și de conducere al averilor pa- 
rohiale compete parohiilor singuratice spre a administra şi 
conduce averile lor parohiale, este indisputabil căci dacă ele au 
donat şi adunat acele averi în favorul bisericilor lor, sau 
dacă acelea s'au donat prin unul sau mai mulți binefăcători 
spre scopul bisericilor lor, atunci nu este nimic mai natu- 
ral, decât că lor le compete dreptul de administrare şi condu- 
ceri a acelor averi a bisericilor lor. Când stabilim aci acest 
principiu de drept în favorul comunelor bisericești parohiale 
atunci totodată trebuie să observăm şi aceea, că comunele bise- 
ricești nu exercitează acest drept de administrare şi conducere 
a averilor bisericilor lor, ca proprietari ai acelor averi biseri- 
cești, căci acelea, după înființarea lor au ieșit din posesiunea 
binefăcătorilor şi au trecut în posesiunea bisericii lor“... Ve- 
deți cum revine ideia instituţiei ? 

Aşa dară dreptul canonic al bisericii orientale, a lui Mi- 
laș spune : „După dreptul canonic al bisericii orientale, comu- 
nitatea bisericească nu poate fi subiectul proprietății biseri- 
ceşti, fiindcă atunci i s'ar contesta bisericii personalitatea ju- 
ridică şi, afară de aceasta, n'ar fi nici un motiv justificat de a 
„nu“ considera comunitatea politică drept proprietară a aces- 
tei averi“. 

Acel „nu“, nu era în textul românesc și stâlcea înţelesul. 

Mai pe urmă, veți vedea ce mai lipseşte. _ 

„Comunitatea bisericească poate foarte bine să conlu- 
creze la administrațiunea averii bisericii, însă prin aceasta ea 
nu dobândește dreptul de proprietate“. In textul românesc era 
„posesiune“, ceeacg ar constitui o mare deosebire — „dreptul 
de proprietate asupra ei, fiindcă, de altfel şi epitropul ar putea 
fi considerat ca proprietar al averii acelora cari sunt încredin- 
țaţi îngrijirii lui. Chiar împrejurarea că membrii comunității 
bisericeşti contribuiesc pentru biserică nu dă comunităţii bise- 

ricești dreptul de proprietate a averii bisericeşti ; căci deși 
membrii comunității bisericeşti au dat contribuţii pentru sco- 
puri bisericești, totuș n'au dreptul să dispună independent de 
acestea, ci numai cu aprobarea autorității bisericeşti, care are 
supravegherea supremă peste fiecare biserică locală în parte. 

Ceeace, în altă ordine de idei susțineţi unii din d-voas- 
tră că biserica are drept de a poseda dela societatea civilă, este 
o mistificare. Dreptul radical de a poseda nu'l dă bisericii Sta- 
tul, cum nu'l dă nici individului, ci acesta rezultă din necesi- 
tatea existenții societății respective, din dreptul natural. Atâta 
şi nimic mai mult ! Şi ca să vă dovedesc că nici Milaș nu spune 
altceva, iată ce zice el: „Deși biserica și Statul își au origina 
în unul și acelaș izvor dumnezeesc, se deosebesc totuș, esenţial 
una de alta. Amândouă sunt autonome, independente în dome- 
niile lor“. 

O observație făcută în treacăt : s'a contestat, în decursul 
discuțiunilor, dreptul bisericii de a avea averi peste tot, spu- 
nând că lucrul acesta este ceva potrivnic ideilor moderne de 
acum, şi se citau exemple de legi, de amortizări, de seculari- 
zări, de ingerințe şi de violențe cari s'au comis din partea au- 
torităților de Stat, într'o ţară sau alta. 

De pe urma acestor abuzuri sau imixtiuni, pe cari le ca- 
lifică foarte aspru însuş Lessing, liberul cugetător, spunând că 
Febroniu care a formulat și justificat această procedură nu a 
făcut altceva decât să lingușească patimile principilor şi nu 
poate deriva nimeni titlul de a afirma, că biserica nu are drep- 
tul de a poseda peste tot. Pe Iosif al II-lea pentru această por- 
nire de a se amesteca în mânuirea afacerilor bisericii, însuș 
prietenul său Frederic, regele Prusiei, îl numia : Fratele meu 
„Sacristan (crâsnic făt)“. 

D-lor senatori, doresc să termin. Inaintea noastră avem 
un proiect de lege, care este mai mult sau mai puțin fătul inte- 
lectual al d-lui ministru Lapedatu. 

De cinci ani s'a sbătut să vadă lumina zilei şi în sfârşit, 
bun sau rău, stă în fața d-voastră, pentru ca să-i dați consacra- 
rea, să-i dați dreptul la vieață, să-i chiezășuiţi viabilitatea. 

Eu aş recomanda d-lui ministru, pe acest făt intelectual, 
pe acest copil al său să-l primească cât mai bine, ca să fie surâ- 
zător, să aibe linii, trăsături regulate și frumoase şi să ne zâm- 
bească nouă tuturor, pentru ca noi, capii confesiunilor, care 
suntem interesați asupra viitorului său, să-i putem da botez ro- 
mânesc în acest Senat, şi d-voastră, d-lor colegi, să puteți ține 
lumânarea aprinsă la acest botez, pe care îl vom da noi, șefii 
confesiunilor. 

Altfel acest proiect va fi un copilaş, care cu un ochiu 

râde şi cu altul plânge, şi cedeţi-mă, vă face întrucâtva impre- 
sia unei stârpituri. Nu vreau însă să osândesc pe nimeni. 

Eu rog pe bunul Dumnezeu, ca din sferele senine ale 
raiului su ceresc, ale dumnezeirei, să trimeată  luceafărul 
blând al păcii, care cu văpaia sa dulce să cuprindă toate inimi- 
le, şi ale guvernului și ale noastre ale tuturor, pentru ca să al- 
cătuim o lege bună, care să concilieze interesele tuturor și să 
nu lezeze drepturile nimănui. Noi episcopii, d-le ministru, do- 
rim să fim ca şi lampafadorii din trecutul elin, care își dau tor- 
ţa aprinsă din mână în mână, ca s'o depună pe altarul Zeului : 
Noi am dori, ca neturburați, în liniște, având împrejurări priel- 
nice de activitate apostolică, să putem depune focul dragostei 
de neam și dragostea pentru Dumnezeu și legea lui, s'o depu- 
nem zic pe altarul lui Dumnezeu, şi cu inimă împăcată să ne 
putem, la sfârşitul vieţii, înfățișa înaintea lui Iisus Christos, 
ca să ne dăm seama de faptele noastre. Daţi-ne prilejul, d-le 
ministru, să ne vedem de munca apostolică, fără să fim expuși 
la lupte de guerilă la sate, cum fatal ar fi, dacă se va trece a- 
cest proiect de lege. Principiul să fie : neminem laedere, suum 
cuique tribuere. Acesta este dreptul absolut, acesta este drep- 
tul suveran. așezat pe principiul de dreptate imuabilă la baza 
Constituţiei bisericilor, cărora voiţi să le asiguraţi dreptatea 
şi libertatea, prin proiectul actual. (Aplause). 

D-lor senatori, fără să vreau, mă văd obligat să iau cu- 
vântul la discuţia legii cultelor. Cum noi nu facem și nu urmă- 
rim sub nici o formă şi în nici un chip vre-o politică religioa- 
să, lucru care s'a văzut și din cuvântarea aprobată și aplaudată 
de d-voastră, a reprezentantului cultului mozaic la legea în 
discuție, am crezut de prisos să mai iau și eu cuvântul la des- 
baterile acestei legi. 

De altfel, o recunosc dinainte, în esența ei, legea e bună 
şi bine venită, și dacă d. ministru al cultelor va accepta cele 
câteva modificări propuse spre a face dintr'insa o lege de bună 
armonie şi înțelegere pentru interesele administrative și orga- 
nizatorii ale tuturor cultelor, am convingerea că această lege 
va însemna un moment de progres și, în viitor, de însemnătate 
istorică pentru ideia de consolidare care se urmărește printr'o 
apropiere frățească între toţi cei sortiţi să sălășluiască de aci 
înainte, și pentru totdeauna pe tot întinsul plaiurilor reunite 
cari sau întregit până la Tisa și până la Nistru pentru a da 
România-Mare. | 

Dar tocmai atunci, când noi am avut o atitudine de bună 
înțelegere pentru marile interese ale țării, ne-am trezit în şe- 
dința de Vineri, ia așa, din cer senin, cu o avalanșă de cuvinte 
grele aruncate împotriva noastră de P. S. S. Episcopul Roma- 
nului. | 

Pentru a pune Statul în gardă împotriva încrederei ce 
ne-o arată și nouă piin legea cultelor așa cum o acordă tuturor 
cultelor minoritare, s'a căutat să se facă psihologia specială a 
evreilor, spre a se dovedi că din cauză că sufletul lor este plin 
'de antiteze, nu se va răuși să se „canalizeze, să se statorniceas- 
că şi să se pună în serviciul țării şi a societății calitățile alese 
ale poporului evreesc“. 

P. S. S. a căutat să facă psihologia sufletului  evreesc. 
Au mai făcut şi alții această psihologie vorbind de unele anti- 
teze ale sufletului nostru, dar aceia erau laici și au găsit anti- 

tezele în alte cute ale acestui suflet. „S'ar părea, s'a spus dela 
această tribună, că poporul evreu e cel mai credincios, şi mai 
devotat lui Dumnezeu ; dar e în aceeaș vreme cel mai străin de 
creațiunea lui Dumnezeu, dacă nu aparține poporului evreu“. 

Cel mai străin de creațiunea lui Dumnezeu, noi care am 
pornit să-l căutăm şi lam găsit pentru noi şi pentru omenirea 
toată ? Sună fals aceasta, chiar şi pentru urechea unui laic, care 
nu cunoaște în amănunt tot istoricul monoteismului şi nemă- 
surata contribuție ce au adus-o evreii la statornicirea între oa- 
meni a marilor credințe morale. Noi, cari am adus cel dintâi 
în omenire respectul pentru vieața omenească, noi suntem stră- 
ini de creaţiunea lui Dumnezeu ? Noi cari am  propovăduit 
aceeaşi iubire pentru străin ca şi pentru băștinaș! (vezi Bi- 
blia c. III, cap. 19, vers. 34). 

Noi străini de creațiunea lui Dumnezeu, noi carı am a- 
vut grijă prin lege până și de vită, și am poruncit, ca și ea să 
aibă parte de ziua de odihnă? Nu se poate susține cu dreaptă 
nepărtinire, că noi suntem străini de creațiunea lui Dumnezeu, 
noi cari am venit cu concepţia înaltă a omului, a omului gene- 
ric, făcut după chipul și asemănarea lui Dumnezeu. 


„Poporul acesta s'a mai spus, este cel mai idealist şi în 
acelaș timp cel mai materialist“. Nimic mai departe de reali- 
tatea cea adevărată. Vorbim firește de popor, în toată curgerea 
vieţii sale istorice. Când s'au așezat in Palestina, evreii erau 
un popor mare. Pe vremea aceea un popor de vreo 700.000 câți 
erau, era un popor mare. Puteau să pornească şi ei războaie de 
cucerire. N'au făcut-o, deși atunci au făcut aceasta toate po- 
poarele, şi mari şi mici. Ei însă şi-au urmărit idealul lor etic. 
Au muncit în sudori pământul, ca să trăiască, și în orele de 
odihnă au stat la umbra smochinului în meditații senine, cân- 
tând psalmi de preamărire a Domnului spre chipul spiritual al 
căruia, căutau să se înalțe prin credințe morale şi de dreptate 
pentru toți. 


In istoria acestui popor nu veți găsi războaie de cuce- 
rire. Cele mai crâncene războae le-a dat pentru apărarea patri- 
moniului strămoșesc, dar să râvnească şi să se războiască spre 
a cuceri patrimoniile altora, acest lucru îl veți căuta în zadar 
în istoria poporului evreu. Un popor al cugetării morale, al 
credințelor ideale, asta am fost, dar nici de cum un popor ma- 
terialist. Că luptă evreii de azi pentru a aglomera averi, e ade- 
vărat. Dar cine şi care popor nu o face? 

Pentru evrei, pentru poporul evreu ca atare, averile nu. 
sunt, mau fost niciodată, nici scop, nici mijloc. Pentru ei, ba- 
nii au fost întotdeauna o necesitate organică pentru a putea 
trăi în împrejurările în cari trăiesc de aproape 2000 ani. Desră- 

dăcinați dela căminul lor strămoșesc, alungați când dela răsă- 
rit ia apus, când dela apus la răsărit, nicăiri îngăduiți să se aşe- 
ze solid şi statornic, nicăieri îngăduiți să cumpere un petec de 
pământ care să-i hrănească și să-i ocrotească, priviți pretutin- 
deni ca străini și musafiri nedoriți, bănuiţi, și ținuți sub teroa- 
re de feudalii cari, se slujeau de ei pentru a exploata țărănimea 
şi poporul, totdeauna expuși să fie aruncați peste hotare, ave- 
rile erau pentru dânşii singura salvare. Plăteau ca să-și răs- 
cumpere dreptul de a rămânea locului, sau se serveau de ave- 
rile cu cari plecau, ca să-și poată cumpăra aiurea undeva un 
ioc vremelnic sub soare. Acesta este materialismul  evreesc. 
Am voit să trăim și am făcut ceeace popoarele ne-au silit să 
facem, ca să ne putem strecura printre ele în curgerea vremu- 
rilor. Dar am rămas, chiar și atunci când am fost siliți să urcăm 
printre limbele de foc ale rugurilor medievale, am rămas sta- 
tornic legați de credințele și idealurile noastre. Marea noas- 
tră tragedie a fost că am pierdut pământul de sub picioare ; de 
atunci avem toate vinele şi toate păcatele. Cei mai tineri dintre 
d-voastră, sper că sunt încă destui dintre aceștia în Senat, vor 
vedea după 20 ani cum va fi evoluat din nou poporul evreu 
spre marile sale idealuri. Intrebați pe Sanctitatea Sa Patriar- 
hul României și are să vă spună ce materialiști sunt evreii, și 
cei din România, pe cari i-a găsit la plug şi la muncă în gospo- 
dăriile lor țărănești din coloniile evreești din Palestina. 

„Suntem s'a mai spus, cel mai solidar popor față de ori- 
ce atac extern ar veni asupra lui, dar şi cel mai învrăjbit în 
familia sa proprie“. 

Un adevăr pe care îl recunoaştem și îl subscriem. 

Dar care popor e altfel? Ce lupte aprige nu se dau aici 
între partidele din aceiaș familie românească, lupte cari ştiţi 
că merg câte odată până la grele amenințări. Dar a fost dea- 
juns să se producă hotărîrea dela Geneva, pentru ca solidari- 
tatea națională să fie unanim manifestată în Parlament, în pre- 
să și în opinia publică a țării. Aşa e vieața de popor, și poate 
că e bine să fie așa. Iată aci cu prilejul legii ce desbatem se dau 
lupte grele între frați. Totuși a avut şi cu acest prilej P. S. S. 
Episcopul Hossu momente, când vibra și emoționa, prin cal- 
dele sale manifestări de solidaritate națională. 

Ne ridicăm însă cu toată hotărârea, când ni se spune că 
deși „cultul nostru se bazează pe Thora, pe muncă și pe binefa- 
cere, suntem totuş cel mai egoist popor“. Popor egoist, noi cari 
cei dintâi, cu mii de ani în urmă, am suprimat sclavia şi nu nu- 
mai pentru noi, ci și pentru sclavii străini cari se refugiau la 
noi, cărora legea poruncia să li se dea adăpost şi ocrotire. 

Popor egoist, noi cari pe vremea barbariei păgâne am 

poruncit „şi dacă un străin va petrece între voi, pe pământul 
vostru, pe el să nu-l asupriți“. (Biblia cart. 3-a, C. 19, v. 33). 

Popor egoist, noi pentru cari cea mai înaltă concepție 
etică a fost concepția dreptății absolute : „ceeace nu-ți place 
ție, să nu o faci altuia“. 

Egoişti suntem fiecare ; poate să fie şi între noi egoişti 
cari trec de măsura obișnuită, cum sunt de aceștia la toate po- 
poarele. Nici nu se poate concepe vieața individului fără ego- 
ism. Prin firea lucrurilor, sub imperiul împrejurărilor în care 
se desfășoară vieaţa, omul ca oricare alt animal, sub porunca 
instinctului de conservare, e egoist. Altruismul e  creațiune 
omenească, e în bună parte creaţia noastră. El a rezultat din 
milă, din iubire și din simțul nostru de dreptate. A putut să fie 
Moisi de o bunătate care a trecut dincolo de toate hotarele ; a 
putut să meargă Isus în altruismul și iubirea lui de oameni 
până la ultimul sacrificiu ; au putut profeții să se lase lapi- 
daţi pentru a propovădui iubirea și dreptatea ; au putut apos- 
tolii să trăiască toate caznele, dar să cheme pe oameni la iubi- 
rea aproapelui și la mântuirea sufletului ; au putut să se des- 
brace de orice urmă de egoism toți marii învățători ai omeni- 
rii ; dar oamenii de toate zilele sunt și nici nu se poate să nu 
fie egoişti. Să se facă însă din aceasta un reproş special poporu- 
lui evreu constituie o nedreptate. 

Și ceeace ni se mai adaugă ca un ultim păcat, e că „po- 
porul evreu nici azi nu s'a fixat şi este încă rătăcitor“. Adevă- 
rul e că noi ne-am fixat de mult, cu mii de ani în urmă, și au 
venit cuceritori cari au râvnit la petecul nostru de ţară. Şi 
fiindcă în această luptă pe vieață și pe moarte am aruncat totul 
în cumpănă și am făcut jertfe cum nu le-a cunoscut până a- 
tunci istoria, fiindcă chiar după ce ne-au strivit n'am renun- 
țat la libertatea noastră națională, dușmanii ne-au alungat și 
ne-au aruncat în această rătăcire fără sfârşit printre popoare. 

Iar Messia pe care-l aşteptăm, acela numai macabeu nu 
este. Acest Messia e marea noastră concepție morală : e Drep- 
tatea, aceeaș pentru toți. De acest Messia ne vorbește profetul 
Isaia : „ vor zidi case şi vor locui în ele ; vor sădi vii şi vor 
mânca fructul lor. Nu vor zidi ei şi altul să locuiască ; nu vor 
sădi ei şi altul să mănânce. Nu vor munci în deșert. Lupul şi 
mielul vor paşte împreună“. Acesta e Messia pe care îl aștep- 
tām pentru noi şi pentru omenirea toată. Dreptate și libertate, 
in pace și frăţie, mielul şi lupul să pască împreună. 

Am stat izolați, e adevărat ; dar nu noi ne-am izolat. Ce- 
tiți istoria tuturor popoarelor și veți vedea, că în toate vremu- 
rile popoarele ne-au ţinut la distanță. Totuș noi aici am stat 
totdeauna alături de popor în ritmul vieţii acestei ţări. In cu- 

vântarea mea dela Mesaj am arătat în ce bună frăție evreii din 
Moldova şi din Valachia au stat cu folos la nevoie alături de 
români, când au năvălit Turcii de au pus capăt Zaverei din 
1821. Am arătat acolo cum au împărtășit evreii de aici avân- 
turiie revoluționarilor dela 1848, când pictorul Rosenthal, ca 
să citez numai unul, a fost ucis în casne grele de unguri cari 
Pau prins în Ardeal, fiind trimis la frații de acolo de Roseti 
şi tovarășii săi. 

Când marele Cogălniceanu a chemat pe evrei, prin a- 
fişe publicate în idiș, să intre în ritmul vieţii românești, să 
intre în şcolile țării şi să-și apropie limba românească, evreii 
au răspuns la chemare și au alergat tot mai mulţi în şcolile 
ţării. A venit în 1896 legea şi ne-a alungat. Noi însă am per- 
severat. Am creat şcoli cu mijloacele noastre şi am căutat să 
intrăm în ritmul vieții țării prin îmbrățișarea mai departe a 
limbii şi culturii românești. 

Dar nu numai că am stat în ritmul vieții ţării în toate 
vremurile şi împrejurările, dar am continuat să rămânem cre- 
dincioși acestui ritm, chiar şi atunci când împrejurările ne-au 
silit să plecăm în mai departe rătăcire, spre a căuta pâine şi 
adăpost pe alte meleaguri, peste țări și mări întinse. Între: 
baţi pe d. dr. Anghelescu, ministrul şcolilor şi vă va spune 
cu câtă J-agoste a fost îmbrățișat şi de cât folos i-au fost e- 
vreii romani în America, când s'a dus acolo să facă propa- 
gandă pentru ţară în zilele grele când inica Românie a trăit 
marea ei tragedie. 

Legea cultelor face și față de noi o operă de bună ad- 
ministrare a dreptății şi va aduce reale foloase țării, pentru- 
că va canaliza, va statornici şi va pune și mai mult în servi- 
ciul ţării și al societății calitățile alese, pe cari și P. S. S. 
Episcopul Romanului le recunoaște poporului evreu. (Aplause). 


X XX 

MARELE DISCURS 
AL I. P. S. MITROPOLIT NICOLAE 


D-le președinte, d-lor senatori, în marea operă de con- 
solidare a Statului nostru românesc, începută îndată după în- 
cheierea păcii şi pe care d-voastră sunteți hotărîți să o desă- 
vârșiţi, legea cultelor, prezentată pe biuroul Senatului de că- 
tre d. Alexandru Lapedatu ministrul cultelor, însemnează 
pe lângă un pas făcut înainte pe acest teren, totodată și pu- 
nerea în discuțiune a unei probleme din cele mai complexe și 
mai vitale pentru România. 

Este problema religioasă. i 

In mijlocul unui popor, ale cărui convingeri adânci creş- 
tineşti fac parte chiar de la origina lui din însăș ființa sufletu- 
lui său şi alcătuesc cea mai solidă temelie a vieții sale întregi, 
este firesc ca, pe lângă chestiunile de ordin național, problema 
religioasă să constitue obiectul celui mai viu interes și al celor 
mai înalte preocupațiuni ale noastre. 

Cu aceste preocupațiuni, d-lor senatori, noi nu ne găsim 
în urma, ci ne găsim la înălțimea zilelor noastre şi a nevoilor 
lor. 








Inainte de aceasta cu abia câteva luni, Parlamentul 
unei mari națiuni, pasionat de o veche şi puternică tradițiune 
creștinească, a avut prilejul că se ocupe de problema reli- 
gioasă a țării pe care o reprezintă. După închiderea discuțiu- 
nilor am avut plăcerea să citesc un articol al fostului pre- 
mier Lloyd George, care, tălmăcindu-şi impresiunile, spunea, 
că nici când după răsboi Parlamentul englezesc nu şi-a spus 
cuvântul său cu atâta seriozitate şi cu atâta demnitate ca în 
chestiunea religioasă. 

Nu pot să știu, d-lor miniștri, dacă veți găsi temeiuri 
suficiente, pentruca şi d-voastre, să aveţi tot asemenea satis- 
facțiune, pe urma discuțiunilor urmate în Senatul ţării noas- 
tre, cu privire la proiectul de lege a cultelor. 

Eu ţin totuș să vă mulțumesc, și să mulțumesc în deo- 
sebi d-lui ministru al cultelor, pentrucă ne-a prezentat acest 
proiect de lege, nu fiindcă aş fi mulțumit întru toate cu cu- 
prinsul lui, căci are părți care trebuiesc întregite sau îmbu- 
nătăţite ; dar îi mulțumesc pentrucă proiectul d-sale a avut 
darul să trezească faţă de problema cultelor din țara noastră, 
un interes pe care mulți, copleșiți de impresiunile zilei, altfel 
poate nu l-ar fi manifestat. 

Și dacă în decursul discuțiunilor ați putut constata, nu 
odată, divergințe de păreri între reprezentanţii cultelor, vă 
rog să credeți — și sper să am consimțimântul reprezentan- 
ților tuturor cultelor când vă fac rugămintea de a crede, — 
că aceste divergințe dintre noi în definitiv nu sunt decât di- 
ferite puncte de vedere interpretative al aceluiaş simțimânt al 
datorii şi răspunderii morale, ce-l simțim în conștiințele noas- 
tre, de a contribui fiecare cu ce avem mai bun și mai sfânt în 
așezămintele noastre eclesiastice, la progresul iubitei noastre 
patrii comune și la binele sufletesc al credincioșilor ei cetăţeni. 
(Aplause prelungite). 

Factorul religios, d-lor senatori, plantat și cultivat în 
pământul şi în sufletul acestei țări, deopotrivă de binecuvân- 
tate de Dumnezeu, constitue elementul comun care, pe lângă 
toate deosebirile, face totuși legătura între activitatea dife- 
ritelor culte. Desvoltarea minunatelor puteri ale religiunii, 
în sufletele și în viața oamenilor, o consider eu mai necesară 
«Stăzi decât oricând altă dată. : 

Eu nu mă plâng, în rând cu atâția alții, că timpul nos- 
tru ar fi neprielnic şi ingrat față de propaganda religioasă. 
Nu, timpul nostru cu toate problemele şi întrebările lui, cu 
toate adâncile lui frământări, poartă în sine germenii unei 
noi vieți. Noi trăim întrun timp profetic, cu indicațiuni că- 
tre viitor, și eu mulțumesc lui Dumnezeu că ma învrednicit 
să trăiesc într'un timp atât de mare și atât de interesant și 
sub raport religios, ca cel de astăzi. (Aplause prelungite). 


Totuși, nu vreau să trec cu ochii închiși pe lângă re- 
lele de care este bântuită epoca noastră. Pe lângă relele care 
dăihuiau încă înainte de răsboi, rezultând dintr'o cultură şi 
civilizațiune unilaterală, din concepțiuni de viață cu totul 
materialiste, din motive care avizau pe om exclusiv la cadrele 
traiului pământesc, nesocotind drepturile imprescriptibile ale 
sufletului și închizând isvoarele de inspiraţie ale lui, pe lângă 
aceste rele, — zic, — s'au adăugat ravagiile ce le-a produs în 
suflete crâncenul răsboi prin care am trecut, cu' tot convoiul 
lui de mizerii şi suferințe fizice şi morale. 

Unde este doctorul care ar putea să aducă vindecare? 

Cel ce este băgător de seamă la sbuciumul de astăzi a! 
oamenilor, al popoarelor şi Statelor, cel ce observă neputința 
morală în care se zbat pentru a găsi un echilibru vieţii aces- 
teia în care clocotesc atâtea patimi, acela simte profund cât 
de necesar, cât de indispensabil — fiindcă nu poate să fie în- 
locuit prin nimic — este ajutorul pe care îl poate da acestei 
omeniri, singur Domnul şi Mântuitorul Isus Hristos şi Sfân- 


ta Lui Evanghelie. (Aplause prelungite). De câte ori manda- 
tarii guvernelor şi națiunilor se despart cu frunțile încreţite 
şi cu griji apăsătoare în inimi de a nu fi găsit soluții şi ieşiri, 
văd pe Mântuitorul apărând în haina albă din dimineața In- 
vierii, în areopagul neamurilor, şi repetând apăsat cuvântul: 
„Fără de mine nu puteți face nimic !“ 

Şi atunci d-lor senatori, concluziunea care se desprinde din 
acest cuvânt, pentru noi slujitorii altarului trebuie să se pres- 
chimbe în acea râvnă sfântă care să dea glas amvoanelor, să des- 
morțească conştiințele adormite, să le sfințească cu darul lui 
Dumnezeu, făcând să amuțească patimile şi să se sălășluiască în 
locul lor pacea, dreptatea și iubirea. 

O spun pentru toate cultele, că nici când n'a fost via Dom- 
nului, mai largă, hotarele ei mai cuprinzătoare şi ogorul ei mai 
setos după cuvântul şi darul Domnului, ca astăzi. 


Dar noi, cum ne zbatem ca să ieșim la liman — şi câte 
greutăți întâmpinăm ! Cine ar îndrăzni să ne arunce ofensa, că 
în ţara noastră nu s'ar pune destule silințe pentru îndreptarea 
lucrurilor ? Nu asistăm noi la reforme puse la cale în toate do- 
meniile şi pe toate tărâmurile vieții“ publice ? Reforme agrare, 
reforme judiciare, reforme administrative, reforme financiare, 
refacerea căilor ferate etc., etc. Toate acestea sunt necesare. 


Dar mai presus de toate acestea cea mai necesară mi se 
pare reforma morală, refacerea sufleteior, întărirea caractere- 
lor. (Aplause). Pentrucă fără de acestea, toate celelalte refor- 
me, ori cât de necesare ar fi, sunt lipsite de chezășia succesu- 
lui și a durabilității ; legile nu pătrund, organizaţiunile stau 
locului, proiectele se dărâmă şi toate bunurile culturii şi ale ci- 
vilizațiunii, fără de forța morală a sufletelor, atârnă în vânt. 


N'am intențiunea să fac o cuvântare de amvon; totuşi nu 
pot înitrelăsa a spune dela această tribună a neamului, că prea 
sfidătoare s'au arătat simptomele, răslețe ce e drept, ale deca- 
denţei şi la noi ; prea s'au sporit abaterile grave dela datoria 
în serviciul ţării şi în chivernisirea bunurilor ei ; exhibițiuni de 
o brutalitate dureroasă, dar străine de elementul permanent al 
sufletului românesc, şi-au făcut urâta lor apariţie și la noi. Ce 
să mai zicem de luptele și împerecherile între cei ce ar trebui să 
se iubească ca fraţii și înfrățindu-și puterile să lucreze la con- 

solidarea țării și la combaterea tendințelor destructive, a ele- 
mentelor disolvante şi a vrăjmașilor dinlăuntrul şi din afară de 
hotarele ei ?! 

D-lor senatori, noi nu suntem un popor sărac în idei, dar 
mi se pare că astăzi suntem prea săraci în ideale, şi mai ales în 
oameni de ideal. Şi tocmai de aceștia avem cea mai mare și cea 
mai urgentă nevoie. Oameni întregi, caractere morale  neîn- 
frânte, suflete renăscute, conștiințe purificate, cari să știe in- 
terpreta scopurile vieții şi să aibă tăria morală de a le traduce 
în fapte ! 

Dar prin ce să-i creăm ? 

Pe achizițiile tehnice şi pe bunurile culturii externe nu- 
mai nu poţi clădi o viață nouă, cu oameni sufletește renăscuțţi. 
Pentru aceasta îţi trebuiesc puteri morale. „Inimă curată“ zi- 
dită în pieptul fiecăruia, duh drept înnoind înlăuntrul tuturora, 
puterea de prefacere a credinţii, contactul cu Dumnezeu, devo- 
tamentul nețărmurit față de voia Lui cei sfântă, grație și putere 
de sus — iată ce ne trebuiește pentru reforma sufletelor. (A- 
plause prelungite). 

Şi atunci, îngăduiți-mi vă rog, ca să fac de la acest loc, 
un cald apel către preoțimea întreagă a ţării noastre, rugând-o 
cu cuvintele apostolului Pavel ca să trezească darul care este 
în sufletul ei, să se pătrundă de acel sfânt apostolat care singur 
este în stare să topească ghiața negaţiunii și a scepticismului 
din suflete, de acel misionarism militant, care el are putinţa să 
coboare idealitățile credinței în realitatea vieţii de la noi. Prin 
dragostea, prin devotamentul şi entuziasmul credinței noastre, 
trebuie să smulgem sufletele din lumea aceasta relativă, provi- 
zorie şi imperfectă, din lumea urei care învrăjbește, a forței 
care distruge şi a interesului care scoboară, şi să le înălțâm în 
lumea ceslaltă, a spiritului care luminează, a perfecțiunii care 
înalță şi a jertfei care îndumnezeiește. 


Pentru a fi purtătorii acestui entuziasm al credinţei, ne 
trebue mai întâi de toate o condiție esenţială, aceea de a ne iden- 
tifica noi înşine cu idealul Evangheliei, pe care avem să-l pro- 
povăduim. A fost necesar să se întrupeze Fiul lui Dumnezeu ca 
să descopere oamenilor adevărul mântuirei ; întocmai așa tre- 
buie ca acest adevăr să se întrupeze și să ia ființă văzută în a- 
ceia cari şi-au luat însărcinarea să-l binevestească altora. As- 
tăzi nu este destul să spui că a vorbit cândva Dumnezeu prin 
proroci și prin apostoli ci trebuie să faci pe oameni să simtă că 
şi prin tine le vorbeşte astăzi Dumnezeul lor. 

A 'doua condiţiune, necesară pentru un apostolat la înăl- 
țimea vremurilor noastre, este ca preotul să-şi agonisească o cât 
mai largă și mai temeinică cultură. Ştiu bine că Apostolii n'au 

umblat la școală nici în Atena, nici în Alexandria, nici în Tia- 
tira, nici în alte părți, ci darul lui Dumnezeu lucra printrînșii 
căci cele slabe ale lumii le-a ales Dumnezeu ca să biruiască pe 
cele tari. Nici nu sunt aderent al fetișismului culturii, ca să cred 
că cultura singură ar putea mântui pe om. Totuși, îmi dau bine 
seama că un ideal, care ne chiamă spre culmi atât de înalte ale 
cugetării și vieţii, cum este idealul Evangheliei, nu poate să 
fie reprezentat în mijlocul lumii și vieţii complexe de astăzi, 
decât dacă preotul va fi un om bine și sub raportul culturii, dacă 
el însuș va fi un om cult, chiar foarte cuit. 

In legătură cu aceasta, dați-mi voie d-lor miniştri, să vă 
sclicit bunăvoința d-voastră, pe care de altfel nu ni-ați de- 
tras-o nici până acum, pentru a ne acorda un concurs material 
și moral larg din partea Statului, pentruca să putem organiza 
cât mai bine și mai corespunzător cerințelor vremii de astăzi, 
institutele de pregătire a clerului nostru, şi să putem scăpa de 
sub grijile traiului zilnic pe apostolii neamului, griji cari ade- 
seori prea de timpuriu le taie aripile însuflețirii și ale aposto- 
ivtului pe care ar trebui să-l desfășoare. (Aplause prelungite). 

Toate acestea nu le solicit dintr'un interes egoist al Bi- 
sericii sau al clerului, ci în folosul real și bine priceput al nea- 
mului și al țării. Este limpede că cultura superioară îl va ajuta 
pe preot să se ştie orienta mai precis și mai sigur în referin- 
tele vieţii ; îl va face să înțeleagă mai bine mentalitatea oame- 
nilor de astăzi și-i va da putinţa să găsească calea cea mai bună 
pentru a apropia.de ea adevărul evangheliei. Cultura mai supe- 
rioară le va sta la îndemâna preoților, pentruca să cunoască mai 
temeinic lipsurile și nevoile societăţii și să găsească mijloacele 
cele mai potrivite pentru alinarea lor, perfecționându-șşi treptat 
metodele de păstorire şi încălzindu-și mereu idealismul aposto- 
latului lor. 


Noi vrem să trăim în veacul nostru şi nu ne simțim străini 
de nici una din achiziţiile culturei şi civilizației epocei noastre. 
In acelaș timp, însă, vrem să fim legaţi indisolubil cu sufletele 
noastre de Mântuitorul căruia îi slujim şi de Evanghelia Lui. 

Intr'adevăr, ce progres vom fi atins și ce fericire se va re- 
vărsa asupra poporului nostru, când fiecare preot al său va fi 
o sinteză personificată a credinței şi a culturei deopotrivă. 

Pe acest preot-sinteză, din amintitele mari puteri ale vie- 
ţii şi progresului, îl văd eu reprezentant tipic al celei mai lu- 
minoase, mai strălucite și mai adevărate tradiţii culturale, tra- 
diții de viaţă, trăită profund, chiar dacă formele e1 de înfăţişare 
au fost mai simple, mai modeste, — a neamului nostru, în su- 
fletul căruia s'a închegat din adânci experiențe seculare, care 
aduc pe un popor în contact cu însăşi temeliile vieţii, şi din as- 

piraţiile către lumină, proprii minții clare și simțirii vii cu care 
a înzestrat Dumnezeu pe români, din aceste elemente — zic — 
s'a închegat organic în noi acea superioară și imperturbabilă ar- 
monje intre credinţă şi cultură, care şi-a pus pecetea ei dealun- 
gul veacurilor pe sufletul neamului nostru și căreia noi arde- 
lenii îi dăm expresiune în frumoasa vorbă : „Legea româneas- 
că !“ (Aplause). 

Tendința spre armonie, care este o esenţială trăsătură a 
caracterului nostru de rasă și care se evidențiază în toate ra- 
murile de activitate şi de gândire ale ţăranului nostru — în te- 
săturile lui, în crestăturile de-pe lemn, în poezia lui popu- 
lară, în felul cum își întocmeşte gospodăria, în felul cum își 
potrivește găndurile despre raporturile sale cu lumea și cu se- 
menii săi, — această tendință spre armonie s'a obiectivat și în 
Legea românească și ca o binecuvântare a păcei, s'a întrupat în 
acea minunată sinteză, care a'exclus orice conflict între credința 
şı cultura noastră națională. 


Această admirabilă tradițiune culturală obligă pe inte- 
lectualii noştri să fie interpreții luminaţi ai ei înaintea poporu- 
lui care e fericit când se poate edifica prin exemplul celor aleşi 
ai săi. 

Nu este om de carte între noi acela care pângărind o 
sfântă moştenire sufletească a neamului, seamănă în mod cri- 
minal otrava îndoielei, care descurajează, negațiunea și ateis- 
mul, care ucid sufletele. (Aplause). Ci, adevărat om de carte 
este numai acela care, păstrând legătura cu tradițiile mari de 
cultură ale neamului său, prin studiu temeinic și printr'o muncă 
asiduă deslușind tainele naturii, învățămintele istoriei și ade- 
vărurile filozofiei, ajunge să profeseze o astfel de concepție 
despre lume şi viață, care, ca steaua magilor, să îndrepteze min- 
țile către cele ideale, către o viață cu un cuprins sufletesc smuls 
din veşnicie. 

Eu, de câteori citesc ori aud vre-un cuvânt nepotrivit cu 
credința ca și cu cultura noastră, mă întreb : Oare ce amestec 
de sânge străin îl tulbură pe domnul ? 


Această psiho-sintetică notă a caracterului nostru de 
rasă şi a culturei noastre naționale, ne-a dat acel minunat e- 
chilibru sufletesc al neamului, care ne-a păstrat identici cu noi 
înșine în vâltoarea celor mai mari primejdii ; care ne-a dat răb- 
darea biruitoare în mijlocul celor mai apăsătoare suferinţe, şi 
ne-a întărit bunul simţ şi înțeleapta și singura orientare către 
misiunea noastră, atunci când de jurîmprejurul nostru o lume 
se cufunda în haosul bolșevismului. 

Eu am încredere în viitorul acesti popor, pentrucă am 
încredere în sufletul lui ancorat în veșnicie, de unde vine im- 

perativul categoric al vieții celei interpretate în raza de lu- 
mină a Provedinței divine. (Aplause). 

Acest echilibru sufletesc, în raport cu cei de alte cre- 
dinţe şi de altă limbă, s'a tradus într'o largă toleranță, care nu 
s'a desmințit nici o singură dată. Mai mult decât articolele în- 
scrise în legile țării, această toleranță, izvorând din firea blân- 
dă și bună şi echilibrată a poporului românesc, este garanţia 
cea mai sigură pentru o pașnică împreună viețuire a noastră cu 
celelalte culte și neamuri din țară. Exemplul ședinței de ieri, 
cu cei doi oratori, a fost clasic în această privință: Un repre- 
zentant al internaționalei catolice şi un reprezentant al inter- 
naționalei israelite au venit să facă apologii ditirambice, fie- 
care în sensul său, și acest Senat, reprezentând toleranța îngă- 
duitoare a poporului românesc, i-a ascultat cu răbdare până la 
sfârșit pe amândoi. 

Tinzând toate cultele noastre către scopurile ce le au, 
se vor bucura de respectul nostru față de munca ce o desfă- 
șură pentru credincioșii lor şi pentru întărirea patriei tuturora. 

Mai ales noi, cultele creștine, să nu uităm baza comună, 
pe care, pe lângă toate deosebirile ivite în cursul istoriei, totuși 
n'am pierdut-o nici astăzi. 

Cu cât meditez mai mult, asupra deosebirilor dintre con- 
fesiunile creștine, cu atât mai mult mă conving că cu toții sun- 
tem mai buni și mai tari în ceeace ne uneşte și în zarea unui 
viitor, mai apropiat sau mai îndepărtat, Dumnezeu știe, între- 
zăresc perspectiva luminoasă și îmbucurătoare a unirii tuturor 
cultelor în biserica cea sfântă a Mântuitorului, (aplause), în 
trupul cel mistic al Păstorului care viața și-a dat pentru răs- 
cumpărarea și isbăvirea tuturora. Sufletul meu refuză gândul 
sceptic, că promisiunea Mântuitorului, concretizată într'o rugă- 
ciune către Părintele ceresc : „Ca toți să fie una, precum tu Pă: 


rinte întru mine și eu întru tine, ca și aceștia întru noi una să 
fie“. (Ioan 1, 21) — că această promisiune ar putea să rămână 
pentru totdeauna o iluzie deşartă şi o chimeră înșelătoare. 

Printr'un continuu progres, în credința și viața crești- 
nească, pe temeliile evangheliei, văd apropiindu-se diferitele 
confesiuni din ce în ce mai mult într'olaltă. 

Gândiţi-vă la niște oameni care, vrând să urce un munte 
înalt, pornesc din diferite părți dela poalele acelui munte. Până 
ce se găsesc încă jos, ei stau departe unii de alții şi privirile le 
sunt oprite, de nu se văd. Cu cât înaintează mai mult pe munte, 
cu cât se apropie mai mult și într'oaltă. Iar când au ajuns pe 
culmea care îi ademenea, atunci stau unii lângă alții, îşi în- 
tind mâna şi se îmbrățișează frățeşte. (Aplause prelungite). 

Ași îmi închipuiesc eu că, printr'un continuu progres, 

printr'o pătrundere tot mai mult a cultelor de duhul lui Hris- 
tos, de idealul neistovit al evangheliei, se vor apropia din ce în 
ce mai mult într'olată pentru întronarea împărăției lui Dum- 
nezeu între oameni. 

Cât de puternic s'ar înfățișa atunci conștiința creștină în 
lume şi cu câţi sorți de izbândă ar putea să reacționeze ea îm- 
potriva curentelor vrăjmașe credinții ! 

Dar, fără îndoială, această unire nu poate să se realizeze 
decât pe temelia convingerilor legate de adevărul religios, in- 
tegral şi nefalșificat. Nu va putea să se înfăptuiască nici decum 
prin supunere oarbă sub o autoritate de jurisdicție şi de pre- 
tinsă infailibilitate, şi nici prin recunoașterea unui subiectivism 
care fărâmă în bucăţi adevărul obiectiv al credinții, ci se va 
realiza prin recunoaşterea și primirea adevărului, reușind să se 
închege pe temelia lui diferitele comunități creștine în adevă- 
rata biserică a lui Hristos. (Aplause). 

Eu văd cu multă bucurie trezindu-se un viu simțimânt de 
solidaritate între cultele creştine, acum după răsboi, un simți- 
mânt care şi-a găsit expresiunea în dorința de a se întâlni repre- 
zentanţii acestor culte și de a-și cunoaşte părerile cu privire 
la problemele creștinătății. Astfel am putut asista la mărețele 
congrese ale cultelor dela Stockholm și Lausanne. Eu mă simt 
fericit că am putut primi din partea Sfântului Sinod al Biseri- 
cii noastre încredințarea onorifică de a o reprezenta la congre- 
sul înălțător ţinut la Stockholm. A fost într'adevăr îmbucurător 
să vezi reprezentanți a zeci de confesiuni din zeci de țări, care 
până acum nu numai că nu au luat contact, dar când l-au luat, 
au luat contact dușmănos, întâlnindu-se ca să discute marile 
probleme ale vieții religioase și metodele ca să poată revărsa 
cât mai mult din Duhul lui Hristos în preocupările culturii și 
civilizațiunii de astăzi. 

Nu au fost aceste întâlniri — cum greșit au fost inter- 
pretate — un târg de conștiințe, nici compromisuri pe chestiuni 
dogmatice, ştiut fiind că numai cei ce n'au credință fac ches- 
tiunile de credință obiect de compromis ; ci s'au manifestat cu- 
rate şi serioase silințe pentru a ajunge la adevăr. 


lar dacă tu crezi că ești depozitarul acestui adevăr, — 
cum credem noi și eu zic că noi credem cu dreptate și cu con- 
vingere acest lucru despre biserica ortodoxă, — atunci fără în- 
doială tu ai obligația de a nu ascunde adevărul sub obroc, ci de 
a-l arăta tuturora şi de a sta în ajutor fraților tăi ca să ajungă 
şi ei la cunoașterea acelui adevăr. (Aplause). 

Eu cred că dacă sfântul apostol Pavel ar fi trăit astăzi, 
nu ar fi lipsit dela o ocaziune atât de strălucită pentru a măr- 
turisi pe Hristos şi adevărul Lui, cum i-ar fi oferit-o congresele 
dela Stockholm și Lausanne. 

Acestea le-am amintit în treacăt pentru a-mi clarifica o 
atitudine pe care am avut-o, nu la întâmplare, ci rezultând din 
anume principii cu cari eu mă identific. 

D-le președinte, d-lor senatori, după aceste considera- 
țiuni de ordin general, pe care am ţinut potrivit să le fac în le- 
gătură cu discuția asupra proiectului de lege pentru regimul 
cultelor din țara noastră, voi supune unei analize însuș cuprin- 
sul acestui proiect. Din capul locului țin să declar că sunt ade- 
rentul fără rezervă al principiului libertății de conștiință şi al 
principiului egalei îndreptățiri și egalei protecțiuni a tuturor 
cultelor. (Aplause prelungite). 

Pentru acest motiv, am întâmpinat cu simpatie deplină 
intențiunea d-lui ministru al cultelor de a reglementa în spirit 
perfect tolerant raportul dintre culte şi Stat, printr'o lege a- 
vând la bazele ei respectul convingerilor religioase și promi- 
siunea solemnă de a apăra și ajuta, cu toate mijloacele de care 
dispune Statul, realizarea idealurilor cu caracter religios şi mo- 
ral ale diferitelor culte din România. 

Fara îndoială, este şi în interesul cultelor ca să-și vadă 


asigurată existența, drepturile şi activitatea lor printr'o lege a 
cărei menire este să înlăture orice posibilități de conflicte între 
Stat şi culte, să creieze o bază largă și un câmp deschis activi- 
tății lor, între marginele intereselor superioare ale Statului, 
cari nu pot fi jicnite şi împiedecate ; să pună în armonie inte- 
resele cultelor între olaltă şi să statornicească acea linişte, bună 
înțelegere și frățietate, atât de necesară în primul rând marei 
opere de punere în practică și de adâncire a idealului Evan- 
gheliei mântuitoare. 

De aceea, noi primim bucuros, d-le ministru al cultelor, 
din cuprinsul acestui proiect de lege tot ceeace stă în confor- 
mitate cu principiul libertății de conștiință, cu principiul ega- 
lei indreptățiri și egalei protecțiuni a tuturor cultelor, dar re- 
fuzăm să primim, ori stăruim pentru îndreptarea acelor părți ale 
lui, cari nu întrunesc acest superior şi just criteriu. 

Noi suntem aceia despre care Evanghelia zice : „Fericiţi 
sunt cei ce flămânzesc şi însetoșează de dreptate“, şi nu dorim 
nici un privilegiu pe seama bisericii noastre, ci dorim să se 
șteargă toate nedreptățile față de ea, cari şi astăzi mai persistă 
și ies la iveală bunăoară în numărul redus al eparhiilor orto- 
doxe față de celelalte culte, în împărțirea disproporţionată cu 
numărul credincioșilor a ajutoarelor pe care le acordă Statul 
din visteria sa, şi în alte amănunte ale nedreptății mari din 
trecut. 

Noi vrem egală îndreptățire, şi ne bucurăm auzind că au 
cerut-o insistent şi reprezentanţii confesiunilor minoritare, de 

pe buzele cărora o mie și mai bine de ani nu ne-a fost dat să 
auzim nici o singură dată cuvintele de libertate de conştiinţă, 
egală protecțiune şi egală îndreptăţire ! (Aplause puternice). 

In tot decursul acestui lung period de timp în Ardeal, 
trei naţiuni şi patru confesiuni — cele şapte păcate de căpe- 
tenie, cum le numea mitropolitul Andrei Şaguna, — credeau că 
libertatea este o bunătate pe care milostivul Dumnezeu a lă- 
sat-o numai pe seama lor. Noi, eram cunoscuți ca existând pe 
acest pământ numai prin năpăstuirea şi nedreptatea cu care 
eram tratați ! 


Dar, Mare eşti Doamne, şi minunată este dreptatea pe 
care o cobori Tu... (vii aplause, îndelung repetate) cu milosti- 
vire asupra celor nedreptăţiți ! Am avut, d-lor senatori, în zi- 
lele acestea de discuţiune asupra proectului de lege a cultelor, 
marea satisfacție ca să văd pe cele trei națiuni şi patru confe- 
siuni — cele șapte........ cum le numia mitropolitul Şaguna — de- 
filând pocăite la tribuna acestui Senat al țării noastre... (a- 
plause prelungite), şi perorând cu emfază cuvinte entuziaste 
despre principiul libertăței de conştiinţă, despre egala îndrep- 
tățire şi protecțiune a tuturora. Slavă Ție Românie Mare, Tu 
frumoasă arătare a visurilor noastre, care ai avut darul să con- 
verteşti la sentimente mai creştinești pe toți aceia care nu cu- 
noşteau drepturi decât pe seama lor, (aplause prelungite), iar 
pe seama noastră numai nedreptăţi și asuprire ! 


Omeneşte vorbind, am avea dreptul la oarecari  resenti- 
mente ; dar noi suntem gata în clipa aceasta să uităm. Ba nu; 
să nu uităm ! Nu ar fi bine să uităm suferințele trecutului, pen- 
trucă în ele se cuprind fibre din inima noastră, fibre din viaţa 
strămoşilor noștri ; dar suntem gata în clipa aceasta să iertăm... 
(aplause entuziaste) pe cum cântăm în cântarea bisericească. să 
iertăm toate pentru Invierea Neamului nostru... (Aplause, ova- 
ţiuni). 

Dar din această senină contemplație a felului cum lu- 
crează dreptatea lui Dumnezeu în istorie, mă trezeşte d. senator 
Gyarlaş cu obiecțiunea, că situațiunea acordată prin Constitu- 
ţiune bisericii noastre, ca biserică dominantă, nu sar impăca 
cu principiul egalei indreptăţiri a cultelor. 

D. senator Gyarfaş a vorbit ca reprezentant al catolicilor 
şi al dorințelor lor în acest Senat. Să-mi dați voie să-i spun, că 
insăș biserica catolică, nu numai că nu este împotrivă, dar sus- 
yine teza bisericii dominante și reclamă pentru sine situațiunea 
de drept, ce rezultă din acea teză. 

In anul 1864 Papa Pius al IX-lea a publicat în ziua de 8 
Decemvrie enciclica „Quanta Cura“, la care a alăturat acel ce- 
lebru „Syllabus“, o listă de 80 de teze condamnate şi pe cari,. 

prin urmare, nici un fiu credincios al bisericei papiste nu are 
voe să le mărturisească, fără să cadă, sub anatemă şi fără să-și 
pună în primejdie mântuirea sufletului. A 77-a teză, formulâtă 
şi ea antitetic, ca toate celelalte, are următorul cuprins în 
românește : „In epoca noastră nu mai este de folos a socoti 
religia catolică — ca unica religiune de Stat, cu excluderea tu- 
turor celorlalte culte“. 


Teza aceasta a fost osândită, deci ea trebuie refuzată şi 
primit contrarul dela ea — după doctrina papei. Ori, formulând 
în mod pozitiv această doctrină rezultă, că biserica catolică re- 
clamă pentru sine dreptul de a fi considerată ca unica biserică 
de Stat cu excluderea tuturor celorlalte culte. 

D-le senator Gyarfaș, d-voastră v'ați declarat adept al e- 
galei îndreptățiri. Vă rog deci ca ceeace sunteți obligat să pre- 
tindeţi, conform bulei papale, pe seama bisericii catolice bine 
înțeles în State catolice, în condițiuni Similare și aplicând con- 
secvent principiul egalei îndreptăţiri, să nu refuzați nici pe 
seama bisericii ortodoxe... (Aplause furtunoase). La dincontră, 
combătând situația de biserică dominantă înscrisă în Constitu- 
ţiune, d-voastră vă găsiți împotriva unei teze doctrinare a bi- 
sericii papale şi în consecință cădeți sub prevederile de care 
este însoțită amintita bulă a Papei Pius al IX-lea (Vii aplause, 
ilaritate). 

D. Elemer Gyarfaș : Voi primi absoluțiune. 

I. P. S. S. Mitropolitul Transilvaniei, Banatului şi al ți- 
nuturilor ungurene locuite de români, Nicolae Bălan : Eu nu 
cred că papa își va renega doctrina şi prin urmare d-voastră vă 
găsiți într'o situațiune foarte jenantă. Pentru a scăpa din ea, 
eu vă rog foarte mult să nu mai combateți Constituția țării 
noastre şi să vă revocați punctul de vedere opozant față de bi- 
serica noastră dominantă. 

Dar d. Gyarfaș — eu i-am înțeles motivul obiecțiunei — 
a fost sedus de interpretarea care s'a dat în Apus noțiunei de 
„biserică dominantă“. Acolo a fi biserică dominantă înseamnă 
că numai tu ai dreptul să respiri pe lumea aceasta, iar toate ce- 
lelalte culte să nu aibă drept nici parte la bunătăţile şi favoru- 
rile pe care poate să le acorde Statul. 


Dar la noi soluțiunea bisericii dominante are cu totul alt 
cuprins şi alt înțeles, smuls din firea blândă și tolerantă a po- 
porului românesc. Această teză la noi nu însemnează nici de- 
cum favoruri şi privilegii, ci neîndreptățirea celorlalte culte, și 
nu însemnează nici că Statul nostru, ar avea un caracter cle- 
rical, cum se înțelegea în Apus. (Aplause puternice). 

D-le ministru al instrucţiunii, am avut mare mulţumire 
cetind în motivarea cu care ați însoțit proiectul de reformă a 

învățământului secundar, pe care l-ați trecut atât de frumos 
şi — sunt convins — în folosul culturii noastre românești, nu 
de mult prin Camera noastră, am avut, zic, mare mulțumire ce- 
tind acolo cuvintele : „România nu este un Stat clerical, dar tot 
aşa de adevărat este, că România nu este și nu trebuie să devină 
un Stat laic (pag. 94. (Aplause puternice). 


Noi, domnilor senatori, nu suntem un Stat clerical și nici 
noi, slujitorii altarului românesc, nu suntem clericali în înțele- 
sul politic al cuvântului. Spun răspicat, eu, Mitropolitul Ar- 
dealului, că clericalismul este tot ce poate îi mai străin de su- 
fletul şi intențiunile noastre. Clericalismul este o noţiune im- 
portată din Apus şi care nu se potrivește de loc cu referințele 
dela noi. In evul mediu în Apus, precum știți, existau două clase 
privilegiate : aristocrația şi clerul sau preoțimea. Când Statul 
modern s'a trezit la conştiinţa drepturilor sale, privilegiile me- 
dievale ale aristocrației și ale preoțimei au fost din ce în ce re- 
duse, şi atunci preoțimea de acolo s'a constituit în castă, în 
tagmă cu interese egoiste, pe care avea să le apere prin organi- 
zații şi mijloace politice în Stat. Dar la noi privilegii ?! In deo- 
sebi în Ardeal?! Dar n'am stat noi preoțimea alături de țăra- 
nul iobag ? Şi dacă avem vre-un privilegiu, este tocmai acest 
privilegiu moral de a fi suferit în rând cu poporul pe care l-am 
păstorit. (Aplause prelungite, îndelung repetate). 

Şi atunci de ce să fiu clerical? Să apăr latifundiile, pe 
cari niciodată nu le-am avut? (Aplause prelungite). Să apăr 
drepturile și privilegiile, cari nici odată nu ni s'au acordat ? 

D-lor, noi nu suntem împotriva reformelor cu adevărat 
democratice şi îndrăsnesc să afirm, că nu cred să puteți merge 
d-voastră cu reformele democratice așa de departe, ca să nu le 
poată aproba simțul democratic al preoțimii noastre. (Aplause 
puternice). 

Dar în acelaș timp credința și biserica noastră ortodoxă 
sunt atât de strâns împletite cu viața neamului românesc, încât 
ori unde acest neam și-a putut alcătui o organizație politică, a- 
ceasta a purtat în sine pecetea și sufletul credințelor noastre 
ortodoxe. Așa a fost în vechile principate și aşa este și astăzi. 

Iată motivele de ordin moral și național, pentru care am 
militat cu ocazia discuțiunii asupra proiectului de Constitu- 
țiune, să se primească formula de biserică dominantă. 

Noi, care am trăit în deosebi în Ardeal prin Biserica 
noastră ortodoxă mai mult decât prin orice altceva ; noi care 
ne-am legat cu toată văpaia sufletului de sfintele aşezăminte 
ale părinților noștri, noi am vrut să transmitem din această 
văpaie a credinței căldura unei iubiri quasi-religioasă şi asupra 
Statului nostru și prin această strânsă legătură între biserică şi 

Stat, am voit noi ca să facem poporul nostru să îmbrăţișeze ideia 
de Stat românesc, cu profunditatea pe care i-o dădea credința 
lui religioasă. (Aplause furtunoase, prelungite). 

Prin urmare o concepție cu caracter etic despre Stat ne-a 
servit nouă ca motiv să recomandăm formula bisericii domi- 
nante. 

Nu se trata de favoruri, nici de dominaţiuni politice și 
de privilegii cu excluderea celorlalte culte, ci era vorba de o 
concepție etică despre Stat. Bărbaţii de Stat nu pot să nesoco- 
tească factorul etic-politic, care rezidă în strânsa legătură din- 
tre Stat și biserica noastră națională. Fără îndoială, când cetă- 
țenii văd că Statul se identifică cu credința lor și o protejează, 
atunci şi ei vor avea cu un puternic motiv mai mult să se atașeze 
la Statul for național. Iată pentruce Statul nostru nu poate să 
fie Stat laic. 

Am auzit, d-le prim-ministru, că ați folosit odată formula 
aceasta. 

D. Vintilă Brătianu, preşedintele consiliului de miniștri 
şi ininistru de finanțe : O să explic aceasta, Inalt Prea Sfințite, 
fiindcă sunt de acord și cu ideea de Stat laic și cu colegul dela 
instrucțiune şi sunt de acord și cu convingerile Prea Sfinţiei 
Voastre. 

I. P. S. S. Mitropolitul: Transilvaniei, Banatului şi al ți- 
nuturilor ungurene locuite de români, Nicolae Bălan : Sunt 
convins că nu sunteți în disonanță de păreri cu colegul care stă 
cu atâta demnitate alături de d-voastră ; sunt convins că nu ați 
iuat noțiunea de Stat laic, în înțelesul in care este luată în 
Apus, pentrucă în Apus se aplică la un regim de separațiune 
între biserică şi Stat. Când am auzit pronunțându-se acele cu- 
vinte, mi-am dat seama că d-voastră care sunteți identificat cu 
credința strămoșilor noștri (aplause), d-voastră care ne-aţi dat 
în atâtea rânduri ajutor, pentruca să așezăm biserica ortodoxă 
în situațiune de a-și îndeplini marea ei misiune în mijlocul po- 
porului românesc, când ați folosit cuvântul Stat laic, v'ați gân- 
dit că Statul acesta are un caracter larg creșştinesc, care nu vrea 
să facă nedreptăţi nici unui cult din cuprinsul lui. 

D. Vintilă Brătianu, preşedintele consiliului de miniștri 
şi ministru de finanţe : Regret Inalt Prea Sfinţite, că n'am aci 
notele pe cari le făcusem pentru cuvântarea mea de mâine și 
unde înțelegeam să dau tălmăcire acestui cuvânt de laic, în sen- 
sul în care îl spuneți d-voastră astăzi. 

I. P. S. S. Mitropolitul Transilvaniei, Banatului şi 354 ți- 
nuturilor ungurene locuite de români, Nicolae Bălan : Eu sunt 
foarte fericit, d-le ministru, pentru această interpretare și vă 
rog să credeți că şi fără de ea, eu nu eram o singură clipă în în- 

doială asupra ideilor pe care le aveţi, pentrucă este atât de con- 
crescută credința ortodoxă cu Statul şi cu neamul nostru, încât 
chiar dacă s'ar găsi cineva să ia în serios teza Statului laic, Sta- 
tul nostru ar rămânea totuși învăluit în credinţa ortodoxă, ar 
purta totuși pecetea inspiraţiuniii cu care sufletul românesc se 
înalță în sferele veșnice ale părintelui milosteniei și al îndură- 
rilor. (Aplause prelungite). Dar d. Gyarfaş, cum putea d-sa, să 
înțeleagă tainele acestei fine şi gingașe legături statornicite 
într'un trecut de veacuri, între credința noastră ortodoxă și în- 
tre Statul nostru românesc. 

Dar dacă îl scuz pe d. Gyarfaş, nu pot înțelege pe frații 
mei din cealaltă strană (ilaritate), când s'au ridicat şi ei în con- 
tra situațiunii de biserica dominantă, a bisericii ortodoxe. 


Oare lor nu le vorbesc nimic documentele trecutului nos- 
tru ? Mi se pare că în punctul acesta ei se găsesc într'o situa- 
țţiune niţel mai jenantă decât d. Gyarfaș, și le-aşi pune cu toată 
sinceritatea întrebarea : Doresc frații mei într'adevăr ca Statul 
nostru să aibă un caracter inter-confesional ori aconfesional ? 
Dela un ateu, dela un liber cugetător, aşi înțelege să aibă aceas- 
tă atitudine ; dela erarhi însă, și încă dela erarhi ai unei bise- 
rici româneşti, nu pot înțelege, să prefere să trăiască într'un Stat 
aconfesional, decât într'un Stat care să poarte pecetea credinței, 
așa cum o poartă Statul nostru. (Aplause prelungite). 

P. S. S. Episcopul greco-catolic român al Gherlei, Iuliu 
Hossu : Este o mare deosebire între un Stat confesional și între 
un Stat care este însuflețit de principii, care, spre cinstea aces- 
tei țări, au fost aşezate în Constituție, principii de deplină li- 
bertate de conștiință şi de deopotrivă protecțiune pentru toate 
cultele din Stat. Vedeţi, acestea sunt principii cari cinstesc un 
neam, principii cari înalță o țară și este o mare deosebire între 
aceste principii cari însuflețesc Constituţia țării noastre şi su- 
fletul poporului nostru şi între un Stat care ar fi confesional, 
Este o distanță mare. 

I. P. S. S. Mitropolitul Transilvaniei, Banatului și al ți- 
nuturilor ungurene locuite de români, Nicolae Bălan : In Con- 
stituțiunea noastră s'a așezat principiul libertăței de conștiință 
şi al egalei îndreptăţiri, şi aţi zis că singur acesta vă trebue, iar 
noi am dat binecuvântarea, ca toate cultele să fie egal îndrep- 
tătite, 

Ajunşi odată la această situațiune de a fi fost satisfăcuți 
prin recunoașterea principiului egalei îndreptățiri, de ce mai 
combateți ideea de biserică dominantă, când nu vă strică prin 
nimic ; de ce nu lăsați să se exprime prin această teză îndelun- 
gata tradițiune, legătura strânsă între poporul românesc, între 
Statul românesc și între Biserica ortodoxă a neamului ? 

Pentru a preciza chestiunea, vă rog un lucru : am obser- 
vat că şi în fața comisiunii şi în discursul — frumos de altfel — 
pe care l-ați rostit de aci, v’ați ridicat în contra ideei de biserică 
do:ninantă și aţi regretat, mai ales în discuțiunile din comisiune, 
că ne-ați dat consimțimântul pentru a fi acceptată această teză. 

P. S. S. Episcopul greco-catolic român al Gherlei, Iuliu 
Hossu : Nu ne-am putut ridica în contra caracterului de reli- 
giune dominantă a bisericii ortodoxe, fiindcă aceasta s'a legi- 
ferat de noi împreună, aci, în 1923, când sa adus Constituțiu- 
nea. Dar cuvântul biserică dominantă s'a răstălmăcit şi am spus 
că au isvorît multe dureri şi frământări între frați în aceşti 5 ani 
din urmă. Afară de aceea, s'a spus că este dominantă în Stat, de 
care expresiune ne-am legat la legiferarea în Constituţiune, și 
nu este dominantă a Statului român. Am făcut deosebire între 
aceste două concepțiuni. 

I. P. S. S. Mitropolitul Transilvaniei, Banatului şi ţinu- 
turilor ungurene locuite de români, Nicolae Bălan : Să ne în- 
țelegem puţin, din faptul că există păcate în lume, nu trebuie 
să ţii la virtute? Din faptul că sa interpretat uneori greşit 
prin funcționari mai mici și mai mari, cuvintele de biserică 
dominantă, poate într'un sens nu prea plăcut pentru  d-niile 
voastre, vă îndreptățește aceasta să vă ridicați împotriva situa- 
țiunei unei biserici întregi în raporturile ei cu Statul, care 
este biserica fraților voştri, care îmbrățișează majoritatea cre- 
dincioşilor populației noastre românești, împotriva bisericii 
care până la 1700 v'a crescut şi pe voi şi v'a dat acelaşi suflet ? 
(Aplause prelungite, strigăte de bravo !) De aceea am zis că si- 
tuația frăției Tale în punctul acesta este niţel mai jenantă de 
cât a d-lui Gyarfaș. 

Noi suntem pentru principiul egalei îndreptăţiri. Exa- 
minându-l în lumina aceasta, altceva găsim noi în proiectul de 
lege al d-voastră, d-le ministru al cultelor, ce se împotrivește 
cu principiul egalei îndreptăţiri şi protecțiuni. Este art. 5 de- 
venit art. 7, cu aliniatul care admite posibilitatea  încheierei 
unui concordat cu un cult minoritar, cu cultul catolic. De ce este 
în contrazicere acest alineat cu principiul egalei îndreptățiri ? 
Pentrucă prin încheierea concordatului, Statul ar scoate pe 
unul dintre culte, în cazul acesta un cult minoritar, dintre ce- 
lelalte culte, şi ar trata acel cult izolat de celelalte, într'un mod 
privilegiat, încheind cu el un acord special dela egal la egal, 
câtă vreme pe toate celelalte culte le-ar trata printr'o lege vo- 
tată unilateral în baza suveranităţii naționale. 


Problema s'a pus în Bavaria. Acolo în anii trecuți s'au 
început tratative din partea guvernului cu Scaunul Papal, în 
vederea încheierei unui concordat. In decursul acelor tratative, 

și-au ridicat glasul creștinii luterani din Bavaria, făcând urmă- 
toarea obiecțiune : „Cum se poate ca tu, guvern, şi tu, Stat ba- 
varez, să tratezi în două chipuri cultele, să aplici două măsuri, 
când e vorba de credința cetățenilor tăi ? Cum se poate ca cu 
unul dintre culte, cel catolic, să inchei un acord special, dela 
egal la egal, iar pe mine biserică luterană să mă  reglementezi 
printr'o lege a d-tale de Stat? 


Atunci guvernul bavarez a răspuns: „Da, este drept 
ceeace spui. Voiu încheia concordatul, dar voiu încheia și cu 
tine, biserică luterană, care şi tu trăești pe pământul ţării mele, 
un acord, ca să nu mi se poată spune că aplic două măsuri și pe 
tine te nedreptăţesc“. 

Eu d-lor, am citit acest acord — Vertrag — iscălit de 
acelaș ministru al cultelor, ca reprezentant al guvernului bava- 
rez, care a iscălit şi concordatul. 


In Bavaria, luteranii sunt o minoritate in raport cu cato- 
licii. Dar noi, o majoritate covârşitoare faţă de catolici, credeți 
d-lor miniştri, că vom putea tolera ca biserica ortodoxă a popo- 
rului românesc să fie pusă în situațiunea aceasta de inferiorita- 
te, în această scădere de prestigiu, ca cu un cult minoritar să 
se încheie un acord special dela egal la egal, iar biserica orto- 
doxă a țării să fie reglementată printr'o lege ? ! (Aplause pre- 
lungite). Dar admiteți d-voastră acest tratament de inegalitate 
față de biserica naţională a ţării noastre ? 

Eu găsesc că acel alineat al art. 7 al proiectului de lege 
este în contrazicere evidentă şi cu textul clar al Constituţiei. 
Art. 22 din Constituţia țării noastre spune următoarele : „Ra- 
porturile dintre diferitele culte și Stat se vor stabili prin lege“. 
Să-l interpretăm. Care a fost intențiunea legiuitorului ? Inten- 
iunea lui a fost ca raporturile dintre Stat şi toate cultele din- 
tr'însul să fie reglementate prin lege adusă în virtutea suvera- 
nității de legiferare națională. Acest articol, prin urmare, ex- 
clude posibilitatea de a reglementa raporturile unuia din culte 
cu Statul românesc în alt chip decât prin lege. Așa fiind, con- 
cordatul nu are bază legală în prevederile Constituţiei. Se caută 
să i se dea acum, prin acest proiect de lege al cultelor un te- 
meiu de drept. Dar cu totul şubred. Pentrucă ceeace exclude 
Coustituţia, nu poate fi admis prin această lege. Şi chiar dacă 
s'ar vota acest proiect de lege cu art. 7 astfel formulat, alinia- 
tul II nu va înceta nici când de a fi în contrazicere cu princi- 
piile constituționale. Eu merg mai departe și afirm, că chiar 
dacă s'ar încheia, prin imposibilitate, concordatul, acel concor- 
dat nu va înceta să fie în contrazicere cu cuvântul limpede al 
Constituţiei, al pactului fundamental al țării noastre. 

Trec, d-lor senatori, la art. 39 al proiectului de lege, în 

care e vorba de bisericile patronate. Să-mi dați voie să vă arăt 
foarte pe scurt ce au fost aceste biserici patronate în Ungaria 
şi îndeosebi în Ardeal, și cu ce scop au fost ele înființate. Nu- 
mai cultul romano-catolic și cel greco-catolic au avut şi mai au 
încă biserici patronate. 

Aceste biserici au fost înființate atunci, când Statul ma- 
ghiar de mai înainte întemeia o colonie, ori în legătură cu vre- 
un serviciu al Statului. Dacă acea colonie ori acel serviciu al 
Statului, la care erau angajați funcționari, nu putea să-și zi- 
dească biserică, nu putea să-și întrețină preot şi să-i facă casă 
parohială, atunci intervenia Statul cu visteria lui şi le făcea şi 
biserică și casă parohială şi dădea și mijloace de subzistență pe 
seama preotului. Aceste biserici patronate erau în legătură, 
prin urmare, cu infiltraţiile alcătuite și protejate de Statul un- 
guresc, mai ales în mijlocul celorlalte naționalități și, așa, şi în 
mijlocul poporului românesc, îndeosebi în mijlocul creștinilor 
noștri ortodoxi. 

Un caz concret vă va clarifica mai bine ce erau aceste bi- 
serici patronate. In pasul Bran era un oficiu de vamă, şi fiind- 
că era oficiu de vamă în spre țara românească, Statul ungu- 
resc n'a avut încredere ca să-i dea funcționari români de neam, 
ci a adus funcționari unguri. Ungurii aduşi la acel punct de 
vamă s'a întâmplat să fie catolici. Atunci această mână de func- 
ționari neavând din ce să-și zidească biserică, a intervenit Sta- 
tul unguresc prin Ministerul de Finanţe şi prin cel de domenii 
și le-a clădit biserică şi casă parohială și le-a dat şi subvenții 
pentru preot. Biserica și casa parohială, ca în toate cazurile când 
Statul le-a zidit, au rămas proprietate incontestabilă a Statului. 
Astfel, s'a ajuns ca în centrul Branului, într'o regiune curat 
românească, să se aşeze această infiltrație cu tendințe de ma- 
ghiarizare şi de catolicizare. Dar din mila marelui Dumnezeu 
și a dorobanțului român, s'a întâmplat că s'au șters granițele 
dela Bran, iar funcționarii oficiului de vamă s'au împrăștiat 
care încotro, rămânând biserica și casa parohială în mijlocul 
României, aproape fără credincioşi. 

Ştiţi acum ce vrea să facă Statul românesc prin acest 
proiect de lege în cazul când el ar fi primit nemodificat în punc- 
tul acesta ? Vrea să cedeze în folosința perpetuă a confesiuni- 
lor bunurile patronale cari sunt proprietatea Statului. Valoa- 
rea acestor bunuri se ridică la o sumă foarte considerabilă, de 
milioane. 


D-voastră știți bine câte sate ortodoxe de-ale noastre 
n'au biserici corespunzătoare şi sunt cu totul lipsite de case 
parohiale. Statul nostru ar avea unde să-și plaseze, pe sfântă 
dreptate, solicitudinea sa. Dar noi cu toate acestea nu suntem 

nemulțumiți întru atâta pentru această munificentă danie ma- 
terială pe care o face Statul românesc, cum nu o făcuse cel ma- 
ghiar, bisericilor patronate ; dar suntem nemulțumiți pentru 
cuvântul că, cedând Statul românesc aceste bunuri ale biseri- 
cilor patronate confesiunilor care le-au avut în folosință până 
acum, înseamnă că susține şi sprijină mai departe totodată şi 
scopurile cu care a făcut Statul unguresc aceste infiltrațiuni de 
maghiarizare în mijlocul poporului nostru. (Aplause prelun- 
gite). Aceasta ne mâhnește. 

D-le Gyartaș, vă rog să-mi răspundeți cu tot simțul 
d-voastră de obiectivitate : Este în spiritul principiului egalei 
îndreptățiri, ca Statul nostru românesc să cedeze astăzi acele 
proprietăți pe seama acelor infiltrații cu scopuri de maghiari- 
zare şi catolicizare ? 

D-lor senatori, ţin să rectific că noi n'am luat biserica din 
Bran înainte de a se fi pronunțat Statul românesc, ci am luat-o 
atunci când ea aproape nu mai avea credincioşi, şi am luat-o nu 
-peste voia Statului, ci printr'“un jurnal al consiliului de miniștri. 
Insă, aș fi foarte îndurerat dacă prin acest proiect de lege, si- 
tuația dreaptă care s'ă creat prin jurnalul consiliului de mi- 
niștri, ar fi desființată. 

In asemenea condițiuni mie mi se pare că este nemotivată 
cedarea fără rezerve a acelor bunuri, cari sunt proprietatea 
Statului, în folosința perpetuă a confesiunilor. Atât interesele 
Statului nostru, cât și principiul egalei îndreptăţiri cer ca Sta- 
tul, asigurându-şi proprietatea asupra acelor averi, să-şi re- 
zerve totodată şi dreptul ce i se cuvine de a examina din caz în 
caz, dacă este potrivit a lăsa şi pe mai departe acele bunuri ale 
bisericilor patronate în folosința confesiunilor cari au benefi- 
ciat de ele până acum. E posibil să se ivească cazuri, ca bunu- 
rile patronate să nu mai corespundă destinaţiunii lor, ori ca des- 
tinațiunea lor să nu se poată împăca cu interesele superioare ale 
Statului, şi atunci nu e bine ca prin această lege să cedezi, fără 
rezerva formulată de către mine, bisericile patronate confe- 
siunilor. 


In ceeace privește obiecțiunea d-lui Gyariaș, că Ardea- 
lul nostru ar fi o infiltrațiune de trei naţiuni — vă rog, d-le 
Gyarfaș, să luaţi la cunoștință, că din cele mai îndepărtate vre- 
muri noi Românii am trăit cu conștiința întreagă, că noi sun- 
tem elementul băștinaș în Ardeal, (Aplause prelungite și înde- 
lung repetate), că acest pământ al Ardealului, udat cu sudori 
de sânge de întreaga serie de generații care ne-a precedat, este 
un pământ românesc, făcând parte din moştenirea integrală a 
neamului nostru. (Aplause prelungite). D-voastră puteți să vă 
“considerați ca infiltrațiune.... (Aplause repetate), vă rog însă 

să nu extindeți cuvântul şi asupra poporului nostru din Ardeal.. 
(Aplause, strigăte de „bravo“). 

D. Elemer Gyarfaș : Când am vorbit despre infiltrațiuni, 
eu n'am vorbit în sens vertical, ci în sens orizontal. N'am vrut 
să fac un proces istoric și nici să caracterizez modul cum s'au 
așezat aceste popoare. Am vrut să spun, că pentru moment, în 
starea de astăzi, în sens orizontal, aceste popoare sunt așa așe- 
zate unele lângă celelalte, că un popor trăește lângă celălalt și 
aceasta trebuie să fie dorința noastră a tuturora, ca aceste po- 
poare să trăiască în cea mai deplină pace. 


I. P. S. S. Mitropolitul Transilvaniei, Banatului şi al ți- 
nuturilor ungurene locuite de români, Nicolae Bălan : Expli- 
cațiunea d-lui Gyarfaş, în înțelesul să d-lor au dorința să tră- 
iască în cea mai deplină armonie cu noi, o primesc cu satis- 
tacţie. 

Insă n'am dori să vedem de partea d-lor gândul de a face 
din Ardeal o împestrițare haotică de neamuri, n'am dori să crea- 
dă că Ardealul nostru nu are un caracter naţional distinct, a- 
cela pe care i-l imprimă prezența noastră de veacuri pe pă- 
mântul lui. (Aplause). 

Trec la art. 45 al legii, unde este vorba de treceri dela 
un cult la altul. 


Se reglementează trecerile individuale, și prin măsuri 
destul de satisfăcătoare este apărată libertatea conștiinței în 
caz de asemenea treceri. Dar, d-lor senatori, mișcările religioase 
nu sunt numai mișcări individuale, ci sunt mișcări de masse, 
mișcări colective. Dacă este cu dreptate ca Statul să apere li- 
bertatea conștiinții individuale, eu cred că Statul trebue să se 
simtă obligat să apere libertatea conștiințe! și în cazul când ea 
se manifestă în mod colectiv. Iată pentruce, când vom ajunge la 
discuțiunea pe articole, la art. 45 îmi voi iua voia să prezint o 
propunere concretă pentru trecerile colective dela un cult la 
altul, 

Mă grăbesc să ajung mai repede la art. 47 al proiectului 
de lege, în care este vorba de averile bisericești şi de soarta lor 
în caz de trecere a credincioșilor dela un cul: la altul. 

Noi ne-am declarat cu toţii aderenți înflăcărați ai princi- 
piului libertății de conștiință. Consimțim cu toții ca Statul să 
1a asupra sa obligamentul de a apăra libertatea de conștiință a 
cetățenilor săi și atunci când aceștia se hotărăsc să facă trecere 
dela un cult la altul. 

Vă întreb acum în ce raport, în ce legătură stau averile 
bisericești cu conștiința religioasă a creștinilor ? Fără îndoială 
acele averi sunt instrumente în serviciul conștiinții religioase, 
Aceasta este destinaţia lor, prin care sunt legate indisolubil de 

conştiinţa religioasă. Edificiul bisericii serveşte ca locaș de 
întrunire a credincioșilor înaintea aceluiaș altar pe care se să- 
vârşeşte jertfa cea fără de sânge ; ei îşi pleacă acolo sufletele 
înaintea lui Dumnezeu și se ridică pe aripile rugăciunii în sfe- 
rele credinții. Casa parohială are destinația de a adăposti pe 
păstorul sufletesc al credincioșilor dintro comunitate reli- 
gioasă ; tot asemenea şi alte averi imobile, pe care le-ar mai 
avea comunitatea, sunt puse şi ele tot în serviciul conştiinţei 
religioase. 

Proiectul de lege al d-voastră, d-le ministru, protejază 
libertatea de conştiinţă când ea se manifestă în dorința de a 
trece dela un cult la altul. Ce face însă cu averile? Ce trebue 
să se întâmple cu averile, dacă ele nu sunt altceva decât un in- 
strument al conștiinței religioase ? Nu încape îndoială că şi 
averile cari sunt în funcțiune de conștiința religioasă, trebuie 
să treacă deodată cu acea conștiință religioasă, de care se ţin și 


pe care au să o servească conform destinațiunii ce li s'a dat. 
Eu pun teza aceasta aşa, d-le ministru, nu ca o favoare 
pentru biserica mea, ci ca o teză generală şi de dreptate deopo- 


trivă pentru toate cultele. Eu pun teza aceasta pentru toate con- 
fesiunile, pentrucă ea rezultă cu necesitate din  concepțiunea 
creştină, proprie tuturor confesiunilor, despre raportul dintre 
bunurile materiale și dintre bunurile morale ale vieții. Conform 
acestei concepțiuni morale pe care o adoptă toate confesiunile, 
{fiindcă ea isvorăşte din principiile de bază ale doctrinei creş- 
tine, bunurile materiale nu-și au scopul în sine, ci ele sunt a se 
considera numai ca mijloace, ca instrumente pentru realizarea 
scopurilor celor morale, pentru îmbogățirea bunurilor celor su- 
fleteşti. 

Tot ce este pe lumea aceasta, d-lor senatori, trebue să ștea 
in siujba perfecționării sufletului omenesc, și noi ar trebui să 
ne schimbăm radical părerile despre bunurile acestei vieţi, dacă 
ele nu ar avea destinațiunea de a servi tendința de perfecţio- 
nare a acestui suflet omenesc. 

Și atunci, dacă aceasta este concepțiunea creștină despre 
raporturile dintre bunurile acestei vieți, dacă cele materiale 
trebue să stea în serviciul celor sufleteşti, în serviciul idealu- 


lui, atunci socot că este o cerere a dreptăţii, a moralei și a logi- 
cei sănătoase, ca în caz de trecere a credincioşilor dela un cult 
ia altul, şi biserica și casa parohială şi averile să se acomodeze 
conștiinței religioase pe care au s'o slujească. (Aplause pre- 
lungite). 

Eu nu pot despărți averile de destinațiunea lor de a 
servi conştiinţa religioasă. 

Să punem cazul că din cinci mii de credincioşi ai unei 

comunități au trecut dela un cult la altul, indiferent dela care 
la care, 4900. Este cu dreptate oare, să rămână biserica la acei 
100 cari wau trecut ? Toată viața sufletească a credincioşilor e 
legată de acea biserică în care au fost botezați, în care au fost 
cununaţi, în care şi-au înălțat rugăciunile către cer, ei și poate 
generații întregi de înaintași ai lor. Nu ar fi oare o mare ne- 
dreptate ca biserica să nu treacă cu ei? 

P. S. S. Episcopul greco-catolic român al Gherlei, Iuliu 
Hossu : Şi poate pe care au părăsit-o şi au necinstit-o, răsvră- 
tindu-se în contra ei, 

I. P. S. S. Mitropolitul Transilvaniei, Banatului şi al ți- 
nuturilor ungurene locuite de români, Nicolae Bălan : lubite 
frate, eu vreau să-mi păstrez toată seninătatea în această discu- 
țiune pe care o purtăm, și de aceea cu această seninătate îţi voi 
răspunde şi la întreruperea pe care mi-ai făcut-o, 

Chiar punând cazul că s'au răsvrătit, dacă vrei să inter- 
pretezi trecerea dela un cult la altul în acest sens, dacă vrei 
adică să atribui sufletelor acest motiv inferior de a se juca cu 
soarta lor, zic, chiar în cazul acesta când s'au răsvrătit, ce obli- 
gament are Statul ? 


Evident, să protejeze libertatea ! Atât ; Statul nu poate 
intra în adâncul conștiinței celor ce au trecut dela un cult la 
altul ca să examineze ce motive i-au îndemnat să facă acest pas, 
D-le ministru, vă puteți d-voastră îngădui să intrați în con- 
știința celor ce au trecut dela un cult la altul? Nu vă cer un 
răspuns, ci adresez fratelui meu întrebarea : Admite ca Statul 
să intre pe acest teren al intimităţilor sufietești a credincioşi- 
lor Frăției Sale ? Eu nu cred că va recunoaște Statului rolul de 
arbitru în asemenea chestiuni. Prin urmare, Statul, în caz de 
treceri dela un cult la altul, nu are alt rol decât acela de a pro- 
teja libertatea clar manifestată a cetățenilor, cărui cult anume 
vor să aparțină. Dar Statul nu este în drept să examineze de ce 
cetățenii săi au abandonat un cult și au preferit pe altul, 

* 
Ey 

Noi ştim că biserica romano-catolică din țara aceasta ca şi 
din alte țări, face parte întregitoare din biserica universală a 
catolicismului și, prin urmare, în virtutea organizației ierarhice 
centraliste culminând în papa, ceeace face proprietatea unei 
părți, este totodată şi proprietatea întregului. Deci teza P, S, 
Sale dela Gherla duce în ultima analiză tot la biserica catolică 
întreagă ca subiect al proprietăţii, i 

Dar fratele meu dela Gherla s'a oprit la jumătatea tezei, 
neavând curajul să-și desvolte punctul de vedere în întregime, 
pentru că i s'a părut că nu ar întruni simpatiile d-voastre. In de- 

iinitiv însă teza pe care a susținut-o este numai un fragment 
din teza integrală că biserica catolică în întregimea ei ar fi su- 
biectul dreptului de proprietate. 

Chiar între reprezentanții cultului catolic opiniunile sunt 
impărțite, considerând ei când biserica catolică în totalitatea ei, 
când cultul catolic organizat între graniţele țării, când institu- 
ţiunile, ba chiar şi comunităţile, ca subiect al dreptului de pro- 
prietate a averilor bisericești. Când aceasta este situațiunea, pot 
pretinde d-lor că există în dreptul canonic apusean o teză quasi- 
dogmatică, imutabilă, cu privire la subiectul dreptului de pro- 
prietate, teză care n'ar permite trecerea averilor bisericeşti ? 


Prea Sfinţitul dela Lugoj a citat ieri o serie de canoane, 
după Pidalionul tradus de Veniamin Costache și publicat la Sf. 
Mănăstire a Neamţului. Dar acele canoane se refereau toate ex- 
clusiv la dreptul şi la modalităţile de administrare a averilor bi- 
sericeşti ; nici unul însă n'a precizat chestiunea de care ne ocu- 
păm : care este subiectul dreptului de proprietate al averilor bi- 
sericești ? Așa este Prea Sfinţite ! 

Pe cum spunea adineaori şi d. senator Gyarfaş, acestea 
sunt două chestiuni diferite : dreptul de proprietate și dreptul 
de administrare. Prin urmare, niciun canon din cele pe cari le-aţi 
citat nu legitima punctul de vedere pe care l-aţi reprezentat. Eu 
pot trece deci ușor peste acele canoane fără să le analizez 
încă odată. 

Dar Prea Sfinţitul dela Lugoj s'a provocat şi la autori de 
drept canonic ortodox, a citat pe fostul Episcop de Zara, Dr. Ni- 
codim Milaş. De data aceasta P. S. S. a controlat mai bine textul 
traducerii românești, decât atunci când vorbind în comisiune a 
adus textul românesc tradus în mod greșit. Greșeala este a tra- 
ducătorului, nu a Prea Sfinţiei Sale. Sunt silit să-i fac Prea 
Sfinţiei Sale obiecțiunea, că a rupt un text din capitolul lui 
Milaș și l-a interpretat unilateral, fără să țină seamă de întreaga 
opiniune a autorului în această chestiune. P. S. Sa a dat această 
importanță precumpănitoare următorului text din Milaș : „după 
dreptul canonic al bisericii orientale comunitatea bisericească 
nu poate fi subiectul proprietății bisericeşti, fiindcă atunci i s'ar 
contesta bisericii personalitatea juridică și afară de aceasta n'ar 
fi nici un motiv justificat de a considera comunitatea politică 
drept proprietară a acestei averi“. (Dr. Nicodim Milaș : Dreptul 
bisericesc oriental. Traducerea rom. Bucureşti 1915 pag. 425). 

Canonistul Milaș contestă comunităţii bisericești dreptul 
de a fi subiectul proprietăţii, pentruca să suprime argumentele 
celor ce consideră comunitatea politică subiect al averilor bise- 
ricești. Aceasta e intenţia lui Milaș care-i servește ca motiv al 
afirmației sale. Insă părerea lui în chestiune o vom cunoaște 

dacă vom cita, în traducere amendată şi următorul text : „Drep- 
tul bisericesc oriental stă pe acelaş punct de vedere cu izvoarele 
de drept bisericesc din timpul când biserica nu era separată. A- 
ceste izvoare desemnează pe fiecare biserică locală pentru sine 
luată ca subiect al proprietății asupra acelor părți ale averii ge- 
nerale a bisericii, care se obțin prin donație, moștenire, testa- 
ment sau într'alt asemenea chip. Fiecare biserică locală pentru 
sine are toate drepturile unui proprietar de drept şi reprezintă 
pentru sine singură și față de un al treilea, o persoană juridică. 
Acest principiu canonic al bisericii despre proprietatea de sine 
stătătoare a fiecărei biserici locale în parte asupra averii ei, s'a 
încetățenit astfel în practica bisericească, că era aspru interzis 
episcopilor să întrebuințeze averea unei biserici pentru scopu- 
rile alteia, fie că chiar amândouă bisericile erau supuse unuia 
și aceluiaș episcop şi deci erau părți constitutive ale aceleiaşi e- 
parhii“ (op. cit. pag. 427). 

Prin urmare, este limpede, că conform textului citat, bi- 
serica ca instituţie locală este subiectul dreptului de proprietate; 
însă când Prea Sfinţitul greco-catolic de la Lugoj a susținut 
teza aceasta, s'a gândit totdeauna la biserică — ca la un vacuum, 
la instituție chiar fără de credicioși. 

Ca să-i rectific această noțiune mă voi referi la autoritatea 
Apostolului Pavel, care scrie către comunitatea creștinilor din 
Corint : „Voi sunteţi biserica Dumnezeului celui viu“ (II Cor. 
6, 16). 

Care este scopul bisericii ? Este mântuirea credincioșilor. 
Cu această misiune merg şi organizaţiile parohiale în mijlocul 
poporului. Prin urmare organizațiunea aceasta nu-şi are scopul 
in sine, ci este numai un instrument pentru scopurile spirituale 
pe care le urmărim prin religiune, prin credință (Aplause). Şi 
dacă scopul instituției parohiale este de a servi ca organ al cre- 
dinței, pentru mântuirea sufletelor, atunci când nu este nici un 
suflet, în instituția parohiei, pe care să-l mântuieșşti, cine să cân- 
te în biserică, Prea Sfințite ? — Cucuvaia ? 

Dar prea Sfinţitul s'a provocat și la nemuritorul și marele 
nostru mitropolit Andreiu Șaguna, pe care nu l-au înțeles fraţii 
mei din cealaltă strană, până ce a fost în viață, și-l răstălmăcesc 
acum după moarte. S'a spus că Şaguna încă ar fi reprezentând, in 
cartea sa ,„Compendiu de drept canonic“ pag. 193, lucrată cu 
multă trudă ín mijlocul atâtor lupte și osteneli, opinia Prea 
Sfințiţilor Episcopi greco-catolici, că averea ar fi a bisericii. 
Prea Sfinţitul a rupt şi în cazul acesta un cuvânt din cartea lui 
Șaguna, fără însă să-i vadă înțelesul în lumina întregei concep- 
țiuni ce are mitropolitul Şaguna în chestiunea aceasta. Cine este 
subiectul dreptului de proprietate a averilor bisericești după. 
părerea Mitropolitului Şaguna ? 

lată ce ne spune: „Luându-se aceste averi, precum și. 
trebuie să se ia, în înțelesul învățăturei evanghelice a lui Hris- 
tos, urmează că proprietarul lor este „Domnul“, va să zică: 
„Domnul Isus Hristos“, dela carele toți aceia cari au contribuit 
la înființarea acelor averi bisericești spre scopuri religioase și 
filantropice, așteaptă răsplătire după cele ce au însemnat evan- 
ghelistul Matei, când a zis: „Veniți binecuvântații Părintelui 
meu““, etc. 


Aceasta este concepțiunea lui Şaguna. E una din multele 
concepţiuni cari au existat în privința aceasta. Și având Şaguna 
concepția că Domnul este proprietarul averilor bisericești, a- 
tunci evident, pentru Şaguna nu se mai trata decât cine are 
dreptul de a administra aceste averi, şi răspunde că comunele 
bisericeşti parohiale au acel drept. Dar în cazul acesta nimeni: 
nu are dreptul să scoată din textul cărții lui Șaguna, în mod 
unilateral, că nu Domnul, ci altcineva este subiectul dreptului 
de proprietate... 


P. S. S. Episcopul greco-catolic român al Lugojului, Al. 
Niculescu : Prin faptul că poporul participă la administrare, nu 
urmează că este și proprietarul averei. Prin urmare, îl exclude... 

I. P. S. S. Mitropolitul Transilvaniei, Banatului şi al ți- 
nuturilor ungurene locuite de români, Nicolae Bălan : Vă rog 
să înțelegeți Prea Sfințite, că Şaguna ca să apere teza că Dom- 
nul este proprietarul averilor bisericești, exclude orice alt pro- 
prietar. Dacă cineva astăzi ar avea concepția lui Şaguna, că 
„Domnul este proprietarul“ averilor bisericești, atunci în mod 
consecvent şi logic va trebui să excludă și comunitatea și bise- 
rica locală şi biserica universală şi pe oricine altul dela dreptul 
de proprietar. Lucrul e clar. Dar atunci nimeni nu se poate pro- 
voca la Şaguna în sensul în care te-ai provocat Prea Stinția Ta. 

Să-mi dați voie, frații mei, să mă provoc și eu pentru a 
elucida această chestiune cât mai bine şi mai complect, la izvoa- 
rele de drept canonic ale Frăţiilor Voastre, și anume la o hotărîre 
a conciliului al treilea provincial al mitropoliei greco-catolice a 
Blajului. Acest conciliu ținut la 1900, dăduse următoarea hotă- 
râre : „Comuna bisericească care ar avea voie să ridice biserică 
nouă, va fi datoare a aşterne ordinariatului plan și preliminar, 
arătând că dispune de mijloacele materiale pentru edificare, că 
dispune de loc propriu pentru edificare, intabulat pe comuna 
bisericească“ (cf. Dr. I. Matei, Op. cit. pag. 65). 

Prin urmare, Sinodul al III-lea provincial obligă comuna 
bisericească, ca atunci când vrea să-și zidească biserică, să aibă 


locul întabulat asupra sa cu drept de proprietate în cartea fun-. 
duară. 


(I. P. S. S. Mitropolitul Vasile Suciu întrerupe). 

Să vă răspund I. P. Sfinţite dela Blaj, că în Ardeal aproa- 
pe toate bisericile, casele parohiale şi averile sunt intabulate pe 
numele comunităților sau parohiilor bisericești. 

Voci : Nu este așa. 

D. Elemer Gyarfaș : N'au dreptul să le vândă. 

I. P. S. S. Mitropolitul Transilvaniei, Banatului și al ți- 
nuturilor ungurene locuite de români, Nicolae Bălan : D-loi, 
aceasta este o altă chestiune. Vă rog să nu confundați mereu lu- 
crurile. Este altceva dreptul de proprietate și altceva dreptul 
de administrare. A avut sinodul provincial din Blaj dreptul de 
a hotări ca aceste averi să fie intabulate pe numele comunită- 
ților bisericești, dar nu s'a atins de drepturile de proprietate ale 
comunelor bisericești, ci a făcut uz de dreptul de administrare. 


I. P. S. S. Mitropolitul greco-catolic român al Albei-luliei 
şi Făgărașului, Vasile Suciu : Inalt Prea Sfinţite, acesta este 
capitolul 2. Să-mi spui ce tratează capitolele 1, 2 și 3 din Sinod. 
In capitolul 1 este vorba de liturgii, cum se fac liturgiile ; în 
capitolul 2 este vorba despre locurile unde se fac liturgiile, a- 
dică despre biserici, iar în cap. 3 se vorbeşte despre cimitire, etc. 

In cap. 2 se spune : „Omule, când vreai să faci biserică, 
mai întâi să ai planul bisericii, fondul pentru zidirea bisericii 
şi apoi locul pe care zidești. Bagă de seamă ca să fie pe numele 
comunității, nu pe nume străin. Dacă te-ai apuca să cumperi loc 
dela cineva, trebuie ca acel loc să-l treci pe numele comunității 
și numai aşa să zidești biserică. Așa că conciliul te face atent 
ca locul să fie pe numele bisericii. El nu tratează „ex professo“ 
această chestiune. 


I. P. S. S. Mitropolitul Transilvaniei, Banatului şi al t1- 
nuturilor ungurene iocuite de români, Nicolae Bălan : D-lor se- 
natori, Inalt Prea Siinţia Sa prin interpretarea făcută, mi-a dat 
dreptate mie, pentrucă indiferent dacă conciliul provincial din 
Blaj a tratat chestiunea „ex professo“ ori n'a tratat-o „ex pro- 
fesso“, rămâne faptul că acel conciliu a obiigat comunele bise- 
drept de proprietate, dacă vreau să clădească biserică nouă. 
riceșşti și să îngrijească de teren propriu, intabulat pe ele cu 

Prin urmare, sinodul provincial al III lea a recunoscut 
că dreptul de proprietate asupra terenului pe care e să se clă- 
deasca o biserică nouă este al comunei bisericeşti. Acest punct 
de vedere a fost confirmat în Statutul Organic şagunian, pen- 
tru biserica ortodoxă. Biserica unită a confirmat acelaş punct 
de vedere prin hotărîrea adusă și prin cărţile funduare. 

Dar, Prea Sfinţitul Hossu mi-a spus că vor desface acest 
Mucru din cărțile funduare și vor trece averile comunelor bise- 
ricești pe eparhii. 

P. S. S. Episcopul greco-catolic român al Gherlei, Iuliu 


www.digibuc.ro 


301 


Hossu : Aceasta nu am spus. Am spus că dacă ne siliți prin lege,. 
da, ne vom acomoda nouei situații de drept. 

I. P. S. S. Mitropolitul Transilvaniei, Banatului și al ți- 
nuturilor ungurene locuite de români, Nicolae Bălan : A spus 
deci nu categoric, ci hipotetic, că s'ar putea întâmpla. Mie mi-ar 
plăcea să ia măsura aceasta, ca în adevăr să dispară dreptul de 
proprietate de pe comuna bisericească şi să-l intabuleze pe e- 
piscopii, ca să vedem ce va zice poporul, ce vor zice enoriașii 
d-voastră. Eu mă tem că într'un caz ca acesta „s'ar răzvrăti !“ 


D-lor senatori, cred că în cele precedente, discutând ches- 
tiunea trecerii averilor bisericeşti în caz de trecere a credincio- 
șilor dela un cult la altul, am dovedit în mod suficient, că bise- 
rica papistă nu are o teză precisă și făcând parte din principiile 
de organizare ale ei, cu privire la subiectul dreptului de pro- 
prietate a averilor bisericești, ci în privința aceasta au fost sus- 
ținute diferite opiniuni de canoniștii acelei biserici. 

Aceasta fiind situațiunea, vă întreb eu, d-lor senatori : 
poate oare Statul nostru românesc ca printr'o lege a cultelor să 
codifice una din aceste multe opiniuni cu privire la subiectul 
dreptului de proprietate, şi anume tocmai aceea care le convine 
momentan mai mult fraților mei uniți pentru ca, după cum zic 
ei, să-și apere biserica de zguduiri și neliniște ? Se poate Statul 
nostru identifica cu una din aceste multe opiniuni de drept ca- 
nonic al bisericii apusene ? Evident, nu. Pe drumul acesta, Sta- 
tul nostru nu poate merge în opera sa de legiferare. 


Ceeace vă cerem noi în chestiunea aceasta, d-le ministru 
al cultelor și onorat guvern, este că priviți realitatea în față 
cum se prezintă. Statul nu poate să considere ca proprietar al 
averilor bisericești decât pe acela, pe care sunt înscrise în căr- 
țile funduare aceste averi. Dacă ele sunt intabulate pe comuni- 
tatea creștinilor dintr'o localitate şi dacă creştinii, în virtutea 
libertăţii de conştiinţă pe care Statul s'a angajat să o protejeze, 
au luat hotărârea să treacă la altă confesiune, atunci eu cred că 
pentru oricine e limpede că Statul nu poate să tragă altă con- 
cluziune, decât că averile bisericeşti (edificiul bisericei, casa 
parohială etc.), cari sunt în funcțiune de conștiința religioasă, 
au să urmeze și ele această conștiință religioasă pe care au 
să o servească. Ceeace vă rugăm noi, d-le ministru al culte- 
lor, este să binevoiți a preciza lucrul acesta cu destulă cla- 
ritate în legea aceasta pe care o discutăm. Așa cum este for- 
mulat articolul 47 va da naștere la certe și neînțelegeri, întrucât 
el lasă nelămurită întrebarea, cui are să aparțină, în caz de tre- 
cere dela un cult la altul, biserica, casa parohială, etc., ca şi 
când partea care va fi mai tare ori mai isteață, ar avea dreptul 
să le stăpânescă. Trebuie deci spus limpede în lege, că deodată 

cu majoritatea credincioșilor dintr'o parohie, averea se va îm- 
părţi conform principiului proporției numerice. E un principiu 
echitabil. Când eu mă despart de fratele meu, e cu dreptate ca 
să împărțim frățeşte şi averea noastră pe care am folosit-o în 
comun până atunci. 

Astăzi frații noștri vreau să fie tari în principii, însă la 
1700, ei cum au trecut ? Nu au trecut cu toate bisericuțele şi a- 
verile cari aparțineau pe atunci asupritei şi nedreptăţitei bi- 
serici ortodoxe ?! 

Ocrotiţi de stăpânirea politică de atunci, ne-au luat cu 
puterea chiar şi biserica lui Brâncoveanu din Făgăraș, pe care 
marele Voevod al Ţării Românești și ocrotitor al ortodoxiei o 
zidise pe seama Românilor ortodocși cu câțiva ani înainte de a 
se fi produs ruperea unei părți a Românilor din Ardeal dela 
biserica lor strămoșească. 


Mitropolitul Atanasie dela Alba-Iulia venise să ia darul 
arrıeriei dela Bucureşti şi darul i l-a dat Mitropolitui de pe 
vremea aceea Theodosie Veștemeanu, iar marele voevod Brân- 
coveanu, i-a dăruit moşia dela Merişani din județul Argeș, ca 
cu atât mai uşor să-și poată îndeplini misiunea pentru care a 
primit darul pentru Ardeal. Pe frontispiciul bisericii zidită de 
Constantin Brâncoveanu în Făgăraș se găseşte până astăzi in- 
scripțiunea care spune că biserica a fost zidită pentru Românii 
de legea pravoslavnică ! De câteori intrați astăzi în acea bise- 
rică şi cetiți inscripțiunea care arată voința Marelui Voevod, 
nu aveți mustrare de cuget că nu mai sunteți ortodocşi, ori cel 
puțin că posedați pe nedreptul biserica care a fost zidită pen- 
tru ortodocşi, iar nu pentru voi? 


P. 5. S$. Epic:opul greco-catolic român al Oradiei-Mari, 
Tr. Valeriu Frent..u : Şi noi suntem ortodocşi ! 

D. Al. Lapedatu, ministrul cultelor şi artelor : Prea Sfin- 
titul Episcop al Oradiei-Mari a zis că d-lor sunt ortodocși. 

P. S. S. Episcopul greco-catolic român al Oradiei-Mari. 
Tr. Valeriu Frentziu : Suntem ortodocși uniți cu Roma. 

D. Al. Lapedatu, ministrul cultelor şi artelor : Aceasta 
este formula exactă : ortodocși uniți cu biserica din Roma. 


I. P. S. S. Mitropolitul Transilvaniei, Banatului și al ți- 
nuturilor ungurene locuite de români, Nicolae Balan : Ne-au 
mai luat încă şi mănăstirea Prislopului zidită de călugărul Ni- 
codim, acelaş care întemeiase pe timpul lui Mircea cel Bătrân 
şi mănăstirile Vodița şi Tismana, care trecând Carpaţii pe pă- 
mântul Ardealului a înființat lângă Haţeg mănăstirea Prislop 
pe seama ortodocșilor. 

Intre alte posesiuni frauduloase frații noștri mai au şi 
biserica zidită de marele voevod Mihai Viteazul în Ocna-Sibiu- 

lui și care a trebuit să sufere situațiunea de a fi protejată de 
Statul unguresc. Era între bisericile patronate. 

Evident, că nici călugărul Nicodim pe timpul lui Mircea, 
nici Mihai Viteazul şi nici Constantin Brâncoveanu n'au zidit 
bisericile lor pe seama voastră, pentru simplul motiv să pe a- 
tunci uniţi nici nu existau între Români. 

D-lor senatori, s'au ridicat glasuri din sânul bisericii or- 
todoxe, care pe dreptul au reclamat aceste biserici, care sub nici 
un titlu nu ar putea aparține bisericii unite. Eu însă iubite 
frate, şi în privința aceasta sunt mai îngăduitor şi nu mă cu 
păr prea mult fiindcă le deţineţi frățiile voastre, pentruca să 
mai aveţi câte un monument din vremurile de veche unitate bi- 
sericească... (Aplause îndelung repetate), câte un monument 
care să vă aducă aminte de tradiţiile de glorie din trecutul nos- 
tru și bisericesc și național, să vă aducă aminte de Brânco- 
vcanu şi de Mihai Viteazul și de părintele Nicodim, și de cei- 
lalți mari ctitori ai neamului şi ai legii noastre strămoșești. (A- 
plause puternice). 

Insă ceeace nu se poate îngădui este ca Statul nostru să 
spună astăzi ceeace cereți Frăţiile Voastre, să spună că nu e 
permisă trecerea averilor bisericeşti, lucru care în Ardeal s'ar 
putea interpreta că nu e permisă trecerea credincioşilor. Aţi 
vrea să obţineţi, fie şi indirect şi cât mai de departe, măcar a- 
parența unei lindicațiuni de acest fel: Vedeţi voi, creștini 
și Români din Ardeal : nu se poate face trecerea precum voi în 
sufletul vostru ați voi-o ; Statul vă oprește ; România-Mare vă 
opreşte, trebue deci să rămâneţi greco-catolici, așa cum v'au fä- 
cut Habsburgii, pentru totdeauna. 


I. P. S. S. Mitropolitul greco-catolic român al Albei-Iu- 
liei şi Făgărașului, Vasile Suciu : Așa s'au irăscut. 

P. S. S. Episcopul greco-catolic român al Oradiei-Mari, 
Tr. Valeriu Frentziu : I. P. Sfinte, eşti de părere că dacă o co- 
mună ortodoxă din episcopia I. Prea Sfinţiei Tale trece la bap- 
tiști, biserica să se dea la baptiști ? 

I P. S. S. Mitropolitul greco-catolic român al Albei-Iu- 
liei și Făgărașului, Vasile Suciu : N'au dreptul baptiștii ? 

P. S. S. Episcopul greco-catolic român al Gherlei, Iuliu 
Hossu : Au dreptul la biserică şi la casa parohială. 

I. P. S. S. Mitropolitul Transilvaniei, Banatului și al ți- 
nuturilor ungurene locuite de români, Nicolae Bălan : Eu nu 
mă tem, că vre-o comunitate din biserica mea ar trece la bap- 
tiști ; te rog, ai aceeaș siguranță şi Frăția Ta, că nu vor trece 
la noi din biserica Frăției Tale (Aplause). 

Dispoziția aceasta ca biserica să urmeze conștiinței re- 
ligioase, indiferent dela care cult, la care cult se face trecerea, 

o consider ca o dispoziție principială și de-o valoare deopotrivă 
pentru toate confesiunile. De aceea nu aveți motiv să vă plân- 
geți că voim să vă facem nedreptate. 

D-le ministru, vă rugăm să fim bine înţeleși, că noi nu vă 
cerem să faceți o nedreptate celorlalte culte și o favoare biseri- 
cii ortodoxe, luând în lege o astfel de dispoziție ca dela oricare 
alt cult să se poată face trecerea credincioșilor şi a averilor la 
biserica ortodoxă, iar invers, dela biserica ortodoxă la alte 
culte să nu se poată face această trecere. Atunci, când am cere 
aceasta, ați putea spune că vor fi nedreptăţiţi. Dar noi nu ce- 
rem favoruri, ci cerem afirmarea unui principiu în conformi- 
tate cu teza pe care am susținut-o. In sfârșit, de ce naș spune-o 
şi pe aceasta una? Vreau ca dacă o fi cu voia lui Dumnezeu să 
se întoarcă iarăș frații noștri la biserica strămoșească, să se în- 
toarcă așa cum s'au dus, cu averi cu tot! (Ilaritate). 


P. S. E. Hossu dela Gherla mi-a pus în zilele trecute prie- 
teneşte întrebarea, să-i răspund cu toată sinceritatea : Cred eu, 
că în adevăr vom ajunge iarăș să fim una, vom ajunge să avem 
unitatea noastră bisericească ? Nu vezi, mi-a zis fratele meu, 
alte popoare mai culte decât noi, bunăoară Germanii, cum sunt 
despărțiți în confesiuni, și pe lângă toate silinţele ce și-au dat, 
totuș mau ajuns la unitate bisericească ! S'a mai provocat și la 
unguri, cari deasemenea sunt divizați pe terenul bisericesc, dar 
nici ei mau putut să-și creeze o unitate. Crezi întradevăr Fră- 
(ia Ta, că noi vom ajunge la unitatea bisericească ? 

P. S. S. Episcopul greco-catolic român al Oradiei-Mari, 
Tr. Valeriu Frentziu : Dacă avem dragoste în suflet, da! 

I. P. S. S. Mitropolitul Transilvaniei, Banatului și al ți- 
nuturilor ungurene locuite de români, Nicolae Bălan : Să-mi 
dați voie, d-lor senatori, să vă comunic ce i-am răspuns. L-am 
rugat pe fratele meu, să nu pună poporul românesc alături de 
poporul german şi nici chiar de cel unguresc în ce privește 
diviziunea confesională. Cazurile nu se prezintă la fel, ci au 
înfățișări cu totul deosebite. La noi n'a existat o reformă bise- 
ricească pe urma căreia să se fi săpat o adâncă diviziune între 
confesiuni. La noi n'a existat un Luther, care să fi adus inter- 
pretări nouă de principii religioase și bisericești, cum au adus 
corifeii marei reformațiuni : Mântuirea numai prin credinţă, Bi- 
blia ca singură normă și ca unicul izvor al credinţei, etc. Eu nu 
discut exactitatea dogmatică a acestor principii, ci constat nu- 
mai, că la bazele mișcării de acolo a existat o reformă reală, ba- 
zată pe interpretări nouă de principii, pentru care s'au dat lupte 
şi s'au vărsat şiroaie de sânge, s'au purtat războaie de șapte şi 
treizeci ani. 

Dar la voi... interpretări de principii religioase ? ! Halal 

de capul lor ! In 1700 la bietul mitropolit Atanasie, interpretări 
nouă, necunoscute până atunci, care să stea la baza unei miş- 
cări iniţiate și purtată cu convingere şi cu însuflețire, până la 
jertfe de sânge ? ! Ar trebui să-ți baţi crud joc de el, ca să-i 
atribui așa ceva. 

Pentru ca să vă arăt eu ce au iscălit cu mână tremură- 
toare cei ce s'au învoit, îndoindu-se în inimile lor, să primească 
la 1700 unirea cu Roma, voiu cita cuvintele lor : „Şi așa ne unim 
aceşti ce scrim mai sus, cum toată toată legea noastră, slujba 
bisericii, liturghia și posturile 'să stea pe loc, iară că n'ar sta 
pe loc acelea, nici aceste peceți să n'aibă nici o tărie asupra 
noastră și vlădica nostru Athanasie să fie în cap şi nime să 
nu-l hărbătăluească“. (Vezi Dr. George Popovici : Uniunea Ro- 
mânilor din Transilvania. Lugoj 1901, pag. 84—89). 


Şi fiindcă Prea Sfinţitul Episcop greco-catolic dela Lu- 
goj a citat din d. N. Iorga, să-mi dea voie să citez şi eu comen- 
tarul pe care-l face învățatul nostru istoric la actul unirii din 
1700 : „„„Nu se poate din partea unor clerici o mai vădită ur- 
mărire a interesului materiai, o mai mare neincredere față de 
aceia cărora le întind mâna spre unire și o mai mare iubire 
pentru rosturile îndătinate de care în ruptul capului nu se pot 
despărți, ale vechei biserici în care trăiesc neam de neamul lor 
luptându-se cu puterea sau cu vicleșugul pentru păstrarea lor 
ca cea mai sigură scară spre Dumnezeu și „spăsenie a sufle- 
telor“. (N. Iorga : Istoria Bisericii rom. Vol. II. Vălenii de 
Munte, 1909, pag. 17). 

In astfel de condițiuni se poate vorbi de interpretări re- 
ligioase nouă, în tot cazul altele decât ale bisericii din care au 
făcut parte până atunci ? ! De enunțări, de principii reforma- 
torice ? ! De o mișcare purceasă din vreun îndemn sincer al 
conștiinții ? ! Dar a fost nemulțumit poporul, ori chiar cineva 
din cei cari au făcut primul pas către unirea cu Roma, cu ve- 
chea biserică ortodoxă a neamului ? Nimic din toate acestea! 
Noi ştim că numai cu lacrimi în ochi, sub presiuni externe și 
slăbiciuni dinlăuntrul lor, s'au despărțit de formă numai de 
dânsa, fără să o fi abandonat cu sufletul lor. (Aplause), 


Atunci se ivește de sine întrebarea : Cine a făcut unirea ? 

Prea Sfinţitul Episcop unit al Gherlei ne-a răspuns că 
unirea au făcut-o Habsburgii, — și drept a spus. Au făcut-o 
Habsburgii catolici, cum spunea d. senator Gyarfaș, pentruca 
să aibă un sprijin mai mult în lupta ce o purtau în Ardeal în 
contra Ungurilor calvini. Aşa a fost, — și atunci Prea Sfinţitul 
Episcop dela Gherla pe un ton inocent îmi răspundea în dis- 
cursul său că Habsburgii, sunt de vină pentru unirea inițiată la 
1700, iar biserica unită cu totul nevinovată, ușă de biserică, care 

numai s'a lăsat folosită pentru scopurile Habsburgilor. Dar nu 
vezi Prea Sfinţite, în ce situaţie înjositoare îți pui biserica Prea 
Sfinţiei Tale, când o arăţi ca pe un instrument inconştient în 
mâna Habsburgilor în contra Ungurilor? ! (Aplause). 


Dar eu ştiu că Habsburgii au mai avut un scap şi cred că 
acela a fost scopul principal al lor. Acest scop legat de actul 
dela 1700, nu voiesc să-l precizez eu, ci las să-l interpretați 
d-voastră din jurământul solemn pus în gura mitropolitului 
Athanasie că „se lepădă de toată corespondențţia şi dătătura în 
ştiinţă prin scrisoare și preteșugul șișmaticilor, a ereticilor şi 
a Craiului sau Vodii Ţării munteneşti“ — nu Românești —; 
nici o carte de acum înainte cu aceia răspuns nu voi avea și nici 
pe Bucureștean mai mult al mieu arhiepiscop şi mitropolit a fi, 
nu-l voiu cunoaște... Dară, unde va fi lipsă lui Vodă al Țării 
Muntenești sau altuia cumva din şişmatici a scrie carte, mai 
nainte cartea oiu arăta-o teologușului şi sfetnicului“, 


In legătură cu aceste dureroase cuvinte voi cita comen- 
tarul d-lui N. Iorga, care zice : „Putem spune că nici odată un 
episcop român din Ardeal nu iscălise o așa de adâncă înjosire 
a bisericii sale pentru a-și păstra, în forme oarecum onorabile 
pentru persoana sa scaunul de care de altfel se dovedea nevred- 
nic, pentrucă acesta înfățișa înainte de toate un popor, cu toate 
suferințele, drepturile și aspiraţiile lui“. (N. Iorga : Istoria Ro- 
mânilor din Ardeal și Ungaria. Bucureşti 1915. Vol. I, pag. 338). 

Crud e destinul istoriei pentru rolul ce-l împarte câte 
unui om. Acest mitropolit Athanasie primise, ca și înaintașii 
săi hirotonirea la Bucureşti, unde jurase că va rămânea credin- 
cios în pravoslavnica credinţă și — adaugă d. N. Iorga : — „Im- 
preună cu hirotonirea venise (din Țara Românească) cultura, 
o oarecare mândrie și conștiință românească — și vorbele de 
batjocură pentru „Vodă“, pentru Țara ,„Muntenească“, pentru 
„Bucureştean“' erau puse anume pentru a însemna crud această 
rupere definitivă“ (N. Iorga, op. cit. pag. 338), 

Această rupere a fost scopul imoral şi viclean pe care 
l-au urmărit Habsburgii prin actul politicei lor dela 1700. Ei au 
voit să despartă pe Românii ardeleni de fraţii de peste Car- 
paţi, şi cuvintele acestei despărțiri le-au pus în gura lui Atha- 
nasie când făcea jurământ de credință către Viena. S'a petrecut 
atunci grozava tragedie, ca mitropolitul Ardealului să-și tră- 
deze nu numai credința strămoșească, ci și toate legăturile su- 
fleteşti cu fraţii săi de sânge de peste munți (Aplause prelun- 
gitete și îndelung repetate, ovațiuni). 

P. S. S. Episcopul greco-catolic român al Gherlei, Iuliu 
Hossu : Atunci nu aveau libertatea de conștiință. 

I. P. S. S., Mitropolitul Transilvaniei, Banatului şi al 

ținuturilor ungurene locuite de români, Nicolae Bălan : Nu ; 
drept ai spus. 

P. S. S. Episcopul greco-catolic român al Gherlei, Iuliu 
Hossu : Şi credincioşii din Ardeal, azi au libertatea de con- 
ştiinţă. 

I. P. S. S. Mitropolitul Transilvaniei, Banatului şi al ți- 
nuturilor ungurene locuite de români, Nicolae Bălan : In con- 
dițiunile acestea mai putăți să spuneţi în fața conștiinței Ro- 
mâniei Mari că a fost un act făcut din libertate și din convin- 
gere actul dela 1700 ? (Aplause prelungite). 

A fost făcut pentru ca pe lângă granițele din vârful Car- 
paţilor să pună graniţe şi în suflete, care să ne despartă de fraţii 
noștri și să rupă unitatea noastră și de credință şi de cultură 
țesută între grele împrejurări, în lungul veacurilor, dela unii 
Ia alții, atunci când bieţii, smeriţii călugări treceau în desagi, 
prin ascunzătorile dosite ale munţilor, cartea românească pe 
care ca o sfântă cuminecătură o împărțeau de dincoace, dincolo 
de Carpaţi, la fiii aceluiaș neam. (Aplause prelungite și îndelung 
repetate). 


Au vrut să-i despartă de Bucureșşteni, așa le spunea pe 
atunci, astăzi vă zic regățeni. (Aplause). S'a vărsat sângele a 
800.000 de fraţi nu pentru a vorbi de regățeni, ci pentru a face 
pe baza unității sufletești închegată în suferințe din partea bi- 
sericii ortodoxe, unitatea indisolubilă, politică națională a nea- 
mului. (Aplause prelungite și îndelung repetate). 

Tot d. N. Iorga spune răspicat, din ce izvoare a răsărit 
biserica unită : „Biserica unită era o creație artificială, nu por- 
nise dintr'o convingere“ (op. cit. pag. 347). Şi acum din această 
lipsă de convingere şi din această creație artificială vreţi să 
faceți o piedică dogmatică pentru a ține în separațiune pe fiii 
aceleiaș ţări ! (Aplause prelungite și îndelung repetate). 

I. P. S. S. Mitropolitul greco-catolic român al Albei-luliei 
și Făgărașului, Vasile Suciu : Pe cine acuzi, pe cei morți sau 
pe noi? 

I. P. S. S. Mitropolitul Transilvaniei, Banatului şi al ținu- 
turilor ungurene locuite de români, Nicolae Bălan : Că nu a 
fost din convingere, o spune clar istoria. 

I. P. S. S. Mitropolitul greco-catolic român al Albei-Iu- 
liei şi Făgărașului, Vasile Suciu : Scoate-i din mormânt şi spu- 
nele-o. 

I. P. S. S. Mitropolitul Transilvaniei, Banatului şi al ți- 
nuturilor ungurene locuite de români, Nicolae Bălan : ...o arată 
toate mărturiile trecutului, între cari amintesc pe episcopul Ino- 
cențiu Klein, la care a făcut provocare ieri Prea Sfinţitul dela 
Lugoj. In răspunsul pe care l-a dat contelui Toroczkay, preşe- 

dintele comisiei dietale (anul 1737), la întrebarea acestuia dacă 
unirea s'a făcut numai pentru foloase, episcopul Klein a răs- 
puns răspicat : „Eu și clerul meu m'am unit sub condiția de a 
obține acele beneficii şi foloase, de cari se bucură romano-cato- 
licii, altminteri, dacă nu ni se dau, ne-am face chiar și Turci !“ 
(Colecţia de documente Rosenfeld și Petru Bod, după Dr. S. 
Dragomir : Istoria desrobirei religioase a Românilor din Ardeal 
în secolul XVIII. Vol. I, Sibiu 1920, pag. 134). 

I. P. S. S. Mitropolitul greco-catolic român al Albei-lu- 
liei şi Făgărașului, Vasile Suciu : Inalt Prea Sfinţite, ne vor- 
bești nouă sau la cei de atunci? 

I. P. S. S. Mitropolitul Transilvaniei, Banatului și al ți- 
nuturilor ungurene locuite de români, Nicolae Bălan : Iţi dau 
voie să mă înţelegi cum vei vrea, fie că vorbesc acelora, fie că 
vorbesc şi Prea Sfințiilor Voastre pentru a nu avea motiv de a 
vă supăra prea mult. 

O serie nesfârșită de dovezi ne arată cu câtă repulsiune a 
primit poporul actul unirii dela 1700. 

La instalarea lui Athanasie, delegații braşovenilor la ușa 
bisericii mitropolitane din Alba-lulia, declară că „nu pot suferi 


instalarea unui episcop unit cu catolicii, în biserica zidită de 
Voevozii din Țara Românească“ (Dragomir, op. cit. pag. 36). 

La Braşov de câte ori se făcea vreo instalare de preoți, 
întotdeauna era însoțită de o mărturisire de credință nedesli- 
pită către biserica ortodoxă ; cu o astfel de ocaziune au eşit din 
conştiinţa brașovenilor cuvintele că sunt fii adevărați ai sfintei, 
soborniceștii și apostoleştii biserici a Răsăritului „de care sfântă 
credință nici sabia, nici focul, nici închisoarea, nici sărăcia, nici 
nevoia, nici foamea, nici goana, nici moartea să nu ne poată 
despărți“ (Istoria bis. Scheilor de St. Stinghe p. 56, după Dra- 
gomir, op. cit. pag. 114). 

Numai în timpul clasic al creștinismului mai întâlnim 
asemenea mărturisiri de credință și de alipire către biserică ! 

In fața persecuțiilor catolice, poporul, lăsat fără de păs- 
tori, avea atitudini eroice cari înalță și astăzi. Putem lua pe 
rând satele cari au fost trecute cu sila dela ortodoxie la unire 
împreună cu bisericile și cu toate averile, multe sau puţine, pe 
cari le aveau ca să vedem mărturisirile lor. Așa la Sâmbăta de 
Jos, județele declară : „In privința religiunii nu ne poruncește 
nimeni, nici crăiasa, și nici altcineva“ (Dragomir, pag. 158). 

In Bucium s'au rostit cuvintele : „Noi suntem gata să lăsăm 
biserica la porunca Măriilor Voastre preotului unit, dar mai 
bine ne pustiim și pribegim, decât să ne ținem preot unit“ (Dra- 
gomir, p. 158). 

Credincioșii din comuna Copăcel, locul de naştere al Inalt: 

Preasfinţitului dela Blaj, glăsuesc astfel : „La porunca guver- 
nului crăiesc cedăm preoților uniţi biserica, dar noi cu ei nu 
vom umbla la biserică, ci să păzească ei păreții de piatră“. (Dra- 
gomir, pag. 159). 

Să vedem şi alte cazuri. Măcelarul din Făgăraş, Ion Oan- 
cea, împreună cu pr. Bucur și alţii, într'o jalbă adresată mitro- 
politului din Karlowitz, Pavel Nenadovici, povestind cum s'a 
propagat unirea, arată nedreptăţile ce le-au suferit pentru cre- 
dinţa lor : „Şi ne-au pus sub birșag și ne-au prins pe noi, mai 
mult decât trei sute de oameni, tot fruntea și noi am feleluit, 
că nu ne vom uni, suntem gata să ne aduceți muierile şi copiii, 
să le tăiați capetele, apoi nouă, că știți Măria Voastră bine, că 
omul nu-i slobod cu trupul, dar este cu sufletul“. În aceiași 
jalbă se spune că pe Ion Oancea „lau bătut în hiară şi l-au 
băgat în temniţa cea de pierzare şi au oprit nime la dânsul să 
nu meargă, nice bucate nime să nu-i dea, numai timnicerii câte 
puțintea pâne şi apă“. 

Intr'o altă jalbă prezentată tot lui Pavel Nenadovici, Fà- 
gărășenii declară că „pentru credința strămoşilor noștri suntem 
gata a suferi şi mucenicie sau izgonire din această împărăție, 
iar legea nu o vom lăpăda“ (Dragomir, op. cit. pag. 210—211). 

Românii din Dobra, în frunte cu „vițe-ontojul orașului“ 
Iosif Crainic declară trimisului vlădicăi Nenadovici, că nici de 
cum nu primesc unația — „până la moarte“. Apoi chemând sa- 
tele dimprejur, de pe ambii țărmuri ai Murășului redactară o 
petiție în care spun : „că ni sa urât de atâta vreme, că trăim 
ca vitele, făr' de drept şi făr' de bisearică și făr' de leage și mor 
oamenii necuminecați şi nespovediţi și se îngroapă făr' de popi 
şi pruncii nebotezaţi rămân, ca păgânii. Numai fericiţi sunt oa- 
menii cari n'au ajuns aciastă vreme, care am ajuns-o noi acum, 
că morţii cari avem și aceia rămân nepomeniţi... Că de ne-ar 
lăsa domnii să ieşim de aicia, am ieși toţi şi am merge încătrău 
ne-ar îndirepta Dumnezeu. Numai nu ne sloboade, ci ne ţine 
năcăjiți... că noi ce vreame am ajuns pohtim toţi moarte să mu- 
rim decât să trăim cu atâta amar şi jale după leagea noastră“ 
(Dragomir, pag. 211—212). 

P. S. S. Episcopul greco-catolic român al Oradiei-Mari, 
Tr. Valeriu Frentziu : E o mândrie că am avut aşa țărani inte- 
ligenți. 

I. P. S. S. Mitropolitul Transilvaniei, Banatului și al ți- 
nuturilor ungurene locuite de români, Nicolae Bălan : Preoţii 
Ioan din Hălmăgel şi Lazăr din Aciuva se plâng episcopului din 
Arad, că oamenii cari n'au vrut să se dea cu uniţii au fost bătuți 
crunt, până le-a curs sângele prin haine şi după ce au fost chi- 
nuiți astfel, au fost sloboziți cu cuvintele : „Mergeţi la Sârbi să 


www.digibuc.ro 


310 


vă ajute“. Tot în acea jalbă se spune că : „Popei Ialoș din Dum-- 
brava i-au prădat şi luat toată averea care a avut-o, iar fișpa- 
nul Hollaki a împrăștiat prin sate porunca aspră, că tot creşti-: 
nul care va îndrăsni să primească pe un preot neunit va avea să 
plătească o pedeapsă de 80 de florini şi să sufere 40 de btețe“. 
(Dragomir, pag. 242—243), 

Acesta este dreptul canonic şi baza morală de existență 
a bisericii noastre ! (Aplause, strigăte de bravo !). 


Vreau să citez şi părerile unora dintre corifeii unirii, 
despre efectele ce le-a produs ea în poporul românesc. lată ce 
zice de pildă A. Tr. Laurian : „Cei mai mulți români care se 
iînălțară cu încetul din întâmplare — încă după dreptele preten- 
siuni, care le avea ca Români uniți — la deregătorii mai înalte 
între unguri catolici, trecură dela legea de rit oriental la cea 
de ritul occidental sub pretextul că acestea sunt acum tot una, 
şi cu modul acesta se lepădară şi de națiunea lor şi se unguriră“, 
(Magazinul istoric Tom. II, pag. 328—29 citat la Dr. G. Popo- 
vici : Uniunea, pag. 194). 

G. Şincai, la care deasemenea ați făcut provocare, spune : 

„Noi Românii de vom lua afară clerul unit, care încă nu- 
mai atâta se socotește cât a cincea roată la car, ce folos am avut 
sau avem din toate acestea ?“ (Popovici, op. cit. p. 191). „Atât 
de mari erau relele cari le suferea națiunea română în urma 
unirii, încât peste 35 de ani după făcuta uniune se plânge amar 
protopopul unit Nicoară Beianul către episcopul Inocenţiu cu 
aceste cuvinte : „Tare mă tem că nu vom avea alt folos din 
uniunea aceasta care o am făcut, ci vom rămâne numai cu ura 
între frați şi cu mustrarea cugetului“. (Popovici, op. cit. pag. 
182). 

Nu voi cita ce zice Maior, în aceeaș chestiune, mă măr- 
ginesc să citez cuvintele lui : „Papei nu-i trebuia români, i-au 
trebuit numai catolici, ca să-i supună sieși şi oricui“. (Popovici, 
op. cit. pag. 192). , 

Voi încheia seria acestor plângeri despre efectele rele 
produse de unire, cu părerea lui Papiu Ilarian, care zice: 
„Şincai, ca şi Clain episcopul, Clain Călugărul, Petru Maior și 
toți Blăjenii luminaţi din secolul XVIII, cunoșteau tot răul 
fatal produs prin unire... Voi iezuiți români dela Oradea-Mare, 
dela Gherla... şi de aiurea, voi cari în aceste zile ale luminei și 
ale libertății cutezați a îndemna pe români să meargă la sino- 
dul catolicilor din Pesta ; voi cari mergeţi cu cutezanţa până a 
da Românilor uniți numele stăin şi urât de catolici... Voi cari 
prin aceasta şi alte asemeni criminale apucături, cercați a rumpe 
de tot o parte însemnată a Românilor din corpul cel mare al 
naţiei, auziți pe profetul Şincai și până e timp convertiţi-vă“.. 

{Citat după Gh. Popovici : Uniunea etc. pag. 197). 

Nu privim lucrurile cu patimă și prin urmare nu contes- 
tăm foloasele pe cari le-a adus unirea. Dar când ea sa produs 
între împrejurările pe cari le-am arătat şi când a avut efectele 
rele de cari se plâng aceia cu cari vă lăudaţi ca corifeii ei, mai 
aveți curajul să ne aruncaţi nouă aci acuza că învrăjbim poporul 
românesc ? 

Inalt Prea Sfinţitul arhiepiscop Cisar din Bucureşti s'a 
întrebat cu mâhnire, cum de s'au întrebuințat cuvinte aspre des- 
pre Inalt Prea Sfinţitul Patriarh al Romei dela această tribună. 
Eu desaprob orice cuvânt aspru care s'ar folosi la adresa unui 
alt ierarh al altui cult ; dar îmi dați voie să întreb și eu : de 228 
de ani patriarhul Romei ce caută în turma mea din Ardeal? 
(A plause prelungite şi îndelung repetate). 

Noi nu am fost o colonie de păgâni din Africa ! Am fost 
un popor creștinesc dela originea noastră şi ne-am avut legea 
noastră (aplause prelungite) şi episcopul Romei, numai profi- 
tând de împrejurările de strâmtoare în care se găsea poporul 
nostru, a putut să facă în mijlocul lui această desbinare. (A pla- 
use prelungite). 

Intreb, dacă este creştinească fapta aceasta pe care a 
făcut-o ? (Aplause). 

Dar mai întreb : astăzi — să nu mai facem procesul isto- 
riei — astăzi, după 228 ani, nu este tot această unire o stator- 
nică pricină de desbinare, de ceartă și neliniște în mijlocul 
poporului românesc ? Și încă mai îndrăsniți să ne acuzați că 
noi întroducem ceartă și neliniște ! Voi, sunteți statornica pri- 
cină de ceartă ! 


Vă rog deci să conteniţi cu aceste acuze pe care ni le fa- 
ceți ! Să nu pervertiți înțelesul cuvintelor și cuprinsul noțiuni- 
lor. Noi în Ardeal de 228 de ani suntem într'o continuă apărare a 
credinții și a sufletului nostru față de Habsburgi, față de Papa 
și față de toți aceia care au ținut să ne asuprească și cari au vrut 
să ne răpească întreaga noastră credință și sufletul nostru. (A- 
plause prelungite și îndelung repetate). 


Astăzi, ce e drept, d-lor senatori, — de ce n'am spune ? — 
astăzi în Ardeal este o mişcare de trecere dela biserica unită la 
biserica ortodoxă, (Aplause prelungite, aprobări). Eu nu vreau 
să contest acest lucru. Așa e în realitate. Cine a produs această 
mişcare ? Trebuie să-mi recunosc o mare greșală : N'am avut 
timpul și putinţa ca să produc eu această mișcare. Am fost atât 
de ocupați, eu şi ceilalți erarhi din Ardeal, cu problemele de or- 
ganizare a bisericii de pe întreg cuprinsul țării și cu alte multe 
și mari probleme bisericeşti şi naționale, încât n'am putut să ne 
ocupăm și de chestiunea aceasta, deşi nu am avea nici un motiv 
de a ne acuza dacă am fi lucrat altfel. 

S'au angajat însă împrejurările, ca ele să pornească acea 
mișcare de întoarcere dela biserica unită la noi ; s'a angajat Ro- 
mânia Mare să facă acest lucru. Astăzi, Românii din Ardeal, și 
cei uniţi și cei ortodocși, cercetează aceeaș școală, care e una pe 
întreg cuprinsul ţării ; flăcăii fac parte din aceeaș oaste ; ei vin 
aci, în capitala ţării noastre, şi în călătoriile lor pe pământul 
scump al patriei dela o graniță până la cealaltă, ei văd că fraţii 
lor din Ardeal, în majoritate sunt ortodocși, văd că fraţii lor de 
peste Carpaţi, cei din Basarabia şi cei din Bucovina — sunt cu 
toţii ortodocşi, şi atunci, credeţi că este atât de puțin inteligent 
‘țăranul din Ardeal să nu tragă concluziunile care se impun din 
această situațiune ? 


România Mare a creiat această mișcare de revenire la or- 
todoxie, şi dacă vreţi să căutaţi un vinovat, puneţi vina pe ea și 
pe dorobanț și pe bunul Dumnezeu, care ne-a dat-o ! (Aplause 
furtunoase şi îndelung repetate). 

Şi cum se întorc fiii rătăciţi la vechiul altar al neamului ? 
Spuneaţi că din interes... 

Spuneaţi că se întorc, răsvrătindu-se împotriva bisericii 
unite. Vă rog, să nu turburați sentimentul moral al poporului 
nostru, atribuindu-i note nesimpatice pe cari nu le are. 

Ași vrea să vă citez câteva cazuri pentru a vă arăta cu câtă 
însuflețire se face această întoarcere la alvia veche a neamului 
românesc. Intre multe altele mă voi opri la cazul petrecut în co- 
muna Drăguș de pe ţara Oltului, unde a trecut la noi poporul 
unit în frunte cu preotul lui. 


Şi cum s'a făcut această trecere ? S'a fixat o zi de Dumi- 
nică a înfrăţirii în acea pașnică comună de sub poalele Surului 
și ale Negoiului. In dimineața acelei Duminici s'a pornit sfânta 
slujbă în amândouă bisericile, dar s'a sfârşit în cea ortodoxă. 
Sfinția Sa protopopul Ioan Cândea, înconjurat de preoțimea 
din jur a început slujba în biserica ortodoxă, iar preotul fost 
unit în biserica greco-catolică. Şi când s'a început cântarea doxo- 
logiei : „Mărire Ție, Celui ce ne-ai arătat nouă lumină“... s'a în- 
chinat lui Dumnezeu preotul Gheorghe Jurgovan (fost unit) şi 
a luat în mânile sale sfântul Potir, iar cantorul sfânta Evanghe- 
lie, crâsnicul, cădelniţa, iar poporenii, unii cu praporii, alții cu 
sfintele icoane, cu cărţile sfinte din biserica unită, în sunetul 
clopotelor și al cântărilor din Doxologie și s'au îndreptat în 
convoiu impozant către biserica ortodoxă. La intrarea în această 
biserică i-au întâmpinat preoţii ortodocşi, cu întreg poporul. Şi 
în tăcerea profundă a acestui moment istoric, a rostit preotul 
Jurcovan aceste cuvinte : 

„Prea Cucernice părinte protopop, Cucernici frați în 
Hristos şi iubiți creștini ! — Drumul pe care-l facem noi acum 

e drumul frăției. Pașii noștri se îndreaptă către dragostea fră- 
țească, către adevărul cel mântuitor și către biserica strămo- 
şească a neamului nostru. 

Oare cândva înaintașşii noștri, ademeniţi de intriga vrăj- 
mașilor și apăsaţi de vitregia vremurilor, s'au despărțit de bise- 
rica dreptmăritoare care a fost în lungul veacurilor adăpostul 
întregului nostru popor românesc. 

Astăzi, noi, urmaşii lor, înțelegând semnele vremii și po- 
runca cea mare a strângerii rândurilor între toți fiii neamului 
nostru, cu gândul luminat şi cu inima înălțată de o sfântă bucurie 
ne întoarcem iarăș la sânul mamei noastre celei vechi și bune, 
la sânul bisericii ortodoxe a neamului nostru ; noi ne simţim 
datori să rupem peceţile cu care străinii au vrut să ne strivească 
credința strămoșească şi sufletele noastre românești. Și avem 
nădejde în Dumnezeu, că ceeace facem noi astăzi, vor face toţi 
frații noștri cari zic că sunt uniți cu papa, adică se vor întoarce 
și ei până la unul la biserica ortodoxă română. 


Cu această hotărîre în sufletele noastre venim la voi, iubiții 
noștri fraţi, ca de aici înainte una să fim, precum dintr'un potir 
ne vom cumineca cu toții cu trupul și sângele Domnului Hristos. 
Vă rugăm să ne primiți cu dragostea voastră de frate care să 
domnească în veci între poporul nostru. Domnul să-și trimită 
binecuvântarea de sus asupra frăţiei şi a unității bisericeşti pe 
care o facem în clipa aceasta“. (Aplause). Vezi : Dr. Scorobeţ : 
Văzut-am lumina cea adevărată ! Sibiu, 1924, pag. 23—25). 

Și întreaga asistență a răspuns : Amin ! Și s'a îmbrățișat 
preotul care a rostit aceste cuvinte cu fraţii lui preoți ortodocși 
și întreg poporul însoțea în lacrimi de emoție și de bucurie a- 
ceastă înfrățire românească care sa făcut în comuna Drăguş. 
(Aplause prelungite). 

Ţin să adaog că situațiunea în Drăguș este definitivă, 
fiindcă e clădită pe convingere, pe iubire şi frăție românească, 
și eu aș putea să citez multe cazuri de acest fel. Să vă spun ce mi 
s'a întâmplat într'o vizită canonică făcută într'o regiune de mun- 
te. Mersesem să vizitez câteva parohii într'un răstimp de vre-o 
3—4 săptămâni. Vre-o zece zile din acest răstimp am umblat cu 
carul cu boii, pentrucă acolo nu sunt căi de comunicație. Era un 
timp ploios, dar mulțumesc lui Dumnezeu, că mi-a ajutat să fac 
acea vizitațiune canonică. Veniau țăranii cu câte 5—6 care cu boi, 
împodobite cu covoare şi cu flori, și făceam uneori patru-cinci, 
ba chiar câte 8 ceasuri cu carul într'o zi, și în timpul drumului 
stăteam de vorbă cu oamenii cari îşi dădeau rând împrejurul ca- 
rului, încât cred că din anumite sate nu a fost om și copil cu care 
să nu fi schimbat vre-o vorbă. 

S'a întâmplat în timpul acestui drum să întâlnesc în cale 

un cătun aparținător bisericii unite. Țăranii mi-au ieşit la margi- 
nea drumului întru întâmpinare. 

«Și le-am ţinut câteva cuvinte părintești şi lor. Dar oame- 
nii au rămas nemulțumiți că n'am intrat și în biserica lor ca în 
acea ortodoxă. Eu le-am spus că nu pot intra, fiindcă ei nu sunt 
ortodocşi. Dar mi-au răspuns : „cum se poate, doar şi noi suntem 
români“. „Da, dar sunteţi uniți, şi sar supăra pe mine I. P. Sfin- 
ţitul vostru dacă aș intra în biserica voastră“. Ei mi-au spus: 
„Nu, doar și noi suntem de legea românească, numai popa nost — 
D-zeu să-l ierte, că a murit — era unit, dar noi suntem de legea 
românească !“ (Vii aplause îndelung prelungite). 


Şi am trecut în satul vecin, fără să fi intrat în biserică. Dar 
a doua zi au venit credincioșii uniți la mine cu toţii, făcându-mi 
cerere în scris, ca să-i primesc în sânul bisericii ortodoxe, căci şi 
ei sunt de lege românească ! De atunci sunt trecuţi la biserica 
noastră, cu toate protestările episcopului greco-catolic, care-i 
avea sub jurisdicţia sa, şi la toate ocaziunile au răspuns, că ni- 
mic nu-i mai poate despărți de biserica ortodoxă și de mitropolia 
din Sibiu. (Aplause). 

Când se făceau încercări disperate de a-i abate iar la bise- 
rica unită, se dăduse un ordin în numele Consiliului de miniștri, 
ca să fie predată cheia bisericii, pe care o păstrau ţăranii trecuți 
la ortodoxie reprezentantului confesiunei unite. Se înțelege, 
cheia nu s'a putut lua dela credincioşi. Dar, un fruntaș din acea 
comună, care primise înştiinţare că se dăduse acest ordin, mi-a 
scris : „Biserica este a noastră. Tatăl meu a dat locul pe care șa 


“făcut această biserică, iar eu am cărat var şi nisip ; a fost făcută 
prin munca noastră ; este a noastră“. Cu privire la ordinul dat 
de Consiliul de miniștri, spunea : Cum se poate că d. Brătianu, 
care a vrut să fim toți Românii una într'o țară, să nu vrea să fim 
cu toţii una și într'o biserică !“ Acea scrisoare am arătat-o pri- 
mului ministru Brătianu, fiind în viaţă, şi a rămas adânc emoțio- 
nat cetind-o (aplause prelungite). 

Iată, d-lor senatori, motivele pentru cari se face întoarce- 
rea la biserica ortodoxă a neamului. Sunt motive stoarse din idea- 
lul național, din dorința de a vedea una biserica pe care Domnul 
Hristos n'a întemeiat-o ca să despartă fiii aceluiaș popor, ci pen- 
tru ca să poarte grijă de sufletele lor. (Aplause). 

De altfel poporul nici nu ştie despre deosebiri ; el nu a 


primit nici o deosebire în credință atunci când a fost trecut la 
unire, aşa după cum v'am arătat. Nici Prea Sfințiile Lor nu fac: 
deosebiri. „Filioque“ nu se citeşte în simbolul credinţii nici chiar 
în biserica catedrală din Blaj. 

I. P. S. S. Mitropolitul greco-catolic român al Albei-lu- 
liei şi Făgărașului, Vasile Suciu : Nu, 

I. P. S. S. Mitropolitul Transilvaniei, Banatului şi al ținu- 
turilor ungurene locuite de români, Nicolae Bălan : Sfânta cu- 
minecătură o face şi I. P. S. Sa Mitropolitul Blajului întocmai 
cum o fac şi eu la Sibiu. Dar poporul nici nar primi sfânta cu- 
minecătură cum o fac catolicii puri. S'a întâmplat în timpul răs- 
Boiului, ca soldaţii din armata austro-ungară, aparținători cul- 
tului unit, zăcând bolnavi în spitale, să aibă nevoie de preot şi 
să-i ceară sfânta împărtășanie. Neaflându-se preot unit în apro- 
piere, ofițerii au chemat la patul bolnavului pe preotul cultului, 
care se credea cel mai apropiat de cultul unit, adica pe preotul 
catolic. Când preotul catolic voia să împărtășească pe Români 
cu oștia, flăcăii spuneau : Dă-mi mie sfânta cuminecătură cea 
românească ! 

De purgatoriu nu ştiu. Şi atunci ce le-a mai rămas din cre- 
dința catolică ? A mai rămas papa. Dar papa e departe și legă- 
tura cu el nu intră de loc în sfera preocupărilor religioase ale 
poporului aparținător bisericii unite. Iată deci, că nimic nu des- 
parte acest popor de biserica strămoșească a neamului. Poporul 
aparținător bisericii unite trăiește şi astăzi în aceleași tradiţii de 
viață religioasă și bisericească în care a fost crescut până la 1700 
și în care trăieşte majoritatea fraţilor săi, rămași credincioşi 
bisericii ortodoxe. 

Şi pun întrebarea mitropolitului dela Blaj, să punâ mâna 
pe inimă şi să-mi răspundă drept: După 228 de ani de propa- 
gandă, se găseşte astăzi catolicismul, așa cum îl cunoaștem noi, 
în sufletul poporului românesc aparținător bisericii unite ? 

I. P. S. S. Mitropolitul greco-catolic român al Albei-lu- 
liei şi Făgărașului, Vasile Suciu : Iată răspund : Intreaga bise- 
rică ortodoxă este catolică, întrucât până în veacul al IX-lea a 
fost una și tot ce s'a făcut până atunci este comun și la latini și 
la noi, 

Eu toată învățătura bisericii mele greco-catolice o scot din 
cărțile noastre bisericești cari s'au scris în veacul al IV-lea, al 
V-lea, al VII-lea şi al VIII-lea. Prin urmare, cum se poate ca noi 
să fim diferențiaţi în învățătură, după ce una am fost. Că dela 
Foţiu încoace începe diferența este altceva. Aceasta este situa- 
ţiunea. 

I. P. S. S. Mitropolitul Transilvaniei, Banatului şi al ţinu- 
turilor ungurene locuite de români, Nicolae Bălan + Situaţiunea 
s'o spun eu care este. Toată biserica apuseană era ortodoxă până 
în veacul al XI-lea (Ilaritate). Atunci creștinătatea apuseană s'a 
rupt de biserica ortodoxă și a introdus tot felul de inovaţiuni pe 
cari le au și astăzi. Dar voi nu ați venit din vremea aceea, ci după 
ce biserica catolică introdusese deosebirile. Deci ar urma să aveți 
acele deosebiri, cari dau nota specifică catolicismului. Dar nu le 
aveţi, ceeace dovedește că poporul a refuzat catolicismul. 

Nici în cei 228 de ani, cu toate mijloacele de propagandă 
ale iezuiţilor şi ale ungurilor, poporul român nu a fost capabil 
să se abată o iotă dela credința strămoşilor săi, ci a păstrat uni- 
tatea de credinţă cu fraţii săi ortodocși. (Aplause îndelung pre- 
lungite). 

Și atunci, iubite frate dela Blaj, vrei să pui poporul ace- 
sta în conflict de conștiință dacă s'ar întoarce la noi ? 

„ Dar poporul nu simte nici o mustrare de cuget când se în- 
toarce dela voi la vechea lui credință, căci se întoarce acasă, și ori- 
ce întoarcere acasă se face cu bucurie şi cu entuziasm. (Aplause 
prelungite, îndelung repetate). 


Ne,întreba P. S. S. dela Gherla: Dar în Maramureș de ce 
vă amestecați şi stricați liniștea iubitului nostru popor de acolo ? 

D-lor senatori, Maramureşul este ultimul petec de ev me- 
diu întârziat în Europa. Sub unguri acolo domniau cele două cla- 
se privilegiate ale evului mediu, aristrocaţia şi clerul, cu deose- 
birea că aristocrația ungurească scăpătată intrase în funcțiuni de 
Stat și din situațiunile de prefecţi și subprefecţi, de solgăbirău 
şi de vicesolgăbirău ca niște adevărate pașale dominau poporul 
din Maramureș, care şi altfel era destul de năpăstuit de sărăcie, de 
alcoolism, de analfabetism şi de o altă molimă strecurată prin 
trecătorile munților. Şi atunci pe acest popor, care se prezintă 
în condiţii atât de dureroase, pretindeți să-l întăriți prin greco- 
catolicismul vostru şi vreți să faceți dintr'însul un val, un dig de 
apărare la granița aceea a țării ? ! Dar față de cine să-l apărați 
cu greco-catolicismul vostru ? Faţă de rutenii, tot greco-catolici 
și ei, dincolo de frontiera ţării ? ! Dacă ați înțelege condiţiile 
de existență ale poporului şi ale țării noastre, ar trebui să fiți 
voi cei dintâi cari să ne spuneți şi să ne chemați așa : Frații no- 
ştri ortodocși, veniți în Maramureș și faceți să circule sufletul 
și simțimântul românesc al întregului popor cu putere până la 
acea graniţă a ţării, căci numai așa vom putea să întărim elemen- 
tul prețios din care au coborit odinioară descălicătorii din Ma- 
ramureșul nostru ! (Aplause prelungite). 

Nu există altă salvare din izolarea culturală şi economică 
în care se găsesc Românii maramureșşeni astăzi, din dureroasa 
lor izolare sufletească, decât făcând să pulseze viața românească 
a întregului nostru popor până acolo la dânșii. Aducându-i în 
curentul acestei largi pulsațiuni de viață românească, din care 
face parte legea românească ortodoxă, așa vom întări noi Mara- 
mureșul ! Şi atunci ne mai faci învinuirea că învrăjbim poporul 
din Maramureş ? 


Dar cu toate acestea, d-lor senatori, noi îi privim cu toată 
dragostea pe Fraţii noștri, şi vă rog să credeţi și rog şi pe Frații 
mei să creadă, că tot ceeace am spus, n'am spus din ură, ci am 

spus ca să ne înțeleagă adevăratele noastre motive, pe cari le pur- 
tăm în suflet de a-i vedea totdeauna lângă noi. Noi vrem să-i 
vedem cât mai apropiaţi de noi, întru nimic înstrăinaţi, ci când 
va fi cu voia lui Dumnezeu reîntregând vechea noastră unitate 
bisericească. (Aplause prelungite), precum ne poruncesc nevoile 
vremii de astăzi... 

Eu am dela bunul Dumnezeu această mare nădejde, care se 
va izbândi ! și mă rog Lui pentru izbândirea ei. 

Vorbeam în decursul cuvântării mele despre tendința 
spre armonie proprie sufletului românesc. Am încrederea că a- 
cest suflet nu va tolera ca fiii neamului nostru să fie despărțiți 
tocmai pe terenul credinţei şi al bisericii sale. Am nădejdea dela 
Dumnezeu, că dacă am putut sfărâma granițele înfipte de puter- 
nice împărăţii în mijlocul trupului nostru național, vom putea 
să sfărâmăm şi aceste granițe artificiale, pe care dușmanii au 
vrut să le tragă în sufletele noastre, dar pe cari poporul, în con- 
ştiinţa unităţii sale, nu le-a răbdat nici o singură dată. (Aplause 
prelungite). 

Un popor, d-lor senatori, are o viață lungă ; numai viaţa 
omului singuratic este scurtă ; de aceea noi suntem cuprinși une- 
ori de nerăbdare. Un popor însă este răbdător în conştiinţa viito- 
rului său, și această răbdare se tălmăcește în acel conservatism 
prin care poporul își rămâne totdeauna credincios sieşi, sfletu- 
lui şi idealului său. 

Eu am nădejde dela Dumnezeu, că ceeace s'a făcut la 1700, 
în condițiunile, pe care le-aţi auzit, nu a fost decât un incident. 
Voi, dragilor mei fraţi, cu biserica voastră unită, nu sunteți de- 
cât un incident trecător în lunga istorie a poporului românesc. 
(Aplause puternice și îndelung repetate). 

Dumnezeu ne va ajuta să închidem şi acest incident. 

Aşa, Iubiți Fraţi, atunci noi vom fi aceia, cari vom tăia 
vițelul cel gras, când se va întoarce la vechea casă părintească, 
fratele care a gustat roșcovele străinului. 

Aceasta ne-o dictează marile interese de existență pe acest 
pământ al neamului nostru ! 


I. P. S. S. Mitropolitul greco-catolic român al Albei-lu- 
liei și Făgărașului, Vasile Suciu : Inalt Prea Sfinţite, ne invi- 
taţi la biserica strămoșşească. Ne puteți spune, care este aceea? 

I. P. S. S. Mitropolitul Transilvaniei, Banatului și al ţinu- 
turilor ungurene locuite de români, Nicolae Bălan : Dragul meu, 
ţi-o spune poporul Frăției Tale, nu mai trebuie să o spun eu. 
(Aplause entuziaste). 

Ascultă de glasul poporului, pe care zici că-l păstoreşti, 
pentrucă mai ales în această privință, glasul poporului, glasul 
lui Dumnezeu este. Şi cum s'ar veseli sufletele noastre, dacă s'ar 

realiza această dorită unitate bisericească, cum ar tresări în mor- 
mintele lor strămoșii, cum am lucra contra sectelor, a căror pri- 
mejdie a arătat-o atât de elocvent P. S. S. Episcopul Aradului 
în cuvântarea sa cu care eu mă identific ! Cât de întăriți şi de cu- 
ragioși am păşi cu toţii la rezolvarea problemelor noastre de 
viaţă pastorală ! Cum am putea să dăm soluțiuni bune proble- 
melor mari de viață culturală ! Cum ne-am înfățișa de bine în 
unitatea noastră înaintea celor de altă credință şi cum ar prinde 
puteri proaspete năzuințele noastre de a ne face stăpâni prin cre- 
dință şi cultură pe pământul nostru strămoșesc din Ardeal ! 

Am nădejde dela Dumnezeu că se va realiza şi acest fru- 
mos vis al neamului nostru. 

Şi când mi-am legat sufletul meu de acest ideal, vă rog 
"să-mi credeți, că tot ce am spus în legătură cu el și cu realizarea 
lui, am spus din motivul iubirei de frate, al iubirei de neam și de 
sfântă noastră lege ; dar vouă prea v'au încrețit frunțile școlile 
catolice şi când vă gândiţi la noi, ne consideraţi ca o piedică în 
propaganda pe care ați face-o. Noi însă vă privim cu toată senină- 
tatea, cu toată iubirea noastră frățească, şi vă rog ca în acest în- 
teles, să-mi luați cuvintele pe cari le-am rostit aci. (Aplause pre- 
lungite). 

D-lor senatori, istoria ne spune că în Roma veche, pe urma 
unui crâncen cutremir de pământ se deschisese o adâncă pră- 
pastie, care amenința s înghită cetatea eternă. Locuitorii Romei 
s'au silit în fel şi chip í astupe prăpastia, dar mau reușit. In du- 
rerea lor s'au îndreptat către oracol, rugându-l să le spună ce să 
facă pentru ca să-i scape de primejdie. Oracolul le-a răspuns, că 
numai atunci se va închide prăpastia dacă îi vor jertfi comoara 
cea mai scumpă a lor. Se ştie ce a urmat : Curtius, cel mai nobil, 
mai curat şi mai virtuos fiu al Romei, s'a aruncat în prăpastie, 
care l-a înghiţit şi apoi îndată s'a închis deasupra lui. 

Ce să facem ca să închidem şi noi prăpastia pe care duş- 
manul a săpat-o în mijlocul nostru ? Oracolul nostru de mult 
ne-a spus : „Poruncă nouă vă dau vouă, să vă iubiți unul pe altul 
cum vam iubit eu pe voi, și voi să vă iubiți unul pe altul. Intru 
aceasta vor cunoaște toţi, că sunteți ai mei învățăcei, de veţi avea 
dragoste între voi“. Să jertfim prin urmare şi noi în prăpastia 
dela noi, pentruca să o închidem, cea mai scumpă comoară a noa- 
stră, să aducem cea mai mare şi cea mai curată jertfă a sufletelor 
noastre : toată dragostea noastră ! 

D-lor senatori, cu simțimănâtul ide a fi săvârşit la altarul 
neamului, o sfântă liturghie a înfrăţirei, îmi încheiu cuvântarea 
mea prin cuvintele : „Să iubim urii pe alții ca într'un gând să 
mărturisim !“ (Aplause, strigăte de bravo !). 

D-le președinte, d-lor senatori, înainte de toate țin să vă 
mulțumesc că mi-ați dat posibilitatea ca, după diferite discursuri 
mai mult sau mai puțin răsboinice, să spun și eu.un cuvânt de 
pace. 

D-lor, sunt omul păcii și nu pot să fiu altcum. Pe de o parte 
pentrucă mă trădează haina pe care o port, iar pe de altă parte, 
fiindcă, după cum vedeți, sunt cu un picior în groapă. 

Pacea şi buna înţelegere, am propevăduit-o pretutindeni 
și totdeauna. Când mă întâlneam cu fraț i ortodocşi din Ardeal 
le pred:cam pacea şi buna înțelegere, + 'unându-le că, dacă în 
trecutul trist și vijelios al poporului nostru, noi Românii din 
Ardeal, — (uniţi și ortodocși) — am putut totuși să străbatem, să 
răzbim până în zilele noastre de astăzi, cauza a fost, pentrucă nu 
erau certuri între noi. Lucram în pace, în liniște şi în bună inpe- 
legere, punând umăr la umăr, pentru ca să putem dobândi binele, 
— întregirea neamului — la care am și ajuns. 

Tot pacea am predicat-o și celorlalți locuitori din Ardeal, 
creștini, fie ei romano-catolici, fie reformați, fie luterani ori uni- 
tari, pentrucă le spuneam că toți avem un singur Dumnezeu, pe 
care-L numim Tată. Fiecare, în limba sa, îl numește Tată, şi nu- 
mindu-l pe Dumnezeu Tată, noi toţi, câți îl numim Tată, ne soco- 
tim frați. Le aduceam apoi aminte şi de ceeace mărturisim în 
Crez, că Isus Hristos, Fiul lui Dumnezeu „pentru noi oamenii și 
pentru a noastră mântuire s'a coborit din Cer“. Deci, El n'a venit 
pe pământ pentru Unguri, pentru Nemţi sau pentru Români, ci 
El s'a scoborît pe pământ pentru toţi oamenii și pentru mântui- 
rea tuturor. 

Pacea și buna înțelegere vesteam și Evreilor. Şi, dacă în 
cuvântările mele adresate Evreilor nu mă puteam provoca la 
Mântuitorul, le aduceam totuși aminte că toate religiile de pe su- 
prafața pământului, câte au fost, câte sunt și câte vor mai fi toa- 

te au un singur scop, ca pe om să-l ducă la Dumnezeu și că spre 
a putea ajunge la acest scop, toate religiile năzuiesc ca pe om 
să-l inobileze, să-l facă mai bun, să smulgă din el pasiunile rele, 
ori dacă nu le pot smulge, cel puțin să le înfrâneze şi să altoiască 
într'însul virtutea. Pentrucă, d-lor senatori, lumea aceasta, cu 
toate bunătăţile sale, nu poate să mulțumească sufietul omenesc. 
Omul, în întreaga sa viață, dela leagăn şi până la groapă, caută 
pe Dumnezeu, caută idealul. Nimic însă din ce este în lume nu 
poate mulțumi pe om şi spre dovedirea acestui adevăr vă am de 
mărturie pe d-voastră pe toți. 

Aţi avut idealuri şi Dumnezeu va ajutat să le ajungeţi. 
Vă întreb însă să-mi spuneți unul fiecare, dacă v'ați simţit într'a- 
devăr deplin fericiţi, fără să mai fi dorit ceva, atunci când de 
fapt ați ajuns la idealul despre care credeți că dacă l-ați ajunge, 
aţi fi deplin fericiți. Nici unul însă dintre d-voastră nu-mi va 
putea răspunde că atunci când și-a atins idealul, n'a mai avut 
nimic de dorit. 

D-lor,:omul umblă după bine, omul umblă după ideal, dar 
nimeni să nu pună margini acestui bine. Binele pe care îl caută 
unul fiecare, e în conformitate cu gradul său de cultură, cu por- 
nirile și înclinările sale. Unii cred că vor afla binele în învăţă- 
tură, alții în distincțiuni, alții în petreceri, fiecare după capul său 
şi după vederile sale. Dar nici unuia nu-i trebuie ca binele acesta 
de învățătură, distincțiuni, etc., să fie mărginit. Fiecăruia îi tre- 
buie un bine fără margini. Tot ce este însă în lume, este mărgi- 
nit, şi după cantitate şi după calitate și după timp ; iar nouă oa- 
menilor, ne trebuie un bine nemărginit, infinit. Dumnezeu ne-a 
făcut pe noi pentru Sine, El ne cheamă la Sine, sădind în noi 
dorul după bine, după fericire, după ideal. Iar noi ascultăm de 
această invitare umblând după bine, după fericire, după ideal, 
fiecare după mentalitatea sa. Călăuzirea omului la acest bine su- 
prem, la acest ideal, este ținta tuturor religiilor de pe suprafața 
pământului. Ne-ai făcut pe noi pentru Tine Doamne și, neliniș- 
tită este inima noastră, până nu se va odihni întru Tine, zicea ma- 
rele Augustin. 

Adăugăm apoi, d-lor senatori, ardelenilor noștri, ca în 
faptele lor totdeauna să țină seamă de Providența Dumnezeea- 
scă. Căci, după cum într'o luncă nu este numai un fel de iarbă, ci 
sunt mai multe feluri și după cum nu este numai un soi de flori, 
ci sunt mai multe soiuri de flori cari toate trăiesc împreună, tră- 
gând fiecare din acelaș pământ seva de care are nevoe, fiecare 
după firea sa, — tot așa, le spunem, trebuie să trăim şi noi aci 
în Ardeal, unde Providența Dumnezeească — nu caut cauzele 
istorice — a așezat diferite popoare cu credințe diferite. Noi tre- 
buie să urmăm această Providență Dumnezeească şi să trăim în 

pace şi în armonie, după cum trăiesc și florile într'o luncă, pri- 
mind fiecare din bunătăţile acestei ţări atât cât îi este de trebu- 
ință pentru desvoltarea sa individuală și colectivă şi conlucârnd 
cu toții la unificarea sufletească şi la întărirea şi înflorirea aces- 
tei patrii. 

„Cât de marea poate să fie dragostea omului față de Dum- 
nezeu şi cât poate să sufere omul pentru Dumnezeu“, ne-o spune 
Sfântul Apostol Pavel. Ei predica pe Christos, pentru care Chris- 
tos, el şi suferea. 

„Flămânzim, zicea el, pentru Christos, și însetoșim şi sun- 
tem goi și pătimim și nu suntem aşezaţi, şi ca niște gunoaie 
ne-am făcut lumei tuturor lepădătură până acum. Ținem la Ghris- 
tos, zice Apostolul, și din cauza Lui să suferim, făcându-ne ca 
niște gunoaie lumei, tuturor lepădătură până acum“. Altă pildă 
despre ce poate face credința în Dumnezeu, ne-o dau misionarii, 
cari nu sunt din cei din urmă dintre oameni. Mulţi dintre ei sunt 
din familii nobile. Ei însă îşi părăsesc tot ce au şi merg la popoa- 
rele păgâne, cu punerea capului răbdând foamea și frigul și setea. 
Fiind lipsiţi de orice confort, ei mai sunt gata să și moară pen- 
tru Christos. 

De altminteri, adevărul acesta, că omul e în stare să sufere 
orice pentru credințele sale, se vede și din purtarea fanaticilor 
unor idei. Ei se luptă pentru ideea lor, suferă torturi şi își dau 
chiar şi viața pentru această ideie. 

Deci, d-lor ; cu cât este mai bun obiectul, cu cât este mai 
mare binele pentru care se luptă cineva, cu atât este mai mare și 
alipirea lui de acest bine. Şi fiind vorba de o biserică care crede 
în Dumnezeu cu toată sinceritatea şi de care se leagă cu tot sufle- 
tul, dacă s'ar încerca cineva ca să desființeze această biserică, ea 
va reacționa cu ultima energie şi se va produce un răsboi religios 
şi încă un mare răsboi religios, cum a fost cel de 7 sau de 30 
de ani. 

Motivul pentru care se invoca readucerea uniţilor la bise- 
rica ortodoxă era fiindcă noi, uniţii, ne-am fi părăsit legea stră- 
moșească. 

Răspunsul acesta pe care l-am fost dat în trecut, îl dau și 
acum la întrebarea, că ce ar fi de făcut cu cele două biserici ro- 
mânești, cu cea ortodoxă şi cu cea unită ? Lăsaţi-le în pace, vă 
răspund, căci aceea care va fi de traiu, va trăi, şi care nu va fi de 
traiu, se va măcina dela sine, fără să fie nevoie ca să li se facă 
vreo silă. 

„ Biserica noastră unită cu Roma, care în trecut totdeauna 
şi-a făcut datoria față de neam îşi va face această datorie şi în 
viitor, mai ales prin legăturile pe cari ea le are cu apusul de 
unde numai bine ne-a venit pentru neamul nostru românesc. 

D-le președinte, d-lor senatori, am a face o declarație. 

Din cauză de boală, n'am putut să iau parte la ședința de 
alaltăeri, a onor. nostru Senat, la care eram înscris să vorbesc la 
proiectul de lege al regimului cultelor. 

Părerea mea de rău a fost şi mai mare, că nici la ședința de 
eri, când P. S. Mitropolit al Ardealului Nicolae, în documentata 
sa cuvântare, întemeiată, cu atât succes strălucit, pe adevărul is- 
toric și greu al trecutului neamului nostru românesc, refăcut și 
întregit prin jertfele aduse în marele răsboi, n'am fost aci să aduc 
mulţumiri, în numele clerului bisericesc din Vechiul Regat și a 
SI. Sinod, Ierarhului bisericii Ardelene. 

N’o fac aceasta ca chestie de provincialism, ci o fac ca 
manifestarea unei simpatii frățești, din partea clerului din Ve- 
chiul Regat, pentru confrații noştri de dincolo de Carpaţi, orto- 
docși și uniţi, între care, în mod firesc, s'au și desfășurat luptele 
confesionale în aceste zile, și în Parlament şi în afară de Parla- 
ment, din partea confraților noștri uniţi. 

Noi, clerul bisericii ortodoxe naționale, protestăm faţă de 
agitaţiunile făcute în Ardeal sub forma de procesii religioase, 
agitând poporul, cu cruci rupte, cu.icoane străpunse cu prapori 
bisericeşit sfâșiaţi şi cu șiruri de preoți uniţi, îmbrăcaţi în veş- 
minte sacre, mergând în disprețul ordinului autorităţii și rupând 
cordoanele militare trimise pentru paza ordinei, excitând astfel 
pașnicul nostru popor, îndemnându-l la îndolierea carelor şi a 
persoanelor, ca în vremurile de groază şi de bejenii, din timpurile 
când hoardele sălbatice, cari treceau pe la noi, ne pustiau țara. 

Țara românească mărită şi poporul nostru întregit, are ne- 
voie de liniște și de consolidare. 

Să mergem la Mărășești şi la Mărăști, și dela osemintele 
celor ce se odihnesc acolo după lupte sângeroase, să ne învăţăm 
a le urma calea, adică : consoiidarea neamului românesc, cum au 
gândit ei, când au intrat în focul de lupte vitejești, pentru desro- 
birea fraţilor şi întregirea neamului. 

D-lor senatori, voiu fi scurt, pentrucă de atâtea zile de 
când se discută această iege, aproape toate chestiunile în legătură 
cu ea au fost analizate și trebuie să recunosc cu mult talent şi 
profundă erudițiune și tot cu atâta convingere. Eu voi face câte- 
va observări speciale pentru a preciza cât se poate mai exact deo- 
sebirea dintre biserica noastră strămoșească și dintre biserica 
cea nouă, la care numai de 200 de ani se închină o parte din frații 
'moștri din Transilvania, 

D-lor senatori, de 60 de ani de când mă ocup cu studiul 
legilor, nu cunosc o lege mai complexă ca aceasta, care, la prima 
vedere, pare o lege obișnuită, cuprinzând numai dispoziţiuni 
speciale relative la modul exercitării cultelor în Statul nostru. 

In adevăr, d-lor, prin dispoziţiunile pozitive pe carı ea le 
cuprinde legea aceasta pune în discuțiune chestiuni de cre- 
dință, chestiuni de istorie, chestiuni de morală şi chestiuni de 
politică. 

Relativ la credință neapărat legea nu are vreun articol 
special, căci credința nu o poate scoate nimeni din sufletul a- 
cestui popor, care de atâtea mii de ani s'a identificat cu dânsul; 
dar legea ocupându-se de culte, ridică în mod fatal chestiunea 
deosebirilor de credință, cari există astăzi între cetățenii Ro- 
mâniei-Mari. 

De aceea am asistat la lupta atât de pasionată între cele 
două biserici naționale. 

Dar legea aceasta, d-lor, a adus în discuţie grava ches- 
tiune a istoriei fraților noştri din Ardeal din ultimii două sute 
şi mai bine de ani. 

Aţi văzut cât de groaznic a fost pentru ei acest trecut şi 
ce dureroasă este pentru noi toți, amintirea acestor lupte din- 
“tre bisericile noastre românești. 

Erarhii bisericii unite n'au vorbit nimic de acel dureros 

trecut, şi-au spălat mâinile ca Pilat, ei se preocupă numai de 
prezent și de asigurarea viitorului. Aţi văzut, Prea Cucernicul 
Mitropolit al Blajului, a vorbit acum, înaintea mea, numai de 
rugăciunile pe cari biserica sa le face, și a propovăduit pacea. 
Da, cu toții nu dorim decât pacea, dar această pace nu va 
fi cu putinţă, Prea Sfințite Părinte, decât atunci când veți face 
ca urmele groaznicului trecut să nu mai existe. (Aplause), 
Inaltul Prelat al Blajului, care este un bărbat învățat, a 
făcut o carte de istorie bisericească, în care, într'un paragraf, 


spune că biserica unită a rămas în biserica strămoșească dela 
1040, şi că ortodocșii, cari au ieșit din ea, mau decât să se în- 
toarcă. Aceasta a declarat-o Prea Sfinția Sa şi aci în Senat. 

Se pune deci, întrebarea : care era biserica dela 1040? 
Era oare biserica unită, care datează numai de 228 ani? (Ilari- 
tate). Fără îndoială că nu. Biserica strămoșşească dela 1040 era 
biserica noastră ortodoxă. Prin urmare, pace nu poate să fie 
până când d-voastre, schismaticii dela 1699, nu veţi recunoaşte 
mai întâi că istoricește, biserica străbună este biserica noastră 
ortodoxă. (Aplause). 

Pentrucă a venit vorba de această chestiune, chestiune 
atât de importantă, nu mă pot abține să nu vă amintesc un lucru : 
la Făgăraș este o biserică strămoșească a lui Brâncoveanu, noi 
eram aceia care trăiam acolo, şi d-lor, îmi vine să vorbesc tare 
când vorbesc de aceste lucruri, ne-ați dat afară, ne-ați gonit, şi 
acuma mai aveți cuvânt să vorbiți că sunteți în biserica stră- 
moșească ? 

Acelaș lucru l-ați făcut cu biserica ortodoxă din Bălgrad, 
pe care a-ți pus stăpânire cu forța și a-ți făcut o biserică catolică. 

Să vedem, acum, cine sunt aceia, cari vau protejat pe 
d-voastre în timp de 200 de ani ? La început, pe la finele anului 
1699, ați fost protejați de către Impărăteasa Maria Thereza, s'o 
ierte Dumnezeu ! dar a dracului muiere a fost ! (Ilaritate). Zic 
aceasta pentrucă ea a mai făcut ceva: Austria cotropise unele 
teritorii din Bucovina şi când loucitorii au venit să i se plângă, 
Impărăteasa cu o mână ținea batista cu care se stergea la ochi 
de lacrimi, iar cu cealaltă iscălea că trebuie să li se ia acele te- 
ritorii. Este adevărat că mai târziu ea a venit în ajutorul nostru, 
trimițând un administrator căruia i-a spus : lasă-i în pace pe 
bieții români, nu le lua totul. Istoria însă, ne arată, că ea a fost 
întotdeauna contra noastră. 

Pe lângă Maria Thereza biserica d-voastre unită a fost 
susținută și protejată, în Oradia, — în această Oradie în care, 
de rândul acesta, ne-ați băgat în încurcătură — în Sibiu şi în 
Alba-Iulia, de către Jezuiţi, cari erau susținuți de austriaci. 

Dar clasa boierească nu mergea cu d-voastre ? Dar admi- 

nistrația ? Administraţia în loc să protejeze pe ai noștri, îi pro- 
teja pe catolici și cu deosebire i-a protejat la Făgăraș. Noi, eram 
români ţărani, cu Domnul nostru, şi cu toate acestea adminis- 
trația lui pe ai noștri, îi bătea, îi schingiuia și-i gonea. 

Exista cu toate acestea un protector al nostru. Ştiţi cine 
era acest protector ? 

Era țăranul român. Țăranul a rămas cu noi. Noi nu avem 
decât pe ţărani și cu toate aceste noi am rămas cu 10 milioane, 


iar d-voastre cu un milion. (Aplause). 

Astăzi, s'au întors lucrurile, noi nu mai suntem cei de jos 
şi voi cei de sus, noi suntem cei de sus și voi sunteţi cei de jos, 
acuma. (Aplause). 

Da, superioritate, pe care d-voastre o concretizaţi, ca sim- 
bol, în persoana Papei infailibil. 

Dar nu numai Papa vă împiedecă dela o împăcăciune cu 
noi ortodocșii, dar și celelalte trei puncte de deosebire de cre- 
dinţă. 

Intre acestea este și chestiunea, dacă Tată, Fiul şi Sfântul 
Duh trebuie să fie trei sau numai doi. N'am prea mari cunoş- 
tinţe în chestiunea aceasta, îmi place biserica, decât, impunerea 
aceasta, dacă trebuie să fie trei sau doi, îmi este indiferentă. 
Eu însă vă întreb : Vreți să ne împăcăm pe aceste patru puncte? 

P. S. S. Episcopul greco-catolic al Gherlei Iuliu Hossu : 
Da, vrem să ne împăcăm cu aceste patru puncte, trebuie însă 
să căutăm noi să formulăm limpezirea acestor puncte. 

D. C. Dissescu : Pentrucă însă este grea împăcăciunea pe 
calea aceasta, eu am un alt mijloc : în loc să veniţi la noi cu 
toții, veniți unul câte unul. De ce ? Fiindcă dacă, spre exemplu, 
vin cu toții dela o biserică a d-voastră, deodată Papa ar putea să 
spună : „Vreţi să mă decapitați“ ? 

Eu am să vă spun că, în viața mea, am întâmpinat două 
mari greutăți : prima a fost cu Papa al nostru dela Bizanţ, cu 
Patriarhul. Era pusă chestiunea bisericii ortodoxe. Eu l-am 
atacat grozav pe Patriarh. El îmi trimete următoarea vorbă: 
spuneți d-lui Dissescu, care este niţel grec de origină, să ştie 
un lucru, că dacă este în contra mea, se poate întâmpla un bles- 
tem în contra d-sale. Ştiţi ce am făcut? M'am ridicat aci la 
tribuna aceasta, şi am spus : vorbeşti la adresa mea, de o con- 
damnare în modul acesta, de blestem, Părinte Patriarh ? Mie 
nu mi-e frică Prea Sfinţite. Sfinţiei Voastre să-i fie frică de 
blestemul meu, pentrucă eu am dreptate. N'a trecut decât un an 
de zile, și el a căzut de acolo (Ilaritate). 


Ei bine, România-Mare, acest rezultat al marilor jertfe 
că îl atac și pe dânsul și încă și mai rău. De altfel l-am şi atacat. 
Ştiţi pe ce chestiune ? Inainte de război m'am suit la tribună și 

am spus : Eu sunt pentru război. Nu vorbise nimeni pentru răz-- 
boi până atunci. Papa s'a apucat să mă condamne la biserică. 
pentru chestiunea Hajdu-Doroghului. I-am spus : „nai dreptate 
cu Hajdu-Dorogh-ul în contra mea, pentrucă eu am să dove- 
desc Împăratului vostru că el a făcut rău ceeace a făcut. 

Ei bine, România-Mare, acest rezultat al marelor jertfe 
ale neamului românesc, a făcut ca biserica Hajdu-Doroghului 
să revie Episcopiei unite a Românilor. De aceea vă rog să sfă- 
tuiți pe Papa ca să nu mai facă asemenea acte de nepdreptate, 
nu numai în viitor, dar nici în prezent. 

Sunt două sute de ani de când Papa a intrat în biserica 
ortodoxă dela Făgăraș, făcută de Domnul nostru Brâncoveanu. 

Ei bine, cum prin jertfele celor opt sute de mii de fii ai 
României Vechi, a-ți putut redobândi biserica voastră dela 
Hajdu Dorogh, de ce aceste jertfe nu vă pot decide să ne res- 
tituiți biserica noastră dela Făgăraş ? 

P. S. S. Episcopul ortodox român al Vadului, Feleacu- 
lui şi Clujului, Nicolae Ivan : Şi dela Vad, a lui Ştefan-cel- 
Mae. 

D. C. Dissescu : Da, și aceia dela Vad. Un preot del- Fă- 
găraș, mi-a cerut o consultaţie, întrebându-mă dacă are drep- 
tate în ce privește biserica dela Făgăraș. I-am răspuns : Nu este 
nici o îndoială, să-mi aduci documentele. Mi le-a adus. Unii 
dintre d-voastră au venit și mi-au spus : bine d-le Dissescu, pe 
nedrept s'a luat biserica dela Făgăraș ; dar bine frate, sunt de 
atunci peste 200 ani, nu este dobândirea noastră? Le-am răs- 
puns : Nu, vă înșelaţi, în această privință nu este prescrip- 
țiune. 

Mai rămâne acum o chestiune. Este vorba de retragerea 
credincioșilor dela uniți la noi, sau dela noi la uniți. Aceasta 
din urmă este o invențiune, căci nu cred că are să fie vreunul 
care să treacă dela noi la d-voastră. Dar dela d-voastră la noi 
vor fi destui. 

Chestiunea însă care preocupă pe șefii bisericilor noas- 
tre este, în caz de trecere a credincioşilor dela o biserică la 
alta, cui aparține biserica pe care ei au părăsit-o, precum și 
patrimoniul acelei biserici. Desigur că aparţine credincioşilor 
cari au constituit parohia, cari au avut-o şi cari au susținut-o. 
In caz de neînțelegere, justiția trebuie să decidă, și biserica 
fiind persoană juridică. 

D-lor, ora fiind înaintată, mă opresc aci cu observaţiile 
ce m'am crezut dator să le fac în această importantă chestiune 
și vă mulțumesc de atenția d-voastră. (Aplause). 


K k i 

CUVÂNTAREA 
D-LUI_P, GÂRBOVICEANU 


D-le preşedinte, d-lor senatori, după atâția oratori, cari sau 
perindat la această tribună, după atâtea discuțiuni, unele mai 
impresionante şi inimoase decât altele, nu știu, dacă veți fi 
dispuși şi veți avea răbdarea necesară pentru ca și raportorul 
d-voastră să discute și el chestiunile mai importante în legă- 
tură cu acest proiect de lege şi să răspundă și la obiecţiunile 
ce s'au adus. Vă promit însă că voiu face aceasta sine ira et stu- 
dio şi numai la lumina adevărului istoric și a situațiunii de 
fapt. 








D-lor senatori proiectul acesta de lege adus în discuţiu- 
nea d-voastră e de o mare importanță şi pentru diferitele culte 
recunoscute și pentru Statul român. Cultele capătă prin acest 
proiect de lege deplină libertate de acțiune în îndeplinirea 
misiunii lor Dumnezeești şi în interesul sufletelor credincioşi- 
lor, iar Statul în plenitudinea lui suverană neștirbită, capătă 
deplină asigurare a ordinei şi liniștei din partea tuturor cetă- 
țenilor de orice confesiune, religie şi rit, ca astfel împreună, 
Stat şi Culte, să lucreze cu puteri unite pentru binele cultural 
şi moral al credincioșilor și cetățenilor. 

D-lor senatori, am spus în scurtul meu raport, că după 
vechea Constituție dela 1866 din Vechiul-Regat nu se cerea o 
asemenea lege și că biserica ortodoxă era biserica dominantă în 
Statul român. Nu era nevoie de o asemenea lege, fiindcă imen- 
sa majoritate a cetățenilor erau români de confesiune creștină 
ortodoxă. Să nu se creadă însă că față de celelalte culte popo- 
rul român ar fi fost vre-o dată netolerant. oDn contră : țăranii, 
orășenii, boerii şi voevozii noștri au avut o mentalitate de tole- 
ranță, cum nu găsim în istoria altor popoare. Poporul român 
în decursul tuturor vremurilor n'a știut ce este fanatismul și bi- 
gotismul religios. O spun aceasta toți marii noștri istorici şi 
toți străinii, cari au venit pe la noi. 

Ştefan cel Mare a primit în Moldova husiţi, goniți din 
Boemia și Moravia şi mai în urmă şi din Ungaria. Tot aci s'au 
primit armenii cu credința lor gregoriană, cu limba și ritmul 
lor deosebit în mare parte de al nostru, cu cimitirile lor. S'au 
organizat chiar în comunităţi religioase separate. 

Sfau așezat în Moldova Ceangăi de confesiune catolică și 


până în zilele noastre şi-au păstrat această confesiune și în cea 
mai mare parte şi limba lor, fără să sufere cea mai mică împie- 
dicare. Nimeni dintre bărbaţii noștri bisericești și politici nu 
s'au gândit la convertire sau prozelitism. 

Am primit în ţările noastre catolici, luterani, calvini şi 
mozaici. 

Catolicii au convertit pe husiți ; luteranii apoi pe cei 
mai mulți catolici din Târgoviște, C.-Lung şi R.-Vâlcea. Popo- 
rul şi Statul român nu i-au împiedicat. 

Catolicii au făcut epsicopii în Curtea-de-Argeșş, în Mil- 
covia pentru Cumani, în Siret, Baia, Bacău, pentru scurt timp 
și în T.-Severin. Episcopii titulari erau în Ungaria și chiar în 
Bulgaria și erau administrate aceste episcopii de Vicari. Toate 
s'au desființat și numai cea din Bacău a dăinuit mai mult timp. 
Aventurierul Despot Vodă a înființat o școală luterană latină 
la Cotnari unde a adus profesori din Germania, între cari se 
afla chiar şi ginerile lui Melanchton, prietenul și tovarășul lui 
Luther. 


Bulgaria a fost frământată de secte religioase ca pavli- 
chenii şi bogomilii care din pricina persecuţiunilor și-au părăsit 
țara şi au ajuns chiar până în Franţa. Au venit și la noi, insă 
n'au avut nici un succes din punct de vedere doctrinar, ci nu- 
mai probail, după cum susțin unii, din punct de vedere al vieței 
practice. Pavlichenii din cele două, trei sate din jurul Bucu- 
reștilor sunt astăzi catolici. 

N'a fost în ţările române nici o mișcare religioasă, nici o 
persecuțiune religioasă. 

Mai mult decât atât : unii din Voevozii noștri au cons- 
truit chiar biserici catolice pentru soțiile lor catolice, iar alți 
voevozi au ajutat la reparațiuni şi chiar construcțiuni de bise- 
rici. Așa a făcut Alexandru-cel-Bun pentru soția sa catolică 
Margareta, fiica unui magnat ungur, o biserică catolică în Baia 
ale cărei ruine se văd și astăzi și unde e şi înmormântată. Așa 
a făcut Alexandru Basarab Vodă pentru soția sa Clara, catolică, 
o biserică catolică în Curtea de Argeș Sf. Nicoară ale cărei 
ruine le vedem deasemenea și astăzi. Clara a fost o catolică 
propagandistă şi a primit şi mulțumiri dela Papa. Şerban Can- 
tacuzino a hărăzit bisericii catolice din Târgovişte mai multe 
proprietăţi, iar Constantin Brâncoveanu le-a restaurat biserica 

şi turnul și le-a hărăzit şi alte bunuri. Amintesc numai pe aceș- 
tia căci au fost din cei mai devotați şi pioși creștini ortodoxi. 
Ni'a organizat canoniceşte Biserica ortodoxă a Moldovei, Alex- 
andru cel Bun? 

N'a înființat Alexandru Basarab Mitropolia Ungro Vlahiei ? 
N'a pus să traducă şi să tipărească în graiul nostru Sf. Scrip- 
tură, Şerban Vodă Cantacuzino ? N'a fost martirizat împreună 
cu ai săi Constatin Brâncoveanu ? 

O singură excepție cunoaștem în tot trecutul nostru. Nu 
sa dat voie musulmanilor să-și facă geamii pe pământ româ- 
nesc. Motivul e ușor de înțeles. Era o latură politică și nu o 
chestie religioasă. S'a ferit poporul român de un cui străin așa 
de primejdios ca cel turcesc, în acele vremi. 

Numai în raiale şi-au făcut ei geamii. Aşa în raiaua Ho- 
tinului, în raiaua Bugeagului, în Brăila. Catedrala ortodoxă din 
centrul orașului a fost şi geamie. Nu ştiu ce va fi fost în Giur- 
giu şi T.-.Măgurele. 

Când am luat în stăpânire Dobrogea şi mai în urmă și 
Cadrilaterul cu o populație și musulmană, Statul român i-a dat 
toată protecția sa. El plăteşte pe Muftiu, imami sau hatipi. El 
le întreține seminarul dela Medgidia. El le-a făcut chiar fru- 
moasa Moschee, catedrala dela Constanța. Și acum muezinul 
chiamă de sus din minaret pe credincioşi la rugăciune ín cea 
mai mare liniște. 

lată domnilor senatori, cum am stat noi cu diversele 
religii în țările române. Poporul român a ținut la biserica lui 
națională dominantă și atâta tot, însă a lăsat deplină libertate 
celorlalte culte. Biserica ortodoxă Română n'a ştiu'. ce e silui- 
rea de conștiințe religioase ! 

Din contră, atât Statul, cât și Biserica ortodoxă s'au plâns 
de alții înainte de războiul din urmă. 

Anumite institute de  educaţiune și în deosebi de fete, 
conduse de călugărițe străine au căutat să facă prozelitism şi 
în urma plângerilor părinților a trebuit să se ia măsuri pentru 
ca toate aceste institute să facă educație creștinească, iar nu 
confesională, fără tendințe de prozelitism, fără acaparare de 
suflete nevinovate. Şi s'a întâmplat chiar că institutul de fete 
Notre Dame de Sion din Galaţi, să ajungă în judecata C. P. de 
instrucție şi de atunci s'a pus oarecare rânduială în această pri- 
vință. | 

S'a mai întâmplat ca Pater Beaud, preot catolic la Cate- 
drala catolică din București şi confesor al Regelui Carol, să 
facă un gest nechibzuit şi să spună, că fostul nostru Mitropolit 
Primat Calinic Miclescu ar fi trecut la catolicism înainte de 
a-și da obstescul sfârșit şi Pater Beaud a părăsit Bucuraștii, 
fără niciun sgomot şi fără nicio mişcare. 

D-lor senatori, cred, că puţinele exemple pe cari le-am 
adus, au pus în lumină adevărată, că poporul român n'a fost un 
popor netolerant din punct de vedere religios și e o nedreptate 
strigătoare la cer, când suntem acuzați nu numai în interior, ci 
şi peste hotare, ba chiar peste oceane, că țara noastră e netole- 
rantă în ceeace privește confesiunile creștine şi celelalte religii; 
că noi românii suntem habotnici, bigoţi, fanatici. Am citit din 
broșurile tipărite în limba engleză şi împrăștiate în lumea întrea- 
gă ; am citit din articolele publicate în reviste și gazete străine ; 
am citit din conferințe ținute în America. Suntem zugrăviți în 
culorile cele mai negre. Şi cum am putea noi să luptăm contra 
nedreptăților şi calomniilor ce ni se aduc ? Suntem noi un popor 
de oameni feroci în cele religioase, așa cum suntem descriși ? 


Neamul românesc în tot decursul vremurilor a avut 
frumoasa și dreapta mentalitate, ca omul de orice lege şi 
limbă, să se mântuiască după credința sa în toată libertatea 
de conștiință și a mai avut acest neam atâta respect pentru 
sfințenia bărbaţilor, cari stau în jurul Dumnezeului celui 
viu și atotputernic, încât suntem singurul popor dintre po- 
poarele creștine-ortodoxe, care n'are sfinți naționali. Această 
lipsă de pretenții și ambițiuni, acest indiferentism, dacă voiţi 
să-l numiţi aşa ne arată distinsele însușiri morale ale neamului 
nastru. 


La începutul veacului al patrulea, Constantin-cel-Mare 
declară creștinismul ca religie de Stat și de acum înainte se în- 
ființează mai multe episcopii în Panonia, în Moesia ; prin urma- 
re în toată Peninsula Balcanică episcopul Nichita sau Niceta de 
Ramesiana (o localitate între Niș şi Sofia) e numit de unii şi al 
Daciei. Impăratul Justinian înființă în veacul al VI-lea la Tau- 
resium, locul său natal din Serbia actuală, o episcopie cu atribu- 
țuni canonice şi pentru creștinii din Dacia. La finele acestui se- 
col putem considera creştinismul ca definitiv răspândit şi primit 
de românii din Dacia. Din părţile acestea ne veneau preoții, de 
aci veneau arhierei şi chiar episcopii pentru hirotonisiri de 
preoți. Limba cultului şi a serviciilor religioase era cea latină, 
cea rustică din care s'a desvoltat limba română. Ritualul desigur 
era foarte simplist. Se reducea la câteva rugăciuni și la câteva 
formule de ritual, Bisericile lor erau de lemn sau de nueie cu 
chirpiciu şi acoperite adesea cu stuf și coceni. Cuvintele care 
exprimă noțiunile importante religioase le avem din timpurile 
acestea și sunt toate de origină latină, iar cele slavone şi grecești 
sunt din epoca slavonă și grecească și cerute de desvoltarea ri- 
tualului și a organizației administrative bisericești, din care mul- 
te din ele dispar treptat, treptat și se înlocuesc prin cuvinte cu- 
rat românești. 


Să nu perdem din vedere că până la 1054, adică în secolul 


www.digibuc.ro 


331 


al X-lea biserica Occidentală (a Romei) era una cu biserica o- 
rientală a Constantinopolului). La sfârşitul secolului al VI-lea 
şi începutul celui de al VII-lea se întâmplă o fatalitate pentru 
neamul nostru. Slavii trec în masse mari peste Dunăre şi pedeo- 
parte se suprapun elementului românesc, iar alți români sunt 
împinși mai spre sud şi se unesc cu cei din părțile acelea și aşa 
am pierdut legătura de toate zilele cu frații noștri din dreapta 
Dunării. Populațiunea slavă şi mai cu seamă din Bulgaria de azi 
și poate și din Macedonia e întărită cu elementul tătaro-bulgar, 
care se creștinează în a doua jumătate a secolului IX-lea. Acum 
biserica aceasta slavă e organizată de frații Metodiu și Ciril, a- 
devărații apostoli ai slavilor de aci. Se organizează biserica lor 
şi se introduce ritualul cu limba slavonă, astăzi limba de ritual 
pentru toate bisericile slave ortodoxe, deși nu mai e o limbă 
vorbită. 

Prin forța împrejurărilor, Biserica Românilor intră în 
legătură cu această biserică slavă şi introducem și limba slavă 
ca limbă de ritual. De aci ne veneau arhiereii pentru hirotoni- 
sire de preoți, aci și peste Carpați. Și din pricina împrejurări- 
lor politice organizaţiile politice au primit și ele această limbă 
ca un fel de limbă diplomatică și de acte și documente oficiale. 

Să nu ne închipuim însă, d-lor senatori că poporul credin- 
cios român înțelegea ceva din cele ce li se spunea în această 
limbă. Invăţatul nostru episcop Melhisedec ne vorbește de bat- 
jocura ce se aducea blogorodelor și bazaconilor preoțești. Şi cu 
siguranță că preoțimea noastră în serviciile ei religioase de 
toate zilele spunea pe de rost rugăciuni și formule cu cuprins 
religios în graiul înțeles de popor. 

Credința aceasta creştinească i-a ținut strânși laolaltă pe 
români în timpurile cele mai primejdioase pentru existenţa lor 
națională în toate veacurile zise obscure din istoria noastră. 

In veacul al XIV-lea și începutul celui de al XV-lea se 
organizează canonicește și biserica ortodoxă. 

In 1359 se înființează în Curtea-de-Argeş mitropolia tă- 
1ii românești, Mitropolitul purta titlul de mitropolit al Ungro- 
Valahiei și exarh al plaiurilor, adică avea jurisdicțiune canoni- 
că și peste românii de peste Carpaţi. Peste câțiva ani se înfiin- 
țează o mitropolie şi la Turnu-Severin pentru creştinii orto- 
docși din părțile acelea şi din Banatul de astăzi. La începutul 
veacului al XV-lea se înființează și Mitropolia Moldovei şi ce! 
dintâi Mitropolit e Iosif, din familia domnitoare a Muşaţilor. 

Această Mitropolie e organizată canonicește tot de Ale- 
xandru-cel-Bun. 

Tot acum se fac și primele mănăstiri la noi ca locuri de 
viață religioasă și de cultură. Călugărul Nicodim, sau Popa-Ni- 

codim cum îl numesc Voevozii noștri, vine din Serbia şi face 
mânăstirea Vodița la Vârciorova în județul meu Mehedinți Tis- 
mana și apoi Prislopul în părțile Hațegului, se înalță apoi Co- 
zia și Cotmeana de Mircea-cel-Mare. In Moldova se fac mânăs- 
tirile Bistriţa, Neamţ, Putna, etc. Popa Nicodim petrecuse 
multă vreme în muntele Atos și aci își însuşise şi toată cultura 


religioasă bizantină. Odată cu întemeerea celor 3 mănăstiri aduce 
cu el din Atos o pleiadă de călugări cărturari şi pornesc dela 
Tismana la toate mânăstirile din țara Românească, din Moldova 
şi Ardeal, unde se ocupă şi inițiază traduceri şi lucrări origi- 
nale în limba slavonă, cari se copiază apoi şi se răspândesc 
pretutindeni. Paralel cu acestea avem manuscrise şi în limba 
românească ca Psaltirea Scheiană și Codicele Voroneţțian, dela 
sfârşitul veacului al XV-lea și altele. Avem din vremurile aces- 


tea şi de mai târziu, o mare bogăție de manuscrise, unele mai 
frumoase decât altele din punct de vedere caligrafic şi artistic. 
Rămi uimit de frumusețea antetelor, inițialelor și chenarelor 
lor şi de desemnul colorat. Mânăstirile şi bisericile pe cari le 
construiau Voevozii şi boerii noştri, sunt adevărate opere artis- 
ice din punct de vedere al stilului, arhitecturii şi al picturii. 
Nici sculptura n'a fost neglijată. Rozetele deta Cozia și Curtea- 
de-Argeș nu seamănă una cu alta şi sunt o adevărată minune ar- 
tistică. Dar luate în general, Curtea-de-Argeș, Trei Ierarhi din 
Iași, Mânăstirea-Dealul, Mirăuţi, etc., etc.? Tot ce avem noi 
din tot trecutul nostru ca monumente artistice, sunt mânăsti- 
rile şi bisericile. In Ardeal şi Maramureș, după spusa unora, 


ar fi aproape 1.200 de biserici de lemn, adevărată bogăţie artis- 
tică românească și apreciată de toți străinii, cari le-au văzut. 
Mitropoliții, episcopii, se bucurau de o mare consideraţie 
din partea Voevozilor şi boerilor noştri. Ei prezidau divanu- 
rile domnești, erau trimişi în misiuni diplomatice. Ei țineau po- 
porul strâns în jurul Sf. Cruci în vremuri grele. Preoții noștri 
deasemenea. Preot sau popă sau părinte era tot una. Preotul era 
părintele satului. La el mergea poporul la sfat și ajutor şi în 
vremuri de pace și în vremuri de răsboaie. Preoții noştri însu- 
rați şi cu copii stăteau în mijlocul poporului şi sufereau îm- 
preună cu el toate greutățile vieții. Săraci, căci ei n'au avut a- 
veri nici odată, munceau alături de credincioșii lor. Slujiau 
Domnului în haine țăranești şi încălțaţi cu opinci. Nici un semn 
de deosebire între ei şi țărani, afară de darul lui Dumnezeu, iar 
culionul, giubeaua și antereul s'au introdus târziu de tot. Chiar: 
tatăl meu a slujit în opinci şi aceasta în a doua jumătate a vea- 
cului al XIX-lea. Dar ceeace va rămâne însă ca un titlu de glo- 
rie pentru ei, e faptul că tinda sărăcăcioaselor lor biserici a fost 
o catedră de învățătură. Bucovina a fost mânuită pentru prima 

dată de ei. Preoţii și episcopii erau alături de popor, de boeri 
şi de Domni în groaznicele lupte cu Turcii. Numele lui Popa 
Stoica din vremea lui Mihai-Viteazul va rămâne ca o pildă de 
vitejie preoțească și ca el mulți alții. Dar preoții de sub condu- 
cerea lui Avram Iancu, dar popa Şapcă dela 1848 și întreaga 
noastră preoţime din timpul unirii pincipatelor ? 

Praporile din biserici duceau pe voevozii noștrii la iz- 
bândă în luptele pe moarte și viață în contra Turcilor, în contra 
păgânilor. Ele fâlfâiau înaintea oştirilor române cu chipul lui 
Gheorghe nebiruitul. 


Iată d-lor senatori, pentru ce Statul român are recunoș- 
tință pentru biserica marei majorităţi a poporului din acest Stat. 
Dar nu numai atât! 


La începutul veacului al XVI-lea s'a întemeiat la Târgo- 
vişte o tipografie, unde s'au tipărit mai multe cărți de ritual bi- 
sericesc în limba slavonă, in frumoase condiţii tehnice. In a 
doua jumătate a acestui veac, diaconul Coresi dela catedrala din 
Târgovişte e trimis de mitropolitul său la Braşov, ca să tipă- 
rească în tipografia sașilor cărți de ritual nu numai în slavo- 
nește, ci şi în limba română. De atunci avem noi Tetravanghe- 
lul, Psaltirea, etc., tipărite pentru prima dată în graiul nostru. 

In prima jumătate a veacului al XVI-lea, Matei Basarab 
înființează tiparnița dela mânăstirea Govora şi Vasile Lupu pe 
cea dela Trei Ierarhi din Iaşi şi apoi treptat, treptat s'au în- 
fiinţat la Râmnicul Vâlcea, la București, la Buzău, la Snagov, 
ia Neamț, etc., și avem cea mai bogată bibliotecă de cărți de ri- 
tual şi altele nenumărate cu cuprins religios și moral. Prin căr- 
ţile acestea s'a pus temelia limbii literare românești şi tot prin 
ele s'a ținut unitatea limbii noastre, căci ele circulau ca şi ba- 
nul până în cele mai depărtate ținuturi ale Românimei. 

Mitropolitul Moldovei Varlam tipăreşte în 1643 în Iași 
prima „Carte Românească (nu moldovenească) de învăţătură în 
Duminicile peste an şi la prasnicile împărătești și la sfinții 
mari“ în frumos grai popular, răspândită, apoi în toate părțile 
locuite de români. Tot acum Simion Ştefan, mitropolitul Băl- 
gradului sau al Albei-lulii, tipărește pentru prima dată în ro- 
mâneșşte „Noul Testament“ ajutat de Silivestru, fost stareț al 
mânăstirei Govora din Vâlcea. Ce frumos ne spune el în prefața 
acestei scrieri ; că nu toți românii numesc lucrurile la fel şi 
pentrucă știm „că cuvintele trebuie să fie ca banii, că banii a- 
ceia sunt buni cari umblă în toate țările, așa şi cuvintele acelea 
sunt bune, cari înțeleg toți. Noi, drept aceia, ne-am silit, încât 
am putut să izvodim aşa cum să înțeleagă toţi, iară că nu vor 
înțelege toți nu e de vina noastră, ci de vina aceluia, ce au res- 
firat românii printr'alte țări de şi-au amestecat cuvintele cu 
alte limbi de nu grăesc toți într'un chip“. 

Regele Carol, când am fost odată în audiență, mi-a spus 
că dacă ştie să scrie frumos şi curat românește nu datorcază a- 
ceasta decât cărților bisericeşti, în deosebi cazaniilor şi apoi 
cronicarilor. 

Iată şi un alt motiv de recunoștință din partea Statului 
şi popurului român pentru această biserică ! 

D-lor senatori, am văzut că primul Mitropolit al țării ro- 
mânești se numea al Ungro-Vlahiei și esarh al plaiurilor. Bise- 
rica fraţilor noștri de peste Carpaţi ţinea canonicește de această 
Mitropolie. Episcopii lor se hirotoneau în țara românească de 
acest Mitropolit. 

Ştefan-cel-Mare pentru posesiunile lui din Ardeal ca Ci- 
ceiul și Cetatea de Baltă și numeroase sate, a făcut o mânăstire 
la Vad pe Someș, unde s'a așezat şi un episcop hirotonit la Su- 
ceava. Iar în posesiunile de sud ale Ardealului, ale ţării româ- 
nești s'a făcut o episcopie cu reşedinţa tot într'o mânăstire, cu 
episcop hirotonit de Mitropolitul Ţării românești. 

Mihai Viteazul a făcut Mitropolia dela Alba Iulia şi o 
frumoasă biserică în Ocna Sibiului. Brâncoveanu a făcut bise- 
rici de zid în Făgăraș, la Poiana Mărului și frumoasa mânăstire 
dela Sâmbăta-de-Sus, restaurată de I. P. S. Mitropolit al Si- 
biului. Foşti voevozi de ai noștri pribegeau prin Ardeal, candi- 
dați de domnie, boeri, episcopi și chiar mitropoliți, preoți și 
călugări. Se așezau prin Brașov, Sibiu, Haţeg şi în alte locali- 
tăți. Toţi ţineau candela aprinsă pentru legea creștină ortodoxă 
și graiul românesc. Neagoe Vodă Basarab a făcut frumoase do- 
națiuni pentru biserica Sf. Nicolae din Brașov. Cu toate acestea 
te minunezi cum acești frați ai noştri cu toate presiunile cari 
s'au făcut asupra credinții lor, cu toate suferințele fizice, căci 
au fost aduși în stare de iobăgie și sclavie de regii Ungariei, de 
prinții maghiari ai Ardealului, de împărații Austriei, au putut 
să-și păstreze legea şi graiul. E cel mai frumos exemplu din is- 
torie, de răbdare și persistenţă. Te închini în fața necazurilor și 
suferințelor acestui neam de oameni. Se vede că mult au învă- 
țat ei din creștinism și din mândria romanului și a dacului. 

Regii Ungariei începând dela Sf. Ștefan au căutat să ca- 
tolicizeze pe români după îndemnul şi al Papei dela Roma. Pa- 
pa Grigorie al IX-lea scria în 1234 regelui Ungariei : „Fiindcă 
tu ca principe catolic cu jurământ ai făgăduit că pretoți neas- 
cultătorii bisericii catolice în pământul tău îi vei aduce la as- 
cultare și cu grai ai spus că pe valahii shismatici îi vei sili de 
a primi pe episcopul catolic, pentru aceia îți cerem cu ertarea 
păcatelor ca să nu suferi în țara ta astfel de shismatici“. 

Papa Bonifaciu al VIII-lea cere în anul 1299 să se intro- 
ducă chiar inchiziția contra valahilor ortodoxi. Episcopii și pre- 

oții românilor sunt siliți să dea zeciuială din producte clerului 
catolic şi mai în urmă această zeciuială se impune întregului 
popor român. Voevozilor, cnejilor, și nobililor valahi în gene- 
ral li se pune alternativa sau trec la catolicism sau își pierd tit- 
lurile şi cu ele toate drepturile. Aproape toți nobilii români 
și-au părăsit legea şi au trecut la catolicism, pierzându-se în 
mijlocul ungurilor. Tot în vremurile acestea au fost aduși ca- 
valerii teotoni şi ioaniți nu numai pentru paza hotarelor ci și 
pentru propagandă catolică „fiindcă ei erau călugări. Nenumă- 
rați misionari catolici au venit pentru interesele catolicismu- 
lui : italieni și germani. 

Mitropolitul român Ilie Jorest, fost călugăr în mănăsti- 
rea Putna, e aruncat în închisoare în 1641 și moare după gro- 
zave suferințe și chinuri. Tot aşa s'a întâmplat și cu Mitropoli- 
tul Sava dela 1656—80, fost stareț al mănăstirei Comana şi care 
a introdus limba românească în serviciul bisericesc. 

Cronicarul Gheorghe Şincai ne spune despre el: „că bie- 
tul nevinovat vlădică a fost scos din închisoare și atâta Fau cor- 
băcit până ce s'au rupt și i-au căzut cămașa, ismenele și carnea 
depe dânsul și a trebuit nenorocitul să moară“ ! 

Iată mentalitatea protestanților sau a naționaliștilor vre- 
murilor, Nu este așa, că seamănă perfect cu a bolșevicilor din 
zilele noastre ? 

Scriitorii străini ne spun că Transilvania avea în vremu- 
rile acelea înfățișarea Egiptului, în care poporul român repre- 
zenta pe israeliții de sub jugul lui Faraon ! 

Viu acum la chestiunea cea mare a despărțirii românilor 
de peste Carpaţi pe chestiuni religioase şi cari din nenorocire 
pare că-i frământă și astăzi. , 

In 1668 Leopold I, împăratul Austriei gonește pe turci 
din Buda şi din Ungaria şi în 1696 e aproape deplin stăpânitor 
şi al Transilvaniei. El datora foarte mult politicește Papei şi 
era și un zelos catolic, fiind crescut în școala jesuiților, dar voia 
să-și întărească situația în aceste părți prin susținerea și întări- 
rea catolicismului și prin câștigarea de partea sa în deosebi a 
poporului român. Impăratul avea de sprijinitor pe primatul ca- 
tolic al Ungariei, Colonici, un bărbat dibaci, energic şi îndrăz= 
neț și pe jesuiți în fruntea cărora se găseau Landl, Hevenesy şi 
Baraniy, vestiți propagandişti catolici în mijlocul românilor. 

Cel din urmă mitropolit de Alba-Iulia, hirotonit de mi- 
tropolitul țării româneşti e Atanasie, fiu de nobil român. El a 
fost hirotonit de Teodosie în catedrala mitropolitană din Bu- 
curești și jurat cu greu jurământ arhieresc ca să păstreze dog- 
mele, tainele și năravurile bisericii orientale neclintite. 

Domnitorul C. Brâncoveanu îl dăruește cu numeroase și 

preţioase lucruri ca : haine, odoare bisericești și cărți de ritual. 
Il asigură printr'un document din acel an că îi va da lui şi vii- 
torilor mitropoliți bani 6.000 anual, care să fie neschimbat și 
nemutat, pentrucă o știe pe această Sf. Mitropolie de Alba- 
Iulia că se învârtește ca o corabie în mijlocul valurilor Mării, 
fiind între multe feluri de eretici necredincioșşi şi se năpăstue- 
şte dela dânşii în multe chipuri. El a dăruit acestei mitropolii și 
moșia Merișani din Argeş. 

Atanasie se reîntoarce în Transilvania și e luat în pri- 
mire imediat de jesuiții propagandișşti și de organele adminis- 
trative. 

Impăratul trimite în 14 Aprilie 1698 un rescript guverna- 
torului Ardealului, în care spune între altele : că preoții români 
dacă trec la catolicism sau la calvinism şi luteranism, căci nu 
voia să supere nici pe magnații unguri și unio trium nationum, 
se vor bucura de toate drepturile acestora, iar dacă rămân orto- 
docși vor fi supuşi la plata birurilor ca şi până acum. Mitro- 
politul Atanasie convoacă un sobor în Alba Iulia în Octombrie 
1698, compus din protopopi, preoți şi delegați ai mirenilor și 
închee un act de unire cu Papa dela Roma şi întăresc acest act 
cu pecetia Mitropoliei. Unirea aceasta ar fi constat după unii 
numai în recunoașterea Papei ca şef spiritual al Biserici, iar 
după alții şi din recunoașterea și a 3 puncte dogmatice păstrân- 
du-se încolo ritualul lor în toate obiceiurile de până atunci și 
întreaga organizație bisericească. Intărirea lui Atanasie ca Mi- 
tropolit nu mai sosea însă dela Viena şi atunci adună din nou un 
sobor în 1700 la Alba Iulia, în care se vorbeşte despre această 
unire, iar Atanasie se duce la Viena unde este primit de împărat 
în audienţă ; e recunoscut ca Mitropolit, e făcut baron, i se dă 
titlu de consilier împărătesc şi un lanț de aur împreună cu chi- 
pul milostivului împărat. I se făgăduește și aducerea la îndepli- 
nire a privilegiilor şi desăvârşita scutire a clerului său de jug 
iobăgesc şi de cinste către d-nii moșiilor, de vămi și de alte 
greutăți. 

In 25 Iunie 1701 Atanasie e instalat ca Mitropolit în bi- 
serica lui Mihai-Viteazul din Alba Iulia cu o deosebită solem- 
nitate și la care, după cum spune un cronicar ungur, a luat parte 
ca la 1.000 de preoți români, cari neînțelegând ce se spunea în 
discursurile ce se ţineau în limba latină, ziceau numai, că de 
acum înainte „s'au boerit cu toţi“. E 

Toate mănăstirile româneşti de călugări au fost desfiin- 
țate, fiindcă erau considerate ca adevărate cuiburi de ortodo- 
xism. Foarte duios scrie pe o carte bisericească un călugăr din 
fosta mânăstire a Silvaşului, că unirea s'a făcut cu scopul, ca 
să răznească pe ardeleni, de frații din țara românească și din 
țara moldovenească ! 

Orice legătură între Ardeal şi țările române este inter- 
zisă. Nu mai putea să intre nimeni şi călugării și preoţii, cari 
erau prinşi erau schingiuiți şi aruncați în închisori. Tinerii can- 
didaţi de preoție, cari treceau în țările române pentru hirotonie 
pe cărările Cucului, dacă erau prinși erau deasemeni torturați. 
Dar ce e şi mai jalnic: aproape 70 de ani românii ortodocși 
au rămas fără episcop, fără îndrumători și sprijinitori. N'aveau 
cine să le hirotonească preoţi, și abia după venirea generalului 
Bucov în Ardeal, li s'a dat ca îngrijitor episcopul sârb din Buda 
și în urmă alţi 3, tot sârbi, până la 1810, când a fost ales un epis- 
cop român, fiindcă nu știau românește şi nu se puteau apropia 
de sufletul poporului. Vă rog să-mi dați voie să citesc numai câ- 
teva fraze dintr'o plângere adresată în 1761 de o delegaţie a ro- 
mânilor ortodocși generalului Bucov, căci e prea interesantă 
și ca formă și ca fond. 

„Ne rugăm cu lacrimi să fim ascultați cu bunătate. Noi nu 
ocărâm unirea, nici o surpăm, ci numai n'o voim, căci n'o înțe- 
legem ce este. Preoţii uniţi s'o ţie, căci noi niciodată n'am ştiut 
că am fi uniți! . 

Cerem să se dea drumul oamenilor, pe cari i-am trimis 
noi în delegație la prea milostiva crăiasă (Maria Tereza), (căci 
erau închişi în Viena). Căci ei mau altă vină decât orice alți 
români din Ardeal. Noi i-am înduplecat pe dânșii să meargă 
pentru credința noastră. 

Să ne rămână bisericile cu averea lor, căci cu multă su- 
doare le-am înălțat şi moşiile şi pământurile cu banii noştrii 
le-am cumpărat. 

Şi bisericile nu le-au făcut uniții, ci noi din banii noștri. 
Să se dea poruncă să nu se mai închidă, să nu se mai supere pen- 
tru credință. Căci nu mai putem suferi în urmă atâtea chinuri 
ale închisorilor. Să ni se înapoeze și gloabele, căci pe prea mulți 
dintre românii noștri ele i-au adus în cea mai mare lipsă. Şi 
noi românii din Ardeal rugăm pe toți să nu avem silă pentru 
credință, căci nu mai putem să rămânem uniți și pentru învăță- 
torul nostru Sofronie (un călugăr care colindă prin Ardeal 
îmbrăcat țărănește şi propovăduia contra unităţei) noi toți româ- 
nii din Ardeal voim mai bine bucuroși să pierim sau să ieşim din 
ţară, decât ca el să sufere prigonire. Mai cerem un episcop, căci 
la noi e mare lipsă și n'au învățătorii unde să se hirotonisească 
şi nu capătă dela magnați păsuiri pentru a se putea hirotonisi 
în alte părți, căci cei ce trec munții sunt închiși şi prigoniţi. 
Cerem păsuiri pentru ca să putem merge în străinătate pentru 
hirotonisire ca preoţi, până ce prea puternica crăiasă cu mila-i 
îndurătoare ne va primi şi ne va trimite episcop de rit grecesc 
neunit. 

Dar nici biserica unită nu era mulțumită. Prea se promi- 
sese multe și nu se îndeplinea nimic. Inochentie Klein, episcop 
unit, între 1732—1751 de două ori s'a dus la Viena și s'a prezen- 
tat Impăratului Leopold, cerând drepturile promise bisericii și 
poporului. Impăratul a intervenit, însă dieta Ardealului s'a îm- 
potrivit considerând pretenţiile românilor drept cutezanţă şi 
obrăznicie valahă. S'a dus a treia oară la Viena în timpul Mariei 
Tereza, însă nici ma fost primit în audiență. A plecat apoi la 
Roma, dar prin intrigile jesuiților unguri nu i s'a dat nici o as- 
cultare, ba chiar în 1751 e silit să renunțe la episcopie și oprit 
forţat în Roma. Timp de aproape 25 de ani a stat el în exil, du- 
când o viață necăjită și părăsită de toți. A murit ca un adevărat 
martir al bisericii și poporului său. 

Când a plecat la Viena a lăsat ca Vicar pe protopopul Ni- 
coară Beianul care scria Episcopului său că acum trebue să ve- 
dem noi ce act politic greșit am făcut cu unirea ; Nicoară e 
însă înlocuit și trece în țara românească și ajunge stareț la mâ- 
năstirea Curtea-de-Argeș. 


D-lor senatori, dintre toate articolele din acest proiect 
de lege, cari au dat naștere la discuțiuni mai numeroase şi mai 
aprinse din partea reprezentanţilor confesiunilor creștine și în 
deosebi din partea uniților, căci toți ceilalți, catolici, reformați 
și luterani s'au asociat cu ei, sunt articolele 9 devenit 11 și 45 
devenit 47. Incolo, după discuţiuni şi propuneri, s'au făcut mo- 
dificări și adause, fără să se atingă însă economia proiectului 
de lege. Pentru mozaici sau formulat chiar și articole noui și 
despre cari voi vorbi mai în urmă. 


Prin urmare, d-lor senatori, sunt declarate persoane ju- 
ridice părțile constitutive ale bisericii, începând de jos până 
sus și averea va fi a acestora, 

In acelaș timp se prevăd și dispozițiuni drepte pentru ca- 
zuri de trecere dela un cult la altul. 

Frații noștri uniți nu sunt mulțumiți cu aceste vederi. 
Ei voiesc să se spună în lege că averile sunt lăsate cultului sau 
Bisericii în general, 

După atâtea discuțiuni cam iritante în privința acestor 
articole din proiectul de lege, ţin și eu să vă spun tot adevărul. 
Ierarhii Bisericii Unite se tem de convertiri, se tem de prozeli- 
tism. Pot să asigur însă că pe cât cunosc eu pe oamenii noștri 
cu răspundere, Statul Român, nu se va ocupa nici odată cu a- 
semenea lucruri. Statul nostru nu e un Stat țarist, sau bolșevist, 
care să impună cu forța credințe religioase. De aceea îi asigu- 
răm cu toată dragostea frățească și de toată cumințenia cerută 
de interesele unei frumoase și binecuvântate armonii. Regăţenii 
aceștia ortodocși au o mentalitate de obiectivitate în asemenea 

chestiuni, care formează podoaba rassei lor, de veacuri înde- 
părtate. Eu înțeleg însă și pe fraţii ortodocși de peste Carpaţi. 
Suferințele lor seculare le-au îmbibat sufletele cu zăcăminte 
profunde de dureri. Dar spun, cum spune preotul în frumoasa 
rugăciune de deslegare din noaptea de Paşti : „Venici aici, toți 
cari ați postit și cari n'ați postit, căci toate se iartă pentru în- 
viere“, Şi noi să nu uităm toate şi să ne bucurăm când suntem 
laolaltă în România întregită ? Cultul Patriei nu poate fi el în 
stare să netezească toate asperităţile şi să refacă sufletele, când- 
tând numai cântece de laudă lui Dumnezeu și lăsând uitării 
doinele de jale și de durere ? (Aplause). 

Şi pentrucă Statul în suveranitatea lui vine în ajutorul tu- 
turor deopotrivă, cere și el îndeplinirea cuvintelor dumnezeești 
ale Apostolului Pavel din Epistola către Romani Cap. 13 Ver. 
1-5 : „Tot sufletul să se supună stăpânirilor celor mai înalte, 
Căci nu este stăpânire fără numai dela Dumnezeu ; şi stăpâni- 
rile cari sunt, dela Dumnezeu sunt orânduite. Pentru aceea cel 
ce se împotrivește stăpânirii, orânduelii lui Dumnezeu se îm- 
potrivește și cari se împotrivesc judecată își vor lua. Căci diri- 
gătorii nu sunt frică faptelor celor bune, ci celor rele. Deci, 
voești să nu-ţi fie frică de stăpânire ? Fă bine, şi vei avea laudă 
dela dânsa ; căci ea este servitoarea lui Dumnezeu spre bine. 
Iar de faci rău, teme-te, căci nu în zadar poartă sabia ; că servi- 
toare a lui Dumnezeu este, răsbunătoare spre mânie asupra ce- 
lui ce face răul. Pentru aceea trebuie să vă supuneți nu numai 
pentru mânie, ci și pentru conștiință“. (Aplause prelungite), 

INŢELEPTUL DISCURS AL 
D-LUI MINISTRU ALEX. LAPEDATU 











D-le președinte, d-lor senatori, arare ori un proiect de 
lege a fost desbătut cu atâta interes, cu atâta convingere, cu a- 
tâta pasiune chiar, ca acest proiect de lege pentru stabilirea u- 
nui regim general pentru cultele din țară. 

Timp de 15 ședințe s'au perindat la această tribună cei 
mai autorizați reprezentanţi ai cultelor și atâția dintre d-nii se- 
natori, pentru a-și spune cuvântul și, evident, pentru a examina 
şi analiza proiectul de lege adus în discuțiune. Dar cu regret, 
pentru mine în deosebi, trebuie să constat că cei mai mulți din- 
tre antecesorii mei la această tribună, ocupându-se de proiect, 
l-au priviţ numai din punctul de vedere particular al confesiu- 
nii lor, trecând peste celelalte interese pe cari el le prezintă, Iar 
unii nu au găsit, din nefericire, în acest proiect de lege decât 
numai prilej bine venit de a înfățișa antagonismul dintre Cato- 
licism și Ortodoxism, antagonismul dintre Biserica ortodoxă 
română şi Biserica română unită. 

S'a deschis și s'a desbătut astfel — cu multă pasiune — şi 
dintr'o parte şi din alta — un proces istoric de mult judecat și 
închis, aşa dar zadarnic și fără nici un folos practic pentru pro- 
blemele ce suntem chemați a rezolva, iar în discutarea acestui 
proces s'a mers așa de departe cu expunerea chestiunilor de a- 
mănunt, de caracter istoric și dogmatic, că, desigur, mulți din- 
tre d-voastre ați putut avea, ca și mine, impresiunea că nu ne 
mai găsim într'o adunare politică-deliberativă, legiuitoare, ci 
într'o academie istorică ori într'un congres bisericesc. 

Pe mine, d-lor senatori, nu m'a surprins această discuțiu- 
ne, pentru că o înțeleg şi mi-o explic. Mi-o explic, mai întâi, 
prin împrejurarea că chestiunile acestea de conștiință, de tra- 
diție și de viață religioasă, pot produce şi provoca, adesea, stări 
sufleteşti încordate și pasionate, cum au fost acelea pe cari 
le-aţi putut vedea manifestându-se la această tribună. 

Mi-o explic, apoi, prin împrejurarea că discuțiunile la 
care am asistat, n'au fost, se poate zice, decât ecouri întârziate, 
dar firești, ale luptelor multi-seculare pe cari Catolicismul în 
ofensivă le-a dus pe acest pământ românesc împotriva Ortodo- 
xiei în defensivă, ori ale luptelor, de tristă amintire, pe cari 
le-au purtat odinioară cele două Biserici române și pe cari şi 
astăzi încă le poartă, din nefericire, între ele. — Şi mi-o explic, 
în fine, prin împrejurarea că frații și compatrioții noştri de 
peste munți au adus cu dânșii în viața publică a României în- 
tregite o mentalitate politică şi confesională particulară, i-am 
putea zice ardelenească, mentalitate despre care a vorbit d. 
Gyarfaş şi pe care, cu bunăvoința d-voastre, voi încerca să o ex- 
pun şi eu făcând ca şi d-sa, o mică excursie istorică în trecutul 
vieței religioase a Transilvaniei. 


In adevăr, d-lor senatori, oamenii de aci, din Ardeal — şi 
când zic Ardeal înțeleg întregul ținut românesc de peste munți 
— au o mentalitate religioasă particulară a lor, rezultată din în- 
săși natura desvoltării istorice a acestei țări. Căci nicăieri, 
poate, luptele și preocupările confesionale n'au avut un rol atât 
de important în rosturile publice, de Stat, ca în Ardeal, unde 
de la anul 1000, de când această provincie a intrat sub stăpâ- 
nirea ungurească până la 1918, când ea s'a reîntors la patrimo- 
niul strămoşesc, s'a petrecut sub raport confesional, ca și sub 
raport politic, o viaţă deosebit de interesantă. 

Catolicismul pe care Sfântul Ştefan, regele apostolic, l-a 
adus în Transilvania, a fost ofensiv şi agresiv, pentru că Catoli- 
cismul acesta, care a domnit până la căderea Ungariei, în 1526, 
ori, mai exact, până la constituirea Transilvaniei ca principat, 
în 1540, a avut ca principală misiune să readucă la credința „cea 
dreaptă“, prin supunere şi convertire, neamurile schismatice din 
sud-estul ortodox, între cari, în primul rând, eram noi, Româ- 
nii. El a acționat împotriva noastră, dincolo ca şi dincoace de 
munți, și pe urma acestei ofensive religioase catolice s'a desor- 
ganizat şi s'a pierdut vechea ierarhie bisericească ortodoxă a 
Românilor trans-carpatini, — s'a convertit și s'a înstrăinat, prin 
desnaționalizare, clasa conducătoare pe care o aveau în secolii 
XIV şi XV acești Români, — iar credința răsăriteană a țărani- 
lor, iobagilor noștri, a fost degradată şi socotită ca religie tole- 
rată numai, de Catolicismul militant al stăpânitorilor ce urmă- 
reau desființarea „schismei“ româneşti şi deci nimicirea ființei 
noastre naționale. 

După căderea Ungariei și constituirea principatului ar- 
delean, situația religioasă a țării se schimbă radical. In locul 
Catolicismului, dominant până atunci, Protestantismul biruitor 
al lumei germanice a invadat din toate părțile Transilvania şi a 

cuprins-o. Rând pe rând — Luteranii la 1557 şi Unitarienii la 
1571, au fost recunoscuți şi doctrinele lor declarate religiuni re- 
cepte, adică recunoscute, protejate şi privilegiate în viața de 
Stat, împotriva religiei ortodoxe, degradată şi tolerată numai, 
cum am arătat. 


Alături de Catolicism, care pierduse din importanță, dar 
care rămase totuş a fi susținut de principii din Casa Bathory, 
se constituie aşa dar în Transilvania cele patru religiuni re- 
cepte, cari își împart domeniul vieței spirituale între ele, după 
cum, sub raport. politic, cele trei națiuni — națiuni nu în sens 
etnic, ci politic : Nobilii (Ungurii), Sașii şi Săcuii — îşi îm- 
părțeau domeniul vieței politice : sunt cele șapte păcate, cum 
le-a numit un istoric ungur, și, după el, Șaguna, de care a sufe- 
rit istoria Transilvaniei. Trei naţiuni politice, singure îndrep- 
tăți'e să participe la viața publică a Statului și patru religiuni 
recepte, singure îndreptăţite a beneficia de drepturi și privile- 
gii. Şi unele şi altele coalizate şi îndreptate, cu puteri unite, 
împotriva poporului românesc — și ca element etnic şi ca ele- 
ment religios. 


Căci lupta împotriva noastră nu a încetat nici în vremea 
aceasta, a dominațiunii protestante, pentru că, dacă în secolul 
al XVII-lea, sub Bethleniști și Rakocziști, Catolicismul a pier- 
dut mult din situaţia și importanţa lui în Transilvania, în folo- 
sul noilor religii protestante, acestea sunt cele cari au conti- 
nuat goana împotriva Românilor, pentru convertirea şi desna- 
ționalizarea lor. Dar Ortodoxismul nostru n'a fost biruit. Nu 
ne-am făcut nici Luterani, nici Calvini, nici Unitarieni, Calvini 
mai ales, deoarece din partea acestora primeidia a fost mai mare, 
întrucât propaganda lor a fost condusă și susținută oficial chiar 
de principii Transilvaniei. 

La 1700, când Principatul Ardealului intră în patrimo- 
niul Casei de Austria, situațiunea politică a ţării s'a schimbat 
din nou. Cum s'a mai spus dela această tribună, nouii stăpâni, 
Habsburgii, dat fiind raporturile — politice şi religioase — din 
Ardeal, trebuiau să caute şi să găsească un punct de reazim 
pentru întărirea dominațiunii lor în această țară, prin consoli- 
darea Catolicismului, ai cărui susținători, ca continuatori ai re- 
gilor apostolici maghiari, erau. Şi acest punct de reazim au cre- 
zut dânșii că-l vor găsi în atragerea Românilor la Biserica 
catolică, pentru că Austriacii, Habsburgii, nu-și puteau sprijini 
noua dominațiune politică nici pe Sași, cari erau Luterani, nici 
pe Unguri, cari erau, în mare majoritate, Calvini şi Unitarieni 
și cari susțineau lupta pentru independența Ardealului, ca ostaşi 
ai lui Francisc Rakoczi — vestiţii lui Curuţi — împotriva Im- 
perialilor catolici, — Lobonţii, cum se chemau ei. 

Aşa fiind, nouii stăpânitori au trebuit să caute a se spri- 
jini pe elementul românesc. Dar elementul acesta, nu numui că 
era schismatic, adică fără situaţie politică şi religioasă în Stat, 
ci avea şi temeinice legături, ierarhice și culturale, cu Ortodo- 
xismul din Țara-Românească, care susținea atunci și interssele 
Bisericii române, desorganizate, din Ardeal. Trebuiau deci 
două acţiuni — una de atragere a Românilor spre Biserica Ro- 
mei, cealaltă de distrugere a legăturilor lor religioase cu fraţii 
de aceeaș credinţă din Principate... 


Astfel, sub impulsul necesităților şi scopurilor politice 
ale altora, nu ale noastre, s'a produs ruptura în Biserica româ- 
nă din Transilvania și astfel_a început lupta pentru separația 
spirituală şi culturală a acestei Biserici de Biserica mumă de 
peste munţi. Dar lucrurile mau mers prea neted. Unirea sa 
făcut şi cu ea situaţia Catolicismului a fost, bine înțeles, con- 
solidată. Căci dacă clerul român, care s'a unit, a obţinut oare- 
care avantagii, poporul a rămas tot în starea de mai nainte. De 
aci rezistența Ortodoxiei, organizată și susținută din Țara-Ro- 
mânească și de către Sârbi. Spre a răpune această rezistență s'a 
început acțiunea de distrugere a mânăstirilor ortodoxe așezate 
dealungul Carpaţilor, pe celălalt versant, în care se țineau că- 
lugării cari lucrau și agitau împotriva Unirii. E cruda represiu- 
ne și distrugere a faimosului general Bucov despre care atâta 
s'a vorbit aci. 


Dar acei cari au suferit mai mult depe urma acestor 
lupte religioase, purtate pentru interesele politice ale Habsbur- 
gilor, am fost tot noi, Românii. Căci istoria acestor înverșunate 
lupte fratricide constitue paginile cele mai dureroase din tot 
trecutul Ardealului românesc. De pe la 1760, aceste lupte au 
încetat însă și cele două confesiuni au căutat să se organizeze 
deosebit cât mai bine, raporturile dintre ele normalizându se și 
devenind tot mai bune, tot mai frățești. Biserica unită, este 
drept, a fost şi ea recunoscută, dar din aceasta nu a beneficiat 
decât clerul, căci poporul — cum am mai spus — a rămas tot 
în stare de supunere și iobăgie. Epoca iosefină, cu reformele 
sale, a adus o îmbunătăţire și în situația Bisericii ortodoxe, 
care a fost și ea recunoscută. Totuş starea politică a neamului 
a rămas neschimbată. 


De aci luptele comune ale ortodocșilor și uniților, sub 
conducerea episcopilor lor, dela 1791 până la 1848, pentru câști- 
garea drepturilor politice şi pe seama neamului românesc şi 
pentru ridicarea lui la rangul de naţiune politică, alături de 
Sași, Unguri și Săcui. După 1848, epoca libertății naţionale și 
egalității politice, ar fi urmat ca situațiunea să se schimbe sim- 
titor și în favoarea Românilor. N'a fost însă așa, pentru că, atât 

sub absolutism cât și sub dualism, elementul românesc a conti- 
nuat a fi tratat ca şi mai înainte, ca element inferior fostelor 
națiuni şi religiuni privilegiate şi a fost persecutat şi urmărit 
cu desființarea, prin desnaționalizare, ca primejdios alcătuirii 
Statului unitar național maghiar. 

In această epocă, fiecare confesiune — deci şi cele româ- 
nești — s'a retranșat în organizaţia-i proprie, căutând să-și men- 
țină situaţia şi poziția câștigată. Preocupările religioase în do- 
meniul vieţii publice au continuat. Anumite interese confesio- 
nale au prelevat chiar în conducerea Statului. Nu e mirare deci 
că în astfel de împrejurări s'a menținut, ba chiar s'a întărit, în 
Ardeal, mentalitatea particulară, confesională, deosebită de cea 
etnică și politică, de care vorbea d. Gyarfaș — mentalitate ge- 
loasă de privilegiile confesiunii proprii şi de conservarea lor, 
dar adeseori indiferentă față de drepturile altora, în special ale 
Românilor. 

Cu această mentalitate confesională au venit Ardelenii 
în România nouă. Și era lucru prea firesc ca ei să caute să-și 
impună această mentalitate şi în viața publică a Statului român, 
cu deosebire în legiuirile speciale, tinzând să-și păstreze a- 
ceeaș situaţie și să li se recunoască aceleaș drepturi. Căci nu ni 
s'a spus oare, în comisia specială, de un reprezentant al Bisericii 
române unite : ce am avut și cum am avut în Ungaria, să ni se 
dea şi în România ? Şi nu ni s'a cerut, chiar dela această tribună, 
de un reprezentant al Bisericii ortodoxe, că dacă Statul ungu- 
resc a făcut, în cursul timpului, legiuiri în interesul şi folosul 
Catolicismului, să facă şi Statul românesc în interesul și folosul 
Ortodoxiei. 

Decât, d-lor senatori, Statul acesta românesc na dovân- 
dit odată cu teritoriul strămoșesc recâștigat, tradițiile de or- 
ganizare şi normele de conducere ale Statului unguresc și nici 
metodele de guvernământ ale acestuia, având pe ale sale proprii 
şi în jurul cărora trebuie să se facă și să se completeze cum 
spuneam, noua lui organizare. Statul acesta românesc,în tot tre- 
cutul său, până la organizarea lui modernă, a avut o tradiţie, 
o tradiție bine precizată, de care nu se va putea despărți nicio- 
dată : ca toate Statele din sudestul Europei, cu caracter orto- 
dox, acest Stat românesc a fost Statul național ortodox (aplau- 
se). Faptul nu se poate tăgădui și nu se poate cere dela condu- 
cătorii Statului român să facă abstracțiune de acest lucru, care 
domină întreg trecutul neamului nostru. 

Am fost un Stat național ortodox, prin faptul că ortodo- 
xia noastră s'a identificat cu ființa etnică a neamului, — prin 
faptul că acest Stat, dela întemeierea Principatelor încă, şi-a 
dat o organizațiune bisericească care s'a încadrat și s'a menți- 

nut dealungul secolelor, în cea mai strânsă legătură cu viaţa po- 
litică națională, — prin faptul că ori decâteori Catolicismul, tre- 
cut dincoace, a căutat să-şi câștige situațiuni în detrimentul 
Ortodoxismului, atingând sau chiar violentând conștiința şi or- 
ganizația Bisericii ortodoxe, tot de atâtea ori aceasta a reac- 
ționat cu putere. 

Chiar la alcătuirea lui modernă, dela începutul secolului! 
trecut, Statul român nu și-a părăsit tradiţiunea sa. Organizân- 
du-se pe bazele pe cari s'au organizat toate Statele dela începu- 
tul secolului al XIX-lea — pe principiile de naționalitate, liber- 
tate şi democrație — el s'a desvoltat de atunci încoace pe aceste 
principii ca Stat laic — laic în opoziţie cu caracterul clerical 
al Statelor din Evul mediu — dar nu antireligios. El nu s'a con- 
dus şi nu este condus de preocupări de ordin bisericesc, confe- 
sional. El acordă egală protecțiune tuturor cultelor şi ține să le 
asigure îndeplinirea misiunii lor spirituale şi morale, sociale şi 
culturale, pentrucă își dă seama de rolul important pe care a- 
ceste culte îl au în viața societăţii. Şi după cum, în trecutul său 
de 80 sau chiar 100 de ani, conducătorii Statuiui român modern 
n'au afirmat tendințe clericale, nici pe viitor, de sigur, nu vor 
afirma astfel de tendințe. (Aplause). 


In adevăr, prin Constituțiunea dela 1923, stau pus bazele 
nouei organizări autonome şi democratice a Bisericii ortodoxe 
române, care a fost declarată, potrivit tradiției şi faptului că 
marea majoritate a locuitorilor acestei țări aparțin ei, a fost 
declarată zic, de Biserică dominantă în Stat. Atributul acesta 
nu poate şi nu trebuie interpretat în sensul că prin aceasta Bi- 
serica ortodoxă ar avea condițiuni particulare şi prerogative 
speciale, pe cari să le exercite în detrimentul celorlalte culte. 
Nu, desigur. Şi de aceea cei ce afirmă că prin aceasta Statul ro- 
mân şi-a creat, ca și Statele medievale, o Biserică dominantă a- 
dică privilegiată, cu caracterul pe care la avut Biserica catolică 
în Statul unguresc bunăoară, aceia ori sunt de rea credință ori 
nu înţeleg sensul național și moral al atributului de dominantă 
„dat Bisericii ortodoxe de Constituțiunea noastră, care a înscris 
și principiile de organizare ale acestei Biserici. 

Căci până aci, adică până la 1923, sau mai bine până la 
1925, când s'a alcătuit noua lege de organizare a Bisericii ortc- 
doxe române, această Biserică a fost o Biserică de Stat, organi- 
zată de Stat şi trăind în cea mai strânsă legătură cu Statul. Cum 
însă, în noua sa alcătuire, Statul și-a schimbat caracterul, prin 
faptul că a înglobat la sine populațiuni numeroase de alte cor.- 
fesiuni și Biserici românești cu alte întomiri și tradițiuni e; 
a trebuit să modifice şi organizarea Bisericii ortodoxe în cadrul 
unei autonomii proprii şi a unor largi drepturi și libertăţi de 

conducere şi administrare, stabilite şi normate în noua lege de 
organizare, — lege după care a venit, în chipul ceł mai firesc, 
dat fiindcă pentru prima oară se făcea reunirea într'o singură 
organizațiune administrativă şi spirituală a patru Biserici națio- 
nale cu viață seculară deosebită, a venit dela sine, zic, institui- 
rea Patriarhiei românești. 

In toate Statele interconfesionale, se resimte necesitatea 
legilor speciale pentru stabilirea regimului sub care au să 
trăiască și să se desvolte diferitele culte. In Prusia s'a votat o 
lege a cultelor în 1926. Cehoslovacia are și ea o lege a cultelor. 
Iar Jugoslavia, dacă nu are încă o atare lege votată, are un 
proiect de mult întocmit, pe care îl cunosc și eu. Dar, în afară 
de aceste considerațiuni, la noi, necesitatea, din punct de ve- 
dere al intereselor de Stat, de a avea o lege pentru regimul ge- 
neral al cultelor, era aşa de mare şi de evidentă, încât, chiar dacă 
în nici o altă parte n'ar mai fi existat o asemenea lege, ea tre- 
buia totuş întocmită, i 

Şi iată pentru ce: pentru că la noi, în ce privește regi- 
mul actual al diferitelor culte, sunt stări de drept absolut impo- 
sibile. In cele patru provincii, cari alcătuesc acum Statul român, 
sunt patru regimuri diferite pentru Culte, fiecare determinat 
de baza a două sau chiar trei legi şi a o mulțime de ordonanțe 
şi dispozițiuni. Un adevărat labirint legislativ, în care cu greu 
se poate cineva conduce şi pe care nu-l mai puteam menține, 
fiind incompatibil nu numai cu caracterul unitar al Statului 
român, dar chiar cu interesele și cu suveranitatea lui. Căci, pe 
urma acestei haotice legislații s'au creat și se mențin stări de 
fapt jignitoare și păgubitoare, cum spun, pentru interesele şi 
suveranitatea Statului român. E destul să vă arăt, în această 
privință, că pe urma nouei ordine politice stabilite după răsboi, 
avem încă eparhii cu teritoriul de jurisdicțiune dincolo de gra- 
nițele noastre și avem episcopi cu scaun de reședință în străi- 
nătate, dar cu autoritate jurisdicțională înlăuntrul Statului 
român. 


Apoi, din punct de vedere al ordinei în Stat, întocmirea 
unei legi speciale pentru regimul cultelor este tot atât de ne- 
cesară. Căci iată ce se întâmplă. S'au înființat și activat epis- 
copii noui, fără că se fi întrebat cineva, fără să se fi cerut o lege 
pentru aceasta, cu un cuvânt fără nici un amestec al Statului. 
Ori, d-lor senatori, o episcopie, în ordinea politică. nu numai re- 
ligioasă, a unui Stat, este un lucru deosebit de important. Epis- 
copul este un demnitar care exercită, din punct de vedere mo- 
ral şi spiritual şi, adesea, cultural şi social, asupra credincioşi- 
lor o influență considerabilă. Uneori însemnătatea sa este mai 
mare ca a unui demnitar al puterii civile. Şi atunci, vă întreb : 

se poate ca într'un Stat de ordine şi autoritate să se întemeieze 
eparhii noui, să se institue episcopi noui, fără ca autoritățile 
în drept să fi examinat și apreciat dacă este cu cale să se în- 
ființeze şi să se activeze acele episcopii ? 

Ei bine, fiindcă a lipsit o lege a cultelor, care să nor- 
meze, între altele, chestiunea dreptului şi condiţiilor de înfiin- 
țare și de activare a nouilor episcopii şi fiindcă ne găsim în 
haosul legislativ de care am vorbit, lucrul a fost cu putință. S'a 
înființat mai întâi o episcopie calvină la Oradea-Mare. Nu zic 
că nu trebuia înființată, dar trebuia, desigur, întrebată şi auto- 
ritatea competentă a Statului român. S'a înființat, apoi, o epis- 
copie luterană maghiară la Arad, în aceleași condiţii. Ba mai 
mult. Când am venit din nou în fruntea departamentului de 
Culte, am constatat nu numai că s'au înființat aceste episcopii 
și s'au ales și episcopii lor, dar că cei în drept, organele Sta- 
tului, i-au recunoscut și i-au instalat, luându-le chiar jurămân- 
tul de credință față de Suveran și înscriindu-i, cu tot persona- 
lul pendinte de ei, în bugetul Statului. 

Mai departe, d-lor senatori, profitând de aceeaș situaţie, 
s'au făcut modificări esențiale, nu numai în statutele unor or- 
ganizațiuni bisericești, dar chiar în constituțiunile organice ale 
unor culte, trecându-se, ca să nu zic încălcându-se, voit și yino- 
vat, peste interesele, drepturile și autoritatea Statului. Este 
drept că, în ce priveşte cazul din urmă, modificarea Constitu- 
ției organice a Bisericii evanghelice luterane, a Sașilor din Ar- 
deal, s'a revenit în urmă. Dar fapt e că la prima modificare s'au 
eliminat aproape toate dispozițiunile ce priveau dreptul de 
control și supremă inspecțiune a Statului, în organizațiunea și 
viața externă a acestui cult. Așa fiind, vă întreb, d-lor, încă o- 
dată : se mai puteau tolera, oare, astfel de situațiuni, cari con- 
stituiesc tot atâtea jigniri, ofense aduse ordinei, drepturilor și 
autorității Statului nostru ? (Aplause). 

Aceasta este o altă chestiune. Vedeți dar, cum, pentru că 
nu am avut legea cerută de Constituţie, care să reglementeze 
raporturile dintre culte și Stat și care să normeze modalitățile 
controlului pe care Statul și l-a rezervat asupra cultelor, s'a a- 
juns la astfel de abuzuri. Şi aceasta nu numai în biserica roma- 
no-catolică, ci şi în celelalte, neexceptând chiar bisericile româ- 
neşti, și de pe o strană și de pe cealaltă, cum le-a numit I. P., $S. 
Mitropolit dela Sibiu. Dar cel puțin aceste din urmă nu se 
prevalează atât de respectul canoanelor cât cea dintâi. Ele calcă 
legile, dar nu și canoanele, pe câtă vreme de ceastălaltă parte se 
calcă și canoanele și legile. 


Mai sunt însă și alte chestiuni, cari cereau să fie neapărat 
reglementate prin legea cultelor. Astfel este chestiunea secte- 

lor, a propagandei sectare, care nu numai la noi, dar şi în alte 
țări, s'a intețit dela răsboi încoace și față de care propagandă, în 
cele mai multe cazuri ocultă și subversivă, atât autoritatea Sta- 
tului, cât şi lucrarea Bisericii, sau dovedit oarecum neputin- 
cioase. 

In adevăr, dela Apus ne-au venit sectele născute în mij- 
locul Protestantismului german, iar dela Răsărit acele născute 
în mijlocul Misticismului rusesc. Şi dintr'o parte și din alta, 
sectele acestea lucrează pe capete pentru răspândirea precepte- 
lor şi practicelor ce stau la baza credinței lor, așa dar indirect 
la subminarea vechilor religii şi culte istorice din ţară. Pentru 
„ combaterea propagandei lor, adesea, cum am spus, ocultă și sub- 
versivă, s'a cerut de multe ori intervențiunea Statului. Chiar 
dela tribuna acestui Senat, părintele episcop dela Arad, Grigo-: 
tie Comşa, şi părintele consilier Gh. Ciuhandu, tot de acolo, au 
produs fel de fel de ordine şi de intervenţiuni, date şi făcute 
fără mult efect, din partea autorităților administrative, pentru 
a se reglementa și a se pune capăt acestei propagande dăună- 
toare nu numai cultelor ca atare, dar chiar și intereselor Statu- 
lui. Pe de altă parte în străinătate au mers și merg mereu dela 
agenții acestor secte liste lungi de pretinse abuzuri pe cari 
le-ar fi săvârșit administraţia țării față de libertatea de conş- 
tiință pe care, potrivit Constituțiunii, o reclamă aderenții lor. 

Am căutat deci să remediez această situațiune, să pun 
oarecare rânduială în lucrarea de propagandă a sectelor. La 
1925, în Fevruarie, cu ajtorul P. S. Episcop dela Arad, pe atunci 
inspector în Ministerul Cultelor, am întocmit o deciziune, în 
care am arătat cari sunt sectele interzise și cari sunt sectele to- 
lerate pe temeiul libertăților asigurate de Constituţiune. Am tri- 
mis această deciziune tuturor autorităților administrative. Dar 
fiindcă era o simplă deciziune, fără putere de lege, na putut 
avea urmări practice. lată de ce se impunea reglementarea pro- 
pagandei sectelor pe cale de lege, ceeace am făcut prin proiec- 
tul de față. Şi regret că cei cari au vorbit dela această tribună 
și au adus acuzațiuni autorităților Statului român că nu-şi fac 
datoria, temperând zelul sectelor şi interzicând propaganda lor 
subversivă, n'au relevat faptul că acest proiect de lege “entru 
regimul general al cultelor vine să reglementeze pentru prima 
dată, în mod precis și lămurit, această propagandă. 

Proiectul nostru interzice pur şi simplu sectele cari lu- 
crează împotriva intereselor Statului, rămânând să se bucure de 
libertățile pe cari Constituțiunea le asigură asociaţiunilor în 
genere, numai acele secte, cari, prin principiile profesate şi 
practicele observate nu aduc, în propaganda lor, atingere ordi- 
nei publice, bunelor moravuri şi legilor de organizare ale Sta- 

tului. Ba chiar şi funcționarea acestora va trebui să fie autori- 
zată în chip special de organele în drept, pe baza avizului con- 
form al Ministerului Cultelor, care, în caz de neobservare a con- 
diţiunilor puse, va putea retrage oricând autorizația de funcțio- 
nare. Am luat aceste măsuri fiindcă sectanţii aceștia lucrează 
adesea cu agenți străini, cari, vădit şi constant, uneltesc împo- 
triva ordinei de Stat. Iată, deci în ce fel am căutat să reglemen- 
tăm, să punem capăt unei situațiuni pe care nu o puteam până 
acum domina, tocmai din cauza lipsei unor dispozițiuni legale 
ca cele de cari am vorbit. 


Revenind la chestiunea controlului pe care Statul şi l-a 
rezervat prin Constituţiune asupra cultelor, trebuie să arăt că 
acest control era până acum platonic, ca să se explice dece am 
introdus în lege dispoziţiuni asupra modului cum trebuie să se 
înţeleagă și să se exercite el pe viitor. S'a spus dela această tri- 
bună că controlul Statului asupra cultelor ar fi vexatoriu, de 
oarece el s'ar putea exercita în chip abuziv, mijloacele nefiind 
limitate, şi că așa cum este înscris în lege lezează autoritatea 
cultelor. Dar tocmai pentru aceasta am crezut că e necesar să a- 
rătăm, în mod precis și lămurit, în ce chip înțelege Statul să e- 
exercite dreptul său de control și de el trebuie să înscrie în 
lege toate dispozițiile cărora diferitele culte vor trebui să se 
conformeze pentru a se putea exercita acest control. (Aplause 
prelungite). 

Se reglementează, apoi, în proiectul nostru de lege, ches- 
tiunea ajutoarelor de Stat. In dezbaterile cari au avut loc aci, 
reprezentanții unor culte și-au făcut, în această privință, pro- 
ces reciproc. S'a spus că unele culte primesc mai mult, iar al- 
tele mai puțin, că unele culte sunt favorizate, iar altele neîndes- 
tulător dotate. Trebuia deci să se pună capăt acestor rivalități. 
şi să se reglementeze normele după care Statul trebuie să distri- 
bue aceste ajutoare, precum și criteriile după care are să se 
conducă la alcătuirea bugetelor viitoare ale Ministerului de 
Culte. 


Primul criteriu şi cel mai firesc este cel al numărului 
credincioșilor față de populațiunea țării. Al doilea este acela al 
situațiunii materiale a cultelor. Iar al treilea este acel al tre- 
buințelor lor reale. "Ținând seamă de aceste criterii, vom pu- 
tea alcătui bugete echitabile cari să fie acceptate ca atare de 
toate cultele și față de cari să nu se mai poată plânge unele îm- 
potriva altora. 

In sfârşit, d-lor, mai era chestiunea organizării cultelor 
necreștine : musulman şi mozaic. Căci aceste culte — şi în deo- 
sebi cel din urmă — n'au organizațiuni unitare și temeinic 
constituite. Cultul mozaic stă și azi sub patru regimuri deose- 

bite, iar în unele părți ale țării e chiar dezorganizat. Ori, Statul 
+omân nu are interes, cum nu au dealtminteri nici Evreii ca cul- 
tul mozaic să stea mai departe sub regimurile deosebite și să ră- 
mână în starea de dezorganizare în care se găsește astăzi. Căci, 
odată ce Evreii sunt cetățeni români şi se bucură de toate drep- 
turile, e firesc ca ei să-şi dee o organizare de cult, unitară şi te- 
meinică. Este chiar în interesul Statului ca în raporturile sale 
cu acest cult să aibă a face cu o organizație cât mai serioasă. 
Iată dar pentru ce în partea finală a proiectului de lege ne-am 
ocupat de organizarea cultului mozaic şi am introdus dispozi- 
țiuni cari să înlesnească posibilitățile acestei organizări. 

In aceeaș ordine de idei a trebuit să clarificăm prin 
proiectul nostru de lege chestiunea reprezentantului religios al 
cultului mozaic în Senat şi anume în sensul legii electorale, care 
dispune ca, până la organizarea cultului mozaic, potrivit regi- 
mului general ce urmează a se stabili pentru culte, reprezentan- 
tul acestui cult în Senat să fie delegatul Uniunii Evreilor din 
Vechiul Regat. Tot aci am mai înscris o dispozițiune privitoare 
la cultul mozaic, dispozițiunea prin care Ministerul de Culte 
este autorizat să stabilească normele după care se va proceda la 
întocmirea statutului acestui cult. 


De ce am înscris această dispozițiune în proiectul de 
lege ? Pentru că cultul mozaic, cum am zis, nu are organizație 
ierarhică, nu are un șef al său recunoscut, la chemarea căruia 
ceilalți reprezentanţi ai cultului să se întrunească şi, în comun 
acord, să întocmească acest statut. In lipsa deci a unei astfel de 
organizațiuni ierarhice, în lipsa unei astfel de autorităţi, sfa ce- 
rut intervențiunea Statului, pentruca, prin mijlocirea sa, să se 
poată ajunge la organizarea cultului. In consecință, am dispus 
prin lege, că Ministerul va decreta şi publica, întrun anumit 
timp, normele după cari se va proceda la lucrările pentru întoc- 
mirea statutului de organizare al cultului mozaic. 

După această detailată expunere a mai tuturor chestiu- 
nilor ce au făcut obiectul preocupării noastre la întocmirea le- 
gii ce discutăm, daţți-mi voie să trec la însăș această lege, cu 
toate că ceea ce am făcut până acum se poate considera și ca o 
analiză, ca o expunere a legii. Inainte însă de aceasta trebuie să 
desbat două chestiuni cari s'au ridicat în legătură cu acest 
proiect. 


Este mai întâi o chestiune care nu s'a discutat în Senat, 
dar pe care trebuie s'o discut eu. Şi anume: pe urma agitațiu- 
nilor ce s'au produs în Transilvania în jurul proiectului nostru 
de lege, sub pretextul că prin el sar urmări desființarua Biseri- 
cii unite, am primit sute și sute de proteste din toate părțile, 
redactate uniform, în cari se obiecta şi următorul lucru, adus 

şi aci, în Senat, atât de d. senator Aciu cât și de părintele se- 
nator Zugravu. „Pentru ce degradaţi — ni se spune — Biserica 
unită față de Biserica ortodoxă? Dacă aţi făcut Bisericii or- 
todoxe o lege specială, de ce nu faceţi și Bisericii unite ? Căci, 
după Constituţie, ambele sunt Biserici naţionale“. Mai lămurit 
se spune aceasta în protestele de cari am vorbit: „Protestăm 
din adâncul sufletului împotriva degradării Bisericii noastre 
unite în şirul Bisericilor minoritare, atunci când Constituţia 
țării o declară românească și când organizarea celeilalte Bise- 
rici românești s'a făcut prin lege specială. Cerem regularea 
drepturilor Bisericii noastre tot prin o lege specială, răzimată 
pe Concordat, a cărui ratificare o dorim și o cerem“. 


Pentru că, d-lor senatori, obiecțiunile acestea s'au făcut 
și în Senat, trebuie să lămurim chestia.mai de aproape. Incă 
dela 1923, adică îndată după votarea și promulgarea Constitu- 
ției, s'a văzut necesitatea întocmirii acestei legi. Miniștri cari 
s'au perindat la Departamentul Cultelor au dorit cu toţii, să o 
alcătuiască cu un ceas mai de vreme. In 1923 s'a dat un proiect, 
la 1924 un altul, în 1925 un al treilea, în fiecare an deci câte 
unul — proiecte pe cari le-au cunoscut la timp reprezentanții 
autorizaţi ai Bisericii unite şi față de cari au făcut obiecţii pe 
cari le-au prezintat în memorii discutate de oamenii cu răspun- 
dere, de oamenii de la conducere — miniștrii și prim-miniştrii, 
Dar niciodată acești reprezentanți ai Bisericii unite n'au cerut, 
m'au sugerat măcar, dorința ca Biserica aceasta să fie organizată 
în baza unei legi speciale, pentru că, de sigur, dacă s'ar fi făcut 
o astfel de cerere, ea ar fi fost acceptată. Mai mult. Cred că nu 
depășesc părerile d-lui prim-ministru, declarând că chiar acum, 
dacă ni s'ar cere aceasta, am fi dispuşi să o facem... 

D. Vintilă I. Brătianu, președintele consiliului de miniş- 
tri și ininistru de finanțe : I. P. S. S. Mitropolitul Suciu ştie că 
acum 3—4 ani a avut cu mine o conversaţie la Ministerul de Fi- 
nanțe în această privință și în care mi-a arătat punctul său de 
vedere care ducea mai mult la o lege specială decât la închide- 
rea acestei Biserici în acelaş Concordat cu Biserica romano-ca- 
tolică. 

I. P. S. S. Mitropolitul greco-catolic al Alber-lulia şi Fă- 
gărașului, Vasile Suciu : Din inceput, adică din 1921—1922, noi 
am văzut dificultatea de a se băga sub o pălărie toate cultele, 
pentrucă alta este organizația noastră, alta a Luteranilor şi alta 
a Evreilor. De aceea, noi ceream ca pentru fiecare cult să se 
facă o lege specială. Ni s'a spus că nu se pot face legi pentru 
fiecare cult şi ni s'a adăugat : se va face o lege specială numai 
pentru voi, Uniţii, la ceeace am răspuns : noi nu putem să pri- 
mim să se facă o lege pentru noi şi o alta pentru Papa, căci nici 
Papa nu s'ar învoi la aşa ceva. 

D. Vintilă I. Brătianu, preşedintele consiliului de miniş- 
tri şi ministru de finanţe : Aş vrea să precizez. Probabil aţi ui- 
tat discuția pe care am avut-o. Eu am susținut, I. P. Sfinţite, că 
tocmai fiindcă sunteţi o Biserică națională, trebuie să cereţi să 
nu fiţi puşi la un loc cu Biserica catolică în Concordat, pentru 
păstrarea caracterului național al Bisericii d-voastră. (Aplause 
prelungite). Căci socotest — cum voi mai avea ocazia să o spun 
—că acest caracter este tocmai în folosul Bisericii unite, ca să 
rămână aşa cum este în Constituţie, o biserică națională. Și mai 
socotesc că acest caracter nu vine în contrazicere cu propriul 
interes al d-voastră. 

I. P. S. S. Mitropolitul ortodox al Transilvaniei şi al ți- 
nuturilor ungurene locuite de români, Nicolae Bălan : Sunt 
foarte curios să aflu din gura fratelui meu din cealaltă strană, 
dacă primeşte ceeace d-voastră ați oferit cu atâta conștiință ro- 
mânească, de a li se reglementa Biserica unită, soră, printr'o 
lege specială de, Stat. 

I. P. S. S. Mitropolit greco-catolic al Albei-Iulia şi Făgă- 
rașului, Vasile Suciu : Dacă nu putem băga mai multe Biserici 
sub aceeaș pălărie, să se facă pentru fiecare Biserică o lege spe- 
cială. 

D. Al. Lapedatu, ministrul cultelor și artelor : D-lor, am 
relevat lucrul, pentrucă și eu am discutat această chestie cu re- 
prezentanţii Bisericii unite şi le-am arătat imposibilitatea ca a- 
ranjamentul Bisericii lor să se facă în Concordat, la un loc cu 
Roma, iar în legea civilă, separat. Ca concluzie țin deci să spun 
că acuzaţiile cari ni se aduc în aceste proteste și pe cari oame- 
nii simpli le cred, în adevăr, — acuzaţiile acestea nu sunt de na- 
tură să onoreze pe cei ce le pun la cale, cari cunosc bine inten- 
iunile noastre. Afirmând totuș, în sute și sute de proteste, că 
voim să degradăm Biserica unită, fac un rău şi păgubitor servi- 
ciu bunelor raporturi frățeşti ce trebuie să domnească între noi. 
(Aplause). 

A doua chestiune pe care mai trebuie să o lămuresc înain- 
te de a intra în analiza propriu zisă a proiectului de lege, este 
chestiunea privitoare la dispozițiunea prin care raporturile din- 
tre Statul român și Biserica romano-catolică se vor putea stabili 
pe baza unui acord special. Se obiectează că dispoziţiunea a- 
ceasta ar fi anticonstituțională, întrucât Constituția cere ca ra- 
porturile dintre Culte și Stat să se reglementeze prin lege, iar 
concordatul nu este o lege. Nu, în adevăr, concordatul nu este 
propriu zis cilege, ci este o convenține. Dar, tot după Constitu- 
ţia noastră, auvernul, cu autorizația Suveranului, poate trata și 
încheia orice convenţiune ar crede că este în interesul Statului. 
Deci, din punct de vedere constituțional, nu se poate ex :pționa 

această dispozițiune ca anticonstituțională. Pe de altă parte 
Consiliul legislativ, organul care este chemat să examineze le- 
gile sub raportul constituționalității lor, nu numai că nu a gă- 
sit această dispozițiune anticonstituțională, dar a ținut să o 
formuleze mai precis. Căci de unde în anteproiect se spunea că 
Statul poate încheia acorduri speciale cu „cultele cari au o or- 
ganizaţie cu caracter internațional“, Consiliul legislativ a cerut 
să se arate că aci e vorba numai de Biserica romano-catolică. 


In sfârșit, deși Guvernul ar putea să ratifice această con- 
vențiune fără de Parlament, cum permite Constituţia, noi ținem 
totuş să o aducem în fața Corpurilor Legiuitoare, pentru a face 
dovada că ea nu cuprinde nimic în detrimentul Statului sau al 
Bisericii ortodoxe și că, dimpotrivă, este încheiată în interesul 
Statului şi al cetățenilor săi aparținători cultului catolic. 


Tot în legătură cu această chestiune I. P. S. Mitropolit 
Bălan ne spunea : „Dacă ați făcut acord special cu catolicii, să 
faceți şi cu celelalte culte, cum s'a procedat, de exemplu, în Ba- 
varia“. Dar oare statutul legii de organizare a Bisericii ortodo- 
xe, pe care și l-a făcut Biserica însăș, pe temeiul unor principii 
înscrise în Constituţie şi pe care reprezentanţii acestei Biserici 
ne-a cerut să-l legalizăm, statutul acesta nu este la urma urmei 
tot un fel de acord? Apoi, statutele cari se vor face pe baza 
principiilor înscrise în legea de față de către diferitele culte 
şi pe cari Statul le va recunoaște, nu sunt tot un fel de acorduri? 

I. P. S. Mitropolit al Transilvaniei, Banatului și ţinutu-, 


rilor ungurene locuite de români, Nicolae Bălan : Vă rog, d-le 
ministru, să-mi permiteți o mică întrerupere : statutul pe care 
şi l-a dat Biserica ortodoxă se referă la organizațiunea internă 
a acestei Biserici, iar nu la raporturile dintre Statul român şi 
Biserica ortodoxă. Prin urmare, Biserica era pe terenul ei şi în 
drepturile ei de a-și da ea această organizație internă. In ceea- 
ce privește însă Biserica catolică, d-voastră, d-le ministru, sta- 
biliți, nu printr'o lege, ci printr'un acord, raportul dintre Sta- 
tul românesc și această Biserică, care raport, în ceeace priveşte 
Biserica ortodoxă, l-ați stabilit printr'o lege de Stat. Aci este 
tratamentul neegal. Este o deosebire fundamentală. (Aplause). 

D. Al. Lapedatu, ministrul cultelor și artelor : Statul ro- 
mân nu poate considera Biserica ortodoxă în afară ce Stat, pen- 
tru că ea a trăit cu Statul dela începutul organizării acestuia. De 
aceea ea nu poate cere să fie față de Stat în raporturile în cari 
se găsesc celelalte culte eterodoxe. Şi de aceea în Constituţie 
s'au prevăzut norme speciale pentru organizarea ` isericii orto- 
doxe şi numai pentru ea. Pe baza acestor norme înscrise în 
Constituție, s'a făcut legea de organizare şi statutul ei, care 
este opcra Bisericii și căruia Statul i-a dat putere de lege. 

23 

In ce priveşte personalitatea juridică a organizaţiilor bi- 
sericeşti, amintesc că părțile constitutive ale. cultelor istorice, 
adică diferitele lor organizațiuni, se bucurau și până acum de 
personalitatea juridică de drept public și că legea de față vine 
numai să le confirme această personalitate. 

Ni s'a cerut însă ca această persanalitate juridică să fie- 
acordată nu numai părților constitutive, organizațiilor biseri- 
cești, ci și cultului ca atare, adică Bisericii întregi. Dar sa ar 
biectat că în concepţiunea şi organizaţia juridică a Statului roy 
mân, cultele, ca nstituţiuni, nu pot avea personalitate juridică, 
cı numai părțile lor componente. S'a invacat atunci art. 27 din. 
legea pentru organizarea Bisericii ortodoxe, în care se specifică. 
că, pe lângă părţile ei constitutive, şi Biserica întreagă, ca atare, 
este persoană juridică și ni s'a cerut, în virtutea principiului de 
egal tratament, ca și celorlalte culte să li se recunoască o astfel 
de personalitate juridică. Am arătat însă, d-lor senatori, că in- 
troducerea în art. 27 din legea Bisericii ortodoxe a dispoziţiei 
că Biserica întreagă este persoană juridică, este o scăpare de ve~ 
dere datorită faptului că legea a fost întocmită în deosebi de 
clerici, fără colaborarea juriștilor specialiști, căci pe atunci nu 
exista Consiliul legislativ. 

P. S. S. Episcop al Râmnicului, Vartolomeu : Dar tot- 
deauna a existat Biserica ortodoxă ca persoană juridică. 

D. Al. Lapedatu, ministrul cultelor şi artelor : Juriștii 
afirmă altfel, şi pentru că legea Bisericii ortodoxe prezintă a- 
ceastă anomalie, ne-au cerut modificarea ei. De altminteri însuș 
Congresul național al acestei Biserici, întrunit la 1926, a cerut 
această modificare între altele și pentru că dispoziţia de care 
vorbim nu putea avea nici o aplicațiune practică. 

Răspunzând acestor cereri, pentru a menține echitatea 
față de toate cultele și pentru a ne pune în acord cu concepţia: 
şi organizațiunea juridică a Sratului nostru, am venit, după 
cum Ştiţi, cu un proiect de lege special pentru modificarea art, 
27 din legea Bisericii ortodoxe, ca să-l punem în concordanță 
cu dispoziția din proiectul de față, prin care personalitatea ju- 
ridică se acordă numai părților con titutive, organizațiilor 
cari compun totalitatea unui cult, potrivit sistemului său de or- 
ganizare, 

Trebuie deci găsită formula care să cuprindă şi să ex- 
prime această personalitate juridică. Pentru Biserica ortodoxă, 
formula aceasta a fost găsită foarte lesne, pentrucă în legea de 
organizare şi în statutul ei se specifică clar și precis cari sunt 
părțile constitutive ale Bisericii: parohiile, protopopiatele, epis- 
copiile, mitropoliile, etc., și acestea au fost declarate persoane 
juridice. 

Pentru celelalte culte însă formula a fost şi este încă dis- 
cutată. Şi de ce, d-lor ? De ce Biserica ortodoxă a putut fi lesne 
încadrată într'o formulă care să exprime personalitatea ei juri- 
dică ? Şi de ce celelalte culte nu pot fi şi ele încadrate, aşa de 
uşor, în formule generale pentru exprimarea personalității lor 
juridice ? Pentrucă sistemele de organizare ale cultelor sunt 
deosebite .Sunt mai întâi culte cu ierarhie și culte fără ierarhie 
— cum sunt mozaicii şi musulmanii. Cultele cu ierarhie au, apoi, 
unele, — cum este Biserica ortodoxă română — un sistem de 
organizare democratic și constituțional, aplicat de jos în sus, 
prin adunări reprezentative şi organe executive, iar altele — 
cum este Biserica romano-catolică — au un alt sistem de or- 
ganizare, care pleacă de sus în jos, dela capul suprem al Bise- 
ricii, care deleagă puterile autorității sale celorlalți reprezen- 
tanți ai săi în subordine. 

lată deci două sisteme de organizare față în față: unul 
cu caracter constituțional şi democrat ; altul cu caracter auto- 
ritar, episcopal. Deosebirea aceasta reclamă ca formula ce îm- 
bracă personalitatea juridică a organizațiilor, părților consti- 
tutive a acestor culte să nu poată fi aceeaşș. Mai mult decât atât. 
Chiar cultele cu organizare democratică şi constituțională se 
deosibesc în culte cu organizare consistorială. De aceea a tre- 
buit și va trebui să găsim o formulă care să încadreze persona- 
litatea juridică a tuturor cultelor cari au diferite organizări. 
Ori, acea formulă nu poate fi exprimată decât în cuprinsul ei 
cel mai larg, pentru ca în cadrele sale să poată intra organiza- 
tiile tuturor cultelor, dela cele cu organizațiuni mai complete 
până la cele cu organizațiuni mai simple. O astfel de formulă 
am căutat să înscriem în proiectul nostru de lege. Cu o mică 
modificare, care mi s'a impus ulterior, ea va satisface, cred, exi- 
genţele de care vorbesc. 


Trec acum, d-lor senatori, la chestiunea care este punc- 
tul nevralgic al proiectului și a fost în centrul preocupărilor tu- 
turor celor ce au vorbit la discuțiunea acestei legi, la chestiu- 
nea caracterului averilor bisericești, chestiune, care, după for- 
mula ce există în mintea tuturora, constă în aceea dea se fixa: 
Cine este subiectul de drept al averii bisericești ? Este comu- 
nitatea credincioşilor sau Biserica, ca instituțiune ? 

Chestiunea aceasta trebuie privită din trei puncte de ve- 
dere : din punct de vedere doctrinar, din punct de vedere ju- 
ridic şi din punct de vedere politic. 

Din punct de vedere doctrinar, cele două tarebe adverse 
stau față în față în luptă — ortodocșii şi catolicii. Ortodocşii 
susțin că, după doctrina, general admisă, în dreptul bisericesc, 
subiectul de drept al averilor bisericești este comunitatea bise- 

1icească, iar catolicii susțin, dimpotrivă, că subiectul de drept 
al acestor averi este Biserica, instituțiunea ca atare. 

D. Bogdan-Duică : Insă nu toți! 

D. Al. Lapedatu, ministrul cultelor şi artelor : Tocmai 
era să spun. Căci: după cum ați văzut din discuţiunile ce s'au ur- 
mat la această tribună, nici unii, nici alții nu au putut dovedi că 
doctrina lor este definitiv precizată și necontestată. Mai mult. 
Catolicii au căutat să susțină doctrina că averile sunt ale Bise- 
ricii cu canonișşti orientali, iar I. P. S. Mitropolit al Sibiului a 
căutat să susțină doctrina că averile sunt ale comunității cu ca- 
noniști apuseni, catolici chiar, ale căror opere suit învestite cu 
formula oficială a cenzurii bisericești : Nihil obstat.  Intrucât 
deci nici dintr'o parte, nici din alta nu se poate dovedi că doc- 
trina ce se susține este cea precizată și necontestată, nu ni se 
poate cere nouă, să le codificăm în legea civilă ca doctrine de 
drept comun. Căci ar fi să facem o neertată greșeală legiferând 
chestiuni de acestea controversate de drept canonic. 


Dar să vedem, d-lor, mai departe, dacă, din punct de ve- 
dere juridic, codificarea aceasta este necesară. Sub raportul si- 
tuaţiei lor de drept, organizațiunile bisericești, părțile constitu- 
tive ale cultelor, sunt persoane juridice de drept. public. Le re- 
cunoaştem acest caracter și li-l confirmăm. Aşa fiind, regimul 
sub care trebuie să stea ele este regimul dreptului comun, în ca- 
zul dat regimul stabilit prin legea persoanelor juridice. Căci ar 
fi greşit, credem, ca având o lege de drept comun, care stabile- 
şte regimul persoanelor juridice, ori de câte ori decretăm sau 
confirmăm o nouă persoană juridică să o exceptăm dela acest 
drept comun prin dispozițiuni speciale pe seama ei. Aceasta cu 
atât mai mult cu cât articolul din legea Bisericii ortodoxe, prin 
care se declară de persoane juridice părţile ei constitutive, nu 
face nici o excepțiune dela legea persoanelor juridice. Orı, da- 
că așa stă lucrul, este corect să nu se facă excepţiune nici pentru 
celelalte culte, ci să se aplice dispozițiunile dreptului comun, cu 
privire la patrimoniul persoanelor juridice, tuturor organizații- 
lor bisericești ca perosane juridice, fără deosebire. (Aplause 
prelungite). 

In fine, din acest punct de vedere politic, legiferarea în- 
tr“un fel sau altul, ar fi un isvor nesecat de neînțelegeri şi de 
certuri, foarte dăunătoare liniștei și păcii, care trebuie să dom- 
nească între credincioşii diferitelor culte. Am văzut aceasta noi, 
guvernul, dela început. Şi de aceea am căutat să rezolvăm ches- 
tiunea controversată prin dispozițiuni neutrale, cari să fie ac- 
ceptate şi de o parte şi de cealaltă. Cu regret am constatat însă, 
că fiecare „strană” ține așa de tenace la punctul său de vedere, 
în cât a fost peste putință să le raliem. Mai mult. S'au ridicat 
obiecțiuni chiar împotriva formulei noastre neutrale. 

Şi anume : la primul alin., prin care dispuneam ca, in ca- 
zuri de trecere dela un cult la altul, pentru a se evita certurile 
dăunătoare şi procesele interminabile, Statul, să ofere celor ră- 
mași fără biserică și casă parohială mijloacele necesare pentru 
construcția lor din nou, ni s'a obiectat că Statul trebuie să ră- 
mână neutru, să nu se amestece în chestiuni de acestea, deoarece 
intervenţia sa, chiar în forma aceasta, ar putea fi întrebuințată 
ca un instrument de convertire și proselitism, întrucât cei inte- 
resați să provoace certuri şi turburări în Biserică, se vor duce 
în mijlocul poporului și, provocându-se la dispoziția cuprinsă 
în lege, vor zice credincioşilor : Vreți biserică și casă parohia- 
lă nouă ? Treceţi la cultul nostru. 

Intr'adevăr, d-lor, trebuie să recunoaștem că este oarecare 
îndreptăţire în temerea aceasta şi că dispozițiunea de care vor- 
bim ar putea fi folosită ca un atare instrument de către cei ce 
ar avea intențiunea să turbure conștiințele religioase și să pro- 
voace lupte confesionale. 

Ce privește aliniatul al doilea al articolului ji în care nt 
am dispus altceva decât că acei cari ar pretinde drepturi asupra 
averilor bisericeşti să şi le caute în justiție, după dreptul comun, 
am crezut că dispoziția poate fi acceptată, pentrucă, chiar dacă 
nu am fi înscris-o în lege, este firesc că oricine se crede îndrep- 
tățit a pretinde ceva din bunul sau patrimoniul altuia, să meargă 


. 


şi să şi-l ceară dela justiție. Cu toate acestea s'au făcut obiec- 


țiuni şi asupra acestui aliniat. Căci s'a zis, odată ce soarta pa- 


trimoniului persoanelor juridice este reglementată prin legea 
comună, nu e necesar să o mai specificăm în legea de față. 


In rezumat dar : sub raportul doctrinar, nu se poate co- 
difica nici într'un sens nici într'altul ; sub raport juridic nu 
este necesară o astfel de codificare, iar sub raport politic ar fi 
chiar primejdioasă. De aceea, ca unii ce avem răspunderea ur- 
mărilor iegiuirilor noastre, nu putem lua cu inima ușoară răs- 
punderea unei astfel de legiferări. (Aplause prelungite). 

Am lămurit, d-lor senatori, mai de aproape aceste laturi 


ale chestiunii legată de soarta averilor bisericești pentru cazuri 
de trecere dela un cult la altul, pentru ca onor. Senat să-și poată 
da bine seama de ele și pentru ca, atunci când va trece la hotă- 
rîri, să poată decide, în cea mai bună cunoștință de cauză. Vă 
rog totuș să-mi mai îngăduiți câteva momente, pentru o scurtă 
explicație în legătură tot cu această chestiune, în jurul căreia 
s'a învârtit aproape întreaga discuțiune la legea cultelor şi care 
a provocat acea regretabilă agitațiune în Ardeal, pe care țin s'o 
condamn dela această tribună. 


Chestiunea aceasta nu ar fi existat, dacă cele două Bise- 
rici nu ar fi pus-o pe tapet. Căci este foarte adevărat că unirea, 

dela 1700, cea bisericească, nu cea naţională, dela 1918, unirea 
aceasta s'a făcut pentru interese politice ale Casei de Habsburg 
în Transilvania. Este, apoi, foarte adevărat că prin această uni- 
re, legăturile vechi, aşa de temeinice şi aşa de prețioase, cultu- 
rale şi politice, ale Românilor din Țara-Românească cu frații 
lor din Ardeal au fost pentru mult timp slăbite sau chiar îm- 
piedecate. Este foarte adevărat, în fine, că această unire a pro- 
vocat — tot pentru interesele Casei de Austria — o luptă vio- 
lentă între cele două confesiuni românești, în care luptă biseri- 
cile şi mânăstirile ortodoxe au fost distruse cu tunurile și des- 
fiinţate. d 

Dar este tot aşa de adevărat că, dacă unirea a fost fäcută 
pentru interese politice străine, ai noştri au ştiut-o folosi şi 
exploata în folosul neamului românesc, că, dacă legăturile bi- 
sericeşti şi culturale cu țara mumă au fost întrerupte, prin uni- 
re ni s'au deschis, căi noui de lumină şi cultură — calea Apu- 
sului latin — de unde ne-a venit redeșteptarea conștiinței na- 
tionale și că, după 1764, după ce au încetat luptele fratricide, s'au 
stabilit, încetul cu încetul, între cele două confesiuni, rapor- 
turi normale şi, mai mult de cât atâta, raporturi frățești, cari 
ne-a dus împreună la toate succesele pe cari le-am avut pe tere- 
nul vieței naționale și politice dela 1764 și până astăzi. (A- 
plause). 

Afară de aceasta, arhiereii noștri de ambele confesiuni 
au fost, înainte de toate, servitorii intereselor bisericeşti. Astfel 
a fost Gherasim Adamovici și Ion Bob in 1791, Ioan Lemeni și 
Andrei Şaguna la 1848, Episcopul Miron Cristea al Caranse- 
beşului, Episcopul Iuliu Hossu al Gherlei la 1918, când au venit, 
aci, ca mandatari ai adunării dela Alba Iulia, să aducă Regelui 
Ferdinand actul unirii dela 1 Decembrie 1918. 

Dar, &-lor senatori, raporturile acestea mai mult decât 
normale, nu se mărgineau numai la conducători. Cu cât te co- 
borai mai mult în lumea satelor, cu atât distincțiunea dintre 
cele două confesiuni dispărea. Doar numele le era deosebit. 
Altfel nu era nici o distincțiune. Credincioşii — şi din o parte 
şi din alta — trăiau în cea mai deplină armonie, iar preoții lor 
în cea mai bună camaraderie. Un exemplu, care ilustrează a- 
ceastă fericită armonie şi camaraderie, este faptul că și astăzi 
încă, într'o bisericuță de lemn, de pe drumul dela Zalău la Ciu- 
cea, în Ciumerna, cele două confesiuni slujesc la acelaș altar. O 
singură Biserică cu două potire, unul pentru ortodocși și altul 
pentru uniți. Un singur cântăreț slujește în fiecare Duminică la 
ambii preoți și aceluiaș popor care vine și la o slujbă şi la cea- 
laltă. (Aplause prelungite). 


Iată, d-lor, un fapt preţios care ilustrează, nu se poate mai 

locvent, bunele raporturi ce dormeau odinioară între bisericile 
scelor două confesiuni. Cred că mai marii conducători ai acestor 
« confesiuni -nu ştiu de aceasta. Căci, pe baza principiilor de in- 
toleranță după cari se călăuzesc astăzi, sunt sigur <ă ar fi oprit 
această comunitate de slujbă bisericească în una și aceeaş bise- 
rică si care era odinioară mult mai frecventă. Căci în copilăria 
şi tinerețea noastră, noi, oamenii cari începem a coborî cealaltă 
pantă a vieței, am apucat raporturi ideale în această privință. 
Nu numäi în acelaș sat, dar în aceeaş familie ne găseam laolal- 
tă, uniți şi ortodocşi, fără ca să ne disputăm vreo dată pe ches- 
tii confesionale sau să facem vreo diferențiere între unii și alții 
pe aceste chestii în viața socială. 

Mai sunt apoi sistemele deosebite de educație, într'o 
parte și în alta — unul mai tradițional, altul mai moderniza- 
tor, cari încep să se generalizeze. Este de aesemenea fanatismul 
unora, chiar al oamenilor de cultură superioară, fanatism care 
stă în flagrantă opoziţie cu minunatul echilibru sufletesc al 
simplilor credincioși din popor. 

Sunt, în sfârșit, rivalitățile şi certurile locale, care deter- 
mină trecerile dela un cult la altul, în cele mai multe cazuri. Nu 
contest că sunt și treceri de conștiință. Ar fi chiar riscat din 
partea mea, care cunosc bine chestiunea trecerilor, să contest 
astfel de treceri. Cele mai multe sunt însă provocate de certuri 
şi rivalități locale. 

Constatând cu durere, lucrul acesta, trebuie să căutăm a 
pune capăt, cum am spus, acestei situațiuni. Căci e oare necesar, 
ca chiar pe cale normală, nu pe cale silnică, să devenim toţi or- 
“odocși sau uniți ? Dacă am trăi în sec. XVII sau în sec. XVIII, 
când anumite necesități de ordin cultural sau politic, național 
sau social, nu sfar putea satisface decât numai prin o aseme- 
nea trecere, ca să putem veni astfel în contact cu Apusul, ca la 
1700, ori să câştigăm anumite situațiuni, precum căutam în tre- 
cut, atunci de sigur acțiunea ar fi îndreptăţită. Azi însă nu mai 
este îndreptăţită. 

Căci dacă, pentru ideia în sine, ar fi să se facă reunirea, 
ea nu se va face, d-lor senatori, decât prin evoluţia firească a 
lucrurilor, fără intervenţia nimănui, în tot cazul fără violenţe 
și silnicii. Ea se va face dela sine. Să lăsăm dar să se facă așa, 
să nu forțăm lucruri cari pot să fie cauză de dihonie și de duş- 
mănie între frați. Vrem să evităm orice duşmănie. Vrem să ză- 
dărnicim orice luptă. Şi e păcat ca puținele puterı prețioase ce 
le-am putea închina, în perioada aceasta de organizare a noului 
Stat, intereselor acestuia, să le risipim şi pierdem în lupte fra- 
tricide, mai păgubitoare ca luptele cu dușmanii fireşti din afa- 
ră, tulburând astfel vieaţa religioasă și națională a unui neam 

întreg, abia ajuns la limanul mântuirii, al libertăţii şi indepen- 
denții sale politice. (Aplause prelungite). 

Este dureros, pentru Dumnezeu, să nu iasă din această 
lungă şi pasionată dispută, dragoste şi înțelegere, ci dezacord 
şi dihonie, când toți suntem animați de aceleaşi sentimente, 
când toţi suntem conduși de aceleași datorii ale iubirii de neam. 
De aceea să nu ne cereți, vă rugăm, să legiferăm nici într'un 
sens nici în altul, ci să ne cereţi numai, ca oameni cu răspun- 
dere, să nu ne asumăm rezultatele nefericite ale luptei contesio- 
nale fratricide. (Aplause prelungite). 

* k 

D-lor senatori, mai am să lămuresc chestiunea baptistă 
ca să pot încheia, căci asupra cultului mozaic cred că sunteți 
cu toții, suficient lämuriți din cele spuse mai înainte. 

In discuţiunile urmate la această tribună s'a dat o deose- 
bită importanță faptului că prin proiectul nostru de lege se re- 
cunoaşte asociațiunii baptiste drepturile câștigate. Ori, din 
punct de vedere juridic, nici nu se putea altfel. Chestiunea re- 
cunoașterii cultului baptist a fost rezolvată în Ungaria încă în 
anul 1905, pe baza unei legi, care, în Statul român, potrivit unui 
articol din Constituţiune, este în vigoare. Trebuia prin urmare 
să le recunoaștem și noi drepturile câștigate, așa cum le-au re- 
cunoscut și celelalte State succesorale. 


De altminteri, deciziunea Inaltei Curți de Casaţie, la care 
acești baptiști au ajuns, ne obliga să recunoaștem statutul lor 
din 1905 şi să-i dăm putere legală, iar actul acesta era necesar 
şi din punctul de vedere al ordinei, pentru a pune capăt conflic- 
telor nenumărate cari s'au produs între populațiunea credincioa- 
să ortodoxă și aderenţii cultului baptist. Insă, d-lor, dacă în- 
trun Stat de drept şi de ordine nu puteam trece peste aceste 
drepturi câștigate și trebuia să le recunoaștem, ați putut vedea 
că am recunoscut numai drepturile câştigate în fosta Ungarie, 
rămânând ca pentru restul țării asociația baptistă, dacă va în- 
deplini dispozițiile pe cari legea le cere, să şi le câştige potrivit 
acestor dispozițiuni. Dar mai mult decât atât : vă voiu ruga să 
acceptați o completare a articolului privitor la cultul baptist, 
după care, chiar statutul deja aprobat de Consiliul de Miniştri, 
să fie revizuit în conformitate cu nouile dispozițiuni ale iegii 
ce suntem chemați să votăm. 

Aceasta din punct de vedere legal. Căci chestiunea tre- 
buie discutată şi din punctul de vedere al rolului pe care Bise- 
rica trebuie să-l aibă față de propaganda baptistă, întrucât acea- 
sta ar atinge și situația aceleia. Eu cred că contra-propaganda 
nu poate fi făcută și nu trebuie făcută prin mijlocirea şi cu spri- 

jinul autorităţilor, cum s'a cerut chiar dela această tribună, ci 
prin mijloace de persuasiune, de care clerul cu situațiunea lui 
morală și spirituală şi sacerdotală dispune. Rog deci pe repre- 
zentanţii cultelor interesate să privească chestiunea și sub acest 
aspect al datoriei lor de a acționa prin aceste mijloace și de a 
ține seama că baptismul este azi o confesiune general recunos- 
cută. 

Iată, am aci Anuarul mondial baptist pe anul 1927, din 
care se vede că aderenţii acestui cult au în America o situațiune 
excepțional de favorabilă, întrucât sunt aproape 9 milioane nu- 
mai în acest continent. Mai numeroși sunt, apoi, în Britania — 


peste o jumătate de milion — pe urmă în țările protestante, 
unde au grasat totdeauna aceste secte şi, în fine, cum este şi fi- 
resc, în țările latine și slave, catolice și ortodoxe. Vedeți dar că 
propaganda baptistă merge descrescând din America, unde este, 
așa zicând, în floare, prin Anglia și ţările de origină germană, 
până în țările latine şi ortodoxe. 

Baptismul trebuie socotit așa dar ca o confesiune azi re- 
cunoscută în toată lumea. Căci nu e țară, în Europa în care ade- 
renţii săi să nu aibă o situațiune legală. Reprezentanţii baptiști- 
lor au participat, fiind primiţi şi tratați pe picior de egalitate, la 
Congresul internațional pentru apropierea Bisericilor, ținut a- 
cum 3 ani la Stokholm, congres la care a luate şi I. P. S. Mitro- 
polit al Sibiului ca reprezentant oficial al Bisericii ortodoxe 
române. 

I. P. S. Mitropolit al Sibiului, N. Bălan : Nu au fost a- 
ceștia. La noi sunt baptiști dizidenți, cari luptă contra acelora. 

D. Al. Lapedatu, ministrul cultelor şi artelor : Sunt, ade- 
vărat, două categorii de baptiști, dar doctrina lor este aceeaș. 
Am aci situațiunea amănunțită a cultului baptist din toate ță- 
rile și puteți constata din tabloul statistic alăturat că nu este 
- cum am spus, țară în care acest cult să nu fie recunoscut. Puteam 
noi aşa dar să prohibim un cult, datând din 1831 şi cu peste 12 
milioane aderenți ? Nu ne puneam oare în afară de lumea cultă 
şi civilizată anulându-le drepturile deja câștigate s' recunoscute 
de legi în vigoare şi prin tratatele de pace? 


Dar afirmând aceasta, trebuie să remarc că este o deose- 
bire între baptiştii dela noi şi cei din Apus și din America. A- 
ceştia sunt în genere oameni de cultură, care nu atacă și nu jic- 
nesc celelalte culte, pe când la noi acei cari fac propagandă bap- 
tistă sunt, cu rari excepţii, nişte semidocți, cari nu înțeleg să 
Iacă propagandă civilizată, să nu jignească și să nu atace celelal- 
te culte. Iată de ce e necesar ca atunci când vom reglementa re- 
gimul asociației și propagandei baptiste prin revizuirea statu- 
tului lor actual, să impunem predicatorilor şi slujitorilor aces- 

tui cult un anumit grad de cultură, ca să prezinte şi din acest 
punct de vedere o garanție că nu vor fi elemente inconștiente și 
turbulente, ci elemente de ordine și respectoase pentru buna pace 
și armonie dintre culte. 

Trec la agitaţiile fraților uniţi, în legătură cu proectul de 
lege. Manifestele publicate la Gherla și aiurea, cari sau pre- 
zentat şi analizat şi aci, în Senat, și asupra cărora nu vreau să 
mai insist, sunt dovada cea mai eclatantă despre cele ce spun. 
Căci a afirma, cum s'a afirmat în aceste manifeste, că în Statul 
românesc Biserica unită ar fi prigonită de guvern, este, de si- 


gur, a afirma un neadevăr, prin care nu se poate urmări alt- 
ceva decât tocmai ceeace spuneam — turburarea şi excitarea 
conștiințelor religioase pentru alte scopuri decât ale Biserici. 

I. P. S. S. Mitropolitul greco-catolic al Albei-lulia și Fă- 
gârașului, Vasile Suciu : Să nu le mai spunem toate. 


D. Al. Lapedatu, ministrul cultelor și artelor : Căci, d-lor 
senatori, când se face dovada, dela această tribună, cu bugetul 
în mână, că Biserica unită este mai bine dotată chiar decât Bi- 
serica ortodoxă şi când faptul se recunoaște chiar de către un 
reprezentant al Episcopatului Bisericii unite — fie și cu rezer- 
va că aceasta este adevărat numai ce privește Biserica ortodoxă 
din Regat, nu şi cea din Ardeal —a se afirma, zic, că Biserica 
unită este persecutată, constitue nu numai, cum am spus, un pa- 
tent neadevăr, dar şi o nesocotită ofensă la adresa celor ce au 
avut, în cursul celor zece ani din urmă, răspunderea conducerii 
Ministerului de Culte. 

Mai mult. S'a spus, că Biserica unită este prigonită și că 
guvernul țării şi-a însușit preocupările acelora cari urmăresc 
consecvent și sistematic distrugerea acestei Biserici. Că vor fi 
în Biserica ortodoxă de acei cari urmăresc astfel de himere se 
poate ; dar că guvernul şi-a însușit atitudinea unor astfel de 
oameni și că legiferează în scopul de a distruge Biserica unită 
este o afirmare împotriva căreia trebuie să ne ridicăm cu toată 
hotărîrea. Şi pentru ce, d-lor ? Pentru că oamenii, în simpli- 
tatea lor, cred tot ce li se spune. Şi când li se spune că Biserica 
lor este prigonită, că guvernul vrea să o distrugă, oamenii ace- 
ştia, fără discernământ critic, o cred. Astfel s'a creat acea agi- 
tată stare de spirit, pe care nu mă îndoiesc că astăzi o regretă 
chiar și acei ce au provocat-o. 


Aceasta în ce priveşte atitudinea din afară, căci ce priveşte 
atitudinea de aci, din Senat, trebuie să recunosc că reprezen- 
tanții Bisericii unite au căutat și și-au dat silința, atât în comi- 
siunea specială, cât şi în secțiuni, iar acum în plenul Senatului, 
să ajungem la soluțiuni convenabile și împăciuitoare în chestiu- 
nile litigioase. 

Trec la romano-catolici şi anume la d. Gyarfas, reprezen- 
tantul şi oratorul lor. D. Gyarfas, care mi-a sugerat excursul 
istoric cu privire la mentalitatea specific confesională a popu- 
lațiunii din Ardeal, a lăudat „sistemul ardelean“, cum l-a nu- 
mit d-sa, al Bisericilor autonome, libere și egal îndreptățire şi 
proteguite de Stat, cerându-ne ca dintre cele trei sisteme de 
vieață bisericească : Biserica în Stat, Biserica în afară de Stat 
şi Biserica după sistemul ardelenesc, să primim și urmăm pe 
acesta din urmă. 

Şi aceasta, pentrucă ar fi cel mai potrivit situației şi îm- 
prejurăriior noastre, întrucât dincolo, peste munți, ar exista o 
puternică tradiție în acest sens, formată sub regimul unguresc, 
care a acordat cultelor totdeauna autonomie și libertate, protec- 
ție şi tratament egal, așa că acestea şi-au format o conştiinţă 
sensibilă, nu numai pentru drepturile lor, dar şi pentru atacu- 
rile ce s'ar aduce autonomiei celorlalte. 


D-lor, sunt foarte frumoase aceste lucruri, dar numai 
principial, în teorie. Căci realitatea, d-le Gyarfas, a fost cu totul 
alta. Sistemul ardelenesc, cu toată exaltarea lui în cunoscuta 
formulă, că pământul Ardealului este pământul clasic al liber- 
tăților confesionale, a fost un sistem în cari cei geloşi de drep- 
turile și privilegiile lor, nau avut totdeauna respectul cuvenit 
şi pentru ale altora, în deosebi pentru ale acelora pe cari stăpâ- 
nirile din urmă, ungurești, au căutat să le nimicească. 

Căci nu a fost alegere de episcopi și mitropoliți români 
în Ardeal, atât la Biserica ortodoxă cât şi la cea unită, în care 
guvernul unguresc să nu se fi amestecat și să nu fi căutata o 
influența potrivit unor interese străine şi de aceste Biserici. E- 
piscopii aleşi la Caransebeș, venerabilii de azi, Musta și Bădes- 
cu, m'au fost confirmaţi în scaunul lor ; Episcopul Miron Cris- 
tea n'a putut fi ales mitropolit, pentru că au intervenit jandar- 
mii iui Tisza, în favoarea lui Vasile Mangra, iar acesta, pentru- 
că a avut cândva altă atitudine, n'a fost întărit în scaunul epis- 
copal dela Arad, unde fusese ales, până ce n'a venit candidatul 
agreat de guvernul maghiar, Iosif Goldiș. 


Apoi, ce înseamnă Hajdu-Dorogh, decât cel mai sfruntat 
atentat la vieața Bisericii unite, care deși, după cum ne spunea 
Părintele Hossu, depinde direct de Papa, a fost totuși ciopârțită 
de guvernul unguresc, răpindu-i-se zeci de mii de credincioși, 
pentru a se înființa o nouă episcopie unită, dar, aceasta, ungu- 
rească. In contra înființării acestui nou instrument de maghia- 
rizare au protestat episcopatul și credincioșii şi s'a ridicat 
toată lumea românească îngrozită. Dar în zadar. Căci ea sa în- 
ființat totuș, pentrucă așa cereau interesele politice şi naționa- 
le ale Ungariei, pe care o susținea Roma. Iar că lucrul s'a făcut 

cu nemai auzită silnicie, ne-a spus-o Părintele Episcop Hossu 
care ne-a amintit de preoții români arestați de jandarmii 
unguri și puși în fiare, pentrucă n'au ieşit din bisericile cedate 
episcopiei dela Hajdu-Dorogh. 

Iată deci, d-lor senatori, la ce se reduc cele afirmate şi 
susținute de reprezentantul Bisericii catolice maghiare. Siste- 
mul de guvernare al Statului în folosul Bisericilor, în ce pri- 
veşte pe Români, a fost tot așa de vitreg ca și pe vremea Apro- 
batelor şi Compilatelor. Ceeace pentru celelalte confesiuni se 
putea, pentru noi nu se putea şi, din nefericire, aceasta nici pen- 
tru unii nici pentru ceilalți — nici pentru ortodocși, nici pentru 
uniți, cari dela 1848 încoace, au fost tratați aproape la fel. 


D. Gyarfas a mai ținut să releveze că concepțiunea pro- 
iectului nostru nu este și a reprezentanților confesiunilor mi- 
noritare. Lucrul e firesc, pentru că, cum ne-au declarat dela în- 
ceput, dumnealor au venit cu o anumită mentalitate în vieața 
publică a Statului român și reclamă un regim confesional întoc- 
mai ca în fostul Stat maghiar. Ori am arătat că Statul român 
s'a întemeiat şi s'a desvoltat politicește pe alte principii şi că 
nu voim să luăm patrimoniul altora, ci dorim să ni-l păstrăm pe 
al nostru, al Statului, clădit prin puteri proprii şi nu prin îm- 
prumuturi dela alții. (Aplause prelungite). 

Dar, trecând peste aceste obiecțiuni, trebuie să recunosc 
că, ca reprezentant al Bisericii romano-catolice, d. Gyarfas, în 
toate discuțiunile ce s'au făcut asupra proiectului de lege, s'a 
dovedit un spirit rezonabil și că am avut toată bună voința 
d-sale pentru a soluţiona chestiunile dificile ale proiectului. 


Păr. Episcop Makkai, în declarațiunea făcută, a spus că 
ar accepta proiectul de lege, dacă prin unele dispoziţii aie lui 
nu ar fi vexatoriu pentru autonomia și drepturile pe cari le au 
Bisericile reformate și pe care trebuie să le confirmăm şi noi. 
Pentru sprijinirea acestei afirmaţiuni, d-sa a citat o serie de 
articole, cari privesc în deosebi dreptul de control pe cari Sta- 
tul și la rezervat asupra cultelor. Unele din aceste articole au 
fost, în urma discuțiunilor avute în comisia specială și în sec- 
țiuni, modificate sau completate în sensul cererilor şi dorințe- 
lor exprimate. Altele au rămas însă şi ori cât am dori ca legea 
aceasta să iasă dintr'un consens al tuturor, nu putem renunța 


la ele. Dar dispozițiunile acestea prin forma și mijloacele de 
aplicare nu vor aduce, vă asigur, nici un prejudiciu şi nu vor 
încălca autonomia cultelor. Regret deci că Păr. Episcop Mak- 
kai, care s'a arătat un bărbat superior, înțelegător pentru situa- 
ţiunea în care se găsește Biserica și credincioşii săi şi care, pe 
deasupra, a făcut dovada dorinței sale sincere de a fi în terme- 
nii cei mai buni cu autoritatea Statului român — regret, zic, că 

d-sa n'a apreciat mai bine intențiunile noastre și că s'a lăsat ră- 
pit de atitudinea politică a conaționalilor săi... 

Noi dorim ca proiectul acesta de lege să iasă din consen- 
sul tuturor, să fie primit și votat de toţi și să fie, în conștiința 
sinceră şi onestă a tuturor celor pe care-i privește direct: te- 
meiul de drept pe care urmează să se razime de aci înainte viea- 
ţa cultelor în România. 

lată pentru ce îndreptez și eu un călduros apel patriotic 
către reprezentanții cultelor, ca acum, după ce în 12 zile de inde- 
lungate şi încordate discuții, a reuşit spiritul de largă toleranță 
şi concilianță reciprocă, — ca toți împreună să ne dăm silința 
ca din desbaterea și formularea pe articole a acestui proiect de 
lege să iasă acel necesar și mulțumitor regim al cuitelor de care 
Statul, ca şi ele, au așa de mare trebuință. (Aplause prelungite 
şi îndelung repetate). 

INĂLŢATORUL DISCURS AL 
D-LUI PRIM MINISTRU VINTILĂ BRĂTIANU 











D-le președinte, d-lor senatori, m'am crezut silit, ca șef al 
guvernului, să iau cuvântul în aceste desbateri, deşi recunosc că 
ele sunt mai mult de specialitate, dar o fac fiindtă cred că, în 
aceste momente de lămurire și de îndrumare a Statului român, 
una dintre cele mai importante chestiuni este aceea a întăririi 
sufletești a poporului" nostru, întărire pe care caută să i-o dea 
această lege a cultelor. 

După cum s'a văzut chiar în discuțiunile urmate aici, le- 
gea noastră a cultelor, ca oricare lege a cultelor din ori și ce 
Stat, prezintă dificultăți foarte mari, pentrucă fiecare crede că 
organizațiunea pe care oamenii au dat-o Bisericii, în timp de 
secole, este venită exclusiv dela Dumnezeu. De sigur, este o 
parte de adevăr în această credință, este însă și mult amestec al 
oamenilor cari, în timpul secolelor, au schimbat organizațiu- 
nea Bisericii, adaptând-o nevoilor Statelor în cari au trăit. 

Oratorii cari s'au perindat la tribună au fost pentru mine 
oglinda în care am văzut ce completă schimbare este astăzi, față 
de ceeace era acum 15—20 de ani în urmă, când nu putea veni 
la tribună decât un singur cult, Biserica ortodoxă, iar celelalte, 
neavând un număr îndestulător de credincioși, puteau trăi li- 
bere la noi, precum de fapt au și trăit în cursul secolelor, fără 
ca să aibă nevoie de anumită organizațiune, pentru care să se 
legifereze raporturile cu organizațiunea de Stat. 

A fost astfel, d-lor, după mine, o lămurire a Bisericilor, 
în fața României-Mari. Această lămurire a avut, la unele mo- 
mente, părți dureroase, fiindcă, negreșit, nu se putea ca, cu pri- 
iejul ei, să nu se amintească trecutul acela canonit de care vor- 
beam, acea rupere a fraților în patru şi cinci părți, despărțiți, 
cotropițu, persecutați pe pământul lor. Astăzi însă, când suntem 
liberi, poate prea mult ne-am gândit la acele suferințe. 

Rolul nostru, ca reprezentanți ai Statului, este să facem 

noi, de rândul acesta, liniște în sânul Bisericilor, să venim, noi, 
cu cuvântul de împăciuire, cu cuvântul de înfrățire. Era totuș 
firesc ca şi Biserica ortodoxă din Ardeal să facă acel proces atât 
de dureros — şi în parte adevărat — pe care l-a făcut dânsa, 
aici, precum ca şi celelalte culte să vină să-şi arate năzuințele 
lor, cu mentalitatea moştenită din regimul de stăpânire în care 
au trăit. Nu reamintesc aceste manifestări ca o mustrare, pentru- 
că sunt convins că peste câțiva ani se vor schimba acele simți- 
minte datorite numai trecutului. 


Este de datoria mea însă să arăt Parlamentului, care este 
concepțiunea noastră şi ca guvern şi ca partid politic, asupra 
rolului Bisericilor de Stat, pentrucă aceasta este temelia acestei 
legi ; şira spinării ei nu este, cum s'a spus aici, art. 47 sau altul, 
cari sunt mai mult amănunte ale legii. Adevăratul scop al aces- 
tei legi este — şi aci este adevărata politică de Stat — îndru- 
marea sufletească pe care voim s'o dăm poporului nostru. 

Noi credem că Bisericile, cari au la baza lor principiul 
de înfrățire, de iubire a aproapelui, trebuie să fie — mai ales 
întrun Stat modern, democrat — instituțiunii puternice, pe cari 
Statul să se poată baza pentru întărirea și îndrumarea sufletelor 
cetătenilor săi. (Aplause prelungite). 

D-lor, colegul meu d. Lapedatu, a arătat ce am înțeles 
noi prin „Stat laic“. Statul român este un Stat național, demo- 
crat şi laic, în sensul că lasă libertatea cultelor ; nu are concep- 
unea, pe care au avut-o alte State, ca să pornească lupte con- 
tra Bisericilor şi să le despartă de vieața de Stat, nici a acelora 
cari, după răsboiul actual, au crezut că se pot organiza credin- 
țe de Stat în afară de Biserică, dar cari totuș au trebuit să revi- 
nă la o altă concepție asupra menirii Bisericii în Stat. (Aplause) 

De aceea mă«simt dator, ca repreezntant al Statului ro- 
mån în acest moment, și ca reprezentant al unui partid care ur- 
mărește nevoile Statului de 75 ani, să declar aci că noi înțeiegem 
că în adevăr, legea cuitelor nu este o lege numai de regulamen- 
tarea unei situațiuni de fapt, ci este o lege, cu ajutorul căreia 
voim ca Biserica să devină instrument puternic pentru ridicarea 
morală și pentru întărirea sufletului poporului nostru. (Aplause 
prelungite). 

Să nu se plângă deci Bisericile când vrem să solidarizăm 
acțiunea lor în cadrul intereselor mari ale Statului ; este în fo- 
losul lor, și prin urmare este, cred, și pentru pașnica lor viețui- 
re, în interesul pe care-l are orice instituție, mai cu seamă de 
ordin cultural, de a se lega de interesele mari ale poporului ; 
numai aşa rezultatele acțiunii lor pot să fie mai puternice. (A- 
plause). Nu din lupte, nu din vrajbă, poate să iasă o acțiune bi- 
nefăcătoare a oricărei Biserici ! 

Este o diferență între România de ieri şi cea de astăzi, 
cu cetățeni minoritari de alte credințe, mai numeroși. În deosebi 
fraţilor din Biserica din care fac parte și eu, le spun : România 
a priceput totdeauna evoluţia timpurilor, acesta a fost secretul 
poporului nostru de a putut rezista în acest colț izolat! (Apro- 
bări). Spuneam acum două zile unui reprezentant al unui Stat 
vecin, vorbind de unele manifestaţiuni bolnăvicioase din timpul 
din urmă că România, mai puţin sprijinită de alte State în ră- 
săritul Europei, fără nici un neam apropiat de dânsa, a putut re- 
zista, și a rezistat cu mult mai multă independență și autonoinie. 

Ştefan-cel-Mare, Mihai-Viteazul,  Mircea-cel-Bătrân au 
fost viteji cari atunci când a venit valul turcesc în frunte cu 
împărați cum era Mahomed, cuceritorul Bizanțuiui, sau Soli- 
man-cel-Mare, ce speriase Europa întreagă, au ținut aici, la Du- 
năre, valul turcesc și au apărat civilizația creștină. (Aplause 
prelungite). 

Spuneam însă că ei au avut și o politică cuminte. Când 
au văzut acei viteji Domni, după ce scriseseră în zadar și Papei 
dela Roma şi celorlalți mari împărați stăpânitori să vină în aju- 
torul cauzei ce apărau, când au văzut că nu pot conta pe spriji- 
nui Europei, ei au făcut o politică națională dar adaptată noui- 
lor condiţii ale vremii, și astfel niciodată ei nu au pierdut fiin- 
ţa politică a Statului nostru. 

Arătam grija pe care trebuie s'o aibă Statul modern pen- 
tru întărirea sufletească a poporului său. Foarte bine a spus, în 
frumosul său discurs, I. P. S. S. Mitropolitul Bălan, discurs care 
a produs în noi toţi o mare mulțumire sutletească, nu prin re- 
luarea procesului dureros — fiindcă era un proces durervs în 
Ardeal — dar, pentrucă vedeam în d-sa un reprezentant demn 
al Bisericii românești din Ardeal, în colaborarea căreia speram 
şi în trecut, dar sperăm şi mai mult de adi înainte. (Aplause în- 
delung prelungite). 

I. P. S. S. Mitropolitul Bălan spunea, ca și P. S. S. Epis- 
copul Hossu, că este nevoie de o reacțiune morală, şi o simțim 
cu toții. Nevoia ca prin bunurile materiale Statul să- şi întărea- 
scă energia sa este bine venită, însă dacă nu vom ști să intărim 
şi sufletele, de geaba vom spori puterea lui materială ; tăria su- 
fletească dă rezistență la vreme de nevoi ; această putere mo- 
rală a făcut ca poporul acesta izolat în această parte a lumii, să 
poată să reziste greutăților din trecut. (Aplause îndelung re- 
petate). 

Faptul chiar că d. Niemerover a vorbit în Senatul Româ- 
niei, și a vorbit cum a vorbit, este un simbol al vieţii noui. In- 
nainte era o situație neprecizată, nu numai a Bisericii lor, dar 
a poporului evreesc dela noi. Cerem și acestei Biserici, cum ce- 

rem dela toate celelalte, să caute, cum au făgăduit, ca să facă 
cetățeni legați cât mai strâns de soarta acestui Stat. (Aplause 
îndelung repetate). 

D-lor, să-mi dați voie să nu răscolesc și eu trecutul dure- 
ros al Bisericii noastre ortodoxe ; voiu face numai o mică pu- 
nere la punct când voiu vorbi de Bisericile noastre naționale, 
căci colegul meu, d. Lapedatu, mi-a ușurat mult partea aceasta 
a cuvântării. Dar, d-lor, să mă refer la ceeace s'a petrecut în Bi- 
serica noastră strămoșească ortodoxă. Nu era nevoie după fău- 
rirea României-Mari, de o regulare a ei? Mi se pare că este 
de față Prea Sfinția Sa Mitropolitul Basarabiei. La început, du- 
pă unirea cu Basarabia, când a trebuit să se reguleze situațiunea 
Bisericii basarabene, a fost o oarecare neînțelegere asupra aces- 
tei contopiri, și o parte de buni Români, de buni Moldoveni, din 
cauza trecutului apropiat, precum şi o parte din cler, credeau 
că nu se pot desființa unele legături de dincolo de Nistru. A 
fost un moment de nelămurire. Dacă într'o Biserică națională 
care numai de o sută de ani s'a despărțit de noi, a putut fi, în 
urma cotropirii, atari nedumeriri, ce să ne așteptăm dela cel care 
n'a avut nici o legătură cu Statul român ? Dar oare noi, din 
Vechiul Regat nu am avut destul să suferim, atât în Moldova 
cât şi în Muntenia, de influența fanarioților în Biserică? ; ce 
schimbări au trebuit să se facă sub Vodă Cuza, pentru a se reda 
caracterul necesar organizării, noastre bisericești și mănăsti- 
reşti ? După făurirea României-Mari s'a venit cu legea de uni- 
ficare a Bisericii dominante. Aici iarăș suntem recunoscători 
Ardealului, care ne-a adus nouă, cari luptam pentru el în Ve- 
chiul Regat, statutul lui Şaguna. Spiru Haret încercase să facă 
un pas în sensul acestui statut. Aţi venit în mijlocul nostru și 
am primit acel statut care reprezintă un pas puternic în demo- 
cratizarea şi sănătoasa îndrumare a Bisericii ortodoxe. 


Legea de față este chemată să precizeze Bisericii catolice 
cadrul în care se va putea desvolta, pentru a fi în concordanță 
cu interesele Statului român. 

Ar fi o iluzie să se creadă că noi vrem să schimbăm ca- 
noanele sau legile proprii ale unei Biserici universale, care lu- 
crează de mii și sute de ani. Nu avem pretențiunea aceasta. Bi- 
serica catolică, în cursul timpurilor, a priceput evoluțiunea vre- 
muriior. Avem o pildă în unele forme ale Bisericii unite. Unul 
din exemplele acestei reforme este că preoţii ei poartă barbă, 
că preoţii se pot căsători, că în unele biserici există catapeteas- 
mă ; sperăm că, cu timpul, vor ști să se adapteze ca o biserică 
abilă, și altor reforme. 

In chestiunea Concordatului, despre care s'a vorbit, să-mi 
dați voie să spun aci, foarte deschis, prietenilor noștri din Re- 


24 


www.digibuc.ro 


370 


gat : urmați politica lui Ştefan și Mircea, de care vorbeam adi- 
neauri, nu vă închideți în formule din cari nu veți putea ieși, 
vedeți ce face toată lumea. Noi nu aveam, înainte, decât foarte 
puțini catolici în Vechiul Regat ; azi avem un număr mai mare 
şi noi nu putem să nu-i considerăm cetățeni români, deși aparțin 
unei alte Biserici ; prin urmare, este un interes național de a în- 
lesni colaborarea și cu acea Biserică căci nu trebuie să pierdem 
nici un suflet, în ţara românească, căci toate trebuie să i e edu- 
cate în direcțiunea aceea sănătoasă și necesară intereselur Sta- 
tului. 

Pentru iscălirea Concordatului noi am pus unele condiții, 
şi cred că în această privință puteți să fiți cât de liniștiți. Inain- 
te de toate, am cerut ca legea Concordatului să nu vie de ât du- 
pă legea cultelor, fiindcă aceasta trebuie să fixeze cadrul cel 
mare, general, al tuturor cultelor, să nu fie în contrazicere cu 
legea cultelor ; aceasta trebuie să fie grija noastră. 

Odată însă Concordatul făcut, el trebuie să treacă, prin 
lege, în Parlament, fiindcă nu este o convenţiune obișnuită. S'a 
pus întrebarea, la un moment dat, dacă Concordatul se poate 
face numai între Biserica catolică și guvernul românesc, și noi 
am spus, nu, fiindcă Concordatul, interesând o parte din cetă- 
ţenii români, el trebuie întărit de Parlamentul român, pentruca 
să fie aplicat în țară românească. 

Dar Concordatul este necesar şi pentru educaţia sufle- 
tească, aceea de care vorbeam, pentrucă din contractul acesta 
legal şi continuu al Bisericii respective, ea să știe care este ca- 
drul ei de desvoltare, în cadrul intereselor de Stat românesc. O 
va şti desigur de aci înainte şi mai bine, această Biserică cato- 
lică, care are acum ca arhiepiscop pe unul născut pe pământul 
românesc, care a trăit în această atmosferă de toleranță a Ron.â- 
nului, fără nici o luptă de nici un fel, în satele catolice de cean- 
găi. Au fost în trecut biserici de ofensivă în unele State cleri- 
cale, cari făceau politică, cum s'a spus adineauri despre Hajdu- 
dorog. Noi nu le cerem să facă politică, noi cerem să ne facă ce- 
tățeni buni și oneşti, pentru interesele țării, și pe acest teren va 
găsi toată libertatea de acțiune, pe care firea înțeleaptă și îngă- 
duitoare a Românului știe să o aibă. 

Prin urmare, suntem convinși că cu un Concordat bine 
făcut şi cuminte, așa precum se va face, într'un spirit în adevăr 
modern şi în care nu mai intră în joc interesele Statului res- 
pectiv, cari făceau, sub scutul Bisericii, ofensiva națională in 
partibus infidelium, Biserica se va limita în adevăr, la rolul ei 
confesional, şi astfel vom putea trăi şi cu catolicii în coudițiuni 
tot așa de normale, cum trăim cu protestanții, evreii și cu toate 
celelalte religiuni. 

Am asistat deunăzi — cum spuneam — la un proces du- 
reros. Nu revin asupra lui, însă să fim largi, în judecarea aces- 
tui proces şi să nu uităm și unele servicii, pe cari ni le-a adus, 
la un moment de greutate, Biserica unită. 

Vedeţi, eu, copil fiind, am auzit dela părinții mei, cari 
vorbeau despre ceeace ne-a adus nouă Ardealul şi generațiunea 
în care trăiseră ei ; erau trei oameni cari, de fapt, au contribuit 
la adevărata redeșteptare culturală și națională a României de 
ieri, ei au fost acei cari au aruncat prima scântee. Unul, un orto- 
dox, Gheorghe Lazăr, care prin școala dela Sfântul Sava a for- 
mat generațiunea dela 1848, care a îndrumat România de ieri ; 
ceilalți doi, au fost Şincai și Petru Maior, ţinând de Biserica 
unită, cari, prin școala dela Blaj, au readus în poporul nostru 
simțimintele latinităţii noastre. Deşi latinitatea noastră exista, 
și orice călător străin ce venea în țara românească recunoștea 
latinitatea noastră, dar din punct de vedere documentar, știin- 
țific, ei au stabilit latinitatea noastră. Cât a trebuit generația 
renașterii noastre să lupte, când vorbeau lui Michelet, de piidă, 
pentru ca să dovedească drepturile poporului român şi că eram 
latini, atunci când toți contestau aceste drepturi, precum și o- 
rigina noastră. 


In stabilirea adevărului, lucrările lui Şincai, Petru Maior 
şi ceilalți, cari au pus bazele istoriei noastre moderne, consti- 
tuesc un serviciu foarte mare adus renașterii noastre politice. 

Prin urmare, dacă ar fi avut o parte greșită Biserica u- 
nită, îi putem ierta, căci au fost și unele împrejurări în cari ea a 
lucrat cu totul în folosul intereselor naționale. 

Dar aceasta, cum ziceam, este trecutul. Noi nu avem de 
privit decât viitorul ; şi pentru viitor este o chestiune aci de 
dibăcie, şi deci de politică, şi pentru Biserica unită. Cu cât 
dânsa va rămâne la formula pe care am pus-o în Constituţie, 
care de sigur reprezintă un program, fiind cerut și de dânşii, 
fiindcă au cerut ca să fie socotită ca o Biserică a poporului ro- 
mânesc, ei trebuie să păstreze simțimântul naţional cât mai 
mult, în cadrele intereselor acestui popor. (Aplause). Prin ur- 
mare, Biserica unită — să-mi dați voie să constat, ca șef al gu- 
vernului — trebuie să privegheze la pașnica desvoltare a aces- 
tui Stat, pentrucă nu avem interesul să avem lupte confesionale, 
lupte cari nu au frământat niciodată ramurile poporului nostru; 
acum, mai mult ca oricând, trebuie ca, în baza simțimântului na- 
țional, să faceți să uităm toate frământările confesionale; acum 
trăiţi liberi în România-Mare, să știm să ne stăpânim, ca să 
mergem, cum ziceaţi, la acea lipsă de deosebire ce a existat în- 
tre cele două rituri și între credincioşii lor. (Aplause). 

Ceeace spunem trebue să și facem însă. Eu nu mă mulțu- 

mesc numai cu cuvântări frumoase, ca acelea făcute de onorații 
reprezentanți ai diferitelor culte, ci eu vreau ca aceste simți- 
minte patriotice, exprimate în ele, să existe până în adâncul bi- 
sericilor noastre, până în fundul conştiințelor noastre. Lucrul 
nu este imposibil, pentrucă situația tuturor provinciilor româ- 
neşti a fost asemănătoare : şi d-voastre din Ardeal ați avut un 
tra canonit şi noi de dincoace de asemeni ; nici Bucovinenii nu 
au rămas necanoniți, pentrucă au avut să lupte cu Rutenii, nici 
cei din Basarabia, cărora Rușii voiau să le schimbe caracterul, 
nelăsând limba națională în Biserică. Astăzi, pentru prima oară 
suntem liberi și, prin urmare, trebuie să năzuim, văzând ceeace 
au făcut celelalte culte, unele prin favorurile pe cari le-au avut, 
altele prin tradiţiile mai vechi şi sprijin mai puternic, trebuie 
să năzuim să aducem Biserica noastră la nivelul Bisericilor 
înaintate. Aceasta trebuie să fie năzuința noastră ; în ridicarea 
Bisericii naţionale să fie puterea noastră, nu în distrugerea ce- 
lorlalte biserici. (Aplause prelungite). Facem, pe această cale, 
un mare serviciu şi Statului român şi poporului român ; prin 
înălțarea la care trebuie să aducem Biserica noastră, ridicăm și 
întărim chiar sufletul poporului român. Trebuie să recunoaștem 
că noi avem de câștigat mai mult decât oricare cult ; să nu nă- 
zuim sa aducem 5—5.000 cetățeni români la credința strămo- 
şească, sau chiar un milion. Când se va spori poporul acesta, 
Inalt Prea Sfințite — astăzi avem 17 milioane și ceva — vom 
putea avea fără nici o dificultate 30—40 milioane de locuitori ; 
cine va profita întâiu de creşterea majorității acesteia ? A cui 
este majoritatea poporului ? A cărei credință ? A credinței stră- 
moșești ! Atunci trebuie să lucrăm ca să întărim şi să sporim 
poporul acesta, şi prin această acțiune, se va înmulți și Biserica 
Sfinţiei Tale ! 

Prin urmare, toată silința noastră, ca și a d-voastiă, tre- 
buie să fie tocmai ca prin întărirea sufletească, să dăm Biseri- 
cii naționale rolul pe care trebuie să-l aibă ; și dacă este, în- 
tr'adevăr, un efort cultural, sufletesc, de făcut, pentru Statul 
Român, trebuie, în primul rând, să-l facem pentru cei cari au 
rămas îndărăt, pentrucă întărindu-i pe ei, se întărește Statul ro- 
mân, și astfel vom putea ajunge la acea egalitate culturală, do- 
rită de toţi, pentru toți cetățenii țării. Să nu se ia în nume de 
rău sforțarea pe care o face România pentru Biserica ei națio- 
nală ; trebuie să se întărească sufletul celor mai mulți, prin Bi- 
serică, fiindcă din întărirea țării întregi vor profita şi celelalte 
biserici depe teritoriul român. 

Şi acum, d-lor, să-mi dați voie să rezum care ar fi, după 
mine, politica de Stat. Nu intru aproape deloc în discuțiunea 
legii, fiindcă vreau să mă rezum mai mult la politica de Stat 
decât la chestiunile de ordin special. 

Intâiu de toate trebuie să păstrăm Statului nostru acel 
caracter democratic, național şi neclerical — să nu mai între- 
buinţez cuvântul de laic — al Statului modern. Deci, în mod 
cinstit, trebuie să se îndeplinească obligațiunile constituționale, 
pentru libertatea credinței tuturor cetățenilor țării. In toate 
discuţiunile cari au fost aci, asupra nouei legi, este un lucru pe 
care nu-l puteţi contesta, este că vrem să ajungem la această 
libertate a cultelor, în cadrul intereselor generale ale Statului. 

Al doilea, trebuie să considerăm bisericile recunoscute de 
Stat, ca române şi ca instrumentul de ridicare sufletească și 
morală a ţării. Pentru a putea să îndeplinească acest lucru, ele 
trebuie să cunoască limitele de desvoltare ale lor, pentru ca să 
nu intre în conflict cu acest Stat. Legea cultelor trebuie să facă 
ca bisericile să aibă înțelegerea vremurilor prin cari trec și, a 
repet, să ne inspirăm de politica generală cuminte a poporului 
român, fiindcă eu cred că ea este una din caracteristicile popo- 
rului nostru. Politica externă a unui Stat este manifestarea psi- 
chologică, în afară, a poporului respectiv. Și dacă veți lua po- 
litica externă a Statului român, nu de acum, dar, după cum spu- 
neam, dela creearea celor două Principate, veți vedea că, în timp 
ce toți ceilalți au greșit, poporul românesc niciodată nu a greșit, 
și de aceea a putut să-şi asigure existența lui. Luaţi exemple 
din Istoria modernă, din cea din urmă : vecinii noştri dela Sud, 
cu toţii au făcut vreo două trei răsboaie greșite, dar România 
totdeauna, cu bunul simț al poporului său, a ştiut să meargă 
numai pe calea cea bună. De ce.? Nu pentrucă a urmărit un punct 
de vedere egoist, și deci numai interesele Statului, dar pentru- 
că a ştiut să lege interesele poporului ei de interesele mari eu- 
ropene, cari erau în joc. (Aplause). 

Şi în chestiunea bisericească sunt soluțiuni noui, cari vor 
părea unora că sunt în contrazicere cu ceeace făceam, tot noi, 
acum 15—20 de ani. Vremurile s'au schimbat, suntem în Româ- 
nia-Mare şi trebuie să facem o politică corespunzătoare noilor 
condiţii, ca un Stat nou în evoluția modernă a popoarelor și a 
civilizației. 

Statul român înțelege să privească pe toți cetățenii Ro- 
mâniei întregite, ca pe niște frați ; Statul român, cu omogeni- 
tatea etnică care formează puterea lui, cu o credință unitară 
pentru marile masse, nu poate găsi folos din vrajba şi ura din- 
tre cetățeni, şi trebuie, cu încredere, de aci înainte să aibă o 
politică cu adevărat liberală. Prin întărirea întregului popor, 
din punct de vedere sufletesc, Statul şi neamul nostru vor putea 
găsi propășirea lor şi să-şi câştige timpul cu care au rămas 1na- 
poi, din cauza vitregiei vremurilor. 

Cu aceste simțiminte cinstite, de pace şi de înfrățire, s'a 
prezentat acest proiect de lege, şi cu aceleași simțiminte cins- 

tite, vrem să-l aplicăm, pentrucă socotim că este necesar pentru 
buna şi paşnica desvoltare a poporului nostru. (Aplause una- 
nime). 

Ca șef al guvernului și ca unul care eram reprezentat în 
ochii multora ca un om cam excesiv în simțimintele mele na- 
ționale, trebuie s spun că, tocmai pentrucă reprezint un partid 
politic care de 75 de ani lucrează la renașterea acestui Stat, la ri- 
dicarea şi la desrobirea acestui popor, vă rog să fiți convinși că 
din adâncul sufletului meu şi al partidului pe care îl reprezint, 
cred că această politică este politica necesară României de 
astăzi. (Aplause prelungite și îndelung repetate). *). 


1) Urmeaza cuvântarile rostite în Adunarea Deputaţilor 
www.digibuc.ro 


DISCURSUL D-LUI N. IORGA 








D-le președinte, cred că atâta vreme cât o opoziţie oare- 
care este reprezentată în Cameră, și ori care ar fi atitudinea ei 
față de guvern, a cărui misiune poate să o creadă îndeplinită, 
cu prisosință împlinită, cum cred eu, datoria opozițiunii re- 
prezentată în Cameră, este să se ocupe de proiectele de legi, ce 
se prezintă şi mai ales, când proiectele de legi ating puncte așa 
de importante și aşa de delicate, cum este proiectul pe care 
îl prezintă d. ministru al cultelor, fiindcă o lege se aplică o bu- 
cată de vreme, cât de lungă va fi această bucată de vreme, a- 
ceasta nu o discut acum, după ce am discutat-o în rândul trecut 
și-mi păstrez toate părerile mele, că legile votate acum, cari 
merită să fie păstrate în liniile lor generale, vor trebui să su- 
fere, în scurt timp, sub un alt regim anumite modificări și ori, 
dacă e lungă, ori dacă e scurtă perioada aceasta în care o lege 
are să se aplice, e mult mai bine ca această lege să fie mai bună, 
cu ajutorul tuturor, decât să păstreze greșala dela început. 

Eu găsesc că spiritul însuși al acestei legi este greşit. 
Este greșit, fără să fac din această o culpă specială, actualului 
ministru de culte, fiindcă, în partea introductivă, d-sa n'a uitat 
să spună că de aceeaș părere, era acela pe care l-a înlocuit la 
Departamentul Cultelor, că d. Goldiș ar fi înfățișat acelaș 
proiect de lege sau un proiect de lege asemănător. Și nu mă 
miră de loc că d. Goldiș ar fi fost dispus să prezinte un proiect 
de lege al cultelor asemănător cu acesta : acest proiect este un 
proiect de inspirațiune ardelenească, vădit de inspirație arde- 
lencască. Prin urmare, un ministru originar din Ardeal, întors 
în Ardeal, trăind în mediul ardelenesc, preocupat de probleme 
ardelene, și un alt ministru care niciodată n'a fost aşezat în Ve- 
chiul Regat, pe care l-a văzut doar din vreme în vreme, care 
a rămas totdeauna ardelean, care gândeşte ardeleneşte şi care re- 
produce felul de a gândi al oamenilor din Ardeal, se prezintă 
față de problema cultelor, în acelaș fel. 

Eu voi spune însă, dela început, că dacă în împărțirea 
Ministerelor este un minister care mar trebui să fie dat nici- 
odată ardelenilor, este fără îndoială Ministerul de Culte, şi vor- 

besc nu numai de ardelenii, cari au stat totdeauna acolo, dar și 
de ardelenii cari s'au întors şi cari sunt mai zeloşi ardeleni, ca 
să-i primească ceilalți pe aceşti ardeleni cari au rămas totdeauna 
în țară. Ministerul Cultelor ar trebui dat totdeauna unui om de 
aici din Vechiul Regat, pentrucă aici n’au existat anumite di- 
viziuni, nu s'au cunoscut diferite pasiuni, şi, fiindcă noi sun- 
tem în stare să înțelegem aceste probleme, nu înjumătățite ci în 
întregimea lor. (Aplause pe băncile majorității). 

In legea pe care o prezintă d, ministru al cultelor, se vede 
pecetea austriacă, 

Dar legea aceasta, să-mi dați voie, pe lângă defectul de a 
fi stăpânită de un spirit iosefin, abstract, din secolui al 
XVIII-lea, anti-religios, neîncrezător față de formele acestea e- 
senţiale ale vieții sufletești a oamenilor, pe lângă păcatul, deri- 
vând din ideia primă a liberalismului, de a legifera acolo unde 
societatea este jenată îndată ce se gândește cineva a legifera, 
are un al treilea defect, vine, nu din Austria cea veche a lui 
Iosif al II-lea, ci vine dela Ungaria mai nouă. Dela Ungaria 
aceea necontenit bănuitoare, uitându-se cu ochi sperioși la orice 
manifestare organică a societăților omenești, dela Ungaria a- 
ceea care a introdus ea însăși otrava în organismul ei interior 
prin lipsa de încredere în ceeace societatea, în chip onest, sin- 
cer, esle în stare a crea. (Aplause pe băncile majorității), 

Societatea hrănește Statul, nu Statul poate să dea viață 
societății. Statul trebuie să fie bucuros, dacă, în orice formă, e- 
xistă anumite organisme legate de sufletul omenesc și de con- 
ştiinţa unei părți din această societate, 

Şi Statul, în loc să vie totdeauna, uitându-se pe gura 
che:i, ori unde se întâmplă ceva în viața unei societăți, în loc să 
se prefacă într'un organ polițienesc, de supraveghere şi de spio- 
naj, pentru a interveni pe urmă, ca un organ represiv, atunci 
când nu se face nimic în dauna sa, Statul trebuie să se bucure, 
decâte ori în cuprinsul Societății, s'au format organisme libere, 
legate de sufletul omenesc și consacrate printr'o experiență de 
mai multe secole. (Aplause pe băncile majorităţii). 

Imi veţi zice : dar unde vezi dumneata, toate lucrurile a- 
cestea ? In articolele atât de inofensive ale legii mele ? 

Daţi-mi voie să vă arăt unde se găsesc aceste lucruri, fi- 
indcă deocamdată discut proiectul însuși înainte de a trece la 
altceva, înainte de a trece la ceeace a fost provocat prin acest 
proiect, prin nedibăcia primă a lui care a trebuit corectată pe 
urmă, fără ca din sufletele omenești să dispară rezultatele agi- 
tațiunii provocată de nedibăcia primară a proiectului de lege. 

Gândiţi-vă la un lucru : că noi în biserica noastră avem 
uri om — când zic biserica noastră, înțeleg biserica ortodoxă — 

avem un om pe care toți românii, fără deosebire, îl venerează ; 
avem în biserica noastră pe Andrei baron de Şaguna. Cine știe 
mai bine decât istoricul care este pe banca ministerială și pre- 
zintă acest proiect de lege, tragedia religioasă care a fost în su- 
fletul lui Andrei Şaguna ? Născut într'un mediu ortodox, cres- 
cut catolic, manifestând la o anumită vreme dorința de a se în- 
toarce înapoi, în biserica ortodoxă. Ce ar fi fost din Andrei Şa- 
guna, dacă i s'ar fi așezat în față, la fiecare criză de conștiință, 
o lege care se amestecă în anumite domenii, unde nu ne este 
permis nici odată să ne amestecăm, şi unde nu ne pricepem, fi- 
indcă siluim şi fiindcă împiedecăm puterile sufleteşti sincere 
de a lucra potrivit cu credința şi vocațiunea lor ? 

D-voastre prevedeți că, într'o' familie în care sunt părinți 
de două confesiuni să se facă o împărţire religioasă, aşa cum 
s'ar face în cine ştie ce domeniu material, un fel de parcare a 
animalelor ; cutare merge de o parte, cutare merge de partea: 
cealaltă. Dar d-voastre nu vă puteți atinge de lucrurile acestea 
ale spiritului, de legăturile omului cu Dumnezeu, deci şi de 
cult, care nu este decât forma exterioară a acestor legături. Dar 
căci ați putea să spuneți : ce mă interesează credința, eu regle- 
mentez cultul, fără credință ? Credinţa însă, în afară de pres- 
cripțiunile d-voastre va lucra, necontenit înainte, fiindcă este 
una din forțele acestea pe care n'o poate stăpâni nimeni ; iar 
articolele d-voastre vor rămâne o jucărie, față de manifestările 
adânci şi sincere, ale sufletului omenesc. 


Dar nu numai în această privinţă, critic proiectul de față, 
care atinge domenii neîngăduite, grămădind paragrafe necerute 
şi încurcând o societate, care a dovedit, înainte de proiectul 
d-voastră, că este în stare să se conducă în domeniul acesta de- 
licat al cultelor și fără să vadă necontenit degetul îndreptător al 
Statului şi nimeni nu cere pedagogia Statului român, adică pe- 
dagogia biurocrației române. Societatea şi fără această biuro- 
crație se îngrijește foarte bine de lucrurile acestea ale cultului. 

In afară de articolele acelea cari pot fi corectate, fiindcă 
față de exemplul pe care l-am dat, evident că este un corectiv 
de adus, măcar în ce priveşte un cult care se atinge nu numai 
de sufletul omenesc, dar ajunge să atingă şi alte domenii cari 
nu aparțin sufletului şi cari sunt dureroase. (Ilaritate pe băn- 
cile majorităţii). 

In afară de ele, d-le ministru, vă amestecați şi cu un fel 
de spaimă, cu un fel de spaimă de iconoclast. D-voastre ştiţi 
bine ce însemnează „iconoclast“. Iconoclastul era un Bizantin 
speriat de grămădirea prea mare a bunurilor bisericeşti, care 
se temea într'un anume moment că toate pământurile provincii- 
lor Imperiului bizantin or să ajungă prin închinări, prin afiero- 

siri de acestea în stăpânirea bisericilor, a mănăstirilor și a icoa- 
nelor făcătoare de minuni, prin cari operau mai înainte de toate 
mănăstirile. 

Şi atunci s'a început o campanie împotriva mănăstirilor, 
pentru ca icoanele să nu mai aducă închinările de pământ și 
Statul să nu piardă din veniturile sale și libera dispoziție a su- 
pușilor cari îi aparțin. 

Apoi d-voastră, arătați un fel de frică de iconoclast bi- 
zantin. Sau mai bine eu zic : „d-voastre“, pentru ca să nu indi- 
vidualizeze, dar este o stare de spirit. 

Căci ideia nu este a d-voastră, i-am arătat izvoarele, și 
faptul că urmașul d-voastră momentan a primit această ideie, 
arată că avem a face într'adevăr nu cu indivizi, ci cu o stare de 

- spirit greșită. 

D-voastre sau această stare de spirit vă speriaţi, de ce? 
De îngrămădirea averilor în stăpânirea bisericilor ? Introduceţi 
un întreg regim de control, de contabilitate, de interzicere. Vrea 
cineva să dăruiască mai mult de 100.000 de lei unei organiza- 
țiuni bisericești ? Atunci trebuie să ceară cineva permisiunea 
dela minister. 

Şi ce se petrece, dacă a cerut dela onor. minister ? Pri- 
meşte ministrul ? Intrucât a crescut prestigiul Statului prin a- 
ceea că a pus și el iscălitura pe lângă actul frumos al donato- 
rulu ? ă 

Dar să zicem că se întâmplă altfel, că Statul zice. nu, 
nu îngădui. 

Cu ce vă îndreptățiți acest refuz de a îngădui? 

Găsiţi că în țara aceasta, unde toate confesiunile conve- 
nabile sunt libere, dar cutare confesiune nu vă convine, găsiţi 
când face cineva donațiune bisericii catolice sau bisericii cal- 
vine mai multe milioane sau face o donație cultului unitar din 
An deal, d-voastre găsiți că nu se poate : pe ce temeiu? 

Se sperie Statul român de faptul că una din biserici va 
avea o avere prea importantă, atunci când biserica este datoare 
să intrebuințeze această avere pentru scopuri pe cari din ne- 
norocire de foarte multă vreme Statul nu le mai poate în- 
deplini ? 

Statul, care a expropriat şi care lasă spitalele fără încăl- 
zire iarna, Statul, care a expropriat şi lasă muzeele fără custozi, 
sunt silite a-și închide porțile ; Statul care a expropriat Acade- 
mia Română, redusă a cerși în fiecare an, la toate uşile ; Sta- 
tul care nu este în stare să-și țină toate şcolile ; Statul care, 
dacă ia banii dela contribuabili îi risipeşte adese ori pentru a- 
legătorii cari aduc la putere și pentru partizanii pe cari îi ins- 
talează în locuri de miniștri sau în alte locuri administrative ; 

Statul care dă 50 milioane pentru anumite excursii europene 
şi 300.000 lei pentru anumite telegrame îndreptate presei ; Sta- 
tul acesta se simte oare așa de indignat când organisme cari 
n'au atâția oameni de căpătuit și atâtea telegrame de predat și 
atâtea excursiuni sardanapalice de întreținut, când aceste or- 
ganisme religioase cari au un Dumnezeu, pe când politicianis- 
mul nu are nici unul, când organismele acestea primesc sume pe 
cari sunt datoare să le întrebuințeze bine, fiindcă altfel se ridică 
întreaga societate împotriva întrebuințării acestor bani în alt 
scop decât acela voit de donatori și bine cuvântat de Dumne-. 
zeu ? 

Şi mai văd — poate am înțeles rău, poate am citit prea 
repede — un articol în care se vorbește de întrebuințarea averii 
bisericilor și a dreptului bisericilor pentru a întemeia școli me- 
nite a le crea clerul lor. 

Dar, și pentru altceva am luat cuvântul la acest proiect 
de lege cum nu am luat la altele cari au trecut înainte. 


Şi este unul singur la care aş fi dorit să vorbesc, dar nu 
eram aici, la proiectul de lege pe care l-a prezentat d. ministru 
al instrucţiunii pentru a-l felicita, vedeți cât de nepărtinitoare 
este opoziția mea, pentru a-l felicita că a introdus două princi- 
pii, pe cari le doream de mult să pătrundă în învățământ, anume 
desființarea specialismului băieților şi fetelor de 15 ani şi în- 
temeierea unei culturi generale prin înlăturarea trifurcării sau 
bifurcării şi în al doilea rând, prin scurtarea timpului de cufe- 
rință reprezentat odinioară prin opt ani, reprezentat acum prin 
șapte ani — și încă este prea mult — reprezentat prin șapte ani 
de învățământ secundar, care dă numai forme de lepădat și for- 
mule de uitat, în loc să dea deprinderea cu viață însăși a socie- 
tăți: cari aruncă bătrâni învățați tineri la 20 de ani în mijlocul 
unei societăți, unde trebuie să fie numai curioși de știință, în- 
tr'adevăr tineri. (Aplause pe băncile majorității). 

Ceeace m'a făcut pe mine, care am renunţat a vorbi la 
alte proiecte de legi, ca să nu stric atmosfera aceasta de cole- 
gialitate a unui singur partid, sau a două partide, asa de strânse, 
încât nu se pot despărți, cu toate eventualele deosebiri la unele 
proiecte de lege, ceeace m'a făcut să mă amestec este și altceva : 
ceeace a rezultat din articolul acum sacrificat, pe care a tre- 
buit să-l sacrificați, înaintea unei stări de spirit, absolut pericu- 
loase, și care articol nu trebuia să existe. 

Omul cuminte poate să prezinte înaintea unei Adunări 
un proiect de lege, capabil de a fi corectat în amănuntele sale, 
dar niciodată nu trebuie să introducă întrun proiect de lege 
ide: de acelea a căror părăsire nu se poate face niciodată, fără 
două desavantaje : întâiu tulburarea, care a fost odată intro- 
dusă ; şi al doilea, compromiterea autorității guvernative prin 

introducerea unui principiu, pe care, pe urmă, ești dator să-l pă- 
răseşti, ești silit, ești strâns cu ușa să-l părăsești. 

Vreau să vorbesc de acel articol, care făcea parte din 
capitolul relațiunilor -între culte. 

D-lor, cultele acestea,  supraveghiate, privite pe gaura 
ușii, date în seama supravegherii polițienești, cercetate întot- 
deauna de contabilii Statului român, puse înaintea posibilităţii 
de a fi pedepsite de Statul român, care își arogă acest drept, 
cultele acestea puteau fi lăsate măcar să se înțeleagă liber între 
dânsele, față de popularitatea pe care o au și de prestigiul de 
care se bucură. 

Ce este arbitragiul acesta silit al Statului român, între 
culte ? Şi mai ales, nu trebuie să se introducă acest arbitragiu, 
când era vorba de două confesiuni româneşti — le intitulați 
culte ; eu, după obiceiul meu de istoric, le calific de confesiuni 
— când era vorba de două confesiuni româneşti cari de atâta 
vreme își dispută dreptul asupra părții însemnate din poporul 
nostru care trăește dincolo de munți. 

Mare greșeală ! S'au scormonit pasiuni, cari nu existau 
din momentul prezentării legii, ci existau înainte, așa că se 
puteau cunoaște, pasiuni pe cari acest Stat trebuia să caute a le 
potoli, în loc să le dea tristul prilej de a se manifesta, pentru 
ca să asistăm la scene de acelea cari s'au petrecut acum în urmă. 
Intâi anumite declarațiuni ale Bisericii unite din Ardeal, răs- 
Pândite în cuprinsul Ardealului şi Banatului, interpretate de ță- 
rani cine ştie cum. i 


D-le președinte — d-lui ministru nu este nevoie să i-o 
spun, fiindcă d-sa, în acest domeniu, este mult mai tare decât 
în domeniul legiferării — d-le preşedinte, întrun anume mo- 


ment o parte din Neamul românesc s'a despărțit în două, prin 


fatalitatea vremurilor. Acei cari au trecut la uniţi, nu au făcut 
un păcat față de națiunea lor ; ei s'au închinat înaintea unei te- 
ribile necesități a timpului. Națiunea noastră avea nevoie de 
dreptate, avea nevoie de egalizare cu națiunile celelalte ; naţiu- 
nea aceasta, care nu a tost așa de călcată în picioare, cum se 
spune pentru că atunci ar fi fost vrednică de a fi necontenit 
călcată în picioare, națiunea aceasta care era însă strânsă în 
chingile unei legiferări medievale, nu putea să spereze că va 
căpăta anumite drepturi decât intrând, printr'o parte a ei, în- 
tr'una din religiunile primite. 

Vechea religiune a ortodoxismului nu era una din „reli- 
giunile primite“, și atunci s'a luat legea împăratului. Nu s'a 
luat legea catolică în ea însăși. Nici un protopop, nici un preot, 
nici un țăran nu era cine știe cât de versat în deosebirile dintre 
cele două biserici, deosebiri, cari în afară de o ierarhie unitară, 

care este cea romană, şi de o altă formă creștină, care nu primea 
să intre sub această ierarhie unitară, nu sunt așa de mari. 

De atâtea ori s'a părut că Bizanțul sa rupt de Roma și 
nu s'a rupt totuși de cealaltă jumătate a creștinismului după 
cum părea că spune Photius sau Mihail Cerulariul. Acestea sunt 
mai multe lucruri, cari au fost exploatate cu dibăcie de oamenii 
bisericii. A fost însă mai ales o luptă politică între Roma cea 
nouă și Roma cea Veche. Politicianismul e acela care a rupt hai- 
na fără cusătură a lui Isus Christos. (Aplause pe băncile majo- 
rității). 

Acesta este adevărul. Şi ai noştri din Ardeal au primit le- 
gea împăratului, fiindcă era legea împăratului, și fiindcă prin 
această legătură cu împăratul puteau să spere românii, ceeace 
în parte li s'a dat şi în cea mai mare parte, cu toate asigurările 
repetate, nu li s'a dat niciodată. 

Acesta este adevărul, în ceeace privește actul de unire. 
N'au fost trădători, față de vechea credinţă, pe care uniţii gre- 
şit o numesc grecească ; noi suntem, dacă vroiţi ortodocși; 
greci de loc. Ce avem noi a face, în credința noastră, cu felul 
cun această credință este îmbrăcată în cuvinte sau reprezentată 
etnic de poporul grecesc ? De fapt — și vă spun aici un lucru, 
care, dacă l’aş spune prea pe larg, aș uita locul în care mă gă- 
sesc, dar dacă nu laş spune, ar lipsi un sfat, pe care mă sim- 
team dator să-l dau, și o lămurire care vă poate folosi — noi 
am ajuns a fi legați de Constantinopol. N'am căutat-o. Am fost 
ierarhizați bizantin, întrun anume moment, pentrucă trebuia să 
avem o stare civilă, în ce priveşte vieața bisericească a lumii. 
Da. noi nici odată nu ne-am legat de Bizanț, supunându-ne Bi- 
zanțului — şi aceasta o spun pentru frații uniți — cum nici 
odată nu ne-am închinat Romei, pentru a rămânea vasali Ro- 
mei ! Şi de aceea, atunci când clerul unit n'a asistat — și ori ci- 
ne wa asistat, rău a făcut — n'a asistat la ziua aceea de triumf 
când Coroana s'a pus pe fruntea neuitatului nostru rege (aplau- 
se prelungite, strigăte de bravo pe băncile majorității), aș dori 
ca aceste aplause să nu fi fost aplause de partid. Aceasta v'ar 
înăița. 

Voci depe. băncile majorităţii : Nu, nu. 

D. N. Iorga : Aceia cari mau voit să asiste în biserică la 
încoronarea regelui Ferdinand, aceia m'au întâlnit ca dusman 
hotărît, în fața lor. 

N'am fost robii Bizanțului. Nu înțelegem a fi, printr'o 
parte a poporului nostru, robii unei Rome, care stă pe locul 
strămoșilor noștri, dar nu reprezintă întreaga tradițiune a aces- 
tor strămoși. (Aplause prelungite pe băncile majorităţii). 

Religia noastră este o religie de preoți simpli, este o re- 

ligie de săteni, formată în împrejurările acelea smerite ale tre- 
cutului nostru. Ea sa născut, ca și civilizația noastră, ca şi 
forma politică, s'a născut din acea vieață adâncă a bietelor mul- 
timi românești. Am fost legați de Bizanț, pentrucă se cerea În- 
deplinirea unei forme. O parte dintre noi au fost legați pe ur- 
mă de Roma, fiindcă şi legătura de Roma era, într'o anumită 
contingență de împrejurări, îndeplinirea unei forme. Dar când 
ziceau țăranii noştrii: „legea românească“, ei înțelegeau un 
mare adevăr, Da, există o lege românească. O lege românească 
împărțită în două în ceeace priveşte pe episcopi ; o lege româ- 
nească, una singură, în adâncul conştiinţei țăranilor noștri. (A- 
plause prelungite pe băncile majorităţii). 

De aceea, aceleaşi icoane, de.aceca aceeaș slujbă, aceeaș 
limbă, de aceea împotriva celor patru puncte, primite de epis- 
copii Teofil și Athanasie, crezul acela vechiu al generațiilor 
noastre cari s'au succedat şi care nu este crezul roman, chiar și 
în bisericile unite şi în chiar zilele cele mari, în sărbătorile de 
la Blaj şi dela Oradia-Mare. Acesta este adevărul, iar dacă noi 
ţinem de Bizanţ, dacă majoritatea noastră ţine de ortodo- 
xie — prefer cuvântul de ortodoxie cuvântului de Bizanţ și 
resping cuvântul „grecesc“ — aceasta nu se datorește pentrucă 
îndrăsnim a ne face judecători în puncte subtile de credință, în 
cari numai Dumnezeu singur poate să judece, iar judecata ome- 
neuscă este o copilărie, o îndrăsneală pe care spiritele libere o 
tolerează, dar nu o împărtășesc. Dacă majoritatea poporului ro- 
mânesc este și va rămâne legată de credința care se numește or- 
todoxă, nu este pentru ceeace ne dă nouă ortodoxia ci pentru 
ce am frământat din vieaţa noastră naţională sub crucea orto- 
doxă a Domnilor Moldovei și ai Țării Româneşti. (Aplause pre- 
lungite și repetate). 

Biserica unită este un produs istoric și, dacă este ca vre- 
odită acestă biserică unită să dispară, ea va dispărea prin jo- 
cul împrejurărilor istorice, iar nu prin impunerea acestei bise- 
rici care îi stă în față şi care trebuie să o considere ca la 1848 
pe câmpia libertăţii, ca o biserică ajutătoare, o biserică soră, uni- 
tă în îmbrățișare când este vorba de dăinuirea Statului român și 
de viitorul poporului românesc. (Aplause prelungite, îndelung 
repetate pe băncile majorităţii). 

Aceasta se va face când poporul românesc el însuşi va 
spune : timpul singur a distrus ceeace timpul singur a creat. 

Până atunci; această biserică are dreptul de a exista din 
două motive hotărîtoare pentru societatea românească însăș : 

Avem în această societate așa de puține organisme, aşa 
de puține lucruri legate prin suflet, încât orice formă de exis- 
tentă morală a poporului românesc nu este scumpă. 

In al doilea rând, este o fericire pentru noi, în afară de 
tot ce a dat ea, în glorioasa biserică dela Blaj, și gloria aceasta 
nu i-o poate lau nici o pasiune, nici o nedreptate, și este un mo- 
tiv pentru care această biserică are dreptul să se așeze dârză în 
fața dreptului său și să nu-l dea nimănui. Avem nevoie de legă- 
turi cu apusul. Ele folosesc mai mult decât legăturile unei pre- 
se câștigate sau legăturile unor călătorii scump plătite sau legă- 
turile unor discursuri de banchete, legături cari prin biserica 
unită se stabilesc între noi şi între popoareie al căror sânge este 
şi sângele nostru. 


Şi încheiu această cuvântare pe care o fac înaintea d-voa- 
stre dar am în vedere poporul meu întreg, cu cei doi cari se 
luptă în momentul în care nimeni nu are dreptul să adâncească 
despărțirile din mijlocul poporului românesc. 

Episcopi ! Intoarceți-vă către sufletul preoţilor şi ţăra- 
nilor voştri şi ceeace teologia ve 'stră învrăjbeşte, pornirea a- 
ceastă frățească a mulțimilor poporului românesc vă va învăța 
să uniți ! (Strigăte de bravo ; aplause prelungite, îndelung re- 
petate pe băncile majorităţii). 


aoa 

CUVÂNTAREA 
D-LUI G. BETHLEN 


D-le președinte, d-lor deputaţi, luând cuvântul în nume- 
le maghiarimii din România la proiectul de lege al cultelor, în 
prima linie am să constat spre marele meu regret, că acest pro- 
iect, în loc de a adera la consolidarea — atat de accentuată — a 
ţării şi la împăcarea sufletească a tuturor cetățenilor, din con- 
tră, agravează situațiunea actuală a bisericilor minoritare. 

Nouăzeci și trei la sută a populaţiei României, dinaintea 
răsboiului a aparținut de biserica ortodoxă, deci chestia biseri- 
cească nici nu s'a prezentat acolo ca o problemă. Părţile noui 
alipite României însă, şi cu deosebi-e Ardealul, ne înfățișează 
tabloul cel mai variat confesional al populației. Şi totuș, în vre- 
muri, când în apusul Europei răsboiul reiigios a bântuit, micul 
principat al Transilvaniei a fost capabil — probabil singur în 
lume — să realizeze, în vieața practică, pacea între confesiuni. 

Aşa s'au dezvoltat la noi bisericile istorice, cât și consti- 
tuțiile acelora, bazate pe principiul autonomiei — cari fusese 
recunoscute — de drept public din partea Statului. Spiritul ar- 
delean a creat chiar și în sânul bisericii romano-catolice si în 
sânul bisericii romano-catolice autonomia Satus-ului, care este 
fără de seamă în întreaga biserică această, mondială. 

Au fost vremuri în Ungaria, când protestanții au tost 
siliți să ducă lupta cea mai crâncenă în contra politicii de cult 
din partea Vienei, riscând averea, chiar şi vieața pentru reli- 
gia lor. 

Fundamentul bisericilor protestante este democraţia, li- 
bertatea şi autonomia. Prin urmare, nici administraţia biseri- 
cească nu se poate despărți de partea sufletească, constituția 
bisericească şi felul guvernării bisericești compun părțile inte- 
grante ale bisericii însăşi, cu funcțiunile căreia sunt legate în 
modul cel mai strâns. 

Actualul proiect de lege, deși s'au săvârșit unele schim- 

bări cu consideraţia parțială a cerințelor noastre, totuș reprezin- 
ta o jignire a constituțiunii seculare a noastră, sfințită prin sân- 
gele de martiriu al strămoșilor noștri, punând-o sub stăpânirea 
sistemului exagerat polițienesc de Stat, care se amestecă în 
toate. 

Ţin deci, de datoria mea să ridic glasul meu de protestare 
în contra acestei tendințe. ` 

Primesc fără rezervă dreptul supravegherii supreme a 
Statului şi primesc teza, că legile Statului și morala publică sunt 
chemate de a îngrădi activitatea bisericilor. 

D-lor, cred, că astăzi, când lumea întreagă se găsește în- 
tr'o criză politică, când Anti-Kristul roșu bate la porțile Româ- 
niei, care este în concertul politicii mondiale — un Stat mai 
mic, atunci ar fi singura politică potrivită, întărirea cât mai vâr- 
toasă a componentelor, cari susțin, conservează și consolidează 
ordinea socială — între cari biserica este componentul cel din- 
tâiu și ultima rezervă. 

Am impresia că proiectul de lege nu a luat în considerare 
ce înseamnă pentru Stat munca prestată a bisericilor noastre şi 
ce le datorește Statul. 

D-lor, suveranitatea de Stat are marginile sale. Una din 
pietrele de hotar este conștiința și vieaţa religioasă lăuatrică 
a omului. 

Vă spun, d-lor, cu deplină seriozitate, să vă feriți de a 
rezolva chestiunile spirituale sau lucruri cari sunt de caracter 
spiritual, pe baza principiului majorităţii păstrând formalita- 
tea unei legi. 

D. Al. Lapedatu, ministrul cultelor și artelor : D-le Be- 
thlen, fiindcă ne faceți recomandația de a ne feri să legiferăm 
în domeniul spiritual v'aşi ruga fie să ne arătaţi vreo dispoziţie 
în această lege din care să iasă măcar intențiunea de a ne ames- 
teca în vieața spirituală a cultelor. 

Recomandațiunea d-voastră nu are nici un sens, fiindcă 
proiectul acesta de lege nu legiţerează vieața internă, spirituală 
și dogmatică a cultelor pe care o lăsăm neatinsă. ci numai re- 
laţiunile cu Statul. 

Greșit a fost și d. profesor Iorga când a spus că voim să 
ne amestecăm în conștiința religioasă și în vieața spirituală a 
cultelor. Nu este nimic din toate acestea în proiectul de lege și 
nici nu poate să fie. 

D. G. Bethlen : Ca reprezentant al maghiarimii şi interpret 
al bisericilor istorice ale acesteia, am ţinut necesar, condus de 
datorie atât pentru trecutul, cât și viitorul nostru, să vă spun 
aceste adevăruri, pentru a motiva, de ce resping acest pidect 
de lege. 


IN 
ui 

CUVÂNTAREA 


D-LUI AUGUSTIN PORDEA 


Românii ardeleni, un singur vis moșteneau din tată în fiu: 
unirea Ardealului cu România-Mamă. 

Preoţii noştri, plini de altruism şi dragoste de neam, ori 
că și-au făcut studiile în gimnaziile teologice la Sibiu sau Cer- 
năuți, ori la Blaj, Gherla sau la Roma, ţineau facla în mână din 
taţi în fii şi propovăduiau credința unirii cu România. 

Noi nu am avut nici timp, nici posibilitate, de a ne perde 
vremea cu discuțiuni canonice ; preoţi şi credincioși știau un 
singur lucru, că ortodocși ori uniți suntem frați români și avem 
o datorie, întâi a distruge un Stat uzurpător și apoi a ne uri cu 
mama România. 

Istoria Transilvaniei e o eternă dovadă că la mari eveni- 
mente naţionale românești, preoți şi credincioși fără deosebire, 
ortodocși sau uniţi, au alergat şi s'au luptat pentru drepturile 
neamului. 

La 1848, la Blaj, în revoluţia ce i-a urmat, în procesul Me- 
morandului, nu s'au întrebat unii pe alții dacă sunt uniți sau 
ortodocşi, şi-au făcut deplina lor datorie, eroi şi martiri ai nea- 
mului, recrutați din ambele confesiuni. 


In 1918, la Alba Iulia, fără a ne deosebi, am votat cu un 
suflet unirea cu România, și rămâne înălțător pentru noi și ur- 
mași că doi prelați, unul ortodox, altul unit, au depus fericitului 
de memorie Rege Ferdinand, omagiile de alipire a Ardeaiului 
eliberat. 

Se ştie de toată lumea că la leagănul nostru, al români- 
lor uniți, doine românești ne-au cântat și figurile legendare 
erau cele românești de cari am auzit prima oară, iar când am în- 
ceput să citim în harta Europei, noi copiii români ortodocşi şi 
uniți la fel, măsuram cu un gest firesc, distanța între Ardeal și 
România de atunci, și eram ferm încrezători, căci așa ne învața- 
seră părinţii, că odată se va împlini visul acela de unire. 

Preoţii noștri români spunea că fără deosebire de cult 
erau susținătorii ideei naționale române și să nu credeți că cei 

«ce şi-au făcut studiile la Roma s'ar fi întors acasă, micșorați în 
sentimentele lor de români. Dimpotrivă, dovadă e vieața părin- 
telui Lucaci, care după 8 ani de studii la Roma, întors acasă în- 
trun judeţ cu un covârșitor procent de unguri, a ştiut să fie În- 
drumătorul unei întregi generaţii în privința sufletului 1omâ- 
nesc. 

Nu conferințe, nici consistorii ori sinoade vor avea re- 
zultatul de a uni pe toți românii într'o singură lege, şi cu atât 
mai puțin, discursuri parlamentare erau sau vor fi menite de a 
produce acest fenomen. Dorim acest lucru : doi coeficienți pu- 
ternici ne stau deja întru ajutor, suntem de aceeaș limbă şi fii 
ai aceleași țări-mamă, și ca să evolueze această ideie, trebuie 
da capo eliminat orice motiv de supărare. 

Eu cred că acest fenomen se va produce odată într'un vii- 
tor, nu însă nici prin persuasiune, nici prin gesturi de intole- 
ranță. 

Vă exprim, d-le ministru al cultelor, călduroase mulțu- 
miri pentru înalta d-voastră înțelepciune cu care ați eliminat 
din această lege, motivul de neînțelegere între românii orto- 
docși şi uniți. 

D-voastră ardelean, mare învățat, cunoscând trecutul no- 
stru, v'ați făcut întreaga d-voastră datorie de înalt sfetnic. Aţi 
reprezentat interesele românilor ardeleni, în mod foarte demn. 

Este un gest firesc, prin care mă substitui unei opinii ge- 
nerale de a-i mulțumi din toată inima, d-lui președinte al Con- 
siliului d. Vintilă Brătianu, pentru părinteasca dragoste ce ne-a 
arătat prin viul interes dat acestei legi, pentru glasul blând și 
împăciuitor și lămuririle înțelepte, în urma cărora se face regle- 
mentarea cultelor, în spiritul larg prin acest cod. (Aplause pe 
băncile majorităţii). 

D-sa ne-a mai convins de un lucru că și noi uniţii, suntem 
copii iubiți ai Mamei noastre România. 

Făcând rezerve în privința legii copiilor, asupra cărei 
chestiuni d. ministru al cultelor a auzit deja unele juste obser- 
vațiuni, declar că voiu vota legea în întregime, convins tind 
că prin aceasta, îmi fac datoria față de ţară, deoarece prin acea- 
stă lege, guvernul își desăvârșește opera sa constructivă și con- 
solidează țara românească. 


A A A 

CUVÂNTAREA D-LUI FR. KRAUTER 





Recunosc că, dacă d. ministru nu a putut să facă o depiină 
dreptate bisericei din Roma, aceasta se datorește în parte, unei 
împrejurări independente de voința d-sale, mă refer anume la 
faptul că Constituţia îi leagă mâinele, printr'un articol care pre- 
vede că biserica catolică „una sancta“ e împărțită în două părți 
în ceeace privește reprezentarea ei în Senat. Ura cea română 
va fi reprezentată prin toţi episcopii, iar cealaltă, partea romano- 
catolică, numai prin arhiepiscop, iar toți episcopii sufragani 
rămân în afară din Senat. Aceasta este o dispozițiune fără vre- 
cedent şi adânc jignitoare, care în cadrul acestei legi nu se 
poate îndrepta. 


D-lor deputaţi, poate că nici o limbă n'are cuvânt care ar 
caracteriza biserica, confesiunea sau cultul mai bine decât lim- 
ba română. Eu nu-mi aduc aminte să fi auzit vreo dată, până 
când am ajuns aci, dela un român spunându-se : confesiune sau 
cult. Ei spun „lege“ şi acest cuvânt însemnează o trinitate : 
credința strămoșească, limba strămoșească şi religia strămo- 
şească. Acest cuvânt însuși indică că chiar după concepţia ro- 
mânului, religia este ceva strâns legat, fără voința individului 
de ființa omului, și în proiectul de față, nu găsesc această nu- 
anță, din contră legea se dă cuiva, se ia cuiva, fără ca el să voia- 
scă. Se poate da cuiva o religie, se poate lua cuiva o religie, în 
contra voinţii lui, dacă n'are vârsta de 18 ani. Eu găsesc că ați 
mers prea departe, d-le ministru, când ați stabilit modalitatea, 
sub care cineva poate „să se lepede“ de religia lui, cum zicem 
noi, sau poate „să treacă“ dela un cult la altul, cum se spune aici. 
Eu cred că este totuşi o mică deosebire între fapiul de a intra 
într'un partid politic şi înscrierea la un cult. După proiect, faci 
o declaraţie și te înscrii, faci altă declarație și te şterge și treci 
la un alt cult. 

Este însă o altă chestiune, care nu știu dacă s'a discutat 
Cred că avem un articol care este deadreptul primejdios, căci 
el îndeamnă la părăsirea religiei. Este art. 45 penultimul alinizt 

în care se prevede, în mod indirect, că cineva poate să-şi pără- 
sească religia, fără să intre într'o altă religie ; cu alte cuvinte, 
poate să devie aconfensional. Iar în altă parte a legii, se prevede 
că cine părăseşte o confesiune, vroind să treacă într'alta, va tre- 
bui să plătească contribuţie, numai pe un an. Ce înseamnă aceste 
articole, puse alături ? Dacă nu vrea să plătească cineva impozi- 
tele bisericeşti n'are decât să părăsească confesiunea şi a scă- 
pat. Cred că aceasta este un îndemn indirect, o primă de încura- 
jare, pentru părăsirea bisericii. Poate că d. Matei va arăta că 
greşesc şi-i voi fi recunoscător, dar așa văd eu lucrurile. 

D. Al. Lapedatu, ministrul cultelor și artelor : Aceasta 
este teza, pe care au susinut-o prelaţii uniţi, și anume ca la art. 
45 să introducem dispozițiunea din legea persoanelor juridice, 
după care aceia cari părăsesc sau sunt eliminaţi din cult, la fel 
cu aceia, cari părăsesc sau sunt eliminați din societate să ră- 
mână obligaţi cu toate sarcinile lor. Şi veniți d-voastre a':um, 


după ce teza aceasta a fost desbătută şi susținută trei săptă- 
mâni, chiar de către aceia pe cari îi revendicați d-voastre ca ca- 
tolici, de către românii uniţi, veniți d-voastre sa afirmați izum 
că dispozițiunea noastră prin care acela, care părăsește un cult 
este obligat să plătească toate sarcinile, scadente, ar fi o dispo- 
zițiune protivnică intereselor bisericii ! ? 

D. Franz Krauter. Nu m'aţi înţeles. D-voastre prevedeți 
că dacă părăsește cultul, plăteşte încă un an ; dupa ce a trecut 
anul este liber. Care va fi urmarea firească ? Cine nu vrea să 
suporte sarcinile bisericești, plătește încă un an și a scăpat oda- 
tă pentru totdeauna. 

Se va încuraja aconfesionalismul şi ne vom pomeni peste 
un an doi cu o legiune întreagă de aconfesionali. 


Termin spunând că nu este bine ca să îndieptăm lumea 
spre aconfesionalism. Fiindcă, d-lor, poate să fie cineva acon- 
fesional. Eu deși sunt fiu credincios al bisericii mele, totuși res- 
pect toate credinţele, chiar acele cari au un sens negativ. 

Eu respect pe francmasoni şi pe liberi cugetători, dar fre- 
buie să admiteți că bisericile au rostul lor şi că banii pe cari îi 
cheltuește Statul pentru susținerea bisericilor nu sunt bani a- 
runcaţi, fiindcă acea sumă care figurează în bugetul Ministe- 
rului Cultelor, o economiseşte Ministerul de Interne, Ministe- 
rul de justiție, căci ori cum, vom avea nevoie de mai puţini jan- 
darmi şi de mai puţine penitenciare și închisori, dacă vom avea 
preoţi, cari își vor înțelege misiunea lor. (Aplause pe băncile 
partidului german și maghiar). 


A A A 

CUVÂNTAREA D-LUI ARPAD PAAL 


D-le președinte, d-lor deputați, poriectul de lege pentru: 
regimul general al cultelor a suscitat multe manifestări admira- 
bile şi măreţe ale vieței sufletești a țării. Chestiunea religiei a 
mișcat concepțiile cultelor diferite şi a dat în vileag nu numai 
în desbaterile parlamentare de până acuma, ci şi in massele ce- 
tățenilor oarecare sensibilitate și dispozițiuni apărătoare şi ocro- 
titoare pentru culte. 

Această mișcare sufletească nu este de fel in legătură cu 
contrastele cele mari cari s'au desfășurat în alte chestiuni de 
partid politic şi adversarul cel mai pronunțat al guvernului ac- 
tual, anume partidul național-țărănesc a declarat pe faţă, că nu 
leagă pe membrii săi şi nu le dă instrucțiuni nici pentru, nici 
contra proiectului de lege al cultelor. Deci în chestia proiectu- 
lui de lege, stau concepțiuni, controverse, cari se ridică peste 
concepțiile de partid politic. 

Motivarea proiectului de lege expune, că se datorește u- 
nificarea regulării laice a cultelor, căci regularea de până acuma 
a acestor culte derivă din sistemul juridic al diferitelor ţări. 
Dacă unificarea aceasta ar fi însumare, adică lăsarea completă 
a libertăților şi drepturilor date de către diferitele sisteme ju- 
ridice, atunci n'am putea avea nici o obiecțiune. Ar rezulta că 
din diferitele sisteme juridice de mai înainte, să rămână în va- 
loare acel sistem, care dă cel mai mult și s'ar întinde şi asupra 
acelor părți ale țării, unde sistemul de drept de până acum a dat 
mai puțină libertate. 

Dar proiectul de lege actual nu execută unificarea într'un 
înțeles așa de sumar și lărgitor, ci în locul respectării desvoltă- 
rii de drept de până acuma, primește noi puncte de vederi pen- 
tru unificare. Un nou punct de vedere este realizarea atotputer- 
niciei Statului, mai sus menţionată, dar nu numai în suprave- 
gherea bisericilor, ci şi în ingerința și îndrumarea afacerilor a- 
celora. Incă un nou punct de vedere e acela, că bisericile de 
desvoltare istorică de până acum, sunt numai formaţiuni tole+ 

rate, căci după proiectul de lege, în totalitatea lor, nici nu se 
pot recunoaște ca persoane juridice, numai unele părţi din ele 
pot fi personalități juridice. Părțile acestea sunt nevoite ca să 
nu fie în slujba personalității colective a cultului respectiv, ci 
în slujba Statului. 

Așa dar proiectul de lege actual nu este altceva, decât in- 
troducerea sistemului centralizator al Statului în afacerile de 
cult. Unificarea este în dauna autonomiilor cultelor, pe când au- 
tonomiile au fost deja formaţiuni istorice. In celelalte relaţiuni 
ale Statului nostru este foarte caracteristic, cât de mare este a- 
versiunea de autonomii, care aversiune nici acum nu se poate 
tăgădui, nici pe terenul afacerilor bisericești. 

Cu acestea însă, viața de Stat sporește doar neliniştea sa 
proprie, cu totul nemotivat. Căci nu poate fi idealul cultelor 
ca să se folosească de autonomia strămoșească în dauna şi pen- 
tru gonirea credincioşilor, cari fac parte din ele. Așa dar, dacă 
bisericile însăși caută desvoitările cele mai bune de trai şi le 
ţine în armonie cu viața religioasă, e de prisos pentru Stat să-şi 
organizeze ocaziuni de intervenire. Cu intervenirile sale, exe- 
cută o ingerință în atari probleme pe cari nici nu le poate înțe- 
lege, şi, aşa chiar în caz de bunăvoință pricinueşte numai pa- 
gube. 

Unelor biserici minoritare s'a luat reprezentarea parla- 
mentară, pe care au avut-o. Şi faptul acesta se ține de punctul 
de vedere menționat. Mai lipsește o dispozițiune din actualul 
proiect de lege, care ca „lex specialis“ să readucă reprezenta- 
rea parlamentară a bisericilor. Lipsa aceasta, în acelaș timp, 
însemnează și lipsa principiului de egalitate a cultelor, căci față 
cu bisericile de drept micșorat, alte biserici au primit drept 
pentru o reprezentare parlamentară mai mare. Şi această inega- 
litate a drepturilor cultelor este protivnică trâtatului minoritar. 

D. Al. Lapedatu, ministrul cultelor şi artelor : D-le Paal, 
îmi daţi voie să vă întrerup. Nu putem, printr'o lege obișuuită 
să modificăm dispoziții constituționale. Constituțiunea normea- 
ză reprezentarea cultelor în Parlament și, oricât am voi noi să 
facem altceva decât este, astfel normat, nu putem să o facem 
printr'o lege ordinară. Prin urmare, dacă d-voastre voiți să fa- 
ceți în această privință un proces, faceţi-l Constituţiunii, iar nu 
legii acesteia. 

D. Arpad Paal : Situaţia aceasta infățișează biserici res- 
pective ca formațiuni mai puţin prețioase din punct de vedere al 
Statului și cari se tolerează numai din sentimente de silă Dar 
aceasta face un efect păgubitor în sufletul poporului. 

Dacă Statul nu prețuește în mod îndestulător religia unuia 
sau altuia, stârneşte amărăciune în poporul respectiv şi face ca 

să creadă că Statul nu este cu pricepere şi bunăvoință față de 
credința sa. Tocmai de aceea cererea egalității cultelor nu este 
cererea unui drept aparent, nici chestie de vanitate, ci punerea 
în bună înţelegere a sufletelor popoarelor de diferite culte. Nu 
biserica, ci Statul are în prima linie nevoie de aceasta. 

Inţeleg voința mare exprimată în actualul proiect de 'ege, 


care din inegalitatea cultelor și din neîncrederea față de cultele 
cu desvoltare istorică, formează elemente alcătuitoare, numai de 
aceea ca să servească unificarea națională. Deci apreciază cul- 
tele minoritare din punct de vedere național român și făcând a- 
precierea aceasta e îngrijorat și pentru greco-catolici faţă de 
catolicismul internaţional și influența papală. Din aceasta pro- 
vine intenţia proiectului de lege de a constrânge toate cultele 
din întregul Stat la inclusivitate națională, vrând prin această 
restrângere să ţină laolaltă forța morală a religiunilor pentru 
folosul Statului. Așa dar este o concepțiune patriotică în pro.ec- 
tul de lege, pe care o recunosc și o relevez eu însumi. 


Totuși oricât de frumoasă şi corectă este iubirea de pa- 
trie, tot atât de mare este răul, dacă această iubire de patrie 
se îndreaptă spre o direcție greșită, căci nu foloseşte patriei, ci 
îi face eventual pagube. In relaţiile cu religia, trebuie să avem 
grije ca să nu expunem simţirea religioasă exproprierii de Stat, 
căci prin aceasta dirijăm sentimentele adevărate spre ipocrizie. 
Ideia fundamentală fiecărei religii este să lege impreună oa- 
menii în conexiuni mai mari, decât comunitățile omenești, prin 
urmare și Statul. Greșește deci împotriva esenței cultelor acela, 
care vrea să micșoreze conexiuni mai mari și le siiește în siujba 
Statului. 


Din contra, simțirea sinceră, conformă esenței cultelor, 
cultivând conexiunile mai mari, îmbrățișează și conexiunile mai 
mici. Prin urmare, sentimentul religios cel sincer îmbrățișează 
şi patriile şi Statele și nu poate fi niciodată nepatriotic şi în con- 
tra Statului ; căci nu poate ajunge în :onflict cu iubirea uni- 
versului, care este esența sentimentului religios. Patriile pri- 
mesc mai multe forțe morale prin libertatea veritabilă a reli- 
giilor de sentimentele religioase, căci aceste sentimente cinstesc 
fiecare patrie și vor să înalțe orice grup omenesc. Dacă dorim însă 
să strângem într'un singur cadru național, sentimentul religios, 
atunci va fi foarte problematic dacă va nai rămâne cu sentiment 
religios veritabil și nu se va schimba într'o pornire dușmănoasă, 
față de alte naţiuni, devenind în fine şi un factor dezorganizator 
al omenirii. 

A fost un mare instinct de omenire, care a icut din prin- 
cipiul libertăţii cultelor un postulat mondial. Acest instiact 
simte, că oamenii nu pot aspira la izolări, ci trebuie să-și găsească 

legăturile în înălțimea sufletească. In înțelesul principiului li- 
bertăţii cultelor este cuprins, că e necesar să fie lăsate întinde- 
rile lor neatinse şi în direcție internațională. Aceste întinderi 
internaționale, nu numai că nu strică, ci din contră, generosi- 
tatea Statului respectiv se face cunoscut şi va fi cinstit în toată 
întinderea internațională a cultelor. Așa și iubirea de patrie, 
prin libertate își primește în mod mai eficace, realizarea. 

Proiectul de lege a avut totuși un folos. A dat prilej pen- 
tru defilarea festivală a diferitelor concepţiuni in fața opiniei 
publice a țării. Dispozițiunile religioase, înălțătoare şi nobile, 
au fost prezentate unele altora şi au devenit cunoscute şi celor 
necunoscători și celor cinici şi cred că au zguduit și pe cri in- 
diferenți. Au arătat că diferitele religii, în țara aceasta, au tra- 
diții nobile, cari însemnează mari forțe morale pentru popoarele 
țării, atari forțe morale, cari prin regulamente nvizibile şi e- 
terne organizează altruismul masselor împotriva egoismului 
masselor. Defilarea aceasta a fost frumoasă și bună spre a pune 
capăt multor ştiri eronate, așa că, întrun mod considerauil a 
făcut să înceteze și neîncrederea, provenită mai ales, din necu- 
noaștere. Cel puțin ne putem aștepta, odată cu defiiarea aceasta 
prezentatoare a religiilor noastre, la micşorarea  neîncrederii 
mutuale. 

Actualul proiect de lege este încă o alcătuire născută din 
neîncrederea aceasta. 

Declar că tocmai din cauza aceasta și cu speranța într'un 
viitor mai bun și a unei aranjări mai bune, nu sunt în stare să 
accept proiectul de lege. 

CUVÂNTAREA D-LUI T. MOȘOI 


D-lor deputați, în discuţia care a avut loc până. acum în: 
jurul acestui proiect de lege, atât în Senat cât şi în afară, oa- 
meni competenți şi îndrituiți, sau teologi şi canoniști improvi- 
zaţi, au insistat aproape în unanim consens asupra lichidării 
unui dureros proces istoric și numai puţin și incidental s'a vor- 
bit despre importanța sau despre oportunitatea proiectului de 
lege, despre tot ce el rezolvă definitiv sau lasă nerezolvat, fi- 
indcă în această aprigă polemică interesantă, prin imensul ma- 
terial adunat şi semnificativ, prin patima pusă şi de acei cari 
se apărau, s'a uitat un elementar adevăr juridic : legea dispune 
numai pentru viitor. 

S'a pomenit atât despre Atanasie cei hirotonisit la Bu- 
curești și legat cu aspre legăminte, cu aceeași împătimită por- 
nire cu care s'ar vorbi despre un contemporan care este gata să 
trădeze. 

Dar fapta lui Atanasie aparține istoriei, înaintea căreia 
el poartă întreaga responsabilitate și nici măcar o părticică din 
această responsabilitate nu poate împovăra pe contemporani, 
căci, dacă consecinţele faptului împlinit pot fi uneori schimbate 
de urmași, faptul însuși nu poate fi schimbat niciodată. 

S'a exagerat, fără îndoială, de către acei cari o apărau, 
rolul Bisericii greco-catolice, punându-se să coincidă începutu- 
rile trezirii conştiinţei noastre naționale cu întoarcerea dela 
Roma a celor dintâi învățăcei blăjeni. 

Dar cu o sută de ani înainte, Miron Costin scria: „Bi- 
ruit-au gândul să mă apuc de această osteneală, să scot lumii Ja 
vedere felul Neamului, din ce isvor și seminție se trag locuitorii 
țării noastre a Moldovei și așa și ai țării Muntenești şi a Ro- 
mânilor din țările Ungurești, că tot un Neam sunt și odată Jes- 
călecaţi“. 

lar mitropolitul Simeon Ştefan, care nu se bucurase de: 
binefacerile unirii, afirma și mai înainte încă necesitatea uni- 
tății graiului nostru. 

Cât rău, sau cât bine a adus Neamului nostru unirea cu' 
Roma, nu se poate judeca decât ținându-se seamă de intențiu- 
nea acelora cari au determinat această unire. 

Credincioșii Bisericii romano-catolice, din cuprinsul țări! 
noastre, sunt în totalitate străini. Pentru ei ordinul Vaticanu- 
lui va fi de două ori bine venit. Concosdatul le acordă și le ga- 
rantează comunicarea liberă și directă cu Sfântul Scaun în 
chestiuni spirituale. Dar am văzut ce însemneazâ pentru Bise- 
rica apostolică, chestiunile spirituale. Şi mă întreb ce valoare 
poate avea un jurământ, făcut cu „reservatio mentalis“, de că- 
tre un episcop, fie el şi cetățean român, față de un ordin ez- 
pres al Suveranului Pontifice ? Să nădăjduim, că prelaţii greco- 
catolici vor şti să aleagă între poruncile Romei şi poruncile 
Neamului, şi nu vor mai rămânea iarăș, în pragul Cateczalei 
unei noui Încoronări. Dar nădejdile pot fi înșelate. 

D-lor deputaţi, între mesianismul rusesc cu scopuri tul- 
buri, şi între formidabila putere a catolicismului, luptând cu 
sectele cari se vor întări din ce în ce, ortodoxismul trebuie 
să-și îndeplinească menirea lui, care este să desființeze gravele 
antinomii contemporane, să dea un țel sufletelor noastre desac- 
sate. Eroismul creștin va trebui să devină într'o zi unica solu- 
ție a problemelor vieței. Își va îndeplini Biserica ortodo-ă a- 
ceastă menire ? 

Dar doctrina noastră nu trebuie creată, căutând inspira- 
ţie în reforma creatoare de anarhie dogmatică și morală și ge- 
neratoare de secte. Nu trebuie să ne adăpăm cu „otrava sufle- 
tească“, cum numea Varlam, calvinismul. Ci să iegăm firul tra- 
diției noastre întrerupte, să purcedem dela „Mărturisirea“ lui 
Petru Movilă şi dela splendida înflorire spirituală a secolului 
al 17-lea. Numai astfel biserica noastră luptătoare va birui și 
țările româneşti vor ctitori iarăși întregul Orient creștin ca pe 
vremea milostivilor Voevozi Matei Basarab şi a neînduplecatu- 
lui său vrăjmaș, în rău şi în bine, Vasile Lupu. (Aplauze repe-- 
tate). 

Este o dispoziţie, în actualul proiect, care este în contra- 
zicere cu libertatea credinței și conștiinței și cu care nu putem 
fi mulţumiţi. Aliniatul 4, art. 46 din lege prevede că dacă pă- 
rinții nu sunt de aceeași religiune, tatăl are dreptul de a de- 
termina pentru fiecare copil în parte, căreia din cele două 
religiuni ale părinţilor săi aparține. 

D. I. Matei, raportor : Legea nu exclude deloc înțelege- 
rea pe care o dorești d-ta, între bărbat şi soție, cu privire la 
stabilirea religiunii copiilor. Este prosupus din capul locului 
că există o armonie între soţi, căci altfel sfar duce unul în 
dreapta și altul în stânga. 

D. Franz Krauter : Armonia se poate stabili numai pe 
baza voinţei soției. (Ilaritate). 

D. I. Matei: Şi atunci dacă s'a stabilit acest lucru, 
și sa revenit la Senat, în urma observațiunilor unor juriști e- 
minenți, cum este d. Orleanu, fostul nostru preşedinte, cae a 
arătat că sfar schimba total sistemul codului civil, în ce pri- 
vește drepturile şi construirea familiei, a trebuit să se revină 
asupra acestei chestiuni. 

Este o mare deosebire, între ceeace ceri dumneata și ace- 
ste convenții, anterioare căsătoriei, cari sunt reversalii și prin 
care se făcea proselitism fățiș, mai ales din partea unei biserici, 
foarte militante, pe care o cunoaștem. Ca să nu se mai facă ace- 
ste presiuni, din partea soției asupra soțului, în ce privește reli- 
giunea copiilor, s'a prevăzut această dispozițiune. 

D. Fritz Connert : Cu toate că trebuie să recunoaștem 
că d. ministru al cultelor, cu ocazia desbaterii acestui pro- 
iect în comisiunea Senatului, a admis multe înbunătățiri bise- 
ricești, totuși, susţinem că acest proiect de lege nu ocroteste 
în deajuns cultele reprezentate de noi și deci nu putem primi 
acest proiect, fără rezerve în ce privește unele părți esenţiale. 

CUVÂNTAREA D-LUI EMIL FOLEA 








D-le preşedinte, d-lor deputaţi, sunt reprezentant ai ju- 
dețului Târnava-Mică unde este sediul Mitropoiiei greco-ca- 
tolice a Blajului şi sunt fiu de preot unit, cu toate acestea când 
vin la. această tribună, vin ca un laic imparțial şi gândesc așa 
cum trebuie să gândească orice membru al Corpurilor legiui- 
toare și cum se gândeau strămoșii noştri că „salus reipublicae 
suprema lex“, şi vreau să mă desbrac de toate influențele, fie 
confesionale, fie clericale şi să stabilesc aci câteva adevăruri, 
fie din trecut, fie din prezent, în jurul discuțiunii acestui 
proiect de lege. 

D-lor, fapt este că religia unită greco-catolică s'a răscut 
la 1700 şi ca un act politic de mare importanță, ¿cum spun unii 
făcut chiar de Habsburgi cu scopul să strice neamului româ- 
nesc. Dar, d-lor, nu sa întâmplat nicicând şi sperăm că nu se 
va întâmpla nici în viitor, ca actele şi faptele poporului româ- 
nesc să ducă la rezultatele pe cari le doresc dușmanii, 

Durere că, de când suntem uniți în România-Mare, cred 
unii că de solidaritatea romană nu mai cste nevoie. Nu ne putem 
permite luxul ca, pe lângă anumite tendințe de desmermbrări 
provinciale, prin regionalismul cel mai pronunțat față de Ve- 
chiul Regat — după cum știm cu toții — să se mai facă des- 
membrări şi pe chestiile confesionale. 

D-lor, de ce nu putem să avem nimic contra legii? Pen- 
tru că legea nu ne ia, nu ne confiscă nici o avere, pentru că le- 
gea nu ne strică organizațiunea, pentrucă legea nu ne oprește 
absolut nimic din manifestațiunile spirituale şi morale cari 
ni le poruncește Biserica noastră. Prin urmare, în stadiul în 
care este astăzi chestiunea, putem, cu inima liniștită, ca să o 
primim. Eu aş ruga pe episcopii noștri, cari eu ştiu că nu ei au 
făcut agitațiuni şi neliniştirea spiritelor, că acum, în preajma 
Sfintelor Sărbători, ei fiind îndestulaţi cu legea, să dea o cir- 
culară să știe și poporul, că legea care s'a votat nu este o lege 
care este scrisă, cum spune „Unirea“, cu cârligul, să tragă carne 
din trupul nostru. 

Era o chestiune, care irita lumea, era o chestiune mate- 
rială. Se vorbea mult de averi. Şi de unul și de altul se zicea că 
Biserica catolică ar fi așa şi așa de bogată. 

In ce privește averile preoţilor, apoi, d-lor, preoțimea din 
Ardeal a fost clasa intelectuală care a crescut, zeci și sute de ani, 
elementele conducătoare ale țării și ale Neamului românesc de 
acolo și averile, pe care le-au căpătat și acum prin reforma agra- 
ră, nu sunt altceva decât baza de existenţă a celor mai solide fa- 
milii, cari sunt şi astăzi în Ardeal o siguranță pentru creșterea 
în viitor. (Aplause pe băncile majorităţii). 

Acei cari lipsesc de aci şi cari fac parte din par'idul 
național, din Ardeal, sunt preoți ai Bisericii mele, preoți eru- 
diți, oratori mari, pe cari i-ați auzit aci întotdeauna : părintele 
Coltor și părintele Man și îmi pare rău că, dacă o lege primej- 
dioasă pentru Biserica noastră se discută, dumnealor nu sunt 
aci, ci s'au dus mai bine să bată ciocanul și secera cu Cristescu 
și cu Moscovici. (Aplause pe băncile majorității). Aceasta este 
dureros, pentrucă dumnealor se arată aci ca reprezentanți ai 
Bisericii, dar eu văd că dânșii nu reprezintă Biserica, ci sunt re- 
prezentanți ai demagogiei partidului din care fac parte. (A- 
plause pe băncle majorităţii). 

Declar că primesc legea în întregime. (Aplause pe bănci- 
le majorității). 

CUVÂNTAREA D-LUI C. DANESCU 


D-lor, nemulțumirea care a produs-o discuțiunea acestei 
legi, este, în parte, și întemeiată, dar este și neîntemeiată. De o 
parte, unii au fost nemulțumiți, pentrucă nu sa dat destulă 
atențiune și că nu s'ar păstra destul de sus prestigiul credinței 
strămoșești ; de altă parte, au fost nemulțumiri, că, din contră, 
s'a dat prea multă atențiune credinței ortodoxe şi că sar sub- 
ordona celelalte culte. 

D-lor, am zis că nemulțumirile sunt și întemeiate şi ne- 
întemeiate ; întemeiate din partea unora, pentrucă trebuie să re- 
cunoaștem, credința strămoșească, credința ortodoxă, a fost un 
stâlp puternic, pentru neamul nostru, în toate timpurile și a 
luat parte la toate zilele grele prin cari el a trecut. Credinţa 
ortodoxă a fost, pentru Statul nostru pentru Neamul nostru, 
așa cum este sufletul în trup. Intre credința strămoșească, care 
nu este alta decât credința ortodoxă şi între Stat, a existat o 
strânsă legătură, o intimitate strânsă, așa cum recunoaște și d. 
ministru al cultelor, în discursul său. 


Intr'adevăr, d-lor, dacă privim în trecutul istoric, vedem 
că reprezentanții Bisericii în totdeauna, în vieața politică, au 
ocupat al doilea loc după Domnitor. In solii, Mitropolitul! ţării 
ocupa locul cel dintâi și semna în numele Domnitorului. Exem- 
ple avem : mitropolitul Teoctist, în numele lui Ștefan-cei-Ma- 
re ; mitropolitul Eftimie, în numele lui Mihai Viteazul și mi- 
tropolitul Teofil, în numele lui Mircea-cel-Bătrân. Tot aşa, 
când lipsea Domnitorul, Mitropolitul ţinea loc de Domnitor. Un 
exemplu proaspăt avem chiar astăzi, fiindcă Sanctitatea sa Pa- 
triarhul face parte din Regenţă și, prin urmare, ţine loc de Dom 
nitor. (Aplause pe băncile majorităţii). 

Un exemplu tot proaspăt s'a petrecut acum 100 de ani. 
Când Rușii au ocupat Principatele, atunci Domnitorul a fugit. 
iar în locul lui a lăsat, să-i ţie locul, pe mitropolitul Grigore. 
Mitropolitul Grigore a ținut atât de mult la credințele lui na- 
tionale și la poporul lui, încât Rușii Pau exilat în Basarabia. de 

unde nu s'a înapoiat, decât după patru ani, istovit și îmbolnăvit, 
dar n'a cedat nici un pic din credințele lui naționale. 

Este adevărat că unirea dela 1700 s'a făcu, așa cum a 
spus d. profesor Iorga, în urma unei fatalități de ordin politic, 
căci s'a făcut unirea cu împăratul, fiindcă trebuia să se acorde 
oarecari drepturi şi fraţilor noştri, cari atunci îi erau supuși. 
Dar aceasta cu atât mai mult ne îndreptățește pe noi să ținem 
la religia și credința strămoșească, cu cât fraţii noștri, au fost 
siliți să treacă la o altă credință, din motive de ordin politic, 
dar nu din motive de ordin sufletesc. Trecerea lor s'a făcut sub 
mitropolitul Athanasie Anghel, în urma unor promisiuni, pro- 
misiuni pe cari Biserica papală nu le-a ţinut, aşa că unul dintre 
cei mai buni episcopi uniţi, Inochentie Klain, a trebuie să fie 
exilat, trimis la Roma, unde a și murit, fiindcă pretindea drep- 
turile şi promisiunile ce s'au făcut cu ocaziunea trecerii la reli- 
gia catolică. 

Dar, d-lor, noi respectăm principiul de libertate a credin- 
tei şi conștiinței aşa cum s'a stabilit în Constituţie. Cerem însă, 
că dacă trecutul credinței noastre este acela pe care îl arătai în 
scurte cuvinte, să putem spune cu sufletul deschis și în mod 
hotărît, că credința noastră strămoșşească este credința domi- 
nantă așa cum se spune în Constituție, şi sa nu ne ferim de a 
spune că Statul nostru este un stat naţional-ortodox. Pe mine 
m'a surprins cuvântul spus nu în lege, dar în discuțiunea ce s'a 
făcut, de Stat laic. Permiteți-mi să spun că pentru mine Stat 
laic însemnează ceva cam fără Dumnezeu, şi eu nu pricep dece 
până la răsboi, adică până la 1918 Statul nostru era Stat na- 
țional-ortodox, iar după 1918 nu ar mai putea să fie Stat na- 
ţional-ortodox. Oare prin faptul că s'a mărit Neamul nostru, re- 
ligia noastră strămoșească a pierdut ceva din prestigiul şi su- 
perioritatea ei ? Se poate cineva plânge de netoleranța, de su- 
fletul bun, de îngăduința Bisericii noastre strămoşeşti ? Mai 
tolerantă, mai îngăduitoare decât Biserica noastră nu poate să 
fie altă religie. 

D-lor deputați, cu aceste cuvinte îmi permit să închei, cu 
nădejdea că spiritul de împăciuire, care reese din puterea cre- 
dinței strămoșești, va putea să influențeze asupra tuturor buni- 
lor români, și în special, asupra reprezentanților religiuntlor 
din țara noastră, și mai ales, asupra fraţilor noștii, cari, prin 
o fatalitate, s'au despărțit de noi, şi că, mai curând sau mai târ- 
ziu, tot Neamul românesc va avea un singur suflet, după cum 
este un singur Dumnezeu și vom avea pe terenul credinţei o 
singură turmă și un singur păstor. (Aplause pe băncile ma- 
jorităţii). 

CUVÂNTAREA D-LUI GAVRIL TRIPON 


D-lor, mă voi ocupa numai de punctele mai marcante din 
proiect : de raportul între Stat și biserică. Apoi, de raportul 
cultelor între ele. In fine, de secte, ivite în toate țările euro- 
pene și americane, ivite și în țara noastră, ca un semn răt al 
vremilor. Biserica și Statul se întreabă, care e raportul natural 
între ele. Biserica află indicația în testamentul vechi şi nou : 
Cei doi cheruvimi pe acoperământul împăcării. Cei doi stâlpi 
la pridvorul casei împărăteşti. Cei doi mari luminători. Cele 
două săbii de apărare. E un raport de egalitate coordonată. 
Statul pentru destinele pământene ale unu: popor. Biserica pen- 
tru destinele eterne ale omului. Statul şi Biserica sunt crescăto- 
rii, conducătorii, ajutătorii şi mângâitorii omului și poporului 
dela leagăn până la mormânt, Biserica chiar și dincolo de mor- 
mânt. E raport familiar. Statul e tată, Biserica e mamă. 

E fericit poporul care le are pe amândouă ocroti. are, 
împrietenite ele între ele. E nefericit poporul, care nu are Sta- 
tul său, ori a cărui Biserică e prigonită, ori abătută dela desti- 
nul său. 

Ne plecăm capul cu venerațiune înaintea Episcopilor 20- 
tri din ambele Biserici naționale, pentru felul prea frumos 
cum au discutat această chestiune. 

Ideia unirii Bisericilor e bună și naturală dar pregăti- 
rea trebuie să se facă de sus în jos, dela Episcopatul ortodox si 
unit, dela prietenia, frățietatea și apostolatul lor veritabil cre- 
Știnesc. 

D-lor, eu vă declar de aci că sunt aderentul unirii în cre- 
dință a Bisericilor. Cine a adâncit problema religioasă nu poate 
altcum. Va veni timpul ca neamul românesc, ba chiar crestină- 
tatea întreagă, chiar și alte popoare să-și dea mâna să se unea- 
scă în credință religioasă. Va fi atunci un mare triumf al reli- 
giunii sunt steagul aceluiași Dumnezeu creator şi păzitor al tu- 
turor. Va urma o sublimă luptă și muncă apostolică în contra 
ateismului, imoralității și păcatelor distrugătoare de om şi de 

societate. Vom ști cu toții odată că, pământul nu e planetă izo- 
lată de restul Universului. Nici vieața omului şi a popoarelor 
nu e scoasă și nu e ruptă dela legile a tot stăpânitoare în Uni- 
vers şi pe pământ. Vom ști că avem Patrie sublimă pe pământ, 
multimilenară, dar totuși trecătoare. Şi avem totodată şi o Pa- 
trie eternă fără de hotare și avem purtător de grije şi judecă- 
tor pe un singur Dumnezeu. Apostolii și profeţii în 
toate timpurile au fost miniștrii marelui Dumnezeu în 
sânul popoarelor călătoare către D-zeu. Patria pământeană şi 
puterile ei colaborează la înălțarea, mângâierea şi luminarea 
sufletelor cu puterile nevăzute, dar prezente ale Patriei eterne. 
Cu lumina de sus, cu căldura, eterul și umezeala de sus, vin și 
darurile părintelui etern, care ne așteaptă cu bolta cerească des: 
chisă. Pentru aceea Statul şi Biserica sunt instituții divine, 
creaţii divine, trebuie să se sprijinească împrumutat și să ajute 
îndeplinirea destinelor mari, cerești şi pământene în sânul po- 
poarelor. Până vom ajunge la acest ideal de vieaţa și ocrotire 
împrumutată și apostolat adevărat, vieaa omului și a popcare- 
lor rămâne în suferință, în dureri, în neînțelegeri, în lupte des- 
perate, în lacrămi necurmate, în adevărat iad pe pământ. Nu vor 
rămânea cruțați nici posesorii palatelor, nici cei din coliba dela 
țară, nici cei din cortul bătut de vânt. 

Noi Ardelenii, popor robit și politicește și legat de glie, 
am ținut mult la vieața religioasă. Am cultivat-o chiar și în 
lupta noastră politică. Noi credeam că poporul român nu è năs- 
cut din întâmplare. Că e creaţie divină. E sfâșiat și împărțit 
în multe țări, dar cine l-a creat, îl va uni odată. Noi intelec- 
tualii suntem răspunzători înaintea lui Dumnezeu : să-l ajutăm 
ca să reziste până la plinirea vremii. Așa au făcut cele două 
Biserici. Au fost bune surori, ambele ocrotitoare, ambele mari 


rugătoare de Dumnezeu. În legile Ardealului, aduse de unio- 
trium-nationum, se dă un mare certificat bisericesc: Preoții 
valachi să nu ne afurisească. Li se recunoștea puterea rugăciu- 
nii și a blestemului. Conlucrarea Bisericilor a mers departe: 
Preoții ambelor Biserici funcționau împreună la ocazii mai în- 
semnate. 

Trebuie să clarificăm la acest loc, un mare fapt istoric : 
Unirea Bisericii din Ardeal cu Roma, la 1/00. A fost oare o ma- 
re greșală ? Sau a fost un bine tot așa de mare? Căci s'a făcut 
recriminări din acest motiv și cu inimă frățească s'a promis 
iertare. Oare este lipsă de iertare ? Trebuie să judecăm vieața 
poporului nostru din acel timp. Poporul român, iobagi fără nici 
o libertate. Nici oamenii înstăriți, nici chiar preotul nu avea 
drept a-și trimite copiii la școală. Nu aveau drept să intre în 
servicii publice. Bătrânii și copiii erau scoși în propria lor țară, 

din Constituţie. Au rămas numai cu sufletul amărât. Ti chinuia 
de o parte, propaganda protestantă, foarte intolerantă. 

De altă parte, se apropiau sârbii din Banat, până la Li- 
pova, ca să se înstăpânească pe Biserica roinânească. 

Țările Dunărene române erau slăbite. Vodă Brâncoveaiul 
era decapitat cu familia lui în Constantinopol. Patriarchul de 
acolo nu-l putea ajuta. 

Atunci a venit ca un fulger din cer strigătul Habsburgi- 
lor din Viena şi apelul pontificelui dela Roma eternă, către 
poporul român de a se uni bisericeşte cu Roma, cu religia ım- 
păratului slăbit de protestanți şi în Ungaria şi în Ardeal. 


Ne promiteau biserici și şcoli, libertate de a cerceta școa- 
la, de a intra în servicii publice, în vieaţa pubiică, de a des- 
robi poporul român prigonit de soarte. Nu se putea ca Biserica 
română ocrotitoarea poporului să nu prindă ocazia de a-si 


schimba soarta amară. Împăratul din Viena și pontificele din 
Roma erau garanții, cari nu se puteau ignora. bBisericeşte do- 
ream un cap puternic să ne desrobească. Aşa sa făcut unirea 
cu Roma. Plângeau cei care se duceau la necunoscut, dar plân- 
geau şi aceia cari au rămas ortodocşi, cu soarta veche. Pentru 
dragostea de Neam, plângeau şi unii și ceilalți. Marele Dum- 
nezeu i-au văzut şi i-au mângâiat pe toți după 200 de ani de po- 
vățuire frățească a poporului român. 

Actul unirii dela 1700 a fost făcut foarte ințelepțeşte. E- 
piscopul Anghel Atanasie și protopopii lui și preoții de a- 
tunci au menținut ritul răsăritean, liturgia românească, tainele, 
întreg ritualul, cultul sfinților şi al morților, căsătoria preoți- 
lor, adică a menținut unitatea cu Biserica ortodoxă. S'au 
unit în patru puncte dogmatice, cari nu au turburat deloc uni- 


tatea bisericească și anume, a primit de Cap bisericesc, pe pon- 
tificele roman, care a mai fost înainte de ruptura mare, biseri- 
cească între Constantinopol şi Roma. A primit dogma privi- 
toare la duhul sfânt, care e o chestie de interpretare, apoi aceea 
privitoare la purgator, tot chestie de interpretare. Instituția 
Apostolatului şi a tradiţiunii sfinte e aceeași. Vedeţi dar, d-lor, 
ce precauţi şi ce înţelepţi au fost întemeietorii unirii. La înce- 
put, ambele Bserici au dus vieață de martir. Habsburgii nu s'au 
arătat nici prea buni cu uniții, nici prea puternici față de dietele 
şi guvernele din Ardeal. Episcopul unit Inocențiu Micu Clain a 
"fost invitat înaintea dietei Ardelene şi întrebat dacă Biserica 
lui sa unit cu Roma pentru bunuri materiale sau pentru bu- 
nuri sufleteşti ? Era sărmanul Episcop între Scilla şi Carib- 
dis. A răspuns că bunurile materiale sunt indispensabile Bise- 
ricii unite, căci altcum nu poate face nici un progres şi îi tre- 
buie libertate școlară şi bisericească și politică, căci altcum nu 

avea nici un interes a se rupe de Biserica soră. Rezultatul a 
fost prigonirea lui fără milă. Episcopul s'a refugiat la Viena, de 
acolo la Roma, unde a trăit 20 ani de exil şi s'a îngropat acolo. 
Inocențiu Micu Clein e primul mare martir al Bisericii unite, 
și e venerat ca martir național. Inceputui Bisericii unite cu 
Roma a mers greu. Dar am avut un mare avantaj. Se trime- 
teau elevii cei mai de frunte să învețe teologia la Roma. Se 
duceau cu haine sărace, timizi și lăcrămând. Stăteau în Roma, 


mai mulți ani. Auzeau și învățau limba latină şi italiană care 
semăna cu limba de acasă. Vedeau mormintele marilor Apostoli 
Petru şi Paul și monumentele creştine din prima eră. Vedeau 
monumentele istorice ale dominaţiunii Romei străbune, vedeau 
columna lui Traian Impăratul cuceritor al Daciei şi vedeau fi- 
gurile poporului din Ardeal pe acea columnă gravate. Aşa se 
trezea în ei convingerea că poporul român din Dacia Traiană 
e rudă de aproape cu popoarele latine. Acest lucru trebui: stu- 
diat, dovedit în fața lumii şi trebuiau cerute drepturi pentru a- 


ceastă creangă latină din răsăritul European aflată atunci în robie 
politică. Au studiat şi telogie și istorie. Veneau acasă ca băr- 
baţi crescuți, cu fruntea luminoasă. Pe fața lor se vedea, ca şi 
pe fața lui Moise, că au avut întâlnire cu Dumnezeu. Ce ei gră 
iau şi scriau, credea tot Ardealul şi tot neamul românesc, căvuia 
i-au adus dela Roma, nu numai credința în Dumnezeu, ci şi 
conștiința latinităţii sale, a dreptului la vieață. 

Teologii dela Roma revin acasă ca apostoli și profeți, ca. 
luceferi noui pe orizontul întunecat al Neamului. Gheorghe 
Şincai scrie cronica lui de valoare neperitoare. Petru Ifiaior 
scrie Istoria Daciei și ne apără latinitatea față de Rosler isto- 
riogratul ostil nouă. Urmează o serie neîntreruptă de Episcopi 
mari, Canonici şi mari profesori şi mari preoți. cari fac toți 
acea operă. Rămân nume neperitoare : Samoilă Micu Clain, Sa- 
moilă Vulcan, Alexandru Sterca-Suluți, Dr. Joan Vancea, Mi- 
hail Pavel, Dr. Augustin Bunea, Dr. Grama, Dr. Vasile Hossu, 
Timotei Cipariu şi până la Episcopii titulari ai provinciei mi- 
tropolitane unite de azi în frunte cu Mitropolitul Vasile Suciu 
din Blaj. 

Ortodoxia ardeleană ne-a păstrat solidaritatea bisericea- 
scă cu Patria mamă. Biserica unită ne-a adus un profit nou: 
Conştiința latinității noastre şi solidaritatea de sânge, cu ţăr'le 
latine. Ne-a arătat totodată drumul către Apus şi către Roma 
în vieața noastră publică viitoare. Dar Biajul, mica noastră. 
Romă a mai adus o mare contribuţie biseculară Neamului : şco- 
lile Blajului, şi creşterea religioasă morală şi națională mĉn- 
tuitoare de Neam. Preoții săraci ai Blajului, profesorii, canoni- 
cii şi vlădicii s'au făcut pe rând mecenații Neamului. In casa 

fiecăruia se adăposteau doi până în cinci bâieți de școală, copii 
de iobagi veniți din toate părțile românismului, numai cu hai- 
na săracă pe ei şi cu sufletul în oase. Din aceștia s'au crescut 
în decurs de 200 de ani, conducătorii, preoții şi învățătorii po- 
porului român din Aredal. Ei au colaborat cu Bărnuţiu şi cu 
Cipariu şi cu Iancu „Regele Moților“ și cu Prefecţii lui, în 
1848, la proclamarea libertăţii politice în Ardeal, în 15 Maiu, la 
adunarea memorabilă, prezidată de cei doi Mitropoliți ai Bise- 
ricilor române ortodoxă şi unită. Blajul cultural a devenit si 
politic de primul rang. După Blaj, s'au ridicat scoli în mai 
multe centre din Ardeal: Beiușul, Brașovul, Caransebeş, Nă- 
săud, Gherla, Lugoj, et. S'au întemeiat „Astra“ în Sibiu, Socie- 
tatea Fondul de teatru, în Oradea. Iar în zilele noastre, Incti- 
tutul Recunoștinței din Blaj şi mai multe institute similare, în 
centre deosebite. La adunarea din Alba-lulia, 1918, archiereni și 
clerul celor două Biserici și poporul crescut de ele au proclamat 
şi sigilat şi binecuvântat unirea Transilvaniei cu Patria mamă. 
Au merite neperitoare cele două Biserici române Ardelene: 
Cea ortodoxă şi cea unită. Să nu se pizmuiască. Să ru se duşmă- 
nească între sine. Marele Dumnezeu știe care merit şi care jert- 
fă e mai mare. Statornicia în legătura ortodoxă, ori gestul şi 
sufletul îndreptat către lumea latină a inicei Biserici unite cu 
Roma. Avem lipsă de amândouă. Viitorul şi interesele Nea- 
mului ne vor indica încotro să aflăm și unirea bisericească. O 
Biserică izolată autocefală poate fi frumoasă, dar în timpuri 
nenorocite rămâne neajutorată. Pilda e Rusia, și Biserica ei 
îngenuchiată, decapitată şi neajutată de nimeni. In școlile Bla- 
jului s'au împărțit pânea săracilor 209 de ani, cupiilor nimă- 
nui, şi s'au împărțit burse mici și mărișoare, nenumărate, înte- 
meiate de Vlădici și canonici și umili călugări. Cimitirele Bla- 
jului sunt sfinte şi rămân sfinte. Fiecare piatră de mormânt ne 
arată un mecenat mare sau mic, scump Neamului și scump ele- 
vilor săraci. Pânea săracilor era ca făina văduvei din bi'lie. 
Era puțină, dar nu se mai isprăvea. Blajul e sinonim cu al- 
truismul suprem. Să-l cinstim precum se cuvine, căci a ridicat 
din robi. de glie, un popor brav, compact, care şi-a zdrobit lan- 
țurile ridicându-și fruntea cu demnitate între popoare și cu gra- 
titudine către Dumnezeu. (Aplause). 

Dragi Episcopi luați cârja, ne înălțați la Dumnezeu, şi ne 
aduceți la altare, la moralitate. Ne aduceți îngerii cerului pe pă- 
mântul românesc. Vom îi fericiți atuncia. 


Nu lupta confesională satisface pe Dumnezeu, ci apostolatul 
intens, creștin acasă, dragostea și soiidaritatea cu poporul 
nostru. (Aplause). 


ena 

DISCURSUL 
D-LUI PROF. DR. ST. BOGDAN 


D-le preşedinte, d-lor deputaţi, deși cred că discuțiunea 
acestui proiect de lege a durat prea mult, vă rog să-mi dați 
voe, fiindcă mă simț dator către conștiința mea, să spun și eu 
câteva cuvinte, mai ales pentru a rectifica unele afirmaţiuni 
de până acum, 

Societatea românească în veacul în care trăim, a suferit 
sub ochii noștri o mare schimbare : din Stat agrar mic, cu or- 
ganizare quasi-feudală, s'a transformat vertiginos de repede 
într'un Stat mare, cu organizare modernă de esență burghezo- 
democratică. Viața sufletească însă a poporului român nu a 
putut urma ritmul accelerat al transformărilor, în special al 
transformărilor economice și politice. De unde, dacă situațiu- 
nea actuală a României este din punct de vedere economic şt 
politic cu totul modernă, din punct de vedere cultural și spi- 
ritual suntem încă mai aproape de starea patriarhală. Este 
deci un desacord între realitățile economice și realitățile su- 
fletești, culturale. 


Aceasta este una din problemele vitale de care sunt de- 
sigur în funcţie existența și progresul neamului nostru și toc- 
mai pentru aceasta se cere ca și oricărei alte legiuiri, care atinge 
cele culturale, câ și cea de astăzi să facă să dispară acest de- 
zacord. 


De aceea, în special, pe mine mă doare, când văd că as- 
tăzi oameni luminați din țara noastră și mai ales minoritarii, 
cari desigur înțeleg foarte bine rostul și fitul conducător al 
acestei legi, nu se pot decide a recunoaște că opera rivastră e 
condusă de un larg democratism, că pornirea noastră e de o 
caritate într'adevăr creștinească, așa cum este în legea aceasta 
și tocmai această generoasă pornire a noastră da posibilitate 
tuturor Bisericilor, deci tuturor cultelor minoritare, spre un 

drum, care să le conducă la o state măi bună, spre o dcsvol- 
tare a lor mai liniștită, şi prin urmare, evident, spre binele ge- 


neral al țării. 

Și dacă, d-lor, sunt într'adevăr îr lume alianţe, sfânta a- 
lianţă, ligi şi societăți ale națiunilor, în cari adeseori credem, 
dar cari mai totdeauna vorbesc celor ptiternici despre dreptu- 
rile lor, uitând de datoriile lor, în această lege se găsește un cu- 
vânt creştinesc, către Bisericile roastre, cărora noi, nu numai 
că le recunoaștem drepturile lor, dar le arătăm, şi trebuie să le 
arătăm, în interesul Statului, și datoria lor, care e a tuturora 
pentru susținerea în ultimă analiză a Statului nostru. 


Când mai târziu, peste decenii, se va scrie istoria politică 
a zilelor noastre, despre a căror măreție noi nu ne putem încă 
da seama, sau unii nu-şi pot da seama,desigur că se va 'udeca 
greșit și mișcarea religioasă din anul 1928 din țara noastră. Din 
toate discuţiile urmate de vreo trei zile, din tot ceeace au spus 
la discuția legii învățământului, cei 31 de oratori şi chiar la dis- 
cuțiunea acestei legi cei 5—6 oratori cari au vorbit acuma, dacă 
într'adevăr se constată de o parte, în genere manifestarea unui 
patriotism aprig, uneori, mai mult sau mai puțin sincer, pe care 
eu nu-l prea cred atât de adânc, de altă parte, se poate constata 
şi viitorul istoric al acestei mișcări religioase, va trebui să con- 
state că la noi nu poate să fie vorba de o luptă confesională, pe 
care în definitiv n'aș putea-o condamna, fiindcă ar fi chiar lău- 
dabilă, însă pot afirma și vă asigur, că de luptă confesională nu 
poate fi vorba ; de interese mărunte, da. 


D. Leonte Moldovanu : Aceasta este exact. 

D. St. Bogdan : Interese materiale au stat în genere la 
baza acestor discuțiuni pasionate. Iată de ce eu, d-lor, ca bun 
creștin, ca pasionat cercetător al mișcărilor religioase, care-și 
dă seama de rostul lor, deși aș avea multe de spus în această di- 
recție, vă voi scuti, de oarece cred că nu este deloc necesar să 
fac un istoric în care nu prea cred, de confesiuni de drept ca- 
nonic sau alte asemenea învățăminte, cari sunt foarte bune la 
catedră, sau la biserică, dar care nu constituie vreun aport real, 
la discuțiunea unei legi, care nu are nimic de aface cu astfel de 
lucruri. Desigur, d-lor, că un regim al cultelor, în afară de orice 
problemă religioasă, este mai mult o probiemă socială, a cărei 
deslegare se impune Statului, fiindcă tocmai prin această or- 
ganizare să se întărească și organizarea lui politică. Trebuia 
stabilită odată situațiunea de drept a raporturilor dintre cultele 
neortodoxe și celelalte culte, precum şi între culte și Stat şi mai 
ales trebuiau stabilite aceste raporturi, fiindcă în Statul nos- 
tru sunt foarte numerdase culte, mai ales când cultele din pro- 
vinciile alipite, după cum şi noi admitem, cer să se desvolte în 

liniște, în tradiția instituţiilor lor, fără a împieta însă, zicem 
noi, asupra ideologiei Statului nostru. De aici, dar, absoluta 
nevoie de a legifera în acest scop și nu cred că a fost bine că sa 
întârziat așa de mult, cu realizarea armonizării care va rezulta 
depe urma acestui proiect de lege, armonizare care trebuie că 
pună odată interesele particulare ale cultelor în acord cu intere- 
sele permanente ale Statului, cari acum conform art. 1 din Con- 
stituție este „național, unitar și indivizibil“, indivizibil din punct 
de vedere material, după cum indivizibil trebuie să năzuim să fie 
din punct de vedere ideal. 

D-lor, nu trebuie să scăpăm de loc din vedere că puterca 
de viață a Bisericii noastre în toate timpurile istorice a fost re- 
marcabilă. Sufletul poporului nostru a dat o supra vitalitate 
Bisericii ortodoxe și a făcut-o astfel capabilă nu numai de a se 
desvolta și întări, dar capabilă să servească în tot timpul intere- 
sele poporului nostru. Ea a rezistat tuturor ispitelor și umilin- 
telor şi i-a fost dat să reziste chiar și atunci când limba neamului 
nostru a fost amenințată. (Aplauze pe băncile majorității). 


Totuş vreau să vă vorbesc de o parte a acestui proiect 
de lege, care a fost complet neglijată, de către toţi oratorii; 
vreau să vorbesc despre această lege mai mult din punct de ve- 
dere al Bisericii, sau mai bine zis, al sporului de bine, pe care 
Statul nostru poate să-l aibă din această lege. Și atunci să ve- 
dem, ce urmăreşte acest proiect de lege ? Proiectul acesta. d-lor 
deputați, urmărește stabilirea și clasificarea raporturilor de 
drept între cultele neortodoxe și Stat, şi între toate cultele în- 
tre ele. Prin urmare numai unul poate să fie, după mine, punc- 
tul de vedere, din care trebuie judecat acest proiect de lege. 
Statul nostru încalcă el anumite drepturi, de cari celelalte culte 
s'au bucurat până acum? Incalcă el drepturi tradiționale sau 
din contră, nu face prea mare concesiune cultelor străine ? Cu 
alte cuvinte, Statul nu înlesnește oare prin clarificarea rapor- 
turilor viața liniștită dintre el şi culte ? Sau şi mai bine, d-lor, 
libertatea religioasă, acordată larg de Constituţie, este ea de- 
plină sau nu? Aș mai zice : este în acord cu art. 22 sau nu? 


D-lor, din analiza ce s'a făcut proiectului de lege de față. 
credem că el așează țara noastră în rândul Statelor în cari dom- 
nește cea mai deplină libertate a diferitelor culte și comple- 
tează astfel în acest colț de Sud-Est al Europei, aspectul euro- 
penesc al geografiei religioase moderne. 

In adevăr, d-lor, în capitolul întâi al dispozițiunilor ge- 
nerale ale proiectului, se precizează cât se poate de lămurit 
toate granițele raporturilor dintre Stat și Biserică, încât nimic 
din ceeace este oficial nu va putea turbura, de aci înainte, exer- 
cițiul liber al cultelor. Pe de altă parte însă, evident că nici Sta- 

tul nu poate admite ca interesele sale să fie jignite de vre-o a- 
beraţie sectară actuală sau de alta eventuală. Aceasta este clar 
şi eu laud în prima linie preciziunea cu care se arată în art. 7, 
că anume punctul de greutate al cultelor și confesiunilor, nu 
poate fi în afară de granițele Statului nostru. Acesta este sen- 
sul art. 7, care formulează lămurit conștiința demnității Sta- 
tului nostru român, întregit. Firește, d-lor, că nimeni nu se 
gândește iarăș să desființeze anume drepturi tradiționale. S'a 
vorbit ieri dela această tribună, foarte frumos, despre dreptu- 
rile papale. Drepturile papale, drepturi vechi, sunt foarte va- 
riabile și stau în raport cu "Țara şi poporul în care ele se exer- 
cită. Eu cred chiar că s'a spus cu oarecare discreție în proiectul 
de lege, că aceste drepturi vor putea fi stabilite printr'un acord 
special, urmând ca mai târziu el să fie ratificat de Parlamentul 
"Țării. Din acest punct de vedere stăm în faţa unei probleme 
gingașe care nu poate da motiv de îngrijorare, fiindcă aceste 
acorduri speciale, cărora pe nume le zicem Concordate, şi cu- 
vântul acesta n'ar fi fost nevoie să fie scos din lege, căci alte 
acorduri cu alte credinţe, nu prea văd cu cine sar putea în- 
cheia şi în această materie, când acordul asupra căruia s'a con- 
venit definitiv poartă numele de Concordat. Evident că altfel 
aș fi vorbit despre Concordatul acesta, dacă n'âș fi auzit la 
Senat declarațiunile atât de frumoase ale d-lui prim-ministru 
Vintilă Brătianu, în urma cărora, evident, am conchis : că mai 
întâi Concordatul este încheiat — Concordatul cu Biserica ca- 
tolică se înțelege, — și am conchis apoi, că el nu cuprinde, cum 
nici nu puteam să-mi închipui, că ar putea să cuprindă — un 
plus de drepturi peste cele prevăzute prin această lege. Evi- 
dent, că n'ar strica dacă d. ministru al cultelor ar face o decla- 
rație, dându-ne un răspuns net, dacă sa încheiat sau nu. Eu 
cred că nu. 

D. Al. Lapedatu, ministrul cultelor și artelor : Când vom 
ratifica Concordatul. 

D. St. Bogdan : In tot cazul că acest Concordat anunțat 
nu poate fi decât un caz special, şi atunci evident, că acest caz 
special este cuprins în principiile generale prevăzute de această 
lege, fiindcă de altfel nici nu-mi închipui cum sar putea ca o 
lege principială ca aceasta să fie mărginită printr'o altă lege 
care ar veni ulterior. 

Nu mă voi ocupa, d-lor, de toate articolele, fiindcă am 
declarat dela început că această lege nu mai are nevoie de sus- 
ţinerea mea, pentruca să se facă deplină convingere în sufle.ul 
d-voastră, că ea trebuie să fie votată. 


Se acordă multă libertate — şi o confirm și eu — tuturor 
cultelor, dar trebuie să înțeleagă toți şi să înțelegem și nor că 

prin libertate nu trebuie să se înțeleagă lipsa de control, fi:ndcă 
aceasta ar fi o abdicare, o renunțare la drepturi, şi României 
Unite nu i së poate cere pusilahimitatea de a nu controla tot 
ce se desfășură în cuprinsul teritoriului ei. 

Din acest punct de vedere este de aprobat şi de lăudat, 
că Statul trebuie să fie ținut la curent cu tot ce se petrece în 
evoluția vieţii lăuntrice a cultelor, conform acestei legi. 

După aceste observaţiuni, dacă privim în totul spiritul 
social creștin, care se găsește la baza acestui proiect de lege și 
mai ales, dacă îl comparăm cu toate amănuntele pr cari cu toții 
le cunoaştem din istorie şi mai als, cu ceeace am văzut și am 
trăit, (şi am văzut în timpurile noastre, nu numai la noi, dar 
în toate Statele cari au fost vecine Vechei Românii), cred că 
nu este îndrăsneț să spun că prin legea de față, Statul român 
creiază raporturi religioase modesne, superioare celor ce au 
dominat în toate Statele, cari au stăpânit până la răsboi din te- 
ritoriile noastre şi anume raporturi religioase superioare celer 
ce au fost pe vremuri în Austria și Ungaria. 

Prin legea aceasta eu, care am studiat de foarte mult 
timp, nu numai legislațiunea noastră, în această materie, ci a- 
proape toate legislațiile străine, pretind-că ne ridicăm mult dea- 
supra trecutului, încât avem dreptul ca în schimb să pretindem, 
în special dela minoritari, o singură îndatorire, în interesul 
Statului nostru : respectul de aci înainte ai intereselor de păs- 
trare, de conservare în mic și în mare a Statului, protectorul 
nostru al tuturor. (Aplause pe băncile majorității). 

D-LUI |. BORCEA 


Sunt de acord cu unele lucruri pe cari le-a spus d. Iorga. 
Cu siguranță că în discuţiunile lungi cari au urmat la Senat 
asupra acestei legi a cultelor, mar fi trebuit să vedem desfășu- 
rate unele pasiuni şi totul trebuia să fie iăcut într'o altă atmos- 
feră, decât să vedem desbătându-se între Biserici un lung pro- 
ces pe chestii materiale, cu zăngănit în afară şi cu unele ma- 
nifestări regretabile. Foarte nepotrivit şi contrar spiritului Bi 
sericii au procedat acei ce au pus la cale procesiuni pe chestii 
imaginare, ca și acei ce au făcut gestul unei retrageri din Par- 
lament. In Biserică mai ales trebuie să vedem mai mult spirit 
de conciliațiune şi ce s'a întâmplat ne îndurerează pentrucă Bi- 
serica şi morala ne interesează pe toți. 

Iarăşi, sunt alături de d. Iorga, când este vorba de legea 
cultelor, pentruca să aducem un omagiu religivnii române și 
acelor preoţi simpli, cari astăzi dispar, cari veacuri au ţinut 
această credință strămoșească alături cu poporul, cu foarte pu 
ține mijloace materiale, (aplause pe băncile majorității). Şi pa- 
re-se că acum când vine cultură mai multă, dispar unele din vir- 
tuțile creștineșşti, ceeace trebuie să regretăm. 

Desigur, legiuirea aceasta nu este definitivă şi eternă, 
căci nici o lege omenească nu este eternă, dar o lege este bună, 
dacă în momentul dat, corespunde nevoilor şi împrejurărilor 
date. Nu putem să avem pretențiunea, ca astăzi să legiferăm pe 
vecie sau chiar pentru 20 de ani, căci şi peste 20 de ani va fi Par- 
lament şi va putea legifera cum se va crede atunci mai bine 
față de situația de atunci. Şi meritul legiuitorului este, că vine 
cu o lege bună față cu situațiunea de astăzi. Nu sunt de aco-d 
cu d. Iorga când spune că spiritul acestei legi e greșit, ar fi 
după d-sa un proiect de inspirație ardelenească. Sunt sigur că 
la alcătuirea legii s'a ținut seamă de tot ce era mai bun şi mai 
potrivit. Binele îl ei ori de unde îl găseşti şi oare statutul lui 
Șaguna pe care d. Iorga îl admiră, nu Pam luat din Ardeal? 

Nici cealaltă părere, că în capul Ministerului Cultelor n 
ar fi trebuit să fie un ardelean, eu nu o subscriu, căci dat fiind 
că în Ardeal au fost și sunt mai multe confesiuni, și prin ur- 
mare, o mai variată activitate religioasa, deci cineva crescut 
acolo, e mai în măsură să cunoască și ditezențele şi chipul cel 
mai potrivit de armonizare, şi armonia ce toți o dorim trebuie 
mai intâi să o vedem realizată în Biserică, ce are aşa mare rost 
în sufletul și activitatea neamului nostru. (Aplause pe bănzile 
majorității). Nu se poate spune iarăș, că legea aceasta are pe- 
cetea austriacă, pentrucă se amestecă unde nu trebuie și caută 
să guverneze acolo unde nu trebuie să guverneze. D-lor, nu nu- 
mai legile austriace, în sensul cum a voit să facă aluziune d. 
Iorga, s'au amestecat în chestia cultelor, dar chestiunea s': pus 
şi în Franţa şi aiurea, unde au fost campanii așa de puternice 
în anumite momente, când anume influențe se considerau dău- 
nătoare Statului. 

S'a scormonit procesul vitreg de separare a Românilor 
creştini ortodocşi din Transilvania, unii rămânând ortodocși, 


alții unindu-se cu Roma în 1701. Procesul acesta, de sigur, a 
fost dureros şi se resimte şi azi dureros, căci a creat mentali- 
tăți deosebite între fiii aceluiaș neam. 

Dar lucrurile nu trebuiesc exagerate. Dacă chiar ar ti 
chestia de revenit la unitatea dela început — pe chestia credin- 
ței — aceasta o face timpul și sufletul, iar nu sila sau legi!e. 

Şi ca să închei și să nu abuzez de răbdarea d-voastră, fi- 
indcă ştiu că este foarte plicticos să vorbesc cu o oră înainte de 
vacanță (protestări), să-mi dați voie să spun ceeace socot că 
trebuie să facă episcopii noștri. Să caute mai bine pentru mo- 
mentul de față, să nu umble unii la alții, să nu invidieze turma 
vecinului. Fiecare să se uite la dânsul, căci dacă nu se uită bine 
la dânsul, pierde ce are. Să se uite la sectele cari apar zi cu zi 
și aceasta este un lucru mult mai periculos decât micile deose- 
biri, cari sunt între cultele naționale. 

Din partea mea, declar d-le ministru, că votez acest pro- 
iect de lege, care socotesc că îndeplinește o operă foarte utilă 
în domeniul unificării şi consolidării noastre și la elaborarea 
căruia guvernul a pus moderațiune și chibzuinţă foarte multă. 
(Aplauze pe băncile majorității). 


A A A 

DECLARAȚIILE 


D-LUI BENO STRAUCHER 


D-le preşedinte, d-lor deputați, legea cultelor, atât de 
importantă pentru organizarea diferitelor culte, cât și pentru 
consolidarea internă a Statului Român, reguleazá în mod legal 
chestiunile însemnate cari privesc viața religioasă şi sufletească 
a popoarelor, confesiunilor și indivizilor, precum şi raporturile 
dintre confesiune și indivizi. 

Guvernul actual — însuflețit de sentimentul datoriei şi 
lucrând intensiv dela înființarea lui, pentru rezolvirea cnestiu- 
nilor vitale ale Statului, — a luat greaua sarcină să reguleze pe 
cale legală și această materie foarte importantă, spre a obţine 
armonie şi înțelegere bună, pe deoparte, între Stat și națiune 
și confesiunile domiciliate astăzi pe teritoriul României Mari, 
— şi pe de altă parte, între popoarele şi confesiunile însăș. De 
aceea salutăm și noi Evreii cu convingere şi sinceritate această 
lege. 








D-lor, la reformele cele mai principale și la operele de 
Stat strict necesare aparține regularea și rânduirea — pe cale 
de legislație — a chestiunilor religioase şi a celor de Culte 
pentru toate confesiunile — legal recunoscute. Starea de astăzi 
în această privință şi pe acest tărâm pentru Evrei, în general 
și mai ales pentru Evrei în Vechiul Regat, este tristă şi ruși- 
noasă peste măsură. 

Noi evreii am așteptat această reformă cu dorinţă înfo- 
cată ; chestiunile religioase și de culte însă, conțin o materie 
foarte penibilă, care trebuie să fie tratată cu deosebită prevede- 
re, îngrijire şi băgare de seamă, cu deplină pricepere, dar și cu 
delicateță aleasă, pentrucă e vorba de chestiuni de conștiință, 
de chestiuni culturale şi de culte, de chestiuni spirituale reli- 
gioase şi sufleteşti, de chestiuni de cum omul se împacă cu 
Dumnezeul său, cu conștiința sa. 

Votez legea de față, — care e menită să aducă armonie şi 
pace între confesiunile și popoarele țării noastre. (Aplause 
prelungite pe băncile majorității). 

CUVÂNTAREA 
PREOTULUI D. NICOLAESC 








D-lor deputați, în afară de necontestata toleranță reli- 
gioasă a poporului Român, care este caracteristică sufletului 
neamului nostru pătruns de adevăratul creștinism, Ţările Ro- 
mâne pot să-şi revendice titlul de apărătoare a întregei creştini- 
tăți din apus şi răsărit, titlul de apărătoare seculară a civiliza- 
ției europene. 

Veacuri întregi, aceste țări Române, prin credinţa, vir- 
tutea și-înțelepciunea lor, au stat strajă întregei Europe creș- 
tine pentru a opri valul cotropirii păgâne a Turcilor. 

După căderea imperiului Roman de răsărit, după căderea 
Statelor, Sârbesc, Bulgar și Albanez, după înfrângerea regilor 
creștini ai Ungariei, Românii au dus lupta sfântă de oprire a 
valului distrugător, ce ajunsese sub zidurile Vienei. 

In acelaş timp, când Ierusalimul, Constantinopolul, Sf. 
Munte şi toate centrele vitale ale bisericii creștine din răsărit 
căzuseră în robia Turcilor, — Domnii și boerii noștri au între- 
ţinut cu banul, cu averea şi cu sprijinul lor bisericile răsăritului. 

Ei au îmbrățișat pe învățații şi artiștii din Bizanțul dis- 
trus, au clădit biserici monumentale, au scris cărți pentru tot 
răsăritul și au înființat acele fundaţiuni de curată viață creștină 
ale eforiilor cari trăesc până la noi. 

Aşa dar, poporul nostru n'a cunoscut prigoniri religioa- 
se și a servit toată creștinătatea ; pe apuseni, pentru care Papa 
recunoștea lui Ştefan-cel-Mare titlul de apărător al credinței ; 
pe răsăriteni, prin banul și munca sa rodnică. 

La noi nu s'a pomenit inchiziție şi nici răsboaie religioa- 
se, deşi am fost creștini din primele veacuri ale închegării 
neamului nostru, creștini prin oștile Romane în veacul al II-lea 
al erei creştine în Dacia, 

D-lor deputaţi, uniți printr'o viață comună în mănăstiri 
şi în biserici ortodoxe de o parte şi de alta a Carpaţilor, trăind 
prin organizația bisericească creiată de Mihai Viteazul, care 
„obținuse înființarea Mitropoliei la Bălgrad sub dependență de 


www.digibuc.ro 


415 


Mitropolia Bucureştilor, actul Mitropolitului Atanasie al Ar- 
dealului subscris la Viena în 20 Martie 1701, prin care declară 
că va rupe orice legături cu schismaticii dela București, de unde 
avea anual venituri în bani și în moşii, date de Brâncoveanu! 
de unde primea cărți în curat grai românesc — este actul pe 
care cu toată dreptatea d. Iorga îl numeşte — „cel mai înjositor 
act public, săvârșit până atunci de vre-un Vlădică românesc“. 

Prea Sfinţitul Bălan, a amintit la Senat, că pe frontul 
rusesc, Românii muribunzi cereau pe patul de moarte să fie 
împărtășiți. Acolo unde nu era preot ortodox, nici unit și venea 
preotul catolic, Românii uniți refuzau să ia împărtășanie dela 
catolici. 

Dar faptul, că la 1700 o parte din clerul Ardealului, pes.e 
voinţa credincioșilor Români, din interese materiale, a rupt acea 
unitate religioasă a întregului neam românesc, indiferent de 
hotarele politice, unitate creiată de  Voevodul Unirii Țărilor 
române, simbol al unirii de acum, este indiscutabil. 

Suntem recunoscători fraţilor uniți, că în momentele is- 
torice, 1848 la Blaj și în 1918 la Alba-Iulia, episcopii, protopopii 
și clericii uniți, au ştiut să se înfrățească cu cei ortodocși așa 
precum înfrățit e tot neamul în Ardeal. Regretăm divergința 
uniților dela Incoronare. 

Noi credem că în ziua când clerul unit, intemeiat pe gla- 
sul tainic al adâncurilor sufletului şi istoriei româneşti, s'ar 
decide să repare şi acel act ruşinos al Mitropolitului Atanasie, 
care contrastează dureros cu jertfa lui Brâncoveanu, ce se lea- 
pădă de Tron, își sacrifică 3 fii iubiţi şi pe el insuș, pentru a 
nu-şi schimba legea, nici o rezistență n'ar exista în tot Ardealul 
la unitatea destrămată atunci. 

Credem că acele regretabile mișcări dela Tg.Mureş şi 
Cluj sunt mai mult ale politicianilor naționali, decât ale Bise- 
ricii. (Aplause pe băncile majorităţii). 

Noi respectăm Biserica greco-catolică ; dar dacă la bază 
nu există convingerea necesității sale, mai curând sau mai târ- 
ziu, cu sau fără articole de legi, cu sau, fără ziduri şi averi, 
timpurile vor lucra în spiritul exprimat de Mitropolitul Ardea: 
lului. 


Fie ca astăzi, când alături de noi stă haosul bolșevismu- 
lui anticreștin și antisocial ; când în afară de unitatea de cre- 
dință, avem unitatea firească a Statului Român, să-și unească 
forțele lor, vigurosului și bunului popor român, care este dis- 
pus a trăi în aceeaș frăție cu neamurile conlocuitoare, ca şi în 
trecutul său și împreună să dureze din nou zăgazul de apărare 
al civilizaţiei, dreptului şi umanităţii. 

Cu aceste 'considerațiuni, declar că voiu vota legea. (A- 
plause pe băncile majorității). 

D-lor deputaţi, nici o putere omenească nu se poate c9- 
borî în sanctuarul sfânt al omului, pentru a-l cor:strânge să cu- 
gete şi să gândească altfel decât cum îi dictează conștiința şi 
sufletul său. Şi, din punctul de vedere al manifestării credinței, 
omul nu poate să satisfacă nevoile sale sufletești, decât prin 
acte și fapte exterioare, cari ating sfera juridică și politică a 
Statului. Prin Biserică, deci, din acest punct de vedere omul nu 
se poate bucura decât de o independență relarivă și condiţio- 
nată. Legea ne spune că este o Biserică dominantă în Stat. Şi, 
d-lor, d. Paal avea pretenţia să protesteze contra acestui fapt. 
D. Paal a uitat că în trecutul cât se poate de apropiat, Biserica 
ortodoxă din Ardeal era cu desăvârşire robită și a uitat că 
Biserica aceea catolică din Ardeal era mai mult decât o Biserică 
dominantă, era o teroare pentru celelalte culte și, d-lor, că le- 
gea recunoaște ca Biserică dominantă, Biserica ortodoxă, bine 
a făcut. Că Biserica aceasta este dominantă. este un omagiu, 
care i se aduce, fiindcă Neamul românesc dacă a existat ca 
neam în toate timpurile, nu a existat decât grație acestei Bise- 


rici. 





Când ai deaface cu un țăran atât de conştiincios, atât de 
tolerant, atât de vajnic apărător al credinței strămoşeşti ca al 
nostru, să creadă ei, uniţii, că vor putea să pună stăvilire po- 
porului, care cere revenirea la aceeași Biserică. (Aplause pe 
băncile majorităţii). 

Și, atunci, pentruce se opune acestui suflu naţional, a- 
cestei chemări divine, pe care uniţii o au, o simt către Biserica 
mamă, către Biserica ortodoxă ? 

Pentruce să ne certăm ? Nu ajunge sacrificiul celor 800 
de mii de suflete ? Unirea aceasta a fost pecetluită cu sângele 
lor şi ei au murit pe creștetele Carpaţilor, la Oituz, Mărășești 
şi în Budapesta, fiindcă ştiau că mor pentru un ideal şi idea- 
lul se isbpândește cu sânge, cu hecatombe. (Aplause). 

D-le președinte, d-lor deputați, problema cultelor consti- 
tue, desigur, una dintre cele mai importante şi mai delicate pro- 
bleme politice, din câte s'au impus spre rezolvire Statuiui ro- 
mânesc în cei zece ani din urmă ; căci prin ea intrăm în dome- 
niul larg și infinit al religiei, care a fost, în toate vremurile, 
elementul stăpânitor al sufletului omenesc și factor determi- 
nant în evoluția societății, în nașterea și desvoltarea Statelor. 
Când această religiune a luat forme concrete de vieață organi- 
zându-se în instituțiunea socială a Bisericii, ea sa resimţit ca o 
mare putere morală, reușind să se facă indispensabilă pentru 
State, fie contopindu-se cu ele, în urmărirea acelorași idealuri 
de vieață, fie dominându-le când veleități străine de misiunea 
ei divină, o coborau spre năzuinți de ambițioasă tutelare politi- 
că. Statele și-au dat totdeauna seama de această mare forță s2- 
cială a Bisericii, care se bizuia pe rezistența mereu vie a misti- 
cismului religios, indisolubil legat de sufletul omenesc și prin. 
care totdeauna a știut să miște massele în direcţia marilor cu- 
rente, sortite să determine transformările istorice și epocile de 
glorie din vieața neamurilor. 

Asezare solidă cu rostul ei ceresc de mântuire, Biserica 
a fost întotdeauna un izvor neîntrecut de linişte şi de armonie, 
de caldă înălțare și blândă înfrățire a sufletului ce ratia din pa- 
cea sfântă a altarelor, coborând pe pământ în:păcarea și bucuria 
vieţii, pentru jopoarele chemata să trăiască 1n formele de or- 
ganizare politică ale Statelor moderne. 

D-lor deputați, privită n această per:pectivă, Biserica, 
din punctul «le vedere românesc ni se prezintă ca având acseaş. 
importanţă, fie că ne gândim la România de iei sau la provin- 
ciile elicerate, pentrucă în totdeauna vieaţu neamului nostru 
sa corfundat coiplei cu aceasiă mare și ta cică putere sufle- 
tească, care era credința religiceră, 

Această nealitate istorică ne face să ne dăm seama cu 

toții, că și exi.tența Statului românesc, mărit, nu se poate ccn- 
cepe fără această temelie religioasă, creată, sporită și apărată de 
Biserică prin idealismul şi sacrificiile ei generoase. 

Dar alături de Biserica neamului nostru, în Statul ro- 
mânesc, mai avem o serie întreagă de culte, cu un trecut înde- 
lungat, cu organizaţii şi cu tendințe deosebite cari au nevoie 
de încadrare în regimul nostru constituţional și politic, ca şi ele 
la rândul lor să-și îndeplinească marea misiune morală față de 
credincioșii pe care-i reprezintă, contribuind la închegarea or- 
dinei și a vieții normale din sânul societăţii noastre. 

Tocmai de aceea, d-lor, când Constituanta din 1923 a pus 
nouile baze de drept ale Statului românesc, ea a ţinut să fixeze 
în pactul nostru fundamental, doctrina politică tradițională a 
legăturii strânse dintre Stat și culte pe temeiul libertăţii și a 
protecţiunii lor egale. 

Fixând această doctrină, Statul nostru a rămas credincios 
tradiției politicii românești, care totdeauna a respins sistemul 
separaţiunii, ca unul care era incompatibil și cu trecutul și cu 
desvoltarea noastră de mâine. 

Acest sistem al legăturii dintre Stat şi Biserică e fericit 
şi norocos pentru amândouă așezămintele, fiindcă ambele ur- 
măresc acelaș ideal de perfecțiune etică, unul în ordinea imorală, 
iar celălalt în ordinea juridică, trezind sentimente de simpatie 
şi de încredere și ducând la o colaborare armonioasă, deopotri- 
vă de folositoare atât pentru culte cât și pentru patria noastră. 

Dar pentru ca această colaborare să fie garantată, era ne- 
voie să se stabilească cât se poate mai bine, condiţiunile în care 
urma să se desfășoare, cu alte cuvinte, se impunea o reglemen- 
tare în forme juridice a raporturilor dintre Stat și diferitele 
culte. , ` 

Mă întreb, dacă era ușoară această problemă ? De sigur 
că nu şi anume, deoparte fiindcă avem în fața noastră, o insti- 
tuție spirituală de mântuire, care prin natura ei divină, se fe- 
reşte să intre în formele concrete ale unei organizări juridice, 
iar pe de altă parte, fiindcă avem o serie de culte cu tradițiuni, 
cu organizaţii şi cu tendinţe foarte deosebite unele de altele. 

De aceea am fost convins, și s'a văzut aceasta și din dis- 
cuţiile îndelungate dela Senat, că într'adevăr Statul nostru n'a 
avut o problemă mai dificilă şi mai complicată decât aceasta, în 
care pe lângă interesele particulariste, se amestecau impondera- 
bilii sufletului religios, cu acele resorturi fine şi delicate, gata 
să vibreze sgomotos la cea mai ușoară atingere a lor. ă 

| Și atunci, se impunea din capul locului, nu numai compe- 
tinţă în-materie, ci și deosebit simț politic și un mare spirit de 
prudență, care examinând problema în toate aspectele ei sensi- 
bile să caute a-i da soluţiile drepte şi împăciuițoare, 

Trebuie să recunosc, că guvernul nostru şi-a făcut întrea- 
ga datorie din acest punct de vedere, neuitând nici un mijloc 
şi nici un efort pentru ca să netezească calea acestei împăciuiri, 
menită să ducă la stabilirea unui regim ieşit din concursul tu- 
turora. 


Intr'adevăr. în desbaterile lungi, pasionate și grele dela 
Senat, sau adus cu mari jertfe toate îmbunătățirile, dându-se 
satisfacție largă dorințelor exprimate de cultele minoritare 
prin glasul ierarhilor și şefilor autorizaţi ai lor. In asemenea 
condițiuni, atmosfera pentru Cameră sa limpezit și sarcina 
noastră se reduce la o discuţie sumară, impusă și de lipsa de 
timp ce ne apasă. 

D-lor deputaţi, cum se justifică prezentarea acestei legi ? 
Prin înfăptuirea unității noastre politice și-au făcut intrarea 
în Statul românesc o serie de culte istorice, toate cu trecutul şi 
cu tradiția lor, cu interesele lor deosebite, aproape străine de 
vieața politică a Statului nostru. Ele s'au văzut deodată rupte 
brusc din legăturile organice, ce le aveau cu Statele lor de ori- 
gină — vorbesc în special, de cultele minoritare, fapt care la în- 
ceput le-a pus în impasul de a nu voi să se adapteze nouei si- 
tuațiuni politice, ci de a căuta să se mențină în situațiunea ve- 
che, rămânând într'o izolare păgubitoare și pentru ele şi pentru 
interesele de consolidare ale Statului nostru. Şi, fiindcă Româ- 
mia, la rândul ei, nu putea să le reglementeze situațiunea de 
drept public, înainte de a se stabili pactul fundamental, s'a pro- 
dus un fenomen foarte ciudat, anume, că toate cultele minorita- 
re și-au păstrat intactă organizația lor internă, fără considerare 
la nouile fruntarii ale ţării și în acelaș timp, au suprimat toate 
raporturile de drept în care trebuiau să se găsească, în mod fi- 
resc, cu suveranitatea națională. Cu alte cuvinte, cultele şi-au 
luat .cu dela sine putere, o autonomie completă, pe care mau a- 
vut-o în Ungaria și, paralel cu aceasta, au înlăturat toate drep- 
turile Statului, menținându-i în schimb, obligațiunile, pe care 
acesta le avea în epoca ungurească, față de Culte, Și atunci, 
am putut vedea cum sau păstrat, pentru Cultele minoritare, 
toate privilegiile, toate averile și latifundiile, proprietăți de 
Stat cu toate beneficiile ce rezultau din instituția patrouatului, 
și în plus cu subvențiile considerabile pe care Statul român 
-din spirit de generozitate le-a acordat mai departe cultelor mi- 
noritare ; iar, în fața lor, se găsea Biserica neamului românesc 
care, dusese lupta de rezistență și de apărare a conștiinții națio- 
nale dincolo de munți, în aceeaș stare de sărăcie şi de umilință, 
Nu putem uita apoi, că cultele minoritare, găsindu-se într’o com- 
pletă identitate de aspirațiuni și de idealuri, cu Statele lor de 
origină, au continuat să menție această mentalitate şi în noua , 

lor patrie, dovedind adeseori atitudini şi tendințe vădit ostile 
Statului românesc. 

Şi atunci, ce a făcut Statul nostru? El trebuia, înainte 
de toate, să-și stabilească concepţiunea politică privitoare la re- 
gimul cultelor. Am spus că a găsit această concepţie în sistemul 
legăturii dintre Biserică şi Stat, pentrucă Statul nostru, cres- 
cut şi desvoltat pe temelia creștinismului a prețuit totdeauna 
rolul moral religios al Bisericii şi şi-a dat seama de contribu- 
țiunile reale şi folositoare pe cari ea le poate aduce desvoltării 
societăţii și Statului. 

De aceea a găsit, că nu poate concepe alt sistem decât a- 
cela al colaborării strânse între el şi Culte și a ales, între dife- 
ritele sisteme politice-bisericeşti, pe acela al superiorității Sta- 
tului față de Biserică, numit în știință şi sistemul autonomiei 
bisericeşti. L-a ales cu atât mai vârtos, pentrucă acest sistem 
este adoptat de majoritatea Statelor moderne de astăzi și în 
acelaș timp, convine și aspirațiunilor reprezentate de Culte. 

D-lor deputaţi, în ce constă acest sistem ? Statul ca sin- 
gura putere suverană recunoaşte cultelor calitatea de corpora- 
țiuni publice, de instituțiuni de utilitate publică, acordându-le 
personalitatea de drept public. Şi fiindcă atributul esenţial, al 
persoanelor juridice de dreptul public, este autonomia, Statul 
a înţeles să le acorde această autonomie în condiţiunile cele mai 
bune. 

Autonomie înseamnă dreptul cultelor de a-și conduce, 
reglementa și administra, prin organele lor proprii, toate ches- 
tiunile de ordin spiritual, cultural și economic, fără nici un fel 
de influență externă. Această autonomie nu este temperată de- 
cât de principiul suveranității de Stat. 

Cum a înțeles Statul nostru să tempereze această autono- 
mie pe care o acordă cultelor ? In limitele cele mai reduse, pen- 
trucă d-voastre ați studiat legea, veţi fi văzut de sigur, că Sta- 
tul își limitează drepturile sale, în primul rând la acel „Jus su- 
premae inspectionis“, care înseamnă supravegherea generală și 
un anume control în afacerile bisericeşti, mai cu deosebire în 
acea comunicare a circulărilor de interes obșştesc, pe care epig- 
copii le trimit credincioşilor lor, apoi în controlul întrebuință- 
rii subvenţiei de Stat şi în alte câteva măsuri, dictate 'de ordinea 
și siguranța publică. 

In cadrul acestor normale îngrădiri mult mai reduse decât 
în alte State cultele sunt libere să-și conducă toate afacerile 
lor, să-și întrețină toate instituțiunile culturale și de binefacere, 
să creieze instituțiuni teologice, pentru pregătirea creștină, şi 
să îngrijească de educaţia religioasă a elevilor și credincioşilor 
ior din toate instituțiile publice și particulare. 

Voi vorbi în treacăt şi de Biserica soră greco-catolică. 
Nici ea nu avea autonomie, așa după cum nu avea Biserica ca- 
tolică întreagă din Ungaria. Biserica unită, română, a Blajului, 
era lipsită de autonomie, tocmai pentrucă era în strânsă legă- 
tură ierarhică cu Biserica catolică. Ea a dus lupte îndelungate 
dela 1848 încoace spre a obține independența, opunându-se ten- 
dinței guvernului unguresc de a o îngloba în autonomia catolică 
maghiară, care ar fi însemnat moartea ei, cum a dovedit-o în- 
ființarea episcopiei unite-maghiare de Hajdudorog, care ră- 
pise 80.000 de români. Lipsa acestei autonomii ne-o confirmă 
toți istoricii Blajului în frunte cu Augustin Bunea, arătând că 
episcopii, canonicii, prepoziţii, erau numiţi de guvern, fonduri 
şi fundaţii, diferite şcoli fiind puse sub administrația Statului, 
Dar ne-o dovedeşte mai limpede decât orice însuș Sinodul ar- 
hidiecezan din 1919, care a decretat înființarea unei organizaţii 
bisericești autonome, cu introducerea elementului mirean, în 
rezolvirea chestiunilor culturale şi economice, imitând organi- 
zația Bisericii ortodoxe din Ardeal. 

Constatăm astfel că și Biserica greco-catolică era lipsită 
de autonomie în epoca ungurească ; în Statul românesc, însă 
și-a luat și ea această autonomie deplină, fără vreo încuviința- 
re specială din partea Statului, suprimând însă toate drepturile 
pe cari le exercita față de ea Statul în epoca maghiaiă. 


Dar să mergem mai departe. Exemplu şi mai tipic, ne 
servește Biserica romano-catolică. Ramura ei din Ungaria pro- 
priu zisă era o instituție de Stat, administrată de acesta, întoc- 
mai cum se găsea pe vremuri Biserica ortodoxă, în România de 
eri, fiind condusă și administrată de Stat. Această situaţie se 
baza pe o lungă desvoltare istorică, care își avea isvorul în con- 
cepția Sfintei Coroane, după care întâiul rege ungar Ștefan, în- 
creştinând poporul maghiar, el și urmașii lui își luaseră drep- 
turi largi față de Biserică. Regele înființa și suprima episco- 
piile, numea pe episcopi, canonici, prepoziți, dăruia averi şi la- 
-tifundii pentru întreținerea lor, pe cari le putea revoca. In ace- 
laş timp, toate averile Bisericii catolice, erau proprietatea Sta- 
tului, date numai în uzufructul lor și nici o schimbare în des- 
tinația sau administrarea lor nu era posibilă, decât numai cu 
aprobarea regelui. 


In 1867, Status-ul ardelean cerând să i se recunoască au- 
tonomia bisericească, guvernul răspunde că poate face o singu- 
ră concesiune, aceea de a suprima așa numita con:isiune catolică, 
care funcționa în sânul guvernului ardelean, pentru afacerile 
economice ale bisericii din Ardeal. Iată textual ce spune rezo- 
iuţia ministrului de culte Iosif Eôtvôs No. 12.896 din 12 Sep- 
tembrie 1867, adresată episcopului : „Impărtășind din toată 

inima temeinicia şi îndreptăţirea motivelor cuprinse în cererea. 
menţionată, n'am întârziat a o sprijini pe lângă Maiestatea Sa, 
care prin rezoluţia sa prea înaltă din 19 August a. c., a binevoit 
a îngădui ca aşa numita comisiune catolică de pe lângă guvernu: 
ardelean să fie sistată, iar chestiunile ce ţineau până aci de sfe- 
ra ei de drept, să se administreze şi să se conducă cu ingerința 
adunării Status-ului catolic și a comisiei alese din sânul ei, du- 
pă modalitatea stabilită în procesul-verbal al adunării Status-u- 


lui catolic ardelean, ţinută în Cluj, la 10 Ianuarie 1866, potrivit 
modalităţilor, pe cari în acord cu guvernul M. Sale și cu toți 
factorii interesați și pe lângă păstrarea neatinsă a drepturilor 
prea înalte de patron și inspector suprem, le va stabili şi le va 
înainta spre prea înaltă decidere. În urma acestei rezoluții prea 
înalte, am onoare a ruga pe excelența voastră, ca după primirea 
acestui rescript al meu să binevoiţi a convoca, fără amânare, 
adunarea generală a Status-ului catolic şi a-mi trimite propu- 
nerile pe cari le veţi face respective procesul-verbal al adunării 
Status-ului, însoțite de părerea Excelenței voastre. 


Status-ul romano-catolic n'a fost mulțumit cu această si-- 
tuațiune și de aceea a făcut o nouă intervențiune pe lângă gu- 
vern în 1873. Ministerul de Culte a răspuns cu rescriptul: No. 
1.008 din 16 Iunie 1873 în chipul următor : „Cu considerare la 
hotărîrea M. Sale din August 1867, care s'a comunicat Status- 
ului catolic ardelean că Status-ul catolic având deplin drept 
să-și ţie adunările anuale și să-și aleagă din sânul său consiliul 
dirigent, compus din 24 membri, care să ia locul comisiei cato- 
lice de până atunci, demersurile Status-ului ardelean în această 
chestiune, le iau cu aprobare, spre ştire şi aprob şi dispoziția 
în sensul căreia toate afacerile cari până aci aparțineau competin- 
ţii comisiei catolice să se administreze şi să se conducă prin in- 
aerința acelui Consiliu dirigent alcătuit din 24 membri și care a 
și fost ales“. 


In 1918, status-ul a făcut o nouă intervenție la guvern, 
acum catolic, în legătură cu situațiunea școlilor primare şi se- 
cundare romano-catolice din Ardeal, cerând să-i fie predate şi 
atunci guvernul ungar a răspuns hotărît că şcolile status-ului 
catolic, le consideră şcoli ale Statului, conduse şi administrate 
de el. (Anuarul Status-ului catolic pe 1918, pag. 17). 

Dar d-lor deputați, se va răspunde probaril că acesta a 
fost trecutul, însă se știe că Apponyi, în calitate de ministru 
al cultelor, prezintase în cursul răsboiului un proiect de lege 
prin care acorda Bisericii catolice, autonomia mult dorită. 

Este adevărat, că contele Apponyi a prezentat Parlamen- 
tului maghiar un asemenea proiect de autondmie a Bisericii ca- 
tolice, în 1917, dar el n'a putut fi. votat. Totuş, să vedem te'cu-— 


www.digibuc.ro 


423 


prindea proiectul în chestiune ? În adevăr, el prevedea autono- 
"ia, însă cu restricțiunile pe cari le cerea suveranitatea Statului 
maghiar şi situația specială juridică, care rezulta din rolul de 
patron suprem al regelui maghiar, fără a cărui aprobare nu se 
. poate întreprinde nimic în biserică. Este interesant că proiectul 
are o dispoziţie care dispune că statutele de organizare ale cul- 
tului catolic pentru a fi valabile, trebuie să aibă aprobarea Sta- 
tului. Vasăzică, exact ceeace prevede şi proiectul nostru de lege. 
Dar lucru ciudat : acum cultele minoritare protestează contra 
acestei dispoziţii, pe când în Ungaria dela 1917 o găseau fcarte 
normală. Dar, d-lor, biserica romano-catolică însuși ţinuse un 
mare congres constituant în 1902 la Budapesta, în care şi-a ela- 
borat un statut de organizare întemeiat pe principiul autono- 
miei. In acest statut de organizare sunt prevăzute toate dreptu: 
rile ce decurg din suveranitatea Statului. Iată în ce constau ele: 
Toate numirile de mitropoliți, episcopi, prepoziţi, abaţi, se fă- 
ceau de către rege (art. 160, 161, 162 şi 163). Înființarea de 
şcoli secundare şi superioare, numirea profesorilor, regulamen- 
tele disciplinare și de administrare, erau rezervate aprobării 
Statului și regelui (art. 150, 152, 153, 190, 191, 193). Marile averi 
catolice administrate de Stat, urmau să treacă în mâna bisericii, 
dar recunoscându-le ca proprietate a Statului. De aceea însăşi 
biserica stabileşte o serie de drepturi pentru Stat. Anume bu- 
getele şi conturile anuale de venituri şi cheltueli trebuiau să 
fie aprobate de guvern (art. 164 și 165) schimbările în destina- 
ţia, vinderea sau înstrăinarea averilor aveau nevoie de încuviin- 
țarea regelui (art. 168). Deasemenea regelui i sc recunoştea drep- 
tul de a anula orice hotărîre a adunării generale, dacă atingea 
drepturile de supremă inspecțiune (art. 4). Și în fine, o foarte 
însemnată dispoziție pusă în proiect de către Biserică, era aceea 
care prevedea că toate hotărîrile adunării generale și ale Consi- 
liului de direcţie trebuiau înaintate spre aprobare, în termen de 
20 zile, regelui (art. 5 și 157). 

Comparați acum această autonomie proiectată chiar de 
către biserica romano-catolică cu ceeace le dă legea noastră şi 
veţi vedea o enormă deosebire în favoarea Statului românesc. 
Nici una din restricțiunile numeroase şi importante înșirate mai 
sus, nu se găsesc în legea de față. Ce mai rămâne atunci din toa- 
te tribulațiile minoritare ? Nimic. 

D. Emil Panaitescu : Să auzim ce spune d. Roth. 

D. Hans Otto Roth : D-le profesor, vedeţi Biserica orto- 
doxă din Ardeal a copiat autonomia ei, după autonomia noa- 
stra. 

D. Emil Panaitescu : Pe care n'o aveați. 


D. Hans Otto Roth : Nu, cea veche este adevărată. 

D. I. Matei, raportor : Să-mi dați voie să protestez îm- 
potriva acestei afirmaţiuni, d-le Roth. Nu protestez cu indig- 
nare, nici cu supărare, dar protestez pentrucă este inexactă. 

Mitropolitul Şaguna a avut un astfel de cap genial şi a 
fost o personalitate atât de covârșitoare... 

D. Hans Otto Roth : Aceasta o spunem și o recunoaștem 
cu toţii și noi. 

D. I. Matei, raportor 1 „încât pentru organizarea nouă a 
Bisericii sale n'a avut nevoie să recurgă la modelul d-voastră, 
ci s'a îndreptat către trecutul nostru bisericesc, ducându-se 
până la veacul al 14-lea şi mai departe chiar, în epoca creştinis- 
mului antic, unde a găsit colaborarea mirenilor cu clerul în toa- 
te chestiunile bisericești. Dovada caracterului democratic al Bi- 
sericii noastre ne-o dă cel mai important şi mai vechi docu- 
ment în ordinea constituțională-bisericească, anume actul pa- 
triarhului Antonie dela 1391, prin care decretând stavropighie 
mânăstirea Peri din Maramureș, enunță, că igumenul ei urmea- 
ză să fie ales de toți duhovnicii şi de toți oamenii mari şi mici 
din partinențele mânăstirii. Sistemul acesta îl găsim în toate e- 
pocele istoriei noastre, ca o creațiune originală românească. De 
aceea mitropolitul Șaguna, care aminteşte hrisovul dela 1391 
în istoria sa bisericească, ma făcut decât să se inspire din trecu- 
tul nostru atunci când a dat Bisericii ardelene, restaurate de el, 
minunata organizație democratică, în care a fost cuprinsă, prin 
legea de unificare, toată biserica ortodoxă a României-Mari. 

Prin urmare, iată de ce nu putem primi legenda, care pre- 
tinde că Mitropolitul Şaguna sar fi adresat învățatului sas 
Rannicher, ca să-i elaboreze o Constituţie bisericească. Este o 
simplă afirmație nedovedită, pe care o desmint şi înalta pregă- 
tire şi largile concepții ale nemuritorului mitropolit. (Aplause 
pe băncile majorității). 

D. Hans Otto Roth : Imi daţi voie, noi am avut totdeauna 
toată admirația pentru mitropolitul Şaguna şi eu nu am voit să 
fac nici o obiecție în direcția aceasta. Noi am fost în foarte 
bune legături cu acest mitropolit foarte merituos şi de o mare 
genialitate (aplause). 

Aci s'a discutat chestia, dacă noi am avut autonomie sau 
nu și eu am spus numai atât: înainte am avut noi autonomie 
și d-voastră ați găsit cu cale să aveți autonomie similară, iar 
Șaguna, care a fost în foarte bune legături cu fruntașii noștri 
de atunci, s'a consfătuit cu ei. Aceasta nu este nici o jignire. 
Și eu, cum vam spus, sunt un mare admirator al lui Şaguna. 
(Aplause). 

D. I. Matei, raportor : D-le Roth, eu am declarat dela 
început că protestez împotriva afirmației d-tale, nu fiindcă mă 

simt jignit, dar pentrucă o găsesc inexactă din punct de večere 


istoric. : 
Dacă ai fi citit o carte a mea despre „Istoria dreptului bi- 
sericesc“, mai mai fi lansat asemenea afirmațiuni greşite. 

Dar să dau un exemplu comparativ : subvenția de Stat. 
Problema aceasta era reglementată de Ungaria prin două legi: 
art. 14 din 1898 şi art. 13 din 1909. Iată ce dispoziţii conțineau ele. 
Subvenţia de Stat nu se dădea decât pentru acele posturi preo- 
teşti cari erau sistematizate și ocupate la data de 1 Ianuarie 
1897, adică cu un an înainte de votarea legii. Pentru posturi nou 
create, nu se acorda subvenţia, decât atunci, când înființarea 
lor avea aprobarea Statului. 

Majorarea subvenției pentru preotul, care între timp do- 
bândea o pregătire superioară (bacalaureat și 3 ani de teolo- 
gie) nu se încuviința, decât în cazul, că parohia avea cel puțin 
800 credincioși, și aceştia se obligau să asigure din mijloace 
proprii 50 la sută din leafa majorată. 

Condiţiile obținerii subvenției (congruei) de către preot 
erau : 1) cetățenia maghiară, 2) cunoașterea limbii maghiare, 3) 
necondamnarea, prin sentință judecătorească sau disciplinară, 
pentru grave abateri morale sau atitudini contra Statului. In 
asemenea cazuri subvenţia se revoca pe termen de 3 ani, iar da- 
că recidivau, preoţii o pierdeau pentru totdeauna. 

Dacă vinovăția preotului isvora dintr'un ordin al autori- 
tății bisericești supreme, subvenția putea fi sistată pentru toată 
preoțimea eparhiei. 

Când i se ivea un denunț contra vreunui preot pentru 
asemenea abateri, ministrul cultelor invita autoritatea biseri- 
cească competentă să aducă sentința disciplinară în termen de 
4 luni. In caz contrar, ministrul putea retrage subvenţia şi nu- 
mai pe temeiul informaţiilor proprii, dacă acestea conchideau 
la vinovăția preotului. 

Comparaţi acum aceste măsuri extrem de oneroase și jig- 
mnitoare cu prevederile simple, drepte şi tolerante din legea 
noastră și veţi vedea enorma deosebire dintre concepția ungu- 
rească medievală și cea românească largă şi înțelegătoare. 

Dar sunt dator să subliniez ceva caracteristic în această 
privinţă : Statul este mai larg față de cultele minoritare decât 
faţă de însăși biserica ortodoxă, căci, pe când regulamentele, 
votate de congresul național bisericesc spre a fi valabile, au ne- 
voie de aprobarea şi confirmarea Statului, cultele minoritare 
își pot stabili regulamentele lor, fără a fi obligate să le supună 
acestei aprobări de Stat. 

Și, atunci, să-mi dai voie să spun că alegațiunea minori- 
tarilor, cari pretind că ar fi puși într'o situație inferioară față 

de Biserica dominantă, este nu numai nedreaptă, dar cutez să 
afirm, după cele ce vam arătat, că dimpotrivă, cultele mino- 
ritare sunt puse deadreptul într'o situație privilegiată chiar fa- 
ţă de biserica ortodoxă (aplause pe băncile minorității). 

Şi vora constata cu oarecare melancolie, că pe acest te- 
'ren guvernui nostru a mers așa de departe, încât n'a ezitat să 
sacrifice chiar și dorințele legitime ale Bisericii Neamului ro- 
mânesc, fapt care nu s'a întâmplat și desigur nu sar fi întâm- 
plat niciodată în Ungaria față de biserică romano-catolică. 

Deaceea eu socotesc, că cultele minoritare sunt datoare să 
privească cu recunoștință şi cu mulțumire către țara aceasta, 
care a dovedit față de ele un excepţional spirit de înțelegere şi 
de generozitate, dându-le o lege atât de largă, cum este aceasta. 
De aceea suntem în drept să ne așteptăm, din partea lor, în vii- 
tor, la mai multă simpatie și la mai multă încredere, răspunzând 
cu acte de credinţă și de loialitate față de Statul românesc, care 
doreşte în chipul cel mai sincer să le asigure, pentru totdeauna, 
condițiunile unei desvoltări pacinice, rodnice şi binefăcătoare. 
(Aplause pe băncile majorității). 

Şi acum daţi-mi voie să închei. D-lor deputaţi, incinta a- 
cestei frumoase Adunări este stăpânită de un cuvânt magic și 
mişșcător, gravat în litere de aur, deasupra duiosului Tron. al 
Domniei românești. El cuprinde solia divină a lui Christ, care, 
în sfâșietoare chinuri de moarte, s'a jertfit pentru pacea lumii 
şi pentru mântuirea neamurilor. Este cuvântul „Pax“, simbol 
luminat și înălțător, care a încălzit în totdeauna conştiinţa creș- 
tină a Neamului nostru și care va trebui să călăuzească, prin 
veacurile de luptă şi patria iubită a tuturor românilor, ca, în 
strălucirea crucii mântuitoare, să poată preface unitatea noas- 
tră națională într'o minune a înfrățirii creatoare şi într'un iz- 
vor nesecat al triumfătoarei civilizații româneşti. (Aplause pre- 
lungite pe băncile majorităţii). 

DISCURSUL DE INCHEERE 


AL D-LUI MINISTRU ALEX. LAPEDAT 








D-le președinte, d-lor deputați, după expunerea așa de 
judicioasă şi de competentă a d-lui dr. I. Matei, raportorul pro~ 
iectului nostru de lege, mie nu mi-ar mai rămânea decât prea 
puţine de adăugat cu privire la acest proiect de lege. 

Totuși, fiindcă în desbaterile desfășurate în această Adu- 
nare, s'au ridicat anume chestiuni pe cari socot de a mea datorie 
să le lămuresc, permiteţi-mi ca, înainte de inchiderea discuțiu- 
nii generale, să spun câteva cuvinte relativ la aceste chestiuni, 
cari 'se referă pe de o parte la unele declaraţiuni ale reprezen- 
tanților confesiunilor minoritare, iar pe de altă parte la unele 
reflexiuni ale d-lui profesor N. Iorga. 

D-lor deputați, în declarațiunile pe cari le-au citit aci 
„reprezentanții cultelor minoritare, ni s'au infățișat, în deosebi, 
două motive, pentru cari spun dânşii că nu pot aproba acest 
proiect de lege : întâiu, că el ar conține unele dispoziţiuni de 
caracter polițienesc, jignitoare pentru autonomia cultelor, şi al 
doilea, că din alte ale sale dispozițiuni ar rezulta o vădită ne- 
încredere a Statului pentru cultele minoritare. 

Faţă de aceste afirmaţiuni, țin să arăt, dela început, că 
din examenul pe care de atâtea ori l-am făcut acestui proiezt 
de lege, nu am găsit — şi aceasta o declar în toată sinceritatea 
de conștiință — că dispoziţiunile despre cari e vorba ar fi de ca- 
racter polițienesc şi că ar porni dintr'o totală neîncredere a 
noastră față de cultele minoritare. Și ca să dovedesc aceasta, vă 
rog să-mi îngăduiți, d-lor deputați, să intru puţin în analizarea 
acestor dispozițiuni. 

E mai întâiu dispozițiunea cuprinsă în art. 6, prin care 
se interzic constituiri de partide politice pe baze confesionale 
- Şi» în acelaș timp, se interzice tratarea de chestiuni de politică 
« militantă în corporaţiile şi instituțiunile bisericeşti. 

Am explicat în expunerea de motive cauzele, foarte se- 
rioase, cari ne-au determinat să înscriem în proiectul de lege a— 


. 

«este dispoziţiuni. In primul loc, pentrucă conducătorii Statu- 
lui român modern — dat fiind principiile pe cari s'a alcătuit şi 
-pe cari s'a desvoltat până acum acest Stat — nu s'au călăuzit 
niciodată în actele lor de guvernare de preocupări de ordin con- 
fesional. Tot aşa şi partidele politice au exclus din programul 
lor tendințe clericale. Şi nu vrem să ne abatem dela această 
bună tradiţie nici în noul Stat al României întregite, lăsând să 
se constitue partide politice pe bază confesională, care să nă- 
zuiască a impune conducerii Statului preocupări clericale. (A- 
plause prelungite pe băncile majorității). 

Cele petrecute în Senat acum câteva zile sunt o dovadă 
că îngrijorarea noastră în această privință a fost și este pe de- 
plin justificată. Căci ați văzut cum oameni, abia ieşiţi de sub 
stăpânirea unui regim de vechi tradiții clericale în conducerea 
Statului, au socotit că sunt îndreptăţiți și că pot impune con- 
-ducătorilor Statului nostru preocupările lor confesionale ca 
preocupări de guvernământ. 


Aţi văzut însă, în acelaş timp, cum Senatul a reacționat 
împotriva acestor tendințe, respingând, prin votul său, dat a- 
proape cu unanimitate, încercarea de a impune lucrării noastre 
-de legiferare şi de guvernare, interese particulare confesionale 
peste și împotriva intereselor generale ale țării și ale neamului. 


Iată deci, d-lor, dovada că ne-am gândit foarte bine şi 
foarte serios atunci când am socotit că, pentru sistemul de 
«conducere al Statului nostru, pentru tradițiile noastre politice 
și pentru rosturile noastre de viitor, ar fi păgubitor, primejdios 
«chiar, să permitem ca în viața publică să se constitue partide cu 
caracter şi tendințe clericale. Exemple bine cunoscute din viața 
trecută și chiar din viața actuală a altor State, cu astfel de par- 
tide, pot fi aduse destule spre a dovedi deasemenea că înlătura- _ 
rea din viața politică a Statului nostru a partidelor clericale e 
"o necesitate, pe care trebuie să o susţinem cu toții şi fără ezi- 
tare. 


Ce privește dispozițiunea prin care se interzice tratarea 
de chestiuni de politică militantă în corporaţiile și instituţiile 
bisericești ale cultelor, ea este așa de firească că nu mai are 
trebuință de a fi justificată. Căci, dacă Statul acordă cea mai 
largă autonomie pentru viața internă a cultelor, această autono- 
mie este a se folosi numai în cadrul afacerilot lor religioase, în 
-cari, sub nici un cuvânt, nu poate fi admisă politica militantă, 
pentrucă din ziua în care aceasta ar intra în corporaţiunile și 
instituțiunile bisericești, ele sar transforma în instrumente ale 
vieţii politice de partid şi am ajunge astfel, pe alte căi, la acea 
<e arătam adineaori că trebuie să înlăturăm din viaţa woastră 
publică. 

O altă dispoziţiune a proiectului nostru de lege impotri- 

va căruia se ridică reprezentanții cultelor minoritare, este a— 
ceea prin care cultele acestea sunt obligate să comunice guver- 
nului ajutoarele materiale primite din străinătate. Or, d-lor, 
dispozițiunea aceasta nu poate fi privită ca o dispozițiune po~ 
liţienească, câtă vreme guvernul trebuie să știe de unde vin, de 
ce natură și cu ce scopuri sunt date aceste ajutoare şi câtă vre- 
me el pu le va opri decât atunci când vor fi date şi întrebuin- 
tate împotriva intereselor Statului și împotriva armoniei inter- 
confesionale în Stat. 

De altfel, dispoziţiunea aceasta, pe care reprezentanții 
cultelor o socotesc de polițienească şi protivnică drepturilor şi 
autonomiei lor, nu privește atât cultele istorice, cari nu au mo- 
tiv să ascundă față de controlul Statului primirea de astfel de 
ajutoare şi să le întrebuințeze pentru scopuri contrare intere- 
selor Statului și armoniei interconfesionale, cât priveşte, în 
special, asociațiunile religioase, sectele, despre cari știm că se 
susțin, adesea, cu mijloace inavuabile, venite din afară și pe cari 
le întrebuințează în scopuri subversive şi de turburare a păcii 
confesionale. 


Or, Statul, care are datoria să garanteze această pace con- 
fesională și să se asigure impotriva tendințelor subversive, e în 
dreptul său să ia orice măsuri ar crede necesare pentru aceasta 
şi e regretabil că reprezentanții cultelor minoritare privesc a- 
ceste măsuri ca polițienești şi îndreptate în contra drepturiior 
şi autonomiei lor, în loc să le privească așa cum sunt, adică 
luate pentru asigurarea ordinei în Stat și garantarea liniștei 
confesionale, la care şi dânşii, ca cetățeni şi ca credincioși, -sunt 
direct interesați. (Aplause prelungite pe băncile majorităţii). 

S'a mai afirmat, d-lor, că în proiectul nostru de lege sunt 
dispozițiuni, cari pot fi privite ca rezultate din neîncrederea 
față de culte și s'a citat pentru aceasta, dispozițiunea din ar- 
ticolul privitor la achiziționarea de averi cu titlul gratuit pe 
seama cultelor și care articol dispune că astfel de averi nu pot 
fi acceptate fără aprobarea guvernului. 


Regimul sub care am pus aceste achizițiuni este acel sta- 
bilit de codul nostru civil și care se aplică în Vechiul kegat 
dela 1864. Regimul acesta se aplică acum și în Basarabia, dar 
nu se aplică încă în Bucovina și Transilvania. Or, venind cu o 
lege de unificare pentru regimul cultelor, nu putem, evident, 
ca pe jumătate din ele să le supunem la un regim, iar pe cealaltă 
jumătate la un altul, din simplul motiv că acolo, în Bucovina și 
in Transilvania, ar fi în vigoare un alt cod civil, care lasă de- 
plină libertate cultelor în această privință. (Aplause pe băncile 
majorităţii). Nu am mai face atunci o lege de unificare. 


lată de ce a trebuit să înscriem în lege aceeaș dispoziţie 
a codului nostru civil pentru achizițiile de averi cu titlul gra- 

-tuit ale tuturor cultelor : pe deoparte, ca să uniformizăm acest 
regim, iar pe de altă parte, ca să corespundem intenției, cate a 


determinat, la 1864, introducerea acestui regim în codul nostru “ 


Civil. 


Interpretarea ce se dă acestei dispozițiuni că ar denota 6: 


neîncredere a Statului faţă de culte este absolut greșită. Ea nu 
s'a luat decât pentru ca Statul să cunoască natura şi scopul a- 
chizițiilor cu titlu gratuit şi să poată avea în acelaș timp o evi- 
dență asupra lor. i 

Şi că această dispozițiune s'a aplicat tuturor instituţiu- 
nilor de drept public în Vechiul-Regat în cel mai larg spirit 
de libertate și toleranță, e că dela 1864 și până astăzi, nu sa 
refuzat niciodată — cel puțin după câte cunosc eu — aprobarea 
guvernului pentru astfel de achiziţiuni. 


De ce dar există temeri pentru viitor și de ce să fie soco- ` 


tită această dispoziţiune ca o lipsă de încredere a Statului faţă 
de instituţiile publice și de culte, când nimeni până acum, timp 
de o jumătate de secol, nu a manifestat astfel de temeri și nu a 
ridicat astfel de obiecţiuni ? 

In art. 26 am dispus ca ordonanțele şi instrucțiunile de 
interes obștesc pe cari le dau şefii cultelor către credincioşii 
lor, să fie aduse la cunoștința și a Ministerului de Culte. In a- 
celaș timp, am dispus ca, în cazul când aceste ordonanțe şi, in- 
strucţiuni ar cuprinde ceva împotriva intereselor de Stat, Mi- 
nisterul Cultelor să poată interzice executarea lor. | 

Evident, că aceste dispozițiuni sunt considerate și decre- 
tate de reprezentanţii cultelor, nu numai ca măsuri de ordin 
polițienesc, dar pornind din aceeaș neîncredere a Statului față 
de culte. Decât, d-lor, nu au dreptate. Căci dispoziţiunile aces- 
tea ne-au fost impuse de anumite fapte întâmplate în acești din 
urmă 10 ani, de anumite cazuri concrete, când astfel de ordo- 
nanțe şi instrucțiuni au fost date și îndreptate împotriva inte- 
reselor superioare ale Statului. 


E destul să amintesc, în această privinţă, instrucţiunile. 


fostului episcop de Timişoara Glattfelder, ın legătură cu re- 


forma agrară și instrucțiunile date de actualul episcop de Alba- 


Iulia, Majlath, în legătură cu reforma învățământului primar, 
<a să vă puteți da seama de necesitatea acestor dispozițiuni. 
De altminteri, ca să dăm o dovadă cultelor că controlul 


acesta nu e un control polițienesc și că nu e pornit dintr'o ge- ' 


nerală neîncredere a noastră față de ele, mi-am luat angaja- 
mentul ca modalităţile exercitării acestui control, cari urmează 
să fie determinate în regulamentul de aplicarea legii, modali- 


tățile acestea să fie, zic, de așa natură, încât să nu jignească, 


drepturile și libertatea cultelor în a emite și publica ordonanţe 
şi instrucțiuni pe seama credincioşilor. 

La fel, jurământul, impus prin proiectul nostru de lege,, 
funcţionarilor publici ai cultelor este privit, ca o neîncredere, 
față de ele. Dar, d-lor, cultele au funcționari pe cari şi legile 
şi statutul funcționarilor publici îi socotesc ca atare şi cari se 
bucură de toate drepturile şi privilegiile celorlalți funcționari 
publici, fără ca ei să fie supuși jurământului datorat Regelui 
și Constituţiei și fără ca să fie supuşi îndatoririlor şi obligații- 
lor funcționarilor publici. O anomalie care trebuie să înce- 
teze. Funcţionarii publici ai cultelor vor fi şi ei supuși la jură- 
mântul pe care în Statul român, îl datorește orice slujbaș care 
îndeplinește o funcțiune publică. 

Dispoziția aceasta, înscrisă în legea noastră, nu poate fi 
privită deci ca isvorîtă dintr'o neîncredere față de culte, ci ca 
o dispoziție impusă de legile în vigoare și de caracterul public 
al slujbelor îndeplinite de funcționarii respectivi ai cultelor. 

„Ni se mai cere deplina libertate pentru constituirea de 
noui eparhii de către organele competente ale cultelor, fără de 
nici un amestec al Statului, întrucât dispoziţia din proiectul 
nostru ca nouile eparhii să fie constituite prin lege, e privită 
tot ca o neîncredere. față de culte. 

Dar, d-lor, în organizarea şi în viața Statului, rolul pe 
care îl exercită conducătorii cultelor, adică episcopii, este așa 
de însemnat, nu numai șub raport social-politic, încât Statul 
nu se poate desinteresa de chestiunea creierii acestor episco- * 
pii şi nu poate admite să se institue noui episcopi, cari, prin 
funcțiunea ce îndeplinesc, pot, cum am zis, influența în mod 
considerabil asupra stării de spirit a cetățenilor, fără de ştirea 
şi fără de autorizarea sa. 

Noi nu răpim cultelor dreptul de d-şi organiza, în caz de” 
trebuință, noui episcopii, prin autoritățile lor competente, dar ` 
le cerem să supună aprecierii Ministerului de Culte, motivele 
determinante ale acestor noui organizări cum şi să arate mij- - 
loacele pentru susținerea lor și le impunem aprobarea lor prin 
lege de Stat. 


Lucrul acesta, aprobarea instituirii nouilor eparhii prin * 
lege, e cuprins şi în legea pentru organizarea bisericii ortodoxe. ` 
Câtă vreme deci cultele ne cer mereu un tratament de egalitate 
cu acel acordat bisericii noastre naționale, ele trebuie să pri- 
mească, în acelaş timp, şi obligațiile impuse acesteia — obliga- 
ţii, pe cari, pentru cazul dat, al înființării de noui eparhii, ! 
le-am socotit necesare, nu numai atunci când am stabilit regi- ` 
mul bisericii ortodoxe, ci și acum când trebuie să stabilim re-- 
gimul. general al cultelor. (Aplause pe băncile majorității). 

Vin acum la chestiunea controlului, pe care, prin această” 
lege, Ministerul Cultelor şi-l rezervă asupra orgagizațiunilor 


La 

bisericeşti ce primesc ajutorul Statului, control! privit tot ca o 
lipsă de incredere a noastră față de culte, drept ce ni se cere să 
nu impunem acestora condițiunile în cari ele au să-și adminis- 
treze aceste ajutbare, 

i Dar condițiunile acestea sunt impuse prin legea contabi- 
lității publice a Statului, sub regimul căreia trebuie să stea ori- 
ce instituțiune, care administrează fonduri publice în România. 
Pe de altă parte, se poate oare tăgădui Statului, care acordă din 
vistieria sa sute de milioane pentru susținerea cultelor, dreptul 
de a controla, dacă aceste ajutoare sunt întrebuințate potrivit. 
destinaţiei lor şi sunt administrate potrivit legii contabilităţii 
publice și modalităților pe cari le va crede necesare Ministerul 
Cultelor ? (Aplause pe băncile majorităţii). De sigur că nu! 

Principial nu poate fi contestat acest drept de control şi 
nu poate fi privit ca o neîncredere față de culte. El se exercită 
de altmintrelea și față de organizațiile bisericii ortodoxe. Mai 
mult : articolele respective din proiectul nostru de lege sunt 
luate, vorbă cu vorbă, din legea de organizare a acestei bise- 
rici. Or, câtă vreme biserica ortodoxă n'a afirmat și nu afirmă 
că controlul acesta ar constitui o neîncredere a Statului față de 
ea, nu e oare de mirare că, dumnealor, reprezentanții cultelor 
minoritare, fac o asemenea afirmare ? 

De altfel, controlul acesta se impune şi din motive de 
oportunitate administrativă. Căci, cum știți, noi, în România, 
am părăsit, în cele mai multe domenii ale vieţii publce, sistemu! 
de organizare şi administrare centralizator, ca să mergem la 
descentralizare și autonomie. Astfel, am acordat o largă auto- 
nomie la cea mai mare parte din instituțiunile vieții publice, 
lăsându-le deplină libertate în ceeace privește administrarea bu- 
nurilor lor şi ajutoarelor acordate de Stat, 

| Or, ce s'a întâmplat ? Fiindcă, în acelaș timp, Statul nu 
a instituit sau, mai bine, nu a exercitat și controlul necesar, s'a 
produs, în multe din administrațiile şi instituţiile publice, ae- 
reguli și abuzuri, cari, evident, sunt a se atribui, nu numai lip- 
sei de conștiință și slăbiciunii funcționarilor, ci, de sgur, și fap- 
tului că aceştia, știindu-se necontrolați în chip mai riguros, au 
crezut că neregulile şi abuzurile lor pot rămâne nedescoperite- 

Cred, d-lor deputaţi, că am adus destule argumente ca să 
sprijinim instituirea dreptului de control din partea Statului a- 
supra cultelor și ca să se vadă că acest control este nu numai 
un drept, ci şi o necesitate dela care nu putem şi nu trebuie să 
renunțăm. 

In sfârșit, ultima dispoziție, înfățișată de reprezentanţii 
cultelor minoritare tot ca o neîncredere a Statului față de ele, 
este dispozițiunea prin care cultele sunt obligate să supună a- 
probării guvernului statutul lor de organizaţie. 

In ce consta aprobarea și cum se făcea ea în Statul ungu- 
resc, bunăoară, a arătat-o d. dr. I. Matei şi s'a putut vedea din 
interesanta d-sale expunere, ce riguros proceda acest Stat când 
era vorba de o astfel de aprobare și cât de îngăduitori înțele- 
gem să fim noi. 

Căci nu se poate concepe ca un Stat, care acordă deplină 
autonomie cultelor și care își rezervă numai dreptul de control 
asupra vieții lor externe, ca Statul acesta, zic, să nu cunoască, 
precis și lămurit, modul de organizare și de funcționare al ace- 
lor culte şi să nu ceară ca această organizare şi funcționare să 
fie în concordanță cu principiile și dispozițiile legii pentru regi- 
mul general al cultelor. 

Iată pentru ce statutele acestora trebuie să aibă aproba- 
rea guvernului, aprobare, prin care nu se tinde câtuşi de puțin 
a se impieta sistemul lor de organizare. Dar, mai mult de cât 
atâta, la cererea dumnealor, a reprezentanților cultelor minori- 
tare, am specificat în proiectul nostru de lege că aprobarea are 
de scop numai să se constate dacă în statutele respective nu 
sunt dispoziţiuni contrare legii cultelor, 

Dacă deci la atâta lucru se reduce aprobarea cerută, e cel 
puțin surprinzător că d-nii Bethlen și Paal vin și spun: Cum 
se poate ca Statul să ceară aprobarea unor statute de organiza- 
țiuni bisericeşti, concretizate printr'o desvoltare istorică de 
veacuri ? 

Acestea sunt, d-lor deputaţi, observaţiile pe cari am ți- 
nut să le fac dela această tribună în legătură cu afirmarea re- 
prezentanților cultelor minoritare — afirmare, care, desigur, va 
face curs în toată presa şi va fi negreșşit exploatată împotriva 
noastră — că am făcut pe seama confesiunilor minoritare legi 
de regim polițienesc și de neîncredere față de ele. 

Nu aș vrea să vă răpesc timpul, arătându-vă dispoziţiu- 
nile respective din legile privitoare la regimul cultelor ale altor 
State — ale Statelor succesorale în deosebi, ca să vă convingeţi 
cât de liberală și de îngăduitoare e legea noastră în raport cu 
acelea. Comparaţia — care e în favoarea noastră — dumnealor 
o cunosc prea bine. Dovadă că în discuţiile ce am avut cu dân- 
şii, de câte ori m'am provocat la legea sârbească, jugoslavă 
mi-au replicat : dar bine, dumneata te iei după sârbi ? 

In cuvântarea sa din Senat, părintele episcop reformat 
Makkay, examinând chestiunile despre cari v'am vorbit și atri- 
buindu-le lipsei de încredere față de culte, spunea: „Daţi-ne 
mai multă încredere, ca să vă putem da mai multă loialitate“, la 
ceeace un episcop al nostru, Prea Sfinţitul Lucian, a ripostat: 
„Arătați mai multă loialitate, ca să vă putem da mai multă în- 
credere“. (Aplause prelungite pe băncile majorităţii). 

Și ca să se vadă cât adevăr cuprinde în sine această ri- 

postă, rog să binevoiţi a-mi îngădui să vă arăt anumite lucruri 
şi împrejurări, bine să fie reamintite cu această ocazie, ca unele 
ce caracterizează încrederea noastră față de culte, şi în acelaș 
timp, din nefericire, lipsa de loialitate a unora din aceste față 


de Statul român. 

De 10 ani, dela constituirea României întregite, s'a acor- 
dat cultelor, cele mai depline libertăți și cea mai largă tole- 
ranță. Nu s'a exercitat din partea Statului, în tot acest timp, o 
poate afirma orice om de bună credință, aproape nici un con- 
trol asupra vieţii interne şi raporturilor externe a acestor 
culte. 

Şi cu toate acestea, d-lor, în loc ca ele să dovedească, prin 
purtarea și atitudinea lor în viața publică din țară şi de peste 
hotare, că nu este trebuință de un asemenea control, prin anu- 
mite acte și manifestațiuni ne-&u arătat, tocmai dimpotrivă, că 
acest control e necesar. 

Căci, ce este acea pastorală, pe care a dat-o fostul episcop 
catolic dela Timişoara Grattfelder, în chestia reformei agrare ? 
Ce este, apoi, cealaltă pastorală, pe care episcopul catolic al 
Transilvaniei, Majlath, a dat-o în legătură cu reforma învăţă- 
mântului primar, a d-lui ministru Angelescu ? Și ce sunt acele 
repetate provocări față de suveranitatea Statului român, pe care 
Statutus-ul romano-catolic din Transilvania le-a săvârşit prin 
călcarea și eludarea dispozițiunilor din statutele sale, cari se 
raportau la drepturile și prerogativele fostului Stat ungar. tre- 
cute asupra Statului rornân ? Ce sunt toate aceste, decât acte și 
manifestațiuni de natură să arate că încrederea noastră față de 
culte este răsplătită, adesea, prin lipsa lor de lealitate față de 
Stat şi că avem datoria să instituim și să exercităm contro? l 
necesar pentru remedierea unor astfel de situațiuni, intolera- 
bile. (Aplause pe băncile majorităţii). 

Dar iată un caz și mai patent. Unul din conducătorii de 
căpetenie ai unui cult minoritar din ţară, primeşte să fie dele- 
gat al guvernului maghiar la acțiunea de propagandă în străi- 
nătate în vederea Conferinței de Pace. Timp de doi ani de zile, 
acest om lucrează în străinătate, pentru interesele Statului ma- 
ghiar şi împotriva intereselor Statului român. Şi cu toate a- 
cestea, el se poate întoarce în țară și, fără nici un inconvenient 
și fără ca măcar să fi fost întrebat de cineva ceva asupra acţiu- 
nii sale împotriva nouei ordine politice stabilite pe urma răs- 
boiului, își reia liniștit locul pe care l’a avut în conducerea bi- 
sericii sale. 

De 8 ani de zile, e salariatul Statului român și are un rol 
de căpetenie în acțiunea de propagandă făcută împotriva noas- 
tră peste hotare — cu deosebire în Anglia și America — de 

acele faimoase misiuni venite sau aduse în țară ca să cerceteze 
şi să controleze viața internă a cultelor și raporturilor lor cu 
Statul român, misiuni care s'au dedat, prin publicaţiile lor, ia o 
vădită acțiune de calomniare a noastră. 

Toate aceste acțiuni și manifestațiuni arată că regimul 
de deplină libertate și de largă toleranță, acordat de noi, culte- 
lor, nu mai poate fi îngăduit ; că o lege pentru stabilirea unui 
nou regim general pe seama cultelor din țară e absolut nece- 
sară ; că controlul pe care Statul și Pa rezervat prin Constitu- 
ţie trebuiește reglementat și exercitat, pentru ca pe viitor să nu 
se mai producă acțiuni şi manifestațiuni ca acele de cari vor- 
besc, păgubitoare intereselor de Stat şi jignitoare pentru suve- 
ranitatea noastră națională. (Aplause pe băncile majorității). 

Iată, d-lor, dece a fost necesară introducerea în legea 
noastră a tuturor acelora dispozițiuni pe care reprezentanții 
cultelor le privesc ca măsuri polițienești, isvorîte din lipsa de 
încredere a Statului față de ele, — dispozițiuni ce, desigur, vor 
rămânea platonice, dacă atitudinea de până acum a cultelor se 
va schimba şi dacă lealitatea de care ne vorbia părintele episcop 
Makkay în cuvântarea sa dela Senat, va deveni o realitate. (A- 
plause pe băncile majorităţii). 

D. Hans Otto Roth : Este o realitate. 

D. Al. Lapedatu, ministrul cultelor și artelor : Pentru 
unii da, dar pentru alții nu. 

Stabilirea de bune raporturi între Stat și culte va aduce 
cu sine o nouă situațiune, așa cum o dorim noi și cum o râv- 
nesc ele. Şi aceasta nu numai prin respectarea legii ce întoc- 
mim, ci şi prin felul cum cultele se vor ști adapta nouei ordine 
politice şi se vor şti solidariza cu interesele Statului român. 

Căci dacă nu vor fi solidare cu aceste interese, nu se vor 
adapta nouei ordine politice și nu vor respecta, cu sinceritate şi 
lealitate, regimul stabilit pe seama lor, se va deschide, desigur, 
un permanent conflict între culte și Stat, păgubitor şi unora şi 
altuia. 

Am ținut, d-lor, să relevez și să expun toate acestea, nu 
atât ca să ridic un protest, cât ca să rămână în analele acestui 
Parlament, o explicare și din partea noastră a motivelor. sau, 
mai bine zis, a pretextelor, pentru care reprezentanții cultelor 
minoritare au declarat că nu primesc legea noastră. 


Cu acestea trec, d-lor deputaţi, la partea a doua a cuvân- 
tării mele, la reflexiunile d-lui profesor N. Iorga, care a spus 
că, spiritul ce străbate proiectul de lege în discuție, trădează o 
mentalitate specifică, căreia d-sa i-a zis ardelenească, mentali- 
tate formată sub influența sistemului austriac, anticlerical, io- 
sefin, de amestec al Statului în viața cultelor și sub influența 
sistemului unguresc, depe vremea regimului dualist, de neîn- 

credere față de culte și, deci, de o riguroasă supraveghere a vie- 
tei lor în Stat. 

D. N. Iorga a mai spus că Ardelenii cari au venit zu a- 
ceastă mentalitate, aci, în Vechiul-Regat, au căutat şi caută să 
şi-o impună în viața publică și să-i dea expresie cu deosebire în 
codificarea legilor, între cari, desigur, că legea pentru regimul 
general al cultelor trebuia să stea în frunte. D-sa mi-a atribuit 
şi mie această mentalitate. Ba, mai mult, socoate chiar că, ca 
unul ce ași fi avut interes să-mi afirm mai mult ardelenismul 
meu, am căutat să mă înfățișez, în această privință, mai arde- 
lean decât alții şi să dau expresie acestei mentalități  „aus- 


. A 


triaco-ungurești“ în legea de față. 

In ce priveşte mentalitatea mea ardelenească, d-lor depu- 
taţi, țin să declar că eu nu sunt mai ardelean, azi, în România 
întregită, decât am fost, eri, în România veche, în Regat, pen- 
trucă ardelenismul meu nu este un ardelenism de circumstanță, 
determinat de anumite interese și atitudini politice, ori de cre- 


dințe și concepții regionaliste. Ardelenismul meu este determi- 
nat de simțăminte și de tradiţii, de cari sunt indisolubil legat 
şi de cari desigur numai moartea mă va putea despărți. (Aplau- 
se prelungite pe băncile majorităţii). 

Căci, nu numai noi, acei cari am trăit partea cea mai bună 
şi cea mai frumoasă a vieței noastre în Vechiul-Regat, dar și 
mulți, foarte mulți, dintre ai noştri, cari au rămas și au trăit 
dincolo, nu şi-au pervertit și nu și-au schimbat mentalitatea lor 
specific românească. (Aplause prelungite pe băncile majorită- 
ţii). Şi ținem să ne afirmăm şi să ne manifestăm această menta- 
litate în toate împrejurările vieții și cu deosebire în viața pu- 
blică. 

Nu suntem aci, deci, ca să introducem în nouile noastre 
legiuiri, o mentalitate austriacă-ungurească de care suntem 
străini, ci o mentalitate românească proprie a noastră. 


Nu numai, nu am ţinut să introduc în această lege dis- 
pozițiuni rezultate din influența sistemului de guvernare al 
cultelor, austriac sau unguresc, dar am ținut să relev eu însumi 
această tendință și să înlătur orice încercare de înrâurire a ei 
asupra legiuirilor noastre. Căci, încăodată, nici eu, nici foarte 
mulți din ardeleni, nu avem mentalitatea pe care ne-o atribuie 
d. Iorga. Cunoaștem o mentalitate ardelenească, strâmtă şi ne- 
norocită, pe care nu numai că nu o aprobăm, dar o detestăm, şi 
o detestăm cu toată puterea sufletului nostru. (Aplause pe băn- 
cile majorităţii). 

De aceea ținem că, atunci când suntem chemaţi să contri- 
buim, dela locuri de înaltă răspundere, la opera de organizare a 
Statului român, ţinem, zic, ca această organizare să se facă în 

conformitate cu tradiţiile şi cu principiile noastre proprii şi să 
fie în așa fel, încât să răspundă trebuinţelor actuale și năzuin- 
telor viitoare ale acestui neam. 

Jar, făcând aceasta, nu înțelegem să lucrăm în detri nen- 
tul altora, ci numai ca, pe baza principiilor pe cari spuneam că 
s'a alcătuit şi s'a desvoltat Statul român — principiul de națio- 
nalitate, libertate şi democraţie — să dăm, în toate legiuirile 
noastre, sub toate raporturile şi pentru toţi cetățenii acestei pə- 
trii, fără deosebire de limbă şi de lege, să dăm, zic, rosturile 
cele mai bune prin cari ei să poată desvolta şi să se poată ferici 
alături cu noi, în spirit pațional, liberal și democratic. (Aplause 
pe băncile majorităţii), 

w C. Dănescu (ortodox) in oii i aa e aa meat ie a ai sat a 1990. 
» Gavril Tripon (unit) n e eee eee me 401 
» Ştefan Bogdan (ortodox) .. no n e e e eee 405 
» I Borcea (ortodox) .. .. .. s on e eee 410 
» Beno Straucher (mozaic) .. s n s se e e e n e e 412 
Preotul Nicolaescu (ortodox) .. .. .. .. e e e eee 414 
D. N. Ionescu Mehedinţi (ortodox) .. .. .. .. „. e e e. 416 
» loan Matei (ortodox) .. .. e ga a e me a a a UT 


„ Ministru Alex. Lapedatu foriatlox) spic ai ata A e câ te pai "Â2T 

Oratorii dela pag. 89 şi 136 se vor citi CIUHANDU, în loc 
de Ciuhandiu şi TEUTSCH în loc de 'Tensch. 

